
AUTORIAUS ZODIS 


Ši knyga turi biografinio pobūdžio. Jos autorius, užimdamas 
Münsterio i. W. universitete nebeatšaukiamą («auf Lebenszeit ») 
filosofijos dėstytojo vietą (1962), pageidavo, kad jo venia legendi 
būtų paryškinta priedu: «kreipiant ypatingo dėmesio į religijos 
filosofiją — mit besonderer Berücksichtigung der Religionsphiloso- 
phie». Tai Vokietijos universitetuose yra įprasta, kai kurio nors 
dalyko dėstytojų esama keleto. Münsteryje tuo metu filosofijos 
dėstytoju buvo net aštuonetas. Todėl ir anas paryškinimas buvo 
prasmingas. Fakultetas mielai sutiko su autoriaus pageidavimu, ir 
taip Münsteryje tarp įvairių kitų atsirado ir , religijos filosofas’. 
Autoriui tai buvo malonu todėl, kad jis, ilgokai dėstęs Rytų Euro- 
pos filosofiją — visų pirma marksistinę, iš dalies betgi ir senąją 
rusiškąją — galėjo dabar atsidėti ,savam dalykui’, kuriam jis 
jautėsi ir geriau pasiruošęs ankstesnėmis teologijos studijomis, ir 
artimesnis savos dvasios polinkiais. 

Tačiau religijos filosofija turi vieną keblumą : ją lengva dėstyti, 
jei iš jos išjungiamas Dievo buvimo klausimas, paliekant jį meta- 
fizikai; ją sunku dėstyti, jei Dievo buvimas padaromas religijos 
filosofijos išeities tašku. Metodiškai Dievo buvimą išskirti iš reli- 
gijos filosofijos galima visiškai teisėtai: religijos filosofas remiasi 
metafizikos išvada, kad Dievas yra, ir todėl apmąsto tiktai žmo- 
gaus santykį su šiuo esančiuoju Dievu. Šitaip Vakaru Europoje 
ir esti dėstoma bei rašoma religijos filosofija. Dievo buvimo klausi- 
mas joje nėra keliamas. 

Bet kaip tik sitaip dėstyti religijos filosofijos autorius nenorėjo. 
Nes kaip Dievo buvimo išskyrimą iš religijos filosofijos pateisinti 
egzistenciskai? Argi galėtu religijos filosofas būti savo sąžinėje 
ramus, apmąstydamas žmogaus santykį su Dievu, o neatskleis- 
damas kelio į pati Dievą kaip Būti? Dievo buvimas yra juk reli- 
gijos pagrindas. Kaip tad būtų galima praeiti pro ši pagrindą, 
tariamai pasiteisinant, esą jį yra atskleide , kiti’ — pasiskaitykite 

ju veikalus! Dievas nėra teorija, kurios nesą reikalo dėstyti, ka- 
dangi kiti yra ją jau išdėstę. Metodinis Dievo buvimo išskyrimas 
iš religijos filosofijos yra sąžiningas tik tuo atveju, kai religijos 
filosofas žino kelią į Dievą ir ji savo klausytojams nurodo. 

Ilgą betgi laiką autorius tokio kelio nežinojo. Jis Dievą tikėjo. 
Tačiau atskleisti protu jo buvimo jis nemokėjo. Tuo tarpu filoso- 
fijai tai pagrindinis dalykas. Atremta į tikėjimą, o ne į žinojimą, 
tilosofija virsta slapta teologija, nešiojančia filosofinę kaukę, po 
kuria slypi teologinis veidas. Tiesa, autorius savo gyvenime net 
du kartu buvo perstudijavęs aristoteliškai-scholastinę filosofijos 
sistemą ir joje radęs ištisą Dievo įrodymų aibę. Ir vis dėlto jie 
autoriui visą laiką atrodė įtartini, nors jis aiškiai ir nesuvokė, 
kodėl taip yra. Tik įsigilinęs į marksistinę filosofiją, jis suprato 
Dievo įrodymų silpnybę, būtent: jie galioja tik tam tikros meta- 
fizikos rėmuose ir yra iimti į šios metafizikos pagrindus ; jie yra 
ne išvada, o prielaida. Jeigu sakau, kad visa, kas juda, yra judi- 
nama kito, tuo pačiu tariu, kad yra ir pirmasis Judintojas, kurį 
Tomas Akvinietis pavadino Dievu. Jeigu sakau ... Bet jeigu nesa- 
kau? Jeigu būti ir judėti yra tapatu? Tuomet nebereikia judėjimui 
išaiškinti , kito’, o tuo pačiu nebereikia nė pirmojo Judintojo. 

Iškilus Dievo įrodymu silpnybei sąmonės švieson, savaime buvo 
aišku, kad jie negali būti metafizinė autoriaus dėstysimos religijos 
filosofijos atrama. Tačiau savos atramos jis neturėjo. Užtat kurį 
laiką jis dėstė ne savą, o svetimą religijos filosofiją: F. Dostoevskio, 
V. Solovjovo, N. Berdjaevo ... 

Ir tik labai pamažu brendo jame savas žinojimas, kad Dievas 
yra. Psichologinis šio brendimo vyksmas neturi reikšmės, nes jis 
nebuvo nei koks , atsivertimas’, nei , posūkis’ ar ,lūžis', o tik 
lėtas apmąstymas klausimo : ar nebūtų galima Dievo buvimo taip 
atskleisti, jog jis išsitektų kiekvienoje metafizikoje?i Kaip Kantas 
moralei pagrįsti griebėsi formalinio kategorinio imperatyvo, api- 
mančio bet kokią dorinę žmogaus padėtį, taip autorius, gal kiek 
Kanto ir paakintas, griebėsi Dievo buvimui atskleisti formalinės 
pačios metafizikos esmės, kuri yra visur ir visados ta pati, nors 
savo turiniu būtų net priešgyniška. Šio autoriaus žingsnio išvada 
buvo: pati filosofijos esmė kaip tokia liudija Dievo buvimą; Dievo 
buvimas atsiskleidžia ne kuriame nors pasaulio objekte ar pasaulio 
visumoje, o filosofavime kaip tam tikrame pažinimo būde ; klaus- 
dami, ką reiškia filosofuoti, ir išvystydami šį klausimą ligi galo, 
baigiame Dievo buvimu; pats filosofavimas yra kelias Dievop ; 
kiekvienas, kuris filosofuoja, eina Dievo linkui — net ir dialektinis 

materialistas; jis tik turi suvokti, ką jis filosofuodamas iš tikro 
daro; jis tik turi suvokti, kas gi yra filosofija. 

Kai ši išvada atrodė pakankamai subrendusi, autorius 1966 
metu vasaros semestrą skaitė kursą Filosofijos kilmė ir prasmė — 
Ursprung und Sinn der Philosophie. Kursas susilaukė atgarsio 
klausytojuose, nes jis buvo kitoks, negu yra įprasta kalbėti šia 
tema. Vedamoji ano kurso mintis buvo : filosofuoti yra galima tik 
būtybės kaip kūrinio akivaizdoje, kadangi filosofija savo esme yra 
interpretacija ; todėl tik būtybė kaip kūrinys įgalina filosofiją, nes 
tik kūrinys — ne daiktas — leidžiasi būti interpretuojamas. O jei 
būtybė yra kūrinys, tai pati jos sąvoka reikalauja Kūrėjo, — ir 
kelias Dievop atsiveria savaime : esant būtybei kaip kūriniui tikro- 
ve, yra tikrovė ir Dievas kaip Kūrėjas. Išdėstęs Si kelią į Dievo 
buvimą ištisa paskaitų eile, autorius galėjo ramia sąžine sklaidyti 
žmogaus santyki su Dievu arba religiją, nes tokiu atveju religijos 
filosofija buvo atremta nebe į tai, ką , kiti’ yra sakę, bet į tai, 
ką jis pats savo mąstymu buvo laimėjęs. 

Skaitytojo turima knyga ir yra išaugusi iš ano grindžiamojo 
universitetinio kurso. Ji prasideda plačiu filosofijos kilmės keliu, 
kuris siaurėja filosofijos esmės sklaidoje ir galop baigiasi būties ir 
Dievo tapatybe kaip galutine filosofijos prasme, užbaigdamas ir 
pati filosofavimą: pasiekęs būtį kaip Dievą, filosofavimas turi 
grįžti atgal, nes eiti toliau, negu būtis-Dievas, yra išmonė. Be 
abejo, būtu buvę žymiai tiksliau, jei ši knyga būtų galėjusi išeiti 
anksčiau, negu autoriaus Religijos filosofija (I dalis, Putnam 1976): 
tokiu atveju ji būtu šiąją sistemingai pagrindusi. Tačiau savo 
turiniu būdama grynai filosofinė, ji nesitikėjo rasianti lietuviškojo 
leidėjo, todėl trūnijo stalinėje kaip nesutvarkytas vokiškų paskaitų 
rankraštis. Tik Lietuvių Fondo 1975 metais autoriui skirta kūry- 
bins stipendija paskatino jį imtis aną kursą paversti lietuviskuoju 
skaitiniu, jau bent trečdaliu didesniu, negu vokiškasis jo pro- 
tekstis. O Lietuvių Katalikų Mokslo Akademijos ryžtas knygą 
išleisti, didelė vieno geraširdžio mecenato, nenorinčio tarti savo 
vardo, auka ir galop Lietuviu Fondo paspirtis įgalino šią studiją 
pasirodyti viešumoje. Visiems pagalbininkams — asmenims ir įstai- 
goms — autorius taria šioje vietoje gilios padėkos žodį. 

Dar viena trumputė pastaba autoriaus filosofinio žodyno rei- 
kalu. Ši knyga yra parašyta lietuviškai tikriausia šio žodžio pras- 
me; tai reiškia: mąstymas ir kalba joje sutampa. Autorius taria 
lietuviškai tai, ką jis mąsto žmogiškai. Todėl svetimybiu čia reta ; 
jos reiškia tik sustabarėjusias sąvokas, kurios filosofijoje teturi 

įrankinio pobūdžio. Visa kita yra lietuvybės. Naujadaru knygoje 
yra nedaug; jie yra ne , nukalti’, o paprasčiausiai ištarti. Visi 
kiti, pirmu požiūriu kiek neįprasti, žodžiai yra randami Dabartinės 
lietuvių kalbos žodyne (Vilnius 1972). Knygos kalbai, o tuo pačiu 
ir jos turiniui lengviau suprasti autorius patartų, kad knyga būtų 
pradedama skaityti jos priedu Filosofija ir lietuvių kalba. 

Münsteris i. W., 1977 metu balandžio 22 dieną. 

SVARSTYMO POBÜDIS IR LINKME 


Nors ši studija ir yra pavadinta bendriniu filosofijos kilmės 
bei prasmės vardu, vis dėlto ji anaiptol nenori būti įprastinis filo- 
sofijos įvadas, vadinasi, pagrindinių filosofijos sąvokų aptarimas ir 
svarbiausių jos krypčių aprašymas. Ji siekia visai ko kito, būtent : 
apmąstyti filosofiją kaip žmogiškojo būvio apraišką. Nes tai iš tikro 
didžios nuostabos apraiška. Savo esme ji neturi nei pradžios, nei 
galo, kartu betgi ji be perstogės kyla ir praeina : kyla kaip klausi- 
mas ir praeina kaip atsakymas. Savo turiniu ji yra išnešiojusi bei 
pagimdžiusi visus mokslus, su jais tačiau nesusiliedama ir jų neat- 
stojama : visų mokslų motina pati nėra mokslas. Savo prasme ji 
yra viena vienintelė, o vis dėlto šią prasmės vienybę ji skleidžia 
neaprėpiama išorės įvairybe ir net priešingybe: amžinoji vienos 
tiesos ieškotoja niekad neina vienu keliu. Mus stebina istoriniai 
jos matmens ir sykiu nuvilia pasiektieji jos laimėjimai. 

Šią tad , priešingybių samplaiką *, vadinamą, ne išmintimi, o tik 
„išminties meile ', ir mėginsime čia apmąstyti, kreipdamiesi į ją 
pačią ir ją prabildindami, kad pasakytų, kas esanti ir ką veikusi 
tūkstantmetės savo istorijos eigoje. Tai turėtu būti pačios filoso- 
fijos susimąstymas. 

Kiekvienas betgi susimąstymas kyla iš dalyko abejingumo. 
Kolei kas nors yra akivaizdu, tolei tuo reikalu nesusimąstome. 
Čia slypi, pasak Platono, pagrindas, kodėl dievai nefilosofuoją, nes 
dievams nesą nieko abejotino ; būdami pati išmintis, jie negali nei 
patys tapti išmintingesni, nei išmintingiau žvelgti į kitus, atities- 
dami ar pagilindami ankstesniąsias savo įžvalgas!. Užtat saky- 
dami, kad filosofija susimąsto savo pačios reikalu, mes tuo pačiu 
teigiame, kad ji yra pasidariusi abejotina, kad jos akivaizdumas 
yra dingęs, kad ji savęs nebesuprantanti ir savos būklės nebepa- 
teisinanti. Pačioje tad mūsu apmąstymo pradžioje yra būtina 
pasiaiškinti, kas yra šis filosofijos abejotinumas, ką jis apima ir 
kuo reiškiasi. 

Susimąstymas yra betgi kartu ir pastanga pergalėti abejoti- 
numą bei pasiekti akivaizdaus aiškumo. Tai žmogaus noras atsi- 


1 Plg. PLATo, Symposion, 204 A. 

durti dievų padėtyje, kurioje del būties šviesos jokio abejotinumo 
nėra. Savos nevilties nakti Goethės Faustas, atsiskleidęs knygą ir 
žiūrėdamas į paslaptingą makrokosmo ženklą, regi, kaip aplinkui 
ji gamta ima atsiverti, kaip jis pamažu žvelgia į jos bruožų ir 
jėgų gelmę ir todėl sušunka : « Argi ašen Dievas? Man daros taip 
šviesu ! »? Todėl Platonas filosofavimą ir laiko dievėjimo vyksmu : 
atsimindamas tai, ką siela regėjusi, buvodama pas Dievą, filosofas 
tampąs dieviškas, nors miniai jis ir atrodytų tarsi pamišėlis 3. 
Būties nušvitimas pergali abejotinumą, o nušvitimą pažadina filo- 
sofavimas. Dievai nefilosofuoja todėl, kad gyvena būties šviesoje : 
jie neklausia ir nesusimąsto. Jeigu tad ir mes, žmonės, pergalė- 
tume filosofuodami abejotinumą, tai savaime patektume į akivaiz- 
dumo būklę ir būtume panašūs į dievus : «sicut dii » — pavojingas 
gundymas, sykiu tačiau ir galutinis pažinimo siekis. Užtat mums 
irgi reikia čia pat spręsti klausimą, kokia prasme filosofija gali 
susimąstydama pergalėti savo pačios sujukimą ir ar iš viso tokia 
pergalė yra įmanoma, nenusilenkiant gnostinei vilionei « būsite 
kaip dievai ». 


2J. W. GOETHE, Faust, pirmoji dalis, nakties scena. 
3 Plg. PLATO, Faidros, 240 B. 


1. FILOSOFIJOS ABEJOTINUMAS 


Filosofijos abejotinumas yra visapusis: mes nežinome, kas 
filosofija yra savyje, ką ji ilgoje savo trukmėje yra veikusi, ko 
siekusi ir ką pasiekusi. Be abejo, kol apie 7isa tai nemąstome 
kiek įtampiau, atrodo, kad atsakyti į šiuos klausimus esą gana 
lengva. Pabandę betgi savus atsakymus aptarti kiek tiksliau, čia 
pat suglumstame ir esame priversti pripažinti, kad nei filosofijos 
esmė, nei jos veikla, nei jos išdavos negali būti nusakomos taip, 
jog šis nusakymas būtų nebeabejotinas : priešais vienokį nusakymą 
kyla čia pat visiškai kitoks, manąsis esąs taip lygiai pagrįstas, 
kaip ir pirmasis. Jau vien tai, kad kiekvienas mąstytojas aptaria 
filosofiją vis savaip, ispėja mus nepasitikėti iš anksto nė vienu 
aptarimu. 

Dar daugiau. Suvokdamas filosofiją kaip žmogaus dievėjimą, 
Platonas tuo pačiu laikė ją ne tik pažinimo, bet ir buvimo būdu. 
Filosofija esanti ne tik teorija, bet ir praktika, todėl M. S. Boöthi- 
jaus regėjime nešiojanti drabužį, kurio šonuose esančios išsiuvinė- 
tos dvi graikiškosios raidės: x ir 9 (praktike kai theoretike filoso- 
fia). Filosofuoti reiskia buvoti tam tikru skirtinu büdu. Filosofija 
yra būsena, vadinasi, regimas jos izvalgu susiklostymas kasdie- 
noje: x yra neatskiriama nuo 9; tai dvi to paties apsiausto pusės. 
Ir vis dėlto Bočthijus čia pat priduria, kad piktos žmonių rankos 
suplėšiusios filosofijos drabužį ir jį gabalais išsinešiojusios, vadinasi, 
perskyrusios teoriją ir praktiką“. Vėliausiai nuo Krikščionybės 
laikų filosofija nebėra žmogaus būsena, nes nebėra jo dievėjimas. 
« Nuoširdus mąstymas, teigiama šiandien, pasiekia ne Dievą, o tik 
nieki »5. Tuo būdu filosofijos abejotinumas išplinta ligi jos būvio 
prasmės, tai yra ligi to, kas senovėje kaip tik buvo akivaizdžiau- 
sia — pagal Sokrato dėsnį : « Kas padoriai nefilosofuoja, nebus né 
pats padorus ». 

Abi tad filosofijos pusės — filosofija kaip teorija ir filosofija 
kaip būsena — yra reikalingos apmąstyti, kad suvoktume jų abejo- 
tinumo gylį bei jo reikšmę filosofijos sampratai. 


4 MANLIUS SEVERINUS BoETHIUS, De consolatione philosophiae, liber I, 
prosa 1. 

5 WILHELM WEISCHEDEL, Philosophische Grenzgänge, Stuttgart 1967, 
p. 133. 


6 FILOSOFIJA KAIP PROBLEMA 


1. FILOSOFINES TEORIJOS ABEJOTINUMAS 


Tarp daugybės įvairių žmogiškosios kūrybos sričių filosofija yra 
vienintelė, turinti savimonę, vadinasi, savo pačios priemonėmis 
galinti suprasti, kad ji esanti filosofija: filosofijos apibrėžtis yra 
jos pačios klausimas, sprendžiamas ne iš šalies, bet iš jos vidaus. 
Filosofija aptaria save pati iš savęs. « Jeigu žinau, kas yra filoso- 
fija, tai tik todėl, kad joje gyvenu », teigia K. Jaspersas“. Ir ki- 
toje vietoje: « Filosofija neturi nieko viršum savęs ir nieko šalia 
savęs; jos negalima išvesti iš nieko kito; kiekviena filosofija api- 
brėžia pati save savęs vykdymu », vadinasi, filosofavimu 7. Ši filo- 
sofijos savimonė yra buvusi jai daugybės patyčių priežastis. S. Kier- 
kegaardas, sakysime, rašo, esą « patyrimas yra parodęs, kad filo- 
sofijai nėra sunku prasidėti, kadangi ji prasideda iš nieko ir todėl 
gali prasidėti kekviena akimoji; filosofijai yra sunku tik liautis » ®. 
Dar pikčiau filosofiją šiuo atžvilgiu pajuokia H. Heinė, kritikuo- 
damas J. G. Fichte: pasak Heinės, filosofija esanti tarsi beždžionė, 
tupinti ant varinio katilo ir verdanti jame savo pačios uodegą ; 
mat, filosofijai nepakanką tik objektyviai virti; ji norinti dar ir 
subjektyviai patirti, kas esąs virimas pats savyje ?. 

Bet kaip tik šios patyčios ir atskleidžia filosofijos pranašumą 
ryšium su žmogaus žinija. Jokia kita žmogiškojo pažinimo sritis 
negali savomis priemonėmis suvokti, kas yra ji pati. Kiekviena 
sritis nagrinėja tik savą objektą, bet neatsigrįžta į save ir todėl 
nepadaro savęs pačios tyrimo objektu. « Mokslas nemąsto » — šis 
M. Heideggerio teiginys, savo metu daugelį stipriai papiktinęs, iš 
tikro yra mokslo esmės išraiška, būtent: telktis aplinkui savą 
objektą, bet ne aplinkui patį save; tiktai , virti °’, neklausiant, kas 
yra virimas bei virėjas savyje, ir todėl neverdant nė savo paties 
„uodegos ’ kaip savimonės prasmens. Paaiškindamas minėtą tei- 
gini, Heideggeris priduria: «Fizika sukinėjasi erdvėje, laike ir 
judėjime. Tačiau kas yra judėjimas, kas yra erdvė, kas yra laikas, 
mokslas kaip mokslas išspręsti negali. Vadinasi, mokslas nemąsto 
ir šia prasme jis savo metodais nė negali mąstyti. Aš negaliu, 


* KARL JASPERS, Philosophie, Berlin 1948, p. 206; plg. MARTIN HEI- 
DEGGER, Was ist das - die Philosophie? Pfullingen 1960, p. 43-44. 

? KARL JasPERS, Einführung in die Philosophie, Zürich 1950, p. 14. 

8 SÖREN KIERKEGAARD, Entweder - Oder, Düsseldorf 1956, t. I, p. 43. 

® Plg. HEINRICH HEINE, Zur Geschichte der Philosophie und Religion in 
Deutschland, 1834. 

sakysime, fizikiniais metodais suvokti, kas yra fizika. Kas yra 
fizika, galiu apmąstyti tik filosofinio klausimo būdu. Posakis 
„mokslas nemasto' nėra joks priekaištas; tai tik mokslo sąrangos 
liudijimas » 10, Šio posakio prasmė yra, pasak Heideggerio, pabrėžti, 
kad « mokslas buvoja ne filosofijos matmenyje ir sykiu kad jis, né 
pats to nežinodamas, yra šio matmens reikalingas » (t. p.). Tai 
reiškia: norėdamas suvokti, kas jis país yra, mokslas turi pereiti 
į filosofijos matmenį kaip jo paties savimonės atskleidėją. « Nėra 
fizikos mokslo fizikos »!!, užtat yra fizikos mokslo filosofija, nes jei 
fizika galėtų tarti «aš esu fizika », ji būtų nebe fizika, o filosofija 
— taip lygiai kaip beždžionė, galėdama tarti « aš esu beždžionė », 
būtų nebe beždžionė, o žmogus. Savimoné visados yra šuolis i 
aukštesnę tiek pažinimo, tiek buvimo plotmę. Filosofija kaip tik 
ir yra tokia plotmė, kurion kopia kiekviena žinijos sritis, norėdama 
susivokti, kas esanti. 

Filosofijos galia suvokti bei aptarti save pačią iš savęs teikia 
jai nuostabaus pranašumo mokslo atžvilgiu, sykiu tačiau virsta 
pikta nelemtimi jos pačios atžvilgiu. Būdama neaptariama kieno 
nors iš šalies, o nusakydama pati save iš vidaus, filosofija turi 
savo esmę ne duotą iš anksto, kad vėliau ją filosofavimu tik skleis- 
tu, bet ji kildina šią esmę pačiu filosofavimu : filosofija yra tai, 
ką ji taria, kad ji tai yra. Štai kodėl galima kalbėti apie filosofijos 
pasiirinkimą pagal pasirenkančiojo žmogaus polinkį ?, ir štai kodėl 
filosofijos savimonė gali istorijos eigoje pereiti į savo priešingybę. 

Jau sakėme, kad filosofuoti Platonui reiškė tapti panašiam į 
Dievą: filosofija jam buvo kelias, kuriuo eidamas žmogus vis 
mažiau klausia, nes jam visa vis labiau nušvinta. Tuo tarpu 
P. Tillichui ar W. Weischedeliui — juos minime čia tik kaip bū- 
dingus šiandieninės filosofinės savimonės atstovus — filosofuoti 
reiškia «radikaliai klausti; gi radikaliai klausti reiškia klausti, 
pradedant pačia , šaknimi’. Šaknies vaizdas slepia savyje neigimą 
visko, kas yra iš šaknies išaugę, vadinasi, bet kokio dalyko kaip 
duomens »!3. Tai vyraujanti mūsų meto filosofijos savimonė : filo- 
sofija yra radikalus klausimas. Ką tai reiškia, plačiau bei tiksliau 


10 Cit. RICHARD WISSER, Martin Heidegger im Gespräch, Freiburg i. Br. 
1970, p. 72. 

11 GERHARD FREY, Philosophie und Wissenschaft, Stuttgart 1970, p. 25. 

12 Plg. Lurer Pareyson, Die Wahl der Philosophie nach Fichte, sudėt. 
veikale Epimeleia. Die Sorge der Philosophie um den Menschen, München 
1964, p. 30-60. 

5 PAuL 'TinLLICH, Die Frage nach dem Unbedingten, Stuttgart 1964, 
p. 101, 103. 

nusako W. Weischedelis, nurodydamas tris šios savimonės bruožus. 
Radikaliai klausti reiškia visų pirma «laikyti būtį abejotiną jos 
visumoje»; kas klausia tik šio bei to, « nėra joks filosofas », nes 
filosofavimas įtraukia abejotinumo sritin visa, niekur nesustodamas 
ir nieko nesigailėdamas. — Antra, radikaliai klausti reiškia « nepa- 
sitenkinti nė vienu atsakymu»; tiesa, filosofas būtų ne filosofas, 
jeigu jis atsakymo nesiektu, kadangi tokiu atveju mąstymas virstų 
žaidimu; tačiau jis būtų taip pat ne filosofas, jei sustotų prie 
vieno kurio atsakymo ; radikaliam klausimui kiekvienas atsakymas 
yra peržengiamas tolimesniu klausimu. — Trečia, radikaliai klausti 
reiškia «leistis į filosofinio klausimo begalybę », nes, tik paviršium 
žiūrint, atrodo, kad filosofinis klausimas esąs aprėžtas ; iš tikro gi 
jis siekia tiek toli, kiek siekia ir pati būtis, vadinasi, ligi nebū- 
ties: nė Dievas čia nėra išskiriamas, ir jis darąsis abejotinas. 
O «jeigu ir Dievas kaip kiekvienos būtybės pagrindas bei kiekvie- 
nos tiesos pradžia dingsta radikalaus klausimo verpetuose, tuomet 
nebelieka iš viso nieko tikro; tuomet filosofuojąs žmogus turi 
prisipažinti: nėra nieko, kas galėtų atsispirti manam klausimui ; 
nėra jokios save pačią grindžiančios būties, jokios pastovios tiesos, 
jokio galiojančio tikrumo ; nėra nieko, išskyrus — niekį »4. Todėl 
Weischedelis ir kalba apie filosofavimą kaip apie «atvirą skepti- 
cizmą », « atvirą ateizmą » ir galop «atvirą nihilizmą »: pati filoso- 
fijos esmė, pasak jo, esanti nihilistiška 5. Tai nėra tik skirtina to 
ar kito filosofo samprata; tai bendra šiandieninė filosofavimo 
linkmė — bent Vakarų Europoje. 

Ką tad reiškia filosofuoti: kilti Dievop ar leistis nebūtin? 
Galime sutikti su K. Jaspersu, kad « filosofuoti — tai būti pake- 
liui»19, Tačiau kuo baigiasi ir ar iš viso baigiasi šisai buvimas 
pakeliui? Kas yra filosofijos istorijos eiga? Metafiziniuose savo 
dienoraščiuose G. Marcelis yra įrašęs (1943 m. kovo 30 d.): « Kiek- 
vienas filosofijos istorijos vadovėlis, nors būtų ir sąžiningiausiai 
paruoštas, pateikia mums visados tik kvailiausioje mūgėje vykstan- 
čio kauliukais lošimo reginį »". G. W. Hegelio tapatybės filosofija 
paverčia šį reginį didingu pačios būties žygiavimu savimonės linkui. 
Būti ir mąstyti esą tas pat; būtis mąstanti pati save; ji ir jos 
sąvoka esančios tolygios; todėl mąstymo istorija esanti būties 
istorija ; tai absoliuto tapsmas, dialektiniu būdu einąs nuo buvimo 


4 WILHELM WEISCHEDEL, Philosophische Grenzgánge, p. 135-137. 

15 WILHELM WEISCHEDEL, Der Gott der Philosophen, Darmstadt 1972, 
t. II, p. 154-164. 

16 KARL JASPERS, Einführung in die Philosophie, p. 14. 

17 GABRIEL MARCEL, Gegenwart und Unsterblichkeit, Frankfurt a. M. 
1961, p. 147. 

prie savęs per buvimą kitu į buvimą pačiu savimi. Filosofija kaip 
tik ir esanti šisai absoliuto pasiektas buvimas savimi arba abso- 
liuto savimonė: tik filosofijoje būtis tarianti tai, kas ji esanti. 
Menas ir religija esą irgi absoliutinės dvasios pavidalai. Tačiau jie 
virstą absoliutinės dvasios savimone tik filosofijoje, kadangi tik 
filosofija pakelianti ir meną, ir religiją į sąvokos rangą. Užtat 
filosofija — tiek atskirais savo tarpsniais, tiek visumoje — ir esanti 
būties sąmonėjimas. 

Tuo tarpų M. Heideggeris regi Vakaru filosofijos istorijoje, 
neišskiriant nė paties Hegelio Logikos, kaip tik būties pridengimą 
ir jos pamiršimą : nuo būties, tokios gyvastingos priešsokratiniame 
mąstyme, esą žengta prie būtybės, pati gi būtis kaip tema buvusi 
pamiršta ir pakeista atsietine transcendentaline, tai yra bendriausia 
bei tuščiausia sąvoka, kurią kiekvienas naudojąs, tardamasis ją 
savaime suprantąs. Buvusi senoviniam mąstymui didžiulio nerimo 
žadintoja, būtis filosofijos istorijos eigoje virtusi lėkšta supranta- 
mybe, nekeliančia jokio nerimo!®. Kitaip sakant, kas Hegeliui 
reiškė mąstymo viršūnę, būtent būties sąvoką, Heideggeriui reiškia 
mąstymo nuosmukį. Hegelis ir pats save laikė, ir kitų buvo lai- 
komas būties sąmonėjimo atbaigėju ; jo Enciklopedija (1817) esanti 
«idėjų panteonas », kuriame buvojančios visos iš absoliutinės dva- 
sios išvystytos ir vienu glaudžiu ryšiu sujungtos praėjusiųjų tarps- 
niu mąstymo pažintys, igijusios čia «naujos išvaizdos bei pagar- 
bos» ir todėl pasiekusios savo tikslą, kuris esąs kartu ir pasaulio 
istorijos tikslas!?. Heideggeris gi laiko save ligšiolinės metafizikos 
kaip būtybės apmąstymo ardytoju ir ontologijos kaip būties ap- 
mąstymo pradėjėju, tikėdamasis duoti pradžią naujam mąstymui, 
ir yra pasiryžęs nusilenkti prieš tą, filosofą, kuris gal po tūkstančio 
metu iš tikro ši jo mąstymą perims ir pratęs 20. IS praeities isto- 
rinės medžiagos, R. Kronerio žodžiais tariant, « Hegelis stato na- 
mus, kuriuose gyvena dvasia »*!. Tuo tarpu Heideggeris toje pa- 
čioje istorijoje regi Zygiuojanti nihilizmą kaip pagrindinį Vakarų 
dvasios vyksmą *2, todėl kviečia grižti «i pirmykštę patirtį » ir iš 
naujo kelti klausimą, ką gi mes iš tikro manome, tardami žodį 
„būtis'*. — Kas tad yra istorinis filosofijos kelias arba anasai 
Jasperso , buvimas pakeliui ': vis labiau sąmonėjąs būties atsisklei- 


18 Plg. MARTIN HEIDEGGER, Sein und Zeit, Tübingen 1949, p. 2. 

1 RICHARD KRONER, Von Kant zu Hegel, Tübingen 1961, t. II, p. 503- 
504. 

20 Plg. RICHARD WissER, Martin Heidegger im Gespräch, p. 77. 

21 RICHARD KRONER, Von Kant zu Hegel, p. 503. 

22 Plg. MARTIN HEIDEGGER, Holzwege, Frankfurt a. M. 1950, p. 201-206. 

23 MARTIN HEIDEGGER, Sein und Zeit, p.22. 

dimas ar vis labiau atsietiniu virstgs büties pridengimas ir net 
pamiršimas? 

Esant abejotinai filosofijos esmei ir istorinei jos eigai, savaime 
darosi abejotinos ir jos išdavos. «Kur esama tokios filosofijos, 
klausia V. Solovjovas, kuri iš tikro būtų patenkinusi protą ir įro- 
džiusi savo teiginius? »*. Nes jeigu tokia filosofija būtų, tai ji būtų 
viena vienintelė, kaip ir mokslas — kiekvienas savo srityje — yra 
vienas vienintelis. Nėra daugybės fizikų ar biologijų, bet yra dau- 
gybė filosofijų, būtent todėl, kad nė viena iš jų negali savo teigi- 
nių padaryti tokių, jog jie pergalétu abejotinumą arba savo aki- 
vaizdumu, arba galimybe juos patikrinti bei pakartojamai įrodyti. 
Užtat Solovjovas ir mano, kad «įrodantis tikrumas yra tiksliųjų 
mokslų, ne filosofijos privilegija » (t. p.). Kiekvienas filosofinis tei- 
ginys pažadina savo priešingybę ; filosofijoje nėra nieko, kas kaip 
išdava galiotų visoms srovėms bei kryptims. Filosofija visados yra 
daugiau geismas eiti tiesos linkui, o mažiau tiesos laimėjimas. 
Galop — argi pati tiesos sąvoka nėra apibrėžiama pačios filosofijos? 
Todėl yra ydingas ratilas (circulus vitiosus) mėginti filosofijos išda- 
vas matuoti tiesos mastu, tarsi tiesa buvotų šalia filosofijos ir todėl 
galėtų būti naudojama filosofijos išdavų teisingumui nustatyti. 
Neveltui tad K. Jaspersas drąsiai taria: « Tiesos ieškojimas, o ne 
tiesos turėjimas yra filosofijos esmė »?». Bet ir vėl: ar šis ieškoji- 
mas vyksta tiesiu keliu, vis ką nors rasdamas ir pasilaikydamas 
kaip tikrą, ar eina ratu, vis grįždamas į tą pati tašką ir galop 
virsdamas beprasmiu? Nes ieškojimas, nieko nerandant, liudija, be 
abejo, subjektyvų Sizifo ryžtą, tačiau neteikia jokio objektyvaus 
laimėjimo. Filosofijos istorija yra pilna tokio ryžto. Bet ar ji yra 
pilna ir neabejotinų laimėjimų? Šiuo atžvilgiu Jaspersas yra iš 
tikro teisus, teigdamas, kad « filosofijos klausimai yra esmingesni, 
negu jos atsakymai » (t. p.). 

Filosofijos išdavas S. Bulgakovas prasmingai lygina su legen- 
dinio Ikaro skrydžiu : « Filosofui yra neįmanoma neskristi », vadi- 
nasi, nekelti klausimų ir neteikti atsakymų ; tačiau jam pakilus, 
« neišvengiamai tirpsta jo sparnai saulės spinduliuose, ir jis krinta 
bei sudūžta »26 ; jo atsakymai esti suabejojami ir paliekami pakeliui 
ar net šimtmečius pamirštami. Tiesa, nevienas jų vėliau prisikelia ; 
filosofijos istorijoje esama nevieno tos ar kitos filosofinės srovės 
atgimimo. "Tačiau net ir gyvastingiausio kurios nors filosofijos 


24 VLADIMIR SOLOVJEV, Sobranie sočinenij, Petersburg 1901-1907, t. VIII, 
p. 215. 

* KARL JASPERS, Einführung in die Philosophie, p. 14. 

26 SERGIUS BULGAKOW, Die Tragödie der Philosophie, Darmstadt 1927, 
p- 14-15. 


I. FILOSOFIJOS ABEJOTINUMAS 11 


klestėjimo metu jos įsigalėjimas anaiptol nelaiduoja jai pastovumo. 
Jokia filosofija nėra nuolatinė, ir joks filosofinis atsakymas nėra 
patvarus. Vad. , philosophia perennis’ yra tik teologiškai nuspal- 
vintas lūkestis. Filosofijos istorija tai liudija visu įtaigumu. Ji iš 
tikro yra laukas, kuriame tyso išbarstytos anų sudužusių Ikarų 
skeveldros. «Filosofijos istorija, pasak to paties Bulgakovo, yra 
tragedija senovine prasme, nes čia žmogus kenčia ne dėl asmeninės 
savo kaltės»; priešingai, « filosofas net paklūsta nurodymams iš 
aukšto ir vis dėlto jis būtinai žengia prazütin » (t. p.). «Tikras 
filosofas, kaip ir tikras poetas niekados nemeluoja, niekados neap- 
gaudinėja, visados yra nuoširdus bei tiesus, o vis dėlto jo likimas 
yra sudužti » (t. p.). 

Būtų iš tikro per pigu filosofinės minties dužlumą suvesti i 
protini jos kūrėjų nepajėgumą. Nes tai reikštų, kad visi žmonijos 
mąstytojai yra buvę metafiziniai bukapročiai. Filosofiniu atsakymų 
abejotinumas glūdi žymiai giliau, būtent pačiame jų pobūdyje, 
kad jie yra filosofiniai. Būtų jie fizikiniai ar biologiniai, tai būtu 
ir pastovūs, jei tik atitiktų medžiaginės ar gyvybinės tikrovės 
savybes kaip ju tiesos mastą. Tačiau kur rasti tikrovę, kurią 
atitiktų filosofiniai atsakymai, išlikdami istorijoje kaip laimėta 
tiesa? Filosofinis atsakymas pasilieka abejotinas ne todėl, kad yra 
klaidingas ar nepilnas savyje, bet todėl, kad jis visiškai kitaip kyla 
ir yra visiškai kitokios prigimties, negu mokslinis atsakymas. Filo- 
sofinio klausimo abejotinumas yra jo kokybė ir todėl priklauso 
pačiai jo sąrangai. Visa tai, žinoma, mus suglumina ir apvilia : 
aukščiausioji pažinimo lytis arba « aukščiausiasis proto laimėjimas » 
(J. Maritain), kaip filosofija dažnai vadinama, nepajėgia galutinai 
išspręsti nė vieno klausimo ir pateikti mums nė vieno pastovaus 
atsakymo. Užtat ir filosofinių išdavų atžvilgiu girdime patyčių : 
« Kiekviena sistema, sako S. Bulgakovas, manosi esanti pasaulio 
galas ir istorijos atbaiga, bet istorija — vis rieda toliau »?”. Tai 
dūris Hegeliui. Tačiau tai daugiau ar mažiau tinka kiekvienai 
filosofijai. Teorinė filosofijos pusė pasirodo iš tikro esanti abejotina 
visais savo sandais. 


2. FILOSOFINES BÜSENOS ABEJOTINUMAS 


Pačią abejotinumo gelmę filosofija pasiekia betgi ne tiek savo 
teorija, kiek savo santykiu su žmogiškuoju būviu. Kol susimąsto- 
me filosofinės teorijos reikalu todėl, kad joje esama priešingų ir net 


27 Ten pat, p. 14. 

prieštaraujančiu sampratų, tol galime vis dar tikėtis, kad vieną 
dieną priešingybės bus suderintos ir prieštaravimai pašalinti. Jeigu 
tačiau pasidaro abejotina ir filosofijos reikšmė žmogaus būviui 
apskritai, tuomet susvyruoja patys filosofijos buvimo pagrindai, 
nes tokiu atveju filosofija virsta beprasmiu siauro keistuolių ratelio 
užsiėmimu. Ir štai, kaip tik ši filosofijos pusė yra šiandien labiau- 
siai abejojama ir tiesiog net neigiama : filosofija kaip būsena yra 
nebetekusi galios; niekas šiandien nebebuvoja filosofiškai. Bet ką 
gi reiškia buvoti filosofiškai? — I Si klausimą atsako ir tuo būdu 
tilosofiją kaip būseną geriausiai nušviečia Sokrato pavyzdys. 

Sokrato likimas yra visiems žinomas: tai likimas, « sudarąs, 
pasak R. Guardinio, vieną iš esminių Vakarų dvasios istorijos 
temų »?8. Mes stebimės Sokrato elgsena mirties akivaizdoje, tarsi 
ši mirtis būtu buvusi ne neteisingas Atėnų miesto sprendimas, o 
giliausias jo paties pasiryžimas. Tačiau dažniausiai pamirštame, 
kad Sokrato elgsena yra ne kas kita, kaip filosofinė elgsena, vadi- 
nasi, filosofijos kaip žmogiškosios būsenos asmeninė išraiška. Sokra- 
tas yra buvęs, kaip ji vadina Guardinis, « egzistencinė filosofinės 
istaros (Aussage) priešingybė »29. Tai reiškia : jis buvo tasai, kuris 
filosofiją vykdė ne kaip teorinių sąvokų ir sprendimų sistemą, o 
kaip savo paties buvimo būdą ; jo filosofija buvo jo būvis. Ši tad 
asmeniniu būviu virtusi filosofija ir atsidūrė mirties akivaizdoje, 
atsiskleisdama, kas esanti, nes mirtis yra kiekvienos būsenos at- 
švaita. 

Platono dialoge Faidonas Sokratas kalba, esą filosofuojas 
žmogus visados stengiąsis išvaduoti «sielą iš vienybės su kūnu »; 
tai pastanga, kuri filosofuojančiajame esanti žymiai stipresnė, negu 
kituose žmonėse; tiesą sakant, «to siekia tik tikrai filosofuojan- 
tieji »?9. Kadangi kūnas esąs susijęs su žeme ir su visu jos turiniu, 
todėl išsivadavimas iš kūno reiškiąs sykiu ir išsivadavimą iš visko, 
kas žemiška. Nes «kiekviena akių pagava yra pilna apgaulės, 
pilna apgaulės yra ausu ir visų kitų pojūčių pagava»?!. Jeigu tad 
filosofuojantysis paklūstąs saviems pojūčiams, jis regis būtį tiktai 
« tarsi pro pinuéiu tvorą » (t. p.). Užtat filosofas ir turis susilaikyti 
nuo visko, kas rištų jį prie kūno ar žemės: «tai ir yra filosofų 
užsiėmimas, sako Sokratas, — išvaduoti ir atskirti sielą nuo kū- 


28 ROMANO GUARDINI, Der Tod des Sokrates, Bad Godesberg 1947, p. 11; 
plg. HELMUT Kunn, Sokrates. Versuch über den Ursprung der Metaphysik, 
München 1952, p. 143-163. 

? ROMANO GUARDINI, Der Tod des Sokrates, p. 15. 

30 PLATO, Faidon, 64 A - 65 B. 

Ten pat, 83 A. 

no»?. Tačiau išvadavimas sielos iš kūno yra mirtis. Nuosekliai 
tad filosofas, pasak Sokrato, taip isikurigs žemėje, jog « buvotu 
kuo arčiausiai mirties » (t. p.). Tikrasis filosofavimas yra nuolatinis 
buvojimas mirties artumoje. « Tie, kurie atsideda filosofijai tinka- 
mu būdu, nesiekia nieko kito, kaip tik mirti, nors pašaliečiai to 
ir nepastebétu » 3. 

Nūn, priartėjus mirčiai kaip tikroviniam įvykiui, filosofas 
anaiptol «nėra nepatenkintas tuo, ko taip ilgai buvo siekęs bei 
troškęs » (t. p.). Priešingai, mirtis reiškianti jam tik paskutinį viso 
jo filosofinio būvio veiksmą ; ji esanti galutinis filosofinės būsenos 
įvykdymas. «Žmogus, sako Sokratas, kuris gyveno tikrai filoso- 
fiškai, turėtų tik džiaugtis, ruošdamasis mirti» (t. p.). «IS visų 
žmonių mirtis filosofui yra mažiausiai baisi »3. Juk būtų, pasak 
Sokrato, iš tikro keista, jei filosofas, visą gyvenimą ilgėjęsis mirties, 
imtų nuogąstauti, kai ji ateinanti, vadinasi, imtų bijoti, kad siela 
skiriantis nuo kūno ir kad «jis likusį metą praleis su dievais, 
išlaisvintas iš klaidos ir nežinios, iš baimės, netvarkingos meilės ir 
iš visų kitų žmogiškųjų blogybių »®. Kadangi paties Sokrato gyve- 
nime būti ir filosofuoti buvo tas pats dalykas, tai jis mirties nė 
kiek nesibaimino, ja nesikratė, bet, jai artėjant, ramiai pasakojo 
savo draugams apie kitą žemę, kurios šventyklose dievai iš tikro 
gyveną ir kurioje laimingieji regi « saulę, mėnulį ir žvaigždes » taip, 
kaip šie «iš tikro yra »39. Paskui paėmė nuodų taurę ir. «smagiai 
nusiteikęs », išgėrė ją lig dugno?". Šitaip užbaigė Sokratas savo 
filosofinę būseną arba būsena virtusią savo filosofiją. 

Filosofija buvo tad visiškai tikrovinė jo buvimo apipavidalin- 
toja. Ji buvo jam ne koks nors skirtinas protinis veiksmas, bet 
paties jo būvio vyksmas, apsprendžiąs tiek jo nusiteikimą, tiek jo 
elgseną. Tai žymiai daugiau, negu tai, ką naujoji filosofija vadina 
visybiniu filosofavimo pobūdžiu, kai, pasak M. Schelerio, žmogus 
mąsto « sutelkęs aukščiausių savo dvasios galių visybę », ką Sche- 
leris laiko «ne kurios nors vienos filosofijos bruožu, o pačia filoso- 
fijos esme », rasdamas šią « konkrečią žmogaus visybe » net ir labai 
« dalinėse filosofijos problemose »38. Tai yra teisingas, bet tik dau- 
giau ar mažiau psichologinis nurodymas į filosofijos subjekto pil- 
natvę. Tačiau šis nurodymas dar nieko nepasako apie filosofavimą 


3 Ten pat, 67 C - 68 B. 

s Ten pat, 63 D -64 B. 

* Ten pat, 67 C - 68 B. 

3 Ten pat, 80 D - 81C. 

3 Ten pat, 110 D - 111 D. 

37 Ten pat, 117 B. 

38 MAX SCHELER, Vom Ewigen im Menschen, Bern 1954, p. 84. 

žmogiškosios būsenos prasme. Tuo tarpu filosofija kaip būsena ne 
tik iš žmogiškosios visybės kyla, bet šią visybę grįžtamuoju po- 
veikiu ir apsprendžia, sukurdama filosofui, Sokrato pavyzdžiu, tam 
tikrą lyti, skirtingą nuo nefilosofuojančiųjų gyvenimo bei veikimo 
lyties. Si lytis tarsi koki lietuvai ispaudžia viskam pastovų filo- 
sofinį pavidalą. Tikrai filosofuojąs žmogus randa filosofijoje atra- 
mą ir kelrodį. Užtat Sokratas ir galėjo kalbėti apie filosofiją kaip 
mielą guodėją žemiškojo gyvenimo neteisybėse 3? ; guodéja ne psi- 
chologinio nuraminimo, bet būtinio pagrindimo prasme: filosofija 
įšaknyja žmogų būtyje. Tai ir yra būsena bei elgsena ne tik mir- 
ties, bet ir viso žmogiškojo būvio akivaizdoje: buvoti įsišaknijus. 

Ši tad iš filosofijos kilusi ir kasdienine regimybe virtusi būsena 
ir yra šiandien ginčijama. Mums yra pasidarę labai abejotina, ar 
filosofija galinti tapti mūsąja elgsena ir būti mūsąja guodėja gyve- 
nimo nedalioje. Tai jautė net jau ir paties Sokrato mokiniai. 
Faidono pradžioje Sokratas liepia Kebesui pasveikinti savo mokinį 
Eueną ir jam pasakyti, kad jis, «jei protingas », pasektu Sokratu??, 
vadinasi, elgtusi filosofiškai ir nebijotu būti nuteistas mirti. Tačiau 
Simijas, vienas iš Faidono pokalbininku, tuo kaip tik ir abejoja: 
« Ka tu ten liepi Euenui pasakyti, Sokratai? Su šiuo žmogumi aš 
esu ilgai bendravęs ir, kiek pastebėjau, jis neturi nė mažiausio 
noro tavimi sekti » (t. p.). Sokratas tada klausia nustebęs : « Kaip 
tai? Argi Euenas nėra filosofas? » — « Atrodo, kaip taip», sutinka 
Simijas. — « Jeigu taip, taria toliau Sokratas, tuomet jis tikrai 
norės, o su juo ir kiekvienas, kuris vertai filosofija užsiima » *!. 
Vadinasi, Sokratas nedvejoja, kad filosofinė būsena yra tikrovė ir 
kad todėl kiekvienas, kuris tikrai filosofuoja, tokią būseną susikuria 
ir, ją susikūręs, elgiasi taip, kaip ji reikalauja. Jeigu tad Euenas 
yra filosofas, kaip tad jis galėtų Sokratu nesekti, tai yra, bėgti 
nuo teismo ir mirties? Kaip jis galėtų filosofuoti ir neturėti filoso- 
finės gyvenimo lyties, perskverbiančios ji visą? Euenas, Sokrato 
pažiūra, « tik sau pačiam gyvybės neatims, nes tai nėra teisinga », 
vadinasi, nėra filosofiška (t. p.). 

Betgi tai, ką Simijas atsako isitikinusiam Sokratui, pakerta 
bet kokią filosofinę būseną. Euenas nekovoja su Sokrato filosofija, 
kaip Atėnų miesto teisėjai. Savos filosofinės būsenos jis nestato 
priešais Sokrato būseną, nes Euenas jokios filosofinės būsenos neturi 
ir nenori turėti. Jis stengiasi, tiesa, būti filosofas ir atrodo toks 
esąs. Tačiau savą būvį jis mėgina padaryti nuo filosofijos nepri- 


9? PLATO, Faidon, 82 B - 83 A. 
* Ten pat, 60 D-61 C. 
“Ten pat, 61 C - 62 B. 

klausomą. Nenorėdamas sekti Sokratu mirties pavojuje, Euenas 
tuo pačiu paneigia filosofijos virtimą būsena apskritai. Euenas 
atmeta ne Sokrato teoriją, bet šios teorijos tapdymą su filosofuo- 
jančiojo žmogaus būviu : filosofuoti ir būti Euenui nebėra tas pats 
dalykas, kaip Sokratui. Euenas vienaip filosofuoja, o kitaip būna. 
Jis nenori eiti mirtų laisvai bei džiaugsmingai, kaip Sokratas, nors 
abu išpažįsta tą pačią teoriją, skelbiančią tikrosios būties buvimą 
anapus. Sokrato būvyje filosofija yra teorija, virtusi praktika. 
Eueno būvyje ji pasilieka tik teorija. Euenas yra tasai, kuris, jei 
prisiminsime ankstesnius Boéthijaus žodžius, savomis rankomis 
suardo teorijos ir praktikos vienybę filosofijoje. Eueno elgsena yra 
atsieta nuo filosofijos ir apspręsta psichologinių paskatų bei įvairių 
kasdienos aplinkybių. Jo praktika nėra filosofijos regimybė. 
Šitoje vietoje reikia pridurti, kad patiems graikams vis dėlto 
yra buvęs būdingas ne Euenas, bet Sokratas. Euenas, kuris norėjo 
paversti filosofiją tik teorija, buvo sofistinio nusistatymo, o sofistai 
buvo graikų niekinami kaip tik todėl, kad pardavinėjo savo filo- 
sofiją, nes parduoti filosofiją reiškia laikyti ją gryna teorine pažin- 
timi, kurią galima už pinigus perimti iš kito, nevirstant ja pa- 
čiame savyje. Sofistika yra būdinga ne tiek savo metafizika (skep- 
ticizmu ir reliatyvizmu), kiek filosofijos kaip būsenos neigimu. Štai 
kodėl Platonas ir vaizduoja Sokratą kaip sofisto priešingybę, o savo 
raštuose piešia labai niekingą sofistų kaip keliaujančiųjų mokytojų 
bei auklėtojų vaizdą. Užtat tikrieji filosofai, kuriuos Sokratas 
nuolatos mini, stengėsi gyventi taip, kaip filosofavo. Jų mokyklos 
buvo ne grynos mokymo įstaigos, bet tikros gyvenimo bendruo- 
menės, panašios i budistinius ar net krikščioniškuosius vienuolynus : 
būti neturtingam, mylėti artimą, paleisti laisvėn vergus, mėgti 
tylą bei vienatvę, saugoti skaistybę buvo filosofo savybės. Savo 
veikalu Politeia Platonas mėgino šią filosofinę būseną išplėsti net 
į visuomenę: valstybės valdysena turėjusi būti irgi iš filosofijos 
kilusi ir šiosios apspręsta. Todėl jis ir skelbė : « Valstybės galia ir 
filosofija yra vienas ir tas pats dalykas», kas konkrečiai reiškė : 
« Arba filosofai taps valstybių karaliais, arba karaliai virs tikrais 
ir nuodugniais filosofais »*?. Filosofija kaip žmogiškoji būsena tei- 
kianti atramos ne tik asmeniui, bet ir visuomenei ; ji apimanti abu 
šiuos žmogiškojo būvio polius. Užtat ir valstybinė būsena turinti 
būti filosofinė. Čia slypi priežastis, kodėl graikuose filosofai būdavo 
paprastai laikomi revoliucininkais ir nuolatos tremiami iš savo 
gimtiniu. Sokrato nuteisimas mirti irgi buvo pagrįstas šia pažiūra. 
« Graikų teismai už bedievybę, pastebi B. Snellis, niekad neliesdavo 


* PLATO, Politeia, 473 D. 

kitatikiu, tai yra, kitokios religijos šalininkų, o tik filosofus »; šie 
gi būdavo kaltinami ne kokia nors tikėjimo klaida, kurią jie galėtų 
atšaukti, «bet , asebeia', vadinasi, piktadarybe dievams, kaip šį 
graikiškąjį žodį būtų galima išversti »: šios rūšies piktadaris (asebes) 
vagia dievų aukas, daužo jų statulas, teršia jų šventyklas, vadinasi, 
elgiasi bedieviškai; filosofai, be abejo, to niekados nedarydavo, 
tačiau sava būsena, neatitinkančia viešosios nuomonės bei elgse- 
nos, jie atrodė esą dievų niekintojai ir todėl būdavo baudžiami 
kaip piktadariai dievams“. Ir Sokratas turėjo mirti todėl, kad 
buvojo, o ne tik tikėjo bei mokė, kitaip, negu buvo įprasta Atėnų 
piliečiams. 

Tolimesni Vakarų mąstymo istorijos šimtmečiai parodė, kad 
teisus buvo Simijas, abejodamas filosofavimo ir buvimo tapatybe, 
o ne Sokratas, šią tapatybę laikydamas akivaizdybe. Krikščionybė 
paneigė filosofijai žmogiškosios būsenos rangą, nes po Kristaus ne 
filosofavimas, bet tikėjimas išaknyja žmogų būtyje — ir tai ne 
tikėjimas kažkokia bendrine dievybe, o asmeniniu Dievu, nužen- 
gusiu ,i$ dangaus ', prisiėmusiu žmogiškąją prigimtį ir istoriškai 
apsireiškusiu Jėzumi iš Nazareto. Nuo dabar krikščionims « išmin- 
tis, teisumas, pašventimas ir atpirkimas » (1 Kor 1,30) kyla tiktai 
iš Kristaus. Ne filosofija apgyvendina žmogų «pas Dievą», kaip 
skelbė Platonas, «kad jį sudievintu» *, bet tikėjimas Kristumi. 
Ne filosofija padaro mūsų būvi «tvarkingą ir dievišką, kiek tai 
žmogui įmanoma »®%, bet Kristaus malonė jo skleidžiamos kara- 
lystės pavidalu. Ne iš filosofijos kyla dorybės, reikalingos tiek 
asmens, tiek visuomenės tobulumui, bet iš sekimo Kristumi arba 
iš gyvenimo Kristuje. Kitaip sakant, viso to, ko senovinis žmogus 
laukė iš filosofijos ir ką ši jam daugiau ar mažiau iš tikro teikė, 
krikščionis laukia iš tikėjimo Dievažmogiu. Mes vis dar nesame 
pakankamai įsisąmoninę, kad Krikščionybė nepakenčia šalia saves 
jokio varžovo ir kad todėl ji visiems amžiams sunaikino filosofiją, 
kaip gyvenimo lyti, kaip būseną ir elgseną, kaip žmogaus atramą 
ir kelrodį, paversdama ją gryna teorija, nebepersunkiančia žmo- 
giškosios būtybės, kadangi šiosios keitėjas dabar yra Kristus, ku- 
riuo reikia apsivilkti kiekvienam krikščioniui: viršinį filosofo ap- 
siaustą Krikščionybė pakeitė vidiniu Kristaus apvalkalu (plg. Rom 
13,14). Ilgaamžis prieglobstis, kurį viduramžiais filosofija buvo 
radusi Vakarų Bažnyčioje, ir organiškas graikų filosofijos įaugimas 


5 BRUNO SNELL, Die Entdeckung des Geistes. Studien zur Entstehung 
des europüischen Geistes bei den Griechen, Hamburg 1946, p. 40-41. 

“4 PLATO, Faidros, 249 B - 250 A. 

55 PLATO, Politeia, 500 C - 501 A. 

į krikščioniškąjį mokslą Rytų Bažnyčioje pridengia filosofijos kaip 
būsenos sužlugdymą ir todėl nekartą žadina klaidingą įspūdį, esą 
Krikščionybė yra užgrindusi priešingybę tarp , pažinimo medžio ’ 
ir, gyvybės medžio ' (plg Pr 2,9); priešingybę, kurią senovėje taip 
stipriai pabrėžė Tatjanas Syrietis Rytuose ir Tertulijonas Vaka- 
ruose ir kurią mūsų laikais iš naujo kelia S. Kierkegaardas, paste- 
bėdamas, kad « krikščioniškoji pasaulėžiūra apie viską sprendžia 
nuodėmės atžvilgiu » ir kad todėl « filosofas čia yra per estetinis », 
vadinasi, laikosi per daug abuojai; Krikščionybė esanti « kas kita, 
negu pagalba visų filosofų išminčiai » 45; ji nepalyginamai aukščiau 
statanti asmenį už sąvoką (Hegelis!) ir tuo pačiu skelbianti, kad 
«būti filosofu nėra aukščiausias dalykas »*7. Esama didesnių da- 
lyku, negu filosofija. 

Teisingai tad sakoma, kad «tik vieną vienintelį sykį filosofija 
yra buvusi likimas », būtent, « graiku laikais »; šiandien «ji mums 
vargu ar yra likimas»48. Šį ‚Siandien ’ reikia suprasti ne kaip 
mūsąją dabartį kalendoriškai, o kaip dabartį, kuria tebegyvena 
visa Vakarų dvasios istorija, būtent kaip visą krikščioniškąjį Vakarų 
tarpsnį, kuris prasidėjo tą akimirką, kai Kristus tarė: «AS esu... 
tiesa» (Jn 14,6). Nes šią akimirką buvo atverta bedugnė tarp 
filosofiškai bendrinės ir religiškai asmeninės tiesos, ir ši bedugnė 
liko neuzgrista, nes jos negalima ugristi. Asmuo kaip tiesa ir 
idėja kaip tiesa yra du priešingi dalykai. Užtat graikai Krikščio- 
nybę, kuri rėmėsi Kristaus asmeniu kaip tiesa, ir laikė kvailybe 
(plg. 1 Kor 1,18), reikalaudami išminties (plg. 1 Kor 1,22) idėjine 
lytimi. Sokratas ir Kristus ne tik kad nėra panašūs, kaip dažnai 
neapdairiai teigiama, bet juodu tiesiog išskiria vienas kitą. Juk 
nėra nieko priešingesnio, kaip Sokrato ir Kristaus mirtis: prieš- 
priešiais Sokrato ramybei bei skaidrai merdėjimo metą stovi Kris- 
taus liūdesys, baimė ir skundas. Stabmeldiškieji Krikščionybės 
kritikai (pav. Kelsas) tuojau pastebėjo šį skirtumą ir prikaišiojo 
krikščionims, esą jų mokytojas miręs baisiai nefilosofiškai : baimi- 
nęsis, prakaitavęs, nenorėjęs būti vienas, prašęs savo Tėvą atimti 
«šią taurę » (Lk 22,42) ir garsiai šaukęs ant kryžiaus, kodėl Tėvas 
ji apleides®. Kristus buvęs labiau panašus į Eueną, negu į So- 
kratą. Be abejo, šis stabmeldžių kritikų priekaištas krikščionims 


46 SÖREN KIERKEGAARD, Entweder - Oder, t. II, p. 255. 

4? SÖREN KIERKEGAARD, Die Tagebücher, Düsseldorf 1962, t. I, p. 354. 

48 HEINRICH RoMBAcH, Die Gegenwart der Philosophie, Freiburg i. Br. 
1962, p. 110. 

^ Prasmingą lygiagretę tarp Sokrato ir Kristaus mirties yra pravedęs 
OscAR CULLMANN, Unsterblichkeit der Seele oder Auferstehung der Toten?, 
Stuttgart 1962, p. 23-31. 

buvo labai skaudus, tačiau jis atvėrė jiems akis, parodydamas, 
kad Krikščionybė anaiptol nėra filosofinės būsenos pratęsimas, bet 
jos paneigimas. Kristus sakosi esąs « kelias, tiesa ir gyvenimas » 
(Jn 14,6) ir vis dėlto jis neseka Sokratu, laukdamas mirties kaip 
trokšto išsivadavimo iš kūno, o sutinka ją kaip baisenybę, kuria 
purtosi visa žmogiškoji būtybė. Žmogiškosios prigimties sankrėtis 
mirties metą išeina aikštėn ne Sokrato, bet kaip tik Kristaus mir- 
tyje. Jokia filosofija čia negelbsti ir nepaverčia mirties skaistaus 
veido jaunuoliu, kuris ramiai nusvarina žibintą, kaip kad graikai 
vaizduodavosi mirtį. 

Tik vieną vienintelį kartą krikščioniškojoje Vakarų dvasios 
istorijoje vienas mąstytojas dar mėgino atgaivinti filosofiją kaip 
būseną ir į ją atremti nykstanti savo būvį. Tai buvo M. S Boé- 
thijus (480-524), Romos konsulas ir magistras, ostgotų karaliaus 
Theoderiko apkaltintas valstybės išdavimu ir nužudytas. Įmestas 
kaléjiman, Boéthijus rašė veikalą Filosofijos paguoda ne laikui 
praleisti, o mėginti iš naujo gristi savą būvį gresiančios mirties 
akivaizdoje — taip lygiai, kaip ir Sokratas, kuriuo Boéthijus aiš- 
kiai sekė. Šioje knygoje jis vaizduoja filosofiją « orios bei senyvos, 
tačiau nepaprasto gajumo ponios » pavidalu, kuri ateina pas kalinį, 
kad dalintųsi jo kančia ir kartu su juo neštų jo negandą, « nes 
filosofija, pasak Boéthijaus, elgtusi neteisingai, jei nepalydétu ne- 
kaltai kenčiančiojo »59. Tai reiškia: filosofija netektų prasmės ir 
nepateisintų savo buvimo, jei nesusidorotų su žmogiškojo būvio 
sunkenybėmis. Užtat Boéthijus ir glaudžiasi prie jos, kaip vaikas 
prie auklės, neabejodamas, kad jos stiprinamas jis pasirodysiąs 
« priaugęs visiems likimo smūgiams » (t. p.). Jis nori, kad filosofija 
palydėtų jį mirtin, kaip kadaise Sokratą, kadangi ir šis « išsikovojo 
pergalę prieš neteisingą mirtį » (t. p.) ne kuo kitu, o tik filosofija. 
Todėl jis ir vadina filosofiją visų dorybių maitintoja, didžiausia 
pavargusiųjų širdžių paguoda, vedėja į tikrąją šviesą ir tikrąją 
laimę. 

Be abejo, mes niekad nesužinosime, ar filosofija Boöthiju mir- 
ties valandą iš tikrųjų paguodė bei sustiprino, kaip Sokrato atveju. 
Viena tačiau yra tikra: Boėthijus yra buvęs paskutinysis Vakarų 
mąstytojas, mėginęs grąžinti filosofijai būsenos reikšmę — ir tai jau 
krikščioniškajame istorijos tarpsnyje. Užtat filosofijos istorikai ir 
stebisi, kaip Boėthijus, būdamas krikščionis, — šiandien neabejo- 
jama, kad jis buvęs krikščionis ir net parašęs keletą teologinių 
veikalų — galėjo paguodos ieškoti filosofijoje, o «ne Dievo malonėje 


50 MANLIUS SEVERINUS BoETHIUS, De consolatione philosophiae, liber I, 
prosa 3. 

ir Išganytojo darbe »°!. Jau vien ši nuostaba yra aiškus nurody- 
mas į tai, kad filosofijos vaidmuo, kuri ji buvo turėjusi senovėje, 
yra Krikščionybėje liovęsis ir kad todėl kiekvienas, kuris mėgina 
šį vaidmenį atgaivinti, kelia nepasitikėjimo. Kadaise Sokratas 
klausė : argi Euenas nėra filosofas, kad mirties akivaizdoje nenori 
remtis filosofine būsena? Šiandien mes klausiame : argi Boėthijus 
nėra krikščionis, kad mirties akivaizdoje nori remtis filosofine bū- 
sena? Euenas kaip filosofas privalėjo teikti savam būviui filosofinę 
lyti. Boéthijus kaip krikščionis neprivalėjo to daryti, nenorėdamas 
atkristi stabmeldybėn. Ne padori filosofija kildina padorią būseną, 
kaip manė Sokratas, bet iš jau esančios padorios būsenos kyla ir 
padori filosofija. Ši ištara girdėti visose pastarųjų amžių sampra- 
tose, apibūdinančiose filosofijos santykį su žmogiškuoju būviu — 
vis tiek, ar tai būtų Kanto reikalavimas filosofuoti, atsirėmus į 
dorovę bei religiją, ar Schelerio pažiūra į filosofiją kaip išganymo 
(Heil) kelią, ar Jasperso lūkestis atsakymo, teikiančio žmogui 
ramstį ir išvystančio jo savimonės galimybes. Visur čia filosofija 
pašoksta i jos pačios trokštamą aukšti, tik pasispyrusi į kažką 
kitą, kas nebėra ji pati: niekur čia filosofija nėra pradmė. Gal tik 
marksistinė filosofija mėgina šiandien kurti žmogui jo būseną bei 
elgseną, tuo kaip tik ir sukildama prieš visą ligšiolinį krikščioniš- 
kuju Vakarų filosofavimą. 


51 FRIEDRICH KLINGNER įvade į vokiškąjį M. S. Bočthijaus vertimą Trost 
der Philosophie, Bremen, p. XLIX. 

Laikydami filosofijos abejotinumą jos susimąstymo pagrindu, 
turime pripažinti, kad šis pagrindas yra visiškai tikrovinis : filoso- 
fija iš tiesu yra abejotina visais atžvilgiais — ir savo esme, ir savo 
eiga istorijoje, ir savo išdavomis. Ypatingo svorio jos abejotinumas 
įgyja, netekus jai būsenos pobūdžio, kadangi šiuo atveju ji nebe- 
grindžia žmogiškojo būvio apskritai, mažų mažiausiai krikščioniš- 
kojo būvio, vadinasi, būvio, kuriuo yra būdingas visas dviejų tūks- 
tančių metu Vakarų gyvenimo tarpsnis. Aiškindamas Hėlderlino 
elegiją Duona ir vynas, M. Heideggeris klausia: «Kam tie poe- 
tai? »5. Apžvelgę filosofijos abejotinumo plotą, lygia teise galime 
klausti: kam tie filosofai? Kam tos įvairios filosofinės sistemos, 
srovės, linkmės, mokyklos? Ar jos, kalbant Platono žodžiais dialoge 
Euthydemas, «rimtai puoselėja norą padaryti žmogų išmintingą, ar 
tik juokauja »? 3 

Filosofijos abejotinumas verčia tad ją susimąstyti jos pačios 
reikalu. Susimastymas gi, kaip minėta, visados yra pastanga abe- 
jotinumą pergalėti ir iš naujo save pagrįsti. Kokiu betgi keliu ši 
pergalė filosofijos atžvilgiu gali būti siekiama ir pasiekta? Šiam 
tikslui siūlosi dvi viena kitai priešingos elgsenos: 1. nusigrizti nuo 
filosofijos, ją arba visiškai paneigiant kaip istorijos pralenktą da- 
lyką, arba sklaidant grynai istoriškai kaip ir kiekvieną kitą kul- 
tūros reiškinį ; 2. atsigrižti i filosofiją, ją pačią prabildant ir tuo 
būdu filosofavimą renkantis sklaidos objektu. Abu keliai yra mūsų 
metui būdingi, todėl abu prašosi paaiškinami, kad įžvelgtume, 
kokios reikšmės filosofijos abejotinumas turi jos pačios savimonei. 


1. NUSIGRIZIMAS NUO FILOSOFIJOS 
Nusigrizimas nuo filosofijos prasideda jos kaip praeinančio 
istorinio dalyko samprata : filosofija turinti savo pradžią ir savo 


pabaigą. Tai visu ryškumu yra nusakęs A. Comte (1798-1857) 


52 MARTIN HEIDEGGER, Holzwege, p. 248. 
5 PLATO, Euthydemos, 283 A. 

„trijų tarpsnių dėsniu ’, išvystytu jo veikale Pozityvinės filosofijos 
kursas (1830-1842). Pasak Comte, dvasinė žmonijos istorija perei- 
nanti tris tarpsnius, kurie pakeičią vienas kitą, perimdami iš vie- 
nas kito pažinimo uždavinius ir tuo būdu vienas kitą atstodami. 
Pirmasis tarpsnis esąs mitologinis. Jo metu žmogus ieškąs pasaulio 
bei jo vyksmo pagrindo aukštesnėse, anapus mūsų tikrovės buvo- 
jančiose galybėse (dievai) arba vienoje asmeninėje galybėje (Dievas). 
Antrasis tarpsnis esąs metafizinis. Šiuo metu žmogus mėginąs 
aiškinti pasaulį bendruoju jo pagrindu, vadinamu įvairiais vardais : 
esme, prigimtimi, substancija, idėja, entelecheja, dvasia, vadinasi, 
atsietinėmis sąvokomis arba viena kuria tokia sąvoka. Trečiasis 
tarpsnis esąs pozityvinis. Jo metu žmogus suvokiąs pasauli kaip 
tai, kas prieinama betarpiškai ir kas veikia dėsningai, vadinasi, 
kas pasiekiama patirtimi arba bandymu. Šių tarpsnių pažinimo 
lytys esančios: pirmojo tarpsnio — teologija, antrojo tarpsnio — 
filosofija ir trečiojo tarpsnio — mokslas, pirmoje eilėje gamta- 
mokslis. Kadangi šios pažinimo lytys, pasak Comte, esančios kartu 
ir pažinimo išsivystymo laipsniai, tai kiekviena iš jų savaime esti 
laiko eigoje pakeičiama tolimesniąja : teologija pakeičiama filosofija 
ir filosofija — mokslu. Comte pažiūra, jau XIX šimtmečio pra- 
džioje yra atsivėręs trečiasis tarpsnis, vykdąs filosofijos pakeitimą 
mokslu. Filosofija esanti atgyvenusi savo amžių ir toliau teturinti 
prasmės tik kaip priemonė žmogaus protui lavinti. Dalykiniu 
pažinčių ji teikti nebegalinti: šį uždavinį dabar iš jos perimąs 
mokslas. 

Iš tikro, anuo metu pradedą klestėti gamtos mokslai ir nepa- 
prastai smunkanti filosofija po Hegelio mirties (1831) daré ispü- 
džio, kad ir pati Comte teorija esanti ne filosofija, o patirtiniais 
duomenimis pagristas mokslas, žiūris į filosofiją kaip į kiekvieną 
kitą istorinį reiškinį, atsekdamas jo atsiradimą, jo klestėjimą ir 
galop jo nykimą. Comte neneigė, kad filosofija atgyvenos pavidalu 
dar galinti buvoti gana ilgai, kaip, sakysime, astrologija buvoja 
šalia astronomijos ar antroposofija šalia antropologijos. Tačiau 
toksai filosofijos buvojimas nebesąs mūsojo tarpsnio pažinimo lytis : 
pozityvinis istorijos metas pažistąs nebe filosofiškai, o moksliškai ; 
visa tad, kas nėra moksliškai pažįstama bei išreiškiama, patenką 
į išmonės plotmę, atsidūrusią žmogaus būvio pakraštyje. Kaip 
Krikščionybė paneigė filosofiją žmogiškosios būsenos prasme, taip 
dabar pozityvizmas neigiąs filosofiją žmogiškosios pažinsenos pras- 
me. Kaip Krikščionybė paskelbė, esą žmogaus būvis yra grindžia- 
mas tikėjimu, taip pozityvizmas dabar skelbiąs, kad šisai būvis 
yra grindžiamas tyrimu. Ir vienur, ir kitur filosofija pasidariusi 
atlaika, pralenkta istorinės pažangos. Tai vėliau (1878) labai 

ryžtingai nusakė Fr. Engelsas, atsirėmęs į dialektinį materializmą, 
kuris sava dialektika išaiškinąs tiek gamtos, tiek istorijos įvykius 
ir todėl nesąs «reikalingas jokios viršum mokslų stovinčios filoso- 
fijos »; «iš visos ligšiolinės filosofijos lieka savarankiškas tik mąsty- 
mo bei jo dėsnių mokslas, vadinasi, formalinė logika ir dialektika. 
Visa kita yra perimama pozityvinio gamtos ir istorijos mokslo » 54, 
Užtat Engelsas ir kalba apie « mirusią filosofiją » ®. 

A. Comte teorijos nenugali M. Schelerio pastaba, esą , trijų 
tarpsnių dėsnis' yra «klaidingas iš pagrindų », kadangi «Comte 
išsivystymo laipsniais laiko tai, kas iš tikro yra dvasios skleidimosi 
vyksmas »*9. Pasak Schelerio, «religi$kai teologinis pažinimas bei 
mąstymas, metafizinis pažinimas bei mąstymas ir pozityvinis paži- 
nimas bei mąstymas yra ne istoriniai žinijos išsivystymo tarpsniai, 
o esminės, pastovios, su pačia dvasios prigimtimi susijusios laiky- 
senos ir pažinsenos, kurių viena negali kitos nei atstoti, nei jai 
atstovauti 57. Tai teisinga. Tačiau tai anaiptol nepaneigia Comte 
pažiūros, kad Schelerio minimas dvasios skleidimosi vyksmas galis 
sudaryti ir pažinimo pažangos tarpsnius, vadinasi, būti, istoriškai 
žiūrint, nevienodos vertės bei reikšmės pasauliui suvokti. Kodėl 
tad tokiu atveju šie tarpsniai negalėtų pakeisti vienas kito? Štai 
kodėl mūsų dienomis ir klausiama (W. Adorno, R. Heiss, E. To- 
pitsch), ar nepaprastai išsivysčiusių ir tebeišsivystančių mokslų 
akivaizdoje filosofija turinti dar kokio nors savam buvimui patei- 
sinimo. Dabartinė filosofijos savimonė, kad ji esanti « mokslo teo- 
rija», savaime kelia įtarimo, jog pati filosofija atsisakanti anks- 
tesnio savo vaidmens ir pereinanti mokslų tarnybon : viduramžių 
«ancilla theologiae » virstanti mūsų laikais « ancilla scientiarum ». 
M. S. Boéthijaus regėjime laikiusi vienoje rankoje knygą, kitoje — 
skeptrą, vadinasi, buvusi mokytoja ir valdovė, filosofija mūsų die- 
nomis paneigianti šią savimonę ir virstanti tarnautoja. Užtat ir 
H. Rombacho apibūdinimas, taikomas naujųjų laikų filosofijai, kad 
«ji nesiimanti jokios tarnybos ir nevykdanti jokio veikmens »°®, 
tinka tik filosofijos laisvinimuisi iš teologijos mūsojo tarpsnio pra- 
džioje, tačiau vargu ar jis tinka filosofijai, nusilenkiančiai mokslams 
dabartyje. A. Comte teorija gali būti nugalėta tik nauja pačios 
filosofijos savimone. 


" KARL MARX - FRIEDRICH ENGELS, Werke, Berlin 1962, t. XX, p. 24. 

5 Ten pat, p. 26. 

56 Max SCHELER, Die Wissensformen und die Gesellschaft, Bern 1960, 
p. 29. 

57 Max SCHELER, Schriften zur Soziologie und Weltanschauungslehre, 
Bern 1963, p. 30. 

58 HEINRICH RomBacH, Die Gegenwart der Philosophie, p. 42. 


24 FILOSOFIJA KAIP PROBLEMA 


Kas tad belieka veikti, jeigu filosofija savo duoklę žinijos 
pažangai jau yra atidavusi? Neigiamu atžvilgiu tai reiškia atsisa- 
kyti visų tų klausimų, kuriuos filosofija anksčiau buvo kėlusi daly- 
kiškai, nes visi šie klausimai — vis tiek kokios filosofinės srovės jie 
būtų buvę kelti — esą nemoksliški todėl, kad esą beprasmiai; o 
beprasmiai jie esą todėl, kad jų ištaros ir sprendimai neturį daly- 
kinio turinio, vadinasi, negalį būti patikrinti nei kasdieniniu paty- 
rimu, nei moksliniu tyrimu. Šitaip R. Carnapas mėgina apvalyti 
filosofiją nuo « tariamų problemų (Scheinprobleme) », kurių mokslas 
negalis nei priimti, nei atmesti ir kurios kaip tik dėl to ir netu- 
rinčios jokios mokslinės vertės 5. Visos metafizinės problemos esan- 
čios tokios rūšies, kadangi apie jas visas negalima kalbėti mokslinio 
patikrinimo būdu. Užtat pozityvizmas ir tariasi galis peržengti 
filosofiją kaip nebereikalingą : « Filosofija, pasak L. Wittgensteino, 
viską tik tvirtina, o neaiškina ir nedaro išvadų. Bet kadangi 
viskas guli prieš mūsų akis atvira, tai nėra nė ko aiškinti. Nes 
tai, kas paslėpta, mūsų nedomina »90. Jau vien kalbiškai žiūrint, 
filosofija negalinti suvokti daiktų esmės, nes nepajėgianti šios esmės 
nusakyti : jos naudojami žodžiai anaiptol neturi tos prasmės, kurią 
jie turį kasdieninės kalbos sąrangoje. Užtat L. Wittgensteinas ir 
stengiasi « grąžinti žodžius iš metafizinio jų vartojimo į kasdieninį 
jų vartojimą »*!, kuris filosofiją savaime paneigiąs: kasdieninėje 
kalboje nesą jokių problemų bei gilybių. Pozityvizmas sąmoningai 
pasilieka mūsų būvio paviršiuje ir tuo būdu nutraukia filosofinę 
pastangą, buvusią Vakaruose gyvą jau nuo pat Sokrato, būtent : 
žvelgti į būtį bent pro pinučių tvorą. Pozityvizmas regi tiktai 
tvorą. 

Tačiau neregėti problemų kalbos sąrangoje ar kasdienos būklėje 
dar anaiptol nereiškia įrodyti, kad jų iš viso nesama. Jau grynai 
logiškai svarstant, neregéti ir nebūti anaiptol nėra tas pat. O jeigu 
vis dėlto šie du tokie skirtingi dalykai — vienas grynai subjekty- 
vus, kitas grynai objektyvus — esti tapatinami, tai šis tapatinimas 
gali kilti tik i$ tam tikros metafizikos : filosofijos neigimas yra aiški 
filosofija. Nes niekas negali neigti filosofijos nefilosofuodamas, kaip 
niekas negali neigti proto, jo neturėdamas. Šia prasme K. Jasper- 
sas teisingai pastebi, kad «iš filosofijos ištrūkti negalima. Ją ga- 
lima tik padaryti sąmoningą ar nesąmoningą, gerą ar blogą, suriz- 
gusią ar aiškią. Kas atmeta filosofiją, pats filosofuoja, nors ir 


5 Plg. RUDOLF CARNAP, Scheinprobleme in der Philosophie, Frankfurt 
a. M. 1966. 

*9Oit. WALTER SconHuLz, Wittgenstein. Die Negation der Philosophie, 
Pfullingen 1967, p. 104. 

*ı Ten pat, p. 64. 

nežinotų, tai daras» ?. Užtat neigiamą nusistatymą filosofijos 
atžvilgiu reikia laikyti nevaisingu ta prasme, kad jis arba vieną 
filosofiją pakeičia kita, neistengdamas peržengti filosofavimo kaip 
tokio, arba mėgina neregėti problemų, nepajėgdamas pašalinti jų 
pačių. Kad tai, kas paslėpta, daugelio nedomina, yra tikra. Ta- 
čiau nesidomėjimas yra grynai subjektyvus nusistatymas, apreiš- 
kiąs greičiau filosofuojančiojo tingumą, negu filosofijos nereikalin- 
gumą. 

Teigiamu atžvilgiu nusigrįžimas nuo filosofijos reiškiasi atsi- 
grižimu i jos istoriją : čia dalykiniai klausimai savo esme esti pas- 
tumiami i šali, o imamasi jų sklaidos tik laiko tėkmėje. Tai ypač 
jausti dabartinėje akademinėje filosofijoje. Vokietijos universite- 
tuose, pavyzdžiui, retai pasitaiko dalykinių arba tematinių paskai- 
tų. O jeigu kuris nors filosofinis kursas ir yra pavadinamas daly- 
kiškai, tai jo turinys dažniausiai esti tik istorinė ano dalyko ap- 
žvalga. Tuo būdu kuriasi savotiškas filosofijos pavidalas, kurį tiks- 
liausia yra vadinti , filosofijos mokslu ’ ®, kuris betgi nėra filosofija, 
kaip meno ar literatūros istorija nėra menas ar literatūra. Šisai 
, filosofijos mokslas ’ šiandien yra labai judrus ir net triukšmingas : 
knygos, laikraščiai, institutai, draugijos, suvažiavimai, kongresai 
— vis tai yra jo veiklos regimybė. Nepaisant tačiau viso šio judru- 
mo bei triukšmo, , filosofijos mokslo * viduje, anot B. von Bran- 
densteino, jaučiama «vis labiau auganti filosofinė tyla » ** : tai są- 
moningas nenoras kelti klausimo filosofiškai ir duoti į ji atsakymą 
taip pat filosofiškai, užuot ji davus istoriškai ar sociologiškai. 
„Filosofijos mokslas ’ vengia filosofijos kuo stropiausiai. 
dos aiškiai ištariamas, esą filosofavimas galis laikytis ir moksline 
svetimu pažiūrų sklaida. Tuo tarpu jau viduramžiai žinojo, kad 
filosofijai atsidedama ne patirtų, ką žmonės manė bei skelbė, bet 
«kaip yra su daiktų tiesa — gualiter se habeat veritas rerum » 
(Tomas Akvinietis). Nes filosofijos istorija, kaip ir istorija apskri- 
tai, daiktų tiesos atžvilgiu laikosi abuojai. Šią seną pažiūrą gra- 
žiai yra mūsų laikais nusakęs E. Husserlis: « Filosofais tampame 
ne filosofijomis »®. Be abejo, Husserlis filosofijos istorijos anaiptol 
neneigia. Jis tik pabrėžia, kad postūmis filosofuoti turis kilti « ne 


'* KARL JASPERS, Einführung in die Philosophie, p. 13. 

*3 Apie , filosofijos mokslą ’ ryšium su filosofija kalbėsime vėliau, nagri- 
nėdami filosofijos esmę. 

*" BELA voN BRANDENSTEIN, Vom Sinn der Philosophie und ihrer Ge- 
schichte, Bonn 1957, p. 4. 

* EDMUND HusserL, Philosophie als strenge Wissenschaft, Frankfurt 
a. M. 1965, p. 71. 

iš filosofijų, bet iš dalykų ir problemų » (t.p.). Įtampus posūkis 
filosofijos istorijon visados reiškia filosofavimo nuosmukį. Be abejo, 
kaip vėliau matysime, filosofijos trukmė laiko eigoje sudaro sude- 
damaji filosofavimo pradą, vadinasi, yra esminis jo sandas, ka- 
dangi ši trukmė visados yra dabartinė: yra praėjęs Hippokratas, 
bet nėra praėjęs Platonas. Užtat mes negalime filosofuoti, nere- 
gėdami filosofijos trukmės dabartyje ir su ja nesigalynėdami. Ta- 
čiau filosofijos istorija mokslo prasme kaip tik ir sunaikina šią 
filosofinės trukmės dabartį. Istorija — vis tiek kokia ji būtų — 
svarsto savą objektą visados kaip praėjusijį. Filosofijos istorikas, 
aprašinėdamas net ir dabarties filosofiją, žiūri į ją praeities akimis 
ir todėl nesiima galynėtis su jos keliamais klausimais iš esmės. 
Toks galynėjimasis istorijai yra svetimas. Užtat filosofijos istorijai, 
kaip ir istorijai apskritai, galioja dėsnis : aprašyti, « kaip iš tikrųjų 
yra buvę» (L. Ranke). Šis gi dėsnis savaime išskiria aukščiau 
minėtą Tomo Akviniečio dėsnį : sužinoti, « kaip yra su daiktų tie- 
sa». Štai kodėl filosofijos istorikas paprastai ir nėra filosofas, ir 


štai kodėl atsigrįžimas į filosofijos istoriją yra nusigrįžimo nuo 
filosofijos lytis. Tiesa, ji nėra tokia neigiama kaip pozityvizmo 
pastanga metafizinius klausimus laikyti beprasmiais ir todėl apie 
juos iš viso nekalbėti. Filosofijos istorija apie juos kalba, tačiau 
tik kaip apie praėjusius reiškinius, o ne kaip apie amžinai dabar- 
tinius žmogiškojo būvio rūpesčius. 

Abi tad nusigrįžimo nuo filosofijos lytys — filosofijos keitimas 
mokslu ir traukimasis filosofijos istorijon — nepergali filosofijos 
abejotinumo jau vien todėl, kad nė viena iš šių lyčių nesigalynėja 
su juo iš esmės. Filosofijos keitimas mokslu yra savyje ne kas 
kita, kaip tam tikros metafizikos išraiška. Teigti, esą mokslas galis 
atstoti filosofiją, reiškia suvokti būtybę kaip neturinčią gelmės 
arba, erdviniais įvaizdžiais kalbant, kaip esančią plokštuma. Be 
abejo, kodėl gi nebūtų galima šitaip būtybės suvokti? Betgi šitokia 
samprata juk ir yra esmiškai filosofinė. Štai kodėl pozityvizmas 
filosofijos anaiptol nepakeičia mokslu; jis tik vienokią filosofiją 
pakeičia kitokia, būtent: būtybę, suvoktą kaip vienamatę, jis ati- 
duoda į mokslo rankas, pats pasilikdamas filosofiniu šio atidavimo 
pagrindu bei pateisinimu.  Filosofijg keisti mokslu galima, tik 
remiantis tam tikra filosofija kaip būtybės samprata. Nusigrįžti 
nuo filosofijos reiškia ją patvirtinti. — Nūn, traukimasis filosofijos 
istorijon, stebint jį psichologiškai, gema iš nusivylimo, kad filo- 
sofija neteikianti mums galutinio bei pastovaus atsakymo į pagrin- 
dinius mūsų būvio klausimus. Tačiau ar esame teisūs, tokio atsa- 
kymo iš filosofijos reikalaudami? Ar šis reikalavimas iš tikro ati- 
tinka filosofijos esmę ir prasmę? O gal jis yra tik priskyrimas filo- 

sofijai tokio uždavinio, kuris priklauso visiškai kitai pažinimo 
sričiai? Atsakyti į šiuos klausimus galime, ne bėgdami į filosofijos 
istoriją, o kreipdamiesi į pačią filosofiją ir ją pačią pasiklausdami. 
Filosofija turi susimąstyti savo esmės bei prasmės atžvilgiu. Tik 
tada gali paaiškėti, kiek abejotinumas jos veikme yra pagristas ir 
kaip jis gali būti pergalėtas. Savo disertacijoje K. Marksas kadaise 
(1840) reikalavo, kad filosofija kreiptu akis i išlaukę. Mes dabar, 
priešingai, mėginsime filosofijos akis kreipti į jos pačios vidų. 


2. ATSIGRIŽIMAS Į FILOSOFIJĄ 


Filosofijos abejotinumas yra pagrindas, kodėl norime, kad ji 
susimąstytų savo pačios atžvilgiu. Tačiau kas yra šis susimąsty- 
mas savyje? Ko mes iš tikrųjų siekiame, klausdami, kas filosofija 
esanti ir ką ji veikianti! Formalinė filosofijos aptartis nėra mūsų 
siekinys, nes jokia aptartis nėra tikslas savyje. Kildama iš pačios 
filosofijos, jos aptartis laikosi tik filosofijos visuma ir todėl gali 
būti nusakyta bei suprasta irgi tik ryšium su šia visuma. Filoso- 
fijos aptartis yra tik vienas žingsnis filosofijos susimastymo keliu. 
Pats gi susimąstymas eina žymiai toliau : filosofija susimąsto būties 
klausimo šviesoje. 

Būties klausimas yra pats pagrindinis bei galutinis filosofijos 
klausimas. Tiesa, pirmieji Vakaru mąstytojai, vadinami Jonijos 
„gamtos filosofais ’, ieškodami daiktų pradmės, nusakė šį klausimą, 
kosmologiškai: Thales vandeniu arba drėgme, Anaximenas oru, 
Heraklitas ugnimi. Tačiau pačią kilmę jie suvokė ne praeinančios 
pradžios, o pasiliekančio pagrindo prasme. Pasaulio daiktai ne taip 
kylą iš vandens, oro ar ugnies, jog jų atsiradimas pakeistų prad- 
menų — vandens, oro, ugnies — buvojimą, kaip, sakysime, popie- 
riaus lakšto atsiradimas pakeičia rastą, iš kurio medienos popierius 
kyla. Vanduo, oras, ugnis sudarą patį daiktų pagrindą: daiktai 
laikąsi šiuo pagrindu savame buvojime. Vanduo, oras, ugnis pri- 
klausą kiekvienam daiktui — ne kaip atsitiktinė prietapa ar me- 
džiaga, iš kurios daiktas būtų nužiestas, bet kaip tai, kas yra 
anapus kiekvieno daiktinio būvio, tačiau kas ši būvį laiko bei neša 
ir kas todėl padaro, kad jis yra šis tas, o ne niekis. «Sisai pasau- 
lis, sako Heraklitas, visados buvo, yra ir bus amžinai gyva ugnis, 
pagal tam tikrą mastą įsižiebianti ir pagal tam tikrą mastą už- 
gestanti»99, Tai reiškia: pasaulio pavidalai kintą, betgi pats ju 


** HERAKLIT, Fragmente, graikiškai ir vokiškai išleisti HE&INRICH QUI- 
RING, Berlin 1959, p. 77: D 7. 

pagrindas visados liekąs ,ugnis', buvojanti visų anų pavidalų 
dabartyje. 

Šį tad nuolatinį pagrindą, kuris daiktus laiko jų buvime, va- 
diname būtimi. Todėl nors Jonijos mąstytojai ir kalbėjo apie visiš- 
kai apčiuopiamus dalykus, tačiau jie turėjo galvoje anaiptol ne 
vandenį, kuriuo prausiamės, ne orą, kuriuo alsuojame, ir ne ugni, 
kuria verdamės valgio, o aną grindžiantį amžiną pradmenį. Gamtos 
elementų vardai čia buvo tik kosmologinės ištaros, kuriomis pir- 
mieji graikų filosofai apvilko ontologinę būties sampratą. Užtat 
tik labai lygstamai galima pirmuosius Vakarų mąstytojus vadinti 
„gamtos filosofais ', kaip jie paprastai filosofijos istorijos vadovė- 
liuose esti vadinami, nes jų mintis krypo ne į gamtą mūsosios 
regimybės prasme, o į patį daiktų buvimą: šie mąstytojai yra 
ontologai — bent savo minties užuomazga. 

Pirmasis tačiau, kuris būties klausimą kėlė jau visiškai sąmo- 
ningai, buvo Platonas. Savo dialoge Sofistas Platonas sakydina 
svetimšalį, vieną iš pokalbio dalyvių: « Teigdami, kad visa yra 
šilta ar šalta, ar kas nors kita buvoja dvejopai, ką jūs tariate apie 
šiuos daiktus, jei ne tai, kad jiedu abu būna? Bet kaip gi turime 
šią jūsų būti suprasti? Ar norime prijungti ją prie anos dvejopybes 
kaip trečiąjį dalyką ir todėl visumą laikyti greičiau trigubą, negu 
dvigubą?»97. Kitaip tariant, ar daiktas ir jo būtis yra du sandai? 
Juk šis daikto , antrininkas’ yra tas pats visiems, kas tik būna, 
taigi ir priešingybėms : šiltas ir šaltas daiktas — abu būna, vadi- 
nasi, abiem būtis yra viena ir ta pati. Platono svetimšalis buvo 
ilgą laiką kalbėjęsis su Theaitetu apie daugi ir vienį, tačiau galop 
abu suprato, kad visa ši kalba yra beprasmė, jei pirma neišsi- 
aiškinama, kas yra būtis. Užtat Theaitetas ir sako svetimšaliui : 
« Mums reikia visų pirma ištirti būti»; į tai svetimšalis atsako : 
«IS tikro, Theaitetai, tu tai supratai »9. Nes juk tiek daugis ar 
vienis, tiek Silima ar šaltis turi bendrą pagrindą, kuris padaro, 
kad jie iš viso yra ir kad todėl apie juos galima kalbėti. Šisai 
bendras pagrindas todėl ir turėtų būti visų pirma svarstomas ir 
suvokiamas. Platono svetimšalis teisingai reikalauja, kad tie, kurie 
kalba apie vienį, — čia Platonas turi galvoje Parmenidą bei jo 
šalininkus, neigusius daugi, — visų pirma pasakytų, ką jie mano, 
tardami žodį būna. Kas yra būtis? Štai klausimas, kreipiamas ne 
į kurią nors vieną, filosofijos srovę, bet į filosofiją kaip tokią : filo- 
sofinis pažinimas prasideda būties klausimu. Kartu jis šiuo klau- 

simu ir baigiasi. Būtis yra pradžia, nes be jos nėra ko klausti. 
Bet būtis yra ir pabaiga, nes už jos nebėra ko klausti. 

Būtis kaip pradžia-pabaiga sudaro rėmus, kuriuose vyksta 
filosofavimas. Būdama bendriausia sąvoka gnoseologiškai, būtis 
atrodo esanti pati suprantamiausia. Būdama bendriausias pagrin- 
das ontologiškai, būtis yra pati tamsiausia ir mįslingiausia : « Pir- 
miau tarėmės žiną, kas ji yra, o dabar stovime suglumę », sako 
svetimšalis minėtame Platono dialoge *?, išreikšdamas tuo apskritai 
filosofo laikyseną būties atžvilgiu. Pašalinti šį suglumimą yra 
filosofijos uždavinys, jos buvimo pateisinimas ir jos garbė. Filo- 
sofija, kuri atsisakytų kelti būties klausimą, sunaikintų pati save. 
Tokiu atveju ji susilietu su mokslu, netekdama pagrindo buvoti 
kaip skirtinas pažinimas. O filosofija, vykdoma mokslo būdu, 
nebūtų nei filosofija, nei mokslas. Ji prarastų filosofijos gilumą, ir 
nepasiektų mokslo tikslumo. Būtis yra tikrasis filosofijos likimas. 
Filosofija yra tiek filosofija, kiek yra perskverbta būties klausimo. 
Užtat ir filosofijos susimąstymas savo pačios atžvilgiu negali pra- 
eiti pro būtį tylomis. Priešingai, filosofija kaip tik todėl ir susi- 
mąsto, kad iš naujo būties klausimą keltų ir jį savu būdu nušviestų. 
Tai ir yra pagrindinis mūsų siekis. Mūsų susimąstymo tikslas yra 
ne formaliai sklaidyti filosofiją kaip savotišką mąstymo lytį, o 
laimėti būties sampratą. Tačiau kokiu būdu? 

Būdama paskutinioji ontologiškai, būtis savaime, ją apmąs- 
tant, virsta klausiamuoju tikslu pradžioje ir klausiamąja išdava 
pabaigoje, bet niekad ne pasiklausiamuoju dalyku paties klausimo 
vyksme. Paklydęs, klausiu praeivi kelio. Kelias yra mano klausi- 
mo tikslas ir, praeiviui atsakius, mano klausimo išdava ; bet tasai, 
kurį klausiu, yra ne kelias, o praeivis. Taip yra ir su būtimi. 
Būties galima klausti, tačiau jos negalima pasiklausti. Ir kaip tik 
čia slypi filosofavimo sunkenybė, o gal net ir jo tragika. Mes 
visados pradedame būtimi; vadinasi, būtis mums yra pažįstama ; 
kitaip negalėtume ja pradėti. Mes ieškome jos kaip daiktų buvimo 
pagrindo ; vadinasi, būtis mums yra tikrovinė ; kitaip jos neieško- 
tume, nes neieškoma to, ko nėra. Ir vis dėlto niekur ir niekad 
nesusiduriame su būtimi, o visur ir visados tik su būtybėmis. Tuo 
tarpu būtis ir būtybė nėra tas pat. Tiesa, šiandien esama mąsty- 
tojų, kurie nenorėtų kalbiškai skirti , būties ° nuo , būtybės °’, pasi- 
teisindami, esą ir Platonas šių dviejų sąvokų kalbiškai neskyręs, 
vartodamas tą pati žodį ‚on’ ir būčiai ir bütybei nusakyti "9. 
Dalykiškai betgi tarp būties ir būtybės tvylo bedugnė. Būtis nėra 

apibendrinanti bütybes atotrauka, besilaikanti bütybe (in re) kaip 
ir kiekviena kita atotrauka. Būtis yra būtybės buvimo pagrindas: 
būtybė yra tik todėl būtybė, kad būna. O tai, kas padaro, kad 
būtybė būna, ir yra būtis. Ne būtis tad laikosi būtybe, kaip tai 
būtų atotraukos atveju, bet būtybė laikosi būtimi pačiame savo 
buvime. Buvimo atžvilgiu būtis yra grindėja, o būtybė — grin- 
džiamoji. Tai reiškia : pats jų santykis su buvimu yra kitoks, nes 
būti grindeju ir būti grindžiamuoju yra priešingi dalykai. Tarp 
būties ir būtybės esama ontologines skiriybés, vadinasi, paties bu- 
vimo skirtybės : būtis būna kitaip, negu būtybė. Jų buvimas vyksta 
ne toje pačioje plotmėje. 

Štai kodėl yra netikslu vadinti būtį ir būtybę tuo pačiu žo- 
džiu, užtrinant, nors tik ir kalbiškai, ontologinę jų skirtybę. Juk 
pats sunkusis ir kartu pats galutinysis filosofijos uždavinys kaip 
tik ir yra suvokti aną skirtybę, ją nusakyti ir apibūdinti. Todėl 
jau ir kalbiškai ji turėtų būti aiškiai išreikšta. Labai galimas daik- 
tas, kad Platono kalbinis būties nuo būtybės neskyrimas kaip tik 
ir pradėjo tąjį būties pamiršimą, kuriuo M. Heideggeris kaltina 
visą Vakarų filosofijos istoriją. Nes, negalėdama būti pasiklausiama, 
būtis lengvai darosi iš viso neklausiama. Štai kodėl mūsajame 
apmąstyme ryškinsime aną skirtybę ne tik dalykiškai, bet ir kal- 
biškai, tuo labiau, kad lietuviu kalba mus igalina tai daryti gana 
patogiai, teikdama abiem šioms sąvokoms ir du skirtinus žodžius. 
Ka kitos europinės kalbos išreiškia tik arba dalyviu (on, ens, 
seiend), arba bendratimi (esse, ėtre, ser, sein), lietuvių kalba sugeba 
išreikšti dviem vientisiniais daiktavardziais: , būtis ° ir , būtybė °’. 
Jų prasmė mūsajame apmąstyme todėl ir bus: būtis kaip buvimo 
pagrindas, būtybė kaip buvime pagristoji. Šią skirtybę įžvelgti ir 
išvystyti bus viso mūsų apmąstymo vidinis rūpestis, gal nevisur 
aiškiai išreiškiamas, tačiau visur srovenąs tarsi požeminė versmė. 

Pačioje betgi mąstymo bei apmąstymo eigoje būtis, kaip 
sakyta, negali būti pasiklausiama, kadangi jos niekur ir niekad 
nesutinkame, visur ir visados rasdami tik būtybę kaip pagristaja. 
Pats pagrindas bei grindimas lieka neužčiuopiami. Nuosekliai tad 
būtis ir nėra tiesioginis mūsų apmąstymo objektas, o tik apmąstymo 
tikslas ir galop jo išdava. Apmąstymo objektas yra būtybė, nes 
tik ją galime klausti ir tik iš jos galime gauti atsakymą. Kitaip 
sakant, pagrindą galime suvokti tik pagristajame ir tik per pagris- 
tqji. Tik būtybė gali mums atskleisti būtį. M. Heideggerio filo- 
sofavimas yra ryškus šiam reikalui pavyzdys. Kaip jau probėgomis 
minėta, Heideggeris kaltina Vakarų metafiziką, esą ši pamiršusi 
būtį, o atsidėjusi tik būtybei, neklausdama jos pagrindo. Heideg- 
geris užtat ir bando pergalėti šią užmarštį ir sukurti kaip tik ano 

pamirštojo pagrindo ontologiją, jo vadinamą , grindžiamąja onto- 
logija — Fundamentalontologie ’, kuri klaustų būties ir ieškotų 
atsakymo į ši patį pastarąji filosofijos klausimą. Tačiau nė pats 
Heideggeris negali pasiklausti būties tiesiog, nesutapdydamas jos 
su būtybe ir nepakartodamas tos pačios klaidos, už kurią jis pei- 
kia Vakarų mąstymą. Ir jam belieka pasiklausti tik būtybę ir tik 
per ja paregėti būti. Todėl Heideggeris ir sako: « Iškelti (ausar- 
beiten) būties klausimą reiškia: padaryti perregimą vieną kurią 
būtybę » ”!. Tačiau kurią? «Kuria būtybe turėtų prasidėti būties 
atskleidimas? » klausia Heideggeris (t. p.). « Ar išeities taškas, ke- 
liant būties klausimą, yra, koks pakliuvo (beliebig), ar tam tikra 
būtybė turi čia pirmenybę? » (t. p.). Heideggeris apsisprendžia už 
vienos būtybės pirmenybę, būtent: už tokią būtybę, « kuriai jos 
būtyje rūpi kaip tik ši bütis» ?. Tokia būtybė, pasak Heideggerio, 
esanti žmogus. Juo tad ir turis prasidėti būties klausimo kėlimas 
bei skleidimas. Žmogus turis būti padarytas perregimas, kad jame 
sušvistų «būties prasmé» ?. Žmogaus kaip visados tam tikroje 
būklėje būnančiojo (Dasein) sklaida turinti įgalinti mus įžvelgti 
būtį. Tai ir yra Heideggerio kelias būties linkui. 

Užtat mums dabar savaime ir peršasi klausimas: kokios 
būtybės sklaida pradėsime spręsti būties klausimą mūsajame ap- 
mąstyme? Kokią būtybę laikysime, Heideggerio žodžiais kalbant, 
« pavyzdine būtybe » (t. p.) ir teiksime jai pirmenybės ryšium su 
kitomis būtybėmis? Bet kaip tik šis, toks neišvengiamas, klausimas 
ir suglumina autorių : jis turi prisipažinti, neturįs jokios pavyzdinės 
būtybės ir todėl jokiai neteikiąs pirmenybės; M. Heideggerio keliu 
jis eiti nemanąs. Nes jam atrodo, kad pavyzdinės būtybės sklaida 
yra būties klausimo akligatvis. Nukreipdami savo dėmesį i vieną 
kurią būtybę — vis tiek kokia ji būtų, — mes savaime atsidedame 
apmąstyti jos būsenai : padaryti būtybę perregimą reiškia parodyti, 
kaip ji buvoja. Heideggerio pastangos patvirtina tai visu ryškumu. 
Visa heideggeriškoji žmogaus būvio sklaida (Daseinsanalytik) ir yra 
juk ne kas kita, kaip vienas ištisas — tikras ar tariamas — nuro- 
dymas, kaip žmogus buvoja. Bet kaip tik tai ir atitraukia mąstan- 
tjj nuo būties. Pati galutinoji mąstymo pastanga juk yra at- 
skleisti ne tai, kaip būtybė būna, bet tai, kad ji iš viso būna. Ne 
būsena, o buvimas — « kad yra šis tas, o ne greičiau niekis » (Leib- 
nicas) — yra «stebuklų stebuklas». kaip tai pripažįsta ir pats 

Heideggeris *. Tuo tarpu jokia būtybė, nors ji būtų ir žmogus, 
negali mūsų minties pervesti iš , kaip ' į , kad ', kadangi iš būsenos, 
kiekvienai būtybei skirtinos, neplaukia buvimas, visoms būtybėms 
tolygus. Pradėję pavyzdinės būtybės būsena, mes nebegrįžtame į 
šios būtybės buvimą, nes iš skirtybės nebėra kelio į bendrybę. Tai 
yra net ir biologinis dėsnis : iš skirtinai apspręsto organo skirtinam 
veikmeniui niekad negali išsivystyti bendro pobūdžio organas ben- 
driems veikmenims. 

M. Heideggerio minties kelias yra būdingas ir šiuo atžvilgiu : 
jo pradėta ir gilia vaga varyta žmogiškosios būsenos sklaida nu- 
trūksta kaip tik tą akimojį, kai ji turėtų nuo pavyzdinės būtybės 
pereiti į būtį. Svarstant būtį laiko akiratyje (« Sein und Zeit ») ir 
sklaidant žmogų kaip ypatingu būdu buvojanti šiame akiratyje, 
turėjęs būti paruoštas mąstymo posūkis (Kehre) nuo laiko į būtį 
(« Zeit und Sein»). Deja, šis posūkis, paties Heideggerio prisipaži- 
nimu, nepasisekęs. Paskutinį pagrindinio savo veikalo Būtis ir 
laikas (1927) skyrių Heideggeris atsiėmęs tiesiog iš spaustuvės ir 
niekad jo nebepaskelbes: « metafizinė kalba, kaip jis sako, nebe- 
pajėgė posūkio išreikšti » 5. Tik po 35-rių metų Heideggeris skaitė 
Freiburgo universitete paskaitą (1962 m. sausio 31 d.), pavadintą 
ano posūkio vardu «Zeit und Sein », kuri tačiau savo turiniu jau 
nebebuvo pirmykštis jo sumanymas apgręžti savo mąstymą : būtis 
kaip būtybės pagrindas čia neprabilo. Heideggeris mėgino apmąs- 
tyti būtį savyje jau be ryšio su jo anksčiau pabrėžta bei sklai- 
dyta pavyzdine būtybe. Bedugnė tarp būties ir būtybės buvo 
peršokta, neparodant, nei kas šis šuolis yra, nei kokiu veiksmu 
jis įvyksta ”. Trumpai tariant, pradėjęs žmogumi kaip pavyzdinė 
būtybe, Heideggeris neužbaigė savo minties būtimi kaip būtybės 
buvimo pagrindu. Jo , grindžiamoji ontologija’ įstrigo žmogiško- 
sios būsenos sklaidoje ir liko tik paruoša. Be abejo, šios būsenos 
sklaida atvėrė mums nuostabiai gilių metafizinių įžvalgų : žmogaus 
buvojimas pasaulyje, jo svetimbūvis ir savibūvis, jo rūpestis, bai- 
mė, sąžinė, kaltė, laikinybė, slinktis mirtin ... Tačiau visas šis, kaip 
pats Heideggeris sako, « kėlimas aikštėn žmogaus būvio sąrangos 
yra vis dėlto tiktai kelias; tikslas yra nubrėžimas (Ausarbeitung) 
būties klausimo apskritai »’”. Šis tad tikslas ir liko Heideggerio 
mąstyme nepasiektas. Žmogus kaip pavyzdinė būtybė pasirodė 


"^ MARTIN HEIDEGGER, Was ist Metaphysik?, Frankfurt a. M. 1949, 
p. 42; plg. p. 20. 

75 MARTIN HEIDEGGER, Platons Lehre von der Wahrheit, Bern 1947, 
p- 72. 
** Plg. HEINRICH RoMBACH, Die Gegenwart der Philosophie, p. 105-106. 
" MARTIN HEIDEGGER, Sein und Zeit, p. 436. 

esąs ne kelias į būtį, o greičiau akligatvis, į kurį patekus apgręžti 
mąstymo nebeįmanoma. Tai tragika, ištikusi Heideggeri — ir ne 
tik ji vieną. 

Šios tragikos priežastis, atrodo, esanti ta, kad pasiklausiant 
tą ar kitą pavyzdinę būtybę, esti sklaidoma tik ji pati (materia- 
linis pažinimas), pamirštant arba bent nepaisant paties pasiklausimo 
(formalinis pažinimas). "Tuo betgi yra nusikalstama vad. parmeni- 
dinei pažinimo lyčiai, kuri, H. Kringso pažiūra, sudaranti kiek- 
vieno filosofavimo pradžią ir laiduojanti jam sėkmę 78. Savo rašte 
Apie gamtą (apie 480 m. pr. Kr.) Parmenidas, deivės vadovau- 
jamas, dėsto savo pažiūras į būtį apskritai, i pasaulio sąrangą ir 
gyvenimo prasmę. Tačiau pirmiau, negu deivė apreiškia jam šias 
turinines pažintis, ji pamoko jį, kame glūdis tikrasis pažinimo 
kelias. Tuo būdu susikuria ypatinga sąveika tarp pažinimo ir jo 
objekto, būtent: mes negalime objekto materialiai pažinti, jeigu jo 
netyrinėjame ; bet mes negalime jo materialiai tyrinėti, jei formaliai 
nežinome, kas yra šis tyrinėjimas. Nes kaip tik formaliame žino- 
jime atsiskleidžia objekto sąranga, įgalinanti mus pasisavinti ma- 
terialinį jo pažinimą. 

Šio gnoseologinio dėsnio galiojimą gali mums paryškinti gana 
paprastas kasdienos pavyzdys. Mes išmokstame vairuoti automo- 
bili, tik praktiškai (materialiai) važiuodami. Tačiau mes negalime 
važiuoti, jei nežinome (formaliai), kas yra važiavimas. Jei tad 
pasitaikytų žmogus, kuris neturėtų važiavimo sąvokos, jis nega- 
lėtų suvokti automobilio kaip važiavimo priemonės ir todėl nega- 
lėtų nė išmokti jo vairuoti. Tokiam žmogui turėtume visų pirma 
įdiegti formalinę važiavimo sąvoką, o tik paskui pradėti jį mate- 
rialiai mokyti, kaip elgtis, ilipus automobilin. Nes tik formalioje 
važiavimo sąvokoje atsiskleistų jam materialinė automobilio są- 
ranga. Štai kodėl Parmenidas ir teigia: «Tas pat yra mintis ir 
tai, ką mąstome »*?. Tai nėra hegeliškoji minties ir būties tapa- 
tybė. Tai tik ištara atitikmens tarp pažinimo ir jo objekto sąran- 
gos: logos turi savo priešpriešą tikrovėje. Užtat norėdami tikrovę 
suvokti, turime tai daryti taip, kaip ją logos laiko savyje. Norė- 
dami važiuoti, turime elgtis, kaip nurodo važiavimo ,logos', at- 
skleisdamas mums, kas yra važiavimas savyje. Tai pagrindinis 
kiekvieno pažinimo dėsnis. Tai dėsnis ir filosofinio pažinimo. Pir- 
miau, negu pasiklausiame būtybę būties reikalui, turime būti pa- 


18 Plg. HERMANN KRINGS, Vom Anfang der Philosophie, sudėt. veikale 
Interpretation der Welt, Würzburg 1964, p. 17. 

7 PARMENIDES, Über die Natur - Peri fyseos, Darmstadt 1974, B 8,34; 
plg. B 3. 

mokomi, kas yra šis pasiklausimas. Nepakanka sklaidyti tą ar 
kitą , pavyzdinę būtybę’; reikia visu pirma žinoti, kas yra pati 
sklaida ryšium su būtybe, kaip važiavimas ryšium su automobiliu. 
Reikia žinoti, kas yra būtybės pasiklausimas, kad galėtume ją iš 
tikro pasiklausti. 

Štai kodėl mūsajame apmąstyme ir neieškosime , pavyzdinės 
būtybės '; vadinasi, nesklaidysime vienos kurios iš būtybių aibės, o 
telksimės aplink pati sklaidymą arba būtybės pasiklausimą kaip 
tokį. Būtybės pasiklausimas betgi yra ne kas kita kaip filosofa- 
vimas veiksmo prasme arba filosofija būklės prasme. Filosofijos 
objektas yra tik būtybė, ir būtybė atsiskleidžia tik filosofijoje. 
Jeigu tad kelias į būtį eina, kaip sakyta, per būtybę, tai tuo pa- 
čiu jis eina ir per filosofiją. Užtat ir yra visiškai nuoseklu klausti 
filosofiją, ką ji iš tikro daro, būtybę pasiklausdama. Ką reiškia 
klausti būties, pasiklausiant būtybę? Kitaip sakant, ką reiškia 
filosofuoti? Atsakyti į ši klausimą gali tik pati filosofija, nes tik 
ji vienintelė, kaip minėta, turi savimonę, vadinasi, žino, kas esanti. 
O žinodama, kas esanti, ji tuo pačiu žino ir, ką daranti. Mūsų 
uždavinys todėl ir yra atskleisti Si filosofijos , elgesį’ su būtybe 
arba filosofavimo esmę. Nes atskleidę filosofijos logos, mes tuo 
pačiu atskleisime ir būtybės logos arba ontologinę jos sąrangą, 
kadangi tarp šių dviejų dalykų, einant Parmenido dėsniu, esama 
atitikmens : filosofijos prieiga prie būtybės vyksta pagal pačios būty- 
bės sąrangą, slypinčią filosofavimo esmėje. Padarius perregimą šią 
esmę, savaime bus įžvelgta ontologinė būtybės sąranga. O įžvelgę 
šią sąrangą, suvoksime, ką reiškia gristi būtybę jos buvime. Su- 
vokę gi, kas yra būtybės grindimas, suvoksime ir, kas yra būtis 
kaip būtybės buvimo grindėja bei laikantis šio buvimo pagrindas. 

Štai toji minties pynė, kuri savaime susidėsto, atsigrįžus į 
filosofiją ir norint pergalėti vispusišką jos abejotinuma. Metodiškai 
žiūrint, ši minties pynė yra tokia, apie kurią ir kalbėjome, būtent : 
klausti būties, pasiklausiant butybę. Mes tik renkamės ne materia- 
linį pasiklausimo turinį, kuris mus savaime ir neišvengiamai vestų 
į kurią nors , pavyzdinę būtybę’, uždarydamas jos būsenos akli- 
gatvyje; mes renkamės savo apmąstymo tema patį pasiklausimą 
kaip pasiklausimą arba filosofavimą formaline jo sąranga. Mes 
stengiamės pasiklausti būtybę via philosophiae. 

Šiuo keliu tad dabar ir mėginsime pamažu ir, kiek galėdami, 
atsargiai žengti priekin. 

I. FILOSOFIJOS KILMES SUDETINGUMAS 


Klausti filosofijos kilmės galima dvejopai: galima ieškoti jos 
laikinės pradžios ir galima žvelgti i jos nuolatinę tėkmę. Pirmuoju 
atveju norime patirti, kada ir kur yra prasidėjusi filosofija kaip 
istorinė apraiška arba «mąstymo kultūra» (K. Joel). Antruoju 
atveju stengiamės atskleisti tąją paskatą, iš kurios tarsi iš kokio 
šaltinio teka filosofija kaip žmogiškojo būvio apraiška. Pradžia 
yra istorinis ivykis: juo kas nors pasirodo kaip nebuvėlis. Todėl 
šis įvykis turi daugiau ar mažiau tikslų kalendorinį metą, kuriuo 
prasideda ir šiuo prasidėjimu baigiasi: pradžia yra praeinanti 
pačia savo prigimtimi. Tuo tarpu kilmė nusako trunkančią pa- 
skatą, kuri paskatintajame buvoja kaip šiojo pagrindas. Kilmė yra 
nuolatos dabartinė ir tuo pačiu nepraeinanti. Kilmės galas reikštų 
ir kildinio galą: užvertus šaltini, upelis liautusi tekėjęs. Užtat 
kilmė ir yra ne istorinė, o esminė apraiška. 

Kaip yra nūn su filosofija? Ar ji turi laikinę pradžią, ar tik 
esminę kilmę, kaip, sakysime, kalba, šeima, ugdymas, menas, reli- 
gija, kurių istorinė pradžia sutampa su paties žmogaus atsiradimu? 
Kitaip tariant, ar filosofija yra syki kilusi ir pasilikusi, ar ji kyla 
kiekvieną kartą vis iš naujo? 


fl. FILOSOFIJOS PRADZIOS ABEJOTINUMAS 


Nepaprastai stipriai istorijos itaigaujamas tiek filosofijos dės- 
tymas aukštosiose mokyklose, tiek jos sklidimas visuomenėje lite- 
ratūros pagalba yra įdiegęs mums tokią gilią laikinės jos pradžios 
sąmonę, jog mes šią pradžią laikome tiesiog akivaizdybe, nė kiek 
neabejodami, kad filosofija turinti tikslų savo atsiradimo laiką ir 
aiškiai aprėžtą geografinę šio atsiradimo erdvę: ji esanti pasiro- 
džiusi VI šimtmetį prieš Kristų Mažosios Azijos pakrantėse — 
Milete, Klazomenuose, Kolofone, Samoje ... Mums yra žinomas net 
« filosofijos tėvas », kaip jį yra pavadinęs Aristotelis, būtent T'Aales 
i$ Mileto. Taip pat yra žinoma ir pradinio filosofijos tarpsnio 
problematika: klausti daiktų pagrindo, randant jį čia drėgmėje 
(Thales), čia ore (Anaximenas), čia ugnyje (Heraklitas), čia skai- 

čiuje (Pythagoras), čia neaprėžtybėje (Anaximandras). Net pats 
vardas šiai « mąstymo kultūrai » yra graiku duotas : filosofia — iš- 
minties meilė; kuklus vardas, nes patys išminčiai esą, pasak Pla- 
tono, tik dievai ; žmogus galis išminties tik siekti ir todėl būti tik 
jos draugas !. 

Ir vis dėlto ši filosofijos laikinės pradžios akivaizdybė greitai 
virsta abejotina, įsisąmoninus, kad filosofija anaiptol nėra tik va- 
karietiškosios dvasios apraiška. "Tiesa, ilgą laiką buvo vyravęs 
įsitikinimas — jis ir šiandien dar nėra visiškai išnykęs ?, — esą 
filosofija yra toksai Vakarų kūrinys, kurio kitose kultūrose arba 
iš viso nėra, arba jis yra igabentas iš Europos. Pastaruoju tačiau 
metu, tiksliau bei giliau ištyrus kitų tautų kultūros sąrangą, ima- 
ma vis labiau atsisakyti šio įsitikinimo, įžvelgiant, kad filosofijos 
esama ir kitur — ir tai tokios, kuri savo gilumu prilygsta Europos 
filosofijai, nors savo lytimi nuo šiosios ir žymiai skiriasi. Todėl 
šiandien vis daugiau rašoma apie indų filosofiją 3, apie kinų filoso- 
fija 4, net apie bantų filosofija?. Šiandien grįžtama prie A. Scho- 
penhauerio pažiūros, kad «kiekviena tauta turi savo metafiziką 
mituose, kurie jungia pasaulį į tam tikrą visumą ir tuo padaro jį 
suprantamą »; kad « filosofuoja net ir nekultūringiausi žmonės, 
moterys, vaikai ir tai ne retomis progomis, bet nuolatos, labai 
uoliai ir labai pasitikėdami savimi »9. Užtat W. Wundtas jau šio 
šimtmečio pradžioje mėgino rašyti primityviųjų tautų filosofijos 
istoriją, norėdamas parodyti, kad « primityviajai filosofijai priklauso 
visos tos problemos, kurios yra randamos ir vėlesnėje mokslinėje 
filosofijoje, nors sprendimai čia ir ten būtų skirtingi »7. Tai lyg ir 
« protofilosofija » (R. Eisler), buvojanti taip lygiai visur, kaip ir 


! Plg. PLATO, Symposion, 203 A - 204 A. 

2 Plg. JOHANNES LOHMANN, Philosophie und Sprachwissenschaft, Berlin 
1975, p. 230-233. 

» Pig. M. CHALLAYE, Les philosophes de VInde, Paris 1965; E. FRAU- 
WALLNER, Geschichte der indischen Philosophie, Salzburg 1956 (suplanuota 
8 tomai); H. GrasEgNAPP, Die Philosophie der Inder, Stuttgart 1958; W. 
RUBEN, Geschichte der indischen Philosophie, Berlin 1954 ; W. RUBEN, Beginn 
der indischen Philosophie, Berlin 1961; S. RADAERISHNAN, Indische Philo- 
sophie, Baden-Baden 1955. 

4 Plg. A. FoRkE, Geschichte der chinesischen Philosophie, Hamburg 1964 
(trys tomai); M. GRANET, Das chinesische Denken : Inhalt, Form, Charakter, 
München 1963. 

5 Plg. P. TEMPELS, Bantu-Philosophie. Ontologie und Ethik, Heidelberg 
1956. 

* ARTHUR SCHOPENHAUER, Einleitung in das Studium der Philosophie, 
München 1913, p. 79-80. 

? WILHELM WuxDT, Die Anfänge der Philosophie und die Philosophie 
der Primitiven, Berlin 1906, p. 2. 

religija. Jei tad kalbame apie istorinę filosofijos pradžią, nukel- 
dami šiąją i VI šimtmeti prieš Kristų Graikijon, tai tuo daugiu 
daugiausia nusakome tik vakarietiškosios filosofijos pradžią, o ne 
pradžią filosofijos apskritai. Filosofija kaip žmogiškojo būvio ap- 
raiška neturi laikinės pradžios, o tik esminę kilmę, kaip jos neturi 
nei kalba, nei visa eilė kitu kultūrinės kūrybos sričių. Pagrįstai 
tad M. Heideggeris teigia, kad filosofija «kyla tik iš mąstymo 
mąstyme. Mąstymas gi nekyla. Jis yra, kiek būtis būna (west) » 8. 

Tuo kaip tik ir yra nusakoma filosofijos sąsaja su žmogiškuoju 
būviu: filosofija kyla $$ mąstymo ryšium su būtimi. Tai reiškia : 
ji yra istorinė tik tokia prasme, kokia istorinis yra ir pats žmo- 
giškasis būvis. Ji prasideda ne istorijoje, o su istorija. Nėra buvę 
istorinio tarpsnio be filosofijos, kaip nėra buvę istorinio tarpsnio 
be mąstymo. Be abejo, pradinė filosofija galėjo būti labai papras- 
tutė, kaip ir pradinis menas ar pradinė religija yra buvę papras- 
tučiai. Tačiau kaip pirmoji dainelė prie snaudžiančio kūdikio buvo 
menas, kaip pirmasis atodūsis Dievop buvo religija, taip ir pir- 
masis gyvenimo bei mirties klausimas buvo filosofija. O kas gi 
galėtų irodyti, kad buvo buvęs toksai tarpsnis, kurio metu šis 
klausimas nekiles? V. Solovjovas net tvirtina, esą galia apiben- 
drinti (logika) ir pažinti visybės pagrindą (metafizika) yra esminė 
žymė, skirianti žmogų nuo gyvulio ?. 

Šiuo atžvilgiu yra būdinga K. Jasperso pastaba, kad filoso- 
fuoja ne tik vaikai — «vaikai dažnai parodo tokio genijalumo, 
kurio suaugusieji yra jau nebeteke », — bet ir bepročiai: «Kai 
kurių psichinių ligų pradžioje atsiranda tiesiog mus sukrečiančių 
metafizinių įžvalgų ; žinoma, kalbinė jų išraiška nėra tokio lygio, 
jog turėtų objektyvios reikšmės, išskyrus ypatingus atvejus, kaip 
poetas Hölderlinas ar tapytojas van Goghas. Tačiau kas tai stebi, 
negali nusikratyti įspūdžiu, kad čia plyšta kažkokia uždanga, po 
kuria aplamai gyvename »1%. Užtat, pasak Jasperso, « filosofija yra 
žmogui neišvengiama ; ji visados yra čia pat — viešumoje, patar- 
lese, įprastiniuose posakiuose, vyraujančiuose įsitikinimuose, švie- 
suomenės kalboje, politinėse pažiūrose, o ypač istorijos pradžioje 
mituose » (t. p.). Filosofija yra žmogaus susimąstymas savo būvio 
akivaizdoje. Todėl nebūtinai ji turi būti sisteminga ar net sąmo- 
ninga: žmogus filosofuoja, net nė nežinodamas, kad filosofuoja. 
Kaip ne kunigai išrado religiją, o religija kildino kunigų, taip ir 


8 MARTIN HEIDEGGER, Holzwege, p. 325 ; plg. RUDOLF BERLINGER, Vom 
Anfang des Philosophierens, Frankfurt-a. M. 1965, p. 97, 101. 

° Plg. VLADIMIR SOLOVJEV, Sobranie sočinenij, t. I, p. 187-188. 

10 KARL JASPERS, Einführung in die Philosophie, p. 12-13. 

ne filosofai sukūrė filosofiją, o filosofija kildino filosofų. Filosofija 
nėra tokia apraiška, kuri atsirastų susimąstymo ar apmąstymo 
pabaigoje kaip šiųjų vaisius ; pats šis susimąstymas ar apmąstymas 
yra filosofija ir todėl stovi pačioje žmogaus būvio pradžioje kaip 
jo tapsmo gairė. Nuosekliai tad jos istorinės pradžios klausimas 
ir pradingsta šio būvio eigoje, susiliedamas, heideggeriškai kalbant, 
su rūpesčiu būti. 

Užtat juo itampiau skverbiasi mūsų sąmonėn filosofijos esminės 
kilmės klausimas ; kilmės, kurios ieškojo jau Platonas ir kurią jis 
tarėsi radęs nuostaboje H. Šiuo atveju yra ieškoma šaltinio, iš 
kurio filosofija nuolatos teka ; pagrindo, kuris ją laiko bei istorijos 
eigoje neša; paskatos, kuri žadina mastantjji filosofiškai klausti. 
Tai žymiai daugiau, negu kalendorinis laikas ar geografinė erdvė. 
Filosofinė literatūra dažnai kalba apie tam tikrą « pagrindinį paty- 
rimą (Grunderfahrung) », iš kurio išauga « kiekvienas tikras filoso- 
favimas » ir kuris šį užveda tarsi laikrodį, kad eitu??. Tiesa, ana- 
sai patyrimas retai kada pats virsta filosofinio apmąstymo objektu. 
Filosofuodamas žmogus retai klausia, kas žadina jį filosofuoti. Iš 
tikro betgi minėtasis patyrimas glūdi kiekvienoje filosofijoje tiek 
kaip subjektyviniame veiksme, tiek kaip objektyvinėje sistemoje, 
tiek kaip istoriniame vyksme, apspręsdamas visą jo apraiškų plotą. 
Viena filosofija skiriasi nuo kitos ne tiek savo turiniu, kiek tuo, 
iš kokio pagrindinio patyrimo ji kyla ir kaip ji i ši patyrimą 
atveikia. «Tikroji filosofijos istorija, pasak W. Weischedelio, yra 
anų požeminių filosofinių patyrimų istorija». Atskleidžiant, iš 
kokio pagrindinio patyrimo yra išaugusi ta ar kita filosofinė srovė 
bei sistema, savaime atsiskleidžia ir jos vidinė dvasia, ir metodinė 
jos sąranga, ir net jos įtaka visuomenei. Deja, šios rūšies filoso- 
fijos istorija yra dar neparašyta. Ir mes nemėginsime čia teikti 
jos nė apmatų. Mes tik bandysime apibūdinti anuos pagrindinius 
patyrimus kaip nuolatinius filosofijos kilmės šaltinius ir padaryti 
vieną kitą metafizinę išvadą tiek filosofijos įvairybei suprasti, tiek 
pačiai būtybės sąrangai įžvelgti. 

Tačiau, prieš pradėdami apmąstyti esminę filosofijos kilmę, 
turime išsiaiškinti filosofijos santyki su dviem dalykais, būtent : su 
mitologija ir su klausimu, kadangi jie abu yra nekartą taip pat 
laikomi filosofijos kiimės šaltiniais. 


u Plg. PLATO, Theaitetos, 155 C. 

12 WILHELM WEISCHEDEL - HELMUT GOLLWITZER, Denken und Glauben, 
Stuttgart 1965, p. 145. 

18 Ten pat, p. 190. 

2. FILOSOFIJA IR MITOLOGIJA 


Devynioliktojo šimtmečio pozityvizmas (J. Burnet, Th. Gom- 
perz, P. Tannery) atstovavo pažiūrai, esą graiku filosofija yra 
kilusi iš lūžio su mitologija: filosofija gimusi tą akimirką, kai 
Thales taręs, kad visa kyla ne iš , Okeano ’, bet iš vandens. Tą 
akimirką žmogaus mąstymas išsivilkęs iš vardinės-asmeninės lyties 
ir prisiėmęs sąvokinę-bendrinę lyti. Mitas buvęs pakeistas logu. 
ios pažiūros sistemintojas yra buvęs mūsų amžiuje dar ir W. 
Nestlé pagarsėjusiu savo veikalu Nuo mito į logą *, kurio jau pats 
pavadinimas nusako aną pažiūrą: filosofija esanti perėjimas nuo 
mito i logą, vadinasi, nuo vaizdo į atotrauką, nuo asmeninės 
skirtybės į sąvokinę bendrybę. « Mitas ir logas, sako W. Nestlė, 
yra du poliai, tarp kurių svyruoja žmogaus dvasios gyvenimas. 
Mitinis vaizdavimasis ir loginis mąstymas yra priešingybės » 15, 
Filosofija kaip tik ir esanti loginio mąstymo pergalė rungtynėse 
su mitiniu vaizdavimusi. Vis dėlto jau mūsojo šimtmečio pra- 
džioje K. Joėlis paprieštaravo šiai pažiūrai, regėdamas filosofijoje 
ne lūžį su mitologija, bet tam tikrą šiosios tęsinį, todėl ir pačią 
filosofiją kildindamas iš graikiškosios mistikos 1%. Šiandien linkstama 
manyti, kad «filosofija mitinio aiškinimo anaiptol nepaßalino; ji 
liko į jį iglausta (eingebettet) ir kiekvieną syki vis iš naujo jo 
gaivinama »1”. Tiesa, ir W. Nestlé sutinka, kad loginio mąstymo 
atsiradimas neužbaigęs mitinio vaizdavimosi; mitas dar ilgai ėjęs 
ranka rankon su logu : « Mitiškai mąstomo santykio negalima laiko 
atžvilgiu griežtai atriboti nuo filosofiškai mastomo santykio » 18. 
Kartais net ir patys filosofai, pav. Parmenidas, Prodikas, Platonas, 
Protagoras, apvilkę savo mintis ne tik poetiniais vaizdais, bet 
tiesiog mitiniais įvaizdžiais : jiems, pasak Nestlės, « mitas tarnauja 
logui»??. Kartais gi po ilgų amžių mitinis vaizdavimasis vėl atsi- 
gaunąs ir net nustelbiąs filosofinį mąstymą. Taip yra, pasak Nest- 
lės, atsitikę trečiąjį šimtmetį po Kristaus neoplatoninėje filosofijos 
srovėje, kurioje « filosofinio gyvenimo tikslas bei viršūnė buvo nebe 
protinis pažinimas, o mistinis susijungimas (unio mystica) su die- 


^4 WILHELM NESTLE, Vom Mythos zum Logos, Stuttgart 1940. 

15 Ten pat, p. 1. 

1 KARL JOËL, Der Ursprung der Naturphilosophie aus dem Geiste der 
Mystik, Jena 1906. 

U Erich TorrrscH, Vom Ursprung und Ende der Metaphysik, Wien 
1958, p. 95. 

18 WILHELM NESTLE, Vom Mythos zum Logos, p. 19. 

P? Ten pat, p. 18. 

viškuoju viršum visos būties esanciuoju Vieniu »20. Vėlesnieji neo- 
platonizmo atstovai, norėdami apginti senąją religiją nuo Krikščio- 
nybės, «iėmę į savo sistemą net ištisą demonologiją » (t. p.): čia 
logas buvęs palenktas mitui. 

Vis dėlto W. Nestlės minimas mito atsigavimas tą ar kitą 
istorijos metą turi kitos prasmės, negu E. Topitscho teigimas, esą 
filosofija liekanti įglausta i mitą ir semiantis iš jo paskatų. Šiuo 
teiginiu norima pasakyti, kad filosofija anaiptol nėra mitologijos 
nutraukimas, o kaip tik savotiškas jos pratęsimas, panašus į išsi- 
vysčiusiojo meno santykį su liaudies menu, kuriame anasai yra 
įsišaknijęs, skleisdamas jį turtingesnėmis lytimis. Šia prasme filo- 
sofija niekad nesanti lūžis su mitologija. Mito pradų esama kiek- 
vienoje filosofijoje. Be abejo, šiuos pradus filosofija paprastai nu- 
sakanti nebe vardine-asmenine lytimi. Pirmaeiliai filosofijos pras- 
mens, kuriuose slypi pagrindinės jos mintys, esą išreiškiami daik- 
tiniais pavidalais, taip kad jie stoją asmeninių įvaizdžių vieton. 
Sakysime, tokie naujosios, pirmoje eilėje vokiškosios, filosofijos 
prasmens, kaip , akiratis-Horizont °’, , tolis-Ferne ', , bedugnė-Ab- 
grund’, , poZiüris-Standpunkt', , kiaurymė-Offnung ’ (, ply&ys-le 
trou’ J. P. Sartre filosofijoje), sutinkami kas žingsnis egzistenci- 
nėje filosofijoje, esą tikros mitologemos*!. Jos nėra sąvokos, o 
daiktiniai prasmens, kaip seniau mitai yra buvę asmeniniai pras- 
mens. Daiktinės mitologemos filosofijoje nusako tam tikrą idėją, 
tolygiu įvaizdžiu, kaip ir asmeninės mitologemos mitologijoje, pav. 
Eros, Dikė, Herkulas, Prometejas ... Todėl naujosios filosofijos kal- 
ba darosi vis konkretesnė, nes ji vis daugiau daiktinių įvaizdžių 
įtraukia į savo sritį. Aiškesnė betgi ši kalba netampa ; atvirkščiai, 
daiktiniu prasmenų neapibrėžtumas ir tuo pačiu negriežtumas pa- 
daro ją dar sunkiau suprantamą, negu atsietinė kalba: , akiratis ’ 
ar ,kiaurymé' prašosi nemažiau paaiškinami, kaip , Diké' ar 
, Uranas'. Teisingai tad sakoma, kad mūsų dienų filosofija, atsi- 
sakiusi išdidaus Apšvietos nusigriZimo nuo vaizdingumo ir grąži- 
nusi šiajam «visišką jo teisę », tuo pačiu netekusi galimybės « at- 
mesti kokį nors mitą kaip tik dėl jo konkretumo » 22. 


20 Ten pat, p. 548. 

2 Plg. KARL ULMER, Von der Sache der Philosophie, Freiburg i. Br. 
1952. — Si nedidutė knygelė (116 p.) yra gal pats ryškiausias bandymas 
filosofuoti mitologemų pagalba. Lietuviškasis tokio bandymo pavyzdys gali 
būti Dr. Vınco VvxčiNO studija Mitinė etika Heideggerio filosofijos principu 
šviesoje, žr. LKM Akademijos Suvažiavimo darbai, Roma 1974, t. VIII, 
p. 145-161. 

2 MICHAEL HOCHGESANG, Mythos und Logik im 20. Jahrhundert, Mün- 
chen 1965, p. 107. 

Ir vis dėlto nė katra iš šių pažiūrų neišsprendžia santykio 
tarp filosofijos ir mitologijos, nes nė katra neklausia, kuo gi šis 
santykis remiasi. Juk ar filosofija mitologijos atžvilgiu yra lūžis, 
ar tęsinys, kiekvienu atveju juodvi turi turėti kažką bendra, ką 
filosofija galėtų arba nutraukti, arba prailginti. Filosofija ir mito- 
logija anaiptol nėra kitarūšiai reiškiniai, nesusieti vienas su kitu, 
kadangi tokiu atveju iš viso negalėtume kalbėti apie judvieju san- 
tyki. Šią tad bendrą jungti arba pagrindą ir išleidžia iš akių filo- 
sofijos tiek kaip lūžio, tiek kaip tęsinio ryšium su mitologija teo- 
rijos. Norėdami gi suvokti, ar mitologija iš tikro gali būti filoso- 
fijos kilmės šaltinis, kaip tik ir turime klausti anos jungties ir 
išsiaiškinti jos prigimtį. Šiam reikalu — pavyzdžio dėlei — pa- 
sklaidysime Platono elgesi su graikų mitu, vaizduojančių pasaulio 
atsiradimą. 

Pasak šio mito, pasaulis esąs atsiradęs iš sąjungos dviejų jūros 
dievybių : Tethės ir Okeano. Tethė esanti pasaulio motina, o Okea- 
nas jo tėvas. T'heaiteto dialoge Platonas nagrinėja žinomą sofisto 
Protagoro posakį, esą «žmogus yra visų daiktų matas »*, ir nu- 
rodo, kad šis teiginys remiąsis pasaulio kaip tapsmo samprata. 
Pasaulyje nesą «nieko pastovaus »; visi daiktai maišąsi vienas su 
kitu, judą, kintą, taip kad mes niekad apie nieką negalį tarti, 
«kad tai yra», kadangi «niekas niekad nebūna, o tik tampa » 24. 
Šios nuomonės, pasak Platono, laikęsi «visi išminčiai, išskyrus 
Parmenidą »; tos pačios nuomonės buvę «ir poetai, pav. Epichar- 
mas ir Homeras » (t. p.. Norėdamas skaitytojui pavaizduoti, kad 
Homeras iš tikro yra atstovavęs visuotinio tapsmo idėjai, Platonas 
pacituoja vieną jo eilutę, liečiančią minėtąji pasaulio atsiradimo 
mitą: «As tėvą regiu Okeaną ir motiną Tethe », ir čia pat pri- 
duria : tai sakydamas, Homeras «nori nurodyti, kad visa kyla iš 
tėkmės ir judesio » (t. p.). Tai reiškia : Platonas supranta mitą ne 
žodiškai, o įžvelgia jame glūdinčią visuotinio tapsmo idėją. Var- 
diniais Okeano ir Tethės prasmenimis Homeras norįs išreikšti ben- 
drinę sąvoką, kad visa, «kas yra, atsiranda judesio, maišymosi ir 
kitimo dėka » (t. p.), Platonas šio mito anaiptol neatmeta kaip 
išmonės. Bet jis nepriima jo nė kaip filosofinės ištaros. Jis mė- 
gina asmeniniuose mito prasmenyse įžvelgti bendrą filosofinę mintį. 
Tačiau kaip tai yra galima? Kaip galima pro mito vaizdą, kuris 
visados yra asmeninis, paregėti jo prasmę, kuri visados yra ben- 
drine? Į tai atsako pati mito esmė. 

Kas yra mitas? — Šis klausimas buvo pateiktas senovinės 


233 PLATO, Theaitetos, 152 B. 
21 Ten pat, 152 E. 

religijos ir klasikinių kalbų žinovui K. Kerenyj viename suvažia- 
vime Freiburge (i. Br.) 1965 metais. I jį Kerenyj atsakė graikų 
neoplatoniko Salustijo (4 šimt. po Kr.) žodžiais iš jo veikalo Apie 
dievus ir pasaulį : « Tai niekados neivyko, bet tai yra visados » 23, 
paaiškindamas šių žodžių prasmę žinomu Antigonos mitu. Anti- 
gona niekad nėra gyvenusi; mite pasakojamo žygio, esą ji palai- 
dojusi savo brolį Poliniką prieš tirono valią, ji niekad nėra atlikusi 
(«tai niekados neįvyko »). Tačiau Antigona gyvena visur, kur tik 
meilė artimui susikerta su neteisingais įsakymais ir kur žmogus 
paklauso ne isakymo, o meilės. Antigona, kalbėjo Kerenyj, «yra 
žmogiškojo būvio pirmavaizdis » (t. p.). Visur, kur tik šis būvis 
virstąs veiksmu, kur tik žmogus vykdąs Antigonos žodžius, nusa- 
kančius jos paskirti «ne nekęsti, bet mylėti», — visur ten Anti- 
gona virstanti tikrove. Ji niekad nėra gyvenusi, bet ji visados yra 
gyva. Jos žygis niekad nebuvo atliktas, bet jis esti atliekamas ir 
šiandien, kai kovose kritusiųjų partizanų žmonos, motinos, seserys 
naktimis pavagia miestų aikštėse pamestus lavonus ir juos palai- 
doja. Antigonos žygis yra ne įvykis, o įvaizdis; jis neturi nei 
laiko, nei erdvės, todėl nėra vienkartinis ir užtat galimas pakartoti 
kiekvieną sykį («tai yra visados »): « Antigona vis tebeieško savo 
Poliniko, šimtmečiais » (©. Milašius). 

Šitokia mito sąranga ir įgalina filosofiją atskleisti jame glüdin- 
čią idėją arba, pasak Platono, jame paslėptą prasmę. Mitas iškyla 
prieš mūsų akis kaip asmeninis, visiškai konkretus įvaizdis. Ka- 
dangi tačiau šis įvaizdis yra vaizdas ne kokios nors istorinės asme- 
nybės, o tam tikros idėjos, todėl jis savaime reikalauja būti suvo- 
kiamas kaip prasmuo, vadinasi, kaip nurodymas į tam tikrą idėją, 
kaip šios idėjos nešėjas istorijoje ir jos perteikėjas kartų kartoms. 
Jei mitas būtų suprantamas kaip tikrovinis įvykis, jis neatliktų 
savo uždavinio, kuriam buvo sukurtas. Nešdamas savimi paslėptą 
prasmę, mitas prašosi būti perregimas bei atveriamas, kad ana 
prasmė būtų suvokta. Antigonos mitas yra reikšmingas ne tuo, 
kad Antigona būtų iš tikro kažkada gyvenusi bei veikusi, bet tuo, 
kad ji visados gyvena bei veikia. Mitas laikosi ne savo asmeniniu 
įvaizdžiu, o savyje slepiama bendrine idėja. Filosofijos uždavinys 
yra įžvelgti šią idėją ir nusakyti ją filosofine ištara. 

Mito slepiama idėja arba prasmė ir yra ta bendra jungtis, 
kuri sieja mitologiją su filosofija. Mitologija ilgisi filosofijos, kad 
ši bendriniu būdu ištartų tai, ką mitologija yra ištarusi vienkarti- 
niu būdu. Perkėlusi gi asmeninę mito vienkartybę į bendrinę ato- 


2 Plg. sudėt. veikalą Weliliches Sprechen von Gott, Freiburg i. Br. 1967, 
t. I, p. 58. 

traukos plotme, filosofija ivykdo mito paskirti — buvoti visados. 
Kitaip sakant, filosofija atbaigia mitą. Juk jeigu mito turinys 
niekados nėra įvykęs, o visados įvyksta, tai ši nuolatinė mito 
dabartis yra imanoma tik filosofinės sąvokos pavidalu. Mitas gy- 
vena tik todėl, kad tamsi jo prasmė esti pervedama sąmonės švie- 
son, vadinasi, kad mes suprantame, ką jis reiškia: mitas yra am- 
žinas savo reikšme. Bet kaip tik todėl filosofija ir negali būti nei 
mitologijos paneigimas, nei jos pratęsimas. Paneigimas arba lūžis 
nusako, kad neigėjas bei laužėjas stato kažką nauja. Bet filosofija 
mitologijos atžvilgiu kaip tik netaria nieko naujo; ji tik apiben- 
drina tai, kas mite jau slypi, vadinasi, ką taria jau pats mitas. 
Ar mes mitiškai sakome, esą pasaulis yra gimęs iš Okeano ir Te- 
thės jungtuviu, ar filosofiškai, esą pasaulis yra kilęs iš visuotinio 
tapsmo, esmėje abiem ištaromis reiškiame tą pačią mintį, būtent : 
pasaulis turi pradžią ; jis nėra amžinas. Kokiu tad būdu galėtume 
čia kalbėti apie kokį nors lūžį? Tačiau tęsinio sąvoka irgi netinka. 
Nes tęsinys reiškia prailginimą ar išvystymą to paties. Nusaky- 
dama betgi mito vienkartybę bendrine sąvoka, filosofija mito ne- 
bepratesia ir nebeišvysto : ji tik ji nušviečia, padarydama jį per- 
regimą. Mitas kaip prasmuo yra atbaigtas savyje ir todėl negali 
būti pratęsiamas iš viso. Užuot pratęsusi, filosofija mitą užsklen- 
džia galutinai. 

Kalbėti tad apie filosofijos kilmę iš mitologijos yra tautologija : 
pati mitologija yra viena iš filosofavimo lyčių. Filosofija paverčia 
mitą logu tik todėl, kad logas jau glūdi mite. Štai kodėl ir A. 
Schopenhaueris, ir W. Wundtas tautų mituose regėjo jų filosofijos 
pradmenis. Šiuo keliu eina ir dabartiniai Azijos tautų filosofijos 
tyrinėtojai. Iš lietuvių šiuo keliu žengia V. Bagdanavičius, sklai- 
dydamas tautų pasakas ir jų gelmėse rasdamas bendrinių idėjų kaip 
filosofavimo išraiškų 2, 


3. KLAUSIMO SANTYKIS SU FILOSOFIJA 


Šiandienos polinkis regėti filosofijos esmę radikaliame klausime, 
peržengiančiame kiekvieną atsakymą, savaime pastūmi nevieną 
mąstytoją ieškoti klausime ir pačios filosofijos kilmės : filosofija iš 


* Plg. VYTAUTAS BAGDANAVICIUS, Kultūrinės gelmės pasakose, Chicago 
1966; Indijos religinė išmintis (atspaudas iš Draugo), Chicago 1970. Tos 
pačios rūšies yra ir V. BAGDANAVIČIAUS, Žmonijos likimas šv. Jono apreiški- 
mo knygoje, Chicago 1953. Būdama parašyta asmeniniais bei daiktiniais 
prasmenimis, ši knyga leidžiasi būti apibendrinama idėjomis, ką autoriaus 
sava sklaida ir vykdo. 

klausimo kylanti ir klausimu išsisemianti; klausimas esąs «gryna 
pradžia, pradžia be jokio duomens »27. Žmogus esąs « klausianti 
būtybė », ir klausiamasis jo pobūdis žadinąs « nerimą bei veržimąsi 
pralenkti kiekvieną pasiektą laimėjimą, peržengti kiekvieną radinį 
kaip nevertingą ir visados siekti naujybiu. Kiekvienas , todėl’ 
slepia savyje , kodél', ir kiekvienas išspręstas klausimas kildina 
dešimtį naujų neišspręstų. Ir juo labiau mokslas žengia priekin, 
juo labiau jis šakojasi. Tačiau ne tik mokslas gyvena klausimu ; 
juo gyvena ir metafizika »28. Tai bendras mūsų meto įsitikinimas, 
randamas net labai skirtingų minties krypčių atstovuose: E. Co- 
rethas S. J. - K. Jaspersas, H. Rombachas - W. Weischedelis, 
W. Bruggeris S. J. - P. Tillichas. Kaip Aristotelis filosofiją siejo 
su įgimtų žmogaus troškimu žinoti, taip šiandieninis mąstymas ją 
sieja su įgimtu žmogaus troškimu klausii; troškimu, užbėgančiu 
už akių žinojimui bei sprendimui : žmogus klausia pirmiau, negu 
žino bei sprendžia; jis klausia kaip tik todėl, kad trokšta žinoti 
bei spręsti. 

Ši loginė klausimo pirmenybė ir yra paskatinusi E. Corethą 
sistemingai pasklaidyti klausimo santykį su filosofavimu, randant 
klausime nebeperžengiamą metafizikos pradžią, o tuo pačiu ir 
filosofijos šaltinį apskritai. Metafizikos pradžioje, pasak Coretho, 
stovi klausimas, kas esanti pradžia; tačiau kas gi kita gali būti 
pradžia, jei ne klausimas, kas yra pradžia : « pradėti reiškia klausti 
pradžios »29. Tai klausimas, nebeperžengiamas ir į nieką nebe- 
atremtas. Klausimą peržengti būtų galima tik kitu klausimu ; bet 
kiekvienas klausimas yra ir lieka klausimas ; klausimo klausimas 
yra taip pat klausimas. Užtat Corethas ir teigia : « Klausimas yra 
kritiškai griežčiausia pradžia, kokia tik iš viso yra įmanoma... 
Nėra jokios kitos pradžios, kuri klausimą pranoktų ar užbėgtų jam 
už akių (p. 82)... Klausimas yra vienintelė galima pradžia » 3°. 
Pirmu žvilgiu atrodo, kad Corethas esąs teisus: klausimas yra iš 
tikro pati pirmoji pažinimo sąlyga. Tačiau abejotina, ar dėl to 
jis virsta ir filosofavimo pradme. Reikia, be abejo, klausti, kad 
pažintum. Tačiau kodėl reikia pažinti? Pažinimas kaip susivokimas 
pasaulyje kovos už būvi reikalui filosofijos yra nereikalingas : jam 
pakanka mokslo. Filosofinis pažinimas peržengia šį susivokimą. 
Kokia tad yra šio peržengiančiojo ir kovą už būvį pralenkiančiojo 
pažinimo prasmė? Klausimo sklaida į tai neatsako. Klausimas iš 


27 PAUL TiLLicH, Die Frage nach dem Unbedingten, p. 101. 

28 WALTER BRUGGER, Der Mensch, das fragende Wesen, sudet. veikale 
Epimeleia. Die Sorge der Philosophie um den Menschen, p. 19. 

? EMERICH CORETH, Metaphysik, Innsbruck 1964, p. 82. 

30 Ten pat, p. 82, 85-86. 

tikro kildina apmąstymą. Tačiau kas kildina pati klausimą, jei 
filosofinis apmąstymas kovai už būvi pasaulyje yra nereikalingas? 
M. Heideggerio , rūpestis būti ' kaip vienas iš pagrindinių žmogiš- 
kojo būvio apsprendimu (das Existenziale) anaiptol nėra rūpestis 
pasaulyje išsilaikyti. Jei tad filosofuoti reiškia rūpintis būti, tai 
anaiptol ne susivokimo bei išsilaikymo pasaulyje prasme. Iš kur 
tad kyla šis troškimas klausti filosofiškai? Antra vertus, kaip ne- 
trukus matysime, žmogaus būvyje esama ir neklausiančiosios bū- 
klės. Klausimas anaiptol nėra būtinybė, išaiškinama igymiu, ve- 
dant lygiagretę su aristoteliškuoju igymiu pažinti. Esama būklės, 
kurioje filosofinis klausimas tyli. Galop pati klausimo sąranga yra 
tiek sudėtinga, jog vargu ar leistų laikyti klausimą pačią save 
grindžiančia metafizikos pradžia, o tuo pačiu ir filosofijos kilme. 
Štai kodėl mums ir tenka kritiškai pažvelgti į aną tariamai aiškią 
klausimo kaip filosofijos kilmės sampratą. 

Visų pirma klausimas nėra jau taip į nieką neatremtas (vor- 
aussetzungslos), kaip norėtų Corethas. Klausimo sąrangoje, žvilg- 
terėjus į ją kiek atidžiau, randame tris pagrindinius sandus, be 
kurių jis iš viso būtų neįmanomas ir kurie kaip tik dėl to ir su- 
daro jo prielaidas, būtent : kas klausia, ko klausia ir kam klausia. 
Kitaip sakant, klausimas turi savo subjektą, savo objektą ir savo 
tikslą. Visi šie sandai pranoksta patį klausimą — bent loginiu 
atžvilgiu. Bent logiškai klausimas filosofavime niekad nėra pati 
pradžia arba pradžia be jokio duomens. 

Subjekto buvimas klausime iš sykio atrodo esąs akivaizdybė 
ir net nuodéva: visados esama to, kas klausia. Todėl W. Brug- 
geris, kaip minėjome, ir vadina žmogų klausiančiąja būtybe, papil- 
dydamas tuo daugybę kitų žmogaus aptarimų, sakysime : protin- 
goji būtybė, kalbančioji būtybė, visuomeninė būtybė ... Iš tikrųjų 
betgi žmogus anaiptol nėra klausiančioji būtybė pačia savimi, kaip 
jis yra protingoji ar kalbančioji būtybė pačiu savimi. Neklausian- 
čioji jo būklė, kurią netrukus svarstysime, yra tokia plati, jog 
filosofinis klausimas yra retas kaip veiksmas ir dar retesnis kaip 
būsena. Galime sutikti su A. Schopenhauerio teiginiu, kad kiek- 
vienas žmogus yra gimęs metafizikas. Tačiau šis teiginys išreiškia 
tik žmogiškąją galimybę, o ne tikrenybę ir todėl turi tokios pat 
prasmės, kaip ir teiginys, kad kiekvienas žmogus yra gimęs šven- 
tasis. Kiekvienas žmogus filosofuoja. Bet taip lygiai kiekvienas 
žmogus gali ir nefilosofuoti. Kiekvienas vaikas pergyvena klausia- 
maji amžių, kuriame klausimas yra svarbesnis, negu atsakymas : 
tai psichologinė tikrybė. Tačiau tai anaiptol nėra pasiliekanti pa- 
dėtis. O kad šitokia padėtis būsenos prasme susikurtų, yra reika- 
lingas tam tikras, kaip sakyta, pagrindinis patyrimas, kuris paver- 

čia žmogų klausimo subjektu — ne psichologiniu, kaip vaiko am- 
Ziuje, bet jau metafiziniu subjektu. Šis gi pagrindinis patyrimas, 
akstinąs žmogų klausti, yra pirmesnis, negu pats klausimas. Ne 
klausimas kildina aną pagrindinį patyrimą, bet pats iš jo kyla. 
, Kas klausia’ yra ne tik logiškai, bet ir ontologiškai ankstesnis, 
negu , kad klausia *. 

Dar giliau su klausimu yra susijęs jo objektas arba tai, ko 
klausėjas klausia, nes klausimas niekad neina ratu, o turi kryptį, 
kurią jam ir nurodo tasai , ko’ arba objektas. Jei nežinotume, ko 
klausiame, negalėtume iš viso klausti. Be abejo, klausimo objektas 
išryškėja tik pačiu klausimu: klausimas ir jo objektas nesanty- 
kiauja, vaizdingų G. Pöltnerio posakiu, «kaip įrankis ir padari- 
nys»; juodu «nestovi šalia vienas kito », tarsi klausimas susirastų 
savą objektą, buvojantį jam priešpriešiais: klausimo objektas yra 
randamas tik klausime ®!. Ir vis dėlto šisai , ko klausiame ' anaiptol 
nėra grynai formalinė linkmė ; jis turi jau tam tikrą turinį, kurį 
klausimu kaip tik ir ištariame. Nors tasai turinys būtų dar tik 
nuojauta ar nuovoka, bet jis visados sudaro klausimo sandą. Užtat 
nesykį ir sakoma, kad «klausimas yra neužbaigtas atsakymas »32. 
Jis prašosi užbaigiamas, bet užbaigti galima tik tai, kas pradėta : 
klausimas atsakymą pradeda. Su tuo sutinka ir Corethas : « Klaus- 
ti, sako jis, galima tik tada, kai jau žinau, ko klausiu; kitaip 
klausimas neturėtų krypties » 9. Mes pridurtume : kitaip klausimas 
neturėtų esmės. Cia tad ir išeina aikštėn klausimo sąrangos prie- 
šybė: mes klausiame todėl, kad dar nežinome ; tačiau mes galime 
klausti tik todėl, kad jau žinome. Ir štai, šis , jau žinome’ kaip 
tik ir įgalina klausimą, sudarydamas jam prielaidą ir todėl buvo- 
damas anksčiau, negu pats klausimas. Tad ir savo objekto atžvil- 
giu klausimas nėra ir negali būti gryna pradžia, nes jis negali būti 
grynas klausimas. 

Galop klausimas turi ir tikslą, kam klausiame. Tačiau klau- 
simo tikslas yra labai savotiškas ir net nuostabus. Jis nėra kokia 
nors aprėžta pažintis, kurios klausimu siektume: tai siekiame ir 
pasiekiame klausimo objektu. Klausimo tikslas yra mūsų pačių 
padėtis, kad nebeklaustume : klausimo paskirtis yra sunaikinti klau- 


*" GÜNTHER PÖLTNER, Zu einer Phänomenologie des Fragens, Freiburg 
i. Br. 1972; plg. B. WELDENFELS, Das Sokratische Fragen, Meisenheim a. 
Glan 1961, p. 147. 

32 HELMUT KUHN, Sokrates, p. 196. — Tos pačios pažiūros yra ir M. 
Heideggeris sakydamas: « Kiekvienas dalyką atitinkąs klausimas jau yra 
tiltas i atsakymą. Esminiai atsakymai visados yra paskutinis klausimo 
žingsnis » (Was isi Metaphysik?, p. 40). 

33 EMERICH ÜORETH, Metaphysik, p. 96. 

simq. Šia prasme W. Bruggeris būdingai pastebi, kad «kiekvieno 
klausimo tikslas ... gali būti tik tai, ko jau nebereikia klausti (das 
Fraglose)»3*. Tai didžiai reikšminga pastaba, nes kiekvienas klau- 
simas būtų beprasmis, jei jis nesiektų išnykti aiškumo šviesoje. 
Klausimas yra praeinantis pačia savo prigimtimi bei užduotimi : 
atskleisti. Atskleidus gi tai, kas norėta, klausimas liaujasi. Mums 
šiuo tarpų yra nesvarbu, kada klausimas liaujasi: absoliuto aki- 
vaizdoje, kaip teigia W. Bruggeris, 3 ar šifro akivaizdoje, kaip to 
nori K. Jaspersas 36. Mums čia svarbu tik pabrėžti, kad klausimas 
įteka į neklausimą kaip į savo atbaigą ir kad ši atbaiga yra klau- 
simo galutinis tikslas, buvojąs anksčiau (primus in intentione), 
negu pats klausimas, nors ir įvykdomas tik galų galiausiai (ultimus 
in executione). Neklausimas kaip klausimo siekis, būdamas pir- 
mesnis, negu klausimas, ir padaro, kad klausimas negali būti griež- 
ta, nieku nesiremianti pradžia. 

Klausimas yra tad įstatytas į tam tikrus rėmus: nuojauta ar 
nuovoka ir visiškas aiškumas. Šituose rėmuose jis kyla ir juose jis 
skleidžiasi. „Klausimas yra filosofavimo lytis, bet ne filosofavimo 
kilmės šaltinis. Mes filosofuojame klausdami. Tačiau kad klaustu- 
me, turime turėti ištisą eilę prielaidų, kurių nesant, iš viso ne- 
klaustume. Klausimo negalima laikyti nebeužbėgama pradžia. Jį 
galima laikyti tik pradine filosofavimo ištara. Šia prasme E. Co- 
rethas yra teisus, teigdamas, kad metafizika prasideda ne spręsmu, 
kaip tikėjo scholastika, o klausimu3?. Tai reiškia: mes peržen- 
giame mūsų regimybę — metafizika juk ir reiškia mūsų regimybės 
peržengimą (meta ta fysika) — ne spręsdami, o klausdami. Betgi 
pati pastanga peržengti, vadinasi, filosofuoti, yra klausimu tik 
ištariama jau kaip esanti, tačiau anaiptol ne kildinama. Kad mū- 
sojoje regimybėje neprapultume, o ją peržengtume, reikia kažko 
kito, kas pažadintų ir patį klausimą, nes neklausti yra žmogui 
taip lygiai sava, kaip ir klausti. 

Klausimo sąrangos šviesoje galime nūn įvertinti ir aukščiau 
minėtą filosofijos kaip radikalaus klausimo sampratą. Radikalus 
klausimas, kuris, pasak jo atstovų, sudarąs filosofavimo esmę, esas 
neigimas bet kokio dalyko kaip duomens arba abejojimas būtimi 
jos visumoje. Jeigu betgi iš tikro šitaip būtų, tai radikalaus klau- 
simo radikalumas sunaikintu jį patį, jam dar net neprasidėjus. 
Neigiant bet koki dalyką kaip duomenį, šisai neigimas visų pirma 


* WALTER BRUGGER, Der Mensch, das fragende Wesen, p. 28. 
3 Ten pat, p. 28-29. 

?5 Plg. KARL JASPERS, Philosophie, p. 823-824. 

37 Plg. EMERICH CORETH, Metaphysik, p. 82-83. 

atsikreiptu į patį klausimo subjektą arba klausėją, kuris kaip 
duomuo yra pats pagrindinis, kad klausimas iš viso būtų įmano- 
mas: ir radikaliausias klausimas yra reikalingas to, kas klausia. 
Neneigiant gi to, kas klausia — nei jo buvimo, nei klausiamojo jo 
veiksmo — savaime dingsta klausimo radikalumas bei abejojimas 
visuma : bent klausėjas ir klausimas kaip veiksmas yra išskiriamas 
iš šios abejotinos visumos ir laikomas nebeabejotinu. Tačiau tas 
pat yra ir su radikalaus klausimo objektu arba tuo, ko klausiama. 
Sutikime, kad radikalus klausimas nepasitenkina jokiu atsakymu. 
Tačiau kiekvieną sykį jis žino, ko klausia, vadinasi, turi siekį ir 
objektą kaip duomenis ; ir radikaliausias klausimas turi turėti kryp- 
ti, kitaip jis būtų beprasmis ir beesmis. Sutikime taip pat, kad 
radikalus klausimas yra abejojimas būtimi jos visumoje. Tačiau 
jis jau privalo žinoti, kas yra būtis ir kas yra jos visuma, nes 
kitaip neturėtų abejojimui objekto. Trumpai sakant, radikalaus 
klausimo radikalumas visados žvelgia tik priekin, bet niekados ne 
atgal: kas buvoja uZu jo, to jis neneigia ir tuo jis neabejoja. 
Kitaip jis ne tik baigtųsi niekiu, kaip tai teigia W. Weischedelis3s, 
bet ir prasidėtų niekiu, kaip tai pašiepia S. Kierkegaardas. Radi- 
kaliai klausti reikštų tokiu atveju tylėti. Radikalus klausimas gali 
būti tikroviškai ištartas tik tada, kai jis nėra radikalus, vadinasi, 
kai savos , šaknies ° (radix) jis anaiptol neneigia, o iš jos kaip tik 
išauga ir yra jos nuolat maitinamas. Vadinti tad filosofavima 
radikaliu klausimu reiškia arba kalbėti netiksliai, padarant šį radi- 
kalumą tik žodinį, arba pateisinti Kierkegaardo patyčias, kad filo- 
sofija galinti prasidėti iš niekio kiekvieną akimoji, kas yra išmonė, 
tačiau radikalaus klausimo sampratoje neišvengiama kaip logiškai 
būtina išvada. 


4. NEKLAUSIANČIOJI BŪKLĖ 


Griežčiausiai betgi klausimą kaip filosofavimo šaltinį paneigia 
neklausiančiosios būklės tikrovė žmogaus būvyje. Kaip jau pats 
pavadinimas rodo, neklausimas yra esminė šios būklės savybė. 
Tačiau neklausimas, kaip sakėme, yra ir klausimo tikslas. Ar tai 
reiškia, kad neklausiančioji būklė, kurią čia mėginsime pasklaidyti, 
yra klausimu pasiektojo tikslo padėtis? Anaiptol! Nes neklausti 
galima dėl dviejų priežasčių: dėl būties šviesos ir dėl būties pri- 
dengimo. Tai priežastys, dėl kurių, Platono pažiūra, nė nefiloso- 
fuojama. Dievai gyveną būties šviesoje, todėl neklausti yra jų 


* Plg. WILHELM WEISCHEDEL, Philosophische Grenzgänge, p. 137. 
g p P 

būsena. Tačiau neklausią ir neišmanėliai. Neklausti yra ir. Siuju 
būsena. Vis dėlto skirtumas tarp dievų neklausimo ir neišmanėlių 
neklausimo esąs esminis. Dievai neklausia, pasak Platono, todėl, 
kad yra išmintingi. Neišmanėliai neklausia todėl, kad tariasi esą 
išmintingi, tokie anaiptol nebūdami. « Blogiausia, sako Platonas, 
yra tai, kad neišmanėlis jaučiasi savimi patenkintas, nebūdamas 
nei gražus, nei geras, nei išmintingas. Nes kas netiki, ko nors 
stokojąs, tas né netrokšta to, ko manosi nestokojgs»®, Štai kodėl, 
«nei išminčiai, nei neišmanėliai » nefilosofuoją (t. p.); pirmiesiems 
nereikią , išminties meilės ° arba filosofijos todėl, kad jie yra pilni 
pačios išminties ; antriesiems jos nereikią todėl, kad jie manosi esą, 
jos pilni ^; pirmųjų neklausimas kyla iš būties aiškumo tikrenybės, 
antrųjų — iš būties aiškumo tariamybės. 

Ši būties aiškumo tariamybė kaip tik ir sudaro neklausiančio- 
sios būklės esmę. Rusų poetas F. Tiutčevas (1803-1873) eilėraštyje 
Diena ir naktis (1839) vaizduoja dieną kaip apgaulų reiškinį, kuris 
auksu ataustą skarą išskleidžiąs viršum nakties neišsakomos gelmės 
ir šiąją pridengiąs, tarsi jos nė nebūtų. Todėl diena atrodanti 
mums gaivi, rami, šviesi ir aiški: « žmonių ir dievų draugė». Bet 
štai, diena gęstanti, jos maloni skara dingstanti, ir nakties gelmė 
išnyranti visu nejaukumu, atsiverdama ne kažkur šalia mūsų, bet 
mumyse pačiuose, taip kad mes, pasak Tiutčevo, « nejaučiame 
jokios pertvaros tarp jos ir mūsų: štai kodėl naktis mums yra 
tokia baisi »4. Ši auksu atausta dienos skara ir yra tariamo bū- 
ties aiškumo prasmuo. Ji pridengia gelmę, aną baisią būties be- 
dugnę, ir mes buvojame žibančiame paviršiuje, manydamiesi viską 
suprantą ir todėl nereikalingi klausti; buvojame taip, tarsi anos 
gelmės iš viso nebūtų, tarsi visas mūsų būvis išsisemtų tik šios 
paauksuotos skaros plokštuma. Būties aiškumas čia yra gryna 
tariamybė bei apgaulė. Tačiau mes jaučiamės, kaip anas Platono 
neišmanėlis, patenkinti savimi ir todėl nesiilgime nieko, kas gelmę 
praskleistu ; mes net užmerkiame akis, jei kur nors ji mėgina atsi- 
verti. Diena ir naktis Tiutčevo eilėraštyje nėra gamtiniai reiški- 
niai, bet metafizinės žmogaus būklės, kurių viena pridengia kitą, 


*? PLATO, Symposion, 204 A - 204 D. 

40 Žodis , filosofia ’ iš tikro reiškia ne tiek pasiektos bei turimos išmin- 
ties meilę, kiek jos kaip siekinio troškuli — lygiagrečiai su tokiais žodžiais, 
kaip ,filargyria ' (pinigo troškimas), ,filotimia ' (garbės troškimas), , filo- 
kalia ’ (grožio meilė). Štai kodėl Thukidydas ir sakydina Perikli : « Filoso- 
fija yra bendra visų atėniečių savybė »; vadinasi, visi atėniečiai trokšta būti 
išmintingais, nors, Platono pažiūra, tik labai maža jų dalis esą pasiekę 
išminties (plg. RICHARD SCHÄFFER, Wege zu einer ersten Philosophie, Frank- 
furt a. M. 1964, p. 16). 

4 FEDOR TiuTrčEV, Stichotvorenija, Leningrad 1953, p. 186. 

suplokštindama visą mūsų būvį. Šias bükles naujausioji Vakarų 
filosofija yra suvokusi bei aprašiusi gana išsamiai bei giliai: tai 
M. Heideggerio , man — bevardis subjektas ir N. Berdjaevo , meš- 
čanstvo ’ — sumiesčionėjimas arba suburžuazėjimas. 

M. Heideggerio , man ' arba bevardis subjektas kyla iš žmo- 
gaus buvimo drauge, vadinasi, i$ buvojimo su kitais. Sie , kiti ’ 
betgi, pasak Heideggerio, nėra nei šis ar anas konkretus žmogus, 
nei žmonių suma: kiekvienas — net ir ašen pats — esąs , kitas’ 
ir kaip tik todėl bevardis, lietuviškai galimas nusakyti tik veiks- 
mažodžiu (sakoma, daroma), bet ne ivardžiu : lietuviškoji kalbinė 
sąmonė asmeninį bevardį ivardį pergyvena kaip prieštaravimą ir 
todėl jo neturi, tuo skirdamosi nuo kitų kalbų, kuriose toksai 
įvardis vis dėlto yra įmanomas (vok. , man ', pranc. ‚on’). Šis 
tad bevardis , kito’, su kuriuo kartu buvojame, pobūdis kaip tik 
ir apsprendžia mūsąją būseną : būti drauge reiškia buvoti bevardiškai. 
« Mes mėgaujamės ir linksminamės, sako Heideggeris, taip, kaip 
mégaujamasi; mes skaitome, žiūrime, sprendžiame apie literatūrą, 
bei meną taip, kaip žiūrima ir sprendžiama ; mes piktinamės tuo, 
kuo piktinamasi»??. Nors šis bevardis subjektas ir nesąs joks 
konkretus žmogus ar žmonių suma, vis dėlto jis mums « nustato 
kasdienos būseną » (t. p.), kurią Heideggeris prasmingai vadina 
vidutiniškumu : tai mastas, kuriuo esame apsprendžiami. « Kiek- 
vienas prasikišimas esti nuslėgiamas be triukšmo. Kiekvienas ori- 
ginalumas jau rytojaus dieną esti paskelbiamas esąs seniai žino- 
mas. Kiekvienas išsikovotas dalykas paverčiamas patogiu. Kiek- 
viena paslaptis netenka galios » (t. p.). Įvairių įvairiausios galimy- 
bės buvoti vienaip ar kitaip esančios ano bevardžio subjekto suly- 
ginamos ir suvienodinamos. « Kiekvienas yra kitas, ir nė vienas 
nėra jis pats» (t. p.). Kiekvienas buvojas nesavai. Ano bevardžio 
subjekto niekur negalime užtikti. O vis dėlto jis veikia visur, taip 
kad Heideggeris vadina jį net «ens realissimum » (t. p.). 

Šisai bevardis subjektas, apspręsdamas mūsų būseną, turi, be 
abejo, tam tikrą būdą suvokti, kalbėti, aiškinti, vadinasi, turi tam 
tikrą požiūrį į pasaulį. Ir kaip tik šis jo požiūris sukuria aną 
neklausiančiąją būklę. M. Heideggeris bevardžio subjekto požiūrį 
(Sicht) vadina smalsumu, skirdamas jį griežtai nuo nuostabos, kuri, 
kaip netrukus matysime, iš tikro sudaro vieną iš pagrindinių filo- 
sofijos kilmės šaltinių : nuostaba atsikreipia į būtybę ir suglumina 
besistebintiji jo paties nežinojimu, iš kurio kaip tik ir kyla klau- 
simas kaip pradinė filosofavimo lytis. Tuo tarpu smalsumas tel- 
kiasi ne apie būtybę, o aplink naujybę kaip naujybę : «Jis ieško 


42 MARTIN HEIDEGGER, Sein und Zeit, p. 126-127. 

naujybés tik tam, kad nuo vienos Soktu vis prie kitos»%. Todėl 
neapsistojimas (Unverweilen) esanti, pasak Heideggerio, esminė 
smalsumo savybė. Smalsumas esąs benamis (aufenthaltslos): «Jis 
yra visur ir jo nėra niekur » ^. 

Regėdamas ne būtybę, o tik naujybę, smalsumas nusako tai, 
kas regéta, tauškalo lytimi. Bet kaip smalsumas nėra nuostaba, 
taip tauškalas nėra kalba. Kalba, anot Heideggerio, visados esanti 
ko nors suvokto perteikimas ir pakalbintojo dalyvavimas šiame 
perteikiamajame suvokime: kalba atskleidžia būtį ir jima klau- 
siantiji i šį atskleidimą. Tuo tarpu tauškalas, smalsumo vedamas, 
nėra tokio pobūdžio, jog sąmoningai perteiktu «ši tą kaip ši tą » 95, 
Tauškale girdima, pasak Heideggerio, «ne tiek būtybė, apie kurią 
kalbama, kiek pats tauškėjimas kaip toks »*9. Todėl ir supranta- 
mas yra čia ne pats dalykas, o tik tauškalo žodžiai: « Tauškalas 
yra galimybė suprasti viską, nelinkstant iš anksto į pati dalyką »". 
Štai kodėl tauškalas «sustabdo kiekvieną naują klausimą ir kiek- 
vieną galynejimasi» (t. p.). Iš tauškalo nekyla jokis ginčas ar 
tolimesnis skverbimasis gilyn, kadangi tauškalas neturi žemės (bo- 
denlos), i kurią atsirėmęs galėtų skverbtis. Tauškalas kybo ore, 
todėl sklinda viešumoje, apimdamas vis platesnius sluogsnius ir 
juos slėgdamas savo , autoritetu °. Tauškalas primeta savo valią : 
«taip yra, kadangi taip sakoma » (t. p.). Tuo būdu tauškalas virsta 
filosofinio klausimo priešingybe ir sužlugdo ji pačioje pradžioje : 
tauškalo valdomojoje erdvėje joks filosofavimas yra neįmanomas. 
Tauškalo būklė yra neklausiančioji būklė pačia antropologine savo 
sąranga. 

M. Heideggerio bevardi subjektą paryškina N. Berdjaevas 
lėkštumo prasmeniu ; lėkštumo, kuris sudarąs dvasinio buržuaziš- 
kumo arba miesčioniškumo esmę, Berdjaevo nusakytą tuo pačiu 
metu (1926) ir tais pačiais bruožais, kaip ir Heideggerio. « Bur- 
žuaziškumas, pasak Berdjaevo, yra dvasios būklė ir jos kryptis ; 
tai pirmykštis būties pergyvenimas. Jis nėra socialinė ar ekono- 
minė, tuo labiau ne psichologinė ar etinė kategorija. Tai dvasinė 
ir ontologinė kategorija » (p. 3); «tai amžinas pradmuo (načalo), 
vienas iš pasaulinių pradmenų, pasirodąs vis naujomis ir naujomis 
apraiškomis »; buržuaziškumas yra galimas « visose dvasinio gyve- 
nimo srityse : galima būti burzujumi religijoje, dorovėje, moksle ir 
mene»; visose srityse buržuazinis žmogus « jaučia savo persvarą 


* Ten pat, p. 172. 
“Ten pat, p. 173. 
“# Ten pat, p. 169. 
* Ten pat, p. 168. 
1? Ten pat, p. 169. 

ir galią » bet tai esanti, pasak Berdjaevo, kaip ir pasak Heideg- 
gerio, «svetima persvara bei galia: visose srityse buržujus mori 
rodytis, būdamas bejėgis būti »*8. Tai ta pati mintis, kuria Plato- 
nas, kaip minėjome, apibūdina neišmanėlius : užuot buvę, jie rodosi 
esą , tokie’ ar , kitokie '. 

Šią buržuazinio žmogaus pastangą rodytis Berdjaevas ir va- 
dina lėkštumu (platitude). Juo žmogus « išreiškia galutinį įsikūrimą 
žemesnėje plotmėje, kurioje dingsta ne tik aukštesniojo pasaulio 
ilgesys ar šventas nuogąstis transcendencijos akivaizdoje, bet net 
ir baimé»?9 kaip apraiška žmogaus buvojimo nebūties grėsmėje. 
Šios grėsmės buržuaziškai nusiteikęs žmogus nepergyvena, nes 
lėkštumas, tarsi ana Tiuttevo skara, pridengia bet kokį pakilimą 
ir bet kokią bedugnę: « kalnai išnyksta visam laikui iš akiračio, 
palikdami tik begalinę lygumą. Lėkštumas paslepia gyvenimo tra- 
giką ir jo nuogąsčius ; jis išdildo iš atminties socialinės kasdieny- 
bės kilmę iš nuodėmės; kasdienybė čia buvoja visiškai patenkinta 
ir džiaugiasi net nebūtybės paviršiumi; ji yra galutinis apsistoji- 
mas šiame paviršiuje, griežtas lūžis su būties branduoliu, baimė 
grįžti į bet kokią gelmę» (t. p.). Buržuazinio žmogaus pasaulis, 
jei kalbėtume geometriniais įvaizdžiais, yra grynai dvimatis: jis 
turi ilgi ir ploti, bet jis neturi gylio. Tai begalinė plokštuma, 
ataidanti dvasioje kaip lėkštumas. Teisingai tad Berdjaevas sako, 
kad buržuaziniam žmogui «yra svetima simbolinė pasaulėžvalga ; 
šis žmogus nėra simbolistas, kuriam regimasis bei praeinantysis 
mūsų pasaulis būtų kito, neregimojo, tikrojo pasaulio prasmuo ; 
buržuazinis žmogus yra ne simbolistas, o tik naivus realistas » 5°. 
M. Heideggerio bevardis subjektas, verčiąs visus buvoti vienodai, 
išnyra buržuazinėje būsenoje visu ryškumu : « Lėkštumas, sako 
Berdjaevas, igalina tik kartojimą ir begalinį vienodumą »*1. Lėkš- 
tumas kaip buvojimo matmuo užgniaužia kiekvieną mėginimą eiti 
gilyn, nes gylio matmens lėkštumas nepažįsta. 

Gelmės matmens stokoje kaip tik ir glūdi neklausiančiosios 
būklės esminis pobūdis. Tiek Heideggerio bevardis subjektas, tiek 
Berdjaevo miesčionis klausia daug ko. Bet jo klausimas išsisemia 
jo užsiėmimu : nesavais tapę žmonės, pasak Heideggerio, « yra tai, 
ką jie veikia (betreiben) »5?. Užsiėmimo būdas yra jiems ju buvo- 


13 N. BERDJAEV, O duchovnoj burZuaznosti, žurnale Putj, Paris 1926, 
nr. 3, p. 3, 8-9. 

# NICOLAS BERDIAEFF, De la Destination de VHomme, Paris 1935, 
p. 232. 

50 N, BERDJAEV, O duchovnoj buržuaznosti, p. 6. 

51 Niconas BERDIAEFF, De la Destination de l'Homme, p. 232. 

52 MARTIN HEIDEGGER, Sein und Zeit, p. 126. 

jimo būdas. Berdjaevas taiko jiems G. Marcelio pabrėžtas kate- 
gorijas , būti’ ir , turėti ', sakydamas: « Buržujus apibrėžia save 
ne tuo, kas jis yra, o tuo, ką jis turi »*3, suprantant turėjimą ne 
ekonomine, o greičiau ontologine prasme, būtent kaip buvojimą 
šalia savęs arba kitame: «foras eram » (Augustinas). Abu nusaky- 
mai — tiek Heideggerio, tiek Berdjaevo — esmėje yra tapatūs: 
būti tuo, ką veiki, arba būti tuo, ką turi; kiekvienu atveju būti 
ne savimi, o tuo, ką veiki ar ką turi, vadinasi, daiktu, nes tik 
daiktas leidžiasi būti veikiamas ar turimas. Tai nėra kokia nors 
istorinė žmogaus būklė ; tai nusistatymas būties atžvilgiu ; tai nuo- 
latinė galimybė atitrūkti nuo pagrindo ir regėti tik paviršių, tuo 
pačiu sulėkštėti savyje, užsisklendžiant gelmės matmeniui. Šis 
pavojus grąso visiems, visur ir visados. Jis pažadina filosofijos 
nuosmukį ir atskirame asmenyje, ir atskiroje tautoje, ir galop 
atskirame istoriniame tarpsnyje. Neklausianti būklė kaip galimybė 
yra grėsminga kiekvieno dabartis. 

Kas suardo šią būklę? Kas pergali aną bevardi subjektą, aną 
miesčionio lėkštumą, aną buvimą šalia savęs daikto būdu? Kas 
nutraukia Tiutčevo minimą paauksuotą dienos skarą, kad atsivertų 
nakties gelmė būties bedugnės prasme? — Atsakyti į šį klausimą, 
reiškia atrasti anuos pradinius bei pagrindinius patyrimus, iš kurių 
kyla klausimas kaip pirmykštė filosofavimo lytis. Tai reiškia atrasti 
ir pačios filosofijos kilmę arba aną akstiną, kuris verčia žmogų 
filosofuoti ir jį lydi visą filosofavimo metą. 


53 NICOLAS BERDIAEFF, De VEsclavage et de la Liberté de V Homme, 
Paris 1946, p. 206. 

Pirmasis — ne istoriškai ir ne esmiškai, o tik mūsų svarstymų 
eilėje — iš anų pagrindinių patyrimų, kurie suardo neklausiančiąją, 
būklę ir pažadina klausimą, yra nuostaba. Jeigu neklausiančiąją 
būklę apibūdinome kaip užsiėmimo ir buvimo tapatybę — esu tai, 
kuo verčiuosi —, tai nuostaba kaip tik ir turi galios sugriauti šią 
tapatybę, atskleisdama buvimo matmens skirtingumą nuo užsiė- 
mimo matmens. Nuostaba, pasak Hegelio, yra žmogiškosios dva- 
sios atbudimas «iš atbukimo bei apdujimo »; tai jos atsipalaidavi- 
mas «nuo tiesioginio grynai praktinio santykio su pasauliu » ir 
atsitraukimas nuo savo pačios «pavienio (singulär) būvio», kad 
paregėtų tai, kas bendra, esmiška ir pastovu?4. Neklausiančiojoje 
būklėje pasaulis žmogui atrodo esąs vienamatis : tik plokščias, be 
gylio ar aukščio. Tuo tarpu nuostabos ištiktam žmogui jis atsis- 
kleidžia kaip dvimatis : lėkštumas kaip būsena yra nuostabos pakei- 
čiama gelmės sąmone. Kasdienybės akivaizdumas dingsta, ir būties 
aiškumo tariamybė išnyra kaip aiški apgaulė. Kodėl tai įvyksta, 
pasakyti vargu ar įmanoma, nes nuostaba yra kiekvieno asmens 
skirtinas pergyvenimas, nesuimamas į jokią bendrą ištarą. Staigu- 
mas — kalbiškai: «pervėrė kaip žaibas» — yra šio pergyvenimo 
antropologinė apraiška. 


1. NuosTABOS OBJEKTAS 


Nuostabos galia sukrėsti žmogaus būtybę bei pažadinti klau- 
sims kaip tik ir paverčia ja « filosofijos gimimu » (P. Wust). Tai 
suvokė jau Platonas. Vienoje T'heaiteto vietoje Platonas nagrinėja 
Sokrato lūpomis santyki tarp būsmo ir tapsmo, tačiau tiek dialek- 
tiškai, jog Theaitetas, sujaudintas Sokrato minties vingių, sušunka : 
« Dievaži, Sokratai! Aš nepaprastai stebiuos, kaip gi čia dabar gali 
būti! Iš tiesu, man kartais tiesiog svaigsta galva»°. I tai Sokra- 


s G. W. HEGEL, Vorlesungen über die Aesthetik. Sämtl. Werke, hrsg. 
von H. GLOCKNER, Stuttgart 1922, t. XII, p. 422-423. 
55 PLATO, Theaitetos, 155 C - 156 B. 

tas atsako : « Tai kaip tik ir yra filosofo nuotaika (pathos) — tasai 
stebejimasis ; nes nėra jokios kitos filosofijos pradmės, kaip tik 
šioji » (t. p.). Tai, rodos, pats pirmasis filosofijos istorijos prasita- 
rimas apie nuostabą ryšium su filosofijos kilme ; prasitarimas, kurį 
vėliau pakartojo aibė mąstytojų: Aristotelis, Augustinas, Tomas 
Akvinietis, Herderis, Hegelis, Heideggeris, Pieperis, Wustas ir 
daugybė kitų. Visi jie sutaria, kad nuostaba yra ne laikinė filoso- 
fijos pradžia, o esminė jos kilmė žadinančios ir gaivinančios tėk- 
mės prasme: filosofija tekanti iš nuostabos, kaip upelis tekąs iš 
šaltinio. Minėtoje T'heaiteto vietoje Platonas vadina nuostabą 
«archė filosofias » (t. p.). Aiškindamas žodį , archė ', M. Heideg- 
geris sako: « Graikiškąjį žodį , arché' turime suprasti pilnutine 
prasme. Jis nusako tai, iš ko kas nors paeina. Šisai betgi ,iš ko’ 
nėra paliekamas; greičiau ,archė' virsta tuo, ką nusako žodis 
‚ archein ', būtent: tai, kas valdo. Nuostabos pathos stovi filoso- 
fijos pradžioje ne paprastai, kaip, sakysime, rankų plovimasis 
chirurginės operacijos pradžioje. Nuostaba filosofiją neša ir val- 
do»55. Užtat nėra taip, tarsi žmonės kadaise būtų nustebę, pra- 
dėję filosofuoti, o paskiau, filosofijai isismaginus, būtų nuostabą 
pastūmėję į šalį kaip nebereikalingą, o filosofija būtų riedėjusi 
toliau ir be jos. Anaiptol! Nuostaba kaip pradmuo negali dingti. 
Ji visados stovi filosofavimo priekyje kaip kildinanti nuotaika, 
todėl filosofavime nuolatos ir buvojanti: « Nuostaba, pasak Hei- 
deggerio, valdo kiekvieną filosofijos žingsnį »57. Todėl sugebėjimą 
stebėtis galime pagrįstai laikyti filosofinės kultūros lygmačiu. As- 
muo, tauta, istorinis tarpsnis, netekę gabumo stebėtis, netenka ir 
filosofijos, atkrisdami į neklausiančiąją būklę. Nuostabos stoka yra 
visados filosofijos nuosmukio ženklas. Kas nesistebi, tas nefiloso- 
fuoja, kadangi gyvena būties aiškumo tariamybe. 

Tačiau kuo gi mes stebimės arba, kitaip sakant, kas gi mus 
stebina? Kas yra nuostabos objektas? — Pastaruoju metu yra 
Vakaruose įprasta manyti, esą mes stebimės tuo, kad yra šis tas, 
o ne niekis. Pirmasis šį dalyką yra kėlęs aikštėn Leibnicas, vėliau 
(1921) ji pakartojo M. Scheleris, regėdamas filosofijos esmę stebė- 
jimesi tuo, «kad yra šis tas, o ne greičiau niekis »58; dar vėliau 
tai pabrėžė M. Heideggeris, pavadindamas šį stebėjimąsi net « pa- 
grindiniu metafizikos klausimu »?, Jais šiandien seka ištisa eilė 
kitų mąstytojų (U. Arnold, I. Dūring, J. Pieper, H. Rombach, 


56 MARTIN HEIDEGGER, Was ist das - die Philosophie, p. 38. 

""'Ten pat, p. 39. 

55 Max SCHELER, Schriften zur Soziologie und Weltanschauungslehre, 
p. 31. 

B. Welte ...), kurie atdairomis daro išvadą, esą ir Platonas kartu 
su kitais graikų filosofais stebėjęsis tuo, kad yra šis tas: « Graikų 
mąstymas, sako, pavyzdžiui, H. Rombachas, stovi tarsi užkerėtas 
akivaizdoje stebuklo, kad šis tas yra»9?. Tačiau ši išvada yra 
apgauli, nes ji yra krikščioniškojo mąstymo — arba bent mąstymo 
Krikščionybės akiratyje — perkėla į graikiškąjį mąstymą ; perkėla 
todėl, kad graikiškasis mąstymas klausimo , kodėl yra’ arba , kad 
yra’ iš viso negalėjo kelti. Nes kelti ši klausimą reiškia mąstyti, 
kad būtybės kaip būtybės galėtų ir nebūti. Tuo tarpu būtybės 
buvimo amžinumas — net kosmologinės sąrangos prasme (Aristo- 
telis) — graikiškajam mąstymui yra buvęs viena iš pagrindinių 
prielaidų. Stebėtis tuo, kad šis tas yra, reiškia mąstyti nebūtį 
kaip ontologinę galimybę, kuri galėtų ir likti, nepereidama į onto- 
loginę tikrenybę. Tai iš tikrųjų reiškia mąstyti būtybės kilimą iš 
nebūties ar jos grįžimą nebūtin, kas graikams buvo visiškai sveti- 
ma. Todėl K. Löwithas teisingai prikiša M. Heideggeriui, esą šisai, 
klausdamas, «kodėl yra būtybė, o ne greičiau niekis», mąsto 
« krikščioniškosios tradicijos rėmuose » 9. Stebėtis būtybės buvimu 
(kad yra) reiškia laikyti ją atsitiktine (contingens). Bütybes atsi- 
tiktinumas (contingentia) yra betgi skirtinai krikščioniškoji sąvoka. 

Norėdami suvokti tikrąji nuostabos objektą, turime grįžti 
atgal į Platono Theaitetą ir kiek arčiau žvilgterėti į minėtą tekstą. 
Kuo gi stebisi Theaitetas, kad jam net svaigsta galva? Prieš išreikš- 
damas savą nuostabą, Theaitetas kartu su Sokratu svarsto sofisto 
Protagoro teiginį, esą kas nors galis tapti didesnis, neaugdamas. 
Šį teiginį Sokratas paneigia trimis savais teiginiais: 1. niekas nėra 
didesnis ar mažesnis, kol jis yra pats sau lygus; 2. tasai, kuriam 
nieko nepridedama ir neatimama, nei auga, nei mažėja, pasilikda- 
mas visad toks pat; 3. ko pirmiau nebuvo, negali būti nė paskiau, 
jeigu netapo 9. Visi šie teiginiai yra pačios akivaizdybės, taip kad 
Theaitetas jiems pritaria be niekur nieko. Nekintanti būtybė sa- 
vaime juk lieka ta pati. Theaitetas todėl ir mano, Sokratą gerai 
supratęs. Bet štai, sekdamas sava dialektika kaip gimdomuoju 
menu (maieutikė), Sokratas staiga viską apverčia aukštyn kojomis. 
Jis pasakoja, kad jis esąs jau subrendęs vyras ir todėl nebeaugąs ; 
jo ūgis nei didėjąs, nei mažėjąs, pasilikdamas lygus sau pačiam. 
Dabar Sokratas esąs didesnis už Theaitetą. Tačiau Theaitetas esąs 
dar jaunas ir todėl tebeaugąs. Po metų galį atsitikti, kad Theai- 
tetas būsiąs didesnis, negu Sokratas. Tuomet Sokratas būsiąs 


*? HEINRICH RomBaca, Die Gegenwart der Philosophie, p. 28. 

mažesnis už Theaitetą. Betgi Sokratas metų eigoje savo ūgio ne- 
prarado. Jis pasiliko pats sau lygus. Ir vis dėlto jis pasidarė 
mažesnis. Logika nepermaldaujamai teigia: niekas nekinta netap- 
damas. Sokratas, būdamas subrendęs, savo ūgiu nebetapo, todėl 
nebegalėjo pasidaryti nė mažesnis. Tačiau atsistojęs šalia Theai- 
teto, jis aiškiai regi, kad yra pasidaręs mažesnis. Taigi: mažesnis 
ir kartu nemažesnis. 

Paslėptą šitokio galvojimo klaidą atrasti nesunku. Sąvokos 
, didesnis ’ ar , mažesnis ’ yra santykinės, apimančios mažiausiai du 
narius. Tuo tarpu santykis lieka pats sau lygus tik tada, kai lieka 
patys sau lygūs ir jo nariai. Kintant bent vienam santykio nariui, 
kinta ir pats santykis. Minėti trys Sokrato dėsniai galioja, be 
abejo, ir santykiui, tačiau tik tuomet, kai jis ir yra mąstomas 
kaip santykis visu plotu, vadinasi, visais savo nariais. Užtat kai 
Sokratas sako, kad dabar jis esąs didesnis, o po metų būsiąs ma- 
žesnis, tai jis turi galvoje savo santykį su Theaitetu. Betgi šis 
santykis kinta, kadangi Theaitetas kaip antrasis jo narys augda- 
mas kinta. Sokratas kaip pirmasis santykio narys pasilieka, tiesa, 
toks pat. Bet pats vienas jis negali išlaikyti santykio tapatybės, 
kadangi ne jis vienas jį sudaro. Tuo tarpu Theaitetas kinta, keis- 
damas ir patį santykį, kuriame Sokratas buvoja. Tačiau kai So- 
kratas sako, kad jis savo ūgiu netapo mažesnis, tai jis turi gal- 
voje nebe savo santyki su Theaitetu, o tik save patį kaip pavienę 
būtybę. Ši pavienė būtybė, išjungta iš santykio, nepasidarė, žino- 
ma, mažesnė; ji paliko iš tikro pati sau lygi. Nuosekliai tad 
Sokrato išvada: jis esąs mažesnis ir kartu nemažesnis, yra dvi- 
prasmė. Mažesnis yra Sokratas kaip santykinė būtybė ; nemažesnis 
jis yra kaip pavienė būtybė. Protagoro teiginys, esą kas nors galįs 
pasidaryti didesnis, neaugdamas, kaip tik ir remiasi šitokia dvi- 
prasmybe, kaip ir daugybė įvairių kitų sofistinių teiginių. 

Mūsų klausimui yra ne tiek svarbi šio galvojimo logika, kiek 
tai, kas nustebina Theaitetą jo eigoje. Logika verčia Theaitetą, 
pripažinti, kad Sokrato ūgis nekinta ir kad todėl jis negali būti 
mažesnis. Tikrovė verčia jį pripažinti, kad Sokratas vis dėlto 
pasidarė mažesnis. Šitoje tad vietoje Theaitetas ir sušunka : « Die- 
važi, Sokratai! Aš nepaprastai stebiuosi ». Kuo jis stebisi? I tai 
atsako tolimesni jo paties žodžiai : « Kaip gi čia dabar gali būti? » 
Kaip tai gali būti, kad Sokratas, neprarasdamas savo ūgio, pasi- 
darė mažesnis? Šiame ,kaip' tad ir slypi nuostabos objektas. 
Theaitetas tikėjosi, anuos tris Sokrato teiginius supratęs ir tuo 
būdu įžvelgęs svarstomo dalyko esmę. Nūnai jis staiga suvokia, 
kad visa tai nėra jau taip paprasta; kad svarstomas dalykas yra 
kur kas sudėtingesnis, negu pradžioje atrodęs ; kad teiginys , nie- 

kas nekinta netapdamas ' turis dar ir kitą, nelauktai keistą pusę. 
Ir kai ši pusė netikėtai atsiskleidžia, žmogų pagauna nuostaba : 
kaip tai yra galima! Formalinis nuostabos objektas užtat yra ne 
tai, kad šis tas yra, bet tai, kaip tasai ,šis tas' buvoja. Trumpai 
tariant, nuostabos objektas yra būtybės būsena. Nuostaboje atsiveria 
ne būties ir nebūties priešybė («kad yra šis tas, o ne greičiau 
niekis »), bet priešybė tarp tariamai aiškios ir tikroviškai neaiškios 
būsenos. Štai kodėl Aristotelis nuostabą ir sieja su mąstymo ak- 
laviete 9. Aklavietė iškelia aikštėn naujosios būsenos priešybę 
senajai būsenai, suglumina mąstytoją, ir jis stebisi, kaip tai gali 
būti, kad jo mąstymas neberanda išeities. Filosofija gema anaiptol 
ne savaime; ji esti , gimdoma skausmuose ', spaudžiama būtybės 
priešingybių ir tuo versdama mus klausti bei ieškoti. Sotus ne- 
klausiančiosios būklės aiškumas virsta aklavietėje alkio pilnu klau- 
simu : kaip gi čia dabar iš tikrųjų yra? 

Šitokią nuostabos objekto sampratą pateikia mums ne tik 
Platonas, bet ir Augustinas, susidūręs su žmogiškosios atminties 
savotiškumu. Atmintis kaip galia susigrąžinti sąmonėn praeitį yra 
tokia aiški, jog kasdienoje mes apie ją paprastai nė negalvojame. 
Ilgus dešimtmečius negalvojo apie ją nė Augustinas. Bet vėliau, 
pradėjęs įtampiai apmąstyti savo santyki su Dievu ir tuo būdu 
labiau gilintis į savo paties vidų, jis atrado ten atminti kaip « pla- 
čią ir begalinę ertmę (penetrale) », kurios « dugno niekas nėra pa- 
siekęs »94. Tačiau atminties turinys buvoja žmoguje ne daiktiškai, 
o vaizdiškai. Čia tad ir kyla klausimas : kaip tai yra galima? Be 
to, Augustinas pastebi, kad žmogus atsimena ne tik daiktus, bet 
ir tai, kad jis juos kadaise pažino — teisingai ar klaidingai : « jis 
atsimena atsiminęs » ®; «jis atsimena pamiršęs » 66. Kartu Augus- 
tinas suvokia, kad atmintis turinti savą subjektą, kuris ją neša, 
vadinasi, kuris su atmintimi nesutampa ir atminčiai nepasiduoda, 
nes niekad nevirsta praeitimi. Vadinasi, «aš neapimu viso savęs, 
kas esu. Ar tad siela (animus) yra per ankšta apglėbti pačią save 
(ad habendum seipsum)? », klausia Augustinas. «Ir kur yra tai, 
ir kas yra tai, ko ji neapima? Ar šalia jos, o ne joje pačioje? Ir 
kokiu būdu ji to neapima? » 87, 

Šių klausimų spaudžiamas Augustinas sušunka beveik Theai- 
teto žodžiais : « Mane apninka didžiulė nuostaba ! Ašen apstulbstu » 


*$ Plg. PIERRE AUBENQUE, Le Problème de l’Etre chez Aristote, Paris 
1966, p. 83. 

% AURELIUS AUGUSTINUS, Confessiones, lib. X, cap. 8,5. 

* Ten pat, lib. X, cap. 13,2. 

e Ten pat, lib. X, cap. 16,1. 

*' Ten pat, lib. X, cap. 8,5. 

(t. p.). Ir kaip tik čia Augustinas taria anuos amžiais kartojamus 
žodžius : « Žmonės stebisi kalnų aukštumu, jūros bangavimu, upių 
platumu, vandenyno apimtimi, žvaigždžių sukimusi, o pamiršta 
patys save, savimi nesistebėdami » (t. p.). Iš tikro gi tai žmogus 
yra pats nuostabiausias padaras, tačiau ne tuo, kad yra, o tuo, 
kaip yra: «Kas gi aš esu, mano Dieve? Kokios prigimties aš 
esu?»98, Nuolatinis kartojimas žodžio ‚kaip’ ir , kokiu būdu * 
(guomodo) aiškiai rodo, kad Augustinui, kaip ir Platonui, nuostabą 
žadina ne ,kad', o ,kaip'. Kaip yra galimas daikto vaizdas 
žmogaus sieloje? Kaip buvoja joje anie kalnai, anos jūros, upės, 
žvaigždės, kuriuos Žmogus regi užu savęs ir jais stebisi? Kasdie- 
ninis atminties suprantamumas dingsta: ją apmąstant, atsiveria 
kažkokia baimę kelianti gelmė — «scio quid horrendum » (t. p.). 
Ir šios gelmės akivaizdoje daiktai pradeda buvoti kitaip, negu 
anksčiau. Todėl tiek Platonui, tiek Augustinui tinka Aristotelio 
teiginys : « Filosofija kyla iš stebėjimosi tuo, kaip daiktai būna ir 
veikia » 99. 


2. PASAULIO PERGYVENIMAS NUOSTABOJE 


Kas yra šisai , kaip’, kad jis pajėgia mus nustebinti? Kaip 
gi turi būti suręsta būtybės būsena, kad ja stebėtumės? Juk ne- 
kiekvienos būsenos akivaizdoje mus nuostaba ištinka. Būsena, kuri 
mums apsireiškia, sakysime, baimės, nevilties, kančios lytimis, anaip- 
tol mūsų nestebina. Priešingai, bet kokios neigiamybės atsiskleidi- 
mas būtybėje nuostabą kaip tik sužlugdo: kiekviena neigiamybė 
mus nugąsdina ir atstumia. Mes stebimės tik teigiamybe. Ir juo 
didesnė ar paslaptingesnė yra būtybės teigiamybė, juo gilesnę ji 
kelia mumyse nuostabą. Šia prasme esama vidinio ryšio tarp nuo- 
stabos ir graikiškojo būtybės kaip kosmo pergyvenimo ; ryšio, kuris 
mums nušviečia ne tik atsiradimą, bet ir pobūdį filosofijos, kuri 
iš nuostabos kyla ir nuostaba laikosi. 

Graikiskasis pasaulio pavadinimas , kosmu ’ yra gerai žinomas. 
Mažiau yra žinoma gilesnioji tokio pavadinimo reikšmė. Žodis 
, kosmos ' pradžioje reiškė , tvarką °’, pirmoje eilėje karinę tvarką : 
tam tikru būdu sustatytas kareivių eiles ar net ir jų aprangą, 
įgydamas dėl to ir , papuošalo ’ prasmę, kadangi kareivio apranga 
— šalmas, skydas, kardas, ietis — iš tikro buvo jo puošmenos, 
nekartą net ir didžiai meniškai išgražintos. Anaximenas pirmasis 


ss Ten pat, lib. X, cap. 17,1. 
* Plg. INGEMAR DÜRING, Aristoteles, p. 264. 

žodį , kosmas ' pritaikė pasauliui, šiai regimai visatai, sakydamas, 
kad oras kaip pradmuo apimąs visą kosmą. Bet šitoks turininis 
žodžio , kosmas' išplėtimas ir vėlesnis šio išplėtimo besąlyginis 
vartojimas buvo įmanomas tik todėl, kad graikiškasis pasaulio 
pergyvenimas atitiko pirmykštę , kosmo ' kaip tvarkos ir papuo- 
šalo prasmę. Tvarka ir papuošalas esą ne tik tai, ką pats žmogus 
sukuriąs, pavyzdžiui, kariuomenė ir valstybė, apranga ir puošme- 
nos, bet ir tai, kas žmogų apsupa iš viršaus, būtent pasaulis. 
Daiktų santykis, pajėgiąs kelti nuostabos, esąs ne kas kita, kaip 
tvarkos ir puošmenos santykis. Savaimingas pergyvenimas grai- 
kiškojo kraštovaizdžio, pilno šviesos bei grožio ir žavėjusio Euro- 
pos filosofus ir menininkus, pradedant renesansu ir baigiant Goethe, 
Renanu, Nietzsche, Gogoliu, Leontjevu, virto graikų filosofijoje 
sąmoningu įsitikinimu: visata yra kosmas, vadinasi, tvarka bei 
darna. Ir ši tvarka bei darna persunkianti kiekvieną būtybę, ka- 
dangi kiekviena dalyvaujanti visumoje ir esanti visumos laikoma. 
Ši tad graži bei šviesi visuma, ši jos tvarka bei darna kaip tik ir 
kelianti mumyse nuostabos. Kitaip tariant, kad būtybės būsena 
mus stebintų, ji turi būti , kosmas ': tvarkinga, graži, šviesi, per- 
regima. , Kosmas’ yra materialinis nuostabos objektas. «4 Nuosta- 
boje, sako P. Wustas, vienas iš ryžtingiausių nuostabos kaip filo- 
sofijos kilmės gynėjų, mes savaime pripažistame visos būties am- 
žinosios tvarkos tikrybe. Stebėdamiesi, mes tikime, dar neabejo- 
dami, visuotinę buvimo prasmę »; kur žmonės yra dar išlaikę gry- 
na nuostabą, ten «jie yra atsivėrę šviesos, vaiskumo ir grožio per- 
sunktai būties karalijai »70. Šiuo atžvilgiu Wustas būdingai vadina 
filosofą « mokovu įsiklausyti į pirmykštę visų daiktų meliodiją bei 
harmoniją » 7. 

Sklaidydamas kiek giliau šį įsiklausymą, Wustas randa jame 
tris pagrindinius sandus: 1. džiugesi, 2. pasitikėjimą ir 3. pagarbą. 

Stebėjimasis kosmu, vadinasi, tvarka bei darna, sukelia žmo- 
guje, pasak Wusto, visų pirma džiaugsmo bangą : « Pirmu nuosta- 
bos veiksmu pateka mums dvasios saulė, spindėdama mūsojo būvio 
akiratyje, ir antkūninis malonumas užlieja visą žmogų, kai pirmieji 
jos spinduliai nušviečia bei leidžia paregėti jaudinančius visų daiktų 
pavidalo bruožus ir amžiną jų tvarką» 2. Užtat nuostabą Wustas 
ir vadina «neapsakomu džiaugsmo jausmu », kuris žmogų stumte 
stumia «šviesos linkui », taip kad «jis norėtų išgerti ją ligi pat 


10 PETER WUST, Die Dialektik des Geistes. Gesammelte Werke, Münster 
1965, t. III, p. 248-249. 

" PETER WusT, Der Mensch und die Philosophie. Gesammelte Werke, 
Münster 1965, t. IV, p. 345. 

"7 PETER WUST, Die Dialektik des Geistes, p. 245-246. 

giliausio dugno » 3. Nuostaboje «suziba absoliuti gryno dvasingu- 
mo dienos šviesa »; ja prasideda «dvasinės dienos apyaušris »; «ji 
atskiria Žmogų nuo nedvasinės gamtos », teikdama jam « svaiginan- 
čią pergalės sąmonę », lydima « džiaugsmingo pirmenybės jausmo », 
tarsi žmogus būtų įkopęs į kalno viršūnę ir «skaidrumo galia pa- 
kilęs viršum visų aklo objektų pasaulio būtybių » *. Wustas nuo- 
latos gretina vaiko stebėjimąsi su filosofo nuostaba : abu džiaugiasi 
tuo, kas juos stebina : « Aš vis aiškiau regiu, rašo Wustas viename 
laiške, kad filosofas, būtent kaip filosofas, turi turėti nekaltą Zvilgi 
daiktams kaip ir vaikas, tai yra pirmykšti meilės žvilgi nekaltai 
ir visiškai objektyvinei būčiai daiktų, kurie nėra iškritę iš savo 
įstatymo, kaip tai yra padaręs žmogus, tapdamas nusidėjėliu » 75, 
Šiuo nekaltu žvilgiu Wustas mėgina aiškinti tiek senovinį jaunat- 
višką graikų džiūgavimą, tiek renesanso polinki i graikiškumą, 
tiek net krikščioniškąją pasaulio jauseną, apsireiškusią Pranciškaus 
Asyžiečio santykyje su daiktais : visur čia, pasak Wusto, atsisklei- 
džia «sveikas stebėjimasis begaliniu pasaulio grožiu » *$. 

Būtybės būsena kaip kosmas savaime patraukia paskui save 
pasitikėjimą, kuris šalia džiugesio sudaro tolimesni besistebinčiojo 
žmogaus pergyvenimą, nes džiaugtis galima tik tuo, kuo pasitikiu, 
vadinasi, kuo neabejoju ir ko neitarineju. «Mes stebimės, sako 
Wustas, visiškai ir vaikiškai-maldingai pasitikėdami »; nuostaboje 
«dar nėra atbudusi viską nuodijanti abejonė », «ana demoniškoji 
klasta bei pikta apgaulė », kelianti mumyse įtarimo, esą «ji galėtų 
slėptis už kiekvienos būtybės »; « skepticizmo kirminas dar negrau- 
žia jauno dvasios pumpuro »; nerimą keliantis klausimas , kažin? ’ 
dar « nekužda į ausį »; « nuostabos paliesta siela yra dar vaikiškai 
nekalta, dar giliausiai pasitikinti būtimi, tebegyvenanti pirmykščių 
sveiku ir prigimtu būties nejtarimu (Unbefangenheit)»; «jos gel- 
mėse yra dar išlikęs pasitikintis atsidavimas » ””. Todėl nuostaba 
esanti pilna optimizmo, žadinančio žmoguje stiprų kūrybini polėkį 
ir tuo saugančio kultūrą «nuo krikdančios linkmes »78. Šiuo at- 
žvilgiu P. Wustas sklaido nuostabą visiškai kitaip, negu, sakysime, 
W. Weischedelis, kuris savo dėmesį telkia aplink Aristotelio nuro- 
dytą nuostaboje slypinčią aklavietę, rasdamas joje būtybės abejo- 


” PETER Wust, Weisheit und Heiligkeit. Gesammelte Werke, Münster 
1966, t. VI, p. 439-440. 

^ Ten pat, p. 438-439. 

% PETER Wust, Briefe von und nach Frankreich. Gesammelte Werke, 
Münster 1967, t. IX, p. 450. 

"** PETER WusT, Die Dialektik des Geistes, p. 250. 

” Ten pat, p. 248-249. 

"8 Ten pat, p. 250. 

tinuma, todėl ir pačią nuostabą aiškindamas «kaip abejotinumo 
patyrimą »7?. Tuo tarpu pasak Wusto, nuostaboje jokio abejoti- 
numo dar nėra, nes tvarka bei darna, šviesa bei grožis atskleidžią 
žmogui vidinę būtybės tiesą, kurios regimybė ji traukianti ir ža- 
vinti, nekeldama jokių abejonių ar įtarimo. 

Pasitikėjimas būtimi eina kartu su pagarba būčiai. Nekylant 
abejonei bei itarimui, nuostaba savaime atveria būtį kaip objek- 
tyvią tiesą, ir žmogui belieka tik nusilenkti šiai tiesai. Todėl nors 
Wustas ir isakmiai kalba apie nuostabą kaip paskatą žmogui at- 
busti iš nesąmoningo ryšio su daiktiniu pasauliu ir tuo pakilti 
viršum jo, vis dėlto jis kartu pabrėžia ir šios atbudusios asmeni- 
nės sąmonės paklusimą nuostaboje apsireiškusiai būties tvarkai bei 
darnai. Nuostaba, pasak Wusto, anaiptol nevedanti žmogaus į 
subjektyvumą ; atvirkščiai, nuostaboje esama tiesiog « objektyvumo 
pertekliaus, nuslėgiančio subjektyvumą » 99. Nuostaba esanti žmo- 
gaus « veržimosi į objektyvumą išvystymas (p. 437): tai « mylintis 
atsidavimas objektui » ir « dvasios nusižeminimas prieš objektą » 81. 
Todėl nuostabą ir pagarbą Wustas laiko dviem to paties dalyko 
pusėmis: « Pagarboje nustembame patys savimi ir objektyvine 
sritimi, nuostaboje sąmoningai dėkojame ir mylime » €. Ir kitoje 
vietoje: « Nuostaba ir pagarba siejasi savo gelmėmis viena su kita 
ontologiškai »; « nuostaba ir pagarba, stebėjimasis ir Zavéjimasis 
yra sudėtingas dvipusis jautulys (Affekt), tai tikrai pirmykštis 
žmogaus sielos jautulys » ®. Iškėlusi žmogų viršum daiktinio pa- 
saulio, nuostaba kita savo puse, būtent pagarba, grąžina jį į to 
paties pasaulio objektyvumą. 

Šių pergyvenimu šviesoje pasaulis igyja ryškių estetinių bruožų : 
kosmas esąs didingas meno veikalas, ypač Aristotelio mąstyme, 
kuriame gamtos sąvoka yra tapusi pagrindine, apsprendusia visą 
tolimesniąją — net ir krikščioniškąją — Vakarų filosofiją. Tai, kas 
Platonui buvo anapusinė idėja, Aristoteliui yra šiapusinė gamtinio 
daikto lytis (entelėcheia), vadinasi, mastas bei kryptis, pasiekto 
tikslo būklė arba aukščiausiasis taškas. Visuotinis tikslas (tėlos) 
gyvenąs gamtoje, ir šisai tikslas esąs grožis (to kalon) kaip visa 
valdąs dėsnis 84. Pasaulyje sutinkamos priešingybės — gėris ir blo- 
gis, džiaugsmas ir skausmas, teisybė ir neteisybė — esą papildomieji 


* WILHELM WEISCHEDEL - HELMUT GOLLWITZER, Denken und Glauben, 
p- 192. 

*" PETER WUST, Weisheit und Heiligkeit, p. 428. 

*! Ten pat, p. 437, 441. 

#2 PETER WUST, Die Dialektik des Geistes, p. 248. 

55 PETER WUST, Weisheit und Heiligkeit, p. 247, 249. 

3 Plg. INGEMAR DÜRING, Aristoteles, p. 187, 464, 536. 

kosmo sandai, sudarą jo darną, kaip ir kiekviename meno veikale, 
kuris, pasak Aristotelio, kyląs menininko gabumu atvaizduoti 
gamtą (mimesis). Nuostabiausia betgi yra tai, kad pasaulio kaip 
meno veikalo samprata glūdi ne tik stabmeldiškojoje graikų sąmo- 
nėje, bet kad ji yra pasilikusi ir krikščioniškojoje filosofijoje, nors 
tai ir prieštarauja Evangelijos įspėjimui, jog « visas pasaulis yra 
piktojo pavergtas » (1 Jn 5,19). Dievas tapo žmogumi, kentėjo ir 
mirė ne meno veikalui gelbėtų. Ir nuo ko gi jis būtų galėjęs ji 
gelbėti, jei gėrio-blogio priešingybė sudaranti jo darnos bei grožio 
sąlygą? Pasaulio kaip meno veikalo išganymas yra iš tikro jo su- 
gadinimas, kadangi jis pašalina ar bent žada pašalinti vieną iš 
pasaulio darnos sandų, būtent blogi. Tačiau, nepaisant šio aiškaus 
prieštaravimo, krikščioniškieji mąstytojai kartote kartojo platoniš- 
kai-aristotelinę sampratą, prasiveržiančią visur, kur tik filosofavimo 
kilmė yra nuostaba. Sakysime: Augustinas tiki, esą « visų akyse 
pasaulis yra gražiausiasis » ®, o istorija esanti « puikiausia giesmė 
— pulcherrimum carmen » 3%; Tomas Akvinietis kalba apie « visatos 
tobulumą — perfectio universi» kaip iš gerų ir blogų dalykų — 
«bona et mala» — suręstą grožybę 8; Leibnicas grindžia savo 
metafiziką «iš anksto įtvirtinta darna — harmonia praestabilita », 
kuri padaranti pasauli pati geriausią, koki tik Dievas galėjęs sukur- 
ti, nes «kitaip jis iš viso nebūtų turėjęs pagrindo jam kurti » 88, 
Tai keletas pavyzdžių, kurių eilę galėtume pratęsti ligi pat mūsų 
dienų (J. Pieper, P. Wust). Visų jų filosofavimas kyla iš nuosta- 
bos, todėl jie visi ir sklaido pasauli kaip kosmą darnos, tvarkos 
ir net estetinės grožybės prasme. 

Todėl mes dabar ir klausiame : kokio pobūdžio yra tasai filo- 
sofavimas ir toji filosofija, kurie kyla iš nuostabos? Nes minėtieji 
pagrindiniai patyrimai, būdami ne praeinantieji akstinai, o pasilie- 
kantieji kilmės šaltiniai, sava sąranga apsprendžia ir iš jų tekan- 
čios filosofijos sąrangą. Filosofijos kilmės šaltiniai, kaip tai paste- 
bėjo ir P. Wustas, itaigauja tiek « filosofavimo būdą », tiek « pagrin- 
dines filosofijos lytis » ®. O ryšium su nuostaba J. Pieperis tiesiog 
tvirtina : « Vidinė filosofavimo sąranga yra tolygi nuostabos sąran- 
gai»?0. Kaip tad ši nuostabos sąranga atspindi savimi filosofavimo 
būdą ir filosofijos pavidalą? 


55 AURELIUS AUGUSTINUS, Soliloguia, lib. I, cap. 2. 

8° AURELIUS AUGUSTINUS, De civitate Dei, lib. XI, cap. 18. 

8? Plg. Fr. J. KovacuH, Die Aesthetik des Thomas von Aquin, Berlin 
1961, p. 148. 

88 G. W. LEIBNIZ, Essais de thėodicėe sur la bonté de Dieu (1710), liv. 
III, 416. 

® PETER WUST, Die Dialektik des Geistes, p. 251-252. 

20 Joser PrgsPER, Was heißt Philosophieren?, München 1948, p. 72. 


JI. FILOSOFIJOS KILIMAS IŠ NUOSTABOS 67 


Pythagorui yra priskiriama pažiūra, kad gyvenimas esąs šventė 
(panėgyris), i kurią vieni einą rodytų savo meną: tai artistai ; 
kiti — varytu prekybą: tai pirkliai; treti — pasižiūrėtų : tai filo- 
sofai. Ir iš tikro, nuostabos pažadintas filosofavimas reiškiasi visų 
pirma , žiūrėjimu ’ arba stebėjimu : stebime tai, kas stebina. Nes 
jeigu būtybė nuostaboje atsiskleidžia kaip tvarkos, darnos, grožio, 
šviesos pilna būsena, tai žmogui nebelieka nieko kito, kaip tik ją 
stebėti: i ja įsižiūrėti, įsiklausyti, isijausti. Nuostabos objektui 
vargu ar turime noro bei reikalo ką nors prikišti, vadinasi, stengtis 
ką nors jame taisyti: būsena kaip kosmas yra juk be kliaudos. 
Nuosekliai tad nuostaba neskatina veiklos, kadangi kiekviena veikla 
yra jau kišimasis. Betgi kaip būtų galima kištis į tvarką, darną, 
groži, ju nesugadinant? Užtat filosofavimas, vedamas nuostabos, 
ir reiškia veiklos priešingybę. Tai gryna , teorija ' pirmykšte šio 
žodžio prasme: , theorein-speculari ’: apsidairyti aplinkui, apmą- 
styti. Be abejo, Aristoteliui , theorein ' reiškė mąstomąją veiklą, 
kurią jis laikė kilniausia veiklos lytimi. Tačiau mąstymas, nors iš 
tikro ir būtų itampi vidinė veikla, nesiveržia, pasak Ar'stotelio, į 
lauką: ši veikla «turi savo tikslą savyje ir nesiekia jokio tikslo 
šalia mąstymo »?!, Todėl teorijoje kaip vidinėje veikloje « nėra. nė 
pėdsakų noro daiktus keisti », kaip šią seną aristotelinę mintį mūsų 
dienomis nusako J. Pieperis®. Nuostaba, kaip jau minėta, grą- 
žina žmogų į daiktų objektyvumą ir palenkia jį daiktų tiesai. 
Filosofuoti stebintis, reiškia, pasak Pieperio, « grynai imliu būdu 
žvelgti i tikrovę», kadangi čia «apsprendžia (maßgebend) tik 
daiktai, o siela yra tik apsprendžiama (maßempfangend) » (t. p.). 
Šiuo apsprendimu ji prisiimanti kosmo kaip tvarkos, darnos, gro- 
žio būseną, todėl ir pati tampanti tvarkinga, darni ir graži. 

Štai kodėl net ir mūsų metu nuostabą pabrėžiantieji mąstytojai 
laiko imlų stebėjimą vienintele tikrojo filosofavimo lytimi, o polinkį 
daiktus keisti — filosofijos žlugimu: K. Markso reikalavimas, kad 
filosofija pasaulį ne interpretuotų, bet ji keistu, esąs «kelias, kuriuo 
žygiuoja istorinis filosofijos susinaikinimas »%. Klausti filosofijos 
esmės reiškią peržengti kasdieninės veiklos plotmę : filosofija ku- 
riantis tik būklėje, laisvoje nuo darbo ir nuo rūpesčio ; būklėje, 
kurioje vyrauja nusiteikimas stebėti pasauli grynai teoriškai *. 
Tikroji filosofija remiantis įsitikinimu, esą žmogaus vertė slypinti 
ne jo galioje patenkinti reikalą, bet jo «sugebejime stebėti » 95. 


"1 Plg. INGEMAR DūŪRING, Aristoteles, p. 473. 

*? Joser PIEPER, Was heißt philosophieren?, p. 31. 

33 Ten pat, p. 33. 

* Max SCHELER, Die Wissensformen und die Gesellschaft, p. 85. 
#5 JOSEF PIEPER, Was heißt philosophieren?, p. 34. 

Todėl renesanso mąstytojai ir reikalavo « ypatingai gerbti tą, kuris 
stebi pagal tikrąjį filosofų būdą, nes jis yra dangiškoji, nebe že- 
miškoji būtybė »°. Trumpai tariant, nuostaboje atsiveria būtybės 
darna ; filosofavimas yra isiZiüréjimas į šią darną ir jos iėmimas į 
filosofuojančiojo vidų. Iš nuostabos kilusioji filosofija savaime 
virsta filosofuojančiojo imlumu ; kiekvienas gi veikimas ateina iš 
būtybės kaip kosmo. Nuostabos vedamas mąstytojas nusigrįžta 
nuo savęs ir atsigrįžta į šalia savęs ar viršum savęs buvojantį 
pasaulį. Užtat S. Kierkegaardas ir sako, kad « žmogus, kuris ste- 
bisi, savo asmeniu laikosi nuošaliai ; jis pamiršta pats save; pa- 
miršta, kad jam neduota to, kuo jis stebisi kitame ; ir tai kaip 
tik yra gražu, jog jis pamiršta save, kad galėtų stebėtis »97. Iš 
nuostabos kilęs mąstymas pasineria objekte: « Stebinąs dalykas 
praryja mane », sako Kierkegaardas (t. p.). Tai reiškia : nuostaboje 
kosmas praryja individą. Atsivėrusi tikra ar tik tariama pasaulio 
darna apgaubia mąstantįjį, ijungdama ji į savo visumą kaip šiosios 
dali. Nuostaboje, pasak Kierkegaardo, «aš dingstu vis labiau ir 
labiau, paskęsdamas mane stebinančiame dalyke, o pats dalykas 
vis didėja ir didėja » (t. p.). Subjekto problema čia dar nekyla. 

Tai anaiptol nereiškia, kad žmogus nuostabos pažadintoje filo- 
sofijoje nebūtų apmąstomas. Tačiau jis čia esti apmąstomas kaip 
vienas objektas šalia daugybės kitų: žmogus buvoja kosme, o ne 
kosmui priešpriešiais. Užtat Aristotelio « psichologija, įžvalgiu 
H. Heimsoetho posakiu, yra fizikos dalis »98. Iš nuostabos kilusi 
filosofija nesuvokia žmogaus kaip Aš-būtybės vienkartumo. Laiky- 
dama medžiagą, padalintą savo kiekybėje (materia signata guan- 
titate), pradu, kuris padarąs, kad būtybė būnanti individualiai, tiek 
senovės, tiek viduramžių filosofija teikė ontologinės pirmenybės 
bendrybei, virstančiai skirtybėmis tik kosmologiškai medžiagos 
galia. Tai ypač ryškiai regėti Tomo Akviniečio pažiūrose į sielos 
buvojimą po mirties: mirusiųjų sielos, pasak jo, susilietų į vieną, 
sielą, jeigu jos neturėtų polinkio (inclinatio) i jų turėtą kūną kaip 
jų individualizavimo pagrindą. Tik šis polinkis išlaikąs sielos, 
atsiskyrusios nuo kūno, individualumą. Individualybė buvojanti 
ne iš savęs ir ne savimi, o iš bendrybės ir bendrybe: ji esanti 
kosmo visybės išsiskleidimas regimu pavidalu ir turinti tokios pat 
reikšmės bei vertės, kaip įvairių daiktų — gyvų ar negyvų — gimi- 

**Prco DELLA MIRANDOLA, Über die Würde des Menschen, Fribourg 
(be datos), p. 55. 

? SÖREN KIERKEGAARD, Einübung im Christentum, Düsseldorf 1951, 
p. 234. 


28 HEINZ HEIMSOETH, Die sechs grossen Themen der abendländischen 
Metaphysik, Stuttgart (be datos), p. 93. 

nės, rūšys, porūšiai, vadinasi, tarnaujanti pasauliui kaip papuošalas 
bei paivairinimas. Nors Krikščionybė — čia išeina aikštėn antroji 
nuostabos priešingybė Evangelijai — visa galia ir pabrėžė indivi- 
dualybés vertę kaip tiesiogini santyki su Dievu, pats krikščionių 
filosofavimas vis dėlto nepajėgė išsivaduoti iš kosmologinio pobü- 
džio, išskyrus vieną kitą išimti : Augustinas senovėje, Duns Scotas 
viduramziais®. Ligi Descarto buvo filosofuojama pasaulio kaip 
nuostabaus statinio akivaizdoje — net ir renesanso metu, kai atsi- 
gavo graikiškumas, virsdamas gyvastingu sąjūdžiu ir tuo pačiu 
atgaivindamas pasaulio kaip kosmo pergyvenimą. Todėl vargu ar 
galima nelygstamai teigti, esą renesanso metu individas išsinėręs 
iš kosmo 19. Renesanso filosofijos šaltinis juk buvo taip pat nuo- 
staba, gal tik kiek labiau susitelkusi aplinkui žmogu (plg. Pico 
della Mirandola), nes stebėtis žmogumi galima irgi kaip mažuoju 
kosmu, jungiančiu savyje visus didžiojo kosmo sandus: « quodam- 
modo omnia » (Tomas Akvinietis). 

Jokia tad filosofija, kilusi iš nuostabos, nepadaro žmogaus 
kosmo priešprieša. Visur ir visados tokia filosofija telkiasi aplinkui 
pati kosmą ir todėl virsta — savo sąranga ir savo problematika — 
viena didžiule kosmologija kaip pasaulinio statinio apmąstymu ; 
statinio, senovei reiškusio būties tobulybę, viduramžiams — laiptus 
i Dievą. Todėl tik šio kosmologinio filosofijos pobūdžio šviesoje 
galėsime suprasti aną gilų perversmą, kurį pradėjo Descartas, 
atskleidęs naują filosofavimo šaltinį, būtent abejonę, kuri sugriovė 
pasaulio kaip kosmo sampratą ligi pat gelmių. 


3. NUOSTABOS SUDUŽIMAS 


Kokiu tačiau atveju mes pergyvename pasauli ir mus pačius, 
i ji ijungtus, kaip «šviesos, vaiskumo ir grožio persunktą būties 


® Laikyti tam tikrą medžiagos kieki būtybės individualumo pagrindu 
ir ši pagrindą perkelti net i žmogaus individualumą reiškia nesuvokti žmo- 
giškojo asmens vienkartybės, o tuo pačiu jo vertės ir jo kaip tikslo savyje. 
Tai gali mums daug ką paaiškinti asmens santykiuose su viduramžių visuo- 
mene, kuri vad. , bendrojo gėrio (bonum commune)’ dėlei gniuždė asmeni 
ligi sąžinės išprievartavimo net tikėjimo srityje. Todėl H. Mayeris ir kalba 
apie D. Scotą kaip apie filosofą, kuris «pralaužė Aristotelio ir Platono 
mąstyme vyravusi ir tomistines pažiūras apsunkinusį individo žeminimą 
bendrojo tipo naudai » ir tuo pagrindė « visiškai kitoki individo vertinimą » 
(Hans MAYER, Geschichte der abendländischen Weltanschauung, Würzburg 
1956, t. III, p. 284; plg. p. 185: « Individualybės pagrindas yra pats silp- 
niausias taškas tomistinėje sistemoje »). 

100 Plg. ERNST CASSIRER, Individuum und Kosmos in der Philosophie 
der Renaissance, Leipzig 1927. 

karaliją» (P. Wust)? Į tai atsako trakietes tarnaitės pašaipa, 
kurią mums yra perteikęs Platonas ir kuri yra išsilaikiusi tarsi 
prasmuo visą Vakarų filosofijos meta. T'heaiteto dialoge Sokratas 
pasakoja savo pokalbininkui, kaip Thales, ibedęs žvilgsnį į žvaigž- 
dėtą dangų ir juo stebėdamasis, nepamatęs čia pat esančio šulinio 
ir į jį ikritęs, o pokštininkė tarnaitė nusikvatojusi ir filosofui tarusi, 
esą jis stengiąsis pažinti tai, kas yra aukštai, tačiau neregis to, 
kas yra čia pat po jo kojomis. «Šia pašaipa, kalba toliau Sokra- 
tas, yra vis baksnojama tiems, kurie gyvena filosofija 5191. Tr So- 
kratas atvirai prisipažįsta, kad filosofas iš tikro nepastebis to, kas 
yra jo artumoje: «Jis nežino nieko apie savo kaimyną bei artimą 
— ne tik, ką šis veikia, bet net nė kas jis yra: žmogus ar koks 
kitas padaras. Užtat jis deda daug pastangų sužinoti, kas yra 
žmogus savyje ir kas jo prigimčiai — skyrium nuo visų kitų — 
tinka daryti ar patirti » (t. p.). Todėl kai filosofas yra verčiamas 
kuo nors užsiimti ar apie ką nors kalbėti, «kas yra po visu ko- 
jomis ar visų akyse, jis prajuokina ne tik trakietes, bet ir kitus 
žmones »; jis nesugeba gintis, kitą puldamas, «nes nežino apie šį 
nieko blogo, kadangi tuo visiškai nesidomi » (t. p.). 

Pastarieji žodžiai mūsų klausimui yra lemiantieji: filosofas 
nesirupina blogiu. Jis atrodo juokingas, kad nesugeba spręsti apie 
artimus dalykus; bet jis nesugeba todėl, kad šių artimų dalykų 
nestebi; jų gi nestebėdamas, jis neregi nė juos valdančio blogio 
ir ikrinta «ar i duobę, ar į kitą kurią, pasak Sokrato, sunkenybe » 
(t. p.). Nes blogis gyvena ne tolumoje, bet čia pat po mūsų kojo- 
mis : stebedamasis pasauliu kaip kosmu, filosofas neregi pasaulio kaip 
chaoso.  Neregėti chaoso galima dėl įvairių priežasčių: nenorėti 
regėti, negalėti regėti, būti menko patyrimo, būti jaunuoliškai 
užsidegusiam, turėti aprūpintą gyvenimą ... — kiekvienu atveju 
turime praeiti pro chaosą, kad užeitume tvarką bei darną. Pojü- 
tiškai Sokratas blogi, be abejo, mato, tačiau jis nenori jo regėti 
bei pripažinti dvasiškai. Kai jo pokalbininkas užsimena, esą « žmo- 
nėse būtų žymiai mažiau blogio», jei jie priimtu Sokrato mokslą, 
tai Sokratas atsako : « Blogis, Theodorai, negali būti nei išnaikintas, 
nes gėriui reikia priešingybės, nei gyventi tarp dievų. Betgi tarp 
mirtingųjų jis vaikšto pagal likimą. Todėl ir reikia stengtis kuo 
greičiausiai pabėgti iš šios mūsų šalies. O kelias pabėgti yra tapti, 
kiek galima, panašiam į Dievą » (t. p.). Tai reiškia: Sokratas blogį 
mato. bet jis nenori jo nei šalinti, nei prisiimti, kad ji neštų ar 
juo su kitais dalintųsi ; jis žiūri į ji kaip į lemti, nuo kurios reikia 
bėgti, paliekant mūsąją plotmę. Sokrato mirtis kaip tik ir buvo 


101 PLATO, Theaitetos, 173 D - 174 C. 

toksai pabėgimas. Dar daugiau : filosofo gyvenimas, kaip minėta, 
esąs, pasak Sokrato, ištisas mirties troškimas, kad pasitrauktų nuo 
blogio. Šitaip betgi pergyvenant pasaulį, blogis savaime išsprūsta 
iš nuostabos pažadintos filosofijos akiračio; išsprūsta tuo, kad 
virsta arba gėrio priešingybe, reikalinga pasauliui kaip darnai, 
pradingdamas šviesos bei grožio karalijoje; arba tampa žemėje 
atsispindinčios anapusinės idėjos iškraipa, kurią reikia kuo grei- 
čiausiai palikti. Kiekvienu atveju blogis neisiglaudzia į filosofa- 
vimą ir todėl nėra nė apmąstomas. « Ant stebėtis sugebančios 
sielos, būdingai sako P. Wustas, dar nėra nusileidęs niūrus gyve- 
nimo tragikos šešėlis » 102, 

Tačiau kas gi įvyksta tada, kai toksai šešėlis nusileidžia? 
Regint, kad blogis yra persunkęs daiktus bei veiksmus ne kaip 
gėrio papildas, kad susikurtų visuotinė darna, o kaip gėrio neiginys, 
darosi neimanoma žiūrėti į pasaulį kaip tikrą, teisingą, gražų, pilną 
šviesos bei vaiskumo ir todėl juo džiaugtis, juo pasitikėti ir jį 
gerbti. Visi aukščiau minėti pergyvenimai, kylą iš nuostabos, 
blogio akivaizdoje sudūžta, sužlugdydami tuo pačiu ir pasaulio 
kaip kosmo pajautimą. Paregėtas blogis paverčia pasaulį aštrios 
kovos erdve, kurioje buvojame anaiptol ne tam, kad imliai stebė- 
tume. bet kad veikliai dalyvautume šioje kovoje. Kovojant gi, 
gyvenimas pasirodo esąs anaiptol ne šventė, o rungtynės, iš viso 
neturinčios žiūrovų, kadangi jos vyksta kiekviename iš mūsų. Tuo 
pačiu dingsta ir nuostaba, nes ši visados reikalauja tam tikro 
atstumo nuo mus stebinančiojo dalyko: nuostaba yra esmiškai 
tolio matmuo. Betgi blogio persunktame pasaulyje tolis dingsta : 
tarp mūsų ir blogio nėra jokio tarpo; blogis nėra kažkas užu 
mūsų ar šalia mūsų, bet jis yra mumyse pačiuose ir net mes pa- 
tys. Jis yra mūsų pačių pavojus ir mūsų pačių grumtynės su šiuo 
pavojumi. Tuo būdu blogio akivaizdoje nuostaba netenka savo 
objekto. Mums priešpriešiais nėra nieko, kas mus stebintų. Nes 
kaip gi galėtume stebėtis tuo, kas galop atsiskleidžia kaip klasta, 
netiesa, neteisybė, biaurumas, žiaurumas, skausmas, kančia ir 
mirtis? Nuostaba kyla tik akivaizdoje pasaulio kaip puošmenos 
(kosmos). Bet jeigu pasaulis nėra puošmena, tai nėra nė pagrindo 
juo stebėtis. O pasaulis netenka puošmenos pobūdžio tą akimojį, 
kai jame paregime blogi. Nuostaba ir blogis išskiria vienas kitą. 

Tai visu ryškumu patiriame asmeniniame Petro Wusto (1884- 
1940) likime. Nuostabą kaip filosofijos kilmės šaltinį Wustas yra 
sklaidęs žymiai plačiau ir aistringiau, negu kuris kitas mąstytojas. 
Todėl daugiausia jo žodžiais čia ją ir aprašėme. Visa Wusto me- 


1? PgTER WUST, Die Dialektik des Geistes, p. 249. 

tafizika yra kilusi iš nuostabos ir yra viena didžiulė giesmė būties 
tvarkai, darnai, grožiui : « Aš esu filosofas, rašė jis viename laiške, 
dar būdamas gimnazijos mokytojas (1921), tačiau aš suprantu 
filosofiją kitaip, negu mokykliniai katedrų filosofai. Man filosofas 
yra pasaulio visumos stebėtojas ir pasaulio visumos tapytojas. 
Kaip toks jis turi teigti gyvenimą tiek jo vyksmo gelmėse, tiek 
jo bangų žaismo paviršiuje ; jis turi mokytis nujausti, kad meilės- 
neapykantos prieštaros (Paradoxien) išsisprendžia, sueidamos vie- 
nybėn visatos logikoje »1%. Wustas, kaip ir Sokratas, mato blogi 
savo kūno akimis, tačiau jis nuo jo bėga savo dvasia; bėga į aną, 
visatos logikos sukurtą darną : « Mano siela, rašo jis kitame laiške 
(1928), trokšte trokšta meilės, begalinės meilės, ir kai man kas 
nors primena, kad pasaulyje esama ir tamsaus piktybės sando (das 
Moment), tai tuojau imu drebėti tarsi drugio krečiamas. Ir jei 
nežinočiau, kad šis piktybės sandas baigtinėje būtybėje yra tik 
antraeilės prigimties ir kad užu šio antraeilio dalyko visa yra tik 
šviesa ir tik meilė, jau seniai būčiau nusivylęs buvimu »14. Todėl 
Wustas ir aptaria buvimą kaip « didžiulę dramą », kurioje piktybė 
esanti «tik intermezzo »; jis lūkuriuoja, kada buvimo garbei bus 
sukurta «devintoji simfonija » su himnu džiaugsmui, kaip ir L. 
Beethoveno veikale: «O kaip be galo didis ir gražus yra gyveni- 
mas », sušunka Wustas, baigdamas vieną laišką prancūzų rašytojui 
Romain Rollandui 105, 

Bet štai, sėkmingos ir itakingos savo kūrybos vidurkelyje 
(1937) P. Wustas buvo ištiktas vėžio ligos. Trejus metus trukusi 
kova su šia «antraeilės prigimties » piktybe kaip tik ir parodė, 
kokia nepakankama ir net paviršutiniška buvo visa ankstesnioji 
Wusto filosofija, ir kokia bejėgė tokiu atveju yra nuostaba kaip 
filosofavimo šaltinis. «Kurį laiką, tiesiog drebėdamas, bijojau 
mirties » rašo Wustas savo bičiuliui K. Pflegleriui !?9. Baimė yra 
suprantama mirties atveju kiekvienam kitam, tačiau ne filosofui, 
kuris nuolatos žavėte žavėjosi pasaulio darna, laikydamas ji šviesos 
bei grožio karalija: jos spinduliuose juk dingstąs blogis kaip « an- 
traeilis dalykas». "Todėl Wustas ir klausia: «Ar tai filosofijos 
prasmė ir jos išdava? Argi nejuokinga ši mirties baimė, kai buvai 
tikėjęsis, esąs visiškai atsidavęs filosofijai? » (t. p.). Šiame klausime 
aiškiai girdėti Sokrato pažiūra, kad filosofo gyvenimas turis būti 
nuolatinis mirties troškimas ir kad jis galis tik džiaugtis, kai 


108 PETER WUST, Briefe von und nach Frankreich, p. 10. 

104 Ten pat, p. 111. 

16 Ten pat, p. 11. 

19 Plg. KARL PFLEGLER, Dialog mit Peter Wust. Briefe und Aufsätze, 
Heidelberg 1949, p. 245. 

regi mirtį artėjančią tikroviškai. Ir vis dėlto Sokrato nuotaika 
Wusto anaiptol nepaguodžia: jis jaučiasi esąs mirties artumo 
sukrėstas kaip filosofas. Mirties akivaizdoje filosofija ne tik netei- 
kia mąstytojui tvirtybės, bet sudūžta ir pati. Seniau Wustas buvo 
rašęs vienam pažistamam prancūzui (J. de Pange), esą «jis būtų 
laimingas, galėdamas žengti pro mirties vartus»!97. Dabar gi, 
atsidūręs prie šiu vartų, prisipažista bijąs «skausmų ir galimos 
mirties » 108, Svarbiausia tačiau yra tai, kad filosofija, kuria Wustas 
buvo tiek pasitikėjęs, pasirodo esanti visiškai bejėgė : « Kodėl pasi- 
rodo esanti nepajėgi (versagt) kiekviena filosofija? » klausia Wus- 
tas, nerasdamas atsakymo 1%, nes vis labiau stiprėjanti liga kelia 
jame gilių abejonių pačiais ankstesnės savo metafizikos pagrindais : 
« Aš nebesuprantu pasaulio. Aš jaučiuosi taip, tarsi visos mąstymo 
kategorijos būtų sujukusios, o pats būčiau patekęs į beprotnami »110, 
Kažkokia tamsi nuojauta pradeda įgyti vis ryškesnių bruožų : 
«O gal gi iš tikro a-loginis likutis sudaro tikrąji būtybės bran- 
duoli? » (t. p.). 

Tai ypač būdingas klausimas. Seniau blogis atrodė Wustui 
esąs «tik antraeilės prigimties», vadinasi, buvojąs tik būtybės 
paviršiuje, todėl galimas paskandinti visuotinėje meilėje ir šviesoje. 
Nūnai Wustas pradeda spėlioti, ar kartais blogis nesudarąs paties 
tikrojo būtybės branduolio, vadinasi, ar pati būtybė kaip tokia 
nesanti a-loginė, tai yra irracionali. Tokiu atveju visos mąstymo 
kategorijos, kuriomis nusakomas pasaulis kaip tvarka ir darna 
arba kaip « visatos logika », netenka vertės. Irracionalinė būtybės 
sąranga paverčia pasauli beprotnamiu. «Mažų mažiausiai, rašo 
Wustas, aš esu nusivylęs žmogaus būtybe. Jau savyje pačiame 
randu, kad kažkas netvarkoje » (t. p.). Tai nėra skirtina pavienio 
asmens netvarka. Tai netvarka glūdinti būtybėje kaip tokioje: 
« Pamažu man pradeda aiškėti, kad tai visuotinis nuostolis (Defi- 
zit). Nesandora yra įsitvirtinusi pačioje esmėje. Tačiau kaip ji 
ten pateko?» (t. p.). Klausimas lieka neatsakytas, nes tai blogio 
kilmės klausimas, kurį Wustas spėjo tik paliesti. Bet jau ir šis 
silpnutis palytėjimas turi didžios reikšmės suprasti mąstymui, kilu- 
siam iš nuostabos : « Šių dešimties savaičių skausmo metu aš išmo- 
kau daugiau, negu iš visos pasaulio filosofijos » !!, teigia Wustas. 
Tai reiškia: susi/mąstymas blogio akivaizdoje yra gilesnis, negu filo- 
sofavimas pasaulio kaip puošmenos akivaizdoje. Jeigu filosofas lei- 


1" PETER WUST, Briefe von und nach Frankreich, p. 119. 
108 Cit. KARL PFLEGLER, Dialog mit Peter Wust, p. 268. 
10 Ten pat, p. 245. 

110 Ten pat, p. 268. 

1u Ten pat, p. 245. 

džiasi suvedžiojamas šviečiančio būtybės paviršiaus, tai jis ir pats 
pasidaro paviršutiniškas, nes apmąsto būtybę kaip išmonę. Tuo 
tarpu blogis grąžina jo mąstymą i tikrovę, kurioje išeina aikštėn 
anas «visuotinis nuostolis » esąs nebe paviršiaus grožio kliauda, 
o pačios esmės nesandora. 

Visa tai rodo, kad nuostaba įgalina mąstytoją sugauti tik vie- 
ną būtybės pusę, būtent jos šviesiąją pusę, aną, pasak Tiutčevo, 
auksu ataustą dienos skarą. Bet ji pastoja mąstymui kelią į tam- 
siąją tos pačios būtybės pusę, į aną, irgi pasak Tiutčevo, nakties 
bedugnę, kuri mus baugina ir sukrečia. Ši bedugnė lieka nuostabai 
neprieinama, kadangi ji, susidūrusi su žmogumi, tučtuojau sunai- 
kina patį stebėjimąsi. Nuostabos vedamas filosofas užtat ir nėra 
mąstytojas apskritai. Tai greičiau tik tam tikros skirtinos būklės 
apmąstytojas, būtent : būklės be blogio. Tačiau kur gi esama tokios 
būklės? Neigiamas šio klausimo atsakymas yra sykiu ir nuoroda 
į tai, kad nuostaba negali būti vienintelis filosofijos kilmės šaltinis, 
kaip tikėjo Platonas. Nes juk galima iš anksto nujausti — Wusto 
pavyzdys tai patvirtina —, kad tamsioji būtybės pusė arbas anas 
, aloginis branduolys ’ yra lygiai tokia pat stipri paskata pergalėti 
neklausiančiajai būklei, kaip ir šviesioji pusė arba visatos tvarka 
bei darna. Tai reiškia, kad filosofija gali turėti ir tokių savos 
kilmės šaltinių, kurie su nuostaba nesisieja. Be abejo, nuostaba 
yra nepaneigiama filosofijos pradmė : įsiklausymas į pasaulio « me- 
liodiją bei harmoniją » (P. Wust) pažadina klausimą ir išveda žmo- 
gū iš bevardžio subjekto būklės. Tačiau visa tai kuria ne filosofiją 
apskritai, o tik tam tikrą filosofiją, kurią mėginome nusakyti 
„kosmologijos ' vardu. 

Bet kaip filosofuojame tada, kai įsiklausome į pasaulio ne- 
dermę, i aną, F. Dostoevskio žodžiais tariant, «velnio ariją », 
girdimą net ir darniausiose mūsų , operose ', vadinasi, net ir tobu- 
liausioje pasaulio kaip kosmo tvarkoje? Filosofavimas blogio aki- 
vaizdoje nėra ir negali būti imlus stebėjimas, o blogį apmąstanti 
filosofija negali būti kosmologija. P. Wusto pastaba, esą blogio 
ištiktas jis jaučiąsis, tarsi būtų patekęs i beprotnami, kaip tik ir 
nurodo į visai kitoki mąstymo santyki su būtybe, negu kad jis 
susikuria iš nuostabos kilusiame mąstyme. Blogis jaukia mąstymo 
kriterijus ir tuo verčia žmogų klausti vis toliau ir toliau. Filoso- 
fija, L. Šestovo pažiūra, prasideda ne tada, kai žmogus neabejo- 
tinos tiesos mastą yra radęs, bet tada, kai jis visus tiesos mastus 
yra praradęs "?, Koks tad akstinas kildina filosofiją tokiu atveju? 
I ką atsirėmęs žmogus tada eina šių mastų ieškotų? 


112 Leo SCHESTOW, Potestas clavium, München 1926, p. 237. 

Gnoseologinė tiesos mastų netekimo išraiška yra abejonė. Filo- 
sofai, mąstantieji nuostabos itakoje, paprastai yra linkę nuvertinti 
abejonę, nelaikydami jos lygiareiksme su nuostaba filosofijai kilti. 
Jau S. Kierkegaardas, aistringai galynėdamasis su pažiūra, esą 
naujoji Vakarų filosofija yra kilusi iš abejonės "B, savo dienoraš- 
čiuose pastebi, kad filosofija galinti prasidėti tik teigiamybe, vadi- 
nasi, nuostaba, kaip tikėjo Aristotelis, o «ne abejone, kaip mūsų 
laikais », kadangi abejonė esanti neigiamybė ; pasaulis turįs galop 
suprasti, «jog neimanoma ko nors pradėti neigiamybe »; o jeigu 
mūsų laikų filosofijai vis dėlto yra pasisekę prasidėti, tai, pasak 
Kierkegaardo, tik todėl, kad ši filosofija « niekad neatsidėjo grynai 
neigiamybei ir tuo būdu niekad rimtai nedarė to, ką pati skelbė : 
jos abejojimas yra maivymasis»!4, Užtat Kierkegaardas ir pa- 
Siepia Descartą, sakydamas: « Metodas pradėti abejone, kad pa- 
siektum filosofiją, atrodo esąs tiek pat tikslingas, kiek pirma su- 
kuprinti kareivi, kad šis paskui atsitiestu » 15, 

Dar griežtesnis abejonės priešininkas yra buvęs P. Wustas. 
Ligi savo ligos, kaip sakyta, filosofavęs esmiškai nuostabos įtai- 
gaujamas, jis ir filosofijos tikros kilmės ieškojo tik nuostaboje, 
laikydamas abejonę «antriniu filosofijos a-priori » V ir nepripažin- 
damas jai jėgos igalinti mąstytoją žvelgti į būtybės gelmę. Abe- 
jonė, pasak Wusto, esanti « atoveikinė susirgusios sąmonės apraiš- 
ka » (t. p.), ir kas filosofiją kildina iš abejonės, savaime susargdina 
ir ją pačią. Abejonė esanti «pirmasis proveržis demoniškumo ir 
diaboliškumo, glūdinčio mūsų sielos gelmėse »; ji esanti ir liksianti 
«amžinoji mūsų nuodėmė, viso mūsų žmogiškumo svarbiausioji 
nuodėmė» (t. p.). Wustas neneigia, kad naujųjų laikų filosofija 
prasidėjusi abejone ir kad ši pradžia virtusi jau net « pagrindine 
filosofijos dogma » (t. p.). Tačiau čia pat jis priduria, kad kaip tik 


113 Plg. SÖREN KIERKEGAARD, Philosophische Brocken (pasakojimo lytimi 
apvilkta kritika dėsnio «de omnibus dubitandum est»), Düsseldorf 1952, 
p. 109-164. 

14 SÖREN KIERKEGAARD, Tagebücher, t. I, p. 254. 

115 Ten pat, p. 315. 

ue PETER WUST, Die Dialektik des Geistes, p. 251-252. 

tai ir esąs žingsnis į mūsojo meto minties praskydimą, i kultūros 
pakrikimą ir i dvasios perėjimą nuo pasitikėjimo i nepasitikėjimą 
būtimi. Itarineti gi būti esą, pasak Wusto, «žiauri nuodėmė, 
kurios pasekmes turės visą laiką nešti mūsoji karta» (t. p.). Nuo- 
sekliai tad Wustas laiko abejonę melaginga filosofijos pradžia : 
« proton pseudos viso šio mąstymo tarpsnio » (t. p.). 

Vis dėlto abejonės kaip filosofijos šaltinio priešininkai nepastebi 
ar bent tinkamai neįvertina abejonės galios sukrėsti neklausiančiąją 
būklę ir tuo būdu sunaikinti tariamą būties aiškumą: užuot pati 
buvusi melaginga, abejonė atskleidžia neklausiančiosios būklės melą. 
Netrukus matysime, kad abejonė sustabdo sprendimą. Abejojąs 
žmogus tarsi pakimba ore, netekdamas savam pažinimui atramos. 
Ir juo labiau abejonė platėja bei gilėja, juo labiau ši atrama 
tolsta, ir žmogus pasijaučia buvojąs viršum bedugnės. Abejonėje 
mūsų būvis įgyja siaubingą pavidalą. Ir štai, patekęs i tokią 
būseną, žmogus griebiasi vieno vienintelio jam likusio tikro dalyko 
— mąstyti. G. K. Chestertonas, pašiepdamas, iš tikro betgi labai 
tiksliai aptardamas, vadina abejonę tokia pamišimo būsena, kurioje 
žmogus jaučiasi visko netekęs, išskyrus protą. Protas yra jam likęs 
vienintelis įrankis anai bedugnei pergalėti. Štai kodėl abejojantysis 
klausia ir filosofuoja. Pergalėti gnoseologini netikrumą yra svar- 
biausias uždavinys, kurį žmogus vykdo, apniktas abejonės. 

Todėl abejonė yra toks pat tikras filosofijos kilmės šaltinis, 
kaip ir nuostaba. Net būtų galima tvirtinti, kad abejonė siekianti 
giliau, negu nuostaba, nes abejonė suardo ir nuostabą. Abejonės 
šviesoje nuostaba pasirodo kaip nekritinė mąstančiojo lengvati- 
kybė, kaip vaikiškas būtybės svarstymas, kuris mūsų nuo klaidos 
ne tik neapsaugo, bet šiąją dargi palengvina. Nuostaba mus vilioja 
ir šia savo vilione kaip tik suvilioja ; ji stumia mąstantijį suvokti 
būtybę kaip žavingą, neįžvelgiant, kad jos gelmėse, kalbant ser- 
gančiojo Wusto žodžiais, slypi « aloginis branduolys » arba « visuo- 
tinis nuostolis », vadinasi, netvarka ir nedarna. Užtat abejonė ir 
suardo ši tariamą būtybės žavingumą, o tuo pačiu ir nekritinį ja 
stebėjimąsi. Be abejo, būdama savo prigimtimi skirtinga nuo nuo- 
stabos, abejonė veda mąstymą visiškai kitokiu keliu ir teikia iš jos 
kilusiai filosofijai visiškai kitokį pavidalą. Tačiau dėl to ji nė kiek 
nepraranda filosofiją kildinančios jėgos. Tiek aną graikų filosofijos 
linkmę, srovenusią jau sofistikoje ir prasiveržusią IV-II šimt. skep- 
ticizme (Pyrronas, Timonas, Krates, Arkesilajas, Karneadas, Aine- 
sidemas ir k.), tiek ir naujųjų laikų filosofiją, pradedant Descartu, 
galima suprasti tik abejonės kaip mąstymo pradmės bei nuolatinės 
jo palydovės šviesoje. 

1. ABEJONÉS ESME IR RŪŠYS 


Kas yra abejoné? Visu pirma tai gnoseologiné kategorija, 
priklausanti pažinimo sričiai. Tuo ji skiriasi nuo nuostabos, kuri 
yra tiesioginis objekto darnos pergyvenimas, pažadinąs mąstymą, 
tačiau pats juo nesąs : nuostaba nėra refleksija. Tuo tarpu abejonė 
yra atsigrižimas į pažinimo veiksmą ir todėl refleksija pačia sa- 
vimi. Hegelis, sekdamas Aristoteliu, rado abejonę jau aname 
nuostabos sukeltame suglumime, kurį, kaip minėta, Platonas yra 
išreiškęs Theaiteto sakiniu: «Kaip gi čia dabar gali būti? » 117, 
Hegelis, kaip ir Aristotelis, pabrėžė nuostaboje išnirusią aklavietę, 
į kurią patenka pažinimas ir kuris mąstantįjį nustebina, jį sukrės- 
damas tiek, jog jam net svaigsta galva; nustebina betgi, Hegelio 
pažiūra, ne objekto būsena, o subjekto negalia suvokti, kaip gi čia 
dabar yra; šiuo klausimu prasidedanti filosofija, ir šį klausimą 
Hegelis laiko abejonės lytimi: abejonė glūdinti jau nuostaboje ir 
esanti šiosios paleidžiama refleksijos plotmėn. Štai kodėl Hegelis 
ir skelbė, esą reikia viskuo abejoti, reikia atsisakyti visokių prie- 
laidų, kad prie jų griztume sąvokos keliu. Ir štai kodėl Kierke- 
gaardas taip aistringai su abejone kovojo, nurodydamas, kad grai- 
kiškieji abejokliai anaiptol nebuvo paneigę pažinimo prielaidų : jie 
tik susilaikę nuo sprendimo (epoché) !!8. 

Tuo paliečiame rüsini abejonės skirtumą, nes jos priklausymas 
gnoseologinei sričiai yra dar tik bendroji giminė: esama juk aibės 
pažinimo bei refleksijos veiksmų. Tarp jų randame ir abejonę. Kuo 
tad ji skiriasi nuo anuju? Kierkegaardo nurodymas į graikų abe- 
jokliu susilaikymą nuo sprendimo kaip tik ir atskleidžia šį skir- 
tumą. Susilaikyti nuo sprendimo reiškia teikti teigimui ir neigimui 
lygios gnoseologinės vertės. « Abejoti reiškia neduoti pritarimo », 
pastebi Kierkegaardas "?. Tiesa, vienoje vietoje Kierkegaardas lyg 
ir mėgina sušvelninti savo pažiūrą į abejonės pusiausvyrą tiesos 
atžvilgiu, sakydamas, kad « abejoti galima ir nesirenkant »120, Ta- 
čiau šį sušvelninimą reikia čia pat pagriežtinti : abejoti galima, tik 
nesirenkant. Nes kiekvienas pasirinkimas abejonę sunaikina. Todėl 
ir pats Kierkegaardas pabrėžia, kad abejojantis žmogus « buvoja 
nuolatos pakibęs »!21. Jis svyruoja, todėl nesprendžia ir nedaro 


u? Plg. G. W. HEGEL, Vorlesungen über die Geschichte der Philosophie, 
Sämtliche Werke, t. XVIII, p. 538; PraTo, Theaitetos, 155 C. 

us Plg. SÖREN KIERKEGAARD, Philosophische Brocken, p. 78-79. 

19 Ten pat, p. 164. 

120 SÖREN KIERKEGAARD, Entweder-Oder, t. II, p. 224. 

U! SÖREN KIERKEGAARD, Philosophische Brocken, p. 79. 

išvados, likdamas kyboti tarp teigimo ir neigimo. Kierkegaardas 
prasmingai kreipia mūsų dėmesi į tai, kad nevienoje kalboje žodis 
„abejonė ' turi ryšio su skaitvardžiu ,dw': lot. dubitare (duo), 
vok. zweifeln (zwei), liet. abejoti (abu) arba dvejoti (du) ir tt. 
Tai reiškia: abejonė yra , dviejų’ santykis, tačiau neapsisprendes 
nė už katrą. Neapsisprendimas tarp dviejų gnoseologinių galimybių 
ir sudaro rūšinį abejonės skirtumą. Abejonė yra pažinimo atviru- 
mas tiek tiesai, tiek klaidai. 

Bet kaip tik todėl abejonė ir nėra nei idėja, nei pažiūra, 
kurią galėtume logiškai sklaidyti ir su ja galynėtis, ją priimdami 
ar atmesdami. Abejonė yra žmogiškoji būklė, ištinkanti mus ne- 
lauktai ir todėl mus sukrečianti, nes sunaikinanti ligi tol mūsų 
turėtą aiškumą : tai, ką tarėmės suprantą be niekur nieko, abejo- 
nės būklėje staiga pasidaro tamsu ir net klaiku. Negalėdami apsi- 
spręsti nė už katrą pusę, mes suskylame patys savyje. Tai gana 
gražiai yra nusakęs jau apaštalas Jokūbas savo Laiške, pastebė- 
damas, kad krikščionis turis prašyti Viešpatį išminties, «né kiek 
neabejodamas, nes abejojantis žmogus panašus į jūros bangas, 
kurias varinėja ir blaško vėjas. Toksai žmogus ... dvilypis » arba, 
kaip dažnai verčiama, «dvigubos sielos (duplex animo)» ir todėl 
nepastovus « visuose savo keliuose » (1,6-8). Tai esminis abejonės 
kaip būklės apibūdinimas, kurį naujųjų laikų mąstytojai tik pa- 
kartojo. Sakysime : Hegelis vadina abejonę « žmogaus dvilypumu », 
jo «sielos bei dvasios plaiša, nešančia nelaimę »!? ; J. Ortega kalba 
apie ją kaip «kritimo būklę », kurion atsidūrę «staiga pajuntame, 
tarsi žemė svyruotų po mūsų kojomis ir mes kristume bedugnėn, 
negalėdami atsispirti ir neturėdami ko nusitverti ; tai lyg mirtis 
gyvenime, lyg dalyvavimas mūsų pačių buvimo nykime (p. 52); 
abejoti reiškia gyventi netikrybėje kaip tokioje (p. 54); abejonės 
pasaulis yra pergyvenamas tarsi jūra, sukelianti laivo skendimo 
vaizdą »'8. Pakibimas, dvilypumas, suskilimas, kritimas, skendi- 
mas — tai vaizdai, naudojami nusakyti dvasinei abejojančiojo 
būklei, kurioje viskas svyruoja ir kurioje kiekvienas atsakymas 
pradingsta tarp dviejų kiaurymių. Galima šią būklę vadinti nei- 
giamybe, kaip tai daro Kierkegaardas ; galima vadinti ją nuodėme, 
kaip tai daro Wustas; galima joje regėti kultūros nuosmukio bei 
pakrikimo pradžią; tačiau jos negalima pergalėti scholastine kri- 
tika, esą abejonė yra susirgusios sąmonės apraiška, kaip nuostabos 
negalima nugalėti marksistine kritika, esą stebisi tik galvijai, išpū- 


17? G. W. HEGEL, Vorlesungen über die Geschichte der Philosophie, p. 542. 
13 JosE ORTEGA v GASSET, Gott in Sicht. Betrachtungen, Stuttgart 1964, 
p. 52-55. 

te akis +. Abejonė atskleidžia ypatingą žmogaus buvojimą pasau- 
lyje ir todėl gali būti pergalėta tik šio ypatingumo suvokimu bei 
jo apmąstymu. 

Abejonė prasideda metodu arba būdu patikrinti klausimo tiesą 
priešingu teiginiu. Šios rūšies abejonė jau buvo žinoma Aristote- 
liui, pasak kurio, jei kas noris gerai važiuoti, turis visų pirma 
tinkamai vykti abejonės keliu, nes kiekviena tolimesnė įžvalga 
esanti ankstesniosios abejonės išsklaidymas. Metodinė abejonė buvo 
žinoma ir P: Abaelardui (1079-1142), tiksliai nusakiusiam jos vaid- 
meni: « abejodami imamės tyrinėti, o tyrinėdami pažįstame tiesą 
— dubitando enim ad inguisitionem venimus, inguirendo veritatem 
percipimus » Ryškiausiai betgi metodinė abejonė susiklostė scho- 
lastikos žydėjimo metu, kai kiekvieno keliamo klausimo (utrum) 
sklaida prasidėdavo jo paneigimu: puto arba videtur quod non. 
Sisai, net įkyriai kartojamas, , non ' kaip tik ir atveria mums me- 
todinės abejonės prasmę : būti mąstymo technikos priemone. Kai, 
pavyzdžiui, Tomas Akvinietis klausia, ar Dievas yra — «utrum 
Deus sit?» — ir čia pat pradeda abejoti jo buvimu — « videtur 
guod Deus non est», — tai mes jauste jaučiame, kad šiais abejo- 
jančiais žodžiais kalba ne Dievo ieškąs religinis paklydėlis, o tik 
sistemingai mąstąs filosofas, kuris žengia abejonės keliu, gerai 
žinodamas, kad šis kelias yra anaiptol ne jo asmens būsena, o tik 
mokyklinė jo mąstysena. Dėl šios priežasties metodinei abejonei 
nė neteikiama ypatingesnės reikšmės. 

O vis dėlto jau ir metodinė abejonė nurodo į grėsmingą mū- 
sojo pažinimo pobūdį, būtent: norint abejoti metodiškai, reikia 
pripažinti klaidos galimybę tikroviškai. Jeigu tikroviškai klysti 
neįmanoma, tai neįmanoma abejoti nė metodiškai, kadangi tokiu 
atveju klausimo tiesa yra dabartinė : jos neieškome, o ją jau turi- 
me ir tuo būdu kiekvieną abejonę padarome beprasmę. Norėdami 
gi, kad metodinė abejonė iš tikro, kaip teigia Aristotelis, būtų ke- 
lias į naują įžvalgą, turime regėti klaidos grėsmę ir kaip tik mė- 
ginti abejone šios grėsmės išvengti, net jeigu patys ir būtume įsiti- 
kinę nagrinėjamojo dalyko tiesa. Kai Tomas Akvinietis sako, esą 
«atrodo, kad Dievo nėra», tai tuo jis, kaip minėta, anaiptol ne- 
reiškia savo paties nusistatymo Dievo buvimo atžvilgiu: Dievo 
buvimu jis nė kiek neabejoja. Ir vis dėlto metodinė jo formulė 
, quod non’ nurodo į bendrąją tikrovinę galimybę, Dievo ieškant, 
klysti ir todėl jo nerasti. Metodiškai ateistinis sakinys « atrodo, 
kad Dievo nėra » virsta formaline šios galimybės ištara ; galimybės, 
kurioje buvoja kiekvienas žmogus ir kuri todėl kiekvienam gresia 


14 Plg. KARL Marx, Die Frūhschrifien, Stuttgart 1955, p. 357. 

tapti ateistine jo būvio lytimi. Šia prasme metodinė abejonė pra- 
laužia grynus mąstymo technikos rėmus. Abejonė visados yra 
klaidos grėsmės rodiklis: ji mus įspėja bei prilaiko. 

Virtus šiam ispejimui asmenine sąmone, kalbame apie egzisten- 
cinę abejonę, kuri nusako nebe bendrinę žmogiškąją galimybę 
klysti, bet jau asmeninį klaidos patyrimą ir tuo pačiu asmenine 
būsena tapusį gnoseologini atsargumą. Jos apniktas mąstytojas 
jau yra, kaip sakoma, «4 nudegęs pirštus », todėl stumiasi priekin 
savo mąstymo keliu, tik grabaliodamasis tarsi neregys, kad nesu- 
kluptų. Klaidos patyrimas atima jam drąsą teigti ką nors nelygs- 
tamai. Tai ypač vaizdžiai regime Descarto prisipažinime : « Nuo 
pat savo jaunystės, rašo jis, aš buvau auklėjamas mokslams; o 
kadangi buvau įtikintas, esą šiuo keliu eidamas, galėsiąs pasiekti 
aiškų bei tikrą pažinimą, tai puoselėjau savyje didžiuli norą iš- 
mokti anų mokslų. Tačiau, baigęs studijas, kurių gale įprasta 
priimti žmogų į išsilavinusiųjų eiles, greitai pradėjau galvoti visiš- 
kai kitaip. Nes pastebėjau, į kokią daugybę abejonių bei klaidų 
esu įsivėlęs, taip kad man atrodė, jog visos pastangos mokytis tik 
dar labiau atskleidė mano nežinojimą»75. Pats tad gyvenimas 
padarė Descartą abejojanti ir todėl nebetikrą savo pažinimu. Stu- 
dijuodamas jis gyveno viltimi pažinti pasaulį aiškiai ir tikrai. Dar 
daugiau: jis pats planavo bei mėgino visus mokslus sujungti į 
vieningą ir pilnutinę visumą — mathesis universalis — ir trejetą 
metų gana įtampiai rašė veikalą Pasaulis - Le Monde (1630-1633), 
kuris turėjęs ligi galo išaiškinti viso medžiaginio kosmo sąrangą — 
pagal paties Descarto isitikinimą : nėra nieko tiek tolimo, jog ne- 
būtų galima pasiekti, ir nieko tiek paslėpto, jog nebūtų galima 
atidengti. O pasiekęs pačius tolimiausius ir atidengęs pačius slap- 
čiausius dalykus, žmogus tapsiąs gamtos valdovu bei savininku, 
nugalėsiąs ligas ir net mirti ir tuo būdu sukursiąs nebežlungančią 
savo giminę. Patobulinęs gi savo kūną, jis patobulinsiąs ir dvasią, 
kuri savo ruožtu paskui vėl toliau tobulinsianti kūną, taip kad 
pasaulis ir žmogus išsivystysią sraigto pavidalu, kildami vis aukš- 
tyn ir aukštyn. Mokslas sukursiąs galų gale naują žemę ir naują 
žmogų. Filosofijos istorijos šviesoje šis planas buvo ne kas kita, 
kaip truputį ankstesnė Fr. Bacono svajonė, išreikšta jo formule 
«scientia est potentia - mokslas yra jėga » ir išvystyta jo veikale 
Novum organon (1620), o mūsų laikais jo atspindys yra noosferos 
kūrimosi bei jos vaidmens teorija Teilhard de Chardino mąstyme. 

Bet Descarto veikalas išleistas nebuvo; po autoriaus mirties 
rasta jo tik nuotrupų. Nevieno yra manoma, esą G. Galilejo pa- 


15 RENE DESCARTES, Oeuvres, Paris 1902, t. VI, p. 4. 

smerkimas (1632) ir baimė susikirsti su bažnytiniu autoritetu bus 
sulaikę Descartą pateikti viešumai savo kūrinį ?9. Galimas daiktas, 
kad šis psichologinis kliuvinys iš tikro Descartą itaigaves. Tačiau, 
žvelgiant į Descarto minties išsivystymą, atrodo, kad tikroji prie- 
žastis, kodėl anas , visuotinis mokslas’ liko neišvystytas, yra 
buvęs klausimas : kokiu gi keliu einant, galima būtų patikrinti šio 
mokslo teiginių tiesą? Mėgindamas kurti , visuotinį mokslą ', Des- 
cartas ėjo dar senu keliu, būtent : pateikti mokslo pažinčių , sum- 
ma ', kas viduramžiais taip buvo įprasta ir kas Descarto plunksnos 
turėjo būti pratęsta. Betgi kodėl šios , summos’ pažintys turėjo 
būti priimtos kaip tiesa? Juk pats Descartas, kalbėdamas apie 
savo jaunystę, prisipažista, esą jame degte degęs noras skirti tiesą 
nuo klaidos. Jis net buvo padaręs apžadą keliauti į Loretto ir 
ten melsti Mergelę Mariją, kad ji pagelbėtų jam išsivaduoti iš 
abejonių ir pamokytų, kaip skirti, kas tikra ir kas netikra. Ir šį 
pažadą Descartas ištesėjo. Ar tad nereikėjo dabar visų pirma 
atskleisti būdą, kaip gi skirti tiesą nuo klaidos, o tik paskui dėstyti 
aną jau nuo klaidos apvalytą , visuotinio mokslo’ turini? Kokios 
gi reikšmės galėtų turėti šisai , visuotinis mokslas’, jei nežino- 
tume, kad jis yra tiesa? Ar tad Discours de la mėthode (1637) ir 
Meditationes de prima philosophia (1641) neturėjo pranokti Le 
Monde? Štai kodėl ir atrodo, kad Descartas, nepaisydamas savo 
draugo P. Mersennes spyrimo, pertraukė , visuotinio mokslo ° dės- 
tymą ir ėmėsi aiškintis jo tiesos mastą, skirdamas jam minėtus 
Discours ir Meditationes puslapius. Šie gi veikalai yra jau aiškus 
galynėjimasis su abejone — nebe metodo, kaip scholastikoje, o 
paties žmogiškojo būvio atžvilgiu. 


2. ABEJONĖ IR AKIVAIZDYBĖ 


Descartas yra vadinamas naujosios filosofijos tėvu todėl, kad 
atradęs akivaizdybę (evidentia) — ne ta prasme, tarsi ankstesnioji 
filosofija akivaizdybės būtų nepažinusi, bet ta, kad jis atvėrė visiš- 
kai naują akivaizdybės šaltinį. Akivaizdybė filosofiniam mąstymui 
visados yra buvusi pagrindinė pažinimo savybė : tikra yra tai, kas 
akivaizdu. Tačiau — kas gi yra akivaizdu? Štai klausimas, kuris 
Descarto atsakymu ir pagimdė naujųjų laikų filosofiją. Ligi Des- 
carto akivaizdu buvo tai, kas tiesiog pagaunama mūsų pojūčių. 


126 Plg. HEINRICH RoMBACH, Substanz, System, Struktur. Die Ontologie 
des Funktionalismus und der philosophische Hintergrund der modernen Wis- 
senschaft, Freiburg i. Br. 1965, t. I, p. 422-423. 

Be abejo, visi žinojo, kad ir pojūčiai nekartą klysta: į vandenį 
įkišta lazda atrodo perlūžusi, iš tolo regimas ketvirtainis atrodo 
esąs apvalainis ... Tačiau taip pat visi žinojo, kad jutimo organai 
patys savo klaidas pasitaiso : ištrauktą iš vandens lazdą akis regi 
tiesią; priėjus arčiau, ketvirtainis ir matomas kaip ketvirtainis. 
Pojūčių klaidai atitiesti nereikia protavimo. Todėl pasitikėjimas 
šių organu pažinimu lieka nesukrėstas, o jų teikiama akivaizdybė 
— neabejotina. 

Ir vis dėlto pojūtinis patyrimas kaip akivaizdybės šaltinis turi 
vieną spragą, būtent: esama tokių jutimo būklių, kuriose juslės 
savos klaidos pasitaisyti nepajėgia, sakysime, aklumas spalvoms. 
Šion būklėn patekęs regėjimas ne tik neskiria raudonos spalvos 
nuo žalios, bet iš viso jokiu spalvu nemato: visa yra pilka, o 
daiktai skiriasi vienas nuo kito tiktai šio pilkumo didesniu ar ma- 
žesniu laipsniu, kurį — vienokį ar kitoki — žmogus nuo pat mažens 
įpranta vadinti „raudonu ', , žaliu ', , mėlynu ', , geltonu ’ ir tt., 
todėl tariasi regis spalvas, o iš tiesų regi tik to paties pilkumo 
įvairiopą tiršti. Spalvų aklumu sergąs žmogus yra uždarytas be- 
spalviame pasaulyje, nors apie spalvas jis nuolatos ir kalba. Be 
abejo, Descartas tikros aklumo spalvoms esmės, atskleistos tik 
pastarųjų psichologinių tyrinėjimų, nepažino. Tačiau jis nujautė, 
kad esama galimybės atsidurti klaidos būklėje be išeities; esama 
galimybės būti apgautam, nežinant, kad esi apgaunamas. Kažko- 
kia pikta dvasia (genius malignus) ar dievas-apgavikas (deus de- 
ceptor, deus fallax) galį uždaryti mus į tokį pasauli, kuriame ne- 
būtų jokios žemės, jokio dangaus, jokio tisaus daikto, jokio pavi- 
dalo, jokio dydžio, kuriame tačiau jaustumės taip lygiai, kaip ir 
dabartiniajame : tariamybės pasaulis atrodytų mums esąs tikreny- 
bės pasaulis, ir mes kalbėtume apie jį taip, kaip aklasis spalvoms 
kalba apie spalvas. Mūsų jutimo organų pagavos būtų grynai ta- 
riamos, tačiau jos mums ir kitiems atrodytų esančios tikros. Po- 
jūčių akivaizdybė tokiu atveju būtų apgaulė. Ja remdamiesi, pa- 
saulio tiesos ne tik nepažintume, bet, atvirkščiai, klaidą laikytume 
tiesa : neturėdami jokios erdvės, kalbėtume ir elgtumės taip, tarsi 
buvotume erdvėje. 

Descarto minimas atvejis yra, be abejo, prasimanytas. Tačiau 
jo prasmė yra aiški: nevalia pasitikėti būtybe iš anksto, kadangi ji 
gali būti suklastota. Šiam įspėjimui pagrįsti nėra reikalo, kaip tai 
daro Descartas, šauktis kažkokio antžemiško pikto genijaus ar 
dievo, « didžiai galingo ir didžiai sukto - summe potens et summe 
callidus»; pakanka tik akyliau pažvelgti į mūsąją tikrovę, kad 
paregétume jos klastą, jausta tiek į gamtinę, tiek į kultūrinę jos 
sąrangą. 

Prisitaikymas prie aplinkos gyviu pasaulyje yra ne tik skir- 
tinas organu išsivystymas tam ar kitam uždaviniui atlikti (plaukti, 
bėgti, laipioti, kasti, kąsti ...), bet sykiu ir klastos jaudimas i pa- 
čią gyvio išvaizdą ar jo elgseną. "Tigras savo kailiu susilieja su 
marga atogrąžų augmenija, kad apgautu gyvulius, naudingus jo 
maistui; gyvatė pakimba medyje tarsi sausa šaka, kad apgautų 
vabzdžius ar paukščiukus, kuriais ji minta; vyturys priglüsta prie 
laukų grumstelio ir esti nuo jo nebeatskiriamas, kad apgautų jo 
tykantį vanagą. Gyvybės išlaikymas gamtoje, kitą puolant ar nuo 
kito slepiantis, vyksta labai dažnai klastos būdu ; daiktinės klastos, 
glūdinčios pačiame gyvyje ir padarančios jį tariamai tą, kas jis 
atrodo, tačiau kas jis iš tikro nėra. Klasta gamtoje yra sqranginis 
pradas. Kokiu tad pagrindu būtų galima ja iš anksto pasitikėti? 
Tai nėra moralinis, bet gnoseologinis nepasitikėjimas, verčiąs mąs- 
tantiji abejoti gamtos akivaizdybe : gamta nebuvoja taip, kaip ji 
mūsų juslių esti pagaunama. Pasitikėjimas tariamu saulės sukimusi 
aplink žemę klaidino žmoniją tūkstančius metu ir todėl stabdė gilesnį 
visatos pažinimą. Gamtoje anaiptol nėra tikra tai, kas akivaizdu. 

Dar mažiau gnoseologinio pasitikėjimo yra verta kultūrinė 
mūsų būvio sritis : tariamybé yra kultūroje vyraujanti. Nes tik retas 
kultūrinis kūrinys yra tai, kas atrodo esąs. Žmogaus negalia kurti 
taip, kaip norėtų, ir jo galia kurti taip, kad kitą apgautų, yra 
nuolatinės apraiškos, mūsų sutinkamos kiekviename žingsnyje. Jos 
tad ir paverčia kultūrinę akivaizdybę paprasčiausia lengvatikybe : 
iš anksto kultūra pasitikis žmogus yra lengvamanis. Klasta kaip 
sąranginis pradas prasiveržia kultūroje tiek nenoromis, kai žmogui 
nepasiseka išreikšti savos idėjos vykusiu būdu, pav. tokia plati ir 
visais laikais žinoma šunmenio sritis; tiek noromis, kai žmogus 
nevykusius savo padarus perša kitam kaip vertybes, pav. dar 
platesnė ir taip pat visais laikais vykdyta propagandos bei rekla- 
mos sritis. Meluoti kultūroje galima ne žodžiu, bet ir daiktu: 
tai kasdieninis mūsų patyrimas. G. Marcelis visą kultūros pažangą, 
taip labai pabrėžiamą kiekvieno totalizmo, laiko « siaubingu melu », 
kadangi ji nesanti tikra viltis, o « tik vilties kaukė », vadinasi, me- 
laginga išvaizda “'. Tas pat yra ir religijoje. Neturėdama savų 
išraiškos lyčių, religija yra priversta isikünyti kultūriniuose to ar 
kito meto pavidaluose ir tuo pačiu prisiimti Siuju tariamybę, taip 
kad ir religijoje anaiptol nėra tikra tai, kas yra akivaizdu; ir 
religijoje tikėjimas yra dažniausiai lengvatikybė. Užtat S. Kier- 
kegaardas ir drįsta tvirtinti, esą krikščionija buvoja « melo bū- 
klėje», kurioje « melas yra laikomas krikščionių būtinybe, kaip ir 


127 GABRIEL MARCEL, Geheimnis des Seins, Wien 1952, p. 485-486. 


84 FILOSOFIJOS KILME 


jų kvepuojamas oras»!8. Visas tad müsojo būvio plotas — ir 
gamtinis, ir kultūrinis, ir religinis — nėra vertas pasitikėjimo tiek, 
jog jo akivaizdumas būtų tapatus jo tikrumui. Abejonė jo tiesa 
yra paties proto reikalavimas. 

Šitoje vietoje yra galima atsakyti į S. Kierkegaardo klausimą : 
« Kaip turi būti suręsta egzistencija, kad abejonė būtų galima? » 129, 
Kalbėdami apie nuostabą, minėjome, kad materialinis jos objektas 
yra pasaulis kaip kosmas — tvarkos, darnos, grožio prasme. Šitokio 
pasaulio akivaizdumas ir jo tiesa yra tolygūs. "Todėl šitokiam 
pasauliui tinka ir senas tiesos apibrėžimas : tiesa yra proto atiti- 
kimas daiktą — adaeguatio rei et intellectus. Daiktas čia yra ap- 
sprendėjas, o protas apsprendžiamasis, nes daiktas yra čia ir tikras, 
ir geras, ir gražus. Jeigu betgi buvojame suklastotų daiktų pasau- 
lyje, tuomet visos pasaulio kaip kosmo savybės dingsta. Tuomet 
negalime leistis apsprendžiami daikto, kadangi tai būtų apspren- 
dimas tariamybe arba daiktiniu melu, nors šisai melas, kaip gam- 
tos atveju, ir būtų grynai objektyvus. Tuomet ir tiesa nėra proto 
atitikimas daiktą, kadangi pats daiktas savo tariamybe arba kauke 
protą klaidina. Tuomet mums reikia tiesiog gintis nuo šitokio ati- 
tikimo, būtent : gintis abejone. Abejonė yra galima tokioje būklėje, 
kuri yra suręsta pagal apgaulės pradą. Abejonė yra mąstymo 
atoveika į šią sąrangą ir sykiu šaltinis šiai sąrangai filosofiškai 
apmąstyti: apgaulės pasaulis gali būti mastomas, tik pradedant 
abejone, kadangi tokiame pasaulyje nėra pasitikėjimo būtybe. 
Mąstytojui, vedamam nuostabos, nepasitikėjimas būtybe atrodo, 
kaip sakėme, esąs « žiauri nuodėmė » (P. Wust), suardanti gyveni- 
mo darną. Iš tikro gi šis nepasitikėjimas yra jau objektyviai sui- 
rusios darnos pasekmė: ne nepasitikėjimas klastoja būtybę, bet 
suklastota būtybė žadina nepasitikėjimą. Pasaulio kaip tariamybės 
atradimas turi pagrindą pačioje būtybėje. Abejonė atskleidžia 
daiktų netiesą, ir kaip tik čia glūdi jos reikšmė filosofijai. 

Ar tai reiškia, kad iš abejonės kilusioje filosofijoje akivaizdu- 
mas kaip tiesos mastas dingsta? Anaiptol! Jis tik keičia savo po- 
būdį : akivaizdumas yra ir lieka tiesos mastas, tačiau akivaizdumo 
mastas daros abejonė. Akivaizdu yra tai, kuo nebegalima abejoti. 
Tuo pačiu tai yra ir tiesa. Tačiau kuo gi nebegalima abejoti? 
Visas anapus mūsų sąmonės tysąs pasaulis yra, kaip matėme, 
tiesioginis abejonės objektas, kadangi jis visas arba jau yra, arba 
bent gali būti suklastotas. Pojūtinis patyrimas jo tikrumo nelai- 
duoja, nes savo pagavomis šis patyrimas mums teikia tik tai, kaip 


128 SÖREN KIERKEGAARD, Tagebücher, Düsseldorf 1974, t. V, p. 270. 

III. FILOSOFIJOS KILIMAS IŠ ABEJONĖS 85 


pasaulio pavidalai atrodo. Bet ar jie iš tikro ir yra tai, kas atrodo 
esą? I šį klausimą pojūtinis patyrimas atsakyti negali. Kitaip 
tariant, objektyviniame pasaulyje nėra nieko, kuo nebūtų galima 
abejoti; net pats jo buvimas gali būti ligüstas įvaizdis, todėl irgi 
reikalaująs būti patikrintas abejone. Kur tad yra abejonės riba? 
O reikia jos ribą rasti, nes kitaip mąstymas nerieda priekin. Jau 
Aristotelis žinojo, kad abejojas žmogus yra panašus i surištąjį : 
abu nepajuda iš vietos. Užtat abejonės nugalėjimas yra būtinas, 
kad galėtume išsivaduoti i$ buvojimo pakibus tarp , taip ' ir, ne’, 
iš neapsisprendimo nei už tiesą, nei už klaidą. Bet kokiu gi būdu 
abejonė galėtų būti pergalėta? S. Kierkegaardas teigia, esą « abe- 
jonė niekad negali sustoti pati » 50. Pati savyje abejonė nerandanti, 
kuo nebebūtų galima abejoti. Abejonė, pasak Kierkegaardo, galinti 
«būti pašalinta tik laisve», tai yra apsisprendimu *!, Abejonéje 
Kierkegaardas regi « valios veiksmą » ir todėl sako, kad « abejonė 
yra pergalima ne filosofine sistema, o tikėjimu » 132, 

Šio teiginio akivaizdoje kaip tik ir pasirodo Descarto filosofijos 
originalumas. Abejonei pergalėti Descartas anaiptol nesišaukia 
tikėjimo kaip laisvo apsisprendimo, kuris valios veiksmu sustab- 
dytų isibėgėjusią abejonę. Priešingai, jis atsigriZta į pačią abejonę 
kaip mąstomąjį veiksmą, klausdamas, ar ir pats šis veiksmas galįs 
būti abejonės objektas? Bet kas gi būtu abejojimas abejone, jei 
ne ta pati abejonė? Ir štai, čia staiga Descartui pasidaro aišku, 
kad jis yra radęs tašką, kuriuo nebegalima abejoti, būtent: pats 
abejojimo veiksmas. Galima viskuo abejoti, išskyrus tai, kad abe- 
joju. Abejojimas yra akivaizdybé, o tuo pačiu ir tiesa: yra tikra, 
kad abejoju. Abejojimas yra ne tariamybė, o tikrenybė. Tačiau 
abejojimas, kaip minėta, yra gnoseologinė kategorija, vadinasi, jis 
vyksta mūsų sąmonėje. Tai reiškia: atramos taškas akivaizdybei 
kaip tiesos mastui buvoja ne objektyviame pasaulyje, bet pačioje 
sąmonėje. Akivaizdu yra ne tai, kas ateina iš pasaulio į sąmonę, 
bet tai, kas vyksta pačioje sąmonėje kaip nebeabejojamas jos 
veiksmas. Sąmonė yra akivaizdi pati sau. Savimoné yra šios sau- 
akivaizdybės lytis : abejoju, taigi esu; mąstau, taigi esu — «dubito, 
ergo sum ; cogito, ergo sum ». Šie Descarto teiginiai nėra silogisti- 
nės išvados, tarsi buvimas plauktų iš mąstymo ar iš vieno kurio 
jo veikmens, pav. abejojimo. Anaiptol! Mano buvimas (sum) by- 
loja mano sąmonės veiksmu (cogito. dubito) ir todėl yra man 
akivaizdus. Buvimo akivaizdybė yra mąstymo ar abejojimo aki- 


130 Ten pat, p. 163. 
131 Ten pat, p. 79. 
1322 Ten pat, p. 164. 

vaizdybės tapatybė. Užtat Descartas ir tvirtina, kad šios buvimo 
akivaizdybės negalėtų paversti tariamybe joks apgavikas: galėtų 
jis mane apgaudinėti, kiek įmanydamas, tačiau kol aš mąstau ar 
abejoju, tol esu ir buvoju, nes mano mąstyme ar abejojime švyti 
mano buvimas tarsi mano paties pavidalas, stovint man prieš 
veidrodį. Abejojimo akivaizdybė ir šiosios tapatybė su buvimo 
akivaizdybe yra tasai taškas, į kuri atsiremia Descarto mąstymas, 
kad pradėtų judėti toliau. Akivaizdybė kaip tiesos mastas gyvena 
manyje — ne kaip kažkoks svetimas sandas, atėjęs man iš lauko, 
vadinasi, iš objektyvinio pasaulio, bet kaip mano paties būvis 
mano savimonės lytimi. Descartas perkėlė akivaizdybę kaip tiesos 
mastą iš pažinimo objekto į paZistantiji subjektą ir tuo būdu at- 
vėrė kelią visiškai kitokiai filosofijai, negu ji buvo buvusi prieš jį. 


3. ABEJONĖ KAIP FILOSOFIJOS POSÜKIS 


Kuo tad yra būdinga filosofija, kilusi iš abejonės kaip filoso- 
favimo pradmės? Šis klausimas yra svarbus, norint kiek giliau su- 
prasti tiek pačią abejonę, tiek ir aną filosofijos linkmę, kuri pra- 
sidėjo Descartu, užsibaigė esmėje Hegeliu, tačiau savo ištakomis 
tebegyvena dar ir šiandien. Mat, kintant filosofavimo šaltiniui, 
kinta ir pats filosofavimas, būtent : klausiant būties, pasiklausiama 
būtybė jau kitaip, negu anksčiau. Šio gi pasiklausimo būdas ir 
sukuria laiko eigoje naują filosofijos pavidalą. Kadangi abejonė 
pačia savo prigimtimi skiriasi nuo nuostabos, todėl jau iš anksto 
galima spėti, kad jos tapimas filosofavimo šaltiniu pažadina tokią 
filosofiją, kuri savo žymėmis nebėra panaši į filosofiją, kilusią iš 
nuostabos. Šiuo atžvilgiu P. Wustas teisingai pastebi, kad nuo- 
staba ir abejonė « apsprendžia dvi svarbiausias filosofijos lytis (Kar- 
dinalformen), kurios viena nuo kitos skiriasi kaip dangus ir žemė, 
nes esama esminio skirtumo, ar filosofinis mąstymas prasideda 
pasitikėjimu ar nepasitikėjimu »!9. Nepasitikėjimas gi yra naujajai 
filosofijai ne atsitiktinybė, ne viršinė prietapa, net ne metodas, o 
vidinė stumtis, kuri apsprendžia visą jos išsivystymą ir išeina aikš- 
tėn visose jos lytyse ar išdavose. S. Kierkegaardas norėtų abe- 
jonės reikšmę filosofijai suvesti į priešgynį (polemiką) praeities 
atžvilgiu, vadinasi, į neigimą to, kas yra buvę, prieš abejonei 
išnyrant 1%, Iš dalies tai tiesa : abejonė iš tikro neigia iš nuostabos 
kilusi pasitikėjimą būtybe ir todėl galynėjasi su šiuo pasitikėjimu. 

B3 PETER WusT, Die Dialektik des Geistes, p. 251-252. 

14 Plg. SÖREN KIERKEGAARD, Philosophische Brocken, p. 134-135. 

Tačiau būdama pati reikalinga būti pergalima, abejonė savaime 
žadina kūrybinių užmojų ir tuo pačiu virsta tikra filosofavimo 
kildintoja jau teigiama prasme. Iš abejonės kilusi filosofija ne tik 
neigia tai, kas buvo, bet ir kuria naują mąstymo pavidalą. Ko- 
kios tad yra pagrindinės šio pavidalo žymės? 

Jau sakėme, kad mąstytojas, valdomas bei vedamas abejonės, 
pergyvena pasaulį kaip klastą bei apgaulę ir todėl juo nepasitiki. 
Nepasitikėjimas ir abejonė taip santykiauja vienas su kitu, kaip 
dvi to paties dalyko pusės : abejoju todėl, kad nepasitikiu, o nepa- 
sitikiu todėl, kad esu buvęs ar galiu būti apgautas. Užtat pagrin- 
dinis abejojančiojo mąstytojo klausimas yra ne tai, kad būtybė 
yra, bet tai, ar ji tikrai yra tokia, kokia atrodo esanti. Būtybės 
tikrumas (certitudo) yra svarbiausias abejojančiojo rūpestis. Ir kol 
šis tikrumas nėra laimėtas, tol bet koks pačios būtybės apmąstymas 
(metafizika) yra beprasmis. Tikrumas betgi yra klausiančiojo, ne 
pasiklaustojo dalykas: pinigas yra netikras man, ne jam pačiam. 
Mano — ne pinigo — uždavinys yra atskleisti jo tikrumą ar neti- 
kruma. Tuo būdu būtybės pažinimas — ne jos buvimas — atsiduria 
filosofavimo, kilusio iš abejonės, vidurkyje, ir visa šios linkmės 
filosofija virsta viena didžiule gnoseologija. Ji telkiasi aplink pažįs- 
tantiji subjektą, o ne aplink pažistamąjį objektą, kadangi pats 
objektas neatsako į klausimą, ar jis yra tikras; kiekvienas jo 
atsakymas gali būti ir labai dažnai esti klastingas, kad mus suvi- 
liotų ir apgautų. Todėl kiekvienas objekto atsakymas gali ir turi 
būti abejojamas. Štai kodėl iš abejonės kilęs filosofavimas grąžina 
mąstytoją iš pasaulio į ji pati kaip pažįstantijį. Į pasaulį eina, 
kadangi juo pasitiki, filosofavimas, vedamas nuostabos. Betgi atsi- 
daužęs į visokeriopą klastą, apgaulę, melą, jis praranda pirmykštį 
pasitikėjimą būtybe, pradeda visu kuo abejoti ir ieško atramos 
sąmonėje, rasdamas ją, kaip minėta, pačiame abejojimo veiksme. 
Augustino įspėjimas «noli foras ire — neiki oran » tampa filosofa- 
vimo, kilusio iš abejonės, kelrodžiu. 

Visa naujoji Vakarų filosofija, pradedant Descartu, i1 yra ne 
kas kita, kaip istorinis šio įspėjimo vykdymas. Tai vis stiprėjantis 
mąstymo grįžimas į patį save arba, kaip Wustas vaizdingai sako, 
«proto savižvalga »25, kol galop šis mąstymas virsta savo paties 
objektu: mąstymas mąsto mąsiymą. Pasaulis kaip mąstančiosios 
sąmonės priešybė esti vis labiau pastumiamas šalin — abejone jo 
tikrumu Descarto filosofijoje, jo kaip tokio (das Ding an sich) 
nepažistamumu Kanto filosofijoje, jo sutapdymu su neigiamąja 


135 PETER WUST, Die Auferstehung der Metaphysik. Gesammelte Werke, 
Münster 1963, t.I, p. 29. 

mąstymo dialektikos puse Hegelio filosofijoje. Pasaulis Hegeliui 
yra absoliutinės dvasios, mąstančios pačią save, savęs pačios nei- 
ginys, vadinasi, ne kas kita, kaip tos pačios dvasios išvirkštinė 
pusė. Gnoseologija čia virsta ontologija ; tiksliau sakant, ontologija 
pradingsta gnoseologijoje, kaip kad buvimas pradingsta mąstyme, 
tapdamas šiojo lytimi. Tuo pačiu pradingsta ir abejonė, kadangi 
ji nebeturi objekto, būtent pasaulio kaip sąmonės priešybės. Visa 
yra sąmonė, akivaizdi sau pačiai, nežinanti netikrumo ir todėl 
nebeabejojanti. Abejonės pergalė Hegelio filosofijoje įvyksta paži- 
nimo ir buvimo tapatybe. Tuo betgi užsisklendžia ir pati filosofija, 
kilusi iš abejonės, nes šios filosofijos siekinys juk ir yra abejonę 
pergalėti, randant akivaizdybę ir tuo pačiu tiesą. Sąmonės kaip 
akivaizdumo savyje suvisuotinimas ir yra tokia pergalė, o tuo 
pačiu ir filosofijos galas. Hegelis teisingai nujautė, kad su juo filo- 
sofija baigiasi ; tačiau ne filosofija apskritai kaip žmogiškojo būvio 
apraiška, o tik filosofija, abejonės pažadinta, jos apspręsta ir todėl 
jos pergale galutinai užskleista. Naujųjų laikų filosofija tik abejone 
laikosi, todėl tik abejonės šviesoje gali būti suprastas ir jos išsi- 
vystymas. 

Taip pat tik abejonės šviesoje gali būti suprasta ir loginė šios 
filosofijos sąranga arba iš abejonės kilusi mąstysena: abejojąs 
žmogus mąsto kitaip, negu stebisis žmogus. Pasitikėdamas ir net 
žavėdamasis būtybe, stebįsis mąstytojas leidžiasi, kaip sakyta, 
apsprendžiamas mąstomojo objekto, kadangi šis esąs kosmas, vadi- 
nasi, tiesa, gėris, grožis, tvarka, darna ... Toksai mąstytojas jau 
iš pat pradžios turi prielaidą, į kurią atsiremia, kad savu mąsty- 
mu žengtų priekin. Logikos sąvokomis kalbant, stebisis mąstytojas 
nuo pat savo mąstymo pradžios turi didžiąją premisą, prie kurios 
jis šlieja mažąją premisą, laimėtą čia patyrimu, čia sąmonės reflek- 
sija, ir tuo būdu daro išvadą, tarnaujančią savo ruožtu premisa 
tolimesniam mąstomajam jo veiksmui. Loginė iš nuostabos kilusio 
mąstymo sąranga yra vienas ištisas silogizmas. Tai aiškiai regėti 
tiek senovinėje, tiek viduramžinėje filosofijoje, kur scholastinė 
dėstymo ir galynėjimosi lytis buvo griežtai silogistinė, padariusi 
šią filosofiją, tiesa, nuobodžią bei sausą širdžiai, užtat neįveikiamą, 
protui, jei tik šis, nuostabos pagautas, priima pačią pirmąją jos 
prielaidą, kad pasaulis esąs kosmas. 

Tuo tarpu abejojančiajam mąstytojui tokios pradinės prielai- 
dos kaip tik stoksta. Juk abejoti, kaip minėta, reiškia « neduoti 
pritarimo » (S. Kierkegaard) nė vienai pusei: kiekvienas teiginys 
abejonėje yra lydimas neiginio ir tuo būdu negali tapti premisa 
— nei didžiąja, nei mažąja, — iš kurių sustatymo šalia viena kitos 
plauktu išvada savaimingai. Kitaip tariant, abejojąs filosofas ne- 

mąsto silogistiškai. Nes šitaip mąstyti jis nė negali, kadangi nei- 
ginys pastoja jam kelią, tapdamas sudedamuoju abejojančiojo mąs- 
tymo pradu. Reikia tad visų pirma neiginį pašalinti, paneigiant 
ji pati: neiginio neigimas yra būdingas kiekvienam iš abejonės 
kilusiam ir abejonės lydimam mąstymui. Šios rūšies mąstymas yra 
ne išvedžiojimas (ratiocinium), bet ginčas — su savimi pačiu. Todėl 
apaštalas Jokūbas, o su juo ir visi kiti abejojantįjį žmogų vadina 
dvilypiu : pakibusiu tarp teigimo ir neigimo ; abejonė savo prigim- 
timi reikalauja pokalbio tarp dvieju. Abejojąs mąstytojas tarsi 
suskyla i du pokalbininkus. Egzistenciškai šis suskilimas gali iš 
tikro reikšti « susirgusią sąmonę » (P. Wust) arba « dvasios plaišą » 
(Hegel), padarančią žmogų nelaimingą. Tačiau logiškai ir gnoseo- 
logiškai jis yra vienintelis kelias, kuriuo stumiasi priekin mąsty- 
mas, valdomas abejonės; stumiasi ne jungdamas vieną premisą 
prie kitos, bet šalindamas vieną neigini po kito. 

Tokią mąstyseną, kurioje neiginys yra mąstymo stumtis, vadi- 
name dialektika. Filosofijos istorijoje , dialektika ' yra daug ką 
reiškusi, net ir pačią filosofiją apskritai: tarp septynių laisvųjų 
menų (artes liberales) kaip mokomujų dalykų viduramžiais filoso- 
fija turėjo savo vieta , dialektikos ° vardu. Kilusi tačiau iš kas- 
dieninio žodžio , dialégein ' — , vėtyti "39, metant iškulas pavėjui 
ir tuo skiriant pelus nuo grūdų, dialektika yra kiekvienu atveju 
pasilaikiusi skirties arba atrankos prasmę, kuri mąstyme išeina aikš- 
tėn, sklaidant objektą neiginio galia: skirti arba atrinkti juk ir 
reiškia tą ar kitą neigti bei atmesti, o tą ar kitą teigti arba pasi- 
laikyti. Neiginys dialektinėje mąstysenoje visados eina kartu su 
teiginiu ir yra nuo šiojo neatskiriamas. Dialektika yra teiginio ir 
neiginio vienybė. Kadangi šiedu pradai yra priešingybės ar net 
prieštaros, todėl jiedu negali buvoti ramiai vienas šalia kito, kaip 
tai yra su premisomis silogistinėje mąstysenoje. Jiedu kovoja vie- 
nas su kitu, ir tik ši kova spiria dialektinį mąstymą išsivystyti. 
Kur abejonė yra dar tik metodinė, kaip Platono dialoguose ar 
viduramžių mokykliniuose ginčuose, ten ir kova tarp teiginio ir 
neiginio yra tik metodinė. Tačiau kur abejonė virsta egzistencine, 
kaip Descarto atveju, ten ir dialektika tampa paties žmogiškojo 
būvio išraiška. O kur abejonės iš viso nėra, ten nėra nė dialekti- 
kos. Abejonė dialektiką pagimdo ir savo pobūdžiu ją apsprendžia. 

Užtat ne Sokratas, o Descartas yra tikrasis dialektikos tėvas. 
Sokratui dialektika buvo dar tik būdas ginčytis, Descartui ji jau 
yra būdas buvoti : abejodami, mes būname dialektiškai. Tai reiškia : 


138 Plg. JULIUS STENZEL, Studien zur Entwicklung der platonischen Dia. 
lektik von Sokrates zu Aristoteles, Darmstadt 1961, p. 189. 

neiginys yra įaustas į pačią mūsų būvio sąrangą. Abejonė jį atran- 
da, pasislėpusi po pasaulio tariamybe, ji išreiškia nepasitikėjimu 
pasaulio pavidalais ir tuo būdu verčia mąstytoją ieškoti galutinio 
tikrumo sąmonėje, kurioje neiginys pasirodo esąs išvirkštinė teigi- 
nio pusė. Yra labai būdinga, kad Descarto pastanga pagrįsti aki- 
vaizdybę abejone — akivaizdu yra tai, kuo negalima abejoti — 
įvyksta nebe silogistiškai, o kaip tik dialektiškai. Sakinys « dubito, 
ergo sum » nėra silogizmas, nepaisant ano kiekvieną, silogizmą už- 
baigiančio žodelio , ergo °. Nusivylęs savo studijomis, žadėjusiomis 
atskleisti jam tikrąjį pažinimą, Descartas nusakė savo nusivylimą 
teiginiu: aš viskuo abejoju. Mastant silogistiškai ir laikant šį 
Descarto posaki didžiąja premisa, negalima žengti nė žingsnio 
priekin, nes prie jos prijungta kiekviena mažoji premisa bus čia 
pat suabejojama, kadangi abejonė apima visa. Jeigu betgi ji visa 
apima, tai iš jos neišsprūsta nė sakinys , aš viskuo abejoju '; kitaip 
sakant, aš abejoju, kad aš viskuo abejoju ; tai reiškia: aš neviskuo 
abejoju, kadangi abejojimas viskuo yra tuo pačiu neabejojimas 
abejone. Abejonėje glūdi jos pačios neiginys. Teiginys , aš viskuo 
abejoju ' ir neiginys , aš neviskuo abejoju’ yra susiję vienas su 
kitu neatskiriamai. Tr vis dėlto šie sakiniai nesunaikina vienas 
kito. Abejoti viskuo galiu tik tada, kai turiu neabejojamą atramą, 
būtent pačios abejonės akivaizdų tikrumą. Ir tik ši atrama, vadi- 
nasi, teiginio neiginys įgalina mane pasilikti prie mano įsitikinimo, 
esą aš viskuo abejoju. Tik įžvelgęs, kad galiu viskuo abejoti, tik 
neviskuo abejodamas, padarau abejonę savo mąstymo pradme. 
Filosofija, kilusi iš abejonės, rymo ant teigimo-neigimo vienybės 
ir todėl yra dialektinė pačia savo sąranga. 

Perėjimas tad nuo nuostabos į abejonę yra tuo pačiu perėji- 
mas nuo silogistines mąstysenos į dialektinę. Tai taip pat būdinga 
naujosios filosofijos žymė, turėtina prieš akis, svarstant šios filoso- 
fijos i$davas. Neiginys, glüdedamas dialektinės mąstysenos pagrin- 
de ir niekados iš jos nepašalinamas, padarė visą naujųjų laikų filo- 
sofiją didžiai neramią, įvairialytę, dažnai net prieštaraujančią, 
sykiu betgi ir vieningą anąja savo pradme, kurią vadiname abe- 
jone ir kuri mąstytoją verčia ieškoti ne tiek tiesos, kiek tikrumo, 
kad apsisaugotų nuo jį apsupančio klastos bei apgaulės pasaulio. 
Todėl atgrasa metafizikai kaip pačios būtybės sklaidai, kad suvok- 
tu jos tiesą, yra savaiminga ir net būtina prielaida naujųjų laikų 
filosofijos, pagrįstos abejone ir todėl būtybe nepasitikinčios. Meta- 
fizika šiai filosofijai atrodo tarsi lengvapėdiškai neapdairus ėmimas 
pinigo, priežiūros įstaigoms (Descartui, Kantui) paskelbus bei 
vartotojus įspėjus, kad apyvartoje klydinėja daugybė suklastotų 
banknotų. 


IV. FILOSOFIJOS KILIMAS IS KANCIOS 


Nuostaba ir abejonė anaiptol dar neišsemia viso filosofijos 
kilmės ploto. Šalia šių dviejų šaltinių esama dar ir trečiojo, taip 
pat turinčio galios sukrėsti neklausiančiąją žmogaus būklę, paža- 
dinti klausimą ir tuo būdu pradėti filosofiją. Šį trečiąjį šaltinį va- 
diname kančia. Vis dėlto kančia, nors ir giliau sukrėsdama mąsty- 
toją, negu nuostaba ar abejonė, yra menkiau pažįstama ir sunkiau 
pripažįstama kaip filosofavimo pradmė. «Kam gali būti reikšmin- 
ga, kad aš kenčiu? » — tai klausimas, kuriuo mėginama nuvertinti 
kančią, suvedant ją į grynai asmenini reikalą, tarsi pro jį nepra- 
siveržtų bendrasis viso mūsų būvio pobūdis, kaip tik turįs visuo- 
tinės reikšmės ir todėl filosofiją iš tikro nesykį kildinęs ir tebekil- 
dinąs. Tik istorinis Vakarų pomėgis filosofuoti nuostabos ar abe- 
jonės įtakoje pridengė ir net nustelbė kančią, taip kad mes šian- 
dien beveik nedrįstame laikyti jos galimu filosofijos šaltiniu. 

Be abejo, nei senovė, nei viduramžiai nefilosofavo kančios 
įtaigaujami. Senovėje kančia pažadino ne filosofiją, bet tragediją, 
o viduriniais amžiais — teologiją 57. Ir vis dėlto filosofavimo per- 
sisvėrimas nuo nuostabos į abejonę buvo ženklas, kad kančia kaip 
filosofijos pradmė ima vis labiau atsiskleisti ir Vakaruose. Juk 
kas gi yra abejonė, jei ne viena kančios lytis? Žinoma, ši lytis 
yra protinė, todėl nesyki tik sunkiai atskiriama nuo metodinės 
mąstymo eigos, kas Kierkegaardą, kaip sakėme, ir paakino laikyti 
ją maivymusi. Tačiau palietusi mūsų būvį ir virtusi egzistencine, 
abejonė tuo pačiu virsta ir tikra kančia: ji atskleidžia būtybės 
klastą bei apgaulę ir sukelia nepasitikėjimo pasauliu. Nepasiti- 
kėjimas gi kankina. Be abejo, ir čia liekame vis dar pažinimo 
plotmėje, ieškodami tikrumo nepasitikėjimui nugalėti. Tačiau bū- 
tybė, kuri nelaiduoja tikrumo, ją pažistant, negali būti tvarkoje 
nė pati savyje. Daiktų tariamybė nurodo į tokį pasaulį, kuris 
liečia ne tik mūsų protą, bet ir mus pačius kaip buvojančiuosius. 
Akivaizdybės stoka viršiniuose daiktuose veda mus į kažkokį 
sąmyšį, slypintį jų pagrinduose, į aną P. Wusto spėjamą « alogini 


branduolį », paverčianti pasaulio sąrangą beprotnamiu. Šis tad 


77 Plg. ALBERT AUER, Leidensiheologie des Mittelalters, Salzburg 1947. 

sąmyšis ir kelia ne tik netikrumo pažinime, bet ir skausmo bu- 
vime. Abejonė ir kančia turi tą patį šaltini, būtent: daiktų netiesą. 
Todėl nors naujoji Vakarų filosofija ir nėra kilusi tiesiog iš kan- 
čios, vis dėlto jos sąrangoje ir vyksme glūdinti abejonė ją prie 
kančios yra tiek priartinusi, jog kai kurie paskutinieji jos pavida- 
lai, kaip netrukus matysime, buvo jau betarpiškai kančios paža- 
dinti ir tebėra jos palaikomi. Tuo buvo pradėta naujo pavidalo 
filosofija, kurios augimo bei sklidimo metą dabar ir gyvename. 
Tai anaiptol nereiškia, kad kančia istoriškai būtų naujausioji filo- 
sofijos pradmė. Ne! Kančia kaip filosofavimo šaltinis yra žinoma 
visą žmonijos mąstymo metą. 


1. SENIEJI KANČIOS FILOSOFIJOS PAVIDALAI 


Maždaug tuo pačiu metu kaip Graikijoje, susiklostė filosofija 
budizmo pavidalu ir Indijoje. Budizmas — tai suvokta jau senokai 
— yra savo esmėje ne religija, bet filosofija ; religija jis atrodo esąs 
tik todėl, kadangi ligi pat mūsų dienų yra išsilaikęs kaip filosofinė 
būsena, o ne tik kaip filosofinė teorija — ir net ryškiau kaip bū- 
sena, negu kaip teorija. H. Lubacas yra pavadinęs budizmą « di- 
džiausiu dvasinės istorijos įvykiu (le fait) »!39 — ne tik ta prasme, 
kad jis išplito visoje Azijoje, išreikšdamas ir kartu įtaigaudamas 
šio žemyno dvasią, bet visų pirma ta, kad jis kilo iš visai kitokio 
šaltinio, negu Vakarų filosofija. Tuo pačiu metu, kai graikai ieš- 
kojo būtybės pagrindo kosme, vadinasi, anapus žmogiškojo būvio, 
Buddha atrėmė savo mokslą kaip tik į patį šį būvį, būtent : į žmo- 
gaus kančią. Kančia yra budistinio mąstymo vidurkis. Keturi 
klausimai, pasak budistinės tradicijos, valdą Buddhos mokslą : 
kančia, kančios kilmė, kančios pašalinimas ir kelias kančiai pa- 
šalinti 9, Kančia esanti žmogaus gyvenimo neišvengiamybė. Kaip 
moliniai indai, puodžiaus nužiesti, visi galop sudūžtą, taip bai- 
giąsis ir mirtingųjų gyvenimas. Čia nieko nepadedąs skundas : jis 
tik dar labiau gramzdinąs žmogų į kančią. Savo sąmone žmogus 
yra išsiskyręs iš visatos, susitelkęs savame Aš, kuris užtat ir esąs 
visu kentėjimų priežastis. Kančia yra atskirybe, ir atskirybé yra 
kančia. Pašalinti kančią esą galima, tik nugalėjus atskirybę, va- 
dinasi, iškeitus Aš į Ne-Aš arba į Kitą, pašalinant ankštas savi- 
monės ribas ir tampant visybe. Kelias iš kančios esąs kelias iš 


138 HENRI DE LuBAc, Aspects du Bouddhisme, Paris 1950, p. 8. 
19 Plg. DIETER SCHLINGLOFF, Die Religion des Buddhismus, Berlin 1972, 
t. I, p. 67. 

savęs, iš savo , namų’: neturėti namų, būti visad pakeliui esąs 
būdas, kuriuo Buddha tikisi nugalėsiąs kentėjimus. Būti betgi 
pakeliui reiškia neturėti nieko, kas pririštų bei aprėžtų — nei turto, 
nei giminių, nei užsiėmimo, net nei plaukų ant galvos ir veido. 
Benamė būklė yra žmogaus atsakymas į kančios kilimą iš buvojimo 
savyje kaip namie. 

Visiškas šios benamės būklės įvykdymas budizmo yra vadina- 
mas nirvana: tai bet kokios pagavos, bet kokio pajautimo, bet 
kokio jausmo, bet kokios sąmonės ir galop savimonės užgniauži- 
mas; tai žmogaus atsiskleidimas visatai ir buvojimas nebūtyje ; 
nirvana budizmo yra laikoma , niekiu ’ arba , naikinimu ’ (nirodha). 
Tačiau tai nėra žmogaus būsena po mirties, kaip įprastai manoma. 
Nirvanos užuobėga gali būti pasiekta ir žemėje, būtent apmastymu, 
sutelkiančiu žmogų savyje ligi sąmonės netekimo. Kelias nirvanai 
siekti budizmo yra išvystytas labai smulkmeniškai ir tapęs ištisu 
asketinių pratybų rinkiniu — tiek vienuoliams atsiskyrėliams, tiek 
kultūrininkams, kuriantiems gyvenimą, nes budizmas niekad ne- 
būtų virtęs didžiule kultūrine Azijos jėga, jeigu būtų apsirėžęs tik 
tais, kurie pasitraukia į nuošalybę 40, 

Budizmas yra pats ryškiausias ir, atrodo, pats seniausias, 
istoriškai paliudytas, pavidalas filosofijos, kilusios iš kančios ir 
išsivysčiusios į sistemą. Filosofinis šios sistemos pobūdis yra aiškus 
todėl, kad pažinimas vaidina joje pagrindinį vaidmenį : išvaduotasis 
žino, kad jis yra išvaduotas; jis žino, kas yra kentėjimai, iš kur 
jie kyla, kad jie gali būti nugalėti ir kaip jie turi būti nugalėti ; 
jis žino, kad jis žino ir ką jis žino. Kiek budizmas kovoja prieš 
asmeninės savimonės aštrinimą savojo Aš pabrėžimu, tiek jis gilina 
bei plečia sąmonę kaip gnoseologinę galią bendrosios išminties 
ugdymu. Esmė, kilmė, kelias ir tikslas yra pagrindinės — beveik 
transcendentalinės — kategorijos budistinėje filosofijoje. Jas įsisą- 
moninus, pažįstamas žmogiškasis būvis ir tuo būdu iškylama vir- 
šum šio būvio. Nors budizmas, lyginamas su Krikščionybe, ir yra 
nesykį vadinamas griežtu mistiniu , via negativa’, vis dėlto gno- 
seologinio prado pirmenybė skiria jį nuo Krikščionybės gana aiš- 
kiai : kelias į Kitą Krikščionybėje yra meilė, budizme — pažinimas. 
Užtat nors krikščioniškosios asketinės pratybos nesyki, paviršium 
žiūrint, ir atrodo esančios labai panašios į budistines pratybas, 
savo esme betgi Krikščionybė niekad nėra dariusi įspūdžio, esą ji 
yra filosofija, nepaisant, kad kančia yra ir jos vidurkis. Tačiau 
eidama į kančios pergalėjimą ne pažinimo, o aukos, vadinasi, mei- 


40 Ten pat, t. II, p. 3-6. 

lės keliu, Krikščionybė kildina visai kitokį žmogiškąjį būvį, apsi- 
reiškiantį ir kitokia kultūra, negu budizmo įtaigaujamoji. 

Antrasis senovinis filosofijos, atremtos į kančią, pavidalas yra 
kilęs izraelinės kultūros erdvėje, tačiau likęs grynai literarinis, 
nepereidamas į gyvenimą ir nesukurdamas jokios sistemos ar būse- 
nos. Jis yra būdingas tik kaip nuoroda, kad kančia iš tikro žadi- 
na žmogų klausti, vadinasi, filosofuoti. Tai Senojo Testamento 
rinkiniui priklausanti Jobo knyga. Jos turinys yra gerai žinomas : 
Jobas, Huso šalies gyventojas, visokeriopai turtingas žmogus, Vieš- 
paties apvaizdai leidžiant, netenka visko : turto, šeimos, sveikatos. 
Aptekęs pūliuojančiomis votimis, jis persikelia į atmatų krūvą už 
miesto, kur jį aplanko trys jo draugai, norėdami ji paguosti. Ap- 
sibarstę galvas pelenais, septynias dienas jie sėdi ir tyli. Šią tylą 
nutraukia galop pats Jobas, prakeikdamas savo gimimo dieną ir 
pradėdamas ilgą ginčą tiek su draugais, tiek su pačiu Dievu, kuris 
į ginčą, tiesa, įsikiša, tačiau pagrindinio klausimo neatsako : ginčas 
yra nutraukiamas, bet ne išsprendžiamas. 

Mūsų reikalui yra svarbus ne tiek šio ginčo turinys Ml, kiek 
jo kilmė. Apie Jobą knygos autorius sako, esą jis buvęs tiesus, 
pamaldus, bijantis Viešpaties; keldavęsis anksti rytą ir aukojęs 
deginamųjų aukų už savo šeimą, nes galvojęs, gal gi vaikai nusi- 
dėję, piktažodžiaudami Dievui. Jobas spręsdavęs teisingai bylas, 
nedrumstęs kaimynų šeiminio gyvenimo, neneigęs vergo teisių, 
nedėjęs vilčių į auksą, negarbinęs saulės nei mėnulio ; turėjęs dau- 
gybę tarnų ir galvijų, todėl buvęs žinomas ir galingas krašto gy- 
ventojas (plg. 1,1-6; 29,5-26; 31,5-33). Trumpai tariant, tai buvo 
padorus, įtakingas, tačiau kasdieninis žmogus. Jis gyveno, bet 
nemąstė — ta prasme, kokia nemąsto visa anksčiau mūsų aprašyta 
neklausiančioji būklė : būties ir jos prasmės klausimas Jobui nekilo. 
Saulėta kasdienybė jam buvo pridengusi ši klausimą. Šiuo atžvil- 
giu ir pats Jobas teisingai yra pastebėjęs: « Argi bliūvauja asilas 
žalioj ganykloj, ir ar baubia jautis prie javų krūvos?» (6,5). Iš 
tikro ne. Jie sotinasi tylūs. Taip ir žmogus, gyvenąs kasdienybėje 
ir kasdienybe. 

Bet štai, Jobą ištinka kančia; ne kokia nors kasdieninė pai- 
niava ar sunkenybė, bet kančia giliausia šio žodžio prasme. Gy- 
venes « žydėjimo dienas » (29,3-4), dabar jis jaučiasi « tarsi dulkės 
ir pelenai » (30,19): «redactus sum in nihilum », verčia Vulgatos 
tekstas Jobo skundą (30,15). Tie, kurie pirmiau jį gerbė, dabar jį 
pajuokia, niekina ir apspiaudo (plg. 30,9-10). Kančia padaro žmo- 


41 Šio ginčo turini autorius platokai nagrinėja knygoje Jobo drama, 
Schweinfurt 1950. 

gaus būvį nebesuprantamą. Kodėl viskas kančioje pakinta? Kodėl 
buvojimas , mieste ' (kasdienybės prasmuo) virsta buvojimu , at- 
matų krūvoje’ (pažeminimo prasmuo)? Kodėl kančioje pasidarome 
«šakalų broliais » (30,29), vadinasi, ujamais dykumų bėgliais? Kas- 
dienybėje tokie klausimai nekyla ir todėl filosofijos nekildina : 
teorinis blogio problemos svarstymas, kurio yra pilna filosofijos 
istorija **2, dar anaiptol nėra filosofija, kilusi iš kančios. Filosofija 
kyla iš kančios ne problemos, bet būsenos prasme. Todėl ir Jobas, 
anksčiau tik gyvenęs bei veikęs, dabar susimąsto ir prabyla : « Aš 
nedrausiu savo lūpoms, nes noriu kalbėti dvasios suspaudime, no- 
riu skųstis savo sielos liūdesyje » (7,11). Ir jis prabyla vienu didžiu- 
liu klausimu : « Kas atstatys mane? » (29,2). Tai klausimas, išsa- 
kąs rūpestį savo būviu ir tuo užbėgąs už akių mūsajai egzistencinei 
filosofijai, kurioje rūpestis yra viena iš , egzistencialiju ', vadinasi, 
bendriausių žmogiškojo būvio apibüdinimu. Jobo prabilimas yra 
tokio rūpesčio išraiška. Apmąstydamas kančios ardomą būvį, Jobas 
niekur nesustoja — net nė Dievo akivaizdoje. Iš sykio jam atrodo, 
kad Dievas turįs kalbėti, o žmogus atsakyti. Tačiau staiga Jobas 
pasitaiso ir taria : « Geriau aš kalbėsiu, o Tu atsakyk man » (13,22). 
Kančios akivaizdoje Dievas turi pasiteisinti. Tai teodicejos užuo- 
mazga, dėl kurios kankinosi ir tebesikankina visa Vakarų filosofija. 
Jobo knygoje Dievo pasiteisinimas kančios akivaizdoje lieka be 
atsakymo. O kad Jobas vėliau viską, pasak knygos autoriaus, 
atgauna, ką buvo praradęs, yra tik plokščias pamokymas, bet ne 
filosofinis atsakymas. Naujo kūdikio gimimas nesunaikina ankstes- 
niojo mirties — nei kaip įvykio mirusiajam, nei kaip pergyvenimo 
gyviesiems. 

Jeigu tikėsime K. Jaspersui, kad filosofija, kaip sakyta, yra 
vertingesnė savo klausimais, negu atsakymais, tai Jobo knyga bus 
iš tikro didžiai vertinga: ji neduoda jokio atsakymo, užtat ji 
kelia aibę klausimų ir kartu atmeta aibę nevykusių atsakymų, 
kurių mėgina teikti Jobo draugai-guodėjai. Jobo knyga skiriasi nuo 
Buddhos mokslo tuo, kad ji kančiai nugalėti , kelio? nežino. Ta- 
čiau ji labai aiškiai parodo, kaip kančia suardo kasdienybę ir pa- 
žadina klausimą, sunaikindama aiškumo tariamybę. Todėl filoso- 
fijos kilmės problemai ši knyga turi neatstojamos reikšmės : ji yra 
pats vaizdingiausias paminklas, kad kančia — šalia nuostabos ir 
abejonės — yra autentinis filosofavimo šaltinis. 

Po Jobo knygos vargu ar rasime Vakarų filosofijos istorijoje 
kiek ryškesnį kančios pažadintą bei išugdytą mąstymo pavidalą. 


42 Plg. FRIEDRICH BILLICSICH, Das Problem des Uebels in der Philoso- 
phie des Abendlandes, Wien 1952-1959, trys tomai. 

Be abejo, tai nereiškia, kad Vakarų žmogus kančios neapmąstė ; 
tai tik reiškia, kad jis ne iš kančios mąstė. Tai patvirtina daugybė 
vad. , paguodos knygų ’ (consolatorium) viduriniais amžiais 3. Šių 
knygų autoriai stoja Jobo draugų vieton ir mėgina guosti ken- 
čiantijį, nurodydami įvairių įvairiausią kančios naudą (utilitates): 
kančia gelbstinti žmogų nuo dvasinio priešo, sauganti jį nuo velnio 
gundymų, valanti širdį nuo piktų geismų, trumpinanti kelią į 
Dievą, rodanti dangiškuosius džiaugsmus, liudijanti Dievo meilę 
žmonėms ir t. t. Nė vienas betgi šių knygų autorius nestoja Jobo 
vieton ir neprabyla iš kančios — ne kad ieskotu jos naudos, bet 
kad klaustų jos prasmės žmogiškajame būvyje. Užtat kančia, 
nepaisant nuolatinių kalbų apie jos naudingumą, lieka tik asketinė 
priemonė, nevirsdama filosofijos kildintoja. Perėjusi teologijos ir 
net mistikos žinion, kančia Vakaruose arba sukasdienėjo (asketi- 
koje), arba virto mąstymui neprieinama antgamtinės vienybės su 
Dievu apraiška (mistikoje). Scholastine blogio ne kaip jėgos, o 
kaip stokos (carentia) samprata ir paneigimas protui galios kęsti 44 
savaime perkėlė kančią į mūsų būvio pakraštį, kuris esti mąstymo 
paliečiamas tik probėgomis, tačiau iš kurio mąstymas nekyla ir 
todėl nėra jo nė apipavidalinamas. Gal tik A. Schopenhaueris, 
sąmoningas bei aistringas Hegelio priešininkas, mąstė iš kančios, 
bet ir vėl — ne tiek klausdamas, kiek, kaip ir Buddha, ieškodamas 
‚kelio’ kančiai nugalėti : valios gyventi neigimas ir asmens nuin- 
dividualinimas esąs toksai kelias. Užtat nors Schopenhaueris ir 
turėjo nemaža įtakos, vis dėlto jis nepajėgė pradėti naujo filoso- 
fijos pavidalo, atremto į kančią, kaip jį pradėjo Descartas, atsirė- 
męs į abejonę. Fr. Nietzschės paskelbtasis valios teigimas (Wille 
zur Macht) greitai nuslėgė Schopenhauerio siūlomą valios neigimą. 
Vakarų filosofija buvo ir liko valdoma nuostabos ir abejonės. 


2. RUSŲ FILOSOFIJA KAIP KANČIOS FILOSOFIJA 


Pradėti naują filosofijos pavidalą buvo lemta rusų mąstyto- 
jams, kurie filosofavo jau nebe iš nuostabos ir nebe iš abejonės, 
o iš kančios kaip žmogiškosios būsenos. Filosofuoti iš nuostabos 


143 Įtakingiausios viduriniais amžiais , paguodos knygos ' yra buvusios : 
PETRUS Brors, De duodecim utilitatibus tribulationum (XII-XIII šimt. san- 
kryžoje) ir JOHANNES DAMBACH, Consolatio theologiae (XIV šimt.). Abi 
šios knygos yra M.S. Bo&ErHIJAUS, De consolatione philosophiae pamėg- 
d£iojimas. 

u Pasak Tomo Akviniečio, protas negalis kęsti nei iš esmės, nei atsi- 
tiktinai : «intellectus nec per se, nec per accidens passibilis est» (De Ani- 
ma, 111,7). 


IV. FILOSOFIJOS KILIMAS IŠ KANČIOS 91 


yra, kaip minėjome, galima tik tuo atveju, kai pasaulyje vyrau- 
jančio blogio arba neregime, arba neteikiame jam didesnės reikš- 
mės. Betgi rusiškasis žmogus. S. Verchovskio liudijimu, esąs « blo- 
gio tarsi užburtas», taip kad jis net «nesugeba pažinti, kame 
glūdi gėris ir kur rasti tikrąjį išganymo kelią »1%. Todėl nuo pat 
istorinės savo pradžios rusiškoji filosofija pasauliu nesistebėjo. Jau 
pats pirmasis jos atstovas ukrainietis G. Skovoroda (1722-1794) 
rašė : «Sis pasaulis atrodo esąs dailaus stoto (vid), tačiau jį grau- 
Zia nenuilstąs kirminas ... Skaumas yra tavo, pasauli! Iš viršaus 
tu rodai man šypseną, bet savo sieloje tu slapta raudi dieną ir 
naktį »146, Pasaulio ašaros — «lacrimae rerum » (Vergilius) — kaip 
tik ir neleidžiančios rusiškajam mąstytojui žvelgti į jį kaip į kosmą 
ir priimti jį kaip savą: «AS negaliu priimti šio pasaulio, nors jis 
ir didingiausias būtų », skelbia A. M. Dobroliubovas 17, tuo nusa- 
kydamas Dostoevskio nuotaiką, išreikštą Ivano Karamazovo nu- 
sistatymu grąžinti Dievui bilietą į pasaulį kaip darną, kadangi ši 
esanti pagrįsta nekalto kūdikio kančia. Gyrius pasauliui, regimam 
nuostabos šviesoje, virsta rusiškajame mąstyme kaltinimu pasau- 
liui, regimam kančios šviesoje. 

Tačiau nė abejonė nėra buvusi rusiškojo mąstymo šaltinis. 
Rusiškasis mąstytojas visados buvo įsitikinęs, kad žmogus galįs 
pažinti tikrovę, kokia ji yra savyje, kadangi mąstymo objektas 
yra duotas kartu su pačiu mąstymu. Užtat akivaizdybės perkė- 
limas į sąmonę, įvykęs Descarto filosofijoje, rusiškojo mąstytojo 
niekados nėra traukęs. Kritikuodamas Descarto teiginį « cogito, 
ergo sum », V. Solovjovas, pavyzdžiui, pastebi, kad Descarto klaida 
glūdinti jo skuboje : jis per greitai pereinąs į mąstomojo veiksmo, 
o tuo pačiu ir į mąstančiojo subjekto akivaizdybę — ne todėl, kad 
būtų galima abejoti šio subjekto buvimu, bet todėl, kad mes dar 
nežinome, kas yra , buvimas’ ir kas yra , subjektas ', kurio bu- 
vimu neabejojame. Nezinant gi šių dviejų dalyku, nelogiška esą 
tarti «taigi esu - ergo sum». « Descarto mąstantysis subjektas, 
sako Solovjovas, yra įsibrovėlis, neturis filosofinio paso » 48, vadi- 
nasi, negalįs įrodyti, kas jis esąs abejonės šviesoje. Štai kodėl 
sąmonė rusų filosofijoje niekad nėra turėjusi pirmenybės ryšium 
su buvimu. S. Frankas net tvirtina, kad « rusiškajai dvasiai kelias 
nuo , cogito ' i, sum °’ visados atrodęs dirbtinis : tikrasis kelias jai 


145 S, VERCHOVSKOJ, Pravoslavie i sovremennostj, sudėt. veikale Pravosla- 
vie v žizni, New York 1953, p. 22. 

146 GRIGORIJ SKOVORODA, Tvori, Kiiv 1961, t. I, p. 532. 

M?" ALEXANDRE M. DOBROLIUBOV, Iz knigi nevidimoj, Moskva 1905, 
p. 183. 

eina nuo , sum’ į , cogito’ ... Mūsasis Aš, mūsoji sąmonė yra ne 
kas kita, kaip būties išraiška, būties atšaka, todėl būtis ir išeina 
mumyse aikštėn pačiu tiesioginiu būdu», vadinasi, tampa mums 
akivaizdi 49, Šia prasme būdinga yra to paties Franko pastaba, 
esą Kantas Rusijoje niekad nėra turėjęs gilesnės įtakos ; priešingai, 
« kantiškosios filosofijos kritika ir kova su kantizmu yra buvusi 
nuolatinė rusiškojo mąstymo tema »"5°. Rusų mąstytojai neneigia, 
kad «perėjimas nuo gnoseologinio optimizmo Tomo Akviniečio 
mąstyme į pažinimo tragediją Kanto mąstyme yra buvęs vaisin- 
gas»; tačiau jis perkėlęs mąstytoją «į Buridano asilo būklę », 
kurioje nebeįmanoma apsispręsti, ir todėl pavertęs abejonę « mąs- 
tytojo bebūdiškumu, bevališkumu ir bejėgiškumu » 51, 

Tikraji rusiškojo mąstymo šaltinį yra teisingai nusakes N. 
Ogarevas ryšium su vokiškuoju idealizmu. Paskaitęs Hegelį ir 
Schellingą, Ogarevas į savo pastabų knygelę įrašė: « Pasipiktines 
dabar matau, kad jų mintys nėra iškentėtos » 5ž. Iš sykio šie žo- 
džiai mums atrodo keistoki. Argi esama ir iškentėtu minčių? Argi 
neteisus yra Tomas Akvinietis, pasak kurio protas negalįs kęsti? 
Ir vis dėlto ne šį antropologini kančios-mąstymo santykį turi gal- 
voje Ogarevas. Savo įrašu jis tik pareiškia, kad idealistinė vokie- 
čių filosofija nesanti įsišaknijusi kančioje ir kad todėl rusiškojo 
mąstytojo ji nepatenkinanti ir neitikinanti, nes šiajam tikra filo- 
sofija esanti tik ta, kurios pagrinduose slypis liūdesys dėl žmogaus 
kentėjimų ir mirties (N. Berdjaev). Tuo tarpu tokio liūdesio vo- 
kiškajame idealizme kaip tik nesą. Užtat nors Hegelis ir Schellin- 
gas kuri laiką Rusijoje ir buvo virtę, pasak N. Berdjaevo, « beveik 
rusiškaisiais filosofais » 53, vis dėlto gana greitai buvo jais nusikra- 
tyta — kaip tik dėl neiškentėtos jų minties. Rusiškąjį mąstymą 
ypač piktino Hegelio teiginys, esą protingumas ir tikroviškumas 
yra tapatūs; teiginys, kurį V. Majkovas yra pavadinęs negyveni- 
miškos išminties viršūne ir prieš kurį pasisakė minėtasis Ogarevas : 
«Ne, mano ponai, neviskas, kas tikroviška, yra ir protinga; pro- 
tingumas privalo dar tik virsti tikrove »1%. Hegelio kritika rusų 
filosofijoje truko visą XIX šimtmetį ir savaime pratiso į jų išei- 


M? SIMON FRANK, Die russische Weltanschauung, Charlottenburg 1926, 

152 N. OGAREV, Izbrannye socialno-političeskie i filosofskie proizvedenija, 

vybę Vakaruose. Visą šią kritiką S. Frankas sutraukia į keletą 
būdingų sakinių : « Hegelis įstengia visa pasaulyje pažinti, išskyrus 
vieną dalyką, būtent: pasaulyje viešpataujančią kvailybe (glu- 
postj) kitaip sakant, jo maištingumą (stichijnostj) ir netvarkin- 
gumą, kurie galų gale sutampa su pasauliniu blogiu. Bet kaip tik 
tai, nelaimei, ir yra tikrovinė, žmogaus labiausiai jaučiama pasaulio 
būklės pusė. Užtat Hegelio idealizmas, nepaisant visos jo platybės 
bei gilybės, pasirodo esąs , idealizmas ’ blogąja šio žodžio prasme, 
vadinasi, melagingas pasaulio suidealinimas » 65, 

Rusiškasis mąstytojas mėgina šio melagingumo išvengti tuo, 
kad apmąsto kančią ne kaip teorinę problemą, — tai yra dariusi 
Vakarų filosofija visą laiką, — bet kad patį mąstymą jis kildina iš 
kančios, laikydamas šiąją keliu išminčiai siektų. Tai ypač yra 
pabrėžęs I. Iljinas (1882-1954) savo jau Vakaruose išleistoje kny- 
goje Religinė filosofijos prasmė (1925). Kovodamas su atsietine 
filosofija, — šią kovą pradėjo V. Solovjovas veikalu Atitrauktiniu 
pradų kritika (1887-1880), — Iljinas sieja filosofiją iš esmės su gy- 
venimu, laikydamas ją «būtina ir subrendusia jo apraiška » ir 
apibrėždamas ją kaip «gyvenimo mokslą »15%. Filosofuoti, pasak 
Iljino, «reiškia tikrai gyventi ir mintimi nušviesti bei perkeisti 
tikrojo gyvenimo esmę »; filosofija esanti ne kas kita, kaip « siste- 
minis pažintinis atskleidimas to, kas sudaro patį giluji gyvenimo 
pagrindą »: gyvenimas esąs filosofijai ir jos šaltinis, ir jos objek- 
tas; ji iš gyvenimo kylanti ir, į jį atsigrįžusi, jį apmąstanti (t. p.). 
Tačiau gyvenimas ir kančia yra neperskiriami. Iljinas aistringai 
galynėjasi su tais, kurie norėtų filosofiją atsieti nuo gyvenimo ir 
tuo paneigti jai kančios pobūdį: «Jų sprendimai, sako Iljinas, 
nekyla iš kentėjimo dėl objekto ir nesiremia tikra pažintine įtam- 
pa » 57, todėl jie ir negali suimti savin filosofijos esmės, nes «gyve- 
nimas yra kančia, vedanti į išmintį» 58. Kas tad prasilenkia su 
kančia, prasilenkia ir su išmintimi kaip filosofijos esme. Užtat 
Iljinas ir teikia mums tokią filosofijos aptarti : « Filosofija yra kan- 
čios kildinama išmintis » (t. p.). Tai apibrėžtis, kurioje kančia kaip 
pradmė jau ir formaliai yra įtraukta į filosofijos sampratą. 

Jeigu betgi filosofija yra kančios pažadinta išmintis, tuomet 
ir filosofas kaip išminties nešėjas yra ne tas, kuris yra daug mo- 
kęsis, bet tas, kuris yra daug kentėjęs. Laisvai prisiimta bei ne- 
šama kančia įgalina žmogų ne tik giliau žvelgti i būtį, bet ir ge- 


15 S. FRANK, Filosofija Gegelja, žurnale Putj, Paris 1932, nr. 34, p. 
46-47. 

riau pasidalinti šia įžvalga su kitais: kitų mokytojas yra tik ken- 
čiantysis. Tik kenčiantysis, pasak Iljino, gali ir turi «ka nors 
svarbaus mums pasakyti »!9. O taip yra todėl, kad kančia įvykdo 
mūsų laisvę visa jos pilnybe. Nesusidüres su kančia ir jos nepri- 
siėmęs, žmogus neistengia paversti laisvės savo būvio lytimi, nes 
gėris pats savimi neveda žmogaus į apsisprendimą, kuriuo vienin- 
teliu laisvė reiškiasi ir buvoja. Nepavertęs gi laisvės savo būvio 
lytimi, žmogus neišvysto savo žmogiškumo ligi galo, pasilikdamas 
tarsi neišsiskleidęs pumpuras. Štai kodėl nekentėjęs ar nekenčiąs 
žmogus ir neturi nieko svarbaus pasakyti, nes jo žodis nėra savas 
išminties prasme. Toksai žmogus gali gražiai perteikti kitu žodžius, 
vadinasi, gali būti kalbėtojas (rhėtor), bet jis negali tarti savo žo- 
džio vadinasi, būti išminčius (sofos). Tik perėjęs per kančią, jis 
igyja tikrojo pažinimo — ne knyginės išminties, ne paveldėtų pa- 
žinčių, bet pažinimo, rasto skausmo įaudrintoje ir nuskaidrintoje 
savoje būtybėje. Kančia įvykdo mūsų laisvę, o laisvė įvykdo mūsų 
žmogiškumą, iš kurio ir gema niekad nebuvusiųjų, vadinasi, origi- 
nalių vertybių. 

Istoriškai žiūrint, reikia apgailestauti, kad rusų filosofija kaip 
naujas filosofavimo pavidalas pasiliko tik užuomazga : Rusijoje jis 
buvo revoliucijos nutrauktas staiga, Vakaruose jis sunyko pamažu 
išeivybės sąlygose ir naujo karo sūkuriuose. Jį pakeitė ir net tam 
tikra prasme pratęsė marksistinė filosofija, jau nuo XIX šimt. 
pabaigos pasidariusi nebesvetima rusiškajam mąstymui. Kilęs, kaip 
netrukus regėsime, irgi iš kančios, marksizmas rado Rusijoje pa- 
ruoštą gnoseologinę dirvą ir todėl įsigalėjo čia greičiau, negu kur 
kitur. Nors savo turiniu marksistinė filosofija ir yra senosios ru- 
siškosios filosofijos tiesioginė priešingybė, tačiau kilmės šaltinis 
joms abiem yra tas pats. Ir ši pradmės tapatybė padarė, kad 
rusiškasis mąstytojas pasiliko ir toliau kančios filosofijos nešėjas 
— jau marksistine lytimi. 


3. MARKSIZMAS KAIP KANČIOS FILOSOFIJA 


Paprastai marksizmą nagrinėjame ir su juo galynéjamés turi- 
nio atžvilgiu. Tačiau kaip ir kiekvieno filosofavimo, taip ir mark- 
sistinio turinys esti apsprendžiamas jo kilmės šaltinio. Kas yra 
marksizmas kaip filosofija, galime atsakyti, tik patyrę, kas yra jo 
pradmė. 


19 I. ILJIN, Wesen und Eingenart der russischen Kultur, Affaltern a. A. 
1944, p. 86. 

Tiek nuostaba, tiek abejonė, kaip minėjome, yra tam tikras 
pasaulio pergyvenimas — pirmuoju atveju pasaulio kaip darnos, 
antruoju atveju pasaulio kaip klastos. Tačiau abiem atvejais žmo- 
gus nepuoselėja noro pasaulio keisti: nuostabos atveju todėl, kad 
pasaulis atrodo esąs kosmas, vadinasi, tiesos, gėrio ir grožio regi- 
mybė, kuria reikia tik gėrėtis; abejonės atveju todėl, kad pasaulis 
atrodo esąs apgaulė, nuo kurios reikią ieškotis priebėgos savoje 
sąmonėje. Abiem atvejais žmogus lieka stovis šalia pasaulio, ne- 
sueidamas su juo i veiklos santyki. Užtat abu šiuos filosofavimo 
pavidalus arba abi šias filosofines žmogaus elgsenas pasaulio at- 
žvilgiu marksizmas ir laiko nepriimtinomis, kadangi jos klastojančios 
tikrąjį žmogaus nusistatymą, išreikšdamos jį tik iš dalies ir tik 
laikinai. 

Yra tikra, kad žmogus pasauliu stebisi. Bet tai esanti anaiptol 
ne pagrindinė jo laikysena ; tai greičiau akimirksnio švystelėjimas, 
pagrindinio nusistatymo neišreiškiąs ir todėl istoriškai peržengia- 
mas. Stebėjimąsi pasauliu K. Marksas vadina «gamtinės sąmonės 
būkle », kai «gamta žmonėms pradžioje atrodė esanti visiškai 
svetima, visagalė, neįveikiama jėga, kurios akivaizdoje žmonės elgėsi 
grynai gyvuliškai, leisdamiesi jos stebinami tarsi galvijai ; tai esanti 
«kaimenės sąmonė», ir «žmogus čia skiriasi nuo avino tik tuo, 
kad jo sąmonė atstoja jam instinktą arba kad jo instinktas yra 
sąmoningas » 16°, Išsivystant gi gamybai, ši kaimenės sąmonė vis 
labiau virto visuomenės sąmone, suvokiančia žmogaus galią ryšium 
su gamta, ir todėl buvo šiosios vis mažiau stebinama : kultūriškai 
— pagal Marksą: «istoriškai » — perkeista gamta nebekelia jokios 
nuostabos. Todėl marksistiniai mąstytojai yra įsitikinę, kad filo- 
sofavimas iš nuostabos galėjęs būti vykdomas tik tokių sluogsnių, 
kurie gamyboje iš viso nedalyvavę, būtent: senovėje vergų savi- 
ninkai, viduramžiais feodalai, vienuoliai, kunigai ; tai buvusi aristo- 
kratinė filosofija, kurios atstovai buvę « mokyti atsiskyrėliai », nes 
tik jie galėję pasaulį laikyti kosmu, vadinasi, tvarka bei darna ir 
stebėtis juo kaip Viešpaties veikalu !%. Tuo tarpu «rūpesčio bei 
trūkumu pilnam žmogui nesako nieko nė gražiausias reginys » 1%, 

Taip pat yra tikra. kad daugeliu atvejų žmogus abejoja. Bet 
ir vėl: abejone žmogus negyvena. Vienoje vietoje Marksas sako, 
kad filosofija « reikalauja patikrinti abejonę » !9, tai yra ją nugalėti 


160 KARL MARX - FRIEDRICH ENGELS, Werke, Berlin 1962, t. III, p. 31. 

kaip ir Descarto atveju. Tatiau Descartas pasilieka dar grynai for- 
malinėje abejonės nugalėjimo plotmėje : jam nebeabejotinas yra tik 
pats abejojimo veiksmas sąmonėje. Tuo tarpų Marksas reikalauja 
materialinio abejonės nugalėjimo : filosofija turinti atidengti tikro- 
vinį abejonės pagrindą ir jį pašalinti. Jeigu abejonė yra grindžiama 
tuo, kad pasaulis esąs klasta, tai reikia eiti i pasaulį ir paversti ji 
tiesa. Abejonė esanti teisėta ir pateisinama. Tačiau ji negalinti 
virsti nuolatine žmogaus būsena. Užtat santykis su abejone mark- 
sizme yra visiškai kitoks, negu visoje naujojoje Vakarų filosofijoje. 
Descartas, abejonės ištiktas, traukiasi į vidų, palikdamas pasaulį 
ir toliau buvoti apgaulingai. Juo seka ir visas vėlesnysis Vakaru 
mąstymas. Marksas gi eina į pasaulį ir šalina iš jo apgaulę, tuo 
pačiu šalindamas ir abejonę. Todėl abejonė, kaip ir nuostaba, yra 
marksizmui praeinanti apraiška, trunkanti tik tol, kol žmogus 
nesiima pasaulio keistu: gamybos perkurtame pasaulyje nebėra 
vietos ne tik nuostabai, bet nė abejonei. Tikroji žmogaus elgsena 
pasaulio akivaizdoje nėra nei nuostaba, nei abejonė. Kas tad ji 
marksizmui yra? 

Marksizmas didžiuojasi atradęs labai paprastą, tačiau įvairių 
pasaulėžiūrinių prieaugu aptemdintą tiesą, būtent: «žmogus turi 
galėti gyventi, kad galėtų kurti istoriją » (mūsiškai tariant: kul- 
tūrą); tai esanti « pati pirmoji kiekvieno žmogiškojo būvio, vadi- 
nasi, ir kiekvienos istorijos prielaida »!%. Gyventi betgi reiškia 
turėti ko valgyti bei gerti, kur prisiglausti, kuo apsirengti ir t. t. ; 
kitaip sakant, gyventi reiškia tenkinti savo poreikius. Iš sykio ši 
tiesa atrodo esanti gryna nuodėva. Tačiau tikroji jos prasmė at- 
siskleidžia, paklausus, kokiu būdu žmogus savo poreikius pasaulyje 
tenkina. Visų pirma — ne gyvuliniu būdu, gaudamas iš gamtos to, 
ko jam reikia, nes gamta žmogui kaip tik neduoda to, ko jam 
reikia. Tarp gyvulio alkio ir gamtoje randamo daikto esama vidi- 
nio atitikmens: gyvuliui pakanka Si daiktą rasti ir juo sotintis. 
Taip yra su visais gyvulio poreikiais. Todėl Fr. Engelsas Gamtos 
dialektikoje ir sako, kad «gyvulys viršine gamta tik naudojasi » 16, 
Tuo tarpu žmogui naudojimasis gamta, kokia ji yra, anaiptol nėra 
jo poreikių tenkinimo būdas. Žmogaus gyvenimas nėra jam tei- 
kiamas paruošta lytimi : jį pasiruošti žmogus turi pats. Nuosekliai 
tad, pasak Markso, « pirmasis istorinis žygis ir yra pasigaminti 
priemonių poreikiams tenkinti »166. Tačiau kad žmogus pajėgtų 
keisti gamtą pagal savo poreikius, jis turi ją pažinti: ištirti jos 


144 Ten pat, t. IIT, p. 28. 
16 Ten pat, t. XX, p. 452. 
166 Ten pat, t. III, p. 28. 

dėsnius, jos objektus, jos veiksmus ir paskui taip juos pertvarkyti, 
jog jie, virtę jau paties žmogaus padarais, atitiktų jo poreikių 
prigimti. Mes mąstome ne todėl, kad stebimės ar abejojame, o 
todėl, kad trokštame gyventi. Poreikis — štai kas yra tikrasis pa- 
žinimo stūmiklis. 

Tačiau kas gi yra poreikis? Marksas yra poreikį nusakęs gana 
kasdieniniais pavyzdžiais: reikalu valgyti, gerti, turėti buveinę, 
turėti drabužį... Bet kaip tik šiame poreikio kasdieniskume ir 
atsiskleidžia savotiška žmogaus padėtis pasaulyje. Būtybė, kuri 
turi poreikių ir pajėgia gyventi, tik šiuos poreikius tenkindama, 
buvoja bėdos būklėje. Tai reiškia: ji buvoja pavojingai bei grės- 
mingai, nes galimybė, kad ji šių poreikių nepatenkins ir todėl žus, 
yra jai visados dabartinė. Būtybė turinti poreikiu yra stigli pačia 
savo sąranga. Poreikis yra antropologinė šio stigliaus apraiška. 
Turėti poreikių reiškia buvoti rūpinantis ir baiminantis, vadinasi, 
kenčiant. Kančia yra stiglios būtybės būsena. Užtat nors marksiz- 
mas ir kalba apie kasdienos poreikius, tačiau pro juos jis regi 
bendrąją žmogaus būklę pasaulyje kaip bėdos būklę: žmogus, sako 
Marksas, yra « kenčianti, lygstama ir aprėžta būtybė »197. Regimai 
ši jo būklė išeina aikštėn visų pirma socialine neteisybe, kuria kaip 
tik ir prabyla žmogiškoji kančia ir kurios nešėja yra varguomenė. 
Marksas supranta varguomenę, tiesa, kaip klasę, kuri tačiau turi 
« visuotinio pobūdžio savo kentėjimu » ir todėl šaukiasi «ne kurios 
nors skirtinos teisės», o «teisės apskritai», nes jai yra buvusi 
« padaryta ne kokia nors skirtina neteisybė, o neteisybė apskritai »; 
užtat savus reikalavimus varguomené ir remia «ne istoriniu, o 
žmogiškuoju titulu »!9?. Mūsų klausimui yra nesvarbu, kad Mark- 
sas varguomenei atitiesti reikalauja revoliucijos. Mums čia tik 
svarbu pabrėžti žmogiškasis varguomenės pobūdis, kuriuo yra 
nusakoma žmogiškoji būklė pasaulyje. Nes marksistinis , darbinin- 
kas' yra tik naujoviška varguolio lytis. Esmeje varguolis yra 
kiekvienas, kuris yra pažeistas savame žmogiškume, suverčiant ant 
jo pečių buvimo naštą. Padalinti šią naštą yra marksizmo siekis 
ir sykiu šios naštos tikrenybės pripažinimas — ne vienam kuriam 
visuomenės sluogsniui, bet žmogui kaip poreikių turinčiai būtybei. 

Su šia bėdos būkle pasaulyje marksizmas ir sieja filosofiją. 
Marksizmui visų pirma rūpi ne tiek pagerinti varguomenės padėtį 
tiesiog, kiek pažadinti jos sąmonę, kad ji susivoktų esanti varguo- 
menė. Nes kol varguolis nesijaučia esąs varguolis, vadinasi, bu- 
vojąs bėdos būklėje, tol jis neieško nė išeities iš šios būklės. Bėdos 


167 KARL Marx, Die Frühschriften, p. 274. 
168 KARL Manx - FRIEDRICH EwGELS, Werke, t. I, p. 390. 

būklė galinti būti nugalėta tik dviejų pradų vienybe: kentėjimo ir 
mąstymo. Nei grynas mąstymas be kentėjimo, nei gyvulinis kentė- 
jimas be mąstymo nėra pajėgūs pergalėti šiai būklei. Todėl Mark- 
sas ir kalba apie « buvojima kenčiančios žmonijos » ir apie « prie- 
spaudą mąstančios žmonijos », kuriu sąjunga nebebüsianti « suvirški- 
nama gyvulinio filisteriu pasaulio »19, vadinasi, mūsiškai kalbant, 
nebebūsianti nuslėgta neklausiančiosios būklės. Marksas reikalauja, 
kad « filosofija varguomenėje rastų savo medžiaginių, 0 varguomenė 
filosofijoje savo dvasinių ginklų », nes « filosofija negali būti įvykdyta, 
nepašalinus varguomenės, o varguomenė negali būti pašalinta, 
neįvykdžius filosofijos »!??. Užtat Marksas ir skelbia: « Ligi šiol 
filosofai pasaulį tik skirtingai interpretavo, o reikia, kad jis būtų 
pakeistas » 171, 

Bėdos būklė pasaulyje yra tad tikroji marksistinės filosofijos 
pradmė. Kančia yra šios filosofijos šaltinis, iš kurio ji teka ir 
kurio pobūdį ji nešasi visą savo skleidimosi kelią. Tai meta neti- 
kėtos šviesos marksistinės filosofijos dvasiai suprasti ir paaiškina 
nevieną tamsų šios dvasios bruožą. 

Visų pirma beatodairinę pasaulio kritiką. Nenorėdamas eiti 
Hegelio keliu, Marksas nebuvo linkęs, kaip jis pats sako, « išvys- 
tyti pasauliui naujų principų iš pasaulio principų »: statyti « gatavą 
ateitį visiems laikams » esąs ne jo dalykas; užtat jis skelbė labai 
aiškiai « beatodairinę kritiką visko, kas buvoja dabar; beatodai- 
rinę ta prasme, kad kritika nenusigąstų savo pačios išdavų » 172, 
Iš pažiūros tai skamba gana nihilistiškai ir primena rusų nihilistų 
užmojį, vaizdingai nusakytą A. Gerceno knygoje / kitą krantą 
(1848-1850 ; originalas vokiečių kalba): « Mes nestatome, mes tik 
griauname ; mes neskelbiame jokio naujo apreiškimo, mes tik šali- 
name senus melus. Mūsų laikų žmogus, tasai didysis tiltininkas 
— pontifex maximus —, tiesia tik tiltą i kitą krantą, gi nežinomas 
ateities žmogus jau žengs šiuo tiltu »!”. Tačiau nei Markso, nei 
Gerceno žodžiai nėra nihilistinės nuotaikos : jie yra pažadinti kan- 
čios ir todėl tik kančios šviesoje tegali būti suprasti. Nes kiekviena 
filosofija, kilusi iš kančios, svarsto pasaulį neigiamai, kas teoriškai 
ir reiškia jo kritiką. Iš kančios mąstąs filosofas negali pergyventi 
pasaulio kaip šviesoje skendinčios puošmenos. Kančia atskleidžia 
stiglių ne tik žmogaus būtybėje, bet ir visoje pasaulio sąrangoje. 


19 Ten pat, t. I, p. 343. 
170 Ten pat, t. I, p. 391. 
11 Ten pat, t. III, p. 7. 
172 Ten pat, t. I, p. 344. 


15 A. I. HERZEN, Ausgewählte philosophische Schriften, Moskau 1949, 
p. 351-352. 

Pasaulis, kuris žmogaus poreikių nepatenkina, kuris jį kankina ir 
galop pražudo, nėra vertas būti nuostabos objektu. Toksai pasaulis 
užsitarnauja kritikos giliausia šio žodžio prasme. Todėl ir mark- 
sistinis mąstymas, kilęs iš kančios, savaime virsta pasaulio kalti- 
nimu, kaip ir rusiškasis. Kiek nuostabos pažadinta filosofija pa- 
saulį tik imliai aprašo, tiek iš kančios kilusi filosofija jį vertina. 
Kančios filosofija yra aksiologija pačiuose savo pagrinduose. Mark- 
sizme tai yra ypatingai ryšku. 

Marksizmo kilimas iš bėdos būklės paaiškina ir jo taip stipriai 
pabrėžiamą mąstymo ir veikimo tapatybę, kurios nerandame nei 
nuostabos, nei abejonės filosofijoje. Mąstytojas, filosofuojąs iš kan- 
čios, negali pasaulio atžvilgiu laikytis imliai, kaip tai daro mąsty- 
tojas, akstinamas nuostabos ar abejonės. Nes kančia, žadinanti ji 
mąstyti, yra kartu ir jo paties būklė. Kenčiąs mąstytojas ieško 
išeities iš kančios ir todėl savaime esti verčiamas veikti. Mąstyti 
iš kančios reiškia mąstyti pasaulio linkui, kad į jį eitum ir jį 
keistum. Trauktis nuo pasaulio į savą sąmonę, kaip tai daro 
abejojąs mąstytojas, kančios atveju taip pat yra neimanoma, ka- 
dangi kančia lydi žmogų visur. Dar daugiau: kančia kaip tik 
telkiasi savimonėje. Buddha turi tiesos, laikydamas žmogiškąjį Aš 
kentejimu priežastimi, nes bėdos būklė be savimonės būtų tik 
objektyvi stoka, kuri, pasiekusi savimonę, virsta kančia: stoka 
savimonėje yra mano stoka ir tuo pačiu mano kančia. Todėl bėgti 
į savimonę reiškia kančią stiprinti, sykiu betgi stiprinti ir ryžtą 
veikti. Štai kodėl susivokti, kad esi varguolis, yra kartu ir susi- 
vokti, kad esi pašauktas keisti pasaulį. Prikaišiodamas filosofams, 
esą šie pasaulį tik interpretavę, Marksas tuo ir pasako, kad filoso- 
fai iki šiol taip mąstę, tarsi buvotu šalia pasaulio, neliečiami bėdos 
būklės, nes bėdos būklė niekad mąstymui neleidžia išsisemti inter- 
pretacija. Ji veda ji į veiklą ir tuo pačiu į visos dabartinės pa- 
dėties kaitą. Dėl to marksizmas ir yra « veiklos filosofija » (G. Ple- 
chanov). 

Kančia galop išaiškina ir bendruomenini marksistinio masty- 
mo pobūdį. Nuostabos ar abejonės pažadintas mąstymas gali būti 
ir vienišas. Bet niekad vienišas negali būti mąstymas, kilęs iš 
kančios, kadangi jis savaime eina veikimo linkui, o veikimas pačia 
savo prigimtimi yra sutelktinis. Perkeisti gamtą taip, jog ji taptų 
objektu mūsų poreikiams tenkinti, mes galime tik kaip bendruo- 
menė. Pasaulio perkeitimas yra ne vienkartinis veiksmas, bet isto- 
rinis vyksmas, einąs iš vienos kartos į kitą ir vienai perteikiąs 
kitos laimėjimus. Todėl ir šio perkeitimo subjektas iš tikro yra 
ne asmuo, o bendruomenė, istoriškai žiūrint, visa žmonija. Jeigu 
betgi mąstymas yra šio perkeitimo grindžiamasis sandas, tai jis 

gali vykti tik vieno Zmogaus sambüvyje su kitu. Nuosekliai tad 
Marksas sąmonę ir vadina « visuomeniniu padariniu », atsirandančiu 
santykiaujant «su kitais asmenimis ir daiktais»!4. Tuomet ir 
«tiesa, kaip pastebi Marksas, yra bendra ; ji priklauso ne man; ji 
priklauso visiems» — ne tik ta prasme, kad visi yra jos , savi- 
ninkai ', bet ir ta, kad visi yra jos kildintojai 15. Tiesa yra isto- 
rinis vyksmas, ir atskiras žmogus yra ne jos nešėjas, o tik dalyvis 
joje. Nes ir bėdos būklė yra ne mano ar tavo, o žmogaus apskri- 
iai: tai visų mūsų likimas. Kas tad mąsto, šios būklės Zadinamas, 
tas savaime mąsto bendruomeniškai : jo mąstymas yra sambūvinis. 
Tikrovinė bėdos būklės pergalė yra įmanoma tik tuo atveju, kai 
ji laimima visiems. Mąstyti tad bėdos būklės akivaizdoje reiškia 
mąstyti bendro mūsų likimo akivaizdoje. Žmonija neša ši likimą 
savu buvimu, o filosofas suvokia jį savu mąstymu. Todėl jis nesi- 
traukia savon sąmonėn, neuZsidaro vienutėje, nebėga į dykumas, 
o eina į pasaulį, jungiasi į kenčiančiųjų bendruomenę ir neša su jais 
šį bendrą likimą. Bendruomeninis marksistinio mąstymo pobūdis 
yra savaiminga išvada, siejanti filosofą su visais kaip tos pačios 
bėdos būklės nari. 

Svarbiausios tad marksistinio mąstymo savybės rodo, kad 
marksizmas kaip filosofavimo pavidalas yra kilęs iš visai kitokio 
šaltinio ir todėl reiškiasi istorijoje visai kitokiu būdu. Kančia, 
būdama skirtingos sąrangos, negu nuostaba ir abejonė, savaime 
atspindi šį skirtingumą ir jos pažadintoje filosofijoje. Čia glūdi 
priežastis, kodėl marksizmą yra sunku suprasti, o dar sunkiau jį 
savu mąstymu atgaminti, kadangi mes vis dar tebefilosofuojame, 
įtaigaujami čia nuostabos, čia abejonės. Kančia kaip mąstymo 
šaltinis mums yra vis dar daugiau ar mažiau svetima. Tuo pačiu 
lieka svetima ir marksistinio mąstymo dvasia, nekalbant jau apie 
patį jo turinį. 

Sykiu tačiau kančioje kaip marksistinio mąstymo šaltinyje 
glūdi ir priežastis, kodėl ši nauja ir daugeliui svetima filosofija taip 
greitai bei plačiai pasklido ir tebesklinda. Filosofija, kilusi iš nuo- 
stabos ir nepastebinti ar bent tinkamai nejvertinanti blogio vaid- 
mens, atrodo kenčiančiajam žmogui tarsi jo pajuoka, kadangi skel- 
bia pasaulį esant darnu, šviesų, tikslingą ir prasmingą : nuostabos 
filosofija piktina kenčiantiji, kaip Jobą piktino jo draugai su savo 
paguoda. Filosofija, kilusi iš abejonės, atrodo kenčiančiajam Zmo- 
gui kaip mažakraujis reiškinys, blankus savyje ir bejėgis pasaulio 
atžvilgiu, ieškąsis užuovėjos sąmonėje ir todėl bereikšmis tikrovėje, 


14 KARL MARX - FRIEDRICH ENGELS, Werke, t. III, p. 31. 
15 Ten pat, t. I, p. 6. 

kadangi kenčiantysis nė kiek neabejoja šia tikrove : kančia atsklei- 
džia pasaulio tikroviškumą akivaizdžiau ir todėl įtikinamiau, negu 
visa kita. Abu tad ligšioliniai Vakarų filosofijos pavidalai neturi 
nieko svarbaus pasakyti kenčiančiajam žmogui, kadangi nesugeba 
palengvinti jo likimo ir net šiuo likimu iš viso nesidomi. Nuostaba 
ir abejonė yra kančiai aklos. 

Bet štai, kyla naujas filosofijos pavidalas, gimęs kaip tik iš 
kančios. Jis pasaulio nei šlovina, nei nuo jo bėga; priešingai, jis 
eina į pasaulį, ima jo sunkenybes ant savo pečių, kenčia su ken- 
čiančiaisiais ir mėgina nurodyti, kaip būtų galima pergalėti kančios 
sukurtą būklę. Argi tad nuostabu, jei šis pavidalas daugiur randa 
ne tik pritarimo, bet ir aistringo išpažinimo? Marksizmas sklinda 
visur, kur tik kančia yra virtusi žmogiškojo būvio lytimi, būdama 
regimiausia socialinių neteisybiu bei skriaudų plotmėje. Varguo- 
menė kaip kenčiančiojo žmogaus bendrija renkasi marksistinę filo- 
sofiją ne dėl jos , mokslinio ’ turinio, kaip tai mums tvirtina mark- 
sizmo teoretikai, bet dėl žmogiškosios nuotaikos — būti kančios dali- 
ninke ir kartu pastanga kančios būklei pašalinti. 


4. KANČIOS FILOSOFIJOS POBŪDIS 


Čia aprašytieji kančios filosofijos pavidalai yra didžiai skir- 
tingi savo turiniu, tačiau juos visus jungia tas pats objektas, tas 
pats pobūdis, tas pats siekis ir galop ta pati grėsmė. 

Formaliai žiūrint, kančios objektas, kaip ir nuostabos ar abe- 
jonės, yra pasaulio būsena : kaip pasaulis buvoja. Kaip gi tačiau 
pasaulis turi buvoti, kad keltų mumyse kančios? Kokia turi būti 
objektyvi jo sąranga, kad ji reikštųsi mumyse kaip subjektyvus 
kentėjimas? Kiekvienos filosofijos pagrinduose, kaip sakėme, glūdi 
vienas kuris pagrindinis pergyvenimas, iš kurio filosofija ir kyla, 
Tačiau kiekvienas šis pergyvenimas turi savo atitikmenį ir virši- 
niame pasaulyje : jis gema mumyse, tik mums susidūrus su pasau- 
liu. Pagrindiniai pergyvenimai yra pasaulio padėčių sąmonė, vadi- 
nasi, suvokimas to, kas yra pasaulis ir kartu kas esame ir mes 
patys kaip buvoją pasaulyje. Nes visų šių pagrindinių pergyve- 
nimų objektai nėra tik šalia mūsų; jie yra ir mumyse; dar dau- 
giau: jie yra ir mes patys. Tr kaip tik šis suvokimas, kad ir mes 
esame tai, ką pergyvename pasaulyje, turi galios sukrėsti mūsų 
būtybę. Tš nuostabos nekiltų jokia filosofija, jei nuostabos objek- 
tas — pasaulis kaip kosmas — buvotų tik šalia mūsų, vadinasi, jei 
mes patys nebütume mikrokosmas, tai yra: darna, šviesa, grožis, 
nors ir maža apimtimi (mikros). Abejonė neverstų mūsų remtis ja 

pačia kaip akivaizdybe, jei pasaulis kaip klasta bei apgaulė grėstų 
mums tik iš lauko, vadinasi, jei savęs pačių nepergyventume kaip 
esančių pilnų klastos bei apgaulės. Tik atitikmuo tarp pasaulio ir 
mūsų yra anų pagrindinių pergyvenimų reikšmingumo pagrindas. 
Kitaip visi šie pergyvenimai turėtų tik tokios reikšmės, kokios, 
sakysime, turi žiemos šalčio ar vasaros karščio pergyvenimas: mes 
patys nesame nei šaltis, nei karštis. 

Tas pat tinka ir kančiai kaip pagrindiniam pergyvenimui : ir 
ji turi savo atitikmenį pasaulyje. Kalbėdami apie nuostabos sudu- 
žimą, sakėme, kad ji žlunga, kadangi neregi pasaulyje viešpatau- 
jančio blogio. Blogi paregėjus, nuostaba dingsta. Blogis ir nuo- 
staba išskiria vienas kitą. Ir štai, dingusios nuostabos vietą užima 
kančia. Blogis ir kančia remiasi vienas kitu. Blogis yra objekty- 
vinė kančios pusė, o kančia yra subjektyvinis blogio patyrimas. 
Tad į ankstesnį klausimą, kaip turi buvoti pasaulis, kad keltų 
mumyse kančios, galime atsakyti: pasaulis, kuris žadina kančią, 
tegali būti kosmo priešingybė, kaip nuostaba yra kančios priešin- 
gybe. Kosmo gi priešingybė yra chaosas. Kiek pasaulis yra chao- 
sas, tiek jis yra ir kančios priežastis. Kančioje atsiveria kažkokia 
tamsi ir maištinga pasaulio pusė; kažkas žymiai siaubingesnio, 
negu tariamybė, pažadinanti abejonę. Kančioje būtybė pasirodo 
esanti ne tik klastinga, bet ir grėsminga: tai naikinanti jėga, 
nukreipta prieš patį buvimą. Egzistencinės filosofijos teiginys, kad 
«niekis naikina — das Nichts nichtet» (M. Heidegger), kančioje 
yra patiriamas visa savo tikrenybe. Kančioje apsireiškia pasaulio 
buvimas niekio linkui. | šį apsireiškimą esame įtraukiami ir mes 
patys : kančioje mūsų buvimas pasirodo esąs dužlus. Chaosas kaip 
kančios objektas atsiskleidžia ir mumyse : ir mes patys buvojame 
chaotiškai. Užtat kančia nėra mums tik iš viršaus primestas da- 
lykas, tarsi būtume užsigavę koją į kelio akmenį. Kančia yra 
mūsų pačių kaip maišaties savimonė, todėl perskverbia visą mūsų 
būtybę su visomis jos galiomis: mes kenčiame visu savimi; nėra 
nieko mumyse, kas būtų kančiai atsparu. Ir tik tai pergyvendami, 
pradedame klausti ir filosofuoti. Tariamas mūsų būvio aiškumas 
kančios yra suardomas ligi jo neatpažinimo. Ištikti kančios, mes 
stebimės, kaip galėjome pasaulį laikyti kosmu. Šiuo atžvilgiu N. 
Berdjaevas teisingai pastebi, kad « filosofinis pažinimas savo apim- 
timi priklauso nuo gyvo patyrimo, nuo patyrimo žmogiškojo būvio 
priešingybių, nuo tragikos patyrimo » 178, 

Pasaulis kaip chaosas, regimas įvairiausiomis blogio lytimis, 


176 NIKOLAJ BERDJAJEW, Das Ich und die Welt der Objekte, Darmstadt 
1952, p. 28. 

skatina mus ne tik jį apmąstyti, bet itaigauja ir patį šio apmąs- 
tymo pobūdį, būtent : kančia mąstymą veikdina. Kesdami negalime 
pasauliu nei stebėtis, nei juo abejoti. Kančia sunaikina pasaulio 
darną ir jo tariamybę. Kančios ištikti, stengiamės gelbėtis. Mus 
apnikęs ir mums žlugimu grasas blogis turis būti kokiu nors būdu 
atremtas. Rūpestis būti virsta kančioje bendriausiu, visa apiman- 
čiu rūpesčiu, vadinasi, pačia , egzistencialija '. Todėl kančios kil- 
dinamo mąstymo vidurkyje stovi ne pasaulis kaip kosmas, ne 
mūsų sąmonė kaip akivaizdybė, o žmogaus likimas laike. Iš kan- 
čios kilusi filosofija telkiasi aplink ši likimą ir ieško atsakymo į 
rūpestį būti. Šio pobūdžio filosofija yra didžiulio masto antropolo- 
gija arba žmogaus filosofija, tačiau žmogaus ne kaip kosmo da- 
lelės ar mikrokosmo — šios rūšies apmąstymų esama ir nuostabos 
filosofijoje —, bet žmogaus kaip buvojančiojo istorijos vyksme, 
kuriame chaoso grėsmė išeina aikštėn regimais pavidalais. Todėl 
iš kančios kilusią filosofiją galėtume vadinti ir , istorijos filosofija ’, 
jei istoriją suprastume kaip žmogaus likimo skleidimąsi laiko eigoje. 
Ją galėtume vadinti ir ,egzistencine filosofija’, jei egzistenciją 
suprastume ne grynai asmeninio, o istorinio, kultūrinio ir socialinio 
matmens prasme. Šią filosofiją išreiškianti nuotaika yra ne pasaulio 
šlovinimas, kaip nuostaboje, ir ne atsargumas jo atžvilgiu, kaip 
abejonéje, bet jo kaltinimas, tasai garsusis , j’accuse ’, randas kaltę, 
bet nerandąs kaltininko. O kur šis kaltininkas yra randamas, 
sakysime : išnaudotojų-kapitalistų klasė marksistinėje filosofijoje, 
ten mąstymas pasidaro gana plokščias, išsisemdamas socialinės 
plotmės kritika, tarsi ši plotmė būtų vienintelis matmuo žmogaus 
būvyje ir tarsi skriaudžiamasis nebūtų kartu ir skriaudėjas. 
Rūpestis gelbėtis iš kentėjimų būklės įtaigauja ne tik iš kan- 
čios kilusios filosofijos pobūdį, padarydamas ją visuotinės apimties 
antropologija, bet ir jos turini, paversdamas jį išganymo mokslu. 
Tai matyti visuose anksčiau aprašytuose šios filosofijos pavidaluose, 
išskyrus Jobo knygą, kuri, tiesa, klausia, tačiau kuri neteikia jokio 
atsakymo. Tuo tarpu tiek budizmas, tiek senoji rusų filosofija, tiek 
marksizmas aiškiai skelbia žmogaus išvadavimą, nors ir vykdomą 
skirtingais keliais: budizme, užgesinant Aš savimonę ; rusų filoso- 
fijoje, laukiant tiesioginio dieviškojo įsikišimo istorijon ; marksizme, 
perstatant iš pagrindų visuomeninę santvarką. Ir tai nėra atsitik- 
tinis dalykas. /$ganymo mokslas sudaro iš kančios kilusios filosofijos 
esmę. Nes kančia, veikdindama mąstymą, savaime verčia mąsty- 
toją kurti nurodymų, kaip žmogus turėtų elgtis, kad pergaletu ar 
bent pasilengvintu savo būklę pasaulyje. Gali šie nurodymai būti 
ir labai skirtingi, tačiau juos visus jungia vienas ir tas pats siekis: 
pamokyti kenčiantiji žmogų tam tikro elgesio kančios akivaizdoje. 

Užtat visi iš kančios kilusios filosofijos pavidalai baigiasi etika kaip 
išganymo mokslo praktine puse. Budizme tai yra aišku nuo pat 
Pradžios. Tai yra aišku ir senojoje rusu filosofijoje, kurioje ryškią 
Persvarą turėjo istorijos filosofijos (Rusijos pašaukimas) ir dorinės 
temos. Tai ryškėja galop ir marksizme, kuriame dialektinis mate- 
rializmas kaip ontologija vis labiau seklėja, o etika vis labiau 
gilėja bei platėja. 

Bet kaip tik čia ir glūdi pagrindinė iš kančios kilusios filoso- 
fijos silpnybė ir net jos žūties užuomazga. Išganymo mokslas, 
norėdamas pasilikti filosofijos plotmėje, o nežengti į teologijos 
plotmę, vadinasi, būti pagristas pažinimu, o ne tikėjimu, yra pri- 
verstas siūlyti istorinių būdų bei priemonių kančiai pergalėti. Kan- 
čia betgi nėra istorinis reiškinys, laike atsiradęs ir laike išnyksiąs. 
Kančia yra, kaip sakyta, blogio sąmonė bei patyrimas mumyse. 
Tuo tarpu blogis yra antistorinis : jis istorijoje reiškiasi, tačiau ne 
iš istorijos kyla. Todėl jis ir negali būti nugalėtas istorinėmis 
priemonėmis. Ir čia kaip tik atsiskleidžia kančios filosofijos prieš- 
taravimas : istoriškai nugalėti tai, kas nėra istoriška. Nün kai šis 
prieštaravimas tampa išganymo mokslu ir vaduojamąja etika, kan- 
čios filosofija neišvengiamai virsta utopija, patrauklia pradžioje, 
nuviliančia jos vykdymo eigoje. Gali budistinė meditacija ir labai 
aptemdinti Aš savimonę, suliedama asmenį su visata, tačiau, me- 
ditacijai pasibaigus, — pati jos pabaiga jau rodo, kad savimonė 
vis tiek pasilieka, — žmogus grįžta į tą pačią kentėjimų būklę 
kaip ir anksčiau. O jeigu meditacija nujautrina žmogų kančios 
atžvilgiu, tai tuo ji jo iš kančios anaiptol neišvaduoja, o ji tik 
atbukina kito kančiai, kas, sakysime, Indijos kasdienoje regėti labai 
aiškiai ir kas šią kasdieną padaro tokią nežmogišką. Gali mark- 
sistinė revoliucija pakeisti visuomeninę santvarką ir labai griežtai, 
tačiau po šio pakeitimo išauga nauja santvarka, — be jokios san- 
tvarkos visuomenė iš viso buvoti negali, — nemažiau pilna kančios, 
skriaudos bei neteisybės, kaip ir ankstesnioji : revoliucija pakeičia 
tik neteisybės subjektą, bet nepašalina pačios neteisybės, kaip tai 
yra irgi labai akivaizdu sovietinėje santvarkoje. Pavidalas filoso- 
fijos, kilusios iš kančios, yra savyje lygiai toks pat dužlus, kaip 
ir pavidalai filosofijos, kilusios iš nuostabos ar abejonės. 

Ir vis dėlto atrodo, kad jau esame įžengę į kančios filosofijos 
tarpsnį ir kad šio pavidalo filosofija pradeda vis labiau įsigalėti 
mąstymo istorijoje — šį sykį ne tik Vakaruose; net daugiau ki- 
tuose žemynuose, negu Europoje. Dabartinis žmogus jau yra pa- 
siekęs tokio savimonės laipsnio, jog jam nebe vis tiek, kaip jis 
pasaulyje buvoja. Bėdos būklė yra jo suvokiama nebe kaip lemtis 
ir todėl nebe kaip neišvengiamybė : dabarties žmogus yra įsisąmo- 

ninęs savą padėtį pasaulyje ir todėl bando ja nusikratyti. Rū- 
pestis būti pradeda organizuotis; jis virsta bendruomeniniu, tuo 
pačiu virsdamas ir socialiniu bei ekonominiu. Jis įsiveržia į ne- 
klausiančiąją bevardžio subjekto arba miesčionies būklę, sukrės- 
damas jo tariamą aiškumą, ir todėl perkeldamas filosofinį mąstymą 
net į tokius sluogsnius, kuriems jis anksčiau buvo visiškai sveti- 
mas. Kančios filosofijos pavidalas — pirmoje eilėje savo išganymo 
mokslu bei išganymo etika — pamažu virsta visuotiniu, itrauk- 
damas savo sritin net ir religinius sąjūdžius bei teologines teorijas, 
kurios šiandien iš antistorijos vis labiau leidžiasi istorijos plotmėn, 
siulydamos istorinių būdų kančiai nugalėti ir todėl galop susilieda- 
mos su filosofija, ypač marksistinių jos pavidalu. Kančia tampa 
šaltiniu kiekvienam dabarties mąstymui, vis tiek kokia linkme jis 
eitų : filosofine, teologine, sociologine, ekonomine ar net ir estetine, 
nes bėdos būklės pergyvenimas šiandien yra apsėdęs ir meną. 
Naujo filosofijos pavidalo kilimas bei skleidimasis mūsų metu yra 
jau beveik pati akivaizdybė. 

Be abejo, tai anaiptol nereiškia, kad nuostabos ar abejonės 
filosofijos pavidalai yra išnykę ar kad jie galėtų bei turėtų išnykti. 
P. Teilhard de Chardino pasirodymas mūsų dienų mąstymo aki- 
ratyje yra ženklas, kad nuostabos filosofija tebėra gyva, nes Teil- 
hardas esmingai mąsto, nuostabos itaigaujamas. Neopozityvizmo 
klestėjimas anglosaksų kraštuose aiškiai rodo, kad abejonės filoso- 
fija irgi yra gyva ir net daugiur vyraujanti. Nes kaip pagrindiniai 
pasaulio pergyvenimai — nuostaba, abejonė, kančia — yra neišnai- 
kinami, taip neišnaikinami yra ir iš jų kilę filosofijos pavidalai. 
Todėl kančios filosofijos pirmenybė mūsų dienomis yra tik istorinė, 
ne esminė. Apskritai esminės pirmenybės neturi jokis filosofijos 
pavidalas. Tačiau gyvendami ne šalia istorijos ar jos pakraštyje, 
o pačiame vidurkyje, mes šiandien negalime savu mąstymu išsi- 
veržti iš kančios filosofijos rėmų, kaip senovės ar viduramžių Zmo- 
gus negalėjo išsiveržti iš nuostabos filosofijos, o naujųjų laikų žmo- 
gus iš abejonės filosofijos rėmų. Kiekvienas filosofuoja savos istori- 
jos akiratyje. Šia tad prasme kančios filosofija šiandien darosi 
pirmaujanti, ir šia prasme šiandien mums tenka su ja galynėtis 
visu plotu. 

Jos pirmavimas žada betgi gilesnių įžvalgų į būtį tik tuo 
atveju, jei kančios filosofija išvengs pavojaus virsti utopija išga- 
nymo mokslo bei elgesio lytimi ; kitaip sakant, jei iš kančios kilęs 
mąstymas pasuks ne Buddhos ir ne Markso, o Jobo keliu, kelda- 
mas kančios klausimą visu aštrumu, tačiau nesiūlydamas jokios 
moralinės ar socialinės sistemos kančiai pergalėti. Nes kančia gali 
būti pergalima tik jos iškentimu. Tai pagrindinė Jobo knygos mintis 

ir tuo pačiu pagrindinė gairė vaisingam kančios mąstymui. Kančia 
nepakelia paguodos ir kaltės. Ji nepakelia paguodos todėl, kad 
paguoda paverčia kančią nuodėva, neva ją palengvindama, kas 
yra tikra apgaulė. Ji nepakelia kaltės todėl, kad kaltė kančią kla- 
stoja, neva rasdama jos priežastį, kas irgi yra tik tariamybė. Štai 
kodėl Jobas atmeta ir savo draugų paguodą, ir sykiu jų ieškojimą 
kentėjimų priežasties kaltėje : kenčia guodžiamas ir neguodžiamas, 
kaltas ir nekaltas. Paguoda ir kaltė yra pagrindiniai kiekvienos 
filosofijos, kilusios iš kančios, gundyma?, kuriais pasekusi ši filosofija 
žlunga savo seklumoje. Tiek budizmui, tiek ypač marksizmui šie 
gundymai yra labai tikroviški. Todėl abiem šiems kančios filoso- 
fijos pavidalams gresia seklios utopijos akligatvis, kas jų abiejų 
etikoje išeina aikštėn nuostabiai ryškiai, kas tačiau šiandien vis 
dar tebėra beveik nepastebima. Tik Jobo knyga atsispiria šiems 
gundymams. Todėl ji vienintelė iš ligšiolinių kančios filosofijos 
pradmenų gali apvaisinti naują müsojoje istorijoje kylantį ir jau 
regimai besusidėstanti filosofijos pavidalą. 


V. PIRMOJI METAFIZINE IZVALGA 


Filosofijos kilmė, kaip matome, nėra vienalytė. Ji apima tris 
pradmenis arba tris pagrindinius pergyvenimus bei patyrimus, ku- 
rie akstina žmogu klausti ir tuo būdu kildina filosofiją. Kalbėdami 
tačiau aple tris pradmenis arba šaltinius, anaiptol nenorime teigti, 
kad tokių pradmenų arba šaltinių negalėtų būti ir daugiau. Bent 
užuomazgomis galime jų filosofijos istorijoje rasti gana apsčiai. 
Sakysime : laimė yra šaltinis, iš kurio kilo ne tik Epikuro mąsty- 
mas III šimt. prieš Kristų, bet kuris tarsi požeminė versmė gaivino 
tiek renesansinę gyvenimo nuotaiką, tiek XVII šimt. natūralizmą, 
tiek mūsojo amžiaus vad. , gyvenimo filosofiją '; nauda yra šalti- 
nis, kildinęs ne tik sofistiką V šimt. prieš Kristų, bet apsprendęs 
ir XIX šimt. pragmatizmą, ir tebesąs pogrindinė srovė dabarti- 
niame anglosaksų mąstyme ; jėga yra šaltinis ne tik graikiškosios 
mechanistinės etikos (Demokritas), bet ir machevialistinės istorijos 
filosofijos, o ypač Fr. Nietzschės antropologijos, kurios vidurkyje 
stovi, pasak paties Nietzsches, ne artimas, vargingas, kenčiąs Zmo- 
gus, bet antžmogis, sava valia nugalis ir Dievą, ir nieki. Jeigu 
tad čia svarstėme tik tris pagrindinius patyrimus, — nuostabą, 
abejonę ir kančią, — tai todėl, kad jie yra pažadinę labiausiai 
ryškių ir labiausiai pastovių filosofijos pavidalų. Tačiau tai nė kiek 
nereiškia, kad mąstymo istorijoje tą ar kitą metą negalėtų prasi- 
veržti ir kitoks pradmuo, kuris savaime kildintų ir kitokią filosofiją. 
Yra visiškai tikra, kad jei, pavyzdžiui, nacionalsocializmas būtų 
laimėjęs pastarąjį karą, mąstymas butų buvęs itaigaujamas jėgos, 
ir jėgos filosofija būtų virtusi vyraujančia — gal net pasauliniu 
mastu. 

Tačiau net ir anie trys pagrindiniai filosofijos kilmės šaltiniai 
gali išsiskaidyti kiek smulkiau, kildindami skirtinų filosofijos pavi- 
dalų. Nuostaba, sakysime, gali turėti savo objektu ne tik šį regi- 
mą daiktų, bet ir anapusini ideju kosmą, kaip Platono atveju, ir 
tuo būdu kildinti idealistinę kosmologiją; ji gali telktis ir apie 
žmogaus vidinį kosmą, kaip Augustino atveju, ir kildinti antropo- 
loginę kosmologiją. Abejonė gali pasiekti nevilties laipsnio ir ska- 
tinti skeptine gnoseologiją pagal teiginį ,ignoramus et ignorabi- 
mus'. Kančia gali reikštis baime ir kurti pesimistinę antropolo- 

gija, kuriai Zmogaus likimas yra galutinai zlugti. Net bütu galima 
tvirtinti, kad anu trijų pradmenų gryna lytimi vargu ar iš viso 
esama ir kad todėl iš jų kilusieji filosofijos pavidalai irgi niekad 
nėra visiškai gryni: jie yra mišinys arba iš įvairių vieno ir to 
paties pradmens atžvilgių, arba net iš įvairių pradmenų. Šis tad 
filosofijos kilmės pradmenų skaldymasis, jungimasis, vieno kurio 
sando pabrėžimas ir sukuria nuostabiai mišrų filosofijos istorijos 
vaizdą. Kiekvienu tačiau atveju filosofijos kilmės pradmuo ar 
pradmens, šaltinis ar šaltiniai apsprendžia ir atitinkamos filosofijos 
pobūdį. 

Visa tai įgalina mus laimėti mūsajam apmąstymui pirmąją 
metafizinę įžvalgą tiek į pačią filosofiją, tiek į būtybę kaip filoso- 
finio susimąstymo tarpininkę pakeliui į būtį. 


1. FILOSOFIJOS ĮVAIRYBĖS PRASMĖ 


Aukščiau esame sakę. kad filosofijos įvairumas — jos kryptys, 
linkmės, srovės — mus glumina, kadangi kiekviena teikia mums 
skirtingų ir net priešingų bei prieštaraujančių išdavų. Šios išdavos 
buvoja istorijoje dialektiškai : jos neišsilaiko, tačiau nėra nė per- 
žengiamos kaip mokslinės išdavos; Ptolomejaus pasaulėvaizdis yra 
tik istorinė atmena, Platono pasaulėžiūra yra gyva dabartis. Betgi 
tokia gyva dabartis yra ir Aristotelio pasaulėžiūra, neigianti plato- 
niškąją. Gyva dabartis yra ir Hegelio pasaulėžiūra, neigianti abi 
pirmąsias. Gyva dabartis yra ir Markso pasaulėžiūra, neigianti 
hegeliškąją. Filosofijos pavidalai, išnyrą istorijos eigoje, neatstoja 
vienas kito savo prieita tiesa, kaip tai yra mokslo atveju. Mokslo 
istorijoje heliocentrizmas pakeitė geocentrizmą ne kaip naujybė, o 
kaip tikrybė. Tuo tarpu filosofijos istorijoje jos pavidalai stoja 
šalia vienas kito anaiptol ne kaip tikrybės, o tik kaip naujybės. 
Visa tai mus glumina ir net piktina. Mes pradedame nusivilti 
šiomis naujybėmis, linkdami filosofijos istoriją laikyti greičiau 
kvailu žaidimu kauliukais (G. Marcel), negu žmogiškąja tragedija 
(S. Bulgakov). Jeigu tačiau į visa tai žvelgiame filosofijos kilmės 
pradmenų šviesoje, mums atsiskleidžia visiškai kita filosofijos įvai- 
rybės ir net mišrybės prasmė. 

Pati pirmoji įžvalga, kurią laimime, sklaidydami filosofijos 
kilmę, yra ši: istorinė filosofijos įvairybė yra išraiška jos kilmės 
įvairumo. Filosofija yra nevieninga todėl, kad ji neturi vieno savos 
kilmės šaltinio arba vieno pradmens, kuris ją pažadintų ir paskui 
visą jos vyksmą gaivintų. Kildama įvairiopai, filosofija ir buvoja 
įvairiopai. Niekados neperžengdama savos kilmės šaltinio, ji ne- 

peržengia nė savo išdavų. Būdama savo kilmės šaltiniu visados 
dabartinė, ji lieka dabartinė ir savu pavidalu. Todėl nevieno šir- 
dyje tūnantis troškimas prieiti galų gale vieną filosofiją, o istorinę 
jos įvairybę pripažinti didžiuliu klystkeliu, yra pavojingas nesusi- 
pratimas, nekreipiąs dėmesio į filosofijos kilmės pradmenų skir- 
tingumą. Laukti susikuriant vienos filosofijos reikštų tikėtis, kad 
žmogus kada nors pradės filosofuoti, vedamas arba tik nuostabos, 
arba tik abejonės, arba tik kančios, arba tik vieno kurio kito 
pergyvenimo bei patyrimo. Tai reikštų tikėtis, kad žmogus kada 
nors pergyvens pasaulį tik vienaip : kaip kosmą, kaip klastą, kaip 
blogi — tačiau tik vienaip. Guostis betgi tokiu lūkesčiu būtų tas 
pat, kas susiaurinti žmogaus būtybę tiek, jog ji nebepajėgtų turėti 
savyje daugiau jautulių, negu tik kurį vieną. Tačiau kadangi 
žmogaus būtybė nėra vienajausmė ir tokia niekad nebus, tai nėra 
ir niekad nebus vienalytis nė jos mąstymas. O nebūdamas viena- 
lytis, jis niekad nesusiklostys nė į vieną visiems vienodą bei priim- 
tina filosofiją. Filosofijos įvairybė nėra istorinis reiškinys, kurį 
būtų galima pergalėti taip pat istoriškai. Filosofijos įvairybė kyla 
iš žmogaus būtybės atvirumo patirti pasaulį ir pačią save įvairiopai 
ir iš šio patyrimo klausti taip pat įvairiopai. Filosofijos kilmės 
šviesoje filosofija pasirodo esanti įvairi ne atsitiktinai, o būtinai. 

Ši įžvalga yra didžios svarbos, nes ji išaiškina daugybę filoso- 
fijos kaip istorinės apraiškos savybių : kodėl filosofija niekad neina 
vienu keliu ir nesutelpa viename pavidale ; kodėl joje esama dau- 
gybės kovų, bet nė vienos galutinės pergalės ; kodėl vad. , amžiais 
trunkanti filosofija — philosophia perennis ’ yra įmanoma tik vyks- 
mo, o ne išdavos būdu; kodėl galop klaida filosofijoje turi visai 
kitos reikšmės, negu moksle. Nes kuris gi mąstytojas klysta : filo- 
sofuojąs iš nuostabos? iš abejonės? iš kančios? pergyvenąs pasaulį 
kaip puošmeną? kaip klastą bei apgaulę? kaip maisati ir blogi? 
Mūsų nusistatymas filosofijos istorijos atžvilgiu bus teisingas tik 
tada, kai turėsime prieš akis nevienodą filosofijos kilmę ir kai šio 
nevienodumo šviesoje suvoksime bei aiškinsime ir patį mąstymo 
vyksmą laiko eigoje. 

Minėta įžvalga padeda mums suvokti ir net nugalėti šiandie- 
nine, vis dažniau sutinkamą aigrasą filosofijai. Mokslų vieningumo 
akivaizdoje — yra tik viena astronomija, tik viena biologija, tik 
viena fizika ... — filosofijos įvairybė darosi nevienam nesuprantama 
ir nepateisinama. Bet kadangi filosofijos neimanoma paversti viena 
ir vieninga, kaip tai yra mokslo srityje, tai nevienas ir pradeda 
neigti bet kokią filosofinio pažinimo vertę, mėgindamas mokslui 
pavesti spręsti pagrindinius žmogaus būvio klausimus. Kaip seniau 
filosofija buvo savyje sutelkusi mokslų turinį, taip dabar mokslai 


116 FILOSOFIJOS KILME 


bando pasiglemžti filosofijos turini, palikdami jai tik formalinę šio 
turinio pusę arba metodologiją. Iš čia kyla pažiūra, esą metafizika 
atgyvenusi savo amžių ir galinti toliau buvoti tik , mokslų teori- 
jos’? prasme, vadinasi, būti suvesta i metodologinių klausimų 
svarstymą. Tokiu atveju, žinoma, filosofija tampa viena ir vienin- 
ga, nes logika yra viena, tad ir metodologinis jos praplėtimas 
tegali būti vienas. Tačiau ar tokia formaliai vieninga filosofija yra 
filosofija? 

Mėginant atiduoti mokslams filosofijos turinį, nepastebima, kad 
čia turima reikalo su dviem visiškai skirtingomis pažinimo plot- 
mėmis. Kuo filosofija skiriasi nuo mokslo, kalbėsime netrukus, 
apmąstydami filosofijos esmę. Šitoje vietoje tik pabrėžiame, kad 
filosofijos įvairybė ir šios ivairybes apraiškos istorijoje kaip tik 
rodo, jog filosofija yra labai savotiška žmogiškojo būvio lytis, kuri 
nesiduoda suvedama po vienu vardikliu, nepaisant šiuo metu vieš- 
pataujančio polinkio ieškoti vienybės religijoje, dorovėje, politi- 
koje, teisėje, ūkyje. Visuotinio vienijimosi vyksme filosofija lieka, 
ir toliau stūksoti tarsi kalnyno ketera, išmarginta aukštesnėmis ar 
žemesnėmis, aštresnėmis ar bukesnėmis viršūnėmis, tarsi sergėtų, 
kad žmogus nesuplokštintų pats saves. Tai nėra viršinio margu- 
myno saugojimas. Tai saugojimas vidinio aivirumo, iš kurio ir kyla 
viršinė įvairybė, atskleidžianti patį giliausią žmogaus apsprendimą 
arba , egzistencialiją ', būtent : jo laisvę. Nes vienodumas ir laisvė 
išskiria vienas kitą. Vienodumas gali kilti tik iš būtinybės, kadangi 
būtinybė yra tik viena. Štai kodėl mokslai, būdami pagrįsti viena 
ir ta pačia būtinybe, nepažįsta įvairybės : kiekvienas mokslas toje 
pačioje srityje yra ir tegali būti vienas, nepažindamas tuo pačiu 
nė laisvės. Laisvės esama tik ten, kur esama įvairybės. Ir atvirkš- 
čiai, ivairybes buvimas yra laisvės ženklas. Nuosekliai tad paži- 
nimo plotmėje filosofija yra laisvės atstovė ir jos reiškėja, nes ji 
vienintelė yra įvairi ligi pat savo esmės ir net ligi formalinės savo 
aptarties. 

Šiuo atžvilgiu mūsų apmąstymui yra reikšmingas V. Solovjovo 
klausimas, kreipiamas į filosofijos istoriją: kame glūdi istorinis 
filosofijos žygis? Kitaip sakant, ką filosofija yra veikusi ilgą savo 
amžiaus metą? Ar ji yra buvusi tik atskirų keistuolių laisvalaikio 
pramoga, ar turėjusi reikšmės žmogiškajam būviui apskritai? Šį 
klausimą Solovjovas nagrinėjo įžanginėje savo paskaitoje Istoriniai 
filosofijos žygiai, pradėdamas dėstyti Petrapilio universitete (1880). 
Apžvelgdamas svarbiausius filosofijos tarpsnius, jis visur randa tą 
pati filosofijos veikmenį, būtent: kai tik žmogus pradeda būti pa- 
vergiamas vienos kurios viešpataujančios pažiūros, tuojau kuriasi 
nauja filosofija, sukylanti prieš ši pavergimą. Budizmas, pasak 

Solovjovo, sukilęs prieš žmogaus pavergimą gamtinei aplinkai, 
sofistika sukilusi prieš žmogaus pavergimą socialinei aplinkai, krikš- 
čioniškasis mąstymas sukilęs prieš platoniškąjį dualizmą, naujųjų 
laikų racionalizmas sukilęs prieš krikščioniškąjį autoritetizmą, mate- 
rializmas sukilęs prieš medžiagos nuvertinimą ir t. t. «Filosofija, 
sutraukia Solovjovas savo mintį, laisvino žmogų nuo viršinės prie- 
vartos »177, nuolatos stovėdama jo laisvės sargyboje. Tarp filoso- 
fijos įvairybės ir žmogiškosios laisvės esama vidinio atitikmens. 
Kiekvienas pasikėsinimas prieš filosofijos įvairybę, vis tiek iš kur 
jis eitu, yra tuo pačiu pasikėsinimas prieš žmogų kaip laisvą bū- 
tybę. Sukilti prieš šį pasikėsinimą yra istorinis filosofijos žygis, jos 
vykdomas visais laikais. Filosofijos kaita yra šio nuolatinio suki- 
limo regimybė. 


2. GELMÉS MATMUO BÜTYBÉJE 


Filosofijos ištara apie pačią save, kad ji esanti įvairi savo 
prigimtimi kaip laisvės reiškėja bei saugotoja, yra tik dalis anos 
metafizinės įžvalgos, kurią tikimės laimėję, sklaidydami filosofijos 
kilmę. Nes filosofijos susimąstymas, kaip sakyta, nėra tikslas 
savyje : filosofija susimąsto tam, kad atskleistų ontologinę būtybės 
sąrangą kaip pirmąjį žingsnį pakeliui į būtį. Per filosofiją, mūsų 
pažiūra, turinti prabilti pati būtybė, kadangi tarp formalinio filoso- 
fijos atsidėjimo būtybei ir materialinio pačios būtybės pobūdžio 
esama vidinio ryšio (Parmenido dėsnis). Nūnai, pasiklausę filosofiją, 
jos kilmės atžvilgiu, gauname atsakymą, kad filosofija esanti dau- 
gialytė savo kilme ir todėl daugiariopa istoriniais savo pavidalais. 
Pačios filosofijos reikalui šio atsakymo pakaktų. Kadangi tačiau 
norime filosofijos lūpomis prabildinti pačią būtybę, todėl prie mi- 
nėto atsakymo nesustojame, o klausiame toliau: ką taria būtybė 
apie save filosofijos kilmės ivairumu? Nes ji turi ką nors apie save 
šiuo atveju tarti. Filosofija juk kyla, kaip sakyta, arba iš nuosta- 
bos, arba iš abejonės, arba iš kančios; tai reiškia, kad visuose 
šiuose pradininiuose arba pagrindiniuose jautuliuose būtybė atsi- 
skleidžia pačia savimi ir todėl mus arba nustebina, arba suabe- 
jodina, arba kankina. Ir tik šiuo savęs pačios atskleidimu ji mus 
sukrečia, pažadina mus klausti ir tuo būdu pradėti filosofiją. Ką 
gi tad būtybė atskleidžia nuostaboje, abejonėje ir kančioje, kad ji 
pajėgia būti visų šių jautulių, o tuo pačiu ir filosofijos kilmės skatuliu ? 

Kokio nors dalyko akivaizdoje nustembame todėl, kad jis 


177 VLADIMIR SOLOVJEV, Sobranie sočinenij, t. II, p. 385-386. 


118 FILOSOFIJOS KILME 


staiga mums pasirodo esąs kitoks, negu buvome įpratę jį regėti. 
Nuostaba visados yra netikėtas patyrimas, kuriame atsiskleidžia 
kažkas nauja: naujas atžvilgis, nauja savybė, nauja prasmė, kurių 
ligi tol nebuvome nė nujautę. Neklausiančiojoje būklėje tariamės 
buvoją būties aiškume, todėl nesistebime ir neklausiame. Būtybė 
čia atrodo esanti vienamaté tarsi lyguma : visa šioje lygumoje esą 
mums aišku. Tai, minėtais N. Berdjaevo žodžiais tariant, « bega- 
linis paviršius » arba plokštuma. Bet štai, vieną akimirką, visiškai 
netikėtą ir nelauktą, atsiskleidžia mums būtybė kaip gilesnė, pla- 
tesnė, sudėtingesnė, negu buvome manę bei jautę. Ji atveria mums 
visiškai kitą matmenį, kuris mus kaip tik ir nustebina. Nuostaba 
būtų neimanoma, jei būtybė būtų iš tikro tik vienamatė. Nuosta- 
ba ištinka mus tik tuo atveju, kai būtybėje patiriame kitą mat- 
menį, kasdienybėje nepastebėtą ir todėl laikytą iš viso nesantį. 
Nuostaba ir šisai , kitas matmuo’ sąlygoja vienas kitą: , kitas 
matmuo ’ kelia nuostabos, o nuostaba nurodo į šį , kitą matmenį °. 
Kaip kasdienoje įprastinį būtybės matmeni N. Berdjaevo žodžiais 
vadiname , plokštuma °’, taip nuostaboje atsiskleidusį kitą būtybės 
matmenį vadinsime P. Tillicho žodžiais , gelme’. Abu pavadinimai 
yra, be abejo, tik erdviniai vaizdai, tačiau savo priešgyniškumu 
juodu gana prasmingai nurodo į būtybės prabilimą nuostaboje : 
kol būtybė kalba sava plokštuma, tol nėra nuostabos ir tol nėra 
nė filosofijos. Bet kai tik būtybė prabyla sava gelme, kyla nuos- 
taba ir kyla filosofija. Tai reiškia, kad, objektyviai svarstant, 
filosofijos kilmėje atsiskleidžia būtybė kaip gelmės matmuo. Nuos- 
taba kaip filosofijos kilmės šaltinis yra tik subjektyvus pergyve- 
nimas objektyvaus giluminio būtybės pobūdžio. Bütybes , gelmė’ 
iš tikro yra tai, kame glūdi filosofijos kilmė. Šią gelmę patiriame 
nuostaboje, kuri verčia mus klausti ir savą klausimą išvystyti ligi 
ištiso filosofijos pavidalo. 

Tas pats santykis tarp filosofijos kilmės bei būtybės gelmės 
prasiveržia ir abejonėje — gal dar net ryškiau, negu nuostaboje. 
Abejonė, kaip sakėme, kyla iš tikrovinės galimybės klysti. Gali- 
mybė klysti remiasi betgi ne tik tuo, kad mūsų pažinimo galia 
nevisados veikia be priekaištu, bet, ir tuo, kad patys pažinimo 
objektai nėra tai, kas jie rodosi esą: jų išvaizda neatitinka jų 
esmės. Margoje atogrąžų augmenijoje grobio tykąs tigras yra tik 
šios augmenijos tariamybė, o ne tikrenybė. Pasikliaudami šia 
tariamybe, prasilenkiame su daiktų esme ir klystame, nors mūsų 
protas veiktų ir taisyklingai, nedarydamas jokios loginės klaidos. 
Nes logika nėra pajėgi pakeisti ontologijos : ir netikroje ontologi- 
joje logika gali būti be priekaištų. , Dievo-apgaviko' prasmeniu 
Descartas užtat ir mėgino atskleisti šitokią klaikią galimybę : bu- 

voti tariamybės pasaulyje, veikdinti logiką visu jos taisyklingumu 
ir vis dėlto niekad nepažinti tikrovės, kokia ji yra savyje. Abe- 
jonės uždavinys tad ir yra įspėti mus apie daiktų tariamybę, 
sukrėsti mūsų pasitikėjimą pasauliu ir tuo būdu atskleisti mums 
tai, ko dažniausiai neregime, būtent: klaidos grėsmę. Jeigu ši 
grėsmė būtų tik prasimanyta, tai abejonė būtu beprasmė, kadangi 
klaida tokiu atveju būtų neimanoma. Tokiu atveju mes buvotume 
neklystamumo plotmėje, kaip Dievas. Tačiau kadangi tai yra tik 
išmonė, tai mes visados buvojame klaidos grasomi ir tikrai klys- 
dami, užtat ir abejojame daugel kuo, o kraštutiniu atveju — visu 
kuo. 

Ši daiktų netiesa, ši pasaulio tariamybė ir sudaro ang , kitą 
matmenį ’ arba būtybės gelmę abejonės atveju. Kol būtybę pergy- 
vename bei mąstome tik kaip vienamatę, tol ja neabejojame, 
tikėdamiesi pažistą ją taip, kaip ji yra savyje. Neklausiančiojoje 
būklėje stinga ne tik nuostabos, bet ir abejonės. Bevardis subjektas 
arba miesčionis jaučiasi savo pažinime esąs visados tikras. Ir vis 
dėlto kartą būtybė atsiskleidžia esanti ne ta, kuo ją laikėme, ir 
tada pažįstame ją kaip kažką, kas nebeatitinka ligšiolinių mūsų 
įvaizdžių bei sampratų: būtybės atžvilgiu klydome. Betgi sykį 
suklydę, netenkame laido nebeklysti toliau. Iš kur žinome, kad 
anasai , kitas matmuo’ yra tikrovė, o nebe tariamybė? Kartą, 
padaryta klaida sunaikina pasitikėjimą būtybe visam laikui, ir 
abejonė iškyla kaip vienintelė protinga mūsų elgsena. Tačiau ji 
iškyla, tik atsirėmusi į aną būtybės gelmę. Jei būtybė gelmės 
neturėtų, vadinasi, jei ji būtų iš esmės vienamatė, tai, ją pažįstant, 
nekiltų jokios abejonės, kadangi būtybė nė negalėtų mums kitaip 
atsiskleisti kaip tik anuo vienu vieninteliu savo matmeniu. Abe- 
jonės tikrenybė yra pagrista būtybės gelmės tikrenybe. Kas šį 
gelmės matmenį neigia, turi būti nuoseklus ir kartu neigti abejonę, 
o su ja ir klaidą. Tuomet kasdieninis daiktų patyrimas virstų 
galutine tiesa. Betgi šitokio lėkšto pozityvizmo niekas rimtai 
nepaiso, nes jis prieštarauja klaidos patyrimui. Klaidos tikrenybė 
žadina abejonę, o abejonės tikrenybė nurodo į būtybės gelmės 
tikrenybę. Kadangi klaida ir abejonė yra apčiuopiamesni dalykai, 
negu nuostaba, tai ano , kito matmens ' atsiskleidimas abejonéje 
yra net aiškesnis bei įspūdingesnis, negu nuostaboje. 

Ryškiausiai betgi šisai , kitas matmuo ' išeina aikštėn kančios 
pergyvenime. Kodėl Jobas virto klausiančiuoju? Todėl, kad kančia 
jam atskleidė būtybės gelmę ir jo paties būvį į šią gelmę įtraukė. 
Kodėl P. Wustas klausė, ar «aloginis likutis » nesudarąs kartais 
paties būtybės branduolio? Todėl, kad šio likučio galia ištiko jo 
paties būvį, suardydama tariamą jo darną. Kančios patyrimas 

filosofijai yra ypač reikšmingas tuo, kad jis visados yra mano 
patyrimas. Nuostaboje ir net abejonéje , kitas matmuo ’ lieka dau- 
giau ar mažiau stebėjimo objektas, vadinasi, tarsi buvojąs šalia 
manęs : stebėtis galima ir estetiškai, o abejoti tik metodiškai. Tuo 
tarpu kančia niekad nėra nei estetinė, nei metodinė. Kančia ne 
tik nurodo į , kitą matmenį', bet jį mumyse ir įvykdo. Blogis, 
būdamas linkmė nebūtin, įsikūnija mumyse kančios lytimi ir stumia 
mus taip pat nebūtin. Būtybės gelmė tampa asmeniniu mūsų 
likimu. Ji graso mums nebūtimi ir galop sunaikina mus mirtimi. 
Mirtis, būdama kraštutinė blogio apraiška ir galutinė kančios regi- 
mybė, atskleidžia gelmės matmenį būtybėje visu jo šiurpumu. 
Negalimybė suvesti blogio į sąvoką ir tuo jį nutikrovinti, yra 
neklystamas ženklas, kad kančioje prasiveržęs kitas būtybės mat- 
muo yra tikras tiek pat, kiek ir kančios patyrimas. 

Be abejo, visados yra buvę mėginimų suvokti blogio apraiškas 
kaip kitokį gėrio vykdymo būdą. Tai ypač ryšku Hegelio mąsty- 
me. Padaręs gamtą absoliutinės idėjos savineiga, Hegelis savaime 
buvo priverstas visuose pasaulio vyksmuose regėti pastangą susi- 
naikinti, nusižudyti, sudegti tarsi Feniksas, kad paskui iš savo 
paties pelenų pakiltų kaip dvasia — jau sąmoninga bei laisva : tai 
esąs galutinis pasaulio istorijos tikslas. Užtat blogis ir esąs būdas 
išsivilkti pasauliui iš individualinių būtybių buvojimo ir pereiti į 
bendrąjį idėjos buvojimą. Šiam gi vyksmui reikia aukos, būtent : 
individo žūties. Individas, pasak Hegelio, esti pasaulio istorijos 
eigoje paaukojamas ir paliekamas. Idėja apmoka savo samonéjimo 
bei laisvéjimo kainą ne savimi pačia, o individo kentėjimais. Ga- 
limas daiktas, kad tuo padaroma individui didžios skriaudos. 
Tačiau pasaulio istorijai tai nerūpi ; jai rūpi tik «idėjos žėrėjimas 
— der Glanz der Idee», kuriame atsispindi ji pati, ši visuotinė 
istorija. Hegeliškoji blogio samprata betgi sudūžta, susidūrusi su 
viena vienintele pastaba, kurią trumpai yra nusakęs V. Belinskis : 
« Teigiama, kad disharmonija esanti sąlyga harmonijai. Galimas 
daiktas, kad tai labai naudinga ir malonu melomanams, bet tik 
jau ne tiems, kuriems lemta savu dalyvavimu aną disharmoniją 
vykdyti »178, Tai reiškia: kiekvienas, kuriam lemta būti paauko- 
tam bei paliktam, kad sužėrėtų idėja, prakeikia aną žėrėjimą, nes 
jis yra ne kas kita, kaip demoniškai apgauli žaltvykslė, šviečianti 
nekalta kančia, kuria niekas neprivalo šviesti — net nė absoliutinė 
dvasia. Kančioje atsiveria šiurpi būtybės gelmė, kuri anaiptol 
nėra pašalinama individo žūtimi. Atvirkščiai, individo žūtis kaip 


15 V. G. BELINSKIJ, Polnoe sobranie sočinenij, Moskva 1956, t. XII, 
p. 23. 

auka idėjai, kad ši virstu sąmoninga bei laisva, nepaneigiamai 
kelia aikštėn ontologinį būtybės dvilypumą, kuris pasaulio istoriją 
paverčia individo kova už savo likimą ir tuo būdu „idėjos žėrė- 
jimą ’ padaro neįmanomą. Nesutikdamas būti auka idėjos dėlei, 
individas tuo pačiu pastoja kelią absoliutinės dvasios harmonijai. 
Subjektyvus kančios patyrimas atskleidžia objektyvų chaosą, kurio 
nepašalina ir net nė nepridengia jokia filosofija, kadangi jis mirties 
veiksmu ištinka galop ir pati filosofuojantiji. 


3. METAFIZINĖ FILOSOFIJOS KILMĖ 


Šisai trumputis žvilgis atodairom į jau svarstytus filosofijos 
kilmės pradmenis atskleidžia mums nelauktą dalyką: filosofijos 
kilmė suskaldo pačią filosofiją į įvairiu įvairiausius pavidalus, 
tačiau ta pati filosofijos kilmė labai vieningai nusako ontologinę 
būtybės sąrangą. Kitaip tariant, filosofijos įvairybė virsta vienybe, 
kai tik filosofija yra pasiklausiama būtybės reikalu. Filosofijos 
pavidalas, kilęs iš nuostabos yra, kaip minėta, visiškai kitoks, negu 
kilęs iš abejonės ar kančios. Platonas nėra Descartas, ir Descartas 
nėra Marksas. Ir vis dėlto visi filosofijos pavidalai vieningai taria, 
kad jų kilmė — vis tiek kokia ji būtu — atskleidžia būtybėje , kitą, 
matmenį ' arba būtybę kaip gelmę, kuri žadina tiek nuostabą, tiek 
abejonę, tiek kančią. Ši sutartinė teikia mums pagrindo laukti, 
kad ir tolimesnės filosofinės ištaros, liečiančios būtybę, bus vienin- 
gos, kiek jos bus kilusios i$ formalinės filosofavimo sąrangos. Tai 
didžiai svarbus lūkestis, kadangi čia mes pasiklausiame ne vieną 
kurią filosofijos krypti ar sistemą, o patį filosofavimą kaip tokį. 
Gali viena filosofija nuo kitos ir labai skirtis savo kilme bei turiniu, 
tačiau kiekviena yra filosofija, vadinasi, kiekviena yra tos pačios 
formalinės esmės. Nuosekliai tad ir kiekvienos ištara būtybės at- 
žvilgiu turėtų būti formaliai ta pati. Jei tai iš tikro pasitvirtintų, 
tuomet galėtume laukti būdingo atsakymo, ką filosofija daro su 
būtybe, ją pasiklausdama būties reikalu. Filosofijos kilmės sklaida 
mūsų lūkestį pateisina, būtent : filosofijos kilmėje atsiskleidžia kitas 
būtybės matmuo arba būtybė kaip gelmė. Yra visiškai vis tiek, 
kokį filosofijos kilmės pradmenį sklaidome — nuostabą, abejonę, 
kančią —, kiekviename atsiveria būtybės gelmė, kiekviename pasi- 
rodo būtybė kitokia, negu atrodė esanti neklausiančiojoje būklėje ; 
kiekvienas filosofijos kilmės pradmuo taria, kad būtybė nėra vie- 
namatė. 

Be abejo, ši tokia vieninga visų filosofijos kilmės pradmenų 
ištara yra tuo tarpu dar tik formalinė ; ji dar neteikia mums jokio 

turinio ir neatsako į klausimą, kame slypi anasai , kitas matmuo ’ 
ir kas sudaro būtybės , gelmę ' materialiniu atžvilgiu. Atsakyti į 
tai gali tik filosofijos esmės sklaida, kurios tuoj pat imsimės, eidami 
tuo pačiu keliu, kaip ir lig šiol, būtent : pasiklausti pačią filosofiją. 
Tuo tarpu anasai , kitas matmuo ’ būtybėje atsiskleidžia mums tik 
kaip priešingybių samplaika : nuostaboje jis pasirodo kaip darna, 
abejonėje kaip klasta, kančioje kaip maišatis. Šias priešingybes 
suvokti ir jas iš tos pačios ontologinės sąrangos kildinti bus toli- 
mesnis mūsų apmąstymo uždavinys. Bet jau ir šioje vietoje reikia 
pripažinti, kad formalinė filosofijos kilmės ištara, esą būtybė nėra 
vienamatė, turi didžios metafizinės vertės kaip gairė tolimesniems 
mūsų svarstymams. 

Būtybės kaip gelmės matmens šviesoje darosi ryškesnis ir pats 
filosofijos kilmės klausimas : filosofijos kilmė atveria būtybę kaip 
gelmę, o būtybės gelmė nušviečia filosofijos kilmę. Anie trys filo- 
sofijos kilmės pradmens — nuostaba, abejonė ir kančia — pasirodo 
nesą pats giliausias šaltinis, iš kurio filosofija teka: jie yra tik 
antropologinės apraiškos būtybės ontologinės gelmės. Tai ši gelmė 
žadina žmoguje ir nuostabą, ir abejonę, ir kančią. Būtybės gelmė 
yra tikroji ir pati giliausioji filosofijos kilmės pradmenų, o tuo 
pačiu ir pačios šios kilmės priežastis. Jeigu būtybė būtų viena- 
matė, tuomet neklausiančioji būklė būtų tikroji antropologinė 
mūsų būsena, ir filosofija būtų iš viso neimanoma. Tai reiškia : 
filosofijos kilmė yra metafizinio pobūdžio. Ji glūdi anapus visu an- 
tropologinių apraiškų, slypėdama pačioje būtybės sąrangoje. Nes 
filosofija yra negalima neklausiant ; tačiau klausimas yra negalimas 
nesistebint, neabejojant, nekenčiant; savo gi ruožtu nuostaba, 
abejonė ir kančia yra negalimos be būtybės gelmės. Jeigu tad 
būtybė gelmės neturėtų, mes nieku nesistebėtume, nieku neabejo- 
tume ir dėl nieko nekęstume, todėl nė neklaustume ir nefilosofuo- 
tume. O jeigu vis dėlto klausiame ir filosofuojame, tai tik todėl, 
kad būtybė nėra tokia, kokią ją pergyvename kasdienybėje, buvo- 
dami kaip bevardis subjektas neklausiančiojoje būklėje. Filosofijos 
kilmė veda mus į būtybės gelmę ir joje randa galutinį išaiškinimą. 

1. FILOSOFIJOS KAIP MOKSLO NEGALIMYBE 


Kas yra filosofija, galėsime suprasti, tik sugretinę ją ir jos 
priešingybę, būtent mokslą. Tai skamba gana neįprastai, nes nuo 
to laiko, kai Aristotelis paskelbė, kad esama «būtybės kaip būty- 
bės mokslo — episteme tou ontos he on »!, filosofija visados laikė 
save verta šio vardo, ir vargu ar pastaraisiais šimtmečiais rastume 
tokią filosofijos linkmę, kuri nebūtų stengusis pabrėžti savo moks- 
liškumo. Filosofija visados pavydėjo mokslui jo galios verčiamai 
įrodinėti, jo metodo tikslumo, jo išvadų patikrinamumo. Kantas 
žavėjosi Newtonu, ir jo ilgesys buvo filosofiškai vykdyti tai, ką 
Newtonas vykdė fizikiškai. Pakilti ligi mokslo aukščio yra buvusi 
nuolatinė filosofijos svajonė. N. Berdjaevas net pašiepia šį «am- 
žiną filosofu ilgesį », sakydamas, esą « filosofai labiau tiki mokslą, 
negu filosofiją »?. Šiandieninis filosofijos pasivadinimas , mokslo 
teorija’ yra kalbinė tokio tikėjimo išraiška. 

Antra vertus, filosofijoje esama ir nenugalimos atgrasos tapa- 
tintis su mokslu ar net jungtis į jo eilę. Tiesa, filosofija nuo pat 
senovės yra vadinusis mokslas (episteme, scientia), tačiau ji visados 
yra jautusi turinti visai kitokią vidinę sąrangą ir todėl negalinti 
būti mokslas ta pačia prasme, kaip fizika ar biologija. Filosofijos 
sumokslinimas ar susimokslinimas buvo ir tebėra nevieno pergy- 
venamas kaip jos pažeminimas ir net pražudymas. Mokslinis filo- 
sofijos statinys esąs iš viso neįmanomas. «Jau pati tokio statinio 
galimybė, sako K. Jasperso mokinė prancūzų mąstytoja Jeanne 
Hersch, reikštų filosofijos galą»3. Dar griežčiau filosofiją kaip 
mokslą neigia N. Berdjaevas. Jam « filosofija yra tik tada galima, 
kai esama skirtino filosofinio pažinimo, nesutampančio su moksliniu 


1 Plg. PIERRE AUBENQUE, Le probleme de V Etre chez Aristote, p. 35-44; 
INGEMAR DÜRING, Aristoteles, p. 113-117, 587. 

2 NIKOLAJ BERDJAJEW, Der Sinn des Schaffens, Tübingen 1927, p. 11. 
Tos pačios pažiūros yra ir M. HEIDEGGERIS: « Filosofija, sako jis, yra per- 
sekiojama baimės netekti pagarbos bei vertės, jei ji nesanti mokslas. Tai 
laikoma trūkumu, prilygstančiu nemoksliškumui » ; todėl filosofija buvojanti 
+ nuolatinėje bėdos būklėje ir mėginanti pateisinti savą buvojimą mokslų 
akivaizdoje » (Uber den Humanismus, Frankfurt a. M. 1949, p. 6). 

3 JEANNE HeRrscH, Illusion. Der Weg der Philosophie, München 1956, 
p. 41. 

pažinimu»: užtat « filosofija ir nėra joks mokslas, net nė esmiu 
mokslas »4, kaip ją — apie tai kalbésime kiek vėliau — buvo pava- 
dinęs Aristotelis. Šis skirtingumas esąs, pasak Berdjaevo, pagrįstas 
tuo, kad filosofija esanti įsišaknijusi laisvėje, tuo tarpu mokslas — 
būtinybėje*. Bet kaip laisvės negalima ijungti į būtinybę, paver- 
čiant ją viena šiosios lytimi, taip ir filosofijos negalima įjungti į 
mokslo sritį, padarant ją viena šiojo apraiška. « Palenkti filosofiją 
mokslui reikštų palenkti laisvę būtinybei »®. Štai kodėl Berdjaevas 
ir vadina , mokslinę filosofiją ' užsiėmimu «mąstytojų, neturinčių 
jokio filosofinio gabumo bei pašaukimo»: ji esanti «išrasta to- 
kiems žmonėms, kurie nežino, ka su filosofija veikti »7. , Mokslinė 
filosofija ' esanti « filosofijos paneigimas » 8. 

Šių tad dviejų priešingų pažiūrų šviesoje mums dabar ir tenka 
spręsti klausimą, kas yra mokslas filosofijai : siektinas idealas ar 
vengtina pražūtis? 


1. E. HUSSERLIO NESĖKMĖ 


Ryžtingiausias kovotojas už filosofiją kaip mokslą yra buvęs 
fenomenologijos grindėjas Edmundas Husserlis (1859-1938). Mūsų 
šimtmečio pradžioje jis paskelbė vokiečių filosofijos žurnale Logos 
studiją, pavadintą Filosofija kaip tikslusis mokslas *, kurioje dėsto, 
esą « filosofija jau iš pat pradžios reikalavo sau teisės buvoti kaip 
tikslusis mokslas, patenkinąs net ir didžiausius teorinius porei- 
kius »!, Šio reikalavimo, pasak Husserlio, niekados nebuve atsi- 
sakyta — « net ir tokiais laikais, kai dėmesys ar polinkis teorijai 
buvo grasomi smukti» (t. p.). Antra vertus, «reikalavimo būti 
tiksliuoju mokslu filosofija nėra pakankamai patenkinusi nė vieną. 
savo išsivystymo tarpsnį », net nė pastaruoju metu, kai, kritiškai 
apmąstydama save pačią, «ji vis gilesniais metodo tyrinėjimais 
norėjo įsistiprinti kaip tikslusis mokslas. Vienintelis pribrendęs šių 
pastangu vaisius buvo pagrindimas bei savarankėjimas gamtos bei 


^ NIKOLAJ BERDJAJEW, Das Ich und die Welt der Objekte, p. 26-27. 

5 Plg. NIKOLAJ BERDJAJEw, Der Sinn des Schaffens, p. 15-19. 

* Ten pat, p. 19. 

" NIKOLAJ BERDJAJEW, Das Ich und die Welt der Objekte, p. 26. 

8 Ten pat, p. 27. 

* EDMUND HUSSERL, Philosophie als strenge Wissenschaft, in: Locos. 
Zeitschrift für Kulturphilosophie, Berlin 1911, t. I, p. 289-340. Naujas Sios 
studijos leidimas, paruoštas W. SzıLasıo su jo paaiškinimais ir užbaigos 
žodžiu, yra išėjęs Frankfurt a. M. 1965; čia ji ir cituojame. 

10 EDMUND HUSSERL, Philosophie als strenge Wissenschaft, p. T. 

istorijos mokslų ir atsiradimas naujų grynosios matematikos šakų. 
Pačiai gi filosofijai ... vis tebestigo, kaip ir anksčiau, tiksliojo mokslo 
pobūdžio » (t. p.). Juk ligi pat šios dienos vis dar, pasak Husser- 
lio, esą ginčijamasi, « ar filosofinis mąstymas veda mus į naują mat- 
meni, ar vyksta toje pačioje patirtiniu gamtos bei dvasios mokslų 
plotmėje. Pasirodo, kad net savita filosofinių problemų prasmė 
nėra moksliškai paaiškėjusi »!!. Filosofija, « atstovaudama nepra- 
randamai žmonijos teisei būti grynas ir absoliutus pažinimas », 
nesugeba « susiklostyti kaip tikrasis mokslas. Pašauktoji amžinojo 
žmogiškumo mokytoja pati nepajėga mokyti objektyviai galiojan- 
čiu būdu. Kantas mėgdavęs sakyti, esą galima mokytis ne filoso- 
fijos, o tik filosofavimo. Tačiau ar tai nėra filosofijos nemoksliš- 
kumo pripažinimas? Kiek siekia tikrasis mokslas, tiek galima 
mokyti ir mokytis — visur ta pačia prasme » (t. p.). O jei filosofijos 
atveju šitaip elgtis iš tikro neimanoma, tai, sako Husserlis, anaip- 
tol nereiškia, kad filosofijoje « nebūtų objektyviai suvoktų bei pa- 
gristu izvalgu»; tai tik reiškia, «kad joje dar stinga sąvokiškai 
tvirtai aprėžtų ir pagal jų prasmę visiškai išaiškintų problemų, 
teorijų ir metodų» (t. p.) Kitaip tariant, objektyviai laiduoto 
turinio stoka filosofijoje reiškianti ne tai, kad filosofija iš viso 
nėra mokslas, o tik tai, kad ji dar nėra mokslas: «ji dar nėra 
pradėjusi būti mokslas » (t. p.). 

Be abejo, Husserlis neneigia, kad filosofinė pasaulio literatūra 
esanti sukaupusi milžinišką lobį, galintį tarnauti paruoša « būsimai 
filosofijos kaip tiksliojo mokslo statybai »!?. Betgi šiuo metu ten 
dar «negalima rasti nieko filosofiškai moksliško, ir nėra jokios 
vilties kritikos žirklėmis iškarpinėti šen bei ten filosofinio mokslo 
gabaliukų » (t. p.). Tai turi « būti kartą pasakyta griežtai ir atvi- 
rai... Nes, pabrėžiant visos ligšiolinės filosofijos nemoksliškumą, 
tuoj pat kyla klausimas, ar filosofija ir toliau sieks tikslo tapti 
tiksliuoju mokslu, ar ji apskritai šio tikslo siekti galės ir norės» 
(t. p.). Nuo to priklauso ir tolimesnis klausimas, ar filosofinė sis- 
tema, «mūsų pasiilgta ir mums šviečianti kaip idealas » bus tik 
teorinis statinys (Lehrgebäude), kuris « tarsi Minerva kyla iš kūry- 
binio genijaus galvos jau suręstas bei atbaigtas, kad vėliau sykiu 
su kitomis tokiomis pat Minervomis būtų saugomas tyliame isto- 
rijs muziejuje»; ar «ji bus paruošta milžinišku praéjusiuju kartų 
darbu, kad tikrai prasidėtų neabejotinu pagrindu iš apačios ir 
kiltų vis aukštyn kaip kiekvienas šaunus pastatas, kuriam įmūri- 


ı Ten pat, p. 8. 
22 Ten pat, p. 9-10. 

namas akmuo po akmens, vadovaujantis pagrindinėmis įžvalgomis 
ir teikiant jam tuo būdu pastovaus pavidalo » (t. p.). 

Husserlis pasisako už pastarąją galimybę ir įvairiuose filoso- 
fijos istorijos posūkiuose (pav. Platono idealizme, atoveikyje prieš 
scholastika, Descarto abejonėje, Kanto kritikoje ir k.) regi «są- 
moningą pastangą » kiekvieną syki « vis pagrindžiai (radikal) pers- 
tatyti filosofiją tiksliojo mokslo prasme »??. Tai galioją ir mūsų 
dienomis : « Mūsų meto filosofinis posūkis (Husserlis čia turi galvoje 
anuo metu vyravusį natūralizmą, Mc.) gali būti pateisintas tik 
ryžtimi pagrįsti filosofiją kaip tikslųjį mokslą »*. Užtat ir paties 
Husserlio studija « yra vedama minties, kad didieji žmonijos kultū- 
ros reikalai šaukiasi filosofijos kaip tiksliojo mokslo » (t. p.) ; šaukia- 
si todėl, kad «skeptiné natūralistų ir historistų kritika paverčia 
nesąmone objektyvų galiojimą viso, kas privaloma (in allen Sollens- 
gebieten) »!5. Atsispirti šiai blogybei yra betgi tik viena priemonė, 
būtent: « mokslinė kritika, o su ja ir tikslusis, iš apačios kyląs, 
į saugius pamatus atsirėmęs ir pagal griežtą metodą priekin žen- 
giąs mokslas, tai yra filosofinis mokslas, kurį čia ir peršame. Pa- 
saulėžiūros gali ginčytis, bet sprendžia tik mokslas, ir jo sprendi- 
mas yra amžinas »16. Husserlio sukurtasis fenomenologinis meto- 
das kaip tik ir turėjęs nutiesti pagrindus filosofijai kaip tiksliajam 
mokslui. 

W. Szilasis, Husserlio mokinys ir mūsų čia naudojamos Hus- 
serlio studijos pastarasis leidėjas bei aiškintojas, būdingai nusako 
šio metodo siekį: « Drąsus Husserlio klausimas skambėjo: kodėl 
gi nebūtų galima iš filosofijos padaryti tokio pat tikslaus mokslo, 
kaip fizika; tokios pažinimo srities, kuri turėtų savyje bendrai 
galiojančių dėsnių ir kurioje nebūtų vietos įvairioms nuomonėms, 
asmeniniams įsitikinimams bei savavališkiems klausimams »17. Pa- 
versti filosofiją tokia pažinimo sritimi ir buvo Husserlio gyvenimo 
uždavinys. Filosofas — šitaip aiškina Husserlio pastangą L. Šes- 
tovas — nesąs nei išminčius, nei išminties mėgėjas, o mokslininkas ; 
išmintis su jos meile priklausančios dar jaunai ir nesubrendusiai 
žmonijai, gerbiančiai astrologiją ir alehemija ; tačiau žmonija esanti 
jau gerokai sensteléjusi; «mes jau turime astronomiją ir chemiją 
kaip tiksliuosius mokslus. Laikas tad, kad ir filosofija pasirodytų 
esanti suaugusi ir savo ruožtų virstu taip pat tiksliuoju mokslu »!5. 


ı Ten pat, p. 10; plg. p. 67. 

1 Ten pat, p. 12. 

ı Ten pat, p. 66. 

16 Ten pat, p. 67. 

17 WILHELM SzıLası, Nachwort cituojamos studijos, p. 88. 
18 LEO SCHESTOW, Potestas clavium, p. 316-317. 

Praėjus tačiau beveik septyniems dešimtmečiams nuo šių kėslų 
bei vilčių, žvelgdami atgal, neabejodami turime pripažinti, kad 
filosofija pasiliko tokia pat, kokia ji buvo buvusi ir prieš Husserlį, 
ir kad jo fenomenologija nė trupučio nepavertė jos tikslesniu 
mokslu, negu ji buvo buvusi, sakysime, Aristotelio, Tomo Akvi- 
niečio ar Descarto laikais. Tai gyvenimo pabaigoje suprato ir pats 
Husserlis, savo užrašų knygelėje (1935) pastebėdamas : « Filosofija 
kaip mokslas, kaip rimtas, tikslusis, įrodomai tikras mokslas — tai 
išblėsęs sapnas». Kaip M. Heideggerio , pavyzdinė būtybė’, 
tiek įtampiai bei giliai jo nagrinėta, nieko galop nepasakė apie 
būtį, taip lygiai ir Husserlio fenomenologinis metodas nieko nepa- 
dėjo, kad filosofija susikurtų kaip tikslusis mokslas. Pirmieji mi- 
nėtos Husserlio studijos puslapiai, kuriuose jis karčiai skundžiasi 
visos buvusios filosofijos nemoksliškumu, tinka mūsų dienomis 
nemažiau, negu ir 1911 metais. Minėtasis W. Szilasis tvirtina, kad 
filosofija, žiūrint Husserlio reikalavimų, net žengusi atgal: « Šian- 
dien, sako Szilasis, padėtis yra net blogesnė. Kas gali šiame, kas 
savaitė mus užplūstančiame raštų tvane pasakyti, kas yra filoso- 
fija? Kas gali pagelbėti studijuojantiesiems šiame sąmyšyje? Iš 
tikro, atrodo, kad, kaip tvirtino Kantas, galima mokyti ne filoso- 
fijos, o tik filosofavimo » 29, 

Šios nesėkmės akivaizdoje užtat ir klausiame : ar tai atsitikti- 
nis dalykas? Ar pastanga paversti filosofiją mokslu nėra kartais 
sapnas, išblėsęs jau pačioje filosofijos užuomazgoje, tačiau vis 
tebelaikomas siektinu tikslu ir net idealu? Tuo būdu grįžtame 
prie paties Husserlio kelto klausimo, ar filosofija gali bei privalo 
ir toliau stengtis virsti tiksliuoju mokslu? 


2. FILOSOFIJOS IR MOKSLO IŠSISKYRIMAS 


Gairė šiam klausimui spręsti yra filosofijos ir mokslo išsisky- 
rimas žmonijos mąstymo istorijoje. Savo paskaitose N. Popovskis, 
vienas iš pirmųjų filosofijos dėstytojų naujai įsteigtame Maskvos 
universitete (1755), patardavo savo klausytojams įsivaizduoti vi- 
suotinę šventovę, kuri apimanti ir regimąjį pasaulį su jo sąranga 
bei dėsniais, ir neregimąją dvasią su jos ieškiniais bei siekiniais, 
ir galop dievybę su jos neprieinama tamsia esme. Ši šventovė 
esanti ne kas kita, kaip filosofija. Ji aprėpianti visa, ji apspren- 
džianti kiekvieną pažinimą, ji esanti « visų mokslų bei menų mo- 


1 ITUSSERLIANA, hrsg. von W. BrEMEL, Den Haag 1954, t. VI, p. 508. 
2° WILHELM SZILASI, Nachwort, p. 87. 

tina »2!. Prasminis šventovės vaizdas, atremtas į filosofijos kaip 
grindžiamojo bei visuotinio mokslo sampratą, yra buvęs savas ne 
tik XVIII šimtmečiui ; jis yra likęs gyvas ir ligi šiol. Ir šiandien 
nevienas mąstytojas yra įsitikinęs, esą. filosofija sudaranti « pagrin- 
dinį būties mokslą » (B. v. Brandenstein) arba esanti « visuotinis 
mokslas » (J. Barion), atremtas į « visa apimantį ir visa jungiantį 
patyrimą » (M. F. Sciacca), kuris yra savyje išnešiojęs ir pagimdęs 
skirtinas žmogaus žinijos sritis. «Demokrito atomizmas, pasak 
K. Jasperso, tapo mąstomuoju pavyzdžiu (Denkmodell) müsiesiems 
gamtos mokslams, o Hegelio dialektika — dvasios mokslams; 
Kepplerio kosmiškai metafiziniai darnos įvaizdžiai virto išeities 
tašku astronominiams jo atradimams; Fechnerio metafizika pa- 
grindė jo psichofizikos problematiką. Kiekvieną sykį mokslinė 
mintis atsipalaiduodavo nuo metafizinių savo šaknų», taip kad 
Jaspersas tiki, esą metafizika istoriškai iš tikro nekartą yra buvusi 
« pasaulin nukreiptų mokslų akušerė » 22, 

Ši pažiūra yra tiek gerai žinoma, jog ją čia tik primename, 
plačiau jos nedėstydami. Taip pat paliekame nesvarstę, ar galima 
būtų istoriškai įrodyti, kad tarp metafizikos ir to ar kito mokslo 
atsiradimo esama tikrai priežastingo ryšio. K. Jaspersas, sakysime, 
tvirtina, kad šis ryšys esąs «istoriškai aprėžtas ir daiktiškai atsi- 
tiktinis » ir kad todėl jis nesudarąs « moksliniam tyrinėjimui nuo- 
latinio metafizinių akstinų skatinamo vyksmo » (t. p.). Mums čia 
svarbus tik klausimas, kodėl mokslas palieka filosofinę savo kilmę 
arba anas metafizines savo šaknis ir ar iš tikro jis tokių šaknų 
turi. Ar buvoti šventovėje, kalbant N. Popovskio žodžiais, jau tuo 
pačiu reiškia ir būti gimusiam iš šventybės? Ar čia kartais neda- 
roma klaidos, vadinamos , cum hoc, ergo propter hoc’? 

Šviesos šiam reikalui meta J. Meurerso minimas G. Galilejo 
pavyzdys — ne jo sankirčio su bažnytine vadovybe, o fizikinių jo 
atradimų prasme?, Klausimas, kas yra judėjimas, yra keliamas 
nuo pat Heraklito-Parmenido laikų (abu V šimt. prieš Kristų), čia 
padarant jį būtybės būsena (Heraklitas), čia laikant jį pojūčių 
apgaule (Parmenidas). Judėjimas yra buvęs viena iš metafizikos 
problemų ir Aristoteliui, kuris teigęs, kad kas nepažistąs judėjimo, 
tas nepaZistas nė gamtos, kadangi judėjimas esąs apsprendZiamasis 
gamtos kaitų (metabole) pradmuo. Aristotelis paliko mums judė- 
jimo apibrėžti kaip perėjimą iš galimybės į tikrenybę ; judėjimo 


21 NIKOLAJ Popovskis, cit. Izbrannye proizvedenija russkich myslitelej 
2-roj poloviny XVIII veka, Moskva 1952, t. I, p. 87-89. 

22 KARL JASPERS, Philosophie, p. 113. 

23 Plg. JOSEPH MEURERS, Metaphysik und Naturwissenschaft, Darmstadt 
1976, p. 34-42. 

laiptais jis tikėjosi uzkopes net ligi nejudančiojo Judintojo, kaip 
ir vėliau scholastikos atstovai. Ir Kanto, ir Hegelio — ypač šio 
pastarojo — mąstyme judėjimas vaidina taip pat pagrindini vaid- 
menį. O dialektinis materializmas pačia savo esme yra ne kas 
kita, kaip judėjimo ontologija. Trumpai tariant, filosofinė judėjimo 
sąvoka yra tokia pat sena, kaip ir pati filosofija. Ir vis dėlto ši 
sąvoka nepasako nieko, kas padarytų judėjimą mums bent kiek 
apčiuopiamesnį kasdienos būklėje. Ar mes tarsime, kad judėjimas 
yra « perėjimas iš galimybės i tikrenybę » (Aristotelis), ar kad jis 
yra «medžiagos buvimo būdas» (Fr. Engels), nė vienu atveju 
negalėsime šiose aptartyse nieko rasti, kas mums padėtų susivokti 
judanéiuju reiškinių gausoje. Tai anaiptol nėra priekaištas filoso- 
fijai, nes ne jos uždavinys yra mus suvokdinti pasaulyje. Tai tik 
nuoroda, kad galima apie kokį nors dalyką filosofuoti tūkstančius 
metų, nė kiek neatskleidžiant jo kaip reiškinio dėsnių ir bruožų. 
Nes pats filosofinis klausimas nėra šiam reikalui tinkamas: , kas 
yra’ niekad neveda į apraiškų sąrangą. Kad būtų laimėta šios 
rūšies įžvalgų, klausimas turi būti pakeistas iš esmės, kadangi 
šioms įžvalgoms nereikia esmės. 

G. Galilejas kaip tik ir buvo toksai klausimo keitėjas judė- 
jimo atžvilgiu. «Jis nebeklausė, sako J. Meurersas, kas yra judé- 
jimas, tuo anaiptol neniekindamas ankstyvesnio mąstymo ; jis tik 
klausė, kaip vyksta judėjimas; jis išmatavo kritimo laiką ir kri- 
timo kelią, atrado daiktų kritimo dėsnius ir tuo pagrindo me- 
chaniką arba fiziką šiandienine prasme »*. Tai ir buvo mąstymo 
perėjimas nuo filosofijos į mokslą. « Mąsčius apie judėjimą šimtus 
metų, sako Meurersas, staiga — ir visiškai sąmoningai — nebeklau- 
siama, kas jis esąs, o tik kaip jis vykstąs » (t. p.). Galilejas norėjo 
judėjimą išmatuoti, todėl perkėlė ji iš negalimos matuoti esmės į 
matuojamąją apraiškos plotmę. J. Meurersas norėtų tai vadinti 
«klausimo susiaurinimu (Einschränkung) » ir šiame susiaurinime 
regėti mokslo galimybę, «su visomis didžiulėmis jo įžvalgomis » ?5. 
Mums gi atrodo, kad tai yra žymiai daugiau : užuot klausus , kas ', 
klausti , kaip’, reiškia klausimą ne siaurinti, bet jį kelti visiškai 
kitu pagrindu ir kitam tikslui. Pereiti iš filosofijos i mokslą reiškia 
pereiti iš esmės mąstymo į apraiškos mąstymą. Kol mąstymas pasi- 
lieka esmės plotmėje, vadinasi, kol jis klausia , kas yra’, tol jis 
yra filosofija, ir tol nėra mokslo. Mokslas kyla tik tada, kai mąs- 
tymas visiškai sąmoningai nusigrižta nuo ‚kas’ ir atsigrįžta į 
„kaip': svarbu ne tai, kas yra judėjimas savyje, bet tai, kaip jis 


2 Ten pat, p. 35. 
2: Ten pat, p. 36. 

vyksta pasaulyje, vadinasi, kaip daiktai juda. Ir tik šiojo , kaip ' 
tyrinéjimu mokslas gema bei auga. 

Tuo betgi mokslas ir išsiskiria iš filosofijos. Yra istorinė tikry- 
bė, kad filosofinio mąstymo rėmuose nekartą buvo buvę susirinkę 
daugybė tokių duomenų, kuriuos pažinti galima, tik klausiant 
„kaip', tačiau prie kurių buvo artinamasi, vis klausiant , kas '. 
Kitaip sakant, apraiškos buvo svarstomos esmės šviesoje. Tai ypač 
ryškiai regėti Aristotelio gamtamokslyje. Aristotelis nesykį yra 
vadinamas gamtamokslio — botanikos, zoologijos, lyginamosios ana- 
tomijos, psichologijos — pradininku 2“. Jis rūpestingai stebi gamtos 
reiškinius, juos aprašinėja bei sklaidinėja ; jis jaučiasi tiesiog pa- 
skendes ju gausoje, todėl turis, kaip pats prisipažįsta, « turiningesni 
pažinimo šaltinį », palyginus jį su dieviškųjų dalykų pažinimu (t.p.). 
Gamtamoksliniuose Aristotelio raštuose iš tikro esama aibės moks- 
linių duomenų. Ir vis dėlto Aristotelis nėra mokslininkas, o filoso- 
fas; filosofas todėl, kad visi jo sutelkti duomens netenka jo mąs- 
tyme savarankiškumo, būdami nešami bei apsprendžiami klausimo, 
kas yra gamta. Tiesa, Aristotelis tvirtina, esą gamtos padarų tyri- 
nėjimas teikia nemažiau džiaugsmo, kaip ir gėrėjimasis meno 
kūriniais, kadangi gamta, kaip ir menininkas, išskleidžia juose 
kūrybinę savo galią. Užtat net ir žemiausiųjų gyvių tyrimas netu- 
rėtų kelti mumyse pasibiaurėjimo : juk ir juose slypis kažkas nuo- 
stabiai gražaus galutinio tikslo prasme. 

Bet kaip tik čia ir prasiveržia filosofinis — ne mokslinis — 
Aristotelio požiūris. Ko gi siekiame, tyrinėdami gamtą? Pasak 
Aristotelio, anaiptol ne atskiru jos reiškinių pažinimo. «Jeigu 
kalbame apie kurį nors organą ar dalį, sako Aristotelis, tai turime 
prieš akis ne medžiagą ar jos dėlei vykdomą tyrimą, bet visumą : 
ne plytas, molį ir medi, bet namus. Taip yra ir su gamtos tyri- 
nétoju. Jis atsideda daikto sąrangai ir jo esmės visumai, o ne 
dalims, atskirtoms nuo visumos, be kurios jų iš viso negalėtų 
būti »27. Tyrinėti gamtą, Aristotelio pažiūra, reiškia tyrinėti es- 
minę jos visumą, regint šiąją atskiruose jos reiškiniuose. Bet kaip 
tik todėl toksai tyrinėjimas ir nėra mokslinis. Nes kol tyrinėjimas 
esti vykdomas visumos dėlei ir kol atskiri gamtos reiškiniai, kaip 
teigia Aristotelis, « yra vertingas pakaitalas nepakankamo dieviš- 
kuju dalykų pažinimo » (t. p.), tol yra galima tik filosofija. Moks- 
las pačiu savo klausimu esmės bei visumos nepasiekia ir sąmonin- 
gai, kaip Galilejo atveju, jos nesiekia. Gamtamokslis nežino, kas 
yra gamta : fizika nežino, kas yra medžiaga; biologija nežino, kas 


* Plg. INGEMAR DÜRING, Aristoteles, p. 514-515. 
27 Cit. ten pat, p. 516. 

yra gyvybė ; psichologija nežino, kas yra siela. Gamtamokslis tik 
klausia, kaip medžiaga juda ; kaip gyvis dauginasi, auga ir gyvena ; 
kaip siela veikia mūsų būtybėje bei mūsų veiksmuose. Ir kol filo- 
sofija savu esmės, visumos, galutinio tikslo klausimu užgoži atskirų 
apraiškų veiklos klausimą, tol galima turėti prisirinkus ir daugybę 
konkrečių duomenų ir vis dėlto neturėti mokslo nė užuomazgos. 

Užtat mokslo išsiskyrimas iš filosofijos anaiptol nėra kieky- 
binis vyksmas, tarsi mokslas gyventų anoje Popovskio šventovėje 
tol, kol pakankamai praturtetu skirtinais duomenimis, ir tarsi šiais 
duomenimis mokslą praturtintu filosofija. Yra visiškai priešingai. 
Mokslas pasidaro savarankiškas ne tuo, kad filosofija, ji praturti- 
nusi, paleistų ji iš savos šventovės, bet tuo, kad jis pats sau 
laisvę išsikovoja, atsigriždamas prieš filosofinio klausimo būdą. 
Nesirūpindamas tuo, , kas yra’, o atsidédamas tam, , kaip vyksta ’, 
mokslas savaime virsta filosofijos priešybe ir pradeda su ja kovą 
už savą pažinimą. Šios kovos pagrindas yra, kaip teisingai pastebi 
H. Rombachas, ,, ne žmogiškosios silpnybės, o tiek filosofijos, tiek 
mokslo esmė »28. Ne inkvizicijos teisėjų siauraprotiškumas ir ne 
Galilejo užsispyrimas pažadino sankirti tarp teologiškai filosofinio 
ir gamtamokslinio pasaulėvaizdžio XVII šimtmečio pradžioje, bet 
mokslo nesuderinamybė su filosofija; nesuderinamybė, apčiuopia- 
mai prasiveržusi Galilejo nenuolaidumu. Šiuo iš pažiūros atsitikti- 
niu ginču mokslo esmė pasipriešino filosofijos esmei kaip tik tuo. 
kad mokslas sąmoningai atsisakė tirti esmę bei visumą, suvokda- 
mas save kaip nefilosofinį pačia savo prigimtimi. Mokslas yra tik 
apraiškų tyrimas bei pažinimas. Esmiu mokslo nėra ir negali būti. 
Mokslas taip pat yra tik atskirybių tyrimas bei pažinimas. Visu- 
mos mokslo nėra ir negali būti. Tikrovėje esama ne , mokslo’, o 
tik , mokslu °. Aukščiau minėtas mokslo atitrūkimas « nuo metafi- 
zinių savo šaknų » (K. Jaspers) yra iš tikro tokių šaknų neigimas, 
jų iš viso mokslui neprisiimant kaip savųjų. 

Be abejo, filosofija ir mokslas turi gilų. juos abu jungiantį 
bendrą pradą, būtent pažinimą. Tiek filosofija, tiek mokslas pri- 
klauso gnoseologinei mūsų būvio sričiai. Tai igalina M. Scheleri 
teigti, esą visais savo žydėjimo tarpsniais metafizika buvo susijusi 
su mokslu « vidine ir kūrybine giminyste (Konnex) », o mokslas — 
taip pat savo klestėjimo metais — « atsekęs savo pagrindus filoso- 
fijoje »; tik abipusio nuosmukio laikais mokslas ir filosofija eidave 
kas sau (zusammenhanglos)?. Turėdami pažinimą kaip bendrąją 
giminę (genus proximum), filosofija ir mokslas iš tikro negali buvoti 


28 HEINRICH ROMBACH, Substanz, System, Struktur, t. I, p. 27. 
? MAX SCHELER, Die Wissensformen und die Gesellschaft, p. 87. 

vienas Salia kito taip, tarsi jie bütu vienas kitam abuojos sritys: 
priešiškas mokslo nusistatymas filosofijos atžvilgiu tik patvirtina 
jų giminystę, kaip kad žmogaus vienatvė patvirtina jo apspren- 
dimą bendruomenei. Ir vis dėlto pažinimas kaip bendroji giminė, 
būdama iškilusi aukščiau ir už filosofiją, ir už mokslą, neišreiškia 
rūšinės jų skirtybės (differentia specifica), nes nenurodo, kaip pa- 
žįsta filosofija ir kaip pažista mokslas. Tuo tarpu tik ši skirtybė 
arba pažinimo būdas (modus cognoscendi) padaro, kad filosofija 
yra filosofija, o mokslas — mokslas. Pažinimas filosofiją ir mokslą 
jungia. Pažinimo būdas arba pažinsena filosofiją ir mokslą skiria. 
Kitaip sakant, filosofija ir mokslas yra savitos žmogiškojo pažinimo 
rūšys. Kuo šios rūšys yra būdingos kiekviena savyje, nagrinėsime 
vėliau. Šioje vietoje į tai tik nurodome, kad suvoktume logiškai 
formalinį jų skirtingumą, visados glūdintį rūšinėje skirtybėje. 

Ir štai, istorijos eigoje nesyki atsitinka, kad filosofinio paži- 
nimo rėmuose telkiasi daugybė mokslinio pažinimo duomenų, neį- 
sisąmoninusių tikrojo savo pobūdžio ir todėl nesuvokiančių savos 
rūšinės skirtybės : tarp filosofinės ir mokslinės paZinsenos čia dar 
nedaroma skirtumo. Ir kol tokia padėtis pažistančiojo žmogaus 
sąmonėje trunka, tol šie duomens ramiai gyvena anos , visuotinės 
šventovės ' erdvėje. Tačiau kai tik rūšinė šių pažinimo duomenų 
skirtybė pažįstančiajam subjektui pasidaro aiški, tuojau jis paregi, 
kad filosofija anaiptol nėra mokslo tėviškė, kurioje jis galėtų augti 
bei tarpti. Priešingai, filosofija pasirodo esanti mokslo priešybė, 
pavergianti mokslą savai pažinsenai ir paverčianti jį tarnu, tiltu, 
pakaitalu, nuoroda — kiekvienu atveju neturinčiu savarankiškumo, 
o buvojančiu filosofinio pažinimo reikalui. Šitaip filosofija yra san- 
tykiavusi su mokslo duomenimis senovėje (Aristotelis) ir viduri- 
niais amžiais (Albertas Didysis). Bet kaip tik todėl mokslas ir 
sukyla prieš filosofiją, savo ruožtu neigdamas jos pažinseną ir teig- 
damas savąją, kol galų gale jis iš savo tariamos globėjos — iš tikro 
gi prispaudėjos — išsivaduoja ir galutinai išryškina save kaip skir- 
ting pažinseną. Ir juo labiau rūšinė mokslo skirtybė aiškėja, juo 
labiau mokslas nuo filosofijos tolsta. Mokslas ir filosofija negali 
tiek nuo vienas kito atsiskirti, jog pasijustų nebeturi nieko bendro : 
tai rodo aukščiau minėta mūsų dienų mokslo pastanga grįžti į 
filosofiją, ieškant joje savimonės. Tačiau mokslas ir filosofija negali 
nė tiek vienas su kitu suartėti, jog pamirštų esą kitokios pažinse- 
nos ir susilietų į vieną pažinimo rūšį, kaip juodu yra save laikę 
pradinės vienybės metu. Kova tarp filosofijos ir mokslo yra ne 
kas kita, kaip dialektinė jų santykių išraiška istorijoje. Tai kova 
už mokslinės ir filosofinės pažinsenos savarankiškumą. 

Šia prasme reikia pritarti K. Jaspersui, pasak kurio « nėra 
jokios tikros kovos tarp filosofijos ir mokslo, o tik kova už tikrą 
mokslą ir už tikrą filosofiją »30. Nes jei viena pažinimo sritis mē- 
gina primesti kitai sričiai savą pažinseną, tuomet kyla kova, — 
tačiau ne tarp pažinimo sričių kaip tokių, o tik tarp pažinimo 
būdų. Aiškiau kalbant, kai filosofija bando mokslą sufilosofinti ar 
kai mokslas stengiasi filosofiją sumokslinti, tuomet prasiveržia san- 
kirtis, kuriuo — gal net nevisados sąmoningai — ir yra ginamas 
tikrasis tiek filosofijos, tiek mokslo savitumas. Nuosekliai tad 
mokslo išsiskyrimas iš filosofinio pažinimo erdvės yra ne kas kita, 
kaip šios erdvės apvalymas nuo jai svetimų sandų ir tuo būdu jos 
esmės nuskaidrinimas. Anasai senas posakis, kad filosofija esanti 
visų mokslų motina, pasirodo yra teisingas tik tiek, kiek teisinga 
yra, kad šarka esanti gegužiuko motina, būtent: ji išperėjo sve- 
timą kiaušinį. 


3. METODO NEGALIMYBĖ FILOSOFIJOJE 


Filosofijos ir mokslo išsiskyrimas — iš dalies net ir kova tarp 
jų — kelia įtarimo, ar pastanga filosofiją versti mokslu nėra kartais 
tik apgailėtinas nesusipratimas. Juk jeigu mokslas yra savita paži- 
nimo rūšis ir užtat negali sugyventi su filosofija po vienu tos pa- 
čios , šventovės ' stogu, tai kaip gi būtų įmanoma padaryti filoso- 
fiją mokslu, nepaneigiant jai rūšinės jos pažinimo skirtybés? Bu- 
dama mokslas, filosofija turėtų turėti ir savą objektą, kaip jį turi 
ir kiekvienas kitas mokslas. Ji tyrinėtų jį, siekdama tam tikrų 
įžvalgų, kas yra taip pat sava kiekvienam mokslui. Tačiau kas 
gi būtu šisai filosofijos kaip mokslo objektas? Kiekviename filoso- 
fijos vadovėlyje skaitome, kad filosofija svarstanti būtybę kaip 
tokią. Tai, be abejo, visiškai teisinga. Tr vis dėlto šitokios objekto 
aptarties nepakanka, jei filosofija imtųsi tyrinėti būtybę moksliškai. 
Nes būtybė kaip tokia yra per daug atsajus dalykas, kad galėtų 
be niekur nieko būti filosofijos kaip mokslo objektas. Juk ką gi 
reiškia , būtybė kaip tokia’? Kiekvieno mokslo objektas yra tiria- 
mas ne , kaip toks ', vadinasi, savo neaprėžtybėje, o kaip tik gana 
siauroje sąranginėje savo sudėtinybėje, dažnai apsirėžiant tik šio- 
sios dalimi. Jeigu tad filosofija, suprasta kaip mokslas, rinktųsi 
savo objektu būtybę kaip tokią, tai greitai pasirodytų, kad ji iš 
viso jokio objekto neturi?1, Štai kodėl mes ir klausiame toliau : 


30 KARL JASPERS, Philosophie, p. 281. 
321 Plg. ten pat, p. 272-279. 

ką tyrinėtų filosofija būtybėje kaip tokioje, jei ji būtų mokslas? 
Ką ji mėgintų būtybės sąrangoje įžvelgti ir kelti aikštėn kaip 
neginčijamą išdavą? 

Reikalą patikslinti filosofijos objektą jautė ir Aristotelis, kuris 
pirmasis, kaip sakyta, apibrėžė filosofiją būtybės kaip tokios mokslo 
prasme, sykiu betgi neigė visuotinio mokslo galimybę : « Visuotinio 
mokslo nėra. Kiekvienas įrodomasis mokslas atsideda skirtinos 
rūšies daiktų savybėms »?2. Jei tad filosofija yra būtybės kaip tokios 
mokslas, tai ir ji atsideda ne atitrauktinei visumai ar bendrybei, 
bet tam, kas yra būdinga būtybėje kaip būtybėje, būtent: tam, 
kas ją padaro būtybe. Štai kodėl šalia filosofijos apibrėžties, kad 
ji esanti būtybės kaip būtybės mokslas, Aristotelio metafizikoje 
randame ir kitą, patikslinančią, apibrėžti, būtent : filosofija esanti 
«esmiu mokslas — episteme tes ousias » (t. p.). I. Düringas pas- 
tebi, kad , esmės’ vardu Aristotelis vadina ne platoniškąją idėją, 
esančią anapus daikto, bet vidinį konkretaus daikto pagrindą. 
Kiekvienas įrodymais paremtas mokslas, pasak Aristotelio, užsii- 
mąs viena kuria daiktų rūšimi : fizika tyrinėjanti gamtos dalykus, 
astronomija akimi stebimus dalykus viršum mūsų esančiame kosme. 
Tačiau šalia to esama dar ir nekintančių esmių (akinetoi ousiai), 
kurios kaip tik ir turėtų sudaryti objektą mokslo, vadinamo , filo- 
sofija '. Todėl Düringas teisingai sako, kad Aristotelis «laikė prad- 
menis (archai) tikruoju filosofijos objektu »*3. Tai reiškia : filosofija 
yra būtybės kaip tokios pradmenų mokslas. Visi kiti mokslai tiria 
tai, kas iš būtybės kyla ar ją apreiškia. Tuo tarpu filosofija svarsto 
tai, kas būtybei yra pati pradžia : ji užsiima būtybės pradmenimis. 

Pirmu požiūru ši filosofijos kaip mokslo samprata atrodo esanti 
patenkinama, ir iš tikro ji nevieną mąstytoją yra patenkinusi. 
O jei Husserlis vis dėlto ligšiolinę filosofiją vadina nemoksliška, 
tai tik todėl, kad jai dar stingą « metodų bei teorijų »34, kurie mus 
įgalintų anuos būtybės pradmenis tyrinėti griežtai moksliškai. Savo 
priekaištais ligšiolinei filosofijai Husserlis anaiptol nemėgina keisti 
filosofijos objekto; jis tik nori rasti jai savitą metodą, kad anas 
amžinasis jos objektas galėtų būti taip lygiai įrodomai tiriamas, 
kaip ir visų kitu mokslų objektai. Ligšiolinė filosofija nepajėgusi 
atlikti savo uždavinio ne todėl, kad tyrusi būtybės kaip tokios 
pradmenis, bet todėl, kad jai stige metodo, kaip reiktų šiuos prad- 
menis tikrai moksliškai užčiuopti ir įtikinamai bei pagrįstai išreikšti. 
Mokslinis filosofijos pobūdis slypis, pasak Husserlio, ne jos objekte, 


32 Cit. INGEMAR DūRING, Aristoteles, p. 273. 
233 Ten pat, p. 272. 
*" EDMUND HUSSERL, Philosophie als strenge Wissenschaft, p. 8. 

o jos metode, kaip ir kiekvieno kito mokslo. « Atskiras mokslas, 
būdingai šiuo atžvilgiu sako J. Meurersas, įteisina save visų pirma 
ne savo išdavomis, ne savo tiesa, bet metodu arba keliu, kuriuo 
jis šią tiesą pasiekia »?*. Nuosekliai tad metodas ir yra tai, kas 
jau nuo Descarto laikų vis labiau skverbiasi i filosofijos savimonę : 
metodas esąs vienintelis, kuris galis bei turis filosofiją pakelti i 
mokslo rangą. 

Šitoje vietoje betgi susimąstome: kodėl filosofija, būdama 
gyva tūkstančius metu, neišvystė savito metodo, kad pajėgtų savo 
objektą tyrinėti iš tikro moksliškai? Kodėl visi kiti mokslai, žy- 
miai jaunesni, negu filosofija, sugebėjo rasti savų metodų ryšium 
su savais objektais, o tik filosofija to nepadarė? Argi ne objektas 
nurodo, kaip jis turi būti tyrinėjamas? Juk jeigu Galilejas ėmėsi 
matuoti judėjimą ir jeigu šiandieninis gamtamokslis, Meurerso tei- 
gimu, «visų pirma yra masto mokslas (Maß-Wissenschaft) », tai 
tik todėl, kad jo objektas turi « masto sąrangą »*9, vadinasi, reika- 
lauja būti matuojamas, kad galėtų būti pažintas. Užtat matavimas 
ir yra tikrasis gamtamokslio metodas arba kelias į gamtinių reiš- 
kinių tiesą. Tik šiuo keliu eidamas, šiandieninis gamtamokslis 
galėjo pasiekti tokių nuostabių laimėjimų. Kodėl betgi būtybės 
kaip būtybės pradmens tokios nuorodos filosofijai nėra teike? 
Kodėl filosofija, atsigrižusi į šiuos pradmenis ir jiems atsidėjusi, 
nesugebėjo įžvelgti, kaip jie turėtų būti tiriami, ir todėl ligi pat 
šiol nerado kelio, kaip prie jų prieiti, kad atsiskleistu ju tiesa? Ar 
iš tikro filosofijos mokslo nesėkmė glūdi jos metodo stokoje? O gal 
gi metodo stoka yra sąlygojama paties filosofijos objekto? 

Pradmens (archai, principia), kuriuos svarsto filosofija, yra 
tokie dalykai, kurių nebegalima suvesti į jokius kitus dalykus. Jie 
yra pati pradžia, patys pagrindai, nebegalimi peržengti, tikintis už 
jų dar ką nors rasti: už pradmenų yra tik nebūtis, vadinasi, nie- 
kis. Kitaip jie nebūtų pradmens. Nuosekliai tad pradmens glūdi 
visur, kur tik kas nors yra, sudarydami kiekvienos būtybės kaip 
būtybės, vadinasi, kaip būnančiosios sąrangą. Mūsų klausimui tuo 
tarpu neturi reikšmės, ką šie pradmens sako apie būtybę kaip 
būtybę materialiniu arba turinio atžvilgiu (apie tai kalbėsime vė- 
liau). Šį akimojį mums tik svarbu, kad pradmens formaliniu at- 
žvilgiu yra pirmykščiai bei visuotiniai, pirmieji ir paskutinieji, sąly- 
goją kiekvieną buvimo ar pažinimo veiksmą, kiekvieną būtybę ar 
pažinti. Kitaip tariant, norint pradmenis pažinti, reikia juos jau 
turėti ir jais naudotis. Jokia sąvoka, jokia ištara, joks sprendi- 


35 JOSEPE MEURERS, Metaphysik und Naturwissenschaft, p. 34. 
» Ten pat, p. 35. 

mas nėra įmanomi be pradmenų. Bet jeigu taip, tuomet ir prad- 
menų mokslas remiasi tais pačiais pradmeninis. Tai reiškia: pra- 
dedamasis pradmenų mokslo taškas yra patys pradmens. Sykiu tačiau 
jie yra ir šio mokslo objektas arba tai, kas tyrinėjama bei sten- 
giamasi pažinti. Bet nei tyrinėjimas, nei pažinimas nėra galimi 
be pradmenų. Kiekviename mąstymo veiksme ar jo išdavoje glūdi 
pradmens kaip viso ko apsprendėjai. Galinis taškas, prie kurio 
pradmenų mokslas turėtų vis artėti ir jį pasiekti, pradmenų atveju 
jau buvoja pradiniame taške. Tirdami pradmenis, pradedame tuo, 
kuo turėtume baigti; laikome aiškiu dalyku tai, ką turėtume 
išaiškinti. Pradžia ir pabaiga virsta viena bei ta pačia. 

Tokį mastomaji veiksmą, kurio pabaiga glūdi jo pradžioje, 
vadiname ratilu (circulus), nes čia mąstymas iš tikro sukasi ratu. 
Pavyzdys : Dievo buvimo įrodymas Dievo apreiškimu. Dievas yra 
todėl, kad jis apsireiškė, o jis apsireiškė todėl, kad yra. Apreiški- 
mas, kuriuo turėtume savą kelią Dievop baigti, čia pasidaro pra- 
diniu šio kelio tašku. Taip yra ir su pradmenimis. Mes norime 
pradmenis pažinti bei išaiškinti ; tačiau šiam reikalui turime grieb- 
tis tų pačių pradmenų, nes joks pažinimas bei aiškinimas be jų 
yra neįmanomas, kaip neimanomas yra apreiškimas be Dievo. Tai, 
ką norime dar tik suvokti, jau naudojame kaip prielaidą šiam 
suvokimui. Tuo būdu mąstymas grįžta vis į tą pati tašką, iš 
kurio mėgina išeiti, nepasistūmėdamas priekin nė žingsnio. Iš to 
plaukia logiškai būtina išvada, kad pradmenų mokslas yra negali- 
mybe savyje. Nes objektas ir jo tyrimas čia sutampa ir tuo pačiu 
sužlugdo bet kokią pastangą pasiekti pradmenis moksliniu keliu. 
Tyrimas juk reikalauja tam tikro atstumo nuo tiriamojo objekto. 
Betgi pradmenų atveju tokio atstumo laimėti negalime, nes nutolti 
nuo pradmenų reikštų atsitraukti nuo pačios pradmės ir savaime 
patekti nebūtin, kuria nieko negalima pradėti. Nuo pradmenų 
negalime atsitraukti, nes pats atsitraukimas yra pradmenų grin- 
džiamas ir jais nešinas: tarp mūsų ir pradmenų niekad nėra nuo- 
tolio. Kiekvienas mėginimas tokį nuotolį kurti yra galimas, tik 
atsirėmus į pradmenis, vadinasi, pradmenis imant visad su savimi. 
Trumpai tariant, pradmens nesileidžia būti moksliškai tiriami. 

Čia tad ir glūdi priežastis, kodėl filosofija ilgos savo istorijos 
metu nėra išvysčiusi metodo tirti pradmenims kaip savam objektui. 
Nes toksai metodas būtų irgi pagristas pradmenimis: metodas 
pradmenims tirti būtų sudarytas iš tu pačių pradmenų. Juk kas 
gi yra metodas? Ne kas kita, kaip tam tikra pažinimo eiga arba 
kelias, kuriuo einame prie atitinkamo objekto, kad jį suvoktume. 
Betgi kiekviena tokia eiga yra atremta į pradmenis. Metodas, 
kuris mėgintų užčiuopti pradmenis, būtų ratilas, nes jis jau turėtų 


I. FILOSOFIJOS KAIP MOKSLO NEGALIMYBE 139 


šiuos pradmenis savyje, vadinasi, megintu ieškoti to, kas jau glūdi 
jame pačiame. Jeigu tad filosofijos objektas yra būtybės kaip 
būtybės pradmens, tai loginiu būtinumu ji negali turėti savitos 
prieigos prie šiu pradmenų, kaip ją turi fizika, biologija, archeolo- 
gija, istorija prie savų objektų. Metodo stoka filosofijoje nėra nei 
filosofuojančiojo žmogaus silpnybė, galima pergalėti kokiu nors 
genijaliu gabumu (plg. E. Husserlio bandymą, kurti filosofijai feno- 
menologini metodą kaip savitą, prieigą), nei istorinė dar nesubren- 
dusios filosofijos išraiška, galima pralenkti ateityje. Tai loginė ne- 
galimybė, kylanti iš paties filosofijos objekto: pradmuo negali tu- 
reti kelio i jį, nes kitaip jis būtų nebe pradmuo; aš negaliu žengti 
į pradmenį, kadangi visados buvoju prie pradmens. 

Jeigu nün filosofijos moksliskumas glūdi jos metode ir jeigu 
filosofija savito metodo turėti negali, tai tuo pačiu ji niekad negali 
nei mokslu būti, nei kada nors mokslu tapti. Paversti filosofiją 
mokslu būtu galima, tik randant jai savitą metodą; rasti gi jai 
savitą metodą reikštų atitraukti ją nuo pradmenų (principia) ir 
nukreipti į sandus (elementa): būtybė kaip tokia čia būtų pakeista 
būtybe kaip šia ar ana. Tai reikštų nukrypti nuo filosofinio paži- 
nimo į mokslinį pažinimą, atsisakant rūšinės pažinimo skirtybės 
filosofijoje ir prisiimant mokslinį pažinimo būdą. Kaip seniau 
mokslas buvo užgožtas filosofinės pažinsenos, būdamas verčiamas 
tirti savo objektą jam svetimu filosofiniu būdu, taip dabar filoso- 
fija yra grasoma būti užgožiama mokslinės pažinsenos, taip pat 
būdama verčiama svarstyti savą objektą jai svetimu moksliniu 
būdu. Tokiu betgi atveju filosofija — kaip anksčiau mokslas — ne- 
tektų savo esmės ir virstų ne-filosofija. Sumokslinta filosofija gali 
pasilaikyti filosofijos kaukę, bet ji negali pasilaikyti filosofijos vei- 
do. Kaip mokslas skursta filosofijos , šventovėje’, taip filosofija 
skursta mokslo , darbovietėje'. Nė kiek neperdėdami, galime tad 
tvirtinti, kad filosofijos pastanga susimokslinti iš tikro yra išblėsęs 
sapnas istoriškai, kadangi neįmanomas logiškai. 


4. FILOSOFIJA KAIP MOKSLO OBJEKTAS 


Nebūdama pati mokslas, filosofija gali tačiau būti mokslo 
objektas; pati netyrinėdama, ji gali būti tyrinėjama. Iš šito gi 
tyrinėjimo išdavu gali susikurti ir iš tikro jau yra susikūręs filoso- 
fijos mokslas — tokia pat prasme, kokia sakome, kad yra , litera- 
tūros mokslas °’, , muzikos mokslas °’, , meno mokslas ', , visuomenės 
mokslas ’, , istorijos mokslas * ir t. t. Ne literatūra savyje yra moks- 
las, bet mokslas tiria literatūrą; ne muzika savyje yra mokslas, 

bet mokslas tiria muziką ; ne visuomenė su įvairiomis savo lytimis 
yra mokslas, bet mokslas tiria visuomenę ir jos lytis; ne istorinis 
žmonijos vyksmas yra mokslas, bet mokslas tiria ši vyksmą laike 
bei erdvėje. Tas pat yra ir su filosofija. Ne filosofija yra mokslas, 
bet mokslas tiria filosofiją kaip tikrovinį žmogaus būvio reiškinį. 
Net jeigu nepaisytume filosofijos metafizinės kilmės, o tik žiūrė- 
tume istorinės jos pradžios Vakarų dvasios išsivystyme, vis tiek 
turėtume pripažinti, kad jos tėkmėje yra buvę įvairių įvairiausių 
mokyklų, krypčių, srovių, sistemų ; kad ji yra turėjusi didžios įta- 
kos visuomenei tiek senovėje, tiek viduriniais amžiais, tiek ypač 
naujaisiais laikais; kad ji visą metą yra vienaip ar kitaip santy- 
kiavusi su religija — čia kaip jos rėmėja bei gynėja, čia kaip jos 
neigėja bei priešininkė ; kad jos kūrėjai yra būdingi savita dvasios 
sąranga ir savitu atoveikiu į aplinką; kad ji yra sukaupusi ne- 
aprėpiamą daugybę raštų, reikalaujančių aiškinimo, pataisų, kartais 
net sunkaus darbo jų autorystei nustatyti. Šisai toks įvairus filo- 
sofinės veiklos laukas kaip tik ir sudaro medžiagą, mokslui visiškai 
prieinamą ir todėl jo tiriamą tuo ar kitu atžvilgiu : istoriniu, so- 
ciologiniu, psichologiniu, tipologiniu, egzegetiniu ir t. t. Tai ir yra 
, filosofijos mokslas ’, kuris šiandien ima skleistis jau net atskiro- 
mis smulkesnėmis šakomis — pagal tai, ką ir kaip jis renkasi savo 
tyrimo objektu. Tarp šių skirtinų filosofijos mokslo šakų šiandien 
jau galima aiškiai įžvelgti filosofijos istoriją, filosofijos sociologiją, 
ir filosofijos psichologiją. Be abejo, nevisos jos yra išsivysčiusios 
vienodai, bet visos yra jau pakankamai pastebimos kaip filosofijos 
mokslo atstovės. 

Filosofijos istorija yra labiausiai išsiskleidęs ir įsipilietinęs 
mokslinis filosofijos tyrinėjimas. Jis, kaip jau aukščiau minėta, 
nesykį atstoja aukštosiose mokyklose net ir pačią filosofiją, galy- 
nėdamasis su Kanto pažiūra, esą galima mokyti ne filosofijos, o 
tik filosofavimo : filosofijos istorikas mėgina mokyti kaip tik filo- 
sofijos, perteikdamas gausybę jos pažinčių, kurių ji yra prisirinkusi 
ilgo savo amžiaus kelyje. Šiam reikalui jis naudojasi bendruoju 
istorijos mokslo metodu, vedančiu jį į šaltinius, kad juos kritiškai 
perkratinėtų, atidengtų jų sąryši su jų versmėmis ir jų dorojimą, 
laiko eigoje; jis tiria filosofų gyvenimą, jų pažiūrų sąrangą, kilmę 
bei įtaką vėlesniems mąstytojams ; jis atskleidžia sąvokų prasmės 
kaitą, kurdamas net ir atskiru sąvokų istoriją (plg. vokiečių žur- 
nala Archiv für Begriffsgeschichte). Be abejo, filosofijos istorija, 
suprantant ją paties vyksmo prasme, gali būti, o nuo Hegelio laikų 
iš tikro ir yra svarstoma ir kaip filosofinė tema37. Tačiau filoso- 


37 Plg. WALTER E. EHRHARDT, Philosophiegeschichte und "geschichtlicher 

finis žvilgis į filosofijos vyksmą niekados negali atstoti istorinio 
žvilgio ir atvirkščiai, kadangi juodu eina priešingomis linkmėmis : 
istorinis žvilgis, kalbant P. Natorpo žodžiais, ieško Platono filoso- 
fijoje, o filosofinis žvilgis — filosofijos Platone 33. Ieškoti , Platono ’ 
reiškia ieškoti konkretaus pavidalo laike bei erdvėje ir jį aprašyti ; 
ieškoti gi , filosofijos ' reiškia ieškoti buvusiųjų pažiūrų ryšio su 
ieškančiojo mąstymu, kadangi šisai — tai jau minėjome — nusako, 
kas yra filosofija ir tuo pačiu nurodo, ko reikia , Platone" ieškoti. 
Štai kodėl filosofinis žvilgis į filosofijos istoriją atskleidžia mums 
tik filosofiją, o ne istoriją: iš Hegelio filosofijos istorijos paskaitų 
(Vorlesungen ūber die Geschichte der Philosophie, 1833-1836) galime 
gana gerai pažinti Hegeli, bet anaiptol ne filosofijos skleidimąsi 
laike bei erdvėje*?. Kaip filosofija yra sklidusi ir klosčiusis vyksmo 
lytimi, gali pasakyti tik istorikas, ne filosofas. Užtat tikras filoso- 
fijos istorikas dažniausiai nė nėra filosofas. 

Filosofijos sociologija yra prasidėjusi Wilhelmo Dilthey (1833- 
1911) teorija, skiriančia gamtos mokslus nuo dvasios mokslų ir 
palenkiančia šiuos pastaruosius metafizikai, gi metafiziką — visuo- 
meniškai istoriniam patyrimui : filosofija esanti įtaigaujama socia- 
linių pavidalų — vis tiek ar šie būtų kultūros tipai, ar tautų po- 
būdis, ar valstybės lytys, ar luomų sąranga, ar galop religinės 
bendruomenės. « Metafizikos mokslas, sako Dilthey, yra istoriškai 
apsprestas » ^, būtent todėl, kad jis telpas visuomenėje ir esąs 
apgaubtas jos sąrangos, sudarydamas šiosios dalį ir tuo pačiu pa- 
tiriąs jos įtakos (plg. p. 128). Tyrinėdami šią įtaką, mes ir gau- 
name skirtiną mokslą, kurį vėliau M. Scheleris pavadino « meta- 
fizikos sociologija», pateikdamas — tegu ir gana trumpai — jos 
tematiką. Metafizikos kūrėjai, pasak Schelerio, priklausą dvasiniam 
elitui, kuris esąs jau atsipalaidavęs nuo religinių savos bendruo- 
menės tradicijų ir laisvas nuo ūkinio užsiėmimo ; todėl proletariato 
(subjekto prasme) filosofija esanti išmonė (ein Unding). Filosofijos 
subjektas esąs visados asmuo, kuriąs mokyklą, niekados ne įstaigą, 
kaip mokslo atveju (plg. filosofijos seminarus ar institutus aukšto- 


Skeptizismus. Untersuchungen zur Frage: Wie ist Philosophiegeschichte mög- 
lich?, Bern 1967. 

38 Plg. GERHARD Frey, Philosophie und Wissenschaft, Stuttgart 1970, 
p. 91: 

* Tas pat pasakytina ir apie E. Husserli, apie kuri šiuo atžvilgiu bū- 
dingai rašo viena buvusi jo mokinė : + Skaitydamas filosofijos istorijos pa- 
skaitas, Husserlis atsekdavo ar bent tikėjosi atsekąs savo paties pažiūrų 
užuomazgas ligi pat senovės ir paskui jas išvystydavo » (GERDA WALTER, 
Zum anderen Ufer, Remagen 1960, p. 208). 

4 WILHELM DILTHEy, Einleitung in die Geisteswissenschaften, Stuttgart 
1962, t. I, p. 380. 

siose mokyklose). Filosofija esanti susieta su savo meto kultūra 
ir tauta, išreikšdama jų abiejų pobūdį. Šia prasme filosofija atspin- 
dinti laiko dvasią, kuri betgi apsprendžianti tik formalinį filosofijos 
sandą, o ne jos turinį : tuo pačiu metu galinčios buvoti šalia viena ki- 
tos įvairios filosofinės srovės. Beveik visa Vakarų metafizika esanti, 
pasak Schelerio, miestinio mąstymo išdava ; užtat jos pagrinde ir 
glūdinti žmogaus kaip gamtos valdovo savimonė, neimanoma kai- 
miniame mąstyme“, Trumpai tariant, sociologinis žvilgis svarsto 
filosofiją kaip visuomeninę apraišką, buvojančią net ir tokioje 
visuomenėje, kurioje nėra jokio tikro filosofo, o tuo pačiu nė jokios 
tikros filosofijos, kadangi net ir tokiu atveju filosofija kaip socia- 
linis pavidalas nedingsta: ji esti mokoma mokyklose, platinama 
knygose, svarstoma įvairiuose pokalbiuose ir ginčuose, nors kūry- 
binio filosofijos vyksmo tokioje visuomenėje ir nėra. Kaip socio- 
loginė apraiška filosofija gyvena visur ir visados. 

Filosofijos psichologija, priešingai, telkiasi aplink filosofiją kaip 
žmogiškai asmeninę veiklą. Praeidami jau minėjome, kad filosofija 
esmiškai yra asmens veikmuo ; plačiau šią minti méginsime išvys- 
tyti vėliau. Čia tik pastebime, kad filosofinį asmens veikmenį, 
kiek jis siejasi su vidiniu žmogaus gyvenimu bei jo sąranga, imasi 
tirti bei aprašyti filosofijos psichologija. Filosofijos psichologija regi 
filosofijoje, tariant Schelerio žodžiais, « visų pirma ne loginę vienos 
srovės dialektiką », bet «daugybę srovių», turinčių savo šaltinį 
« pastoviuose žmogiškojo asmens tipuose », kurie lieką tie patys 
net ir labai skirtingais istorijos tarpsniais: « Pozityvistas visados 
yra toks pat žmogus — nuo Protagoro ligi Hume, Comte, Spence- 
rio, Millio»®. Ši filosofijos srovių tipologija, atremta ne į kultūros 
pavidalus (plg. A. Dempf, W. Moock, O. Spengler), bet į vidinę 
asmens sąrangą, sudaro vieną iš įdomiausių, sykiu betgi ir abejoti- 
niausių filosofijos psichologijos klausimų. Šalia to mėginama psicho- 
logiškai apibūdinti filosofuojantiji žmogu apskritai kaip tam tikrą 
dvasinį tipą 43, taip pat filosofavimo vyksmą kaip tam tikrą žmo- 
giškosios kūrybos lytį * ir galop filosofavimo regimybę kaip tam 
tikros pasaulėžiūros pavidalą 4. 

Šios čia trumpai nusakytos filosofijos mokslo sritys yra tik 


^! Plg. Max SCHELER, Die Wissensformen und die Gesellschaft, p. 85-91; 
Schriften zur Soziologie und Weltanschauungslehre, p. 14-26. 

42 MAX SCHELER, Schriften zur Soziologie und Weltanschauungslehre, p. 
22-23. 

5 Plg. EDUARD SPRANGER, Lebensformen, Halle a. d. S. 1914. 

a“ Plg. H. FrscHER, Erlebnis und Metaphysik. Zur Psychologie des me- 
taphysischen Schaffens, München 1928. 

*5 Plg. KARL JASPERS, Psychologie der Weltanschauungen, Berlin 1919. 

pavyzdžiai, kaip šis mokslas pamažu šakojasi, apimdamas visą 
filosofijos tiek kaip veiksmo bei vyksmo, tiek kaip išdavos plotą ; 
jis kuriasi ir auga taip lygiai, kaip ir bet kuris kitas mokslas. 
Tačiau jis visados lieka mokslas, niekad nevirsdamas filosofija. Fi- 
losofijos mokslas filosofiją tiria, bet jos nekuria. Kaip meno istorija 
ar meno psichologija nekildina jokio meninio veikalo ir nė vieno 
žmogaus nepadaro menininku, taip lygiai ir filosofijos istorija, filo- 
sofijos sociologija, filosofijos psichologija ir visos kitos šio mokslo 
šakos ar atšakos nekuria jokios filosofinės idėjos. « Jeigu jūs para- 
šote, sako N. Berdjaevas, gražią disertaciją apie Platoną ar Aris- 
totelį, apie Tomą Akvinieti ar Descartą, apie Kantą ar Hegelį, tai 
jūsų darbas gali būti didžiai naudingas filosofams, bet jis pats nie- 
kad nebus filosofija, kadangi šioji negali būti pagaminta iš svetimų 
idėjų, kitaip sakant, iš idėjų kaip (tyrimo) objekto ; filosofija gali 
doroti tik savas idėjas»**. Tai, ka Berdjaevas čia sako apie filo- 
sofijos istoriją, tinka ir kiekvienam kitam filosofijos mokslui : filo- 
sofijos mokslas niekad negali atstoti filosofijos, kaip literatūros 
mokslas niekad negali atstoti literatūros. Be abejo, filosofijos moks- 
las, kaip ir bet kuris kitas, reikalauja iš juo užsiimančiojo žmogaus 
tam tikro prigimto sugebėjimo ir tam tikro skirtino pasiruošimo. 
Tačiau jis nė vieno filosofijos mokslininko nepadaro filosofu, jei šis 
juo nėra, nes tirti filosofiją moksliškai galima ir nesant filosofu, 
kaip galima būti literatūros mokslininku, neparašius nė vienos 
dailiojo meno eilutės. Skirtumas tarp filosofo ir filosofijos moksli- 
ninko yra toks pat, koks yra tarp A. Wallensteino (Vokietijos 30 
metu karo vado) ir L. Rankės (vokiečių istoriko, aprašiusio Wallen- 
steino žygius): Wallensteinas kūrė istoriją, Rankė tyrė istoriją. 
Štai kodėl tiek M. Heideggeris, tiek J. Ortega sutardami 
pasisako prieš filosofavimo ir filosofijos tyrinėjimo tapatinimą, 
ypač ryškiai išeinanti aikštėn filosofijos profesorių darbe. Prieš 
juos tad ir kreipia Heideggeris su Ortega savo žodžius : « Nesusi- 
pratimai, sako Heideggeris, kurių filosofija nuolatos esti apgulta, 
yra skatinami labiausiai filosofijos profesorių. Įprastinis, pateisi- 
namas ir net naudingas jų užsiėmimas yra perteikti tam tikrų pe- 
dagoginių ligi šiol buvusios filosofijos pažinčių. Tačiau tai žadina 
įspūdžio, kad tai esanti filosofija. Tuo tarpu tai yra daugių dau- 
giausia filosofijos mokslas » *. Dar griežčiau pastebi Ortega: « Fi- 
losofijos profesorius neturi su tikru filosofu dažniausiai nieko ben- 
dro; jis moko filosofijos, kad užsidirbtų pragyvenimą ar kad pa- 
koptų aukštyn visuomeniškai. Studentas gi studijuoja, nes jam 


4° NICOLAS BERDIAEFF, De la Destination de l'Homme, Paris 1935, p. 17. 
*" MARTIN HEIDEGGER, Einführung in die Metaphysik, p. 9. 

nieko kito nebelieka »**. Abiem atvejais, pasak Ortegos, filosofija 
netenka žmogiškojo autentiškumo ir virsta netikra: ji nėra tai, 
kas atrodo esanti. 


1$ JosÉ ORTEGA Y GASSET, Dos prologos (antrasis:) A una historia de 
la filosofia, Madrid 1944, p. 177. 


II. FILOSOFIJOS IR MOKSLO SKIRTYBES 


Negaledamas suvokti, kas jis yra pats savyje, mokslas tuo 
pačiu negali nė suvokti, kuo jis skiriasi nuo filosofijos. Ir atvirkš- 
čiai, galėdama apibrėžti pati save, filosofija savaime aptaria ir 
savo skirtumą nuo mokslo. Kitaip sakant, filosofijos ir mokslo 
skirtybių klausimas yra filosofijos savimonės klausimas : ryškinda- 
ma šias skirtybes, filosofija iš tikro ryškina savo esmę. Būdama 
mokslo priešybė ir suvokdama mokslą kaip savęs pačios neiginį, 
filosofija stengiasi atskleisti šio neiginio prigimtį tam, kad paregėtų 
pati save. M. Heideggeris teisingai pabrėžia, kad « metafizika ir 
apskritai filosofija nėra mokslas » (p. 33), kadangi « filosofija buvoja 
visiškai kitoje dvasinės būklės srityje bei plotmėje »“. Bet kaip 
tik todėl ir klausiame : kame gi slypi šisai filosofinės plotmės kito- 
niškumas, kuris ją skiria nuo mokslo tiek, jog ji, pasak to paties 
Heideggerio, « niekad nekyla iš mokslo ar mokslo pagalba » ®. Užtat 
filosofijos ir mokslo skirtybių klausimas nėra antraeilis; tai klau- 
simas, kuris mus veda į pačią filosofijos gelmę. Nes ne mokslas 
kelia ši klausimą, o filosofija, tuo pačiu atskleisdama ir šią gelmę. 
Tad « kas manoma, sakant, kad kas nors yra filosofas? », klausiame 
su Aristoteliu 3. 


1. DAIKTINIS MOKSLO POBŪDIS 


Filosofijos ir mokslo skirtybės prasideda pačia kalba — ne 
terminijos, o santykio su žmogiškuoju asmeniu prasme. Kalbos 
atžvilgiu mokslas savas išvadas apibendrina, išskirdamas asmeninį 
jų pobūdį, filosofija gi savas išvadas jasmenina, išskirdama ben- 
drinį jų pobūdį. Ne Galilejas moko, kad beorėje erdvėje visi kūnai 
krinta žemėn tuo pačiu dėsningai didėjančiu greičiu, bet fizika. 
Be abejo, Galilejas kūnų kritimo dėsnius atrado, tačiau jis kaip 
asmuo čia vaidina tik grynai istorinį vaidmenį, neturintį patiems 


* MARTIN HEIDEGGER, Einführung in die Metaphysik, p. 33, 20. 
s Ten pat, p. 20. 
9 Cit. INGEMAR DÜRING, Aristoteles, p. 262. 

dėsniams jokios svarbos: Galilejas yra kūnų kritimo dėsnių atra- 
dėjas, bet ne jų kūrėjas. Jis juos gamtoje pastebėjo, aprašė, mate- 
matiškai išreiškė ir įjungė į mokslinio žinojimo lobyną. Tuo jo 
uždavinys ir baigėsi. Mokslininko asmuo mokslinio pažinimo vyks- 
me teturi įrankinio pobūdžio: atlikus mokslininkui savo darbą, 
mokslinio pažinimo išdava buvoja jo asmens nebeitaigaujama ir 
nebenešama. Künu kritimo dėsniai yra grynai objektyvūs ir visuo- 
tiniai. Jų reikšmei bei veikmei suvokti nėra jokio reikalo žinoti, 
kas juos atrado ar aprašė. 

Visai priešingai yra filosofijoje. Ne filosofija moko, kad mąs- 
tymas ir buvimas yra tapatūs, bet Hegelis. Šis teiginys buvoja 
istorijoje ne kaip bendrinis filosofijos laimėjimas, o kaip skirtina 
hegeliškoji idėja. Hegelio asmuo, nors ir praėjęs kaip žmogiškoji 
būtybė, pasilieka amžinai kaip anos idėjos kūrėjas bei nešėjas 
laiko tėkmėje. Jis nepaleidžia jos niekad ir neperveda į bevardį 
filosofinių pažinčių lobyną, nes filosofija tokio bevardžio lobyno iš 
viso neturi. Hegelis nėra mąstymo ir buvimo tapatybės atradėjas, 
kaip Kolumbas Amerikos ar Newtonas traukos dėsnio ; Hegelis yra 
tikrasis šios idėjos autorius. Todėl ir galime šią idėją suvokti tik 
ryšium su jos autoriumi ; atitraukta nuo jo asmens, ji yra niekis. 

Asmens išskyrimas iš mokslinės kalbėsenos yra aiški nuoroda 
į daiktinį mokslinio pažinimo ir mokslinės pažinties kaip išdavos 
pobūdį : moksle pirmenybę turi šalia mokslininko asmens buvojąs 
daiktas. Šia prasme M. Heideggeris ir nusako mokslinio pažinimo 
esmę : mokslas « pirmąjį ir paskutinįjį žodį teikia išimtinai pačiam 
daiktui »?. Mokslininkas kaip žmogiškasis asmuo čia yra nebylus. 
Jis paruošia tik sąlygas, kad prabiltų daiktas. Jis yra, vaizdingais 
M. Schelerio žodžiais tariant, tik « metodo garsiakalbis», kuriuo 
prabyla «daikto logikos apspręstas vyksmas »®. Mokslinis pažini- 
mas yra isižiūrėjimas ar isiklausymas į tai, kaip daiktas veikia. 
Tai daikto prakalbinimas ir jo atsakymo suėmimas į tam tikrą 
— dažniausiai matematinę — formule. Nuosekliai tad, pastebi 
Heideggeris, čia « jokia sritis nė neturi pirmumo : nei gamta prieš 
istoriją, nei atvirkščiai; vienas objektų dorojimo būdas neviršija 
kito»#, Kiek mūsasis pažinimas reiškiasi mokslo būdu, tiek visur 
ir visados byloja daiktas savomis savybėmis bei savais dėsniais. 

Šisai pirmasis ir paskutinysis daikto žodis ir padaro, kad 
mokslas galioja visiems. K. Jaspersas mokslinį žinojimą yra pava- 


52 MARTIN HEIDEGGER, Was ist Metaphysik?, p. 23. 

"Max SCHELER, Schriften zur Soziologie und Weltanschauungslehre, 
p. 35. 

5 MARTIN HEIDEGGER, Was ist Metaphysik?, p. 23. 

dinęs « verčiamuoju žinojimu », siekiančiu tiek toli, kiek siekianti 
pati daikto prievarta“. Tai reiškia: mokslo pažinčių negalima 
laisvai rinktis. Be abejo, žmogus nėra verčiamas šias pažintis 
pasisavinti; jis gali mokslo išdavomis nesidomėti ir todėl nuo 
mokslo pažangos atsilikti. Moderniojo mokslo akivaizdoje visi 
esame tokie didesni ar mažesni , atsilikėliai °, kadangi arba nesu- 
gebame, arba nenorime jo išdavų studijuoti ir padaryti jų mūsojo 
išsilavinimo sandu. Jeigu betgi ryžtamės su jomis susipažinti, tai 
neišvengiamai šiame ryžte esame vedami prievartinės jų prigimties. 
Mokslo išdavų atžvilgiu neturime laisvės vienas priimti, o kitas 
atmesti — pagal mūsų pačių įsitikinimus, pažiūras ar net skonį. 
Mes negalime rinktis Ptolomejo ar Koperniko pasaulėvaizdžio, kaip 
kad galime rinktis Platono ar Markso pasaulėžiūrą, nes heliocen- 
trizmas yra verčiamoji mokslo išdava. O verčiamoji ji yra todėl, 
kad šia išdava byloja pats daiktas, buvojąs visiškai nepriklausomai 
nuo mūsų, todėl atskleidžiąs savo sąrangą, neturinčią su mūsų 
norais, įsitikinimais ar skoniu jokio ryšio. Būtų tad žmogiškai 
nerimta šiam atsiskleidimui užsitverti ar jo nepriimti. Žinoma, 
mes galime abejoti mokslo išdavų tiesa. Tačiau tokiu atveju mums 
yra atviras kelias patiems pasitikrinti šią tiesą. Kas abejotų, ar 
Kolumbas tikrai atrado Ameriką, galėtų ją , atrasti ' pats. Eidami 
tokio pasitikrinimo keliu, mes prieitume ir tą pačią išdavą. O jei 
mūsų išdava būtų kitokia, ir mes savame kelyje nebūtume suklydę, 
tai reikštų, kad savu žygiu patikslinome ar pakeitėme ligšiolinį 
mokslo tyrinėjimo būdą ir kad nuo dabar mūsų išdavos turės ver- 
čiamosios galios kitiems. Bet visose pastangose visados kalbės 
daiktas, o ne mūsų asmuo. Štai kodėl mokslo išdavai visu plotu 
ir tinka tiesos aptarimas, kad tiesa esanti minties atitikimas daiktą. 
Daiktas čia iš tikro yra vienintelis tiesos mastas. 

Kaip tik dėl šios priežasties daiktinis mokslo išdavos pobūdis 
ir šios išdavos tiesa sąlygoja vienas kitą. Kol kuris nors mokslo 
teiginys tebėra asmeninio pobūdžio, tol jis yra arba iš viso ne- 
tiesa, arba dar neirodyta tiesa. Sakysime: kol Koperniko teorija 
buvo tiktai jo teorija, tol geocentrizmas tebevyravo ir toliau. Moks- 
linė pažintis virsta verčiamuoju žinojimu tik tada, kai išsivelka 
iš asmeninio savo pobūdžio, nes tik tada nutyla mokslininkas, o 
prabyla pats daiktas. Tik tada kiekvienas gali pakartoti moksli- 
ninko nueitą kelią ir patikrinti jo prieitą išdavą. Daiktinis pobū- 
dis mokslui — tiek veiksmui, tiek išdavai — yra ne atsitiktinis, bet 
esminis. Tik į daiktiskumo matmenį pakeltas mokslo teiginys atsi- 
skleidžia kaip verčiamasis, apspręsdamas mūsų protą daikto sąranga 


5 KARL JasPERS, Philosophie, p. 110. 

ir todėl panaikindamas jo atžvilgiu mūsų laisvę. Todėl N. Ber- 
djaevas, kaip jau minėjome, mokslą ir kildina iš būtinybės. Moks- 
las, pasak jo, esąs klusnumas : «jo matmuo yra ne laisvė, o būti- 
nybė »59; būtinybei gi reikia paklusti ; kitaip ji mums neatsisklei- 
džia. Tik būtinybės erdvė yra mokslo erdvė. Perėjęs į laisvės 
erdvę, mokslas liaujasi : laisvės mokslo nėra. Net ir tokie mokslai, 
kaip psichologija ar sociologija, kurių objektas yra laisva būtybė 
laisvais savo veiksmais, tiria šią būtybę ir jos veiksmus taip, tarsi 
jie būtų nelaisvi. Laisvės prado išskyrimas yra neišvengiama šių 
mokslų igalinimo sąlyga. Tuo labiau tai tinka kitiems mokslams, 
kurių pats objektas yra būtinybės apspręstas. Užtat N. Berdjaevas 
ir teigia, kad «mokslas dvasios neišlaisvina » kadangi jis «savo 
esme ir tikslu » pažista pasaulį « tiktai būtinybės atžvilgiu : būti- 
nybės kategorija yra pagrindinė mokslinio mąstymo kategorija. 
Mokslas kaip toks laisvės pasaulyje nemato» (t. p.). Nuosekliai 
tad jis negali jos teikti nė žmogui. Priešingai, mokslas net ir patį 
žmogų mėgina įtraukti į būtinybės sritį, kad galėtų ji tyrinėti kaip 
savą objektą. 

Daiktinis tačiau yra ne tik mokslo pažinimas ir jo išdava, 
bet daiktinis yra ir mokslinio pažinimo budas. Mokslinį pažinimo 
būdą arba pažinseną, kuri turi mus vesti į mokslinę i$dava ir iš 
tikro į ją veda, vadiname tyrimu. Tai pavadinimas, šiandien tiek 
dažnai kartojamas, jog yra virtęs beveik jau nuodėva. Tačiau tai 
nėra nei blogybė, nei tuo labiau atsitiktinybė. Mūsajame istorijos 
tarpsnyje, kai mokslas vis labiau apvaldo ir persunkia gyvenimą, 
tyrimas savaime tampa kasdienos rūpesčiu. Ivykdyti betgi šį 
rūpestį galime tik tuo atveju, kai tyrimą paverčiame mūsąja pažin- 
sena: pažinti tiriant — štai mūsų meto gnoseologinė akivaizdybė. 
Kas nesiduoda būti tiriamas, tą laikome negalimu nė pažinti, va- 
dinasi, nevertu mūsų dėmesio. Mokslas kaip pajėga ir tyrimas kaip 
prieiga prie šios pajėgos sąlygoja vienas kitą ir nesileidžia būti 
perskiriami. Tik tirdami ir susivokiame pasaulyje, ir jį apvaldome, 
ir jame išsilaikome. 

Tačiau kas yra tyrimas pats savyje? Tai daugiau, negu po- 
linkis pažinti, apie kurį kalbėjo Aristotelis, laikydamas jį visiems 
žmonėms įgimtų. Tyrimas yra ypatinga šio polinkio lytis, pagrįsta 
pažinimo turtėjimu. Kur pažinimo turtėjimas dėl kurios nors 
priežasties yra negalimas, ten tyrimas yra beprasmis, kadangi 
tokiu atveju jis nieko nepatiria arba neištiria. Turtejimas vis 
naujomis pažintimis yra būtina tyrimo atrama. Bet kaip tik šis 
pažinimo turtéjimas ir stumia mokslą, kad peržengtų paZistantiji 


56 NIKOLAJ BERDJAJEW, Der Sinn des Schaffens, p. 18. 

subjektą arba mokslininką. Tirdamas ašen jungiuos į tokį vyksmą, 
kuris prasidėjo prieš mane ir kuris eis ir po manęs. Mano asmuo 
nėra šio vyksmo nei pagrindas, nei vidurkis, o tik įrankis palaikyti 
jo eigai. Aš galiu teikti jam. ir didelio įnašo, tačiau jis atima jį 
iš manęs, įjungia į visumą ir nubraukia nuo jo bet kokią mano 
žymę, taip kad aš galop savo darbo net neatpa£istu. Mokslo 
laimėjimai istorijoje yra bevardžiai. O tie, kurie esti siejami su 
kokiu nors vardu, yra tiek nuo šiojo nutolę, jog mes dažnai net 
nė nežinome, kad jie yra buvę asmenų vardai (pav. vatas, am- 
peras, voltas, rentgenas, dizelis): jie yra virtę , daiktavardžiais ’ 
tiesiogine šio žodžio prasme, pažymėdami nebe asmenį, o gryną 
daiktą. Mokslo pradininkų įnašas paprastai išsivysto tiek, jog 
galop pradingsta šio išsivystymo turtingume. Juk ką gi reiškia, 
sakysime, G. Galilejas, kuriam priskiriamas teleskopo atradimas, 
šiandieninės elektroninės teleskopijos padėčiai? Tyrimas yra toksai 
pažinimo būdas, kuriame dalyvauja daugelis ir kaip tik dėl to 
„vienas' paskęsta šiame , daugelyje’. 

Tad į klausimą, kas yra tyrimo subjektas, turime atsakyti : 
šisai daugelis, vadinasi, bevardė eilė, anaiptol nesudaranti bendruo- 
menės, į kurią asmuo būtų priimamas. Tyrimo subjektas yra 
kolektyvas-team, apimąs atskirus tyrėjus ir juos apjungias ne žmo- 
giškuoju asmens artumu, o daiktinių išdavų bendrumu. Tyrimo 
vyksme asmuo darosi bejėgis, kadangi jis negali nė žingsnio žengti, 
neatsirėmęs i tai, kas yra ano , daugelio ' laimėta. Tyrimas kaip 
mokslinė pažinsena nesulaikomai išsivysto į visuotini anonimą. 
Ir juo sparčiau mokslas žengia priekin, juo labiau stiprėja ir jo 
anonimiškumas. Daug kas čia regi mūsojo tarpsnio ir mūsosios 
kultūros nelaimę. (Galimas daiktas, kad taip yra, žiūrint į tai 
žmogiškojo asmens atžvilgiu. Tačiau mokslinio pažinimo atžvilgiu 
anonimiškumo augimas yra būtinybė ir tuo pačiu mokslo stiprybė. 
Mokslas gyvena tik tyrimu, tyrimas gi laikosi daiktiškumu, o 
daiktiškumas reikalauja, kad tyrinėtojo asmuo pasitrauktų į šalį, 
leisdamas prabilti daiktui. Ir tik asmens išskyrimas įgalina moks- 
linės tiesos pastovumą : kas moksliškai yra tiesa, yra tiesa visiems 
laikams. Štai kodėl kiekviena gnoseologinė laikysena, kuri lenkia 
žmogų daiktui, yra iš esmės mokslinė laikysena, vis tiek ar ji 
reik&tusi filosofijoje, ar net teologijoje. Ši laikysena ugdo polinkį 
tirti viską, visur ir visados, stengtis visa pažinti moksliškai, ne- 
paisant, ar tyrimas kaip pažinsena tiriamajai sričiai tinka ar ne- 
tinka. Tyrimo persvara yra mūsų metu pasidariusi neabejotina, 
kadangi ir mokslo persvara yra neabejotina. 

2. ASMENINIS FILOSOFIJOS POBÜDIS 


Prieš mokslo pastangą daiktiniu pobūdžiu užgožti visą Zmo- 
giškojo pažinimo plotą kaip tik ir sukyla filosofija, teigdama asme- 
ninį pažinimo pobūdį — ne tam, kad anąjį neigtu, bet tam, kad 
parodytų, jog filosofija gnoseologiniu savo santykiu su tikrove yra 
visai kas kita, negu mokslas. Jau pačia savo kilme filosofija nu- 
rodo į asmens pirmenybę. Juk tiek nuostaba, tiek abejonė, tiek 
kančia kaip filosofijos šaltiniai yra žmogaus kaip asmens atoveika 
i būtybės gelmės matmenį darnos, apgaulės ir maišaties pavidalais. 
Filosofija, kaip sakyta, iš šios atoveikos kyla ir todėl esti atvei- 
kiančiojo asmens apsprendžiama. Taikant filosofijai ankstesnius 
Heideggerio žodžius apie pirmąjį bei paskutinįji žodį pažinime, 
reikia tarti, kad filosofija pirmąji ir paskutinįjį žodį teikia asme- 
niui. « Filosofinis mąstymas, pasak K. Jasperso, privalo kiekvieną 
kartą būti pradinis (ursprünglich). Kiekvienas žmogus turi jį vyk- 
dyti pats »5. Tai reiškia : filosofavimas nėra tęsiamas, kaip moks- 
linis tyrimas, bet pradedamas vis iš pradžios; arba filosofija yra 
pradinė, arba jos iš viso nėra. 

Tai ta pati mintis, kurią randame jau ir Sokrato-Platono 
nusistatyme filosofavimo atžvilgiu ; nusistatyme, tiek griežtai pa- 
brėžusiame asmeninį filosofavimo pobūdį, jog jo esmė buvo regima 
ne daikto apspręstame atsakyme, bet asmens keliamame klausime. 
Filosofinis pažinimas ateinąs, pasak Sokrato-Platono, ne iš viršaus, 
vadinasi, iš daiktinio pasaulio, bet kyląs iš sielos gelmių. Užtat 
pokalbis ir esąs pagrindinė filosofavimo lytis: pokalbio dalyvis 
išjudinąs sielą ir vedąs ją ligi tokio akimojo, kai ji pati iš savęs 
pradedanti semtis pažinimo. Pokalbio dalyvis esąs tik akušerė, o 
jo veikla — akušerės pagalba gimdyvei (maieutike). Savais klausi- 
mais, prieka'štais, kritinėmis pastabomis jis padedąs sielai pagim- 
dyti tą ar kitą pažinti. Nėra abejonės, kad ši sokratiškai-plato- 
niškoji gnoseologija yra ankštai susijusi su sokratiškai-platoniškąja, 
metafizika, būtent: su kitados buvusiu sielos gyvenimu idėjų ka- 
ralijoje, kurioje ji pažinusi būti kaip ji esanti savyje. Anasai pa- 
žinimas pasilikęs sielos gelmėse, nors žemės bei kūno ir buvęs 
iškreiptas, nuslėgtas ir aptemdintas. Tačiau reikią tik šį sluogą 
nuimti, šią iškraipą atitiesti, šią tamsą pašalinti, ir tikrasis paži- 
nimas vėl sužibėsiąs sieloje. Tai kaip tik ir vykdąs filosofinis 
, akušerijos menas’, kuri Sokratas bei Platonas savo pokalbiuose 
taip sėkmingai naudojo. Platoniškojoje gnoseologijoje pažinimas 


5? KARL JASPERS, Einführung in die Philosophie, p. 11. 

yra ne kas kita, kaip filosofinio svarstymo pažadintas atsiminimas 
(anamnesis), vadinasi, pačiame žmogaus viduje surasta, bet nieku 
būdu ne iš viršaus gauta įžvalga. 

Galima šią platoniškąją sielos metafiziką ir pažinimo kaip 
atsiminimo sampratą priimti ar jos nepriimti, viena betgi lieka 
čia nepaneigiama, būtent : apsprendžiamasis pažistančiojo subjekto 
vaidmuo filosofiniame pažinime. Filosofuoti reiškia ne mokyti ar 
mokytis, o klausimą peršnekėti (dialegestai), vadinasi, pakaitomis 
persvarstyti ligi galo. Šitoks tačiau persvarstymas yra esmiškai 
asmeninis veiksmas. Ji įgalina ne jau esančių pažinčių prisiėmimas, 
bet savojo Aš veikimas, pažadintas arba nuostabos, arba abejonės, 
arba kančios. Savais klausimais Sokratas stengėsi pokalbio dalyvį 
paakinti mąstyti tuo, kad sukeldavo jame nuostabos. Kai jo 
pokalbininkas, kaip tai ypač ryškiai matyti Platono dialoge T'heai- 
tetas, tardavo : « Aš nepaprastai stebiuosi. Kaip gi čia dabar gali 
būti »58, Sokrato uždavinys baigdavosi : nuostabos ištiktas mąsty- 
tojas galėdavo filosofuoti toliau jau ir pats vienas. Sokratas ne- 
teikdavo jam jokio atsakymo, nes iš anksto gautas atsakymas 
patenkina mokslinį, bet jokiu būdu ne filosofinį pažinimą. Filoso- 
finis pažinimas išauga iš paties filosofuojančiojo. Tai ir yra giliau- 
sia prasmė Platono dialektikos, jo mokslo apie pažinimą kaip 
atsiminimą, jo pažiūros į filosofavimą kaip dalyko peršnekėjimą. 

Iš tikro yra nuostabu, kad graikai, tiek stipriai pabrėžę ben- 
drybę ir net neturėję asmens sąvokos, filosofavime savaime atrado 
asmeninį pradą, pagal jį suvokdami ir pačią filosofiją, kas Platono 
pažiūrose išeina aikštėn visu ryškumu. Ir šis graikiškasis atradi- 
mas nebedingo filosofijos istorijoje nė vieną jos tarpsnį. Tiesa, jis 
kartais būdavo nuslėgiamas arba mokslinių pažinčių, kaip Aristo- 
telio raštuose, arba teologinių duomenų, kaip Tomo Akviniečio 
veikaluose. Esmėje tačiau ir šie mąstytojai filosofavo pagal savo 
asmenį, kiek jie buvo filosofai, o ne mokslininkai ar teologai. Ne 
be pagrindo tad teigia N. Berdjaevas, kad «kiekviena reikšmin- 
gesnė filosofija nešasi su savimi filosofo asmenybės antspaudą. Ne 
tik Augustino, Pascalio, Schopenhauerio, Kierkegaardo ir Nietz- 
schės filosofija buvo asmeninė; nemažiau asmeninė buvo ir Pla- 
tono, Plotino, Spinozos, Fichtes, Hegelio filosofija (p. 39)... Tik 
visiškai neoriginali ir nekūrybinė filosofija gali likti neasmeniné »*?. 
Tai priešingybė tam, ko reikalaujama iš mokslo. Mokslas lieka 
įtartinas tol, kol nešasi mokslininko asmens žymę. Filosofija darosi 
įtartina, kai mėgina filosofo asmens žyme nusikratyti. 


5$ PrATO, Theaitetos, 155 C - 156 B. 
9? NIKOLAJ BERDJAJEW, Das Ich und die Welt der Objekte, p. 39, 41. 

Asmeninis filosofinio pažinimo pobūdis prasideda pačiu klau- 
simu. Jau esame kalbėję, kad klausimas nėra filosofijos kilmės 
šaltinis, bet pirmykštė filosofavimo lytis : filosofuojame klausdami. 
Ir štai, ši pirmykštė filosofavimo lytis pasirodo esanti giliai asme- 
niné: filosofuodami klausiame visados mūsų pačių dėlei. Mokslo 
srityje klausiame grynai daiktiškai, vadinasi, daikto dėlei. O jeigu 
mokslas, ikūnytas technikoje, ir teikia ką nors , mūsų dėlei’, tai 
tik todėl, kad jis visų pirma yra pažintas daikto dėlei. Be smulk- 
meniško traukos dėsnių pažinimo jų pačių dėlei nebūtų įmanoma 
kosmonautika mūsų dėlei. Tuo tarpu filosofijoje šis , mūsų dėlei ’ 
yra ne filosofavimo išdavos pritaikymas, bet pats pradinis taškas. 
« Kiekvienas metafizinis klausimas, sako M. Heideggeris, gali būti 
tik taip keliamas, kad ir pats klausėjas būtų kartu klausiamas, 
vadinasi, į klausimą įjungiamas. Metafizinis klausimas turi būti 
keliamas, tik išeinant iš esminės klausiančiojo žmogaus būklės. 
Mes klausiame dabar ir čia pat mūsų délei» 99. Kitaip tariant, 
filosofuodami pasiklausiame būtybę, tačiau taip, jog šis pasiklau- 
simas apglobia ir mus pačius, kadangi ir mes esame būtybė, kuriai 
jos būtis ypatingai rūpi. Užtat K. Jaspersas ir teigia : « Filosofuo- 
damas visados esu prie savęs paties, niekados ne prie gryno daik- 
to», Moksle pažistantysis subjektas telkiasi aplinkui daiktą taip, 
jog jo būtybė pasitraukia šalin, net pamiršdama savo vardą. Fi- 
losofijoje pažistantysis subjektas « yra liečiamas kaip jis pats. Kas 
filosofuoja, kalba apie savą būtį; kas to nedaro, tas nė nefiloso- 
fuoja » 92, 

Dar daugiau : « Kiek filosofavimas trokšta būti tik objektyvus 
(vadinasi, nusikreipęs į daiktą ir šiojo apspręstas, Mc.), tiek jis 
liaujasi buvęs filosofavimas. Kas moksle gali būti prasminga ir 
vaisinga, būtent, leisti galioti daiktui, filosofijoje virsta apgaule » 93. 
Kas manosi galis filosofuoti « neasmeniškai ir įrodomai » (B. von 
Brandenstein), tas tuojau nuslysta į mokslo plotmę ir savam asme- 
niniam įsitikinimui mėgina priskirti verčiamojo žinojimo kokybę, 
privalomą priimti kiekvienam. Šitokią daiktinę filosofijos taria- 
mybę vadiname dogmatizmu. Kiekviena filosofija, norėdama būti 
neasmeninė, virsta dogmatine, kadangi laiko savo išdavas verčia- 
muoju žinojimu, kuriuo jos nėra ir negali būti. Išskirti asmenį iš 
filosofijos reiškia iškreipti pačią filosofinio pažinimo prigimti. Nes, 
užuot tapusi mokslinė, tokia filosofija tampa tik dogmatinė ; dog- 


60 MARTIN HEIDEGGER, Was ist Metaphysik?, p. 22. 
*?. KARL JASPERS, Philosophie, p. 231. 

2 Ten pat, p. 232. 

“ Ten pat, p. 234. 

matizmas gi yra kiekvienos filosofijos mirtis. Filosofija ir asmuo 
yra tiek ankštai susiję vienas su kitu, jog juos perskiria tik filo- 
sofijos žlugimas. 

Asmeninis filosofijos pobūdis grindžia ir tolimesnę filosofinio 
pažinimo savybę, kurią pavadintume , egzistencine'. Jau pradžioje 
esame minėję, kad šioje knygoje mėginsime apmąstyti filosofiją 
kaip žmogiškojo būvio apraišką, kuri tačiau šiame būvyje randa 
vietos ne ta prasme, kad buvotų šalia daugybės įvairių kitų apraiš- 
kų, bet kad ji apsprendžia paties šio būvio lytį. Tai nėra dorinis 
apsprendimas, bet paties būvio linkmė : filosofija yra būsena. Bu- 
vojame taip, kaip filosofuojame. Filosofijos ir žmogaus būvio vie- 
nybė yra lygiai tokia pat ankšta, kaip filosofijos ir asmens vienybė. 
O jeigu Krikščionybė, kaip sakyta, filosofiją kaip būseną neigia, 
tai tik todėl, kad ji filosofavimą keičia tikėjimu, paversdama šiji 
krikščioniškojo būvio lytimi. Bet tokia pakaita kaip tik ir yra 
geriausias įrodymas, jog filosofija sudaro ne vieną kuri atskirą 
mūsų būvio veikmenį, o paties šio būvio būdą arba mūsų pačių 
būseną, apimančią visus veikmenis. Nes tik tokiu atveju filosofija 
gali būti tikėjimo varžovė. Būdamas krikščionies būsena, tikėjimas 
negali susitaikinti su filosofine būsena, kaip ją yra suvokę bei 
vykdę graikai. Iš šio tad nesusitaikymo ir kyla anasai gilus san- 
kirtis, kuriuo yra pažymėti tikėjimo ir filosofijos santykiai istori- 
joje. Kaip ši sankirti būtų galima pašalinti, yra skirtinas klausi- 
mas, reikalingas ir skirtino apmąstymo. Šitoje vietoje pakanka 
tik įsisąmoninti, kad ano sankirčio tikrovė remiasi abiejų apraiškų 
— filosofijos ir tikėjimo — kaip žmogiškųjų būsenų tikrove. Abi 
apraiškos yra visybinio pobūdžio, todėl būtinu būdu plečia savo 
reikšmę į visą žmogų ir kovoja viena su kita, jei jų linkmės ne- 
sutinka. Tačiau ši kova negali būti numaldoma tuo, kad filosofija 
yra paskelbiama tikėjimo priemone, kaip tai yra buvę P. Damiano 
teorijoje viduramžiais, arba kad žmogus yra padalinamas tarp filo- 
sofijos ir tikėjimo, kaip tai yra protestantiškojoje H. Gollwitzerio 
teorijoje mūsų dienomis“. Filosofija negali būti nei kam nors 
priemonė, nei apimti tik žmogaus būvio dalį, nenorėdama paneigti 
pačios savęs. Filosofija yra tokia pat visybinė apraiška, kaip ir 
tikėjimas. 

Teisingai tad W. Weischedelis pastebi, kad būtų tikras išda- 
vimas, «jeigu ašen manyčiau galis filosofuoti ir kartu vesti gyve- 
nimą, nepriklausomą nuo mano filosofavimo (prisiminkime Eueno 
elgesi Platono Faidone, Mc.). Filosofija nėra amatas, kuriuo užsi- 


6 Plg. HELMUT GOLLWITZER - WILHELM WEISCHEDEL, Denken und 
Glauben. 

imame porą valandų, o laisvalaikio metu darome, ką norime. Jei 
filosofija nori būti gyva, ji turi atspindėti visą mano mąstymą, ir 
visą mano veikimą. Apsisprendęs būti filosofu ir rimtai imdamas 
šį apsisprendimą, pakreipiu visą savo būvį filosofavimo linkme. 
Tuo būdu filosofija virsta viso mano gyvenimo apsprendZiamuoju 
pradmeniu » 9. Dar ryškiau tai pabrėžia K. Jaspersas, sakydamas : 
« Jei nefilosofuoju kasdien, iš viso nefilosofuoju » **. Žodis , kasdien ' 
čia reiškia ne kasdieniškai sistemingą užsiėmimą, o esminį atside- 
jimą, neturinti laisvalaikio, kaip jo neturi tikėjimas religijoje ar 
ištikimybė moterystėje. «Filosofinis mąstymas yra gyvenimas », 
gražiai nusako K. Jaspersas filosofijos santykį su mūsų būviu (t.p.). 
Kitaip tariant, filosofija yra bio-grafinė, tai yra mano gyvenimo 
aprašymas ta prasme, kad pro ją byloja manasis būvis, kaip jis 
yra susiklostęs manojo laiko vyksme. 

Tuo tarpu moksle yra visai priešingai: mūsų būvis ir mūsų 
pažinimas čia vyksta skyrium ir todėl stovi šalia vienas kito. 
Mokslinis pažinimas, esmingai kildamas iš daikto, neapsprendžia 
mūsų asmens. Mokslinio pažinimo ir mūsų būvio vienybė reikštų, 
kad daikto kategorijos virsta asmens kategorijomis ir kad tuo 
būdu ir pats mūsasis Aš sudaiktėja. Šisai asmens sudaiktėjimas ir 
yra šiandien turimas galvoje, kalbant apie žmogaus nuasmeninimą 
technikoje. Technika yra juk ne kas kita, kaip įkūnytas mokslas. 
Jeigu tad žmogus tiek nusilenkia technikai, jog šiosios dėsniai 
tampa jo būvio lytimis, tai tokiu atveju jis ir kaip asmuo esti 
daikto apsprendžiamas ir pražudo save kaip vienkartybę. Užtat 
mokslas niekad neprivalo tapti žmogiškojo būvio lytimi, nes tai būtų 
daiktinė lytis, neigianti asmeninę lytį, kuri vienintelė padaro žmo- 
gu, kalbant Vydūno žodžiais, , sau-žmogumi °’. Mokslas gali būti 
tik vienas mūsų būvio veikmuo, niekad ne mūsų būsena. Kitaip 
tariant, mokslas gali būti vykdomas tik kaip amatas, kuriam 
skiriame tik tam tikrą laiko dalį ir tik tam tikrą gyvenimo sritį. 
Tapęs visuma, mokslas nužmogina mus savo daiktiškumu. Atsi- 
dėjęs mokslui visu savimi, žmogus virsta bevarde minėtojo 
„team ’ dalele. 

Tai išaiškina ir tariamą prieštaravimą tarp to, ką kalbėjome 
apie filosofiją kaip būseną, ir to, ką regime gyvenimiškoje tikrovėje. 
Iš sykio atrodo, kad filosofijos reikmė būti filosofuojančiojo žmogaus 
būvio lytimi, perskverbiančia visus šio būvio veikmenis, esanti tik 
idealas, kurio niekas nevykdąs. Juk kas gi esąs filosofijos apspren- 


* Ten pat, p. 146. 
** KARL JASPERS, Philosophie, p. 281. 

džiamas tiek, jog buvotu taip, kaip filosofuoja? Gal tik keistuoliai ! 
Ir vis dėlto šis prieštaravimas yra netikras. Nes kasdienoje susi- 
duriame dažniausiai ne su filosofais, o tik su filosofijos mokslinin- 
kais aukščiau svarstyta filosofijos mokslo prasme. Filosofijos moks- 
las — jos istorija, jos sociologija, jos psichologija, jos tipologija, 
jos egzegezė — yra toks pat mokslas, kaip ir visi kiti mokslai. 
Todėl jis nė neapsprendžia jam atsidėjusiojo žmogaus būvio visu- 
mos. Ir filosofijos mokslas privalo būti vykdomas tik kaip ama- 
tas, vadinasi, tik kaip dalinis žmogaus užsiėmimas, o ne kaip es- 
minis atsidėjimas. Sakysime: kaip gi galėtų filosofijos istorikas 
padaryti savojo būvio lyti filosofinę? Ir pagal kokią filosofijos sis- 
temą jis susikurtų tokią lyti? Pagal Platono ar Aristotelio? Kodėl 
gi ne pagal Descarto ar Kanto, pagal Hegelio ar Markso, pagal 
Heideggerio ar Wittgensteino? Juk jis nagrinėja jas visas, kiek 
įmanydamas, objektyviai. Tačiau jis nagrinėja jas kaip buvojan- 
čias šalia jo paties, kaip svetimas, vadinasi, kaip daiktinius savo 
tyrimo objektus. Visos šių sistemų idėjos filosofijos istoriko anaiptol 
neįpareigoja, nes tai ne jo idėjos. Mane įpareigoja tik tai, kas kyla 
iš mano įsitikinimo, vadinasi, iš manęs paties kaip asmens. Kitų 
idėjos, kurias tyrinėju istoriškai, sociologiškai, psichologiškai ar 
kaip kitaip, yra man lygiai toks pat daiktas, kaip religijų istorikui 
įvairios pasaulio religijos, kaip astronomui dangaus kūnai, kaip 
biologui organizmo sąranga. Visos anos idėjos yra man daiktinio 
pobūdžio, todėl jomis aš ir neapsprendžiu savojo būvio, kaip jo 
neapsprendžia savais objektais religijų istorikas, astronomas, fizikas 
ar biologas. Filosofijos mokslas asmens atžvilgiu jokios pirmenybės 
neturi, palyginus jį su kitais mokslais. Todėl mokslo santykis su 
asmeniu galioja jam tokiu pat svoriu, kaip ir bet kuriam kitam 
mokslui. Ankstesnis prieštaravimas yra tariamybė todėl, kad atsi- 
dėti filosofijai dar nebūtinai reiškia turėti ir filosofinę būseną ; jai 
galima atsidėti ne tik filosofiškai, bet ir moksliškai. O atsidėti 
moksliškai reiškia nepaversti mokslo sava būsena. Tai tinka kiek- 
vienam mokslui, tai tinka ir filosofijos mokslui. 

Asmeninis filosofijos pobūdis apsprendžia ir jos subjektą arba 
tai, kas filosofiją kuria. Mokslinės kūrybos subjektas, kaip sakėme 
yra , aibė’ arba , team ', vadinasi, bevardė daugybė, mūsų laikais 
auganti ligi visuotinumo, kadangi tik vispusiškai pasikeičiant tyri- 
mo išdavomis, galima laiduoti tiek paties mokslo pažangą, tiek jo 
pritaikymą technikoje. Tai reikalauja pasidalinti tiriamąjį darbą 
kartais net gana smulkmeniškai. Mokslinis darbas visados yra tik 
vienas veikmuo. Mokslas suskyla ne tik į mokslus, bet ir į skirti- 
nas to paties mokslo šakas šakeles : « darbą paskirstąs daugingumas 

priklauso mokslo esmei » *. Tuo tarpu filosofija yra ir šiuo atžvil- 
giu mokslo priešingybė. Filosofijoje darbo pasidalinimo nėra. Filo- 
sofija, vaizdingų M. Schelerio posakiu, «yra nepajėgi būti darbą 
skirstančiąja įmone » ; ji visados lieka « asmeniškai sujungta su dva- 
siniu jos autoriaus veidu; didieji metafizikai yra neatstojami » 95. 
Mokslo atradimai gali būti sutelktiniai; to paties gamtos dėsnio 
ar kurios nors jos srities atradėjai bei aprašytojai gali būti ir keli 
tyrinėtojai — tiek tuo pačiu metu, tiek vienas po kito. Gi filoso- 
fijoje yra tik vienas Aristotelis, tik vienas Kantas, tik vienas Hei- 
deggeris. Sutelktinis, pakartojamas, lygiagretus darbas yra galimas 
tik filosofijos mokslo, — kaip ir kiekvieno kito mokslo, — bet ne 
filosofijos srityje. « Filosofas, pastebi N. Berdjaevas, nėra rūšinės 
sąmonės telkinys » ?, todėl ir jo darbas nėra kitų darbo santalka, 
o visados originali jo paties mąstymo išdava. Filosofas niekad nėra 
„vienas tarp daugelio ', kaip mokslininkas, kuris, pasak Schelerio, 
«niekad nenori teikti visumos, atbaigtybės, sistemos, o tik pratęsti 
tą ar kitą begalinio mokslinio vyksmo dalį »70, vadinasi, būti tik 
vienas anos , aibės ' narelis. Tuo tarpu filosofo įnašas niekad nėra 
tik dalis, bet visados visuma. 

Asmenine žyme paženklinto filosofinio darbo nepaneigia nė 
filosofijos istorijoje žinomos filosofinės mokyklos, kurių senovėje 
— net ir krikščioniškojoje — yra turėję beveik kiekvienas itakin- 
gesnis mąstytojas ir kurios vėliau, augant filosofijai kiekybiškai, 
susiklostė į filosofinius , tipus ° ar , sroves '. M. Scheleris laiko filo- 
sofinę mokyklą anaiptol «ne istorine atsitiktinybe », o filosofijos 
«dalyką atitinkančia būtina sociologine jos buvojimo lytimi»; 
mokykla visados turinti savo vidurki, būtent išminčių, kurio asmuo 
minėtą visumą palaiko ir išreiškia ". Šis asmeninis vidurkis, büda- 
mas esmėje « vado tipas » ir « savitas asmeniškai dvasinis pavida- 
las », kaip tik ir kuria « tokią ar kitokią pažinimo sistemą », turin- 
čią savo objektu « pirminius pasaulio sandus, vadinasi, visa pasaulį, 
o ne kuri nors skirtiną profesinį mokslą » 72. Mokslininkas, įsijungęs 


*" Max SCHELER, Schriften zur Soziologie und Weltanschauungslehre, 
p- 17. 

** Ten pat, p. 34; plg. taip pat Die Wissensformen und die Gesellschaft, 
p. 86-87. 

* NIKOLAJ BERDJAJEW, Das Ich und die Welt der Objekte, p. 115; 
kitoje to paties veikalo vietoje Berdjaevas sako: « Filosofija nepakenčia 
kaimenės » (p. 32). 

" Max SCHELER, Schriften zur Soziologie und Weltanschauungslehre, 
p. 32. 

"7 Max SCHELER, Die Wissensformen und die Gesellschaft, p. 86. 

72 MAX SCHELER, Schriften zur Soziologie und Weltanschauungslehre, 
p. 32. 

i mokslinio vyksmo eiga, yra tik paskutinysis: jis mato daugiau 
todėl, kad «stovi ant savo pirmatako pečių »; tuo tarpu « kiekvie- 
nas didis filosofas žvelgia galų gale vienišas į pasaulį, į Dievą ir 
į pati save» ?. Tačiau kaip tokiu atveju galima kalbėti apie , mo- 
kyklą ', kurios jau pati sąvoka, atrodo, reikalaujanti bendruome- 
ninės veiklos, filosofijos atveju — bendruomeninio mąstymo? Kas 
yra visi tie, kurie yra susitelkę aplink išminčių kaip dvasinį mo- 
kyklos vidurki? 

S. Kierkegaardas filosofinę mokyklą laiko mąstymo nuosmukiu. 
Vienoje savo dienoraščių vietoje (1837) jis palygina filosofiją su 
žalčio išnara: « Kiekviename žingsnyje, kurį filosofija žengia, ji 
palieka užu savęs savo išnarą, į kurią tuoj pat sulenda kvailesnieji 
jos šalininkai » ”*. Istorijoje buvusios filosofinės mokyklos kaip tik 
ir esančios tokios išnaros : platoninkai ir aristotelininkai, stoikai ir 
epikurininkai, tomistai ir skotistai, kantininkai ir hegelininkai, 
egzistencialistai ir marksistai esą tokie kvailesnieji savo mokytojų 
sekėjai, nebegyvą šių mokytojų sistemą-išnarą padarę savojo mąs- 
tymo buveine. Be abejo, daugeliu atvejų Kierkegaardas yra tei- 
sus: «jurare in verba magistri — aklai tikėti mokytojui », šventai 
laikytis jo žodžių, tyrinėti jo mokslo smulkmenas, vengiant bet 
kokio nutolimo ar savos interpretacijos, ir todėl baigti aleksan- 
drizmu yra kiekvienos , mokyklos °’ likimas. Šia prasme iš tikro 
galima , mokyklą’ laikyti mąstymo nuosmukiu ir suvokti ją kaip 
kvailesniuju gyvenvietę. Antra vertus, argi Aristotelis nėra išaugęs 
iš Platono , akademijos °? Argi Marksas, parašęs straipsnį Kleanthes 
(1837), neprisipažino savo tėvui, kad paskutinis šio straipsnio saki- 
nys « buvo Hegelio sistemos pradžia »? 5. Argi pats Kierkegaardas 
nesisukinėjo Hegelio filosofijos rėmuose, nors ir būdamas neigiamoji 
šios filosofijos atoveika? Argi Heideggeris nėra fenomenologines 
Husserlio mokyklos auklėtinis? Ar tad būtų teisinga kiekvienos 
filosofinės mokyklos kiekvienus šalininkus laikyti kvailokais savo 
mokytojo , išnaros ° inamiais? 

Atrodo, kad teisingai į šį klausimą atsako K. Jaspersas. Filo- 
sofinės mokyklos jis neneigia, tačiau tik tokiu atveju, jei ją sudaro 
ne mokytojo vardas, o mąstantieji, nes tik jie esa , mokyklai’ ir 
artimi, ir tolimi: artimi tuo, kad filosofuoja drauge; tolimi tuo, 
kad filosofuoja savarankiškai. « Šitokios mokyklos nariai, sako Jas- 
persas, gali virsti tikrais filosofiniais priešininkais, griežtais, bet 
sykiu ir riteriškais » "9. Užtat tikra filosofinė mokykla, pasak Jas- 


” Ten pat, p. 134. 

" S6REN KIERKEGAARD, Tagebücher, t. Y, p. 113. 
* KARL Marx, Die Frühschriften, p. T. 

76 KARL JASPERS, Philosophie, p. 249. 

perso, esanti tik ta, kurioje nėra « mokymo vienybės » (t. p.), o tik 
« filosofinio gyvenimo sąjunga » (t. p.). Kas filosofuoja, mėgindamas 
kurti ar išlaikyti mokyklą tos pačios filosofijos turinio prasme, tas 
jau iš pat pradžios filosofuoja netikrai. Šiuo atžvilgiu Jaspersas 
sutaria su Kierkegaardu: « Kas kaip mokinys perima kito kaip 
mokytojo mokslą bei metodą, tas paverčia juos paviršutinybėmis... 
Mokinys gali turėti istorinės reikšmės : jis gali saugoti didelio filo- 
sofo veikalus ir pateikti apie juos žinių; jis gali taip pat, pakeis- 
damas jo minčių sąrangą, nušviesti filosofą atodairom ; jis gali ji 
techniškai praplėsti ir, pastatęs save greta filosofo, šiji iš tikro 
paryškinti ; bet jis negali filosofuoti », nes kol žmogus «laikosi ko 
nors įsikibęs », tol filosofijos nėra ". Nuosekliai tad kur iš filoso- 
finės mokyklos išauga tikras filosofas, ten visados randame lūžį su 
mokytojo pažiūromis : Platonas — Aristotelis, Hegelis — Kierkegaar- 
das, Hegelis — Marksas, Husserlis — Heideggeris. Filosofiné mo- 
kykla asmeninio filosofijos pobūdžio ne tik neneigia, o greičiau ji 
stiprina, nes tapti filosofu filosofinėje mokykloje galima tik tuo 
atveju, jei mąstytojas, filosofuodamas drauge su kitais, visu svoriu 
išsako save kaip asmeninę vienkartybe. Filosofine mokykla užtai 
ir gali būti bendra tik filosofavimu, bet ne filosofija. Filosofavimo 
bendruomenę gi reikia čia suprasti ne kaip to paties darbo skir- 
tinas dalis atliekanti , team’, o kaip kiekvieno filosofuojančiojo 
atliekamą, visq darbą, susitinkant pokalbio, kaip tai regime Platono 
dialoguose. Filosofavimas yra nepadalinamas: jis yra veiksmas 
(actio), bet ne veikmuo (functio). Todėl jo ryšys su asmeniu yra 
nenutraukiamas ; atsisakyti šio ryšio ar jį suardyti reikštų atsisa- 
kyti ir paties filosofavimo, paverčiant jį atpasakojimu — tegu ir 
labai talentingu — kito pažiūrų. Asmuo yra iš tikro kiekvienos 
filosofijos likimas. Čia slypi giliausia jos skirtybė nuo mokslo ir 
kartu prieiga suvokti jos esmei. 


3. FILOSOFIJOS IR MOKSLO BÜSENA ISTORIJOJE 


Šalia skirtingo santykio su daiktu ir su asmeniu iškyla dar 
viena būdinga filosofijos ir mokslo skirtybė, būtent: jų santykis 
su laiku istorinio vyksmo prasme. Šis santykis paprastai esti nu- 
sakomas pastovumo-kaitos priešingybe, kuri filosofijoje ir moksle 
yra susiklosčiusi kaip tik atvirkščiu būdu. 

Filosofija yra nuostabiai pastovi kaip žmogiškojo būvio reiš- 
kinys. Nepaisydama valstybės persekiojimų, Bažnyčios nepasiti- 


” Ten pat, p. 247-248. 

kėjimo, mokslo paniekos, filosofija vis dėlto sugebėjo išsilaikyti 
Vakarų dvasios istorijoje visą metą. Dar daugiau: savo įtaką ji 
išplėtė tiek, jog virto nepakeičiamu vakarietiškojo lavinimo sandu, 
kuris įtaigauja ne tik asmenį, bet ir visuomenę : istorinio gyve- 
nimo pavidalai tampa tos ar kitos filosofijos regimybėmis — net ir 
tada, kai filosofija yra neigiama, kaip tai šiandien vyksta, saky- 
sime, mokslo srityje, kurio reikmės užnugaryje irgi slypi tam tikra 
filosofija 78, anot teisingų W. Szilasio žodžiu : « Mokslininkas veikia 
filosofijos rėmuose, nors apie filosofiją nebūtų nieko nė girdėjęs » ?*. 
Subjektyvus mokslininko nefilosofiškumas dar anaiptol nepašalina 
objektyviai uZu mokslo slypinčios filosofijos, kurią atrasti gali betgi 
tik filosofija, nieku būdu ne pats mokslas savomis priemonėmis. 
Tuo labiau tokios vidinės filosofijos esama politikoje, socialinėje 
visuomenės sąrangoje, mene, dorovėje ir religijoje. Kaip filosofa- 
vimas yra nepašalinamas iš asmens būvio, taip filosofija yra nepa- 
šalinama iš gyvenimo pavidalų sąrangos. Šia prasme filosofija iš 
tikro yra nuostabiai pastovi. 

Šis tačiau filosofijos pastovumas yra grynai formalinis; jis 
reiškia tik nepaliaujamą filosofijos trukmę laiko eigoje. Pasižvalgę 
gi po jos turinį, turėsime pripažinti, kad filosofija yra tokia kaiti, 
kaip jokia kita žmogiškojo būvio apraiška. Kaita yra tikroji filo- 
sofijos būsena istorijoje. Be abejo, kaitus yra ir mokslas. Tačiau 
mokslo kaita yra augančio reiškinio kaita: čia pasilieka tai, kas 
pasiekta ar kiek paaugta. Kas yra mokslo pametama kaip , išna- 
ra’, niekados nėra jam tikrai priklausę. Geocentrizmas niekad 
nėra buvęs mokslas, kadangi saulė niekad nėra skriejusi aplinkui 
žemę. Tuo tarpu filosofijos , išnaros ’ yra buvusios ir tebėra filo- 
sofija tokia pat prasme, kaip ir šiandieniniai jos pavidalai. Hei- 
deggeris nėra tikresnis filosofas už Parmenidą. Užtat Mendeljevas 
yra tikresnis mokslininkas už Demokritą. Mokslas kinta savo 
kiekybės ir kokybės atžvilgiu : jis plinta ir gilėja. Tačiau tai, kas 
yra jo laimėta kaip tiesa, vadinasi, kaip daikto atitikmuo, lieka 
pastovu visiems laikams. Tuo tarpu filosofijos kaita perskverbia 
pačią jos tiesą. Filosofija keičia ne tik atsakymus į atskirus klau- 
simus; ji keičia ir savo pagrindus; net pati jos sąvoka yra ne- 
pastovi. Nesyki istorijoje filosofija yra virtusi priešingybe to, kas 
yra buvusi anksčiau. Net ir to paties pavidalo mąstyme vyksta 
pagrindžių pakaitų — ne pataisos, bet pradmės prasme : Duns Sco- 


78 H. Rombachas vadina šią filosofiją « funkcijos ontologija » kaip prieš- 
tarą «substancijos ontologijai »; plg. HEINRICH RoMBAcH, Substanz, System, 
Struktur, t. I, p. 11-56, t. II, p. 469-523. 

? WILHELM SZILASI, Wissenschaft als Philosophie, Zürich 1945, p. 9. 

tas anaiptol nėra Tomo Akviniečio , taisytojas’ ar , papildytojas ', 
o scholastinio mąstymo laužėjas asmens pirmenybės linkme ; čia 
pirmą kartą graikiškoji bendrybė yra lenkiama individualiniam 
buvimui, skelbiant šijį esant individualų pačiu savimi, o ne gau- 
nantį individualumą iš medžiagos, aprėžtos kiekybe — « materia 
signata guantitate » (Tomas Akvinietis). Tuo būdu filosofija virsta 
iš esmės neužbaigiama — ne todėl, kad ji būtų dar neviską pažinusi 
(tai mokslinio pažinimo neužbaigtybė), bet todėl, kad šisai , dar 
ne’ filosofijoje iš viso neturi prasmės. Filosofijos kaita yra ne jos 
turinio nepilnumo, o jos pačios atvirumo išraiška. Kas yra atvira, 
tam , dar ne’ yra priešingybė, užsklendžianti jo atvirumą. "Todėl 
kas kalba apie , dar ne’, mąsto moksliškai, ne filosofiškai. « Dar- 
ne-büties » (E. Bloch) ontologija yra nesusipratimas : tai kosmolo- 
ginės būsenos sankaita su ontologine būsena. Kosmologinis išsi- 
vystymas iš tikro reikalauja , dar ne’; ontologinis atvirumas išski- 
ria , dar ne '. Ontologini būtybės atvirumą sklaidysime kiek vėliau. 
Šitoje vietoje tik pastebime, kad šiandienis mąstymas yra gana 
stipriai įtaigaujamas ,dar ne’ kategorijos ir tuo būdu vis labiau 
tolsta nuo filosofijos ir artėja į mokslą, kuriame ateities matmuo 
yra apsprendžiamasis, kartu betgi filosofijai ir pats tolimasis. 
Kuo pasižymi ši filosofijos kaita? — Jau esame sakę, kad filo- 
sofija nėra ir negali būti viena, kadangi jos šaltinis nėra vienas : 
kilmės įvairybė kuria ir pavidalo įvairybę. O ši pavidalo ivairybö 
laiko matmenyje reiškiasi visų pirma pertrūkiu. Lyginamas su moks- 
lu, filosofijos kelias istorijoje pasirodo niekad nesąs tolydinis. Mokslo 
trukmė yra statybinio pobūdžio: kiekvienas mokslas turi savus 
pamatus, ant kurių kartų kartos renčia tam tikrą statinį. Kiek- 
vienas mokslas esti ugdomas tolydžiai, vieną laimėjimą jungiant 
su kitu, taip kad pamažu susikuria visuma, turtėjanti tiek kieky- 
biškai, laimint vis naujų pažinčių, tiek kokybiškai, laimint vis 
gilesnių įžvalgų. Kiekvienas mokslas laiko tėkmėje tobulėja, vadi- 
nasi, daro pažangą. Pažanga moksle yra daugiau, negu tik istorinė 
tikrybė; ji, kaip teisingai pabrėžia H. Rombachas, «priklauso 
mokslo esmei, sudarydama jo paties sanda (Konstituens) » 30. Pa- 
žanga moksle yra susijusi su pačia moksline pažinsena, būtent su 
tyrimu. "Tyrimas yra vyksmas, nukreiptas į nežinomus dalykus ; 
kitaip jis būtų beprasmis. Nežinomybės gi atskleidimas ir sudaro 
pažinimo pažangą. Be abejo, ir moksle pasitaiko kliūčių, nevaisingų 
tarpsnių, klydinėjimų ; tačiau visa tai yra čia daugiau ar mažiau 
atsitiktinybės, kurios bendrosios mokslo linijos nepertraukia ir jo 
vidinio tolydumo nesunaikina. Pačia savo sąranga mokslas vieną 


30 Plg. HEINRICH RoMBACH, Substanz, System, Struktur, t. I, p. 31. 

savo pažinčių sluogsni tiesia ant kito, jiimdamas į savo dabartį tai, 
kas yra buvę jo praeityje: mokslo dabartyje glūdi jo išsivystymo 
visuma. Štai kodėl tos ar kitos srities mokslas tegali būti vienas. 
Nes jo tolydumas suima savin visa, kas kadaise buvo pasiekta 
kaip tiesa. Mokslo tolydumas laiko eigoje yra išraiška vieningumo 
jo esmėje. 

Viso to kaip tik ir pasigendame filosofijoje. Statybinio pobū- 
džio filosofija iš viso neturi. Asmeninis filosofavimo bruožas pa- 
stoja kelią šiai statybai: filosofiją , statosi' kiekvienas skyrium. 
O tai suskaldo ją į sroves sroveles, kurios viena kitos ne tik ne- 
pratęsia, bet viena kitą kaip tik neigia. Todėl perirūkis yra tikroji 
filosofijos būsena istorijoje. Tolydumo esama tik tame pačiame 
filosofijos pavidale. Bet kadangi kiekvienas filosofijos pavidalas 
anksčiau ar vėliau išsemia savo galimybes ir sustingsta, tai jis 
savaime pažadina atoveiką kaip savo paties neiginį, kuris išreiškia 
pertrūkį kuo regimiausiai: paskui vieną filosofijos pavidalą eina 
kitas ne kaip šiojo tęsinys, o kaip jo neiginys. Nes bet kurio filo- 
sofijos pavidalo ar filosofijos mokyklos šalininkams nėra jokios 
kitos išeities, kaip tik arba savo mokytojo mąstymą mąstyti toliau 
ir tuo jį galop nužudyti, arba ji mąstyti naujai ir tuo nuo jo 
nusigrizti. Tolydumas yra filosofijos mirtis. Filosofiją išlaiko gyvą 
bei gyvastinga tik pertrūkis. Tiesa, tolydumo stoką, filosofijoje kai 
kas apgailestauja (Kantas); kai kas mėgina teikti filosofijai staty- 
binio pobūdžio (Husserlis). Tačiau visa tai prieštarauja filosofijos 
ryšiui su filosofuojančiuoju asmeniu, nes kol filosofija yra «rūpestis 
manimi pačiu » (K. Jaspers), tol ji negali būti nei tolydi, nei sta- 
tybinė. Asmuo, būdamas vienkartybė, savaime padaro ir rūpesti 
savimi (arba filosofiją) vienkartinį. Štai kodėl filosofijų gali būti 
ir yra daugybė. Ir štai kodėl filosofijos istorijoje gali būti tuščių 
tarpsnių ir krizių, liečiančių pačius pagrindus ; joje gali būti nuo- 
smukių ir net subarbarėjimo. Nes tai priklauso ne nuo daikto 
sąrangos, kaip moksle, o nuo asmens savimonės: smunkant šiai 
savimonei mados, kolektyvo, propagandos, totalistinės valstybės 
įtakoje, savaime smunka ir filosofija. Marksistinės filosofijos susta- 
barėjimas Sovietų Sąjungoje gali būti ryškus tokio nuosmukio 
pavyzdys mūsų dienomis. Tačiau tokių pavyzdžių rastume visais 
laikais. Užtat pertrūkis filosofijai yra ne atsitiktinybė, kaip moks- 
lui, o esminė jos savybė. Kas norėtų padaryti filosofiją tolydinę, 
tuo pačiu mėgintų paversti ją mokslu ir sunaikintų jos prigimtį. 

Statybinio pobūdžio stoka filosofijoje padaro, kad jos vyksmas 
negali būti vadinamas pažanga, kaip mokslo atveju. Tai nereiškia, 
jog filosofija būtų likusi tokia pat, kokia ji yra buvusi istorinės 
savo pradžios metą. Filosofijos skleidimasis yra akivaizdybė. Ir 

vis dėlto šis skleidimasis nėra pažanga, suprantant šiąją kaip nuo- 
latinį bei vieningą tobulėjimą. Tai irgi gana savotiška filosofijos 
savybė, galima nusakyti žodžiais, kuriais savo metu (1839). P. 
Čaadaevas yra nusakęs Rusijos santykį su istorija: « Mes augam, 
bet nebrestam » *!. Tą pačią mintį pakartojo M. Scheleris filosofijos 
atžvilgiu: « Kadangi metafizikai, sako jis, stinga besikaupiančios 
(kumulativ) , pažangos ', priklausančios pozityvinio mokslo esmei, 
tai jai stinga ir pačios , pažangos '. Metafizika auga įvairiais savo 
tipais ir šia prasme tobulėja ūgiu, bet ji nežengia priekin». Tai 
reiškia : filosofija turtėja savo pavidalu, bet ji netobulėja savo tiesa. 
Filosofijos istorija nėra vis gilėjąs būtybės atskleidimas, kaip to 
daugelis norėtų. Jokio vis naujų tiesų atradimo ir jų įglaudimo į 
pažinimo lobyną filosofijoje nėra. Net būtų galima su G. Simmeliu 
klausti, ar tiesa iš viso yra tinkama sąvoka filosofijos vertei nu- 
sakyti; juk kam gi šiandien rūpi, ar Platono idėjų mokslas, Spi- 
nozos panteizmas, Schellingo gamtos ir dvasios tapatybė, Schopen- 
hauerio valios metafizika yra tiesa 9? Mokslas, skverbdamasis vis 
giliau į pasaulio sąrangą, savaime peržengia ir nuvertina tai, ką 
buvo pasiekęs ligi šiol. Filosofijoje tokio nuvertinimo iš viso būti 
negali. Filosofijos srityje visi laimėjimai buvoja kartu, nebūdami 
vieno kurio pralenkti. Nes jei kas norėtų regėti filosofijoje pažan- 
£à, turėtų turėti mastą, kuriuo galėtų išmatuoti vis naujai pasiro- 
dančius filosofijos pavidalus. Betgi niekam tokio masto rasti nėra 
pavykę. Todėl K. Jaspersas įprastu jam griežtumu ir teigia: « Fi- 
losofijoje, lyginant ją su mokslu, pažanga yra esmiškai negalima ... 
Filosofija yra arba visa, arba jos iš viso nėra »*4. Kitaip sakant, 
filosofija nėra laike besiskleidžiantis vieningas reiškinys, kuris galė- 
tu būti atbaigtas kažkada ateityje ; filosofija yra dauginga, sykiu 
betgi ir atbaigta čia pat dabartyje jos kūrėjo dvasioje — bent savo 


81 PETER J. TscHAADAJEW, Philosophische Briefe, sudėt. veikale Osiliches 
Christentum, München 1925, t. I, p. 9. 

#2 Max SCHELER, Schriften zur Soziologie und Weltanschauungslehre, 
p. 34. — Beveik pažodžiui pakartoja tai ir M. Heideggeris: « Jei filosofija 
paiso savo esmės, ji iš viso nežengia priekin. Ji tripena vietoje, apmąsty- 
dama vis tą pati. Pažanga, vadinasi, žengimas tolyn nuo šios vietos, yra 
klaida, kuri eina paskui mąstymą tarsi jo paties metamas šešėlis » (MARTIN 
HEIDEGGER, Über den Humanismus, p. 23). Ir kitoje vietoje: « Todėl visi 
gilūs (wesentlichen) mąstytojai sako vis tą pati» (p. 47). 

83 Plg. GEORG SIMMEL, Hauptprobleme der Philosophie, Berlin 1964, 
p. 28-29. 

* KARL JASPERS, Philosophie, p. 226. — Mokslo visuma, pasak Jasperso, 
gali būti ir nepaisoma, perkeliant ją į ateiti ir prileidžiant, kad ji glūdinti 
pažangos begalybėje; tuo tarpu filosofijoje «visuma turi būti kiekvieną 
syki dabartinė, kadangi nėra visumos apskritai »; todėl « kiekvienas statosi 
savą visumą, kuri yra jam visuma » (ten pat, p. 227). 

apmatais, kurie gali būti kitu, tiesa, išskleisti, tačiau kurie negali 
būti pakopa kokiam nors tobulesniam filosofijos pavidalui. Apskri- 
tai, pastanga ieškoti filosofijoje pažangos tuo ar kitu atžvilgiu — 
tiesos samprata (B. von Brandenstein) metodo pataisomis (L. 
Oeing-Hanhoff) — yra ne kas kita, kaip slapta mokslo perkėla į 
filosofijos sriti 85, 

Kaip tad santykiauja filosofas su filosofijos praeitimi? Šiuo 
klausimu yra paliečiama filosofijos išdavų vaidmuo. Kas yra filo- 
sofijos istorinės išdavos mąstančiajam, jeigu jos nesudaro vieningo 
statinio ir jeigu jų eilė nereiškia augančios pažangos? Šis klausimas 
pasidaro ypač aštrus K. Jasperso dialektikos šviesoje. Jaspersas 
teigia, kad tikrasis filosofavimas niekad nesąs tęsinys, o visados 
pradmė ir kad todėl pažinti ankstyvesnę filosofiją arba susivokti 
filosofijos istorijoje anaiptol dar nereiškia filosofuoti. Sykiu tačiau 
jis taip pat pabrėžia, kad «jokia dabartis negali kildinti naujos 
filosofijos, neperéjusi jos istorijos kelio » *. Užtat Jaspersas ir rei- 
kalauja studijuoti filosofijos praeitį. Šią dialektiką jis nusako 
trumpa formule : « Filosofavimas yra susietas su praeitimi ir sykiu 
pradinis savyje» ®. Kitaip tariant, buvusiosios filosofijos negalima 
pratęsti, nes filosofija yra visados pradžia ; tačiau buvusiosios filo- 
sofijos negalima laikyti nė praėjusia, nes ji visados yra dabartis. 
Kaip tai suprasti? 

Filosofijos praeities klausimas gali būti atsakomas tik mokslo 
istorijos šviesoje. « Mokslinis tyrinėtojas, pastebi Jaspersas, gal- 
voja apie daiktą, kaip ji apvaldytu, o ne apie praeiti » 88. Daiktas, 
ne jo pažinimo kelias laiko eigoje, rūpi mokslininkui. Tai reiškia : 
daiktui moksliškai pažinti nėra reikalo įsisavinti jo tyrinėjimo isto- 
riją. «Fizikos istorija, teigia Jaspersas, neturi jokios svarbos jos 
objektui. Norint žinoti, kas fizikoje yra patirta, pakanka studijuoti 
dabarties ar pastarųjų dešimtmečių tyrinėjimus » 89. O taip yra 
todėl, kad mokslo kelias, kaip minėta, yra tolydinis ir kad todėl 
šio kelio išdava leidžiasi suimama į tam tikrą vienetą ar net for- 
mule, nereikalaujančią eiti atgal istoriniu jos keliu. Einant fizikos 
istorijos keliu atgal net ligi rato išradimo, neprieitume nieko, ko 


5 Pažangos klausimą filosofijoje apžvelgia : L. BRunscHvIce, Le progrès 
de la conscience dans la philosophie occidentale, Paris 1927; H. PLESSNER, 
Gibt es einen Fortschritt in der Philosophie? in: Studia philosophica, 1947, 
t. VII; L. Osınag-HAnHorr, Über den Fortschritt der Philosophie, sudét. 
veikale Die Philosophie und die Frage nach dem Fortschritt, München 1964. 

“ KARL JASPERS, Philosophie, p. 243. 

8? Ten pat, p. 241. 

s® Ten pat, p. 240. 

* Ten pat, p. 179. 

nebūtų žinoma šiandien. Nes mokslo dabartis nešasi visą savo praeitį. 
Todėl šios praeities istorinis tyrimas jokių naujų pažinčių neteikia 
ir paties objekto tyrimo neitaigauja. Norint būti gydytoju, nėra 
nė mažiausio reikalo gilintis į viduramžių amputacinius metodus. 
Mūsų dienų astronomui nieko nepadeda babiloniečių ar Mayos 
kultūros dangaus kūnų judėjimo apskaičiavimai. To ar kito mokslo 
istorija yra reikalinga pažinti žmonijos kultūros eigai, bet ne pa- 
čiam — tam ar kitam — mokslui. Trumpai tariant, mokslo praeitis 
yra iš tikro virtusi praeitimi kaip istorijos mokslo objektu : fizikos 
istoriją tyrinėja nebe fizika ir medicinos istoriją nebe medicina, 
nors jos ir būtų dėstomos gamtos-matematikos ar medicinos fakul- 
tetuose. 

Šia prasme filosofija yra aiški mokslo priešingybė. Nebūdama 
savo vyksme tolydinė, o gyvendama pertrūkio būdu, filosofija nesi- 
duoda suimama į vieną kurį vienetą dabartyje, taip kad tasai 
vienetas sutelktų visą jos nueitą istorinį kelią su jo laimėjimais. 
Pertrükio būsena suskaldo filosofiją į atskirus pavidalus, buvojančius 
šalia vienas kito, bet ne vienas kitame. Šie pavidalai stoksta 
statybinio pobūdžio ir todėl negali sudaryti vieno statinio, kuris 
nuolatos augtų laiko eigoje : filosofija sklinda gulstiniu, bet neauga 
statmeniniu budu. Užtat tai, kas yra filosofijos dabartyje, ir turi 
tos pačios prasmės, kaip ir tai, kas yra buvę jos praeityje : filoso- 
fijos praeitis niekad nėra praėjusi. Filosofine savo biografiją E. 
Gilsonas prasmingai pradeda žodžiais: « Žmogus, sulaukęs septy- 
niasdešimt penkerių metų, turėtų, rodos, daug ko pasakyti apie 
savo praeitį. Tačiau jei jis buvo filosofas, paprašytas tarti žodį, 
tuoj pat pastebi, kad praeities jis neturi»??; neturi ne tik ta 
prasme, kad jo senatvėje kyla tie patys klausimai, kaip ir jaunat- 
vėje, bet ir ta prasme, kad jaučiasi nepralenkęs nė vieno iš mąsty- 
toju, gyvenusių anksčiau, negu jis, — ne gabumais ar mąstymo 
gilumu, o pačiu laiko matmeniu : ankstesnieji mąstytojai visą metą 
yra likę jo mąstymo dalyviai bei pokalbininkai. Savo pokalbiu 
su jais jis pergyvena juos kaip savo amžininkus, kurie tai jam 
priešinasi, tai su juo sutaria, tai lieka jam abejingi. Platoniškasis 
filosofavimas kaip pokalbis yra daugiau, negu tik literarinė lytis : 
tai filosofijos praeities sudabartinimas. Filosofija Graikijoje jau 
buvo buvojusi 200 metų prieš Platoną. Ir vis dėlto jis elgiasi su 
šiais dviem šimtmečiais ne kaip su praeitimi, o kaip su dabartimi 
ir jos atstovus laiko ne savo pirmatakais, o savo pokalbininkais 
ir todėl išvien su jais svarsto tuos pačius, jau kadaise nesykį 
svarstytus klausimus. 


% ÉTIENNE GiLson, Le philosophe et la théologie, Paris 1960, p. 11. 

Šitaip yra filosofuojama visur, kur tikrai filosofuojama. Visur 
yra galynėjamasi su tuo, kas istoriškai yra praėję, bet kas filoso- 
fiškai visados tebėra. Filosofija virstų praeitimi tik tada, kai ji 
mirtų dabartyje. Čia tad ir glūdi filosofijos skirtybė nuo mokslo. 
Svarstant traukos dėsnį, jokiam mokslininkui Newtonas nėra po- 
kalbininkas, nes čia kalba ne šio dėsnio atradėjas, o pats dėsnis. 
Svarstant gi judėjimo tikrenybės bei esmės klausimą, Parmenidas, 
Xenofanas, Zeno kiekvienam mąstytojui yra pokalbininkai tiesio- 
gine šio žodžio prasme. 


III. FILOSOFIJA KAIP INTERPRETACIJA 


Ieškant filosofijos esmės, paprastai pradedama jos objektu, 
būtent tuo, ką filosofija svarsto. Jeigu tačiau galutinis filosofijos 
uždavinys yra, kaip sakyta, atskleisti būti, pasiklausiant būtybę, 
tai savaime darosi aišku, kad visų pirma reikia suvokti, kas yra 
šis pasiklausimas pats savyje arba tai, kaip filosofija savą objektą 
svarsto. Nes formalinéje , kaip ' sąrangoje slypi, pagal Parmenido 
dėsnį, materialinė , kas' sąranga: suvokę, kaip filosofija doroja 
savą objektą, suvokiame ir tai, kas šis objektas yra. Pradėję gi 
pačiu objektu ir išleidę iš akių jo pasiklausimą, vargu ar prieitume 
filosofijos esmę, kuri glūdi klausimo būde, kaip ir kiekvieno kito 
gnoseologinio veiksmo. Teisus tad yra šiuo atžvilgiu W. Weische- 
delis, kuris filosofijos negalią vaisingai spirtis vis labiau sklindan- 
čiam Vakarų nihilizmui kildina iš ligšiolinių filosofijos pastangų 
suvokti save, atsiremiant į objektą, o ne į paZinsena?'. Užtat 
mūsasis filosofijos gretinimas su mokslu, keldamas aikštėn jų savy- 
biu skirtingumą, ir buvo tam, kad pamažu artėtume prie filoso- 
finės pažinsenos ir tuo pačiu prie filosofijos esmės. Nes atskleidus 
mokslą kaip filosofijos priešingybę, nebėra sunku atskleisti ir šios 
priešingybės bendrininką : žinant, kad geometrinė figūra yra tie- 
sioji, yra savaime aišku, kad jos priešingybė bus skritulys. 

Nūn, mokslo pažinsena, kaip teigėme, yra tyrimas: moksliš- 
kai pažinti reiškia objektą tirti. Jei betgi mokslas yra filosofijos 
priešingybė, tuomet filosofijos pažinsena yra mokslo pažinsenos 
arba tyrimo priešingybė. Tyrimo gi priešingybė yra interpretacija : 
filosofiškai pažinti reiškia objektą interpretuoti. Interpretacija savo 
ruožtu gali būti dvejopa: galima interpretuoti daikto reikšmenį 
arba ženklą ir galima interpretuoti pati daiktą. Pirmuoju atveju 
stengiamės atskleisti ženklo prasmę, antruoju — daikto esmę. Pir- 
masis interpretacijos veikmuo buvo žinomas ir Aristoteliui. Prie- 
šingai Platonui, kuris žodį laikė daikto atvaizdu (eikon), Aristotelis 
suvokė ji kaip garsinį mąstomojo dalyko ženklą, kaip kad, saky- 
sime, Tašmuo yra vaizdinis tariamojo žodžio ženklas. "Todėl tas 
pats dalykas galis turėti daugybę žodžių, kaip ir tas pats žodis 


*! Plg. WILHELM WEISCHEDEL, Philosophische Grenzgänge, p. 135. 

galis turėti daugybę rašmenų : čia slypis kalbų bei rašybų įvairumo 
pagrindas. Nuosekliai tad Aristotelis ir reikalavo, kad visų pirma 
būtų išsiaiškinta, ką reiškia žodis kaip mąstomojo dalyko ženklas. 
Interpretacija (hermeneia) esanti pagrindinė sąlyga kiekvienam 
filosofiniam svarstymui ar galynéjimuisi ?. Šis interpretacijos veik- 
muo yra likęs gyvas ligi pat mūsų dienų ir taikomas visur, kur 
tik susiduriame su rašytiniais šaltiniais, kadangi čia visų pirma 
turime išsiaiškinti žodžio prasmę. O kadangi žodžio prasmė gali 
būti tiesioginė ir perkeltinė, tai šisai interpretacijos veikmuo yra 
pagrindęs ir simbolinę teksto sampratą, išėjusią aikštėn ypač Švent- 
raščio aiškinimuose — alegoriniuose (Origenas) ar egzistenciniuose 
(R. Bultmannas). 

Žodžio interpretacija betgi yra visai kas kita, negu daikto 
interpretacija. Interpretuodami žodį, klausiame, ką jo autorius 
— tiesiog ar netiesiog — norėjo pasakyti: žodžio interpretacija 
veda mus į autoriaus minti. Tuo tarpu daikto interpretacija pra- 
šoka ir žodį, ir mintį, paliesdama jau pati dalyką. Interpretuo- 
dami daiktą, klausiame ne autorių, o objektą. Sakysime: žodis 
, dialegestai ', kaip minėta, reiškia , vėtyti ', vadinasi, valyti grūdus 
nuo pelų. Interpretuodami šį žodį, randame autoriaus norą nusa- 
kyti juo reikalą skirti tiesą nuo netiesos, gėrį nuo blogio: dialek- 
tika yra menas skirti. Tuo žodinės interpretacijos vaidmuo ir 
baigiasi. Bet tuo anaiptol dar nesibaigia pati interpretacija. Nes 
visiškai teisėtai galime ir net turime klausti toliau: o kas gi yra 
tiesa ir netiesa, gėris ir blogis? kodėl jie yra sumišę tarp savęs? 
kodėl juos reikia — tarsi iškultus grūdus — , vétyti', skiriant vieną 
nuo kito? Žodžio , dialegestai ' interpretacija į tai neatsako. Šiam 
reikalui turime kreiptis į pati dalyką ir jį pasiklausti. Filosofija 
kaip tik tai ir vykdo. Tačiau ji tai vykdo ne tyrimo, o interpre- 
tacijos keliu. Žodinė interpretacija yra filosofijai, kaip ir Aristotelis 
pastebėjo, tik paruošiamoji sąlyga daiktinei interpretacijai. 

Kas tad yra ši daiktinė interpretacija? Kas yra interpretacija 
apskritai? Interpretacijos žodis ir sąvoka yra šiandien pasidarę 
beveik madiniai : interpretacija esanti visų dvasinių mokslų meto- 
das, visų dvasinių žmogaus būvio apraiškų suvokimo būdas, visos 
istorinės praeities gyvenvietė; net Dievas savu apreiškimu inter- 
pretuojąs pasaulį (W. Brugger SJ). Ir vis dėlto, nepaisant tokio 
dažno bei plataus interpretacijos taikymo, jos esmė bei veikmė 
yra pasilikusios gana tamsios — ypač ryšium su filosofija. Savo 
veikale Tiesa ir metodas (1960) H. G. Gadameris vadina herme- 
neutiką, tai yra interpretacijos taikymą, «visuotiniu filosofijos at- 


»2 Plg. INGEMAR DÜRING, Aristoteles, p. 64-69. 

žvilgiu »®. Tačiau ką tai reiškia? Ar tai, kad mes pasisaviname 
filosofiją, ją interpretuodami ; ar tai, kad filosofija i visa žvelgia, 
pati ši ,visa' interpretuodama? Kitaip tariant, ar filosofija yra 
tik interpretavimo objektas ar ji pati yra interpretacija sava pa- 
Zinsena? Mūsų apmąstymui tai pagrindinis klausimas. Nes inter- 
pretacija iš tikro siejasi su filosofija, kadangi filosofija yra pirmaeilė 
žmogiškojo būvio apraiška, todėl galima suprasti tik interpretacijos 
būdu. Tačiau ar tuo interpretacijos vaidmuo filosofijos atžvilgiu 
ir išsisemia? Ar interpretacija yra būdas suvokti tik pačiai filoso- 
fijai ar ir jos objektui, vadinasi, būtybei ? 


1. INTERPRETACIJOS OBJEKTAS 


Klausimas, kas yra interpretacijos objektas, yra ne kiekybinis, 
o kokybinis. Tai reiškia : juo norime ne išskaičiuoti, kokie dalykai 
yra interpretuojami tikrybėje, bet atskleisti, kokis dalykas gali būti 
interpretuojamas iš viso. Tai klausimas, kokis dalykas turi inter- 
pretacijai prieinamą vidinę sąrangą. Nes nevisa yra interpretuo- 
jama, nepaisant šiandien tiek prabrėžiamo interpretacijos visuo- 
tinumo®%,. E. Betti pastebi, kad «interpretacija yra galima tik 
prasmingos lyties akivaizdoje (angesichts sinnhaltiger Form) », bü- 
tent tokios, «kuri pajėgia išsaugoti ją sukūrusios ir joje įsikūni- 
jusios dvasios Zymes »®. Tuo Betti savaime nurodo į dvi dalykų 
kategorijas: vieną, kuriai priklauso objektai, turį prasmę nešantį 
pavidalą ir todėl gali būti interpretuojami ; kitą, kurios objektai 
tokio pavidalo neturi ir todėl lieką interpretacijai neprieinami ; 
prasmingumo gi mastas esąs iš objekto bylojantieji jį sukūrusios 
ir jame buvojančios dvasios ženklai. Nūn, pasižvalgę žmogiškojo 
būvio aplinkoje, pastebime visų pirma dvi objektų rūšis, kurios 
interpretacijai yra ypatingai palankios; dar daugiau, kurios inter- 
pretacija tiesiog gyvena, būtent: menas ir filosofija. 

Menas kiekvienu savo pavidalu — poezija, muzika, šokiu, 
tapyba, skulptūra, architektūra — yra pirmaeilis interpretacijos 
objektas: interpretacija yra vienintelė mūsų santykiausena su 
menu. Mes artinamės prie meno veikalo ir įtraukiame jį į savojo 
būvio sriti, tik jį interpretuodami. «Kas sugeba suvokti meno 
veikalą kaip meninį, teigia H. Sedlmayris, tas yra jį jau interpre- 


* HANS-GEORG GADAMER, Wahrheit und Methode, Tübingen 1975, p. 
451. 

% Ten pat, p. XVIII-XIX. 

5 Emiro BETTI, Die Hermeneutik als allgemeine Methode der Geistes- 
wissenschaften, Tübingen 1972, p. 8. 

tavęs: mėgėjiškai ar žinoviškai, blogai ar gerai, dalinai ar vis- 
pusiškai, netobulai ar tobulai, žaibiškai įžvelgdamas lyties ir turinio 
vienybę, — kiekvienu atveju jis yra jį interpretavęs »; ir čia pat 
Sedlmayris cituoja meno istoriko H. Wolfflino žodžius, kad « kiek- 
vienas stebėjimas (Schauen) jau yra interpretacija »*9. Ir juo ati- 
džiau į meno veikalą žvelgiame, juo įtampiau jį interpretuojame. 
Interpretacija yra mūsų kelias į kūrinį ir sykiu kūrinio kelias i 
mūsų dvasią. Tuo būdu interpretacija savaime virsta meno veikalo 
būsena istorijoje. Meno veikalas buvoja laike tuo, kad mes jį, 
tariant R. Guardinio žodžiais, «atsigabename į savą dabartį »?7. 
Be tokio , atsigabenimo ’ jis būtu praėjes, kaip yra praėję nevienas 
gamtos padaras ir neviena mokslinė teorija. Kelias gi , atsiga- 
benti’ meno kūriniui į savą dabarti ir yra interpretacija. Tai, kas 
jau buvo pasilikę istorijos užnugaryje, interpretavimu vėl yia 
įglaudžiama į dabartinę istorijos eigą. Interpretacija yra meno 
kūrinio sudabartinimas. Todėl kiekvienas istorinis tarpsnis inter- 
pretuoja praeities meną vis iš naujo. Kitaip šis menas liktų miręs. 
Ir iš tikro neviena jo srovė ar nevienas stilius miršta, kai tik 
nustoja būti interpretuojami. Sakysime, graikų menas buvo miręs 
viduriniais amžiais ir yra miręs mūsų dienomis, tapdamas muziejų 
seniena ; tačiau jis buvo stipriai gyvastingas ir tuo pačiu istorinis 
renesanso metu. Interpretacija yra meno prisikėlimas, o interpre- 
tacijos stoka yra meno mirtis. Neinterpretuojamas menas buvoja 
tokioje pat plotmėje, kokioje buvoja ir muziejuose surankiotos 
geologinės liekanos ar iškasenos. 

Meno ,atsigabenima į savą dabartį reikia betgi suvokti ne 
grynai laiko kategorijos prasme. Sava dabartis yra ne tik istorinis 
tarpsnis, kuriame gyvename, bet ir pats žmogiškasis mūsų būvis, 
kurį gyvename ir į kuri perkeliame meno veikalą, tuo padarydami 
ji artimą bei savą ir mums patiems kaip žmonėms apskritai. Kol 
meno veikalas nėra interpretuojamas mūsų pačių — stebėjimu, 
skaitymu, klausymu, judesiu, — tol jis buvoja toli nuo mūsų, vadi- 
nasi, ne mūsų pačių dabartyje, nors ir stovėtų čia pat šalia mūsų. 
Tik manasis santykis su juo arba manoji interpretacija padaro, 
kad jis virsta dabartiniu man, kad jis atgyja manyje. Kitiems jis 
gali likti miręs ir toliau. Štai kodėl Guardini ir sako, kad « kas 
interpretuoja, mėgina savu būdu aiškintis tai, ką kitas yra apipa- 
vidalinęs irgi savu būdu »°®. Užtat meno interpetacija visados yra 


28 HANS SEDLMAYR, Über das Interpretieren von Werken der bildenden 
Kunst, sudet. veikale Interpretation der Welt, p. 352. 

? ROMANO GUARDINI, Sprache-Dichtung-Deutung, Würzburg 1962, p. 
171. 

28 Ten pat, p. 161. 

asmeninio pobūdžio : ji kinta ne tik visuomeniškai, bet ir asmeniš- 
kai. Padaryti meno kūrinį dabartinį reiškia padaryti ji savą ne 
tik manajam tarpsniui, bet ir man pačiam kaip žmogiškajam vien- 
kartiniam Aš. Yra tad visiškai galima, kad man yra gyvi tokie 
veikalai, kurie manajam tarpsniui yra mire; ir man yra mirę tokie 
veikalai, kurie manajame tarpsnyje džiaugiasi visuotine gyvybe. 
Homeras liko miręs Petrarcai, tačiau jis buvo didžiai gyvas G. 
Plethonui — dviem to paties meto renesansininkams. Tai ypač 
reikia pasakyti apie dabarties vad. , modernini meną ' įvairių įvai- 
riausiomis jo lytimis. 

Tas pat vyksta ir su filosofijos veikalais: ir jie buvoja istori- 
joje tik interpretuojami ; ir jų negalima išmokti, kaip mokslo vei- 
kalų ; ir juos galima tik įsisavinti, vadinasi, įimti į save iš vidaus 
manąja interpretacija. Filosofinių veikalų interpretavimo būtinybę 
H. Rombachas grindžia tuo, kad « jokiam mąstytojui nėra aiški jo 
mąstymo visuma. Jis apčiuopia ją tik tam tikru atžvilgiu ir tik 
tam tikroje laiko siūlomų tikslų perspektyvoje. Kitos perspekty- 
vos ir kitos reikšmės nuslenka užnugarin»“. Šias užnugarines 
perspektyvas bei reikšmes tad ir mėgina kelti aikštėn filosofinis 
interpretas. Interpretacija, pasak Rombacho, «yra neatskiriamai 
susijusi su filosofinio mąstymo istorija » (t. p.). Kiekvienas mąsty- 
mas yra reikalingas interpretacijos. O kadangi mintis niekad nėra 
mąstytojo , nuosavybė ’, todėl nėra nė «jokios absoliučios mąsty- 
tojo patikimybės » (t. p.), vadinasi, autorinės interpretacijos; tai, 
kaip pats filosofas aiškina savo veikalus, anaiptol neįpareigoja kitų 
juo sekti ir jo aiškinimą priimti. Be abejo, pats autorius stovi 
arčiau prie savo minties, bet ne arčiau prie tiesos: jo paties inter- 
pretacija nepaverčia jo minties tiesa. Atvirkščiai, per didelis artu- 
mas akina mąstytoją, taip kad jis neistengia į savo paties mąs- 
tymą pažvelgti iš tolimesnės perspektyvos, kuria kaip tik ir yra 
istorija. «Šiuo atžvilgiu interpretas, sako Rombachas, yra geres- 
nėje padėtyje; kartais jo sprendimas gali būti taip lygiai patiki- 
mas ir net patikimesnis, negu paties mąstytojo ... Net yra įmano- 
ma, jog kito interpretacija eitų prieš paties filosofo interpreta- 
ciją»190. Nes kaip meno, taip ir filosofijos veikaluose esama kaž- 
ko, kas peržengia konkretų autoriaus u£moji!? tačiau kas turi 


9 HEINRICH ROMBACH, Substanz, System, Struktur, t. I, p. 46. 

100 Ten pat, p. 47. 

101 Šiuo atžvilgu būdingai pastebi H. G. Gadameris, kad «mens auctoris 
nėra jokis galimas mastas meno veikalo reikšmei nustatyti », kadangi « meno 
kūrinio patyrimas principe visados peržengia kiekvieną subjektyvų aiškini- 
mo akirati, vis tiek ar šis būtų paties menininko, ar menu besigėrinčiojo » 
(ten pat, p. XIX). 

būti suvokta, norint veikalą įsisavinti. Tai ir yra interpretacijos 
uždavinys. Interpretacija kelia aikštėn tai, ko autorius nebuvo 
gal nė nujautęs. Būdamas savo amžiaus augintinis, filosofas nei- 
stengia sąmoningai pralaužti šio amžiaus rėmų, nors pati jo mintis 
ir būtų atvira tolimesnei istorijos eigai. Interpretacija tad ir įsi- 
jungia į ši atvirumą, teikdama jam regimą istorinį pavadalą. 

Dėl šios priežasties filosofija atsiskleidžia kiekvienam istorijos 
tarpsniui vis naujai, kadangi kiekvienas tarpsnis interpretuoja 
senąją filosofiją irgi vis iš naujo. Istorinė kurio nors tarpsnio 
savimonė gyvena ne tik to tarpsnio metu kilusioje bei išaugusioje 
filosofijoje, bet ir senųjų filosofinių sistemų bei krypčių interpreta- 
cijoje. Filosofija visados yra interpretas — vis tiek ar šį suprasime 
kaip asmenį, ar kaip istorinį tarpsnį. Todėl ji niekados nėra be 
prielaidų, vadinasi, niekados neprasideda interpretuojamuoju daly- 
ku, kaip tai mėgino, sakysime, protestantizmas, sukildamas prieš 
tradiciją ir atsigrizdamas tik į patį Šventraštį : sola seriptura. Mano 
prigimtis ir mano istorija apsprendžia mane kaip interpretą, o per 
mane ir mano interpretaciją. Tai ryšku tiek meninėje, tiek ir 
filosofinėje interpretacijoje. Išskirti iš interpretacijos istorijos 
apspręstą interpretą reiškia palikti interpretacijos plotmę ir pereiti 
į tyrimo plotmę, kurioje tyrėjas iš tikro yra tik viršinis, todėl 
praeinantis įrankis — tegu ir sąmoningas, — bet niekad ne vidinis, 
todėl pasiliekantis sandas. 

Ypatingas meno ir filosofijos atvirumas interpretacijai įgalina 
mus bent nuvokti, kas interpretacijai yra neprieinama. Nes inter- 
pretacijai, o tuo būdu ir filosofijos esmei suprasti yra reikšminga 
ne tik tai, ką interpretuojame, bet ir tai, ko neinterpretuojame, 
kadangi negalime interpretuoti. Kas yra tos, E. Betti žodžiais 
tariant, neprasmingos lytys, interpretacijos nepaliečiamos ir todėl 
pasiliekančios šalia žmogiškojo būvio, nors pasaulyje išsilaikyti 
jos būtų mums ir labai reikalingos? I šį klausimą mégintume 
atsakyti konkrečiomis lygiagretémis: F. Marco paveikslą Trys me- 
lyni arkliai (1911) interpretuojame, trijų ūkininko juodbėrių, besi- 
ganančių pievoje, neinterpretuojame; M. Caravaggio paveikslą 
Vaisiu pintinėlė (1596) interpretuojame, vaisių pintinėlės ant mūsų 
pietu stalo, padėtos užkandžiui, neinterpretuojame. Virtęs meno 
kūriniu, arklys ar vaisius pasidaro interpretacijai prieinamas ; bu- 
vodamas gamtoje, arklys ar vaisius pasilieka šalia interpretacijos. 
Tai reiškia: gamta yra neinterpretuojamuju dalyku sritis. Kur ji 
sava sąranga apsprendžia tą ar kitą objektą iš esmės, ten inter- 
pretacija liaujasi. Dar daugiau. Kai mokslas gamtos objektus 
ištiria ir aprašo, tai šiu aprašymų irgi neinterpretuojame. Mokslo 
veikalai, skirtingai nuo literatūros meno veikalų — nors abeji yra 

rašytiniai — gali būti taisomi, papildomi, pratęsiami, tačiau ne 
interpretuojami. Kai gamtos dėsniai esti ikūnijami technikoje, tai 
jos gaminių taip pat neinterpretuojame : technikos dirbinius, skir- 
tingai nuo meno kūrinių, galime tobulinti, tikslingiau bei pigiau 
gaminti, bet negalime jų interpretuoti. Be abejo, nevienas techni- 
kos dirbinys yra kartu ir meno veikalas, vadinasi, turįs ne tik 
gamtinę, bet ir dvasinę pusę, tąją, anot Betti, prasmės pilną (sinn- 
haltig) lyti, pav. tiltai, užtvankos, keliai ir net mašinos. Tokiu 
atveju jie yra interpretacijai prieinami, tačiau ne kiek jie yra 
techniniai, o kiek jie yra meniniai. Grynai techninis gaminys, 
būdamas gamtos dėsnių santalka, nors ir pasiekta žmogaus darbu, 
lieka šalia interpretacijos. 

Pagrindas, kodėl negalime interpretuoti gamtos ir technikos 
padarų, yra juos valdanti ir jų sąrangą apsprendžianti būtinybė. 
Juk būtinybė yra tik viena. Jeigu tad ji įsikūnija kokiame nors 
padare, — vis tiek ar pačios gamtos, ar žmogaus, — tapdama pa- 
grindiniu šio padaro veikmeniu, tuomet ji apsprendžia jį taip, jog 
jis ir savo tikslu bei prasme pasidaro vienakryptis, todėl užsklęstas 
tarsi gatvė, kuria galima važiuoti tik viena linkme. Tuo pačiu jis 
lieka užsklęstas ir interpretacijai, kadangi interpretuoti vieną ir tą, 
pačią prasmę yra prieštaravimas. Būtinybės apspręstą padarą 
galima tik tirti ir šią vieną prasmę jame atidengti. Bet jo nega- 
lima interpretuoti, vadinasi, sklaidyti jį taip tarsi jis būtų imlus 
prasmių daugybei. Trumpai tariant, kas yra kilę iš būtinybės, 
priklauso tyrimo, o ne interpretacijos plotmei. 

Ir priešingai, meno ir filosofijos pavyzdžiai rodo, kad inter- 
pretacija yra galima tik atviro dalyko atveju. Atviras gi dalykas 
yra tasai, kuris yra kilęs iš laisvės ir kuriam laisvė yra apspren- 
džiamasis jo sąrangos pradas : laisvė regimai įsikūnija tik atvirybe. 
Atvirybė gi nelenkia objekto viena kryptimi, todėl ji yra imli 
daugybei, kuri pagrindžia interpretaciją jos esmėje ir išreiškia ją 
jos tikrybėje. Menas ir filosofija yra, heideggeriškai kalbant, pa- 
vyzdiniai interpretacijos objektai kaip tik todėl, kad jie visiškai 
regimai išreiškia ne būtinybę, o laisvę, išeinančią aikštėn veikalo 
atvirumu. Interpretacija reikalauja laisvės, o laisvės regimybė 
apsireiškia arba įsikūnija interpretacijoje. 

Kas tad yra interpretacijos objektas? Formalus atsakymas į 
ši klausimą skamba : interpretacijos objektas yra tai, kas kilę ne iš 
gamtinės būtinybės, o iš žmogiškosios laisvės kaip šiosios regimybe. 
Nūn, visa tai, kas yra kilę iš būtinybės ir kas ją regimai išreiškia, 
vadiname daiktu, o visa, kas kilę iš laisvės ir ją regimai įkūnija, 
vadiname kūriniu. Daiktas ir kūrinys yra ne tik skirtybės, bet ir 
priešybės : daiktas priklauso gamtos sričiai, kūrinys — dvasios sri- 

čiai; daiktas yra apspręstas būtinybės, kūrinys — laisvės; daiktas 
yra uždaras savo vienaprasmiškumu, kūrinys yra atviras savo 
daugiaprasmiškumu. "Tiesa, kūrinys yra neišvengiamai susijęs su 
daiktu kaip su medžiaginiu savo nešėju: tapybos veikalai yra 
nešami drobės ir dažų, skulptūros — akmens, marmoro ar medžio; 
architektūros — techninių medžiagų bei dėsnių. Tačiau kūrinys 
niekad daiktu neišsisemia, ir kūrinio daiktinis nešėjas jo esmės 
nesudaro. Iš kitos pusės, daiktas irgi gali būti susijęs su kūriniu, 
nors ir nebūtinai, žymiai nebūtiniau, negu kūrinys su daiktu : tai, 
kaip minėjome, gana dažnai įvyksta technikos gaminiuose. Bet ir 
vėl, kūrinys daiktui yra tik prietapa, jam atsitiktinė, jo nelaikanti 
ir jo veikimui nereikalinga : tilto tikslingumą apsprendžia ne meni- 
nis jo grožis, o techninis jo patvarumas. Todėl kūrininis daikto 
pobūdis visados jam yra tik puošmena. Ši abipusė daikto ir kūri- 
nio sąsaja juodviejų nesutapatina ir jų esmės skirtybių neužtrina, 
taip kad mes visiškai teisėtai galime kalbėti apie dvi pasaulyje 
buvojančias objektų kategorijas — kūrinius ir daiktus, kurių pir- 
mąją interpretuojame, o antrąją tyrinėjame. Kiek šios kategorijos 
yra plačios, mums čia yra nesvarbu. Mums tik svarbu pabrėžti, 
kad visa, kas yra kūrinio sąrangos, leidžiasi interpretuojama, ir visa, 
kas yra interpretuojama, yra kūrinio sąrangos. Mes interpretuojame 
tiktai kūrinius. Daiktų neinterpretuojame ; daiktus tiriame. Küri- 
nys yra vienintelis interpretacijos objektas. 


2. INTERPRETACIJOS ESMĖ 


Ka vykdo interpretas, kūrinį interpretuodamas, ir kas atsi- 
tinka su pačiu kūriniu, kai jis yra interpretuojamas? Atsakymas 
i šį klausimą veda mus į interpretacijos esmę ir todėl mūsajam 
apmąstymui turi didžios svarbos. Jo sklaidą betgi norėtume pa- 
teikti ne atitrauktiniu būdu, o nagrinėdami vieną visiškai konkre- 
čią interpretaciją. Šios interpretacijos tema yra S. Raffaelio ma- 
dona, o šios temos interpretas yra rusų mąstytojas I. Kireevskis 
(1806-1856). Pasirinktasis pavyzdys yra reikšmingas tuo, kad Ki- 
reevskis nebuvo nei meno istorikas, nei kritikas, todėl jo inter- 
pretacija nėra įtaigaujama meno mokslo, o išreiškia bendrą žmo- 
giškąją prieigą prie kūrinio apskritai. Be to, ši interpretacija liečia 
ne vieną kuri Raffaelio paveikslą, o ištisą jo tapybos temą, kurią 
dalininkas yra mėginęs išvystyti daugiau, negu dvidešimtimi savo 
darbų. 

Studijuodamas Münchene ir klausydamas Schellingo paskaitų 
(1830), Kireevskis mėgdavo užeiti į senąją bavarų pinakoteką, kur 

jo dėmesį patraukė viena Raffaelio madona. Ligi tol jis buvo ma- 
tęs, kaip pats rašo, « maždaug dešimti Raffaelio madonų », bet jos 
visos gilesnio įspūdžio jam nepadarė: «į visas žiūrėjau šaltokai 
(cholodno), kadangi negalėjau susivokti, kokis gi jausmas turėtų 
atitikti ši veidą »; kitaip sakant, kokio jausmo vedamas žmogus 
turėtu stebėti Raffaelio madoną, kad galėtų ją įsisavinti. «Ji ne 
karalienė, samprotauja Kireevskis, bet nė ne deivė ; ji šventoji, bet 
jos šventumas nėra maldingumas; ji be galo graži (prekrasnaja), 
tačiau ji nežadina nei nuostabos, nei aistros ; ji neapžavi ir nepa- 
vergia. Kokiu tad jausmu reikia i ją žiūrėti, kad suprastum jos 
groži ir joje išsiskleidusią pagrindinę jos kūrėjo nuotaiką? Tai 
klausimas, kurio negalėjau išspręsti, kol buvau nematęs čionykštės 
madonos»!*?, Stabtelėkime valandėlę prie šio prisipažinimo, tru- 
puti ji praplėsdami bei pagilindami. 

Išauklėtas religiškai ir pats būdamas giliai religingas, Kireevs- 
kis, be abejo, žinojo, kad Raffaelio madona reiškia Dievo Motiną, 
kurią Rytų Bažnyčios liturgija vadina « visatos karaliene — carica 
vselennoj ». Ir vis dėlto, žiūrėdamas i Raffaelio sukurtus jos pa- 
veikslus, jis negalėjo jos veide rasti karališkųjų bruožu: «ji ne 
karalienė ». Kireevskis taip pat žinojo, kad madona yra šventoji : 
«šventų šventoji — presviataja», kalbant bizantininės liturgijos 
žodžiais. Bet ir vėl, jos šventumas kažkodėl neskatino laikytis 
jos akivaizdoje pamaldžiai ar net pulti prieš ją ant kelių: «ji ne 
deivė » Raffaelio madonos grožis buvo Kireevskiui, kaip ir kiek- 
vienam kitam stebėtojui, pati akivaizdybė. O vis dėlto jis Kireevs- 
kio nestebino; jam net atrodė, kad šis grožis esąs tarsi kažkur 
jau regėtas ; juo mažiau jis kerėjo, kaip apskritai vyrą keri moters 
grožis, traukdamas bei pririšdamas: Raffaelio madona jusliškai 
neįtaigauja. Vadinasi, nei pagarba, nei maldingumas, nei nustebi- 
mas, nei aistringumas nebuvo jausmas, galis būti prieiga Raffaelio 
madonai įsisavinti. O kol tokio vedamojo jausmo stinga, tol stinga 
vidurkio, aplink kurį telktusi kūrinio pergyvenimas, kurdamas 
mumyse vienybę ir tuo perkeldamas kūrinį į mūsų vidų. Nesant 
tokio vidurkio, net ir tobuliausias kūrinys lieka mums abejingas 
ir net šaltas. Racionaliai mes galime žinoti, kad tai esąs didis 
kūrinys, tačiau mums patiems jo didybė tebėra mirusi. Stingant 
vedamojo jausmo, didžio kūrinio akivaizdoje stovime taip, tarsi 
stovėtume kurios nors Egipto mumijos akivaizdoje: mes neisten- 
giame atsigabenti jos į savą dabarti, todėl paliekame ją buvoti 
šalia mūsų — tolimą bei svetimą. Tai anaiptol nėra kūrinio kaip 


121. V, KIREEVSKIJ, Polnoe sobranie sočinenij, Moskva 1910, t. II, 
p. 219. 

kürinio kritika, nes kritika yra galima, tik interpretuojant; tai 
visiška kūrinio svetimybe müsajam büviui, stokstant interpretacijos 
iš viso. Tokia interpretacijos stoka gali trukti keletą akimoju; bet 
ji gali trukti ir visą gyvenimą. Mes galime niekad nerasti prieigos 
prie to ar kito veikalo, prie to ar kito stiliaus, prie tos ar kitos 
pažiūros bei sistemos, kaip jos kuri laiką nerado Kireevskis prie 
Raffaelio madonos. 

Bet štai, Müncheno pinakotekoje Kireevskis aptiko dar vieną 
to paties Raffaelio madona. «Ir ši madona » (Zodi ,ši' pabraukia 
pats Kireevskis, Mc.) išsprendė jam aną jį kankinusi klausimą. 
Sio paveikslo akivaizdoje Kireevskiui staiga pasidarė aišku, kad 
Raffaelio madoną galima įsisavinti «tik broliškosios meilės jausmu : 
tasai virpulys, kurį ši madona sukelia sieloje, yra lygiai toks pat, 
koks kyla manyje, mąstant man apie savo seserį » (t. p.). Jaunes- 
niąją savo seserį Mariją Kireevskis labai mylėjo ir nuolatos su ja 
susirašinėjo. Vykdamas užsienin, jis buvo su ja susitaręs, kad 
kiekvieną savo laišką ji papildys kokia nors ištrauka iš Šventojo 
Rašto, ir Maša savo pažadą tesėjo. Tad galimas daiktas, kad 
švelni broliškoji meilė dabar savaime susitelkė aplink Raffaelio 
madoną, ir ši staiga atsiskleidė Kireevskiui kaip jo paties sesuo. 
Vieną akimirką jis suprato jos grožį, jos veido kalbą ir tą įspūdį, 
kurį ji palieka žiūrovui. «Ne meile (vyro moteriai, Mc.) ir ne 
susižavėjimu, bet tiktai brolišku meilumu, rašo Kireevskis, galima 
suprasti jos nekalto paprastumo potraukį ir jos skaistumo didybę. 
Tai jaučiau taip tikrai ir taip aiškiai, jog juo ilgiau šią madoną 
stebėjau, juo gyvesnis man darėsi Maškos vaizdas » (t. p.). Taigi: 
ne motina, ne mergelė, ne karalienė ir ne šventoji, o mano paties 
sesuo — štai kas yra Raffaelio madona. Brolio meilės jausmas yra 
prieiga jai įsisavinti. Tai jausmas, kuriuo madona yra atsigabe- 
nama į žiūrovo dabartį; tai vidurkis, kuris išaiškina visa, kas 
anksčiau buvo joje nesuprantama ar nesutaikoma. Mano sesuo 
nėra man karalienė, o dar mažiau deivė; sesers šventumas yra 
mano pergyvenamas nieku būdu ne pamaldumo jai lytimi ; sesers 
grožis manęs nestebina ir neužkeri, nes jis yra man pažįstamas 
nuo pat mažumės; juo labiau jis nekelia manyje aistros ir todėl 
nepavergia. Broliskosios meilės šviesoje Kireevskis sugebėjo iš- 
siaiškinti visus Raffaelio madonos paveikslų sandus objektyviai ir 
visus jos sukeltus įspūdžius subjektyviai. Brolio meilės įtaigaujama 
Raffaelio madona tapo jam artima bei sava ; ši meilė perkėlė ma- 
doną į Kireevskio dabartį taip stipriai, jog kiti pinakotekos pa- 
veikslai jam « pasidarė, kaip pats prisipažįsta, beveik nebesupran- 
tami»; net į Rubenso ir Van Dycko kūrinius jis žiūrėjo « kaip į 
tapetus » (t. p.). 

Kas tad atsitiko su Raffaelio madona Kireevskio interpreta- 
cijoje? — Jau sakėme, kad kūrinio atvirybė yra būtina interpre- 
tacijos sąlyga: interpretuojame tik tai, kas pačia savo sąranga 
nėra vienaprasmiška bei vienatiksliška, o atvira prasmės bei tikslo 
neapréZtybei. Antra vertus, ta pati kūrinio atvirybė yra ir jo 
svetimumo priežastis. Kol kūrinys stovi prieš mus gryna savo 
neaprėžtybe, tol jis į mus nekalba, nes neturi nei kuo prabilti, 
nei ko pasakyti; tol ir mes patys nežinome, kaip jo atžvilgiu 
laikytis : kūrinio atvirybė žadina mumyse šaltą abejingumą. Inter- 
pretuodami mes todėl ir dedame kūrinio atvirybėn tam tikrą 
tašką, vadinasi, nubreziame jo neaprėžtybei vidurki. Kireevskio 
interpretacijoje toksai vidurkis buvo brolio meilė seseriai. Kol 
kūrinio atvirybė tokio vidurkio neturi, jis mus glumina, nes mes 
negalime suvesti vienybėn atskirų kūrinio dalių; mes regime šias 
dalis gana aiškiai, bet jas laikanti bei jungianti visuma išsprūsta 
iš mūsų žvilgio, taip kad mes kūrinio , nesuprantame'. O nesu- 
prantamas kūrinys lieka šalia mūsų, kaip Raffaelio madona kurį 
laiką buvo likusi šalia Kireevskio. Tačiau kai tik kūrinio atvirybė 
įgyja mūsų jam teikiamą vidurkį, tuojau šisai vidurkis patraukia 
savęspi visas kūrinio dalis daleles ir sujungia jas vienybėn. "Tuomet 
kūrinys stoja prieš mus jau nebe kaip pakrika dalių suma, bet 
kaip vieninga visuma. Jis igyja aiškiai aprėžtą pavidalą, pasidaro 
mums suprantamas ir net patrauklus, kaip Raffaelio madona Ki- 
reevskiui. Interpretacija yra kūrinio visumos nukreipimas į mūsų 
jam teikiamą vidurkį ir jo dalių sutelkimas aplinkui šį vidurkį. 
Tai pati pirmoji esminė jos žymė. 

Kai kūrinys igyja vidurkį ir visus savo sandus sutelkia aplin- 
kui jį, jis savaime virsta uždaru. Nes kur yra vidurkis, ten atvi- 
rybė yra jo apsprendžiama. O apspręsta atvirybė nebėra atvirybė : 
interpretuotas kūrinys buvoja uždarai. Todėl interpretacija anaiptol 
nėra kūrinio atskleidimas, kaip ji dažnai esti suprantama ; atvirkš- 
čiai, ji yra kūrinio užskleidimas mūsąja mintimi ar mūsuoju jaus- 
mu. Ir kaip tik čia slypi interpretavimo priešingybė tyrimui. Ak- 
mens luito negalime interpretuoti todėl, kad jis yra uždaras pačia 
gamtine savo sąranga. Užtat ji galime tirti, šią jo sąrangą nagri- 
nėti ir jos sandus bei jų veikimą pažinti. Tuo būdu akmuo — tai 
tinka ne tik gamtos, bet ir technikos padarams — atsiskleidžia ir 
darosi tarsi perregimas mūsų protui. Mokslo pažanga kaip tik ir 
glūdi jo galioje padaryti daiktus vis perregimesnius. Nün, iš to 
paties akmens ištašytą statulą jau interpretuojame, nes čia daiktas 
yra pakeltas į kūrinio rangą ir virtęs atviru, todėl ieškąsis vidurkio 
kaip kelio į mūsų dvasią, kad taptų vienaprasmis ir todėl mums 
suprantamas bei savas. Interpretuodami suteikiame jam Si vidurkį, 


12 


178 FILOSOFIJOS ESME 


sykiu tačiau užskleidžiame jo atvirybe, padarydami jį tuo mums 
savą. Interpretacija kūrinį prabildo : interpretuotas kūrinys mums 
kalba, tačiau jis kalba jau tik viena kalba. Vaizdinamojo meno 
kūrinių interpretaciją H. Sedlmayris vadina « pavidalą teikiančiuoju 
žiūrėjimu — gestaltendes Sehen », suprasdamas , žiūrėjimą ’ ne kaip 
gryną akies organo veikimą, o kaip « dvasinę pagavą (Erfassung) »1% 
Ši pagava tad ir suteikia kūriniui pavidalą. Tačiau kiekvienas pa- 
vidalas yra uždaras: pavidalas ir atvirybė išskiria vienas kitą. 
Igijus kūriniui tam tikrą pavidalą, dingsta jo atvirumas bet ko- 
kiam pavidalui. Pavidalą teikiančioji pagava — žiūrėjimas (tapy- 
ba, skulptūra), girdėjimas (muzika), supratimas (filosofija) — bai- 
giasi, Sedlmayrio žodžiais tariant, « apipavidalintu žiūrėjimu (ge- 
staltetes Sehen) » kaip mūsosios interpretacijos pasekme (t. p.). Tai 
antroji esminė interpretacijos savybė. 

Interpretacinis užskleidimas tačiau anaiptol nėra kūrinio vir- 
timas daiktu, uždaru pačia objektyvine savo sąranga. Sekdami 
R. Guardiniu, esame sakę, kad interpretuoti reiškia aiškintis kūrinį 
savu būdu, aiškintis sau ir savaip. Interpretavimo palyginimas su 
tyrimu patvirtina šią minti visu plotu. Tirdami kokį nors daiktą, 
mes ji atveriame visiems ; kiekvienas gali pažinti tyrimo atskleistus 
daikto sandus bei jų veikimą. Tyrimu prabyla daiktas į visus, 
kadangi jis kalba pačiu savimi. Tuo tarpu interpretuodami, tei- 
kiame kūrinio atvirybei savąjį vidurki — mūsų pažiūros, mūsų 
minties, mūsų jausmo ar net ir nuotaikos lytimi. Užtat šis mūsų 
vidurkis užskleidžia kūrinį irgi tik mums patiems. Mūsų pagava 
paverčia kūrinio neaprėžtybę pavidalu mums, nes tai mūsų pagava. 
Objektyvine gi savo sąranga kūrinys nekinta dėl to nė menkiausiai. 
Jis ir toliau buvoja kaip įkūnyta laisvės regimybė, vadinasi, kaip 
galimybė neaprėžtai interpretacijų aibei. Bet kol jis šitaip buvoja, 
jis buvoja ne mums. Savą mes padarome jį, tik interpretuodami, 
vadinasi, atsigabendami į mūsąją dabartį tiek laiko, tiek būklės 
atžvilgiu. Tuomet kūrinys buvoja mums, bet nebe atvirai. Kitiems 
jis lieka ir toliau atviras, taip kad šie kiti gali jį interpretuoti irgi 
savu būdu: sau ir savaip. Interpretacija neverčia nė vieno, kaip 
kad tyrimo išvados verčia kiekvieną. Kūrinys visados leidžiasi 
interpretuojamas vis kitaip ir tuo pačiu užskleidžiamas irgi vis 
kitaip. Kūrinys buvoja priešgyniškai : jis yra ir atviras, ir uždaras 
kartu ; atviras savyje kaip kūrėjo išdava ir uždaras mumyse kaip 
interpreto išdava. Kadangi tačiau jau pats kūrinio stebėjimas ar 
apmąstymas, vadinamas jo pagava, yra interpretacija, tai istoriškai 


108 HANS SEDLMAYR, Über das Interpretieren von Werken der bildenden 

mes visados gyvename jau interpretuotame pasaulyje. Tai nera 
gamtiniu daiktu pasaulis, kuri tiriame. Tai kultüriniu küriniu pa- 
saulis, kurio atvirybe čia pat užskleidžiame savomis pagavomis, 
kad buvotume ,namie', o ne ,svetur', nes atvirybėje turėti 
„namų ' negalima : kūrinys sava atvirybe yra benamis. Užtat sava 
interpretacija mes ji ir užskleidžiame, kad padarytume jį sava 
„gyvenviete'. Kūrinio užskleidimas tik man ir sudaro tolimesnį 
būdingą interpretacijos bruožą. 

Kūrinio užskleidimas tik man pagrindžia galop interpretacijų 
įvairybę bei kintamybę. Kūrinys buvoja kaip galimybė interpre- 
tuoti jį neaprėžtai ir lieka šia galimybe nepaliaujamai. Kiekviena 
interpretacija paverčia atvirą kūrinio galimybę uždara tikrenybe 
interpreto dvasioje, bet niekad nesunaikina jos kūrinio sąrangoje. 
Todėl kūrinys gali turėti ir iš tikro turi daugybę interpretacijų — 
pagal laiko, tautos, visuomenės, asmens pobūdį. Net mes patys 
galime iš pagrindų keisti sykį mūsų interpretuoto kūrinio aiškinimą, 
teikdami jam kitoki vidurkį. Nė vieno kūrinio interpretacija nėra 
pastovi. E. Betti teisingai pastebi, kad interpretacija «niekad 
negali būti suvokiama kaip užbaigta ir galutinė, nes jokia inter- 
pretacija, net jeigu ji pradžioje atrodytų ir labai įtikinanti, nesi- 
duoda būti žmonijai primetama kaip nekintama »14. Užtat būtų 
klaida suprasti interpretaciją kaip kūrinio atbaigimq, tarsi kūrėjas 
būtų jį tik apmetęs, o interpretas jį užbaigtų, kad turėtume vei- 
kalą visa jo pilnatve. Anaiptol! Kūrinys pačia savo prigimtimi 
negali būti užbaigtas, jei užbaigimą suprasime kaip jo atvirybės 
išsėmimą. Joks veikalas negali būti interpretuotas galutinai. Nes 
tai reikštų, kad kūrinys yra vienaprasmis ir kad interpretacija šią 
vieną jo prasmę atseka, nusako ir tuo kūrinį išaiškina verčiamojo 
pažinimo būdu. Tokiu atveju, žinoma, apie jokią interpretacijos 
kaitą negalėtų būti nė kalbos, kaip jos negali būti apie tyrimu 
prieito pažinimo kaitą: kas tyrimo pažinta, lieka pažinta būtinu 
būdu visiems ir visados. Tuo tarpu kas interpretacijos pažinta, 
nėra nei privaloma, nei pastovu. Kaip tik todėl interpretacija ir 
negali būti kūrinio užbaigimas. Kūrinio atvirybę užskleisti reiškia 
ne ji užbaigti, o tik ji aprėžti tam tikru pavidalu interpreto dva- 
siai ir visiems tiems, kurie šią dvasią laiko sava. 

Taip pat yra netikslu vadinti interpretaciją kūrybinio veiksmo 
atgaleiga, kaip tai daro E. Betti, teigdamas, esą «interpretas pri- 
valo pereiti hermeneutiniu būdu kūrybinį kelią priešinga linkme », 
negu juo yra ėjęs pats kūrėjas 1%. Net jei ir sutiktume, kad šitoks 


14 Emio Bert, Die Hermeneutik als allgemeine Methode der Geistes- 

16 Ten pat, p. 13; plg. p. 19. 

atbulinis kelias į kūrinio pradme būtų įmanomas, vis dėlto turé- 
tume paneigti Betti sampratą, kadangi jos pagrinde slypi prielaida, 
esą interpretas, atkeliavęs atbuliniu būdu į pradžią, atrastų tai, ką, 
kūrėjas yra norėjęs kūriniu pasakyti. Tuo tarpų jau minéjome ir 
čia dar syki pabrėžiame, kad kūrinys yra daugiau, negu jo kūrėjo 
noras : kūrinys sako daugiau, negu aprėpia kūrėjo sąmonė; dau- 
giau kaip tik savo atvirybe. Jeigu kūrinys būtų iš tikro tapatus 
kūrėjo užmojui, tai jis būtų jau paties kūrėjo užsklęstas ir tuo 
pačiu virtęs techniniu padaru ar moksliniu veikalu, kurių, kaip 
sakyta, neinterpretuojame. Tai, kas yra prieinama interpretacijai, 
visados yra ir turi būti atvira; o tai, kas yra atvira, niekad nėra 
tapatu tam, ko norėjo šios atvirybės kūrėjas, kadangi kūrėjo noras 
visados yra aprėžtas, baigtinis ir todėl uždaras. Jo tapatybė kū- 
riniui sunaikintų šiojo atvirybę. O jei kūrinys yra daugiau, negu 
kūrėjo užmojis, tai eiga kūrybos keliu atgal nieko neprieitu: čia 
slypi biografinės interpretacijos nesėkmė. Užuot buvusi atgaleiga, 
interpretacija yra greičiau pirmyneiga, vadinasi, kūrybinio veiksmo 
pratęsimas tuo, kad atvira kūrinio galimybė čia esti paverčiama 
uždara jo tikrenybe, padarančia kūrinį gyvą bei prieinamą man 
pačiam, mano tautai, mano laikui. Kūriniai gyvena gi ne mu- 
ziejuose ir ne bibliotekose, bet dvasinėje dabartyje. Interpretacija 
juos kaip tik ir pašaukia į šią dabartį, vadinasi, į gyvastingą gyve- 
nimą : interpretas įstato kūrinius į dabarties laiką ir erdvę, pratęs- 
damas ar atnaujindamas kūrinio buvojimą istorijoje. 


3. INTERPRETACIJOS TIESA 


Šitoje vietoje kyla betgi abejonė: ar kūrinio užskleidimas 
mūsąja interpretacija nėra savavališkas veiksmas? Ar interpretacija 
ir subjektyvizmas nėra tapatūs? Kur rasti interpretacijai ribą ir 
kur glūdi jos tiesa? Kokiu atveju ta ar kita interpretacija gali 
būti vadinama tikra? — Šiai abejonei suprasti ir kartu jai perga- 
lėti žvilgterėkime dar sykį į jau minėtą Raffaelio madonos inter- 
pretaciją. Jokiu atveju ir jokia prasme mes nesame verčiami sekti 
Kireevskiu ir Raffaelio madoną interpretuoti kaip seserį. Mes ga- 
lime interpretuoti ją ir kaip motiną, ir kaip mergelę, ir kaip ka- 
ralienę, ir dar kaip kitaip. Tačiau ar tai reiškia, kad visos šios 
interpretacijos, stipriai skirdamosios viena nuo kitos, būtų savava- 
liškos? Stebėdami Raffaelio madoną kiek atidžiau, turėsime pripa- 
žinti, kad joje esama kažko, kas įgalina interpretą artintis prie 
jos ir kaip prie sesers, ir kaip prie motinos, ir kaip prie mergelės, 
ir kaip prie karalienės, ir kaip prie šventosios ... Kas yra tasai 

„kažkas ', nusakyti sąvokomis neimanoma. Vadinkime jį , kūrinio 
atvirybe ', teigdami, kad Raffaelio madona yra atvira priimti visus 
minėtus žiūrovo santykius su jos vaizdinamąja išraiška. Nes, bū- 
damas objektyviai atviras, kūrinys leidžiasi objektyviai interpre- 
tuojamas tol, kol jo atvirybė įstengia šią interpretaciją priimti. 
O visko priimti ji neistengia. Kūrinio atvirybė yra ne atvirybė 
savyje, vadinasi, atsajai atvirybė, bet objekto atvirybé ; objekto, 
kuris sudaro kūrinio turinį arba temą. Raffaelio atveju tai yra 
madonos atvirybė. Raffaelio madonos paveikslai gali būti tiek įvai- 
riai interpretuojami, kiek šiam įvairumui yra atvira pati madona 
kaip visų šių paveikslų bendrinė tema. "Todėl visa, kas telpa į 
kūrinio temos atvirybę, savaime gali būti ir interpretacijos vidur- 
kis, šią atvirybę užskleidžiąs tam tikru aprėžtu pavidalu. Kiek- 
vienas toks pavidalas yra pateisinamas pačiu savo įtilpimu ir todėl 
nėra savavališkas. 

Sauvalia prasideda tada, kai interpreto teikiamas kūriniui 
vidurkis prasilenkia su objekto arba temos atvirybe, būdamas ne 
šios atvirybės priimamas iš vidaus, o jai primetamas iš viršaus. 
Ką tai reiškia, gali mums paaiškinti vėl ta pati Raffaelio madona. 
Raffaelio madonos paveikslai vaizduoja moteri ypatingo būdingu- 
mo: jie nėra tų ar kitų moterų portretai, o vienos skirtinos mo- 
ters būvio meninė išraiška, nors šiai išraiškai ir būtų tarnavusi ta 
ar kita istorinė moteris kaip modelis. Tačiau ne modelis čia yra 
paveikslo objektas arba tema, o anoji ypalinga moteris, kurią tikin- 
tieji vadina Dievo Motina, Mergele, Nekaltąja, Užtarėja, dangun 
Paimtąja ir t. t. Ši ypatinga moteris yra atvira savo büdingumu, 
ir šis jos būdingumas nurodo, kokioms interpretacijoms ji yra 
atvira, vadinasi, kokios interpretacijos gali būti jos būdingumo 
priimamos bei pateisinamos. Aukščiau minėtos interpretacijos — 
madonos kaip sesers, motinos, mergelės, karalienės — telpa į šios 
ypatingos moters būvio atvirybę, todėl jas ir laikome ne grynai 
subjektyviomis bei savavališkomis, o objektyviai pagristomis, va- 
dinasi, pateisinamomis pačia jų galimybe. Tarkime betgi, kad kas 
nors panūsta interpretuoti Raffaelio madoną kaip amazonę. Moters 
vaizdas apskritai yra amazoniškumui atviras : interpretuoti moteri 
kaip amazonę galima. Tačiau vaizdas madonos kaip ypatingo bū- 
dingumo moters išskiria amazonę absoliučiai. Amazonės būdingu- 
mas stovi šalia madonos būdingumo : tai dvi atvirybės, buvojan- 
čios skirtingose plotmėse, todėl negalimos suvesti vienybėn. Jeigu 
tad kam ateitų galvon Raffaelio madoną interpretuoti amazonės 
prasme, tai toksai interpretas prasilenktų su madonos atvirybe, ir 
jo interpretacija būtų iš tikro savavališka. Gi savavališka inter- 
pretacija iš viso nėra interpretacija, kadangi savo teikiamu vidur- 

kiu ji kūrinio nepaliečia, vadinasi, nepataiko į objektą, kurį norėtų 
interpretuoti. Prasilenkusi gi su objektu, interpretacija darosi 
tuščia ir galop virsta išmone. Be abejo, atskirais atvejais gali būti 
ginčijamasi, ar kuri interpretacija kūrinio atvirybėje telpa ar ne- 
telpa; principe tačiau yra neabejotina, kad tik ta interpretacija 
yra pagrista, kuri savo teikiamu kūriniui vidurkiu neprasilenkia 
su kūrinio objektu arba tema. 

Tos ar kitos interpretacijos galimybė tilpti kūrinio temos atvi- 
rybėje ir sudaro objektyvinį jos pagrindą bei apsaugą nuo sauva- 
lios. Vis dėlto vieno šio pateisinimo dar nepakanka, kad inter- 
pretacija pralaužtų interpreto dvasią ir virstų istoriniu sandu. Be 
abejo, jokia interpretacija, kaip sakėme, nėra patvari: interpreta- 
cija nebuvoja istorijoje taip, kaip joje buvoja tyrimu laimėtos 
pažintys. Antra vertus, neviena interpretacija pereina į viešąją, 
nuomonę, kurį laiką ją apvaldydama ir kitas interpretacijas nu- 
slėgdama ar net paneigdama. Sakysime : M. K. Čiurlionio paveikslų 
kaip lietuviškumo išraiškos interpretacija mūsų dienomis yra aiškiai 
nustūmusi užnugarin tų pačių paveikslu kaip žmogiškumo išraiškos 
interpretaciją (plg. V. Ivanov), nors Čiurlionis bendrajam žmogiš- 
kumui yra nemažiau atviras kaip ir skirtinam lietuviškumui. Ir 
taip yra su visomis kūrinių interpretacijomis, vis tiek ar jos būtų 
estetinės, ar filosofinės. Visos vyraujančios interpretacijos laiko 
eigoje kinta, čia išnirdamos, čia vėl dingdamos. Kodėl? Atsakyti 
i tai gana lengva: todėl, kad jos įtikina arba nebeitikina. Itiki- 
namumas yra kiekvienos interpretacijos vyravimo laidas. Tai sa- 
vaime aišku. Jau sunkiau yra įžvelgti, kuo interpretacija įtikina. 
Kame glūdi interpretacijos įtikinamumo pagrindas? Pati galimybė 
interpretacijai tilpti kūrinio atvirybėje dar anaiptol nelaiduoja, 
kad ji bus ir priimta. Kireevskio madonos kaip sesers interpre- 
tacija gražiai telpa madonos kaip objekto atvirybėje, ir vis dėlto 
Raffaelio madona kaip sesuo nėra perėjusi į meno interpretacijų 
istorinį lobyną. Ji yra galima, pateisinama, prasminga ir vis dėlto 
ji buvoja tik kaip idomus bandymas, neperžengęs asmeninių inter- 
preto pastangų. Tai rodo, kad interpretacijos itikinamumui reikia 
kažko daugiau, negu tik galimybės tilpti interpretuojamojo objekto 
atvirume. Kas tad yra šis , daugiau °? Kas padaro, kad ta ar kita 
interpretacija — bent kuri laiką — atrodo esanti įtikinanti ir todėl 
esti mūsų priimama? 

Tyrimo išvadų itikinamumas yra pagrįstas įrodymais. Kiek 
įrodymai yra tikri, tiek ir jais paremta išvada yra tikra. Be abejo, 
irodymai įvairuoja pagal mokslo pobūdį: matematikos ar fizikos 
įrodymai yra kitokie, negu filologijos ar archeologijos. Tačiau 
kiekvienas mokslas yra įrodymų reikalingas, ir kiekviename moksle 

jie vaidina lemiamaji vaidmeni šio mokslo tiesos reikalui. Nes 
mokslo tiesa yra sprendimo atitikimas daiktą. Daiktas apspren- 
džia mokslinę ištarą paskutiniuoju savo žodžiu. Įrodymai ir yra 
šisai daikto žodis. Jie daiktą prabildo : šitaip yra todėl, kad taip 
sako pats daiktas, tyrimo prakalbintas įrodymų lytimi. Tyrimas 
pačia savo esme yra įrodomasis mąstymas. 

Visai priešinga yra mąstymo elgsena, interpretuojant kūrinį. 
Nors Raffaelio madonos kaip sesers interpretacija ir yra galima 
bei pateisinama, tačiau jai pagristi Kireevskis neteikia jokių įro- 
dymu. Ar tai metodinis trūkumas? Anaiptol! Nes interpretacijoje 
įrodymų iš viso būti negali. Interpretacijoje kalba juk ne inter- 
pretuojamasis dalykas, — būdamas atviras, jis iš viso prabilti ne- 
gali, — bet interpretuojantysis asmuo, teikdamas kūrinio atvirybei 
savą vidurkį. Tiesa, šis vidurkis privalo išsitekti objekto atvirume : 
tai sąlyga būti jam pateisinamam. Vis dėlto šis vidurkis nėra 
imamas iš objekto sąrangos, kaip mokslinio tyrimo atvejais, o iš 
paties interpreto dvasios. Sava sąranga kūrinys yra pajėgus tokį 
vidurki priimti, tačiau pats savyje jis jo neturi. Nes jeigu tokį 
vidurkį kūrinys turėtų, tai jis turėtų ji tik vieną, ir mes galėtume 
ji rasti bei savo ištaromis nusakyti, vadinasi, galėtume kūrinį tirti 
lygiai ta pačia prasme, kokia tiriame ir daiktą. Bet tuomet jis 
ir būtų ne kūrinys, o daiktas. Kūrinio atvirybė yra sąranginė jo 
paruoša priimti jam interpreto teikiamą vidurkį. Bet pats vidur- 
kis ir jo teikimas yra interpreto asmens dalykai, kilę iš jo dvasios, 
todėl pažymėti šios dvasios bruožais. Kaip tad interpretas galėtų 
įrodyti, kodėl jis kūriniui teikia ši, o ne kurį kitą vidurkį? Kokiu 
būdu Kireevskis galėtų irodyti, kad tik broliškas meilumas, kaip 
jis teigia, yra prieiga įsisavinti Raffaelio madoną? Galimybė inter- 
pretaciją irodyti sunaikintų asmeninį ir praeinantį jos pobūdį, 
paversdama ją verčiamuoju pažinimu ir tuo būdu sužlugdytų pačią 
interpretaciją kaip gnoseologini matmeni, nes , įrodyta interpreta- 
cija’ yra prieštaravimas. Jeigu interpretacija kaip pažinsena yra 
iš viso galima ir tikrovinė, tai tik todėl, kad ji vyksta anapus 
įrodomojo mąstymo. Interpretavimas yra mąstymas, esmiškai 
laisvas nuo įrodymų, vadinasi, laisvai kyląs ir laisvai priimamas. 

Iš kur tad semiasi galios interpretacijos itikinamumas? Kodėl 
mes ją priimame kaip tikrą, vadinasi, kaip tiesą? Kas laiduoja 
šią tiesą? — Jau sakėme, kad vidurkio teikimas kūrinio atvirybei 
visą kūrini nukreipia šio vidurkio linkui ir visus jo sandus bei 
dalis sutelkia aplinkui ši vidurki. Tuo būdu kūrinys virsta aprėžtu 
pavidalu. Ir štai, šiame pavidale kaip tik ir glūdi interpretacijos 
tiesa. Juo kūrinio interpretacija yra pajėgesnė padaryti kūrinį 
sandarų, juo ji pati yra teisingesnė ir patikimesnė. Kitaip sakant, 

juo giliau kūriniui suteiktas vidurkis patraukia savęspi jo sandus 
bei dalis, juo aiškiau mes šiuos sandus bei dalis ano vidurkio 
šviesoje suvokiame, juo pats šis vidurkis yra tikresnis. Interpreta- 
cijos tiesa yra ne kas kita, kaip kūriniui suteikto vidurkio švytėjimas 
kūrinio visumoje ir atskirose jo dalyse. Jei šis vidurkis perskverbia 
visą kūrinį ligi pat jo dalių tiek, jog šios dalys atrodo esančios 
kiekviena savo vietoje, tuomet interpretacija darosi itikima ir 
priimtina. Interpretacija itikina ne įrodymais, kurie būtų šalia jos, 
bet savimi pačia kaip švytinčia kūrinyje ligi atskirų jo dalių aiš- 
kumo ryšium su visuma. Interpretacijos tiesa yra jos įvykdyta 
kūrinio sanglauda (cohaerentia). 

Nuosekliai tad kiekviena interpretacija rūpestingai stengiasi 
parodyti, kiek ir kaip jos teikiamas vidurkis išplinta kūrinio dalyse, 
kiek ir kaip jis šias dalis perskverbia ir kiek ankštai jis suveda 
jas vienybėn, sukurdamas griežtai aprėžtą pavidalą. Kaip ryškų 
ir, mūsų pažiūra, sėkmingą tokių pastangų pavyzdi galėtume pa- 
minėti: meno sričiai — gotinės katedros interpretaciją H. Sedl- 
mayrio veikale Katedros kilmė (1950), filosofijos sričiai — naujųjų 
amžių filosofijos interpretaciją H. Rombacho knygoje Substancija, 
sistema, struktūra (1965-1966). Abiem atvejais aiškiai regėti, kaip 
interpretai savų objektų arba temų atvirybėn deda tam tikrą 
vidurki ir paskiau atseka šio vidurkio skleidimąsi atskirose ano 
objekto dalyse bei jo veikmenyse. H. Sedlmayris teikia gotinės 
katedros atvirybei dangiškosios Jėruzalės idėją ir, sklaidydamas 
katedros sandus, — statybinę jos sąrangą, jos sietynus (coronae 
arba lustra), jos langus su vitražais, jos statulas, jos altorių, net 
jos pabaisas, — randą aną idėją visur įvykdytą tiesiog pojutiniu 
būdu : « Dangiškąją katedros prasmę sugauname pirmoje eilėje ne 
protu, bet ją tiesiog regime, girdime, užuodžiame ir ragaujame ; 
net ir vaikas galėtų ją pajausti »1%. H. Rombachas sklaido naujųjų 
amžių filosofiją kaip perėjimą nuo substancijos ontologijos i funk- 
cijos ontologiją : šis perėjimas yra jo vidurkis, dedamas į naujosios 
filosofijos atvirybę ir randamas visuose šios filosofijos išsivystymo 
tarpsniuose bei atstovuose, pradedant jau vėlybųjų viduramžių 
nominalizmu (neigiamasis tarpsnis). Funkcijos vaidmuo vis labiau 
ryškėjąs, užimdamas substancijos vaidmens vietą ir savimi ap- 
spręsdamas tolimesnę filosofavimo eigą ir visą būsimąji jo pobūdį : 
« Sistemų metas yra praėjęs ... Yra atėjęs struktūros laikas. Struk- 
tūra yra ne tik mąstymo objektas; ji yra mąstymo lytis, ji yra 
pats mąstymas... Struktūra yra visados struktūros istorija arba 


106 HANS SEDLMAYR, Die Enisiehung der Kathedrale, Zürich 1950, p. 195, 
95-166, 304-327. 

savęs pačios kėlimas aikátén »!97, kas ir padaro, kad filosofija ap- 
mąsto nebe būsmą, o tapsmą, nebe ko nors išsivystymą, o vyksmą, 
savyje. Abejose — tiek Sedlmayrio, tiek Rombacho — pastangose 
jauste jausti, kad šių interpretacijų tiesa yra jų vidurkio švytėjimas 
atskirose interpretuojamu objektų (gotinės katedros ir naujųjų 
amžių filosofijos) dalyse: kiek šios interpretacijos pajėgia per- 
skverbti teikiamu vidurkiu katedros sąrangą ir filosofijos lytis bei 
idėjas, tiek jos yra įtikinančios. Užtat atskirų interpretuojamojo 
objekto dalių nušvietimas interpreto teikiamu vidurkiu yra kiek- 
vienos interpretacijos pagrindinis uždavinys. Šisai nušvietimas ir 
stoja įrodymų vieton. "Tai ir yra interpretacijos kelias į tiesą. 
O kūrinio dalių sanglauda vienybėn aprėžtu bei ryškiu pavidalu 
yra pati interpretacijos tiesa. 


4. INTERPRETACINIS FILOSOFAVIMO POBŪDIS 


Pagrindinių interpretacijos savybių apžvalga rodo, kad jos 
visos yra tolygios aukščiau aprašytoms filosofijos savybėms : inter- 
pretacijos įvairumas atitinka filosofijos įvairumą, interpretacijos 
kintamumas — filosofijos kintamumą, interpretacijos asmenisku- 
mas — filosofijos asmeniškumą, interpretacijos priėmimo laisvė — 
filosofijos priėmimo laisvę. Jeigu tad esama dviejų esmiškai skir- 
tingu pažinsenų — tyrimo ir interpretacijos, — tai, nė kiek ne- 
abejodami, turime pripažinti, kad filosofijai visu plotu tinka tik 
interpretacine pažinsena. Filosofavimas telpa interpretavime kaip 
žmogiškojo pažinimo būde. Filosofuoti reiškia ne tirti, o inter- 
pretuoti. 

Tuo betgi nusakome dar tik bendrąją filosofavimo giminę, 
būtent: kiekvienas filosofavimas yra interpretavimas, tačiau ne- 
kiekvienas interpretavimas yra filosofavimas. Filosofija priklauso 
interpretacijos sričiai. Bet šiai sričiai priklauso ne tik filosofija. 
Jai priklauso ir vad. dvasios (W. Dilthey) arba kultūros (H. Ri- 
ckert) mokslai, tai yra, kiekvienas pažintinis žmogaus artinimasis 
prie savo paties kūrinio. Visa, kas turi kūrinio bruožų, yra inter- 
pretuojama; neinterpretuojamas, kaip sakėme, lieka tik grynas 
daiktas. Dar daugiau. Meno plotmėje interpretacija nekartą per- 
žengia pažintinį santyki, virsdama tiesioginiu kūrinio patyrimu : 
muzikas (dirigentas, pianistas, dainininkas ...) interpretuoja muzi- 
kinį kūrinį, jį atlikdamas ; režisierius ir artistas interpretuoja dra- 
mini kūrinį, jį scenoje rodydami ; tačiau jie interpretuoja ji nebe 


1"? HEINRICH ROMBACH, Substanz, System, Struktur, t. II, p. 503. 


186 FILOSOFIJOS ESME 


gnoseologiškai, kaip tai daro, sakysime, muzikos ar literatūros 
kritikas, bet estetiškai. Interpretacijos laukas yra gana platus, ir 
interpretacijos rūšių esama įvairių. Tačiau jos visos yra tos pačios 
esmės ir turi tas pačias savybes. Jos skiriasi viena nuo kitos ne 
tuo, kad interpretuoja, bet tuo, ką interpretuoja, vadinasi, ne for- 
maline esme, o materialiniu objektu. Jeigu tad filosofija yra viena 
iš interpretacijos rūšių, turinti jos esmę ir jos savybes, tai ir ji 
skiriasi nuo kitų interpretacijų irgi tik savo objektu, vadinasi, tuo, 
ką interpretuoja. Užtat savaime ir klausiame: ką gi filosofija 
interpretuoja? 

Rasti filosofinės interpretacijos objektą yra gana paprasta. 
Jau pačioje šios studijos pradžioje sakėme, kad būtis yra klausia- 
masis filosofijos tikslas mąstymo pradžioje ir klausiamoji išdava 
mąstymo pabaigoje, tačiau niekad ne pasiklausiamasis objektas 
mąstymo vyksme. Būties kaip tikslo siekti ir ją kaip išdavą pa- 
siekti filosofija gali, tik pasiklausdama būtybę. Tačiau būtybės 
pasiklausimas visados vyksta būties akivaizdoje, kadangi jis vyksta 
būties dėlei: būtis nuolat dunkso filosofijos akiratyje, lenkdama 
savęspi kiekvieną filosofinį klausimą. Nuosekliai tad ir tiesioginis 
filosofavimo objektas yra būtybė kaip būtybė, vadinasi, kaip bū- 
nančioji. Filosofuodami pasiklausiame būtybę ne kiek ji yra ši ar 
ana (akmuo, augmuo, žmogus ...), bet kiek ji iš viso yra. Mes 
norime žinoti, ką reiškia, kad būtybė būna, kodėl ji būna, kaip ji 
būna ir t.t. Visi klausimai, filosofijos kreipiami į būtybę, būtinu 
būdu telkiasi aplink būtybės buvimą. Tai ir yra prasmė posakių 
„kaip būtybė ' arba , būtybė kaip tokia’. Šiais posakiais yra išreiš- 
kiamas anasai nuolatinis filosofuojančiojo žmogaus žvilgis į būtį ; 
žvilgis, kuris vienintelis padaro mąstymą filosofinį ir kurio joks 
mąstytojas neprivalo stokti, norėdamas iš tikro filosofuoti. Šiuo 
atžvilgiu, atrodo, nesama didesnių abejonių ar ginčų. Jau nuo 
Aristotelio laikų žinome, kad filosofija atsideda būtybei kaip būty- 
bei. Pažiūros išsiskiria, tik klausiant, kodėl filosofija tai daro. 
Tačiau jos sutaria, kad filosofija tai daro, vadinasi, kad filosofa- 
vimo objektas iš tikro yra būtybė kaip tokia. 

Jeigu tad filosofuoti reiškia interpretuoti, tai savaime aišku, 
kad filosofinės interpretacijos objektas yra ne kas kita, kaip pats 
filosofavimo objektas arba būtybė kaip būtybė. Todėl į klausimą, 
ka filosofija interpretuoja, turime atsakyti : filosofija interpretuoja 
būtybę kaip būtybę. Filosofinės interpretacijos objektas yra būtybė 
kaip būnančioji. Tuo filosofija ir skiriasi nuo visų kitų interpreta- 
cijos rūšių. Ji su jomis sutaria tuo, kad interpretuoja ; tačiau ji 
nuo jų skiriasi tuo, ką interpretuoja. Visos kitos interpretacijos 
užsiima būtybe kaip šia ar ana; filosofija yra vienintelė, kuri 

interpretuoja būtybę kaip tokią, vadinasi, sklaido ją būties akira- 
tyje. Būtybė kaip pasiklausiamasis filosofijos objektas yra kartu 
ir filosofinės interpretacijos objektas: pasiklausti būtybę būties 
dėlei reiškia ją interpretuoti. Interpretuodama būtybę, filosofija 
tikisi pasieksianti būtį. 

Tuo priartėjame prie filosofijos aptarimo. Mūsų apmąstymo 
eigoje stengėmės kelti aikštėn du sandus, kurie filosofijai yra esmi- 
niai, būtent: jos pažinimo objektą ir jos pažinimo būdą. Nūnai 
regime, kad filosofinio pažinimo objektas yra būtybė kaip būtybė, 
o filosofinio pažinimo būdas arba filosofinė pažinsena yra interpre- 
tacija. Filosofija pažista būtybę kaip tokią ir ji tai pasiekia inter- 
pretavimo keliu. Sujungę šias dvi išvadas loginėn vienybėn, gau- 
name filosofijos apibrėžti : filosofija yra būtybės kaip būtybės inter- 
pretacija. Iš sykio mus suglumina ir net nustebina loginis šios 
apibrėžties paprastumas. Tačiau metafiziškai žiūrint, ši apibrėžtis 
talpina savyje visa, kas būdinga filosofijos esmei ir kas ją skiria 
nuo bet kurios kitos žmogiškojo pažinimo srities. Sykiu ji išreiškia 
ir filosofijos pastangą mąstymu atskleisti būti kaip būtybės pa- 
grindą. 

Būdama interpretacija, filosofija skiriasi nuo kiekvieno mokslo, 
kuris savo objekto neinterpretuoja, o jį tiria. Interpretacinis filo- 
sofijos pobūdis perkelia ją i esmiškai kitokią plotmę, negu ta, 
kurioje buvoja bet kuris mokslas, reiškiąsis savo išdavomis ver- 
čiamojo žinojimo lytimi. Šiuo atžvilgiu filosofija skiriasi nuo mokslo 
tiek materialiai, vadinasi, savo pažinimo objektu, tiek formaliai, 
vadinasi, savo pažinimo būdu. Čia glūdi priežastis, kodėl visą 
laiką primygtinai teigiame, kad filosofija nėra ir negali būti mokslas. 
Antra vertus, interpretacinis filosofijos pobūdis jungia ją su viso- 
mis tomis žmogiškojo pažinimo sritimis, kuriose vyrauja ne tyri- 
mas, o interpretacija : tai visa kultūrinė sritis, kiek ji yra žmogiš- 
koji kūryba ir kiek joje persvaros turi ne gamtinis kultūrinį kūrinį 
nešąs daiktas, o pats šisai kūrinys. Šiuo atžvilgiu filosofija skiriasi 
nuo kultūrinės kūrybos pažinimo tik materialiai, vadinasi, tuo, kad 
ji turi kitą objektą, būtent būtybę kaip būtybę, tuo tarpu visos 
kitos sritys svarsto savo objektus ne ontologinėje jų bendrybėje, 
o tik ontinėje jų skirtybėje. Formaliai tačiau filosofija kaip inter- 
pretacija yra tos pačios esmės kaip ir visas kultūrinės kūrybos 
pažinimas, kuris taip pat yra ne daikto tyrimas, o kūrinio inter- 
pretavimas. Minėtoji tad filosofijos apibrėžtis atskleidžia tiek filo- 
sofijos savarankiškumą, tiek jos sąryšingumą : filosofija išsiskiria iš 
tyrimo ir yra savarankiška mokslo atžvilgiu, bet ji isijungia į inter- 
pretaciją ir dalinasi sava pažinsena su visu kitu interpretaciniu 
pažinimu; ji yra nuo visko skirtinga savojo pažinimo objektu, 

tačiau ji yra daugeliui gimininga savojo pažinimo būdu. Inter- 
pretuodama būtybę kaip būtybę, filosofija atsiskleidžia kaip savita 
ir pirmykštė — taigi ne išvestinė — žmogiškojo būvio apraiška, kuri 
iš jokios kitos apraiškos nekyla ir į jokią kitą apraišką negali būti 
suvesta. 

Kas yra Sioje filosofijos apibreztyje nauja? — Materialinis filo- 
sofavimo objektas arba būtybė kaip būtybė yra likęs joje toks 
pat, koks yra buvęs, kaip sakėme, jau nuo Aristotelio laikų. Filo- 
sofija visados atsideda būtybei kaip tokiai, ir jokia filosofijos ap- 
tartis negali šio objekto nei išleisti, nei esmiškai keisti. Naujas 
betgi yra atsakymas į klausimą, kaip filosofija šiam objektui atsi- 
deda arba kaip ji jį svarsto, būtent interpretuodama. Keldami tai 
aikštėn, mėginame papildyti filosofijos esmės sampratą, kuri pa- 
prastai issisemdavusi nurodymu į filosofijos pažinimo materialini 
objektą, išleisdama iš akių formalini filosofijos pažinimo būdą ir 
todėl sudarydama įspūdžio, tarsi filosofijos pažinimas nesiskirtų 
nuo kiekvieno kito — net ir mokslinio — pažinimo. Kreipdami 
ypatingo dėmesio į filosofiją kaip interpretaciją, norime pabrėžti, 
kad filosofija turi ne tik savitą objektą, bet ir savitą pažinseną, 
vadinamą interpretacija. Nuosekliai tad interpretaciją įjungiame 
į pačios filosofijos apibrėžti kaip skirtiną jos žymę ryšium su tiria- 
muoju pažinimu. Tai ir yra naujas sandas filosofijos aptartyje. 
Materialinis filosofijos pažinimo objektas arba būtybė kaip būtybė 
niekad nėra buvęs filosofijos istorijos eigoje suabejotas ar paneig- 
tas. Formalinis filosofijos pažinimo būdas tačiau niekad nėra buvęs 
sąmoningai keltas bei ryškintas. Tik pačiu pastaruoju metu pra- 
dedama nuvokti, kad filosofija artinasi prie savo objekto kitaip, 
negu mokslas ir kad šis , kitaip ' glūdi interpretacijoje 108. Teikia- 
ma filosofijos aptartimi mes mėginame šią nuovoką paversti sąvoka, 
vadinasi, metafizine įžvalga į filosofinio pažinimo esmę. 


108 Pastarojo meto filosofinėje raštijoje jau randame net ir daugiau ar 
mažiau sąmoningų pastangų žvelgti i filosofiją kaip interpretaciją. Saky- 
sime: R. GUARDINIO 80-ties metų amžiaus sukakčiai išleistas veikalas yra 
pavadintas Pasaulio interpretacija - Interpretation der Welt (1965), paste- 
bint, kad Guardinis esąs «interpretas ne tik žodžio, bet ir pasaulio » (p. 9); 
H. RowBACHAS, gretindamas filosofiją su mokslu, teigia, kad «mokslas 
vadovaujasi tik daiktu — nieku kitu, tuo tarpu filosofija ... turi tenkintis 
grynomis interpretacijomis » (Substanz, System, Struktur, t. I, p. 29); H. G. 
GADAMERIS mėgina teikti net filosofinės hermeneutikos apybraižą, atkreip- 
damas mūsų dėmesį i tai, kad filosofijoje, kaip ir mene, «+ supratimas visa- 
dos yra interpretavimas, o interpretavimas yra išraiškinė supratimo lytis »; 
kitaip sakant, «interpretavimas nėra supratimui pridurtinis ir atsitiktinis 
veiksmas »: pats supratimas vyksta interpretavimo būdu (Wahrheit und 
Methode, p. 291). 

Tačiau kaip tik todėl, kad interpretacinis filosofijos pobūdis 
yra buvęs tik nuvokiamas, o ne aiškiai suvokiamas, jis yra likęs 
neišryškintas ligi galo, neklausiant ir neapmąstant, ką gi iš tikro 
reiškia interpretuoti būtybę kaip tokią. Užtat filosofijos kaip bū- 
tybės interpretacijos aptartis anaiptol nėra mūsų apmąstymo už- 
baiga, o greičiau jo pradžia. lzvelge interpretacinį filosofijos po- 
būdį, mes imamės iš tikrųjų filosofuoti, vadinasi, pasiklausti būtybę 
būties dėlei ir pamažu žengti šiosios linkui. Juk visos šios studijos 
pagrindinis uždavinys, kaip įvade minėta, yra pasiklausti ne kurią, 
pavyzdinę būtybę, o sklaidyti pačią filosofiją kaip pažintinę elg- 
seną su būtybe, ieškant šios elgsenos esmės ir klausiant, ks filoso- 
fija yra dariusi su būtybe ilgos savo istorijos metu. Atsakymą į 
ši klausimą, atrodo, jau būsime rade : atsidédama būtybei kaip tokiai, 
filosofija yra ją interpretavusi. Bet štai šis atsakymas tuoj pat 
virsta tolimesniu klausimu. Mes jau žinome, kas yra interpretacija, 
būtent : atsigabenimas objekto į savą dabarti, teikiant jo atvirybei 
vidurkį ir jo dalis vieningai sutelkiant aplink ái vidurkį. Mes taip 
pat žinome, kas yra būtybė kaip tokia, būtent : tai, kas yra būties 
grindžiama bei laikoma buvime, darant, kad būtų šis tas, o ne 
niekis. Abi filosofijos aptarties pusės mums yra gana aiškios. 
Tačiau kaip jos sąlygoja viena kitą? Kas yra būtybė interpreta- 
cijai, ir kas yra interpretacija bütybei? Kas yra būtybė, kad ji 
galima interpretuoti, ir ką vykdo interpretacija, teikdama būtybei 
vidurkį? Štai klausimas, kuris savaime plaukia iš filosofijos api- 
brėžties ir kurio sklaida, tikimės, padės mums laimėti naują meta- 
fizinę įžvalgą, mesdama naujos šviesos būtybės sampratai ir tuo 
įgalindama mus žengti vėl vieną žingsni priekin būčiai atskleistų. 


IV. ANTROJI METAFIZINE IZVALGA 


Pirmąją metafizine įžvalgą į būtybės sąrangą laimėjome, pa- 
siklausdami filosofiją jos kilmės atžvilgiu, būtent : filosofija yra 
daugialytė todėl, kad ji kyla iš įvairių šaltinių, kurie patys savo 
ruožtu teka iš ,gelmés' matmens būtybėje. Filosofijos kilmės 
sklaida įgalino mus suvokti, kad būtybė nėra vienamatė, bet kad ji 
turi kitą matmenį, kurį vaizdingai, nes dar tik formaliai, pava- 
dinome , gelme’ ir kuris, atsivėręs mąstančiajam, kelia jame arba 
nuostabos, arba abejonės, arba kančios ir tuo žadina klausimą kaip 
pradinę filosofavimo lytį. Filosofijos kilmė nurodo į gelminę būty- 
bės sąrangą ir tuo pateisina pirmąjį mūsų žingsnį būties linkui. 

Nūn betgi esame žengę jau ir antraji žingsnį, pasiklausdami 
filosofiją jos esmės reikalu ir rasdami šią esmę būtybės kaip tokios 
interpretacijoje. Užtat mums dabar reikia vėl kreiptis į filosofiją 
jau nebe jos kilmės, bet jos esmės atžvilgiu ir vėl klausti, ka 
filosofijos esmė tartu apie būtybę. Pirmiau klausėme, kokiu pa- 
grindu žmogus esti būtybės nustebinamas, suabejodinamas ar kęs- 
dinamas, kad pradėtų filosofuoti. Dabar klausiame, kokiu pagrindu 
žmogus yra būtybės įgalinamas interpretuoti ją kaip būtybę arba, 
kitaip tariant, kokios sąrangos turi būti būtybė, kad leistusi inter- 
pretuojama. 

Atsakymas į ši klausimą slypi interpretacijos esmeje, remiantis 
jau minėtu Parmenido dėsniu, kad materialinis objekto pažinimas 
reikalauja formalinio pažinimo kaip sąlygos. Mūsų klausimui tai 
reiškia : jei filosofija būtybę vienaip ar kitaip interpretuoja, ji turi 
žinoti, kad būtybė iš viso yra galima interpretuoti, vadinasi, kad 
tarp būtybės sąrangos ir interpretacijos esmės esama vidinio atitik- 
mens. Be tokio formalinio žinojimo materialinis būtybės interpre- 
tavimas būtų neimanomas. Nes, kaip sakyta, nekiekvienas dalykas 
gali būti interpretuojamas. Jeigu betgi filosofija visą savo istorijos 
metą būtybę kaip būtybę interpretavo, tai ji ir žinojo, kad jos 
objektas interpretacijai yra prieinamas, kaip kad žmogus žino, kad 
automobilis — ne medis ir ne akmuo — yra vairavimui prieinamas, 
nors materialiai vairuoti jis ir nemokėtų. 

Šio formalinio žinojimo mes dabar filosofiją ir klausiame. Mes 
norime, kad filosofija tartų, kas yra būtybė, jei ji yra galima inter- 

pretuoti ir iš tikro yra interpretuojama. Interpretaciju, o tuo 
pačiu ir filosofijų įvairybė mūsų klausimo anaiptol nesužlugdo. 
Priešingai, ji tik patvirtina, kad formalus pagrindas interpretuoti 
būtybei kaip tokiai lieka visur ir visados tas pats, nors materialiai 
interpretacijos ir labai skirtusi viena nuo kitos. Vairuoti automo- 
bili, laivą ir lėktuvą materialiai nėra tas pat; pats tačiau vairavi- 
mas kaip formalus norimos linkmės teikimas erdvėje yra visur 
tas pats. Vienaip interpretuota būtybė gali filosofiniu savo pavi- 
dalu būti i labai skirtinga nuo kitaip interpretuotos, bet sava 
galimybe būti interpretuojama ji yra ta pati kiekvienoje interpre- 
tacijoje. Šios tad galimybės dabar ir ieškome kaip metafizinės 
ištaros, plaukiančios iš filosofijos esmės atskleidimo. 


1. BŪTYBĖ KAIP KÜRINYS 


Būtybės galimybė būti interpretuojamai geriausiai atsisklei- 
džia, palyginant tyrimą kaip mokslinę pažinseną su interpretacija 
kaip filosofine pažinsena. Šiuo atveju, kaip ir daugeliu kitų, mokslo 
ir filosofijos sugretinimas veda į gilesnį jų abejų pažinimą. 

Materialiai žiūrint, mokslai yra labai įvairūs : kiekvienas tiria 
vis kitokį objektą. Formaliai tačiau visi jie yra tos pačios esmės, 
kadangi visi turi tą patį pažinimo būdą, būtent tyrimą : mokslas 
pažįsta, tik tirdamas. Ir tai nėra atsitiktinybė. Tyrimas kaip 
mokslinė pažinsena yra sąlygojamas paties mokslinio objekto. Gali 
šis objektas būti ir labai įvairus. pradedant pirmykštėmis atomo 
dalelytémis ir baigiant loginio mąstymo dėsniais!9, tačiau visur 
ir visados jis lieka daiktas ; kitaip sakant, visur ir visados jis turi 
daiktinę sąrangą kaip įkūnytą būtinybę. Jei objektas atsiskleidžia 
esąs kitokios sąrangos, sakysime, jeigu jis veikia laisvai, tuomet 
jo sąranga neatitinka tyrimo esmės, ir mokslas nepajėgia tokio 
objekto sava pažinsena pagauti. Kur objektas nėra būtinybės 


108 Jau tai, kad yra tik viena žmogiškoji logika ir kad ji leidžiasi būti 
suimama net į matematines formules (matematika atsiremia i logiką, o ne 
atvirkščiai), rodo, jog mąstymo dėsniai yra kilę ne iš žmogiškojo apsispren- 
dimo laisvės, o iš žmogiškosios prigimties būtinybės, todėl tegali būti tiriami, 
o ne interpretuojami. Todėl ir logika kaip žinijos sandas nėra filosofija, 
o mokslas: užtat ji ir yra tik viena. «Mintis, esą galėtų būti daugybė 
įvairių logikų (kaip kad esama daugybės ivairių metafizikų, Mc.), jau iš 
anksto laikytina nesąmone ... Mąstant apie įvairias logikos rūšis, jau remia- 
masi ir naudojamasi logika, savaime prileidžiant, kad tik ši viena logika 
yra galiojanti. Kitaip įvairių logiku apmąstymas netektų prasmės» (H. 
RicKERT, cit. MICHAEL HocHGESAnNG, Mythos und Logik im 20. Jahrhundert, 
München 1965, p. 114-115). 

įkūnijimas, ten jis nėra nė mokslo objektas. Iš to plaukia išvada, 
kad žinodami, jog mokslas atsideda tam ar kitam objektui, tuo 
pačiu žinome, kad šis objektas yra daiktas, vadinasi, neša savimi 
būtinybę, ją sava sąranga regimai reiškia ir kaip tik todėl leidžiasi 
būti tiriamas. Materialiai mes galime šio objekto ir nepažinti, 
formaliai betgi jis sava esme bei vidine sąranga mums yra aiškus: 
jis priklauso daikto kategorijai. Tyrimas ir daiktas atitinka vienas 
kitą, taip kad tyrimas savaime nurodo į daiktini tiriamojo pobūdį. 

Tas pat yra ir su interpretacija. Ir jos objektas visur ir visa- 
dos yra tos pačios formalinės esmės, nepaisant materialinių jo 
skirtybiu, kurios tikrovėje kildina įvairių įvairiausių interpretacijos 
atšakų. Muzikinės simfonijos interpretacija yra kitokia, negu goti- 
nės katedros; istorinė karo žygių interpretacija yra vėl kitokia, 
negu filosofinių sistemų. Materialiai visi šie objektai buvoja kiek- 
vienas vis kitoje plotmėje: muzikinis, architektūrinis, istorinis, 
filosofinis objektas skiriasi pačia savo prigimtimi. Ir vis dėlto visi 
jie yra interpretuojami, būtent todėl, kad visi turi tokią sąrangą, 
kuri atitinka interpretacijos esmę. Visi šie objektai yra kūriniai, 
vadinasi, iš laisvės kilę ir laisvę nešą kaip apsprendžiamąjį vidaus 
pradą. Interpretacija nepagauna daikto sąrangos, kaip tyrimas 
nepagauna kūrinio sąrangos, nes tarp šiu dvejetų (tyrimas — kūri- 
nys, interpretacija — daiktas) nėra atitikmens, kaip jo nėra tarp 
būtinybės ir laisvės. Užtat interpretacija pagauna kūrinį kaip 
tikrąjį savo objektą, kadangi kūrinys įkūnija savimi tai, kuo lai- 
kosi ir pati interpretacija, būtent : laisvę atvirybės pavidalu. Kiek- 
viena interpretacija remiasi šia atvirybe ir kiekvienu savo veik- 
meniu į ją nurodo. Jeigu tad žinome, kad kuris nors objektas 
gali būti ir iš tikro yra interpretuojamas, tuo pačiu žinome, kad 
jis yra kūrinys. Interpretacija ir jos objekto kūriniškumas yra dvi 
to paties dalyko pusės, taip kad viena savaime ir būtinai nurodo 
į kitą kaip savo buvojimo sąlygą. 

Tai reikia isakmiai pabrėžti, kad įžvelgtume, kokiu griežtai 
loginiu būtinumu plaukia išvada, turinti pagrindinės svarbos visam 
tolimesniam mūsų apmąstymui : 

Jeigu filosofija yra interpretacija ir jei filosofijos objektas yra 

būtybė kaip būtybė, tai reiškia, kad tarp filosofijos kaip inter- 

pretacijos ir būtybės kaip būtybės esama sąranginio atitikmens ; 

šis gi atitikmuo reikalauja, kad interpretacijos objektas turėtų 

kūrinio sąrangą ; nuosekliai tad ir būtybė kaip tokia turi turėti 

kūrinio sąrangą, kad galėtu buti filosofijos interpretuojama. 
Tai silogizmas, neišvengiamai susiklostęs iš visų tų minčių, kurias 
ligi šiol sklaidėme. 


13 

Jo premisos vargu ar gali būti abejotinos. Vargu ar kas, 
sakysime, neigtu, kad filosofijos objektas yra būtybė kaip būtybė 
— net ir tie, kurie norėtų filosofiją paversti mokslu (E. Husserl). 
Net ir marksizme, kuris nuolatos kalba apie , mokslinę ’ filosofiją, 
kuriasi būtybės kaip tokios , mokslas', vengiant, tiesa, žodžio 
, metafizika ', užtat naudojant vis labiau žodį , ontologija ' 10. Nes 
atsisakius filosofijai būtybės kaip tokios, liktų jai tik būtybė kaip 
ši ar ana, kurią visiškai teisėtai savinasi mokslai, atimdami tuo 
filosofijai pagrindą iš viso prasmingai buvoti. Būtybė kaip būtybė 
yra vienintelis objektas, kuriam atsidėdama filosofija įprasmina 
pati save. — Taip pat vargu ar abejotina, kad filosofija yra inter- 
pretacija. Nes tokios abejonės atveju filosofija turėtų būti tyrimas 
sava pažinsena ir mokslas savu pavidalu. Būdama gi mokslas, ji 
turėtų būti viena vienintelė, kaip ir kiekvienas kitas mokslas. Visur 
ir visados turėdama tą pati objektą ir tyrimą kaip šio objekto 
pažinimo būdą, filosofija nieku būdu negalėtų virsti dauginga, kaip 
daugingu nėra virtęs nė vienas mokslas. Tuo tarpu regėjome, kad 
filosofija nėra viena ir negali būti viena. Tačiau jos daugingumas 
kaip kilmės skirtingumas gali būti suprastas ir pateisintas tik tuo 
atveju, jei filosofija yra interpretacija. Šiuo atveju ji dalinasi 
interpretacijos apskritai likimu — galėti aiškinti tą patį objektą 
neaprėpiama įvairybių eile. Betgi ši įvairybė leidžiasi pagrindžiama 
tik interpretacijos esme, o ne tiriamuoju pobūdžiu. Filosofija tad 
yra: arba tyrimas ir šiuo atveju viena vienintelė; tuomet istorinis 
jos daugingumas yra ištisas didžiulis žmogiškojo mąstymo klyst- 
kelis ; arba interpretacija ir šiuo atveju savaime daugialypė ; tuomet 
istorinis jos įvairumas yra esminio jos daugingumo išraiška. "Tai 
dvijulė, neturinti jokios trečios išeities. 

Jeigu tad minėto silogizmo premisos yra neabejotinos, tai 
neabejotina yra tuomet ir pati išvada, būtent : būtybė kaip būtybė 
yra kūrinys. Nes jei būtybė būtų daiktinio pobūdžio, tai filosofinė 
interpretacija negalėtų jos pagauti, ir bet koks filosofavimas būtu 
neimanomas, kaip neįmanomas yra , laisvės mokslas '. Tik būtybė 
kaip kūrinys igalina filosofiją. Tai ir yra atsakymas į klausimą, 
ką filosofijos esmės sklaida taria apie būtybę kaip būtybę : būdama 
interpretacija, filosofija savo esme atskleidžia mums būtybę kaip kū- 
rini. Be abejo, ir šis atsakymas yra dar tik formalinė įžvalga. 
Vis dėlto ji atveria nelauktų perspektyvų. 


110 Plg. Filosofskaja enciklopedija, Moskva 1967, t. IV, p. 142; išsamiau 
apie tai plg. Jan Kocka, Der ontologische und gnoseologische Aspekt der 
Seinskategorie, sudėt. veikale Das dialektische Gesetz, Bratislava 1964, p. 209- 
227. 

Visų pirma būtybė, būdama kūrininės sąrangos, yra tuo pačiu 
santykis, vadinasi, buvojanti ne savyje ir ne sau, o kitame ir 
kitam, kas ir sudaro santykio esmę (habitudo vel respectus ad 
aliquid). Mūsų meto vad. , transcendentalinė filosofija ' (E. Coreth, 
J. Marėchal, K. Rahner) yra pastebėjusi, kad nėra, kantiškai kal- 
bant, , dalyko savyje’, kuris buvotu be jokio ryšio su paZistan- 
čiuoju subjektu : kas nėra santykyje su pažinimu, to iš viso nėra 
— ne tik mums, bet ir savyje !!. Šis betgi teiginys yra teisingas 
tik iš dalies. Transcendentalinės filosofijos atstovai yra neatkreipę 
dėmesio į tai, kad esama dviejų visiškai skirtingų , dalyko katego- 
rijų, turinčių kitokią sąrangą, todėl kitaip buvojančių ir jų paži- 
nimo atžvilgiu: tai kūrinio ir daikto kategorijos. Būdamos skir- 
tingos ontologiškai, jos buvoja skirtingai ir gnoseologiškai. Daiktas 
pažinimui yra abuojas, kadangi yra uždaras savyje. Net ir netu- 
rėdamas jokio santykio su pažįistančiuoju subjektu, — vis tiek ar 
šis būtu patirtinis, ar transcendentalinis Aš, — daiktas pats savimi 
yra ir būna: nepažinimo atveju daikto nėra tik man. Tuo tarpu 
kūrinys yra pažinimui (interpretacijos prasme) apspręstas pačia 
savo sąranga, kadangi jis yra kilęs kaip santykis ir todėl buvoja 
tik kaip santykis. Būti santykiu kūriniui yra ne atsitiktinybė, o 
pati jo būsena : kūrinys kaip kūrinys buvoja tik tiek, kiek buvoja 
ryšium su jį pažistančiuoju, tai yra interpretuojančiuoju subjektu. 
Kūrinys nėra kilęs, kad buvotu kaip nepriklausoma, savyje išsi- 
tenkanti substancija (in se stans), bet kaip tai, kas yra susiję su 
autoriumi kilmės atžvilgiu ir kas yra apspręsta interpretui trukmės 
atžvilgiu. Jūros dugne gulinti, smėliu apnešta ir niekeno nežinoma 
statula nebebuvoja kaip kūrinys — ne tik man, bet ir savyje; ji 
buvoja tik kaip marmoro gabalas, vadinasi, kaip daiktas. Küri- 
niškumas yra santykinė kategorija, nešama bei laikoma interpre- 
tacijos — jau pačiu, kaip minėjome, stebėjimo veiksmu. Išnykus 
interpretacijai, išnyksta ir santykis, o su juo ir kūriniškumas. 
Tuomet lieka tik kūriniškumą laikąs objekto daiktiškumas. Nuo- 
sekliai tad kūrinys, kurio niekas nesuvokia kaip kūrinio, nė nebu- 
voja kaip kūrinys. Iš to plaukia išvada, kad būtybė, atsiskleis- 
dama kaip kūrinys, savaime negali būti mąstoma kaip substancija, 
vadinasi, kaip besilaikanti ir išsisemianti savimi ; ji gali būti mąs- 
toma tik kaip santykis, vadinasi, apspręsta kitam, kad būtų šiojo 
interpretuojama ir tuo būdu savo santykinėje būsenoje laikoma. 
Tarp būtybės ir jos interpretacijos esama esminio atitikmens po- 


11 Plg. Harap Horz, Transzendentalphilosophie und Metaphysik. Stu- 
dien ūber Tendenzen in der heutigen philosophischen Grundlagenproblema- 
tik, Mainz 1966, p. 220. 

linkio (habitus) kitam prasme: būtybė , ilgisi ? interpretacijos, o 
interpretacija , ieškosi ' būtybės. Jeigu būtybė ir pranoksta inter- 
pretaciją logiškai, tai ontologiškai ji atsiskleidžia kaip kūrinys, tik 
interpretacijos paliesta, vadinasi, tik suėjusi santykin su ją pažįs- 
tančiąja dvasia. Pažinimas būtybei yra tai, kas statulai jos iškė- 
limas iš jūros gelmių žmogiškojo stebėjimo bei vertinimo plotmėn. 
Santykinė būtybės ir jos interpretacijos sąsaja yra savaiminga 
išvada iš kūrininio būtybės sąrangos pobūdžio. 

Tai įgalina mus kiek patikslinti ir ankstesnę filosofijos kilmės 
ištarą apie būtybę, būtent : būtybė yra , gelmė’. Sklaidydami pir- 
mąją metafizinę įžvalgą, teigėme, kad būtybė neišsisemia savo 
regimybe, bet kad ji turi dar ir kitą matmenį, kuriame slypi me- 
tafizinė filosofijos kilmė ir antropologiniai šios kilmės šaltiniai — 
nuostaba, abejonė ir kančia. Tačiau anoje vietoje neatsakėme i 
klausimą, kas gi sudaro ši , gelmės ' matmenį būtybėje. Suvoke 
nūn, kad būtybė yra kūrinys ir kad ji kaip kūrinys buvoja santy- 
kio būdu, galime į aną klausimą atsakyti jau gana aiškiai: gelmi- 
nis būtybės matmuo yra jos kaip kūrinio atvirybė. Kūrinine savo 
sąranga apspręsta būti kitam, būtybė savaime yra atvira. Santykis 
kaip polinkis (habitudo, respectus) kitam yra uždarumo priešin- 
gybė. Todėl visa, kas buvoja santykio būdu, yra atvira, atskleista, 
neaprėžta, neuždara. Tai anaiptol nėra būtybės neatbaigtumas, 
kaip tai aiškinti yra linkęs vad. , krikščioniškasis egzistencializmas * 
(G. Marcel, P. Wust). Nes neatbaigtas gali būti tik daiktas, nieku 
būdu ne kūrinys. Juk būti neatbaigtam reiškia būti dar nepasie- 
kusiam savos pilnybės : gilės daigas yra neatbaigtas ąžuolas, ratai 
be sėdynių yra neatbaigtas vežimas. Tačiau ,sava pilnybė ' yra 
pačia sąvoka aprėžtybė. Neatbaigtas daiktas anaiptol nėra atviras, 
o tik paprasčiausiai nepilnas. Tuo, kad jis , savos pilnybės ' siekia, 
jis savaime darosi uždaras — kaip tik šiuo savo siekiniu. Daiktą 
galima užbaigti, kadangi jis turi vieną kryptį ir vieną planą, su- 
darytą pagal tuos ar kitus dėsnius (fizikinius, biologinius, psicho- 
loginius).  Pažindami šiuos dėsnius ir juos vykdydami, galime 
neužbaigtą daiktą pratęsti ligi jo užbaigos ir tuo suteikti jam jo 
pilnybę. Tačiau tai neturi nieko bendro su kūrinio atvirumu. Kū- 
rinys visados yra užbaigtas. Net ir paveikslo apybraiža yra jau 
visuma, kurios pratęsti neimanoma. Jeigu kuris nors kūrinys lieka 
iš tikro neužbaigtas, jo niekas užbaigti nebepajėgia, kadangi savo 
atvirybėje jis neturi dėsningos linkmės, kuria einant būtų galima 
pasiekti kūrinio , galą ’ ir tuo ji užbaigti. F. Schuberto Neužbaig- 
toji — die Unvollendete liks amžinai neužbaigta. Kūrinio atvirybė 
yra jo kilimo iš laisvės išraiška, todėl neturi dėsnių, kurie jai 

teiktų vieną planą, vedanti kūrini prie ‚galo’. Nes atvirybe ir 
galas yra prieštaraujančios sąvokos. 

Šią tad būtybės atvirybę ir vadiname , gelme'. Atvirybe iš 
tikro yra neišsemiama bedugnė, atsivėrusi pažistančiajam sub- 
jektui kaip jo interpretacijos laukas, jokia skirtina interpretacija 
nepripildomas ir neaprópiamas. Bütybes , gelmė’ yra jos atvirybe, 
o jos atvirybė yra jos kūriniškumas. Kūrininė būtybės sąranga 
padaro ją atvirą, o jos atvirumas padaro ją bedugnę. Bütu būtybė 
daiktinio pobūdžio, tai jokios , gelmės ' ji neturėtų, kaip jos neturi 
nė vienas daiktas. Daiktas išsisemia savo regimybe, todėl turi galą 
ir gali būti ištirtas ligi galo. Net jei marksistinis teiginys, esą 
medžiaga yra begalinė savo trukme, savo apimtimi ir savo gyliu, 
būtų ir teisingas, tai ir šiuo atveju medžiaga jokio , gelmės ' mat- 
mens neturėtų : ji buvotu tik taip, kaip buvoja matematinė , bega- 
lybė ', vadinasi, , eilė’, kuriai visados galima pridurti dar vieną 
dydį, medžiagos atveju dar vieną, fizikiškai kalbant, jos sąrangos 
pirmykštę , dalelytę ', kuri tačiau yra toks pat aprėžtas daiktas, 
kaip ir visos pirmesnės dalelytės. Gelmę gali turėti tik visuma, 
niekad ne suma, nors šioji ir būtų neužbaigiama. Kūrinys kaip 
tik ir yra tokia visuma, susidaranti ne iš dalių, o iš jame įkūnyto 
prado skleidimosi savose dalyse. Užtat tik kūriniui tinka dėsnis, 
kad visuma yra pirmesnė už savo dalis. Kūrinys visados yra 
,daugiau', negu jo dalys ar jo regimybė. Šis tad , daugiau * ir 
sudaro , gelmę ’ visos tos kategorijos, kurią vadiname kūriniu. 

Būtybės kaip kūrinio šviesoje aiškėja ir filosofijos kilmės savo- 
tiškumas. Sklaidydami šią kilmę, teigėme, kad būtybės , gelmė’, 
iš kurios sravi filosofijos šaltiniai, reiškiasi priešingybėmis : iš jos 
kyla ne tik nuostaba kaip antropologinis atoveikis į pasaulio darną, 
bet ir abejonė bei kančia kaip antropologiniai atoveikiai į mus 
supančią klastą ir maišati, kurie sunaikina nuostabą. Gelminis 
būtybės matmuo yra priešingybių samplaika. Jeigu betgi būti 
kūriniu reiškia būti atviram, tuomet ši samplaika darosi supran- 
tama. Nes būti atviram reiškia būti prieinamam ne tik darnai, 
bet ir klastai, ir maišačiai ; ne tik teigimui, bet ir neigimui. Atvi- 
rybė yra priešingybių sambūvio plotmė. Todėl ji ir gali pažadinti 
žmoguje priešingų atoveikių į joje buvojančius priešingus pradme- 
nis. O iš šių priešingu atoveikiu gali kilti ir iš tikro kyla priešin- 
gos interpretacijos. Bütybes atvirybė leidžiasi būti interpretuo- 
jama ne tik įvairiai, bet ir priešingai : ką vienas mąstytojas teigia, 
kitas gali tai neigti, ir abi šios interpretacijos esti būtybės atvi- 
rumo priimamos bei nešamos. Filosofijoje priešingybės išsitenka 
šalia viena kitos. Filosofijos istorijoje idealizmas buvoja šalia ma- 
terializmo, intuicionizmas šalia racionalizmo, subjektyvizmas šalia 

objektyvizmo, nė vienas neprarasdamas , lygių teisių ’, nė vienas 
nesudarydamas žemesnės pakopos kitam , aukštesniajam ', nė vie- 
nas nenuslėgiamas vad. , tiesos mastu ’, kaip tai yra mokslo atveju. 
Istorinis filosofijos įvairumas yra būtybės atvirumo apraiška. Filo- 
sofija įvykdo tikrovėje tai, kuo būtybė yra savo galimybėje. Užtat 
filosofijos istorija yra kartu ir būtybės istorija: laiko tėkmėje bū- 
tybė skleidžiasi interpretaciniais filosofijos pavidalais. 

Svarbiausia betgi, kad būtybės kaip kūrinio samprata ryškiai 
kelia aikštėn būtį kaip būtybės pagrindą. Pakartodami esame teigę, 
kad galutinis filosofijos klausimas yra ne būtybė, o būtis. Tačiau 
šis klausimas negali būti atsakomas ir net nė keliamas tol, kol 
būtybė — sąmoningai ar nesąmoningai — yra suvokiama daiktiskai. 
Nes tokiu atveju neimanoma įžvelgti logiškai būtino ryšio tarp 
būties kaip pagrindo ir būtybės kaip pagristosios. Kad būtybė turi 
būti pagrįsta, galima suprasti, tik sklaidant pačią būtybę ir tik 
joje randant jos pagrindimo būtinybę. Juk būtybės buvimo pa- 
grindas yra daugiau, negu kosmologinė priežastis: šioji grindžia, 
tiesa, būtybę, tačiau ne kaip tokią, o tik kaip šią ar aną, vadinasi, 
tik ontiškai, bet ne ontologiškai. Todėl priežastingumo kategorijos 
ir nepakanka, kad būtis iškiltų sąmonės švieson kaip būtybės bu- 
vimo grindėja. Tai ivyksta visu loginiu svarumu tik tada, kai 
peržengiame kosmologinę priežasti ir prasiskverbiame į naują 
matmeni, būtent: į kūrinio matmenį. Tik būtybė kaip kūrinys 
atskleidžia mums savojo pagrindimo būtinybę tiek ontologiškai, 
kad buvotų iš viso (nėra kūrinio be kūrėjo), tiek gnoseologiškai, 
kad būtų pažinta (nėra kūrinio be interpreto). Tik būtybės kaip 
kūrinio šviesoje būtis nustoja buvusi tiek atitrauktinė sąvoka, kuri 
nieko negrindžia, o pati reikalauja būti grindžiama (universalia in 
re), tiek kosmologinė priežastis, kuri grindžia esmę, bet ne buvi- 
ma. Bütybes kaip kūrinio šviesoje būtis apsireiškia kaip būtybės per- 
žengėja. Egzistencinės mūsų dienų filosofijos iškelta ir mūsų meto 
mąstyme įtvirtinta ontologinė skirtybė kaip «Ne tarp būtybės ir 
buties»"? (apie tai kalbėsime vėliau platokai) igyja tikrovinio 
pobūdžio tiktai būtybės kaip kūrinio sampratoje. Kitaip tariant, 
kelias į būti kaip pagrindą eina per būtybę kaip kūrini, nes tik 
kūrinys pačia sąvoka reikalauja būti pagrįstas. Štai kodėl, atskleidę 
būtybę kaip kūrinį, manome tuo pačiu atvėrę kelią bei būdą būties 
klausimui kelti bei jam atsakyti. 


112 MARTIN HEIDEGGER, Vom Wesen des Grundes, Frankfurt a. M. 1949, 
p. 5. 

2. FILOSOFIJA KAIP IVYKIS 


Butybés kaip kūrinio šviesoje atsiskleidžia ir pačios filosofijos 
tikrasis pobūdis : būti ne kokiu nors šalutiniu veikmeniu žmogaus 
būvyje, o šio būvio vidurkiu arba « pagrindiniu jo įvykiu », kaip 
metafiziką vadina Heideggeris ?. Nes kol būtybė yra mąstoma 
daiktiškai, tol filosofija visados buvoja žinijos pakraštyje, kadangi 
ji, palyginta su moksliniu tyrimu, pasirodo esanti nepajėgi išaiš- 
kinti daikto prigimčiai : šiąją išaiškina tik mokslas. « Mokslas yra 
galybė » (Fr. Bacon) ta prasme, kad jo pagalba žmogus kaip pa- 
žinimo subjektas priverčia atsiverti daiktą kaip pažinimo objektą, 
kuris sava sąranga yra uždaras ir todėl nėra savimi pačiu apspręs- 
tas, kad būtų pažintas. Mokslas pagauna savą objektą visados tik 
prievarta. Daiktas neprabyla ,sava valia’ ir, kas esąs, nepasako 
savaime: jis turi būti prabildintas. Tai mokslas pasiekia daikto 
tyrimu, kuris nėra įmanomas be bandymo (experimentum), o ban- 
dymas — be didesnės ar mažesnės prievartos. Laboratorija, ku- 
rioje daiktas prabyla, visados yra Siojo , kalėjimas’ ir , kankini- 
mas ’, kad išduotų savas , paslaptis '. Stai kodėl mokslas yra galia : 
mokslu žmogus pasaulyje ne tik susivokia, bet ir pasaulį apvaldo, 
nes būtinybėje susivokti ir reiškia palenkti ją saviems poreikiams. 

Filosofija gi tokios galios neturi. Būdama interpretacija ir tuo 
pačiu nepagaudama daikto prigimties, ji Žmogui nepadeda nei 
pasaulyje susivokti pažintiniu būdu, nei tuo labiau jo apvaldyti 
techniniu būdu. Šia prasme filosofija yra nenaudinga ir nereika- 
linga. Jos pažinimas mokslinio pažinimo akivaizdoje atrodo esąs 
tik nieko neipareigojąs ir nieko neišaiškinąs svaičiojimas. Daikto 
kaip pažinimo objekto ir tyrimo kaip pažinimo būdo šviesoje 
filosofija anaiptol nėra įvykis. Viskas betgi pakinta, susidūrus filo- 
sofijai kaip interpretacijai su būtybe kaip kūriniu. Kūrinio aki- 
vaizdoje filosofija iš tikro yra įvykis : filosofuoti čia reiškia ivyk- 
dyti. Čia filosofija stovi arčiausiai prie muzikinės interpretacijos, 
kurioje vienintelėje kūrinys įvyksta : gaidos yra kūrėjo, muzika — 
interpreto. Užtat dabar ir klausiame: ką ir kaip filosofija įvykdo, 
būtybę interpretuodama? Ir tik atsakius į šį klausimą, paaiškės 
galop, kas filosofija iš tikro yra. 

Filosofas nefilosofuoja, kad tik filosofuotų, kaip dailininkas 
netapo, kad tik tapytu: abu siekia tam tikros išdavos. Galima 
sutikti su pažiūra, kad pati filosofija kaip žmogiškojo būvio apraiš- 
ka netarnaujanti niekam kitam: nei teologijai, kaip seniau, nei 

mokslui, kaip dabar; ji esanti nepalenkiama jokiam viršiniam 
tikslui, o turinti prasmę savyje (J. Pieper). Tačiau tai nereiškia, 
kad filosofavimas kaip prasmingas veiksmas išsisemtų pačiu šiuo 
veiksmu. Kaip kiekvienas veiksmas, taip ir filosofavimas įsikūnija 
tam tikroje išdavoje: mes filosofuojame, kad ką nors pasiektume 
— tebūnie tai tik klausimas, kaip filosofavimą supranta K. Jas- 
persas. Nes kelti klausimą reiškia jau žinoti, ko klausiame, vadi- 
nasi, jau turėti tam tikrą išdavą. Gali ši išdava būti išvystyta į 
ištisą sistemą, kaip Aristotelio, Tomo Akviniečio ar Hegelio at- 
veju ; gali ji būti ikünyta tik apybraižose, kaip dažno rusų mąsty- 
tojo raštuose ; gali ji likti tik aforizmas, kaip Nietzschės ar Witt- 
gensteino mąstyme, — kiekvienu atveju ji yra tai, kame filosofa- 
vimas regimai įsikūnija. 

Pati artimiausiąjį ir tiesioginį filosofavimo siekinį vadiname 
istara : filosofas visų pirma siekia nusakyti, kad , tai ir tai’ ar 
„taip ir taip' yra. Logiškai žiūrint, šisai , yra' sudaro jungtį 
(copula) tarp veiksnio ir tarinio, pav. ąžuolas yra medis. Nagri- 
nėjant tačiau ištaros sąrangą, pasirodo, kad , yra’ niekad neišsise- 
mia formalinės jungties veikmeniu. Nes tarti, kad kas nors yra, 
reiškia priskirti šiam ,kas nors' buvimą, o tuo pačiu peržengti 
loginę bei gramatinę plotmę ir pakilti į metafizinį matmenį. Todėl 
ištara nėra grynai loginės prigimties, kaip ją norėtų suvokti logis- 
tikos atstovai (G. Boole, R. Carnap, G. Frege, H. Reichenbach, 
E. Schroder. A. Tarski ir k.). Ištara yra metafizinė savo esme 14, 
Nusakydama, kad kas nors yra, ji tuo pačiu nusako būtybę kaip 
būtybę, nes priskirti kam nors buvimą — , 4žuolas yra medis' — 
reiškia peržengti patirtini (meta ta fysika) būtybės kaip šios ar 
anos pobūdį. Kad ąžuolas yra medis, galime suvokti, ne tirdami 
ąžuolą, o apmąstydami buvimą. Jokia botanikos mokslo priemonė 
nėra pajėgi atskleisti, kad kas nors yra. Šia prasme mokslas nėra 
galia ; šia prasme galia yra tik filosofija. Užtat ir ištara anaiptol 
nėra žodžių junginys, turis tik loginę prasmę. Loginė prasmė, 
jungianti žodžius į sakinį, atsiremia į ontologinį ištaros pagrindą 
„yra“ ir kaip tik todėl peržengia formalinę logikos plotme. Istara 
yra išraiška to, kas būtybėje ivyksta filosofavimo veiksmu. — Kas 
tad čia įvyksta? 

Šį klausimą nušviečia Senojo Testamento pasakojimas, esą 
žmogus davęs gyvūnams vardus: « Viešpats Dievas nužiedė (for- 
mavit) iš žemės visus lauko žvėris bei dangaus paukščius ir atsi- 
vedė juos prie žmogaus pasižiūrėtų, kokiu vardu jis juos pašauks. 


14 Plg. JOHANNES B. LoTrz, Das Urteil und das Sein, Pullach bei Mün- 
chen 1957, p. 54, 105-106. 

Ir kaip žmogus šaukė kiekvieną gyvūną, toks ir buvo jo vardas » 
(Pr 2,19). Tai prasmuo žmogaus santykiui su pasauliu. Šio pras- 
mens reikšmei suprasti pridurkime, kad duoti vardą Izraelio mąs- 
tyme reiškė paskirti būtybę kuriam nors ypatingam veikmeniui : 
Abramas buvo pavadintas , Abraomu ' todėl, kad buvo paskirtas 
būti « daugybės tautų protėviu » (Pr 17,6); Zacharijo sūnus buvo 
pavadintas , Jonu °, kadangi buvo pašauktas būti Kristaus pirma- 
taku (plg. Lk 1,17,76) ; pats Kristus gavo vardą , Jėzus’, kadangi 
turėjo viešpatauti « Jokūbo namams per amžius » (Lk 1,33). Pa- 
skyrimo bei pašaukimo pranešimas ėjo kartu ir su vardo paskel- 
bimu. Ta pati vardo reikšmė slypi ir gyvūnų pavadinime. Šaukti 
žvėri ar paukštį vardu reiškia nusakyti jo paskirti — ne moksline 
tyrimo, bet filosofine interpretavimo prasme. Gyvūnai kaip gamtos 
padarai jau yra , paskirti ' bei , apibrėžti ' juos kildinusių būtinybės 
dėsnių.  Pavadinti juos vardu šiuo atžvilgiu reikštų teikti jiems 
tik žodinę prielipą. Tačiau Pradžios knygos autorius pergyveno 
gyvūnus anaiptol ne kaip gamtos daiktus, o kaip tiesioginius Vieš- 
paties kūrinius, kurie buvoja jo akivaizdoje sava atvirybe, vadi- 
nasi, dar neapibrėžti ir nepaskirti. Juos pavadindamas, žmogus 
kaip tik juos apibrėžia bei paskiria. Kitaip sakant, kiekvienas 
kūrinys — vis tiek, ar jis būtų žmogaus ar Dievo — yra reikalingas 
interpretacijos, kad buvotų kaip paskirtasis. Susidūręs su kūriniu, 
žmogus tučtuojau jį interpretuoja, tai yra nusako jo paskirti bei 
prasmę. Gyvūnų šaukimas vardais yra tokios interpretacijos vaiz- 
das. 

Šis vaizdas kaip prasmuo gali mums padėti suprasti ir filoso- 
finę būtybės kaip būtybės interpretaciją, įsikūnijančią ištaros lyti- 
mi: iara yra būtybės apsprendimas. Tai naujas pavidalas, kurį 
būtybė igyja filosofinio interpretavimo veiksmu. Interpretuota 
būtybė buvoja jau kaip apspręstoji. Mes filosofuojame todėl, kad 
apspręstume būtybę jos atvirybėje arba, vaizdingai kalbant, kad 
pašauktume ją , vardu ' ir kad šisai mūsų pašaukimas būtų kartu 
ir jos paskyrimas, tai yra jos prasmė. Tai nėra išskaitymas arba 
dešifravimas to, kas būtybėje būtu buvę ženklais pridengta ir todėl 
paslėpta, kaip filosofinę interpretaciją supranta, sakysime, G. Mar- 
celis, palygindamas ją su muzikinių gaidu skaitymu : « gaidų skai- 
tymas, pasak Marcelio, atitinka tą, ką aš vadinu mąstymu apskri- 
tai»"5, Nes , gaidų skaitymas’ yra dviprasmė sąvoka. Galima 
gaidas skaityti, suvokiant jų muzikinę sąrangą : tai muzikos mokslo 
uždavinys, neturis jokio panašumo su filosofine būtybės interpre- 

tacija. Galima betgi gaidas skaityti, paverčiant jas muzika: tai 
muzikos meno uždavinys, labai artimas filosofinei būtybės interpre- 
tacijai, tačiau labai tolimas dešifravimui, kadangi gaidos anaiptol 
nėra «kryptogramos, vadinasi, tekstas, slepiąs savyje šalutinę 
prasmę » 9, kaip jas aiškina Marcelis. Gaidos yra muzikinio kūri- 
nio atvirybės sutartiniai — tarkime : net dirbtiniai — ženklai. Mu- 
zikas-menininkas (ne muzikas-mokslininkas), skaitydamas šiuos 
ženklus, apsprendžia paties kūrinio atvirybę sava interpretacija : 
muzika kyla ne iš gaidų skaitymo, o iš anos atvirybės interpreta- 
cinio apsprendimo kūrinio atlikimu. Muzika yra galima ir be 
gaidų. 

Tas pat vyksta ir filosofinėje būtybės interpretacijoje. Filo- 
sofinė interpretacija nėra ko nors būtybėje paslėpto atidengimas, 
bet jos atvirybės suėmimas į tam tikrą aprėžtą pavidalą. Tnter- 
pretuodamas būtybę, filosofas teikia jos atvirumui tam tikrą vi- 
durki, aplink kurį jis būtybę sutelkia ir tuo būdu jos atvirumą 
aprėžia. Pilosofinė interpretacija yra būtybės apmatas. Kol būtybė 
buvoja neinterpretuota, tol ji buvoja nesavai, kadangi ji, būdama 
kūrinys, yra, kaip sakėme, apspręsta būti kitam. "Tačiau būti 
kitam ji gali tik tada, kai esti paliečiama interpretacijos. Tik 
interpretacija suveda būtybę vienybėn su mąstančiuoju subjektu, 
įvykdydama būtybės apsprendimą būti santykiu. Filosofavimo 
veiksmu suteiktas būtybei pavidalas arba jos apmatas yra vienybė 
tarp būtybės kaip kūrinio ir filosofo kaip interpreto. Todėl šis 
apmatas nėra grynai objektyvus, kaip mokslo išdavos, kuriomis 
kalba tik daiktas. Bet jis nėra nė grynai subjektyvus, kaip vaiz- 
duotės padariniai, kuriais kalba tik žmogus. Interpretacinis būty- 
bės pavidalas yra nauja tikrovė, kurioje yra ivykęs būtybės kaip 
kūrinio santykinis pobūdis — buvoti kitam. 

Buvoti kitam reiškia betgi turėti antrininką arba, atitraukčiau 
kalbant, atitikmenį kaip antrąjį santykio narį, kuris šiam santykiui 
yra taip lygiai apspręstas, kaip ir pirmasis narys. Būtybės atveju 
toksai antrininkas yra ne kas kitas, kaip žmogus. Juk jeigu būtybė 
savo atvirybe yra apspręsta būti interpretuojama, tai ją pažįstan- 
tysis subjektas yra savaime apspręstas interpretuoti : filosofija kaip 
būtybės apmatas yra neatskiriama nuo žmogaus. Ji priklauso, 
pasak Heideggerio, « žmogaus prigimčiai ir nėra nei mokyklinis 
dalykas, nei savavališkų dingčių (Einfälle) sritis»?". Tai pats 
žmogaus būvis. Štai kodėl anksčiau ir teigėme, kad filosofuoja visi, 
visur ir visados. Net ir neklausiančioji būklė, kurioje filosofavimas 

dingsta būties aiškumo tariamybėje, patvirtina filosofijos sąsają su 
žmogiškuoju būviu, kadangi aną būklę laikome neverta žmogaus. 
Stiglius gi visados nurodo i stingamojo dalyko reikalą, kitaip jis 
nebūtų stiglius. Jei tad neklausiančiojoje būklėje stoksta filosofa- 
vimo, tai ši stoka ir yra atvirkštinis filosofijos būtinybės įrodymas 
(per modum deficientem), kaip kad aklumas yra atvirkštinis įro- 
dymas žmogaus apsprendimo regėti. Interpretuodamas būtybę, 
žmogus įvykdo santykinį pobūdį ne tik būtybės, bet ir savo paties, 
kadangi jis yra nepakeičiamas šio santykio narys. 

Būti tačiau santykyje su būtybe žmogui reiškia būti santykyje 
su savimi pačiu, nes žmogus yra tokia būtybė, kuriai, Heideggerio 
žodžiais tariant, «josios buvime kaip tik rūpi pats šisai buvi- 
mas»!5, Užtat žmogus ir atsigrižta i save, kad filosofuodamas 
vykdytų aną rüpesti. Filosofuoti reiškia interpretuoti pati save. 
Filosofuodamas žmogus kuria savo paties apmatą, vadinasi, ap- 
sprendžia savo atvirybę tam tikru pavidalu, kuriuo jis buvoja 
pasaulyje. Jis yra savęs paties «skulptorius ir poetas» (G. Pico 
della Mirandola). Todėl mūsų meto filosofijoje ir yra nuolatos 
kalbama, kad filosofuodamas žmogus tampąs pačiu savimi (K. 
Jaspers), kad filosofija reiškianti žmogaus įvykdymą (H. Rombach) 
ir t. t. Tai anaiptol nėra filosofijos supsichologinimas ar jos sumo- 
ralinimas. Tai gili metafizinė įžvalga, kad filosofija interpretacijos 
būdu žmogų pagauna ir apsprendžia. Tai, ką žmogus pasaulyje 
vykdo ugdymu, dorove, visuomenės tvarkymu ir net religinėmis 
lytimis, yra ne kas kita, kaip filosofinio savęs paties apmato isto- 
rinis skleidimasis. Kintant šiam apmatui, kinta ir istorinė jo regi- 
mybė. Čia slypi įvairių pakaitų ir net perversmų pagrindas. 

Savęs paties interpretacija turi pagrindinės reikšmės būčiai 
atskleisti. Tačiau ją nagrinėsime vėliau. Šitoje vietoje tik nuro- 
dome, kad filosofija iš tikro yra įvykis tiek būtybei kaip tokiai, 
tiek žmogui kaip būtybei, būtent tuo, kad ji yra jų apmatas arba 
apsprendimas bei pašaukimas , vardu °’, vis tiek kaip ši , vardą ° 
suprasime: kaip kilimą Dievop (Plato) ar kaip žengimą nebütin 
(W. Weischedel). Filosofijos kaip įvykio pasekmės gali būti labai 
skirtingos ir net prieštaringos. Tačiau ji visados lieka įvykis, vadi- 
nasi, tai, kas būtybei kaip kūrinio atvirybei teikia pavidalą ir šiuo 
pavidalu iveda ją į žmogiškąjį būvį, apspresdama juo galop ir pati 
ši būvį. 


18 MARTIN HEIDEGGER, Sein und Zeit, p. 12. 

3. FILOSOFINES TIESOS POBÜDIS 


Būdama interpretacija, o tuo pačiu būtybės apmatas, filosofija 
savaime žadina tiesos klausimą: kiek šis jos apmatas yra tiesa? 
Atsakyti į tai yra svarbu tuo labiau, kad filosofinio apmato įvai- 
rybė yra akivaizdi, kad šioje įvairybėje esama vietos net ir prieš- 
taroms ir kad tai nėra atsitiktinybė ar mūsų mąstymo silpnybė, o 
filosofijos pačios esmės išraiška : būtybės atvirumas yra filosofijos 
įvairumo įgalinimas. Tuo tarpu būtybės atvirumas, kaip minėta, 
pakelia net ir prieštaravimą, kitaip jis nebūtų atvirumas. Tačiau 
kokia prasme tuomet yra galima kalbėti apie filosofinę tiesą? Ar 
filosofinė tiesa yra nuolatinis artinimasis prie vad. , absoliutinės 
tiesos ’, žinant, kad šios niekad nebus galima pasiekti ir kad todėl 
« metafizika niekad nėra užbaigiama», kaip aną klausimą norėtų 
suprasti scholastinio mąstymo atstovai?!?, Ar ji yra nuolatos 
dūžtanti pastanga atidengti vis prisidengiančią bei besislepiančią 
būti, kaip tai nusako Heideggerio mintimi egzistencinė filosofija ? 120 
Ar gal filosofinės ištaros iš viso neturi tiesos pobūdžio, kadangi jos 
negali būti patirtimi patikrinamos, o tik logiškai kontroliuojamos 
ir todėl sudarančios tik «semantine tiesą» (A. Tarski), kaip tai 
teigia loginis ir logistinis pozityvizmas su įvairiomis savo atšako- 
mis? 11 Betgi nušviesti ši klausimą yra galima tik tuo atveju, kai 
įžvelgiame tiesos įvairybę, kylančią iš pažinimo objekto skirtin- 
gumo, kas paprastai praleidžiama pro akis ir kas todėl padaro 
tiesą vienalytę, neišvengiamai vedančią jos apmąstymą aklavie- 
tėn 122, 


1» EMIL CoRETH, Metaphysik als Aufgabe, sudet. veikale Aufgaben der 
Philosophie, Innsbruck 1958, p. 13; plg. JomaNNEsS B. LoTz, Sein und Exi- 
stenz, Freiburg i. Br. 1965, p. 318. 

120 Plg. MARTIN HEIDEGGER, Vom Wesen der Wahrheit, Frankfurt a.M. 
1949, p. 24-25; JosePH MÖLLER, Wahrheit als Problem, München 1971, 
p. 96-98. 

121 Plg. JoserH MöLLER, Wahrheit als Problem, p. 105-123. 

122 Tokioje aklavietėje, atrodo, yra atsidūręs ir M. Heideggerio masty- 
mas tiesos atžvilgiu. Klausdamas tiesos esmės, Heideggeris pastebi, esą 
šiam klausimui nerūpi, ar tiesa yra «mokslinio tyrimo, ar menininio api- 
pavidalinimo, ar mąstančiojo susitelkimo, ar kultinio tikėjimo tiesa » (Vom 
Wesen der Wahrheit, p. 5). Kitaip sakant, mokslinė, meninė, filosofinė ir 
religinė tiesa turinti tą pačią esmę, nes esmės klausimas, pasak Heidegge- 
rio, « žvelgia tik i viena: kas žymi kiekvieną , tiesą ' kaip tiesą » (t. p.). 
Užtat Heideggeris ir daro labai abejotiną išvadą: «Tiesos esmė atsisklei- 
džia kaip laisvė » (p. 12, 18). Tai betgi tinka visu plotu tik tikėjimo tie- 
sai : tačiau /4k 18 dalies tai tinka meninei ir filosofinei tiesai; ir tai visiškai 
netinka mokslinei tiesai, kurios esmė atsiskleidžia tik kaip būtinybė verčia- 

Tiesa, svarstant ją jos sąrangos atžvilgiu, anaiptol nėra vie- 
nalytė. Būdama pažistančiosios galios santykis su paZistamuoju 
objektu, tiesa savaime yra dvinarė ir kaip tik todėl neišvengiamai 
kaiti. Sutikime, kad paZistancioji mūsų galia — bent savo esme — 
visados lieka ta pati. Užtat aiškiai kinta paZistamasis objektas, 
keisdamas tuo pačiu ir jo pažinseną. Pažinti, sakysime, akmenį, 
statulą ir Šv. Dvasią negalima vienu ir tuo pačiu būdu: akmenį 
tiriame, statulą interpretuojame, Šv. Dvasią tikime. Visi šie paži- 
nimo būdai — tyrimas, interpretavimas, tikėjimas — siekia ir pa- 
siekia tam tikrų išdavų, kurias vadiname tiesa. Tačiau juk yra 
visiškai aišku, kad tyrimo prieita tiesa yra kitokio pobūdžio, negu 
interpretacijos tiesa, o tikėjimo tiesa yra vėl kitokio pobūdžio, 
negu tyrimo ar interpretavimo tiesa. Tai anaiptol nereiškia, kad 
tai, kas yra tiesa į tyrimą atremtame moksle, būtų klaida inter- 
pretacijos nešamame mene ar tikėjimo grindžiamoje religijoje. Tai 
tik reiškia, kad mokslo tiesa yra kitokios sąrangos, todėl nesiduo- 
da iš viso perkeliama nei į interpretacijos, nei į tikėjimo sritį, 
todėl nė negali būti čia vadinama ,tiesa' ar , netiesa’. Tas pat 
atvirkštiniu būdu tinka ir meno, ir religijos tiesai. Vadinamoji 
„dvejopos tiesos’ teorija, atstovauta lotyniškojo averroizmo XIII 
šimtmetyje, kaip tik nesuvokė šio įvairialyčio tiesos pobūdžio, 
todėl tą pati teiginį laikė galimą būti tiesa filosofijoje, o klaida 
teologijoje. Šiai teorijai atrodė, kad teiginys visur išlaiko tą pačią 
vidinę savo sąrangą. Iš tikro gi teiginys kinta pagal tai, kokia 
pažinsena jis yra nusakytas : tyrimu, interpretacija, tikėjimu. Jė 
kitokios pažinsenos kilęs teiginys turi ir kitokią sąrangą, Jeigu tad 
klausiame, ar ir kiek šios ar anos pažinimo srities teiginiai yra 
tiesa, turime visų pirma klausti, kokios pažinsenos būdu yra šie 
teiginiai nusakyti, vadinasi, kokią jie turi vidinę sąrangą. 

Filosofijos atžvilgiu tai reikia ypač pabrėžti, kadangi filosofinė 
pažinsena aiškiai skiriasi nuo kitų pažinsenų ir tuo pačiu teikia 
savai tiesai ypatingo pobūdžio. Interpretuodama būtybę kaip 
tokią, filosofija savaime įsijungia i interpretacinio pažinimo (her- 
meneia) sritį ir neišvengiamai prisiima šio pažinimo savybių. Trum- 
pai tariant, filosofinė tiesa yra interpretacinė tiesa. Tai visų pirma 
reiškia, kad filosofinė tiesa mūsų proto neverčia, kaip tai daro 
mokslinė tiesa. Bet ji nestovi mūsų akivaizdoje nė taip, jog ją 
laikytume tiesa, kaip tai yra su tikėjimo dalykais. Filosofinės 
tiesos negalima įrodyti, perkeliant ją į verčiamojo žinojimo plotmę, 


mojo žinojimo pavidalu. Mokslinėje tiesoje laisvės nėra ir negali būti, kaip 
jos nėra mokslo tiriamajame objekte. Kur tiesa atsiskleidžia kaip laisvė, 
ten tyrimas yra neįmanomas, tuo pačiu yra neįmanomas nė mokslas. 

kurioje buvoja mokslo tiesa. Bet jos negalime nė tikėti, padarant 
ją laisvu apsisprendimu, kuriuo laikosi tikėjimo tiesa. Filosofinė 
tiesa nėra nei įrodyta, nei itikėta tiesa. Interpretuodama būtybę 
kaip kūrinį, filosofija nusako savo išvadas kaip interpreto ir kūri- 
nio vienybę, tai yra kaip tam tikrą būtybės apmatą, apré£ianti 
būtybės atvirumą tam tikru vidurkiu ir sykiu telkianti būtybės 
visumą aplinkui šį vidurkį. Būtybės atvirumui teikiamas vidurkis 
yra filosofo, todėl subjektyvus ; telkiama aplinkui šį vidurkį visu- 
ma yra būtybės, todėl objektyvi. Filosofinė tiesa yra subjekto ir 
objekto junginys : ja byloja ne grynas daiktas, kaip moksle, ir ne 
grynas asmuo kaip tikėjime. Filosofinėje tiesoje byloja būtybė žmo- 
gaus jai teikiamu apmatu. Ir kiek pro ši apmatą prabyla būtybės 
visuma, tiek šis apmatas yra tiesa. Filosofinė tiesa yra būtybės 
visumos sanglauda apmato pavidalu. Kiekviena filosofija kuria tokį 
apmatą ; kiekviena stengiasi glausti vienybėn būtybės visumą ir 
šios visumos šviesoje aiškinti atskirus būtybės pradus. Užtat kiek- 
vienas filosofinis apmatas yra visybinis pačiu savimi; kiekvienas 
linksta išsivystyti į sistemą. Ar jis iš tikro sistema ir tampa, tai 
priklauso nuo laiko dvasios ir nuo filosofo polinkių. Tačiau jau ir 
filosofinėje apybraižoje, net filosofiniame aforizme (B. Pascal), slypi 
pastanga išreikšti visumą. Jeigu tad šiandien ir vyrauja įsitikini- 
mas, esą filosofinių sistemų metas yra praėjęs, tai tuo tik nusako- 
mas mūsų laikų filosofijos vaizdas, bet tuo anaiptol nėra panei- 
giama visybinė filosofijos esmė : nekurti sistemos , traktatų ’ būdu 
dar nereiškia atsisakyti visumos, atsidedant tik daliai. Specializa- 
vimosi filosofijoje nėra ir būti negali. Filosofija, kaip anksčiau, 
sekdami M. Scheleriu, teigėme, nėra įmonė, kurioje darbas būtų 
pasidalintas. 

Tačiau kaip tik čia ir prabyla filosofinės tiesos dialektika. Ką 
gi iš tikro reiškia, kad pro filosofinį būtybės apmatą byloja jos 
visuma ir kad tik šis bylojimas padaro jos apmatą tiesa? Kuo šis 
apmatas turi būti būdingas, kad juo kalbėtų būtybė kaip visuma? 
Kadangi būtybė yra kūrinys, o ne daiktas, tai ir jos visuma, prie- 
šingai daiktui, yra ne aprėžta dalių suma (net ir matematinės 
begalybės prasme), o pati jos atvirybé. Būtybė yra , visa' tuo 
atveju, kai ji yra atvira. Betgi ar nesakėme, kad filosofas, teik- 
damas būtybės atvirumui savą vidurki, šį atvirumą kaip tik už- 
skleidžia tam tikru pavidalu? Filosofinis būtybės apmatas yra 
užskleistoji būtybės atvirybė. Nes atvirybės išsemti negalima ; atvi- 
rybę galima tik užskleisti. Ir štai, čia kaip tik atsidaužiame į 
pirmąją minėtos dialektikos puse: nė vienas filosofinis būtybės 
apmatas nėra tiesa, kadangi nė vienas neišsemia visumos kaip 
atvirybės — jau vien todėl, kad istorijoje jis pasirodo visados kaip 

užskleistas. Užtat nė viena filosofijos sistema, srovė ar kryptis 
negali tarti, esą ji atstovaujanti tiesai. Graikų kuklumas vadinti 
filosofiją ne , išmintimi ’, o tik , išminties meile ' yra šios filosofinės 
negalios ir kartu jos dialektikos nuovoka. 

Ar tai reiškia, kad filosofinis apmatas tiesos pobūdžio iš viso 
neturi, kaip to norėtų logistinis pozityvizmas? Anaiptol! Jeigu 
filosofinio apmato tiesa glūdi būtybės atvirumo išraiškoje, tai šią 
išraišką gali teikti ir užskleistas apmatas. Pakartodami teigėme, 
kad interpretuoti būtybę kaip kūrinį galima, tik teikiant jos atvi- 
rybei savą vidurki. Teikti betgi ši vidurkį nereiškia rinktis kurią 
nors būtybės dali ir šiąją suimti į filosofinį apmatą — tokių , dali- 
nių ’ apmatu ar , dalinių ’ filosofijų iš viso nėra 3; — jau pats žo- 
dis , vidurkis’ nurodo, kad jis gali būti teikiamas tik visumai, 
vadinasi, stovėti , viduryje ', o ne , pakraštyje ° kaip dalies išraiš- 
koje. Teikti būtybės atvirybei vidurkį reiškia suvokti jos visumą 
savu atžvilgiu ir šį atžvilgi ikūnyti filosofiniame apmate. Nuosekliai 
tad visi filosofiniai apmatai yra ne daliniai, o tik atžvilginiai : jie 
žvelgia į būtybės atvirybę, vaizdingai tariant, tam tikru , kampu ’, 
iš kurio būtybės atvirybė yra regima savo visumoje, vadinasi, kaip 
atvirybė ir bedugnė, o ne kaip aprėžtybė ar dalis. Filosofo atžvil- 
gis užskleidžia atvirybę tuo, kad jos neregi ir negali regėti , visais 
atžvilgiais '. Bet jis palieka ją atvirą tuo, kad žvelgia į ją visą. 
Vienas atžvilgis į visumą — štai kuo yra būdingas filosofo teikia- 
mas būtybės atvirumui vidurkis. 

Cia susiduriame su antrąja dialektine filosofinės tiesos puse: 
kiekvienas filosofinis apmatas yra būtybės atvirumo išraiška ir 
todėl kiekvienas yra tiesa. Filosofija, palyginta su mokslu, tuo ir 
yra būdinga, kad ji pakenčia savo ertmėje bet kurį filosofinį ap- 
matą kaip lygiai teisėtą, kas yra neįmanoma moksle. Mokslo 
laimėta tiesa yra savai priešingybei iš viso nepakanti: chemija 
nepakenčia alchemijos, ir astronomija — astrologijos. Tuo tarpu 
filosofijoje pro kiekvieną jos apmatą žvelgia būtybės atvirybė, ir 
todėl kiekvienas šis apmatas turi savą vietą filosofijos istorijoje, 
nebūdamas praeitis, kaip tai esti su mokslo pažangos pralenktomis 


123 Tokios šiandien gana ryškiai išsivysčiusios filosofinės šakos, kaip 
„kalbos filosofija ', , meno filosofija °, , technikos filosofija `, , ūkio filosofija ’, 
net , pinigo filosofija ' (G. Simmel), jeigu jos nėra tik filosofiškai apmestas 
nevykęs specialaus mokslo pakaitalas, sudaro esmėje ne ką kitą, kaip minė- 
tus atžvilginius būtybės visumos apmatus : jos visos žvelgia i būtybės visu- 
mą tam tikru žvilgsniu ir todėl anaiptol nepatvirtina pažiūros, esą ir filo- 
sofija galėtų būti paskirstyta į atskiras darbo sritis bei dalis ir kad filoso- 
fas galėtų atsidėti kuriai skirtinai sričiai ar daliai, nenustodamas būti filo- 
sofas. Yra kaip tik priešingai. 

jo išdavomis. Tai nereiškia, kad iš visų šių apmatu sumos, nuolat 
augančios istorijos eigoje, susidarytų visuma. Šitokia mechaninė 
filosofijos įvairumo samprata būtų aiškus tiek būtybės atvirumo, 
tiek filosofinio jos apmato nesuvokimas. Filosofinės sistemos nėra 
tiesos dalys, bet tiesos atžvilgiai, vadinasi, vienkartinis pažįstančiojo 
subjekto žvilgis į būtybės visumą. Būdama santykis, būtybė tuo 
pačiu yra, kaip sakyta, apspręsta buvoti kitam, šis gi , kitas’ yra 
ją interpretuojąs, vadinasi, savu kampu į ją žvelgiąs žmogus. San- 
tykinis būtybės pobūdis savaime veda ją į šitoki žmogaus Zvilgi 
iš savo , kampo °’, kuris tačiau būtybės atvirumo nenaikina, leis- 
damas šalia saves buvoti aibei kitų žvilgių — iš kito , kampo’. 
Užtat istorinis filosofijos kelias lieka visados atviras. Jis neveda 
filosofijos į tiesą ta prasme, tarsi tiesa stovėtų šio kelio gale ir 
tarsi įvairiais keliais einą filosofijos apmatai galų gale susitiktų 
vad. , pilnutinės tiesos’ vienybėje. Filosofijos istorijos kelias yra 
paZistanciojo subjekto laisvės kelias, kuriame tiesa lydi kiekvieną 
jo žingsnį, tačiau interpretacinė tiesa, išaugusi iš filosofo pastangų 
mąstyti būtybės atvirybe savu žvilgiu ir kurti savą jos apmatą : 
interpretacinėje tiesoje interpretas yra sudedamoji tiesos dalis. Be jo 
būtybė būtu daiktas, ir jos apmąstymas iásisemtu šio daikto tyri- 
mu. Tuomet visa žinija virstų grynu pozityvizmu, kuriame nebe- 
būtų vietos nei interpretacijai, nei tikėjimui. Interpretacinė filo- 
sofinės tiesos dialektika kaip tik ir saugo žiniją nuo tokio susiau- 
rinimo bei iškreipimo. Šia prasme filosofija iš tikro stovi žmogiš- 
kojo pažinimo laisvės sargyboje. 

I. BÜTIES IESKOJIMAS: M. HEIDEGGERIS 


Ligšiolinėje mūsų apmąstymo eigoje nuolatos pabrezeme du 
dalyku : 1. kad filosofijos objektas yra būtybė kaip būtybė ir 2. kad 
būtybės sklaidos tikslas yra ne ji pati, o būtis. Kitaip tariant, 
filosofavimas neišsisemia vien būtybės apmąstymu. Išsivystydama 
« filosofija, pasak M. Heideggerio, virsta klausimu, kuris negali 
laikytis tik būtybe »!. Būtybės pažinimas užtat nėra nė filosofijos 
prasmė, vadinasi, pilnutinis bei vidinis jos uždavinio įvykdymas. 
To paties Heideggerio žodžiais tariant, filosofija yra tik tada filo- 
sofija, kai žino, « kurlink ji keliauja »2. Šisai gi , kurlink ' ir yra 
būtis. Būtybė yra tik pakopa pakeliui į būtį. Tai Heideggeris yra 
nusakęs gana įtaigiai: « Klausti būties visų pirma reiškia klausti 
būtybės kaip būtybės. Šiuo klausimu yra aptariama (bestimmt), 
kas yra būtybė. Atsakius gi į šį klausimą, yra aptariama būtis »3. 
Tokiu keliu esame lig šiol ir ėję. Sklaidydami filosofavimą kaip 
būtybės interpretaciją, esame nusakę, kas yra būtybė kaip tokia. 
Nūn belieka mums antrasis kelio tarpsnis, būtent : sklaidyti pasiek- 
taji būtybės aptarimą ir iš jo kildinti atsakymą, kas yra būtis. 
Nes, kaip jau pradžioje minėjome, būtis gali būti atskleista tik 
būtybėje ; pagrindą galime suvokti tik pagristajame. Todėl rastas 
atsakymas, kas yra būtybė kaip būtybė, virsta savaiminga nuoroda 
atsakymo, kas yra būtis. 

Išeities tašku šios nuorodos sklaidai renkamės M. Heideggerio 
pastangą būčiai nusakyti. Nes nė vienas pastarųjų laikų mąstyto- 
jas nėra tiek atsidėjęs būties klausimui, kiek Heideggeris. Visi jo 
raštai yra perpinti šiuo rūpesčiu — net ten, kur jis dėsto filosofines 
kitų sampratas: Platono, Kanto, Nietzschės*, taip kad J. B. Lo- 
tzas teisingai pastebi, jog « Heideggerio filosofija yra ne egzisten- 
cijos, o būties filosofija: pagrindinis jo klausimas krypsta ne i 


1 MARTIN HEIDEGGER, Vom Wesen der Wahrheit, p. 24. 

* MARTIN HEIDEGGER, Was ist das - die Philosophie?, p. 33. 

3 Cit. RICHARD WissER, Heidegger im Gespräch, p. 74. 

1 Pig. MARTIN HEIDEGGER, Platons Lehre von der Wahrheit, Bern 1947; 
Kant und das Problem der Metaphysik, Frankfurt a.M. 1951; Nietzsche, 
Pfullingen 1961. 

egzistenciją arba žmogų, bet į būtį »5. Žmogaus sklaida žinomiau- 
siame jo veikale Būtis ir laikas yra buvusi, paties Heideggerio 
prisipaZinimu, tik ryžtas « praskinti mąstymui taką, kad jis jau 
skirtinai (eigens) apmąstytų būtį jos tiesoje », kadangi, tik « priėjęs 
santyki su būties tiesa, mąstymas pasiekia žmogaus esmę » *. Zmo- 
gus kaip būties atsivėrimo vieta («Da») įgalina mąstymą žengti 
šion atvirybėn, betgi tai, ką jis ten sutinka, yra ne žmogus, o 
būtis, ir tik sutiktos būties tiesoje grįžtamuoju būdu nušvinta ir 
pats žmogus. Užtat savas mintis, išdėstytas Būties ir laiko pus- 
lapiuose, Heideggeris tebelaikė tik būties mąstymo paruoša, prie 
jų vėliau nebegrįždamas ir net atsisakydamas nevieno anksčiau 
vartoto metafizinio termino, kaip hermeneutika, ontologija, egzis- 
tencija, transcendencija, pastaruoju metu ir žodžio , filosofija ', 
keisdamas ji , mąstymu °, kadangi visi šie terminai, Heideggerio 
pažiūra, grąžiną jį į metafiziką, kurią jis — bent senąja prasme — 
kaip tik mėginąs pergalėti ". 

Regint tad filosofijos prasmę būties atskleidime, yra pravartu 
ir net būtina visų pirma pažvelgti į Heideggerio kelią būties linkui 
ir pasiklausti, ar šis jo kelias nėra kartais buvęs vienas iš anų 
girios Suntakiu (Holzwege), apie kuriuos pats Heideggeris kalba, 
esą «jie yra užžėlę ir staiga baigiasi neišbrendamybėje », ir kuriais 
eidamas «kiekvienas pasiklysta skyrium, tačiau tame pačiame 
miške » 8. Vis dėlto net jei ir pasirodytų, kad Heideggerio eitas 
kelias yra baigęsis nebeišbrendamame tankumyne, kaip ir visi 
„malkakirčių ' keliai, tai ir šiuo atveju jis būtų mums didžiai pa- 
mokomas, nes pats Heideggeris žinojo, kurlink jis keliauja. Jis 
žinojo, kad jo kelias, galimas daiktas, nėra nei vienintelis, nei 
tikras. Tačiau « tai nuspręsti, teisingai jis sako, yra įmanoma, tik 
ši kelią nuėjus (nach dem Gang) »®. 


® JOHANNES B. Lomz, Sein und Existenz. p. 97. — Jau 1929 m. filosofų 
susitikime Davose (Šveicarijoje), svarstant Kanto santyki su metafizika, M. 
Heideggeris prieštaravo jo irikiavimui i egzistencijos filosofų eilę ir tai 
vėliau nesyki pakartojo (plg. FRITZ HEINEMANN, Existenzphilosophie — le- 
bendig oder tot?, Stuttgart 1954), atsiribodamas tiek nuo J. P. Sartre, tiek 
nuo K. Jasperso (plg. Orro PÖGGELER, Der Denkweg Martin Heideggers, 
Pfullingen 1963, p. 169-170). 

* MARTIN HEIDEGGER, Was ist Metaphysik?, p. 12, 15; plg. Vom We- 
sen des Grundes, p. 39, išnaša 59. 

"Plg. OTTO PÖGGELER, Der Denkweg Martin Heideggers, 163-188. 

® MARTIN HEIDEGGER, Holzwege, Frankfurt a. M. 1950, p. 3. 

® MARTIN HEIDEGGER, Sein und Zeit, p. 437. 

l. PRIEKAISTAS VAKARŲ MĄSTYMUI 


Yra būdinga, kad kelio į būtį Heideggeris ieško ne kuriame 
nors atitrauktiniame pradmenyje, bet istorijoje : būtis turinti savą 
lemti arba likimą (Geschick), todėl esanti suvokiama tik laiko 
akiratyje; šis gi akiratis dabarties žmogui esąs Vakarų mąstymo 
išsivystymas. Ji apžvelgęs, Heideggeris tariasi galis tvirtinti, kad 
Vakaru mąstymas pamiršęs būtį būtybės dėlei. Tiesa, pradiniai grai- 
kų mąstytojai būti regėję ir ją mąstę. Kadangi tačiau būties regi- 
mybė yra galima tik būtybėje, todėl ši greitai virtusi vieninteliu 
mąstymo objektu, tuo tarpu būtis užsiskleidusi, buvusi būtybės 
užgožta ir galop dingusi iš Vakarų mąstymo : « Nuo Anaximandro 
ligi Nietzschés būties tiesa liko slaptoje», teigia Heideggeris 10, 
Būties vardu buvusi vadinama būtybė, pačios būties nebepagau- 
nant ir jos net iš viso nebesuvokiant. Metafizika kalbėjusi apie 
«būtybę visumoje», o maniusi kalbanti «apie būti»; ji tarusi 
«būtis», o supratusi « būtybę kaip būtybę». Sąvokos , būtis’ ir 
„būtybė ' maišiusiosios Vakarų mąstyme nuolatos, ir ši maišatis, 
pasak Heideggerio, pasiekusi savo viršūnę « teiginiu, kad metafizika 
kelianti būties klausimą » (t. p.). Tuo tarpu būties pamiršimas kaip 
tik ir reiškiąsis tuo, «jog žmogus nuolatos regi ir naudoja tik 
būtybę », bet, negalėdamas išsiversti be būties, padaro ją « ben- 
driausia bendrybe (das Generellste) » ir tuo sujaukia tai, kas ne- 
privalo būti jaukiama: «Jau nuo seno , būtis’ atstoja , būtybę’ 
ir atvirkščiai » 12. 

Būties ir būtybės neskyrimas, o tuo pačiu būties pamiršimas 
— būtybės pamiršti negalima, kadangi ji visados buvoja mums 
priešpriešiais kaip ši ar ana, — prasidėjęs, pasak Heideggerio, Pla- 
tono mąstymu. Platonas buvęs pirmasis, kuris tiesą (gr. alėtheia) 
supratęs nebe kaip pačios būties atsiskleidimą (Unverborgenheit : 
šitaip Heideggeris verčia graikiškąjį Zodi , alėtheia °), o kaip büty- 
bės sutarimą su idėja : idėja yra tai, kas apsprendžia būtybės tiesą 
ir tuo pačiu iškyla viršum būtybės kaip jos mastas: « Aleteja pa- 
tenka po idėjos jungu». Tuo pačiu kinta ir «tiesos buveinė », 
nes kol tiesa yra būties atsiskleidimas, tol ji buvoja būtybėje « kaip 
pagrindinis pačios būtybės bruožas»; virtusi gi sutarimu arba 
atitikimu (homoiosis. adaeguatio), tiesa tampa « žmogiškojo proto 


1 MARTIN HEIDEGGER, Was ist Metaphysik?, p. 10. 

ı Ten pat, p. 11. 

12 MARTIN HEIDEGGER, Über den Humanismus, p. 26. 

" MARTIN HEIDEGGER, Platons Lehre von der Wahrheit, p. 41. 

laikysena būtybės atžvilgiu » ir tuo pačiu žmogaus kaip « pažįstan- 
čiosios būtybės žyme »“4. Kitaip sakant, tiesos buveinė persikelia 
iš būtybės į ją pažistantijį subjektą. Tai, ką šimtmečiais vėliau 
nusakė Descartas, « veritatem proprie vel falsitatem non nisi in 
solo intellectu esse posse — tiesa ar klaida tikraja prasme gali buti 
tiktai prote », jau slypi sava užuomazga platoniškojoje tiesos sam- 
pratoje ir žodiškai girdėti Aristotelio teiginyje : «klaida ar tiesa 
yra ne daiktuose, bet prote». Tuo būdu Platono pradėtas mąs- 
tymas nusakąs « būtybės būti kaip idėją »!*. Tai metafizika, kurios 
vardo atoskambių irgi jau aidį Platono raštuose: mąstymas per- 
žengiąs (met' ekeina) tai, kas čia, mūsojoje žemėje, yra tik at- 
vaizdas ir šešėlis. 

Šisai mąstymo peržengimas (meta) esąs randamas Vakarų 
mąstyme visą laiką. Visą laiką yra buvę žvelgiama į idėją, vis 
labiau tolstant ne tik nuo būties atsivėrimo (alėtheia), bet net ir 
nuo būtybės kaip vietovės, kurioje būties atsivėrimas galis būti 
patiriamas : « Žmogus mąstė tiesos esmę prasme teisingo atitikmens 
tarp būtybės ir ,idėjų ' ir vertino kiekvieną tikrovę pagal , verty- 
bes * » 17, Svarbu čia ne tai, kokių idėjų ar vertybių buvę turėta, 
bet tai, «kad apskritai tikrovė buvusi aiškinama pagal , idėjas ' 
ir sveriama pagal , vertybes '» (t. p.). Tiesos pajungimas idėjai 
buvęs kartu ir jos pajungimas pažistančiajam subjektui. Platono 
mąstymas Vakarų filosofijos istorijoje anaiptol nėra praėjęs; jis 
yra buvęs visados dabartinis — ne kaip saugojama atgyvena ir ne 
kaip senovės mėgdžiojimas, o kaip « įsitvirtinusi ir nebepajudinama 
visos į mus artėjančios pasaulio istorijos tikrenybe »18. Ši gi artė- 
janti istorijos tikrenybė esanti, Heideggerio pažiūra, ne kas kita, 
kaip pilnutinis nikilizmas, kurio keletą bruožu Nietzsche, tiesa, 
pažinęs bei paskelbęs, kurio «esmės tačiau jis niekad nesuvokęs, 
kaip ir visa metafizika prieš ji »!?, kadangi pati « metafizika savo 
esme yra nihilizmas »?°; ji apmąstanti būtybę, o pamirštanti būtį, 
tarsi ši būtų niekis: « Nihilizmo esmė juk ir slypi tame, kad pati 
būtis virsta niekiu » (t. p.). 

Tai, pasak Heideggerio, turį nepaprastos istorinės reikšmės. 
Nes filosofijai pamiršti būti nėra tas pat, kas filosofijos profesoriui 


4 Ten pat, p. 42, 46. 

5 Ten pat, p. 44-45. 

16 Ten pat, p. 48. 

1 Ten pat, p. 51. 

18 Ten pat, p. 50. 

19 MARTIN HEIDEGGER, Holzwege, p. 244. 
20 Ten pat, p. 245. 

pamiršti skėti?!. Būties pamiršimas esanti galybė, «kurioje yra 
paskendusi visa filosofija »*2. Tai nėra nei nesusipratimas, nei 
klaida, nei « menkesnis ankstesniojo Vakarų mąstymo pajėgumas »?. 
Tai įvykis, apsprendęs « modernųjį laikotarpi » tuo, kad čia « žmo- 
gus vis išskirtiniau pasiliko tik prie būtybės» ir kad žmogaus 
santykio su būtimi stoka vis labiau pradėjo būti patiriama kaip 
paties žmogaus vienišumas (Verlassenheit): žmogus pasijuto esąs 
būties paliktas. Užtat būties pamiršimas ir sudarąs, pasak Hei- 
deggerio, jos pačios istoriją bei priklausąs jos pačios likimui ®. 
Sykiu betgi jis lemiąs ir žmogaus likimą, nes, Heideggerio nuomo- 
ne, visi ženklai rodą, kad būties pamiršimas ateityje tik gilėsiąs : 
žmogus esąs pasiryžęs tiesiog įsikurti būties pamiršime ?*. Nuose- 
kliai tad mąstytojo uždavinys dabar ir esąs nurodyti į šią būties 
pamiršimo reikšmę, iš naujo klausiant, kas gi iš tikro yra meta- 
fizika savo esme. Šis klausimas «būties pamiršimo bėdoje yra 
mąstymui gal būt pats svarbiausias » *7. 

Laikydamas Vakarų mąstymo istoriją vis gilėjančiu būties 
pamiršimu, Heideggeris imasi šį pamiršimą pergalėti tuo, kad 
savojo mąstymo vidurkin stato «būties tiesą »: formulė, einanti 
per visus jo raštus tarsi raudona gija. Ligi šiol Vakarai mąstę 
tik būtybę ir todėl kūrę tik metafiziką. Tačiau metafizika nepa- 
stebėjusi, «kas būtybėje (on), kiek ši yra atsiskleidusi, jau yra 


7 Plg. MARTIN HEIDEGGER, Zur Seinsfrage, p. 35. 

2 MARTIN HEIDEGGER, Was ist Metaphysik?, p. 17. 

23 MARTIN HEIDEGGER, Über den Humanismus, p. 18. 

24 Plg. MARTIN HEIDEGGER, Was ist Metaphysik?, p. 17. 

25 Plg. MARTIN HEIDEGGER, Zur Seinsfrage, p. 35. 

2° Plg. MARTIN HEIDEGGER, Was ist Metaphysik?, p. 11. — Filosofijos 
suskilimą į šakas (Disciplinen) — i etiką, logiką, fiziką — Heideggeris regi 
taip pat Platono mokykloje ir laiko ši suskilimą prasidedančiu Vakaru mąs- 
tymo nuosmukiu: « Šios šakos atsirado tuo metu, kai mąstymas virto 
, filosofija ’, filosofija — mokslu (episteme), o mokslas — mokyklos reikalų 
bei mokyklinių užsiėmimu. Šitaip suprastos filosofijos eigoje kyla mokslas, 
bet dingsta mąstymas » (Über den Humanismus, p. 39). Mokslas mąstymo 
atstoti negalis, nes «mokslas nemąsto » (cit. RICHARD WISSER, Heidegger 
im Gespräch, p. 71). Todel mokslo valdomame istorijos tarpsnyje ir tega- 
lima skelbti, kaip tai daré Nietzsche, kad , Dievas yra miręs’. Tačiau 
Nietzschė klydęs, — čia slypi jo nesuvokimas nihilizmo esmės, — manyda- 
mas, esą mokslo tarpsnyje galima eiti Dievo ieškotų. Mokslo valdomos 
istorijos žmonės «nebegali ieškoti, kadangi nebegali mąstyti. Vieši stovi- 
niuotojai (čia Heideggeris turi galvoje Nietzschės minimą rinkos minią, 
Mc.) panaikino mąstymą, pakeisdami ji plepalu » (Holzwege, p. 246). Vie- 
nintelis ieškotojas ir todėl mąstytojas esąs anasai Nietzschės pamišėlis, 
kuris šaukęs, kad Dievas mirė. «O gal gi ten iš tikro šaukė mąstytojas 
de profundis?», klausia Heideggeris (t. p.). 

27 Ten pat, p. 12. 

kartu ir paslėpta»; užtat dabar ir reikią «iš naujo apmąstyti, 
kas gi iš tikro norima tarti žodžiu , on - esąs»; tai yra, «kas bū- 
tybėje slepiasi »?8 ; reikią klausti pagrindo, į kuri « filosofijos medis 
leidžia šaknis ir kuris šiąsias maitina »%. Tai klausimas, jau per- 
žengiąs metafiziką, peržengdamas būtybę kaip nuolatinį metafizi- 
kos objektą. « Kadangi metafizika klausia būtybės kaip būtybės, 
sako Heideggeris, todėl ji ir lieka prie būtybės, negrizdama pas 
būti kaip būtį. Metafizika, nuolatos mąstydama būtybę kaip bū- 
tybe, nemąsto pačios būties» (t.p.) Dar daugiau: « Metafizika 
būties tiesos klausimo ne tik nekelia, bet, pasilikdama būties už- 
marštyje, ji net užtveria jam kelią »°°. Tuo būdu « filosofija nesu- 
sitelkia prie savo pagrindo, o nuolatos nuo jo, metafizikos pade- 
dama, tolsta, nors ir niekad iš jo ištrūkti negali»3!. Istoriškai 
metafizika yra būti pamiršusi, esmiškai tačiau ji niekad nėra bu- 
vusi iš būties išsprūdusi. Tai teikia Heideggeriui vilties grąžinti 
filosofiją atgal į būti kaip į požeminį kiekvieno mąstymo šaltinį : 
Heideggerio mąstymas « eina atgal į metafizikos pagrindą »32. Todėl 
Heideggeris teisingai ginasi, kai jo « mąstymo bandymai yra ap- 
šaukiami metafizikos ardymu » 9?. Be abejo, jis teigia, kad « meta- 
fizikos nugalėjimas yra būties pamiršimo nugalėjimas »; tačiau čia 
pat priduria, jog šis nugalėjimas kaip tik « atsigrįžta į metafizikos 
esmę »*4, vadinasi, į tai, kas metafizikos yra buvę pamiršta, bet 
kas iš tikro ją yra grindę visą laiką, būtent: į būti. Metafizikos 
nugalėjimas yra tad būties pamiršimo nugalėjimas arba metafizikos 
grąžinimas į pačias jos šaknis. Tai jos apvalymas, kaip Heideg- 
geris žodiškai sako, « nuo įprastinių bei tuščių įvaizdžių », kad būtų 
jai laimėtas « pirmykštis būties patyrimas » 35, 

Ir vis dėlto šio patyrimo laimėjimas Heideggerio mąstyme yra 
didžiai abejotinas. Suvokdamas būties pamiršimą kaip pačios bū- 
ties likimą, išsiskleidusi Vakarų mąstymo istorijoje, Heideggeris tuo 
pačiu yra verčiamas mąstyti priešpriešiais visai ligšiolinei filoso- 
fijai. « Heideggeris yra sukilėlis, pastebi F. Heinemannas. Jis 
maištauja prieš praeities metafiziką ... Istorinės jo knygos, pav. 
apie Kantą ir Platoną, yra anti-interpretacijos, išaugusios iš prie- 
šybės ankstesnei šių mąstytojų interpretacijai»?9. Antra vertus, 


28 Ten pat, p. 19. 

2 Ten pat, p. 8. 

20 MARTIN HEIDEGGER, Über den Humanismus, p. 31. 

31 MARTIN HEIDEGGER, Was ist Metaphysik?, p. 8. 

2 Ten pat, p. 8; plg. Über den Humanismus, p. 41. 

33 MARTIN HEIDEGGER, Zur Seinsfrage, p. 36. 

* Ten pat, p. 35. 

3 Ten pat, p. 36. 

55 FRITZ HEINEMANN, Existenzphilosophie - lebendig oder tot?, p. 95. 

Heideggerio , sukilimas ' stumia mąstymą ne priekin, o grąžina jį 
atgal. « Heideggeris, pasak to paties Heinemanno, yra greičiau 
atgal dairąsis anti-revoliucininkas, negu priekin žvelgiąs revoliu- 
cininkas » (t. p.), būtent todėl, kad savu mąstymu jis mėgina su- 
čiupti ar bent apčiuopti pradžią (archė) ir todėl virsta, L. Ga- 
brielio pažiūra, «archeo-loginio mąstymo tipu »??. Heideggeris 
nenori atnaujinti ar pratęsti jokios filosofijos, o visas jas peržengti 
atbuliniu žingsniu ir žvelgti į būtybę — sakysime : į žmogu (Da- 
sein) — iš jos pradžios, iš jos pagrindo, kuriuo būtybė nėra. Es- 
minis Heideggerio mąstymo siekis yra užeiti mąstymu užu būtybės 
ir mąstyti būtybę kaip tai, kas yra ne ji pati, tačiau kas vis 
dėlto pro ją švyti bei byloja. 

Tai yra betgi galima tik tuo atveju, kai mąstymas kyla iš 
tam tikros pirmykštės nuojautos, kuri pačiam mąstytojui yra gal 
ir labai sava, kuri tačiau vargu ar gali būti nusakyta žodžiais ir 
todėl prieinama bet kuriam mąstytojui. Pats Heideggeris prisipa- 
žįsta, kad jo keliami klausimai « yra nepaprastai sunkūs ir įpras- 
tiniam suvokimui, tiesą sakant, neprieinami »38. Todėl jis jaučiasi 
esąs niekad ir niekeno nesuprastas, nes kiekviena jo minties iš- 
raiška ne jo paties žodžiais esanti jau jos iškraipa — kaip tik 
todėl, kad ši mintis nėra logiškai suvokta, o tik priešlogiškai nu- 
jausta. Nusakyta įprastinėmis sąvokomis ir perkelta i logikos 
plotmę, ji virsta kažkuo kitu, negu yra buvojusi anoje pirmykštėje 
nuojautoje. Ir juo labiau Heideggerio nuojauta įtaigauja jo mąs- 
tymą, juo šis mąstymas darosi painesnis, taip kad ankstesnės jo 
mintys reikalauja būti vis iš naujo peraiškinamos paskesniuju sam- 
pratų šviesoje. Nuosekliai tad visas Heideggerio minties kelias yra 
ne kas kita, kaip jo paties vykdoma nuolatinė savęs interpreta- 
cija: kiekvienas paskesnysis veikalas yra pirmesniojo atitiesimas, 
perstatymas, peraiškinimas. « Aš nežinau, sako F. Heinemannas, 
filosofijos istorijoje kito tokio pavyzdžio, kur autorius vėlesniame 
savo išsivystymo tarpsnyje būtų tiek naujai interpretavęs pagrin- 
dini savo veikalą (čia Heinemannas turi galvoje Heideggerio Būtis 
ir laikas, Mc.), jog ši interpretacija prieštarautų ne tik visoms 
ankstesnėms interpretacijoms, bet net tiesiog ir paties originalo 
prasmei»??, Tai patvirtina ir O. Pöggeleris, sistemingai bei išsa- 
miai aprašęs Heideggerio minties kelią. Mastydamas priešpriešiais 
visai ligšiolinei metafizikai, Heideggeris tuo nurodo, kad būties 
mąstymas būtinai yra kitokios rūšies, negu būtybės mąstymas. 


37 LEO GABRIEL, Ezistenzphilosophie. Von Kierkegaard zu Sartre, Wien 
1951, p. 127. 

33 Cit. RICHARD WissER, Heidegger im Gespräch, p. 76. 

*? FRITZ HEINEMANN, Existenzphilosophie - lebendig oder tot?, p. 91. 

Pereinant nuo būtybės į būtį, kinta ne tik mąstymo objektas, bet 
ir pats mąstymas: « Būties kaip tokios klausimas yra kitos esmės 
ir kitos kilmės », pastebi pats Heideggeris ?. Bet kadangi ir Hei- 
deggerio mąstymas yra išaugęs iš ligšiolinės metafizikos ir todėl 
gali būti reiškiamas irgi tik paveldėtais metafiziniais terminais, tai 
galop atsitinka, jog Heideggeris pradeda mąstyti priešpriešiais ir 
sau pačiam, stengdamasis laisvintis iš įprastinės metafizikos ir tuo 
pačiu tolti nuo pirminės savo paties išraiškos. Jo minties kelias 
tampa, pasak Pöggelerio, « nuolatinėmis grumtynémis už toki pra- 
dinio savo taško (Ansatz) persvarstymą, kad šisai taptų atviras 
būties tiesos patyrimui; Heideggeris vis iš naujo ir iš naujo per- 
stato savo paties mąstymo pradmenis » . O nepajégdamas daugiur 
ankstesniems žodžiams teikti savos prasmės, jis, kaip minėta, arba 
šių žodžių visiškai atsisako, arba jų vietoje kuria naujų, kurie 
tačiau jo minties ne tik neparyškina, bet ją dar labiau sujaukia : 
Heideggerio mąstymas eina kas kartą vis tamsyn, kadangi jo 
naujadarų prasmė yra vos nujaučiama, bet negali būti aiškiai 
ištariama 4. Heideggerio esmėžodžiai (Grundworte) yra, pasak 
Pöggelerio, «tik jo mąstymo kelrodžiai (Leitworte) »; jie atveria 
« antdurį, tačiau neistengia nusakyti to, kas iš tikro turi būti nu- 
sakyta »*3. Tai ir sudaro didžių keblumų tiek Heideggeriui suprasti, 
tiek ypač jam interpretuoti — pirmoje eilėje ne vokiečių kalba. 


^ MARTIN HEIDEGGER, Einführung in die Metaphysik, p. 14. 

41 OTTO PÖGGELER, Der Denkweg Martin Heideggers, p. 163. 

12 Būdingas tokios tamsios nuojautos pavyzdys gali būti Heideggerio 
vartojamas žodis , Wesen’ veiksmažodine prasme. Metafizinėje kalboje 
šis žodis reiškia , esmę ', kartais , būtybę’ (ypač gyvąją). Seniau betgi jis 
reiškė „vietą“, kur kas nors pasilieka, arba , buveinę’ (plg. HERMANN 
PauL, Deutsches Wörterbuch, Halle a. d. S. 1935, p. 651). Heideggeris kaip 
tik grižta į šią senąją prasmę ir labai dažnai vartoja Zodi , Wesen" veiks- 
mažodine prasme, vadinasi, prasme daiktavardžio, padaryto iš veiksmažo- 
džio ,wesen', kurio yra išlikusi tik vienaskaitos trečiojo asmens lytis 
„west ', lietuviškai galima išversti žodžiu ,buvoja'. Pastaruosiuose Hei- 
deggerio raštuose ši veiksmažodinė prasmė prasikiša vis dažniau, taip kad 
tokie jo posakiai, kaip « das Wesen der Wahrheit », «das Wesen des Seins » 
darosi dviprasmiai: neZinia, ar jais Heideggeris nusako tiesos ir büties esme, 
ar kalba apie tiesos ir būties buvojimą ir net buveinę. Senųjų konkretiniu 
žodžių suabstraktinimas yra gal pats būdingiausias Heideggerio kalbos 
bruožas, padarąs šią kalbą dvelkiančią senoviniu pirmykStumu, apsunki- 
nančiu pagauti tikrąją jos prasmę. 

5 OTTO PÖGGELER, Der Denkweg Martin Heideggers, p. 158. 

2. BümIS IR BÜTYBÉ 


Apkaltines Vakaru filosofiją, atsidéjus tik būtybei, o pamiršus 
būtį, Heideggeris stengiasi pats kelti būties klausimą: « Ka mes 
iš tikro manome, tardami žodį , būtis '? » Nes «kiekviena ontolo- 
gija ... lieka principe akla ir iškreipia tikrąjį savo pačios siekį, jei 
ji visų pirma pakankamai neišaiškina būties prasmės ir šio aiški- 
nimo nepadaro pagrindiniu savo uždaviniu »*. Dažnai girdimą 
teiginį, esą būties klausimas yra jau savaime keliamas, apmąstant, 
«kas yra būtybė kaip tokia savo visumoje», Heideggeris laiko 
nepakankamu ir net klaidinančiu, kadangi šis apmąstymas yra 
daugiaprasmis «ir savo daugiaprasmiškumu kaip tik rodo, jog 
būties prasmės klausimas tebėra neapvaldytas»; dar daugiau : 
klausti, «kas yra būtybė kaip tokia savo visumoje, reiškia kelti 
šį klausimą pasiklydus (aus der Irre)». Būti gi pasiklydus nėra 
būti padarius tą ar kitą atskirą klaidą : tai buvoti klaidynėje kaip 
«atviroje klaidos buveinėje »**. Vakarų metafizika ir yra atsidūrusi 
tokioje « klaidos buveinėje » būties atžvilgiu. Heideggeris užtat ir 
mėgina ją iš šios klaidynės išvesti. Tačiau kokiu būdu? Kaip jis 
pats nusako būties klausimą? 

Pirmasis Heideggerio žingsnis būties linkui yra taip pat prie- 
kaištas: « Metafizika, tiesa, stato priekin būtybę josios būtyje ir 
šiuo būdu mąsto būtybės būti, bet ji nemasto jų abejų skirtumo » **, 
Nuosekliai tad paties Heideggerio mąstymas ir prasideda šiuo skir- 
tumu, būtent pastanga atidengti ontologinę skirtybę tarp būties ir 
būtybės. Nes kol svarstome būtybę kaip būtybę, tol remiamės 
tapatybės dėsniu. Bütybes mąstymas filosofijoje ir jos tyrimas 
moksle būtų neįmanomas, jei būtybė nesireikštų kaip tolygi sau 
pačiai. Tačiau kai tik pereiname į būties kaip būties mąstymą, 
tučtuojau kyla skirtybės klausimas ; skirtybės ne tarp būtybės ir 
būtybės (ontinė skirtybė), bet tarp būtybės ir būties (ontologinė 
skirtybe). Ontines skirtybės plotmėje viena būtybė skiriasi nuo 
kitos tuo, kas ji yra (essentia arba quidditas): tai scholastiné 
metafizika yra nusakiusi gana tiksliai. Tuo tarpu ontologinės 
skirtybės plotmėje būtis skiriasi nuo būtybės tuo, kad ji yra: tai 
Heideggerio keliamas skirtumas, kuris, anot jo, ir yra likęs seno- 
sios metafizikos neapmąstytas. Senajai metafizikai atrodę, kad visa. 


4 MARTIN HEIDEGGFR, Sein und Zeit, p. ll. 

45 MARTIN HEIDEGGER, Vom Wesen der Wahrheit, p. 23. 
* Ten pat, p. 22. 

47 MARTIN HEIDEGGER, Über den Humanismus, p- 12. 

būna vienodai, vadinasi, kad buvimas visur ir visados esąs tolygus 
sau pačiam : būtis būnanti taip, kaip ir būtybė. Heideggeris betgi 
tai paneigia: « Ontologiné skirtybė yra Ne tarp būtybės ir bū- 
ties»*8. Tai reiškia: būtis yra ne-butybé, ir būtybė yra ne-bütis. 
Šisai , Ne’ nusako čia ne kitokią esmę arba prigimtį, kaip tai esti 
vienos būtybės santykyje su kita būtybe arba ontinės skirtybės 
plotmėje, bet paties buvimo skirtumą tarp būties ir būtybės, todėl 
ir vadinamą , ontologine skirtybe ’: būtis būna kitaip, negu būtybė. 
Heideggeris net vengia sakyti, kad «būtis yra», kadangi žodis 
‚yra’ paprastai naudojamas «nusakyti tam, kas yra; o tai yra 
būtybė. Betgi būtis , yra’ kaip tik ne būtybė. Taikomas būčiai 
ir tiksliau nepaaiškintas ,yra' lengvai veda mus į būties kaip 
būtybės sampratą »*. Šiam nesusipratimui išvengti Heideggeris 
užtat mieliau sako, kad «būties esama — es gibt das Sein » arba 
kad «būtis buvoja — das Sein west ». Tai nėra «tik protinio sky- 
rimo padaras (ens rationis)» (t. p.). Juk « būčiai yra esminga būti 
pagrindu», o pagrindui yra esminga būti «ontologiniu būtybės 
grindimu » 5°. Kokiu tad būdu galėtų , pagrindas ’ (būtis) ir , grin- 
džiamasis ' (būtybė) buvoti toje pačioje plotmėje ir būti skiriami 
tik müsojo protavimo? , Pagrindas’ ir ,grindžiamasis ’ skiriasi 
vienas nuo kito patys savimi: juodu yra , Ne' vienas kitam. 
Keldamas aikštėn ši skirtumą, Heideggeris nori padarytį ji tiesiog 
regimą, todėl žodį , būtis’ kartais rašo senoviškai (, Seyn °), kar- 
tais perbraukia jį kryžmais: x. 

Betgi skirtumas tarp būties ir būtybės arba tarp jų stovis 
‚Ne’ nėra, pasak Heideggerio, «niekis nihil negativum prasme » ?!, 
vadinasi, paties buvimo sunaikinimas, paverčiant ji nebütimi. 
« Būtis kaip būtybės Ne» yra greičiau kelias arba būdas, kuriuo 
«yra patiriama būtis iš būtybės pusės» (t. p.), būtent: būtis yra 
patiriama kaip ne-būtybė. Tai vad. , via negativa ', kuriuo nevienas 
mistiškiau nusiteikęs Vakarų mąstytojas — D. Areopagita, M. Eck- 
hartas, J. Boehme, N. Cusanus, iš dalies ir Augustinas — yra mė- 
ginęs nusakyti Dievą. Tuo pačiu keliu eina ir Heideggeris, mėgin- 
damas nusakyti būtį. Todėl jo mąstyme ypač svarbų vaidmenį 
vaidina niekis (das Nichts), pažadinęs priekaištą, kaip jį apibūdina 
pats Heideggeris, esą jo filosofija «atvirai skatinanti neigimo dva- 
sią ir tarnaujanti krikdymui; žlugdanti bet kokią kultūrą ir bet 


48 MARTIN HEIDEGGER, Vom Wesen des Grundes, p. 5; plg. Sein und 
Zeit, p. 4; Zur Seinsfrage, p. 38. 

9 MARTIN HEIDEGGER, Über den Humanismus, p. 22. 

50 MARTIN HEIDEGGER, Vom Wesen des Grundes, p. 46-47. 

s Ten pat, p. 5. 

koki tikėjimą » ? ; «ji vedanti į pažiūrą, kad visa yra niekis ir kad 
todėl neverta nei gyventi, nei mirti; , niekio filosofija ' esanti pil- 
nutinis nihilizmas »®. Gindamasis nuo šio priekaišto, Heideggeris 
paryškina savąjį , via negativa’, einanti, tiesa, per nieki, tačiau 
tiktai ne-būtybės, o nieku būdu ne nebūties (nihil negativum) 
prasme: , niekis ' reiškiąs tai, « kas niekad ir niekur nėra būtybė », 
vadinasi, «kas atsiskleidžia kaip tai, kas skiriasi nuo kiekvienos 
būtybės ir ką mes vadiname būtimi »*4. Niekis kaip ne-būtybė 
esąs pasak Heideggerio, būties patyrimo erdvė: «Sisai niekis bu- 
voja (west) kaip būtis » (t. p.); jis yra «būties šydas »*, vadinasi, 
perregima uždanga, pro kurią būtis mums — nors ir slėpdamosi — 
vis dėlto apsireiškia. Todėl tarti , niekis ° ne-būtybės prasme reiš- 
kia tarti , būtis ': būtybės neigimas yra tuo pačiu būties teigimas. 
Tai pagrindas, kodėl Heideggeris skelbia, kad «niekyje patiriame 
platybę to, kas kiekvienai būtybei yra laidas, kad ji būtų; o tai 
ir yra pati būtis » 59. 

Vis dėlto Heideggeris, apmąstydamas būtį, nepasilieka grynai 
neigiamajame kelyje, tai yra, nemasto jos tik kaip to, «kas nėra 
būtybė »*7. Jis stengiasi pagauti būties prasmę taip pat ir teigia- 
muoju būdu, vadindamas būties mąstymą tokiu mąstymu, kurio 
mintys «kyla iš visai ko kito, negu būtybė, ir yra šiojo kito ap- 
sprendžiamos »*8. Posakis , visai kas kita’ yra pirmoji teigiamoji 
Heideggerio ištara būties atžvilgiu, ir ji kartojasi jo raštuose be 
paliovos. Būtis esanti anaiptol ne «kokia nors būtybės savybė », 
bet «visiškai kas kita, negu bet kuri būtybė». Bet kadangi 
žmogus visur ir visados randa tik būtybę, tai, atsidūręs būklėje, 
kurioje susiduria su anuo visai kuo kitu, negu būtybė, jis pergy- 
vena baimę. « Patyrimas būties kaip visai ko kito bet kurios bū- 
tybės atžvilgiu, žadina baimę » (t. p.). Užtat baimė ir atskleidžia 
būti, atskleisdama nieki kaip « neišsiskleidusi būties buvojimą » 
(t. p.). Tačiau žmogus «savo buvimu yra įjungtas į aną visai ka 
kita»; jis saugo šiam «visai kam kitam laisvą vietą, kad jos 
atvirybėje galėtu būtis buvoti (Anwesen) » 99. 


52 MARTIN HEIDEGGER, Einführung in die Metaphysik, p. 18. 

5 MARTIN HEIDEGGER, Was ist Metaphysik?, p. 40; plg. Zur Seins- 
frage, p. 40. 

5 Ten pat, p. 4l. 

5 Ten pat, p. 46. 

s Ten pat, p. 41. 

57 MARTIN HEIDEGGER, Zur Seinsfrage, p. 38. 

58 MARTIN HEIDEGGER, Was ist Metaphysik?, p. 44. 

5 Ten pat, p. 41. 

60 MARTIN HEIDEGGER, Zur Seinsfrage, p. 38. 


222 FILOSOFIJOS PRASMĖ 


Koks tačiau yra santykis tarp šiojo , visai ko kito’ ir būty- 
bės? Jau minėjome, kad būtis, pasak Heideggerio, nėra kokia nors 
būtybės savybė, vadinasi, būnanti toje pačioje plotmėje, kaip ir 
būtybė ar dargi net palenkta būtybei. Savą ištarą apie būtį kaip 
„visai ką kitą' Heideggeris paryškina kita ištara, būtent : « Būtis 
yra toliau, nei bet kokia būtybė »®, ir ši nuotolį nusako kaip 
, perZengima ’ arba , transcendenciją '. « Būtis ir jos sąranga glūdi 
anapus kiekvienos būtybės ir kiekvieno galimo būtybės požymio. 
Būtis yra transcendens apskritai »®. Mąstyti tad būtį reiškia mąs- 
tyti šį , transcendens ' : tai, pasak Heideggerio, « vienas iš tų klau- 
simu, kurie patys sau perveria širdį — ne kad mąstymas mirtų, 
bet kad perkeistas gyventų »9. Mąstymas gi esti perkeičiamas tuo, 
kad peržengia būtybę kaip būtybę ir mąsto tai, kas yra anapus 
(trans, meta) būtybės. Tai ir sudaro, Heideggerio įsitikinimu, 
tikrąją metafizikos esmę. Tikroji metafizika yra ne peržengti daiktą 
būtybės dėlei, bet peržengti butybe būties dėlei. « Kiekvienas mąstan- 
tysis turi žinoti, sako Heideggeris, kad klausti metafizikos esmės 
reiškia žvelgti tik į tai, kas sudaro būdingą Meta-Fizikos požymį, 
būtent: peržengimas arba būtybės būtis» (t. p.). Jeigu tad Hei- 
deggeris teigia, kad būtis buvoja « esmiškai toliau, negu kiekviena 
būtybė » %, tai reiškia, kad ji buvoja anapus paties būtybės buvimo. 
Būtis yra bütybei tik todėl , visai kas kita ', kadangi ji šiąją per- 
žengia ontologiškai, vadinasi, pačiu buvimu. Būties nuotolis nuo 
būtybės yra paties buvimo nuotolis: būtis būna anapus. 

Peržengimo sąrangoje betgi esama, trijų pradu: kas peržengia 
(subjektas), ką peržengia (objektas) ir kurlink peržengia (kryptis 
bei erdvė). Tr štai, nevisus šiuos pradus Heideggeris apmąsto vie- 
nodai. Transcendencijos subjektas yra savaime suprantamas: tai 
žmogus (das Dasein). Jau vien tuo, kad jis, kaip tai Heideggeris 
nuolatos pabrėžia, laikosi niekyje (hineingehaltet in das Nichts), 
žmogus buvoja «viršum būtybės jos visumoje»®. Dar daugiau : 
transcendencija arba peržengimas «sudaro, pasak Heideggerio, 
subjekto esmę ir pagrindinę jo subjektyvumo sąrangą » 9*; tai yra : 
žmogus tampa subjektu, tik peržengdamas būtybę. Kitaip jis 
buvotu daikto buvimu, nesuvokdamas savęs paties ir todėl netu- 
rėdamas subjekto rango : « Transcendencija pagrindžia žmogų kaip 
ji pati (Selbstheit) » (t. p.). 


© MARTIN HEIDEGGER, Über den Humanismus, p. 19; plg. p. 24. 
#2 MARTIN HEIDEGGER, Sein und Zeit, p. 38. 

* MARTIN HEIDEGGER, Zur Seinsfrage, p. 37; plg. p. 40. 

% MARTIN HEIDEGGER, Über den Humanismus, p. 37; plg. p. 40. 
6 MARTIN HEIDEGGER, Was ist Metaphysik?, p. 32. 

66 MARTIN HEIDEGGER, Vom Wesen des Grundes, p. 18. 

Aiškus Heideggerio mąstyme yra ir peržengimo objektas: jis 
yra būtybė jos visumoje. Tai, kas peržengiama, sako Heideggeris, 
yra ne kokie nors atskiri daiktai, bet «pati būtybė, būtent : kiek- 
viena būtybė» (t. p.). Bütybes buvimo plotmėje nėra nieko, ko 
žmogus neperZengtu. Gali ši plotmė būti ir labai įvairi bei skir- 
tinga sava sąranga ir atskirais savo požymiais bei savybėmis, 
kiekvienu atveju «ji yra peržengiama savo visumoje » 97. 

Tuo tarpu trečiasis peržengimo arba transcendencijos pradas 
— ana ontologinė kryptis bei erdvė, kurios linkui žmogus peržengia 
būtybę jos visumoje, — lieka Heideggerio mąstyme savotiškai sus- 
kilęs ir todėl gana tamsus. Iš tikro, kurlink žmogus žengia, per- 
žengdamas būtybę kaip tokią? Kur jis atsiduria šiuo perZengimu? 
Jei transcendenciją pažadina, kaip Heideggeris teigia, žmogaus 
laikymasis niekyje, tai būtybės peržengimas yra galimas tik arba 
nebūties (, nihil negativum ° prasme), arba būties linkui. Nün, 
kratydamasis priekaištu, esą jo mąstymas yra nihilistinis, Heideg- 
geris tuo pačiu lyg ir nurodytų, kad peržengti būtybės plotmę jos 
visumoje reiškia žengti į būties plotmę : transcendencijos , kurlink ’ 
turėtų būti pati būtis kaip tokia. Nes, peržengiant būtybę, atsi- 
durti nebūtyje reikštų iš tikro pilnutinį nihilizmą. Šiuo atveju 
nihilizmas būtų tai, kas padarytų žmogų subjektu arba pačiu sa- 
vimi. Tačiau tokia išvada iš Heideggerio filosofijos tikrai neplau- 
kia. Lieka tad būtis kaip peržengimo , kurlink' arba tai, kas 
buvoja anapus kiekvienos būtybės. Tai, atrodo, visiškai logiška. 
Vis dėlto aiškaus atsakymo į šį klausimą Heideggerio filosofijoje 
nerandame. Priešingai, transcendencijos , kurlink’ yra, kaip ne- 
trukus regėsime, pats silpniausias Heideggerio mąstymo taškas. 

Nepaisant taip stipriai pabrėžiamo skirtumo tarp būties ir 
būtybės, Heideggeris betgi neatsieja jų visiškai viena nuo kitos. 
Ontologiné skirtybė juk yra, pasak jo, ne kas kita kaip « skirtu- 
mas tarp būties ir būtybės »*8. Tačiau regėti skirtumą galima tik 
ten, kur esama ir tam tikros sąsajos. Kur jokios sąsajos nėra, ten 
ir skirtybės klausimas yra beprasmis. Be abejo, būties ir būtybės 
sąsaja anaiptol nereiškia, kad juodvı būtų kuriuo nors atžvilgiu 
to paties ontologinio rango. Tai tik reiškia, kad juodvi siejasi tam 
tikru santykiu, kuri Heideggeris nusako gana mislinga dvilype 
formule : 1. «das Sein west nie ohne das Seiende » ir 2. «niemals 
ist ein Seiendes ohne das Sein» **. Mūsų pabrauktieji žodžiai yra 


eot > vt >% 


” Ten pat, p. 19. 
* Ten pat, p. 15. 
% MARTIN HEIDEGGER, Was ist Metaphysik?, p. 41. 

ir „ist'. Senas vokiškas veiksmažodis , wesen ', kurio yra išlikusi 
tik lytis , west ', kaip jau anksčiau paaiškinta (plg. III, išnaša 42), 
reiškia , turėti buveinę’ arba buvoti keno nors akivaizdoje (an- 
wesend). Gi tai, kas turi buveinę arba buvoja čia pat, gali būti 
prieinama, prakalbinama, patiriama, pergyvenama. Tai Heideg- 
geris ir turi galvoje, tardamas, kad «das Sein west». Šia prasme 
sąsaja tarp būties ir būtybės galima būtų nusakyti tokiu būdu : 
būtis neturi buveinės be būtybės, būtybė neturi buvimo be būties ; 
būtybė yra būčiai jos reiškimosi vieta, būtis yra būtybės buvimo 
įgalinimas ; būtis be būtybės negali būti patiriama, būtybė be bū- 
ties negali iš viso būti; būtis yra būtina būtybei, kad ši būtų ; 
būtybė yra būtina būčiai, kad ši atsiskleistų. Kadangi tačiau bu- 
tybė niekad ir niekur nėra būčiai tapati, todėl ir būties atsisklei- 
dimas būtybėje niekad ir niekur nėra visiškas: būties atsiskleidi- 
mas arba jos tiesa (alétheia) yra kartu ir jos užsiskleidimas arba 
netiesa. Štai kodėl klaida, pasak Heideggerio, priklauso tiesos 
esmei. 


3. BüTIS KAIP PAGRINDAS 


Svarbiausia betgi Heideggerio ištara būties atžvilgiu yra būties 
ir pagrindo tapatybė : būti pagrindu «yra transcendentalinis būties 
esmės pobūdis apskritai»"?. Sklaidydamas Leibnico formuluotą 
„pakankamo pagrindo dėsnį — principium rationis sufficientis ’, 
Heideggeris nepasitenkina nurodęs, kad šis dėsnis yra valdęs visą 
Vakarų logiką ir Leibnico formule pasiekęs jos išsivystymo viršūnę. 
Jis regi jame žymiai daugiau, būtent: pakankamo pagrindo dėsnis 
kyląs 1$ pačios būties kaip esančios pagrindu ir todėl atveikiąs 
būtybėje kaip reikalaujančioje pagrindo. « Kiekviena būtybė kaip 
būtybė, sako Heideggeris, tik todėl praneša (meldet an) turinti savų 
„pagrindų ', kadangi būtis savaime jau iš anksto yra suvokiama 
kaip grindžianti » (t. p.). Pagrindo dėsnis logikoje yra gnoseologinė 
išraiška ontologinės sąrangos būtyje. Užtat Heideggeris loginę 
Leibnico formulę ir persako ontologiškai : « Kiekviena būtybė turi 
savo pagrindą » (t. p.), laikydamas šį teiginį svarbiausiu Vakarų 
filosofijos rūpesčiu. Nes «+ būtybės pagrindo klausė filosofija kiek- 
vieną kartą. Šiuo klausimu filosofija prasidėjo, šiuo klausimu ji 
ir baigsis » "I, 


710 MARTIN HEIDEGGER, Vom Wesen des Grundes, p. 47. 
" MARTIN HEIDEGGER, Einführung in die Metaphysik, p. 18. — Filo- 
sofijos tikslas ir tuo pačiu jos užbaiga (eschaton) yra bütis. Šia prasme 

Kas tad yra būtis būtybei, suvokiant būti kaip pagrindą ap- 
skritai? — Savo knygoje Įvadas į metafiziką (1953) Heideggeris 
pakartodamas klausia, kodėl yra būtybė, o ne greičiau niekis. Tai, 
kaip žinome, yra to paties Leibnico klausimas, darąs Heideggeriui 
gilaus įspūdžio, taip kad jis visą savąją metafizikos sampratą bei 
šiosios sklaidą sutelkia aplinkui minėtą klausimą : atsakyti, kodėl 
yra būtybė, o ne greičiau niekis, esąs pagrindinis metafizikos už- 
davinys, kuriuo ji išsakanti savo esmę ir tuo užsibaigianti. Artin- 
damasis prie šio uždavinio, Heideggeris atranda vieną — beveik 
visiškai nepastebėtą — dalyką: Leibnicas nusako aną klausimą 
gana painiai, užuot išreiškęs ji daug paprasčiau : « kodėl yra būtybė 
apskritai» ? Kam yra reikalingas tasai priedas «o ne greičiau 
niekis »? Tačiau, Heideggerio pažiūra, kaip tik šis priedas teikia 
Leibnico klausimui ontologinės gelmės bei galios. Klausdami su- 
prastinta lytimi, kodėl yra būtybė apskritai, mes tuoj pat nuslys- 
tame į kasdieninių priežasčių plotme. Būtybė juk yra; ji buvoja 
mums priešpriešiais kaip ši ar ana ir yra tiesiog ranka apčiuopia- 
ma (vorhanden); todėl ir klausimas, kodėl ji yra, ieškosi tokio pat 
apčiuopiamo atsakymo. Klausti, kodėl yra būtybė apskritai, esą, 
pasak Heideggerio, tas pat, ką ir klausti, kodėl vynuogyną apniko 
kenkėjai (plg. t. p.). Pratęsiant gi klausimą priedu «o ne greičiau 
niekis » būtybė esti pastatoma nebūties akivaizdoje ; čia atsiveria 
naujas matmuo, būtent, kad būtybės galėtų iš viso nebūti. Klau- 
siant pilna paties Leibnico lytimi, kodėl yra šis tas, o ne greičiau 
niekis, «klausimo , kodėl’ įgyja visai kitos jėgos bei savitumo. 
Kodėl būtybė yra ištraukta iš galimybės nebūti? Kodėl ji be nie- 
kur nieko negrįžta atgal į nebūtį? » (t. p.). Šitaip gi klausiant, bü- 
tybės buvimas pasirodo anaiptol nesąs tvirtas: «staiga būtybė 
nebėra tarsi ranka pasiekiama ; ji ima svyruoti »; svyruoti « kaip 
tokia », vadinasi, kaip būnančioji ; ir šis jos svyravimas eina «ligi 
pat kraštutinės bei priešingos galimybės, būtent ligi nebūties bei 
niekio » ?. Šia linkme klausdami, mes ieškome ne kurios nors aki- 
vaizdžios priežasties, kuri mums išaiškintų tą ar kitą būtybės 


galima sutikti su Heideggeriu, kai jis sako, kad « pati būtis kaip lemtingoji 
(geschickliches) yra savyje eschatologinė »; todėl esama « būties eschatolo- 
gijos». Tuo Heideggeris grindžia graikų būties iZvalgu reikšmę, kurios kaip 
pradinės pasilieka ir net apsprendžia tolimesniąsias, kadangi tikslas visados 
yra pradžioje, nors ir būtų ivykdomas tik pabaigoje. Jei tad mąstome būti 
eschatologiškai, tai reikia « buvusios praeities laukti būsimojoje ateityje ir 
mokytis šiuo būdu apmąstyti tai, kas praėjo, ir tai, kas ateis», (Holzwege, 
p. 301-302). 

7 Plg. ten pat, p. 21. 

” Ten pat, p. 21-22. 

atzvilgi ar savybę, bet «pagrindo, kuris pagristu būtybės pirma- 
vimą (Herrschaft) kaip nebūties pergalę » (t. p.). Anasai tad Leib- 
nico priedas « o ne greičiau niekis » anaiptol nėra perteklinis. Prie- 
šingai, jis vienintelis atskleidžia mums, «kad to, kas yra ir kaip 
yra, gali ir nebūti » (t. p.). ir kad ši galimybė nėra mūsų išsigal- 
vota, «0 pačios būtybės atverta joje pačioje; mūsų klausimas tik 
atidaro sriti, kad būtybė galėtų apreikšti aną galimybę » *. Klausti 
tad, kodėl yra būtybė, o ne greičiau niekis, reiškia klausti, « kas 
yra pagrindas», kad būtybė iš viso būna; «ant kokio pagrindo 
būtybė stovi » kad nenuslysta nebūtin ; tai klausimas, kuris «ieško 
pagrindo būtybei, kiek ji yra būnančioji », būtent « būnančioji kaip 
tokia », neskaldant jos, kaip Heideggeris vaizdingai paaiškina, i 
Indijos miškuose gyvenantį dramblį ar Marso planetoje vykstančius 
cheminius junginius %5. 

Atsakymas į ši būtybės pagrindo ieškanti klausimą Heideg- 
geriui yra neabejotinas : pagrindas, kad būtybė būna, nenuslysdama 
nebūtin, yra būtis. Jau savo veikale Būtis ir laikas Heideggeris yra 
teigęs, kad «būtis yra tai, kas apsprendžia būtybę kaip tokią » 76 
ir kad todėl esanti išmonė arba, Platono žodžiais tariant, « vaikų 
pasaka »77 būtybės pagrindo ieškoti kitoje būtybėje, šokinėjant 
nuo vienos prie kitos ir tuo būdu sukiojantis vis toje pačioje plot- 
mėje tarsi uZburtame rate. Būtybės pagrindą galima rasti, tik ja 
peržengus, o būtybės peržengimą arba jos , anapus’ mes ir vadi- 
name būtimi. Šią pirmykštę savo mintį Heideggeris yra pakartojęs 
ir vėliau — net dar įtaigiau bei aiškiau, negu pradžioje. Būtis 
esanti « kiekvienai būtybei laidas, kad būtų. Be būties... kiekvie- 
na būtybė liktų nebütiskume » **. « Būtis teikia kiekvienai būtybei 
laidą ir tiesą»7?. Todėl, pasak Heideggerio, ir «pati būtis yra 
santykis » ?9, nes ji yra ne-būtybė ir vis dėlto be jos nėra būtybės. 
Būtis būtybei yra kartu ir , anapus’ ir , šiapus’: , anapus’ būtis 
yra todėl, kad yra būtybės peržengimas arba ne-bütybö; , šiapus ’ 
būtis yra todėl, kad, grįsdama būtybę jos buvime, ji tampa jai 
«pati artimiausioji » (t. p.) Užtat ir mąstyti būtybę galima tik 
ryšium su būtimi arba, pasak Heideggerio, tik « būties šviesoje », 
nes «kad būtybė būna, yra stebuklų stebuklas » %, ir šį stebuklą 


* Ten pat, p. 22-23. 

% Ten pat, p. 2-3. 

76 MARTIN HEIDEGGER, Sein und Zeit, p. 6. 

" PLATO, Sophistes, 242 A - 243 A. 

18 MARTIN HEIDEGGER, Was ist Metaphysik?, p. 41. 
” MARTIN HEIDEGGER, Über den Humanismus, p. 38. 
80 Ten pat, p. 20. 

" MARTIN HEIDEGGER, Was ist Metaphysik?, p. 42. 

galime suprasti, tik apmąstydami būtybę, būties nušviestą. «Kur 
tik kyla klausimas, kas yra būtybė, ten visados jau žvelgiama i 
ją kaip tokią», vadinasi, kaip būnančiąją; šią gi įžvalgą galima 
įgyti tiktai «iš būties šviesos ... Kiekvieną kartą būtybė kaip bū- 
tybė pasirodo būties šviesoje » ?. Į klausimą tad, kas yra būtis 
būtybei, Heideggeris atsako gana aiškiai : būtis yra pagrindas būty- 
bei kaip bütybei ir būti, ir mąstyti. Tik būties jėga būtybė laikosi 
buvime, ir tik būties šviesa ji yra pažistama mūsų mąstyme. 

Tai ypač išryškėja, kai Heideggeris mėgina nusakyti, kas gi 
yra būtis pati savyje. Originalo kalba šis jo nusakymas skamba : 
« Doch das Sein — was ist das Sein? Es ist Es selbst» ®. Klausia- 
mąją šios ištaros pusę išversti yra visiškai lengva: « Būtis — kas 
gi yra būtis? » Tačiau atsakomoji Heideggerio ištaros pusė slepia 
savyje tam tikros painiavos: « Es ist Es selbst». Ką tai reiškia? 
Painiava atsiranda dėl žodžio , ist ° dviprasmiškumo : jis gali reikšti 
gramatinę jungti (pav. medis yra aukštas), bet jis gali reikšti ir 
tikrovinį buvimą (pav. Dievas yra). Jeigu nūn Heideggerio atsa- 
kyme, kas yra būtis — « Es ist Es selbst», — žodį , ist’ aiskinsime 
kaip gramatinę jungtį, tai anas atsakymas neturės jokios prasmės. 
Užtat F. Heinemannas ji ir vadina «nuvalkiota tautologija » ir 
net tyčiojasi, esą « naujosios ontologijos laimėjimą » galima išreikšti 
žinomu posakiu : gimdo kalnai, o gema juokinga pelytė *. Ir vis 
dėlto ši patyčia yra nesusipratimas. Minėtas Heideggerio atsaky- 
mas, kas yra būtis, yra pats giliausias teiginys visame jo mąstymo 
plote. Reikia tik jo prasmę atskleisti, teikiant žodžiui ,ist' ne 
gramatinės jungties, o ontologinės tikrovės reikšmę. Laimei lietu- 
vių kalba leidžia tai padaryti gana lengvai, kadangi mes šalia 
žodžio , yra’ turime dar ir žodį , būna’. Išvertus gi Heideggerio 
„ist? müsuoju ,būna', ontologinė atsakymo gelmė atsiskleidžia 
visu ryškumu : « Būtis — kas gi yra būtis? Ji būna pati». Kitaip 
tariant, būtis būna pati, ir šisai jos pobūdis pagrindžia jos sam- 
pratą ryšium su būtybe. Kaip būčiai yra transcendentalu būti 
pagrindu, taip lygiai jai yra transcendentalu būti pačiai. Ir tik 
todėl būtis yra būtybės buvimo pagrindas, kad ji būna pati. 

Be abejo, visa tai reikalinga dar kiek paaiškinti, pasiremiant 
mažiau atsajais pavyzdžiais. Sakysime: ką reiškia tokie posakiai, 
kaip «país valgo», «pats rašo», «pats kalba»? Kol vaikas yra 
mažas, jis valgo ne pats, o yra kito valgydinamas; tačiau ūgtelė- 
jęs, jis valgo jau pats. Popiežiai enciklikas ir valstybių prezidentai 


32 Ten pat, p. 7. . 
833 MARTIN HEIDEGGER, Über den Humanismus, p. 19. 
% FRITZ HEINEMANN, Ezisienzphilosophie — lebendig oder tot?, p. 90. 

kalbas paprastai rašo ne patys, o kiti — jų patikėtiniai. Tačiau 
sakoma, kad pop. Leonas XIII savas enciklikas rašęs pats. Kai 
paskaitininko žodžiai yra ikalbami į magnetofono juostelę, tai 
suvažiavime jis kalba ne pats. Jeigu betgi jis atsistotų suvažia- 
vusiuju akivaizdoje ir tartų žodį, jis kalbėtų jau pats. Visa tai 
reiškia : jei kuris nors asmens veikmuo yra atliekamas kito pagalba 
taip, jog be šios pagalbos jis iš viso nebūtų atliekamas, tuomet 
sakome, kad tai daro ne país asmuo, o anasai kitas; gi kai tą 
patį veikmenį asmuo vykdo be kito pagalbos ar kai ši pagalba 
yra tik atsitiktinė (pav. garsiakalbis, skaitant paskaitą), tuomet 
sakome, kad jis tai vykdo pats. Perkélus nun šių pavyzdžių pras- 
mę į būties-būtybės santykių plotmę, Heideggerio atsakymas darosi 
savaime aiškus: būtis būna pati, vadinasi, savam buvimui ji nerei- 
kalinga kito pagalbos ar paramos; ji būna sava galia bei jėga ; ji 
būna ne kito malone ar laidu, o pati iš savęs. Tuo tarpu būtybė 
buna ne pati; ji yra reikalinga kito, kad būtų; reikalinga jo taip, 
jog be šio ‚kito’ būtybės iš viso nebūtų. Būdama pati, būtis 
daro, kad būtybė gali būti ne pati. Būtis laiko būtybę buvime 
todėl, kad jame ji laikosi pati. Čia tad ir glūdi ontologinės skir- 
tybės prasmė: iai, kas būna ne pats (būtybė) negali būti tolygus 
tam, kas būna pats (būtis). Todėl Heideggeris ir sako, kad « būtis 
būna labiau (ist seiender) negu bet kuri būtybė » %. Tai nėra nei 
kiekybinis, nei kokybinis , labiau ', nes buvimo negalima laipsniuoti 
nei kiekybiškai, nei kokybiškai. Buvimas arba visas yra, arba jo 
iš viso nėra. Heideggerio , labiau ' yra transcendentalinis, vadinasi, 
peržengiąs būtybės buvimą apskritai ir pereinąs į tokią plotmę, 
kurioje buvimas yra , visai kas kita ', nusakomas minétuoju , Ne? 
viskam, kas galėtų būtybę priminti arba būtį pažeminti į būtybės 
rangą. 

Čia slypi ir tasai akstinas, kuris verčia Heideggeri suprasti 
būti kaip būtybės pagrindą anaiptol «ne vykdomojo priežastin- 
gumo » 8° — causa efficiens — prasme. Priežasties kategorija yra 
būties ir būtybės santykiui svetima, būtent todėl, kad ji neatsklei- 
džia būtybės peržengimo: priežastis niekad nėra pasėkai transcen- 
denti. Atvirkščiai, priežastis prilygsta pasėkai — «causa aequat 
effectum ». Ir priežastis, ir pasėka buvoja būtybės kaip šios ar 
anos, bet ne būtybės kaip tokios plotmėje. Ieškodami tad būty- 
bės pagrindo priežasties prasme, esame verste verčiami arba jo 
visiškai nerasti, arba regėti jį kurioje nors būtybėje, laikydami ją 
, aukščiausiąja ', tačiau neperžengdami pačios būtybės matmens. 


35 MARTIN HEIDEGGER, Über den Humanismus, p. 43. 
** MARTIN HEIDEGGER, Zur Seinsfrage, p. 16. 

Siuo atzvilgiu Heideggeris teisingai pastebi, kad « kas klausia prie- 
žastiškai », kodėl yra būtybė, o ne greičiau niekis, tas lieka įstrigęs 
būtybės mąstyme ir tuo pačiu « paneigia būties mąstymą » *. Tokiu 
atveju būtis virsta, be abejo, « aukščiausiąja priežastimi » 88. Ta- 
čiau , būties’ pakėlimas į , pirmąją vietą’ anaiptol nėra būtybės 
peržengimas. Būti gi pagrindu reiškia būti peržengimu arba trans- 
cendencija ir todėl savaime netilpti priežasties kategorijoje. Pa- 
grindo tapatinimas su priežastimi yra vienas iš būties pamiršimo 
apraiškų Vakaru metafizikoje. 


4. HEIDEGGERIO POSÜKIS 


Pastaroji Heideggerio ištara, kad būtis būna pati, priartina ją 
prie Tomo Akviniečio ištaros Dievo atžvilgiu, kad šisai yra « pati 
būtis-ipsum esse» *. Ir vargu ar būtų galima įrodyti, jog šios dvi 
ištaros objektyviai skiriasi viena nuo kitos. Būti , pačia būtimi’ 
ir , būti pačiam ’ yra vienas ir tas pats dalykas, nes tik pati būtis 
gali būti pati. Ar tai reiškia, kad būtis Heideggerio mąstyme yra 
Dievas? Aukščiau svarstyti būties nusakymai — būtis kaip ne- 
būtybė, kaip visai kas kita, kaip transcendencija, kaip pagrindas 
— gundo mus atsakyti į šį klausimą teigiamai. Pats gi Heideg- 
geris atsako i ji neigiamai: « Būtis — ji yra ne Dievas ir ne pa- 
saulio pagrindas »*?, Mūsajam apmąstymui nėra svarbu, ar Hei- 
deggerio filosofija apskritai yra Dievo klausimui atvira. Apie tai 
jau daug rašyta“! ir, atrodo, prieita išvados, kurią daro ir pats 
Heideggeris savojo mąstymo akivaizdoje : « Šisai nėra nei teistinis, 
nei ateistinis»®. Mums svarbu yra tik patirti, kurlink suka mas- 


87? MARTIN HEIDEGGER, Was ist Metaphysik?, p. 20. 

88 Ten pat. p. 21. 

® Pig. S. THOMAS AQUINAS, De ente et essentia, cap. 6. 

* MARTIN HEIDEGGER, Über den Humanismus, p. 19. 

*" Plg. JoRANNES B. Lorz, Sein und Existenz, p. 97-119, 174-208 ; Max 
MÜLLER, Ezistenzphilosophie im geistigen Leben der Gegenwart, Heidelberg 
1964, p. 63-72; WALTER SCHULZ, Der Gott der neuzeitlichen Matephysik, 
Pfullingen 1957, p. 45-58; GUSTAV SIEWERTH, Das Schicksal der Metaphy- 
sik von Thomas zu Heidegger, Einsiedeln 1959, p. 361.381; Franz-MArıA 
SLADECZEE, Ist das Dasein Gottes beweisbar ? Wie steht die Existenzphilosophie 
Martin Heideggers zu dieser Frage?, Würzburg 1967, p. 72-71; BERNHARD 
WELTE, Die Gottesfrage im Denken Martin Heideggers, sudėt. veikale Inner. 
lichkeit und Erziehung, Freiburg i. Br. 1964, p. 177-192. 

*? MARTIN HEIDEGGER, Über den Humanismus, p. 37. — Tas pat ir 
kitoje vietoje: « Ontologinė žmogaus buvojimo pasaulyje interpretacija 
nesprendžia nei teigiamai, nei neigiamai apie būti ryšium su Dievu» (Vom 
Wesen des Grundes, p. 36, išnaša 56). 

tymas, ėjęs būties ieškotų, nusakęs ją kaip būtybės peržengimą ir 
būtybės pagrindą ir vis dėlto jos nesutapatinęs su Dievu. Juk 
jeigu būtis yra ne būtybė, o kaip tik jos peržengimas arba , visai 
kas kita’; jeigu ji yra būtybei toks pagrindas, jog be jo būtybės 
iš viso nebūtų; antra vertus, jeigu būtis yra «ne Dievas», — tai 
kuo baigiasi mąstymas, klausęs būties visą meta ir nusakes ją 
tokiomis ištaromis, kurios Vakaru metafizikoje įprasta taikinti kaip 
tik Dievui? Kas yra anas Heideggerio neiginys: žingsnis priekin 
ar jau šuolis atgal, patekus į nebeišbrendamą tankynę malkakirčių 
keliu? Kodėl būtis, būnanti pati («Es ist Es selbst»), nėra pati 
būtis («ipsum esse»), vadinasi, Dievas? 

Tai klausimas, ties kuriuo atsiduria kiekvienas filosofavimas, 
jeigu jis išsivysto logiškai ligi galo. Tuomet belieka jam arba 
žengti dar vieną žingsnį priekin ir tai, kas būna pats, pavadinti 
Dievu, užbaigiant tuo patį filosofavimą, arba duoti šuolį atgal, 
grįžtant į pradinį išeities tašką. Heideggeris grįžta atgal. Neigda- 
mas, kad būtis yra Dievas, jis savaime užsitveria kelią priekin : 
anapus to, kas būna pats, nebegalima rasti nieko, kas dar būtų ; 
transcendencijos peržengti nebeįmanoma ; ieškoti pagrindo pagrin- 
dui yra išmonė. Anuoju «ne Dievas » tolimesnis mąstymo kelias 
iš tikro atsiduria nebeišbrendamoje tankynėje. Belieka tad pasukti 
atgal. 

Posūkis atgal Heideggerio mąstyme prasideda peržengimo arba 
transcendencijos peraiškinimu. Vakarų metafizikoje , peržengti - 
transcendere ’ reiškia pereiti ribą (supergredi): transcendencija yra 
tai, kas buvoja anapus ribos. Tai formali šios sąvokos ištara. Jos 
turinys priklauso nuo to, kokią ribą peržengiame. "Todėl esama 
tiek loginės , transcendencijos ° pažinimo plotmėje (pav. bendriau- 
sios sąvokos, buvojančios anapus skirtinų sąvokų), tiek ontinės 
, tÀranscendencijos ' buvimo plotmėje (pav. pasaulis, buvojąs anapus 
mūsų sąmonės). Nūn Heideggeris, mąstydamas būtį, nusako ją 
kaip peržengimą būtybės jos visumoje arba būtybės kaip tokios. 
Būtybė kaip tokia yra betgi būdinga tik vienu vieninteliu dalyku, 
būtent tuo, kad yra, vadinasi, savu buvimu. Peržengti būtybę 
kaip tokią reiškia tad peržengti ją kaip būnančiąją, pereinant į 
ne-būtybės arba į ne-buvimo plotmę, kurią Heideggeris ir vadina 
, niekiu ', tačiau anaiptol ne , nebūtimi ° būties stokos prasme (ni- 
hilum negativum). Ontologinė skirtybė kaip , Ne' tarp būtybės 
ir būties čia yra ne stoka, o riba, sykiu ir siejanti, ir skirianti. 
Peržengti būtybę kaip tokią reiškia peržengti šią ribą ir tuo būdu 
patekti į būties plotme. Transcendencijos , kurlink ’ turėtų savai- 
me vesti, kaip jau minėjome, į būtį, kadangi tik būtis gali būti 
būtybės , anapus '. 

Heideggeris betgi viso to neišvysto ir net aiškiai nepabrėžia. 
Priešingai, jis teigia, kad « peržengime ir peržengimu žmogus grįžta 
atgal į bütybe»®. Kodėl? Jau savo veikale Būtis ir laikas Hei- 
deggeris nemaža kalbėjo apie žmogaus buvojimą pasaulyje kaip 
pagrindinę žmogaus sanklodą (Grundverfassung)?*, vėliau net pa- 
brėždamas, kad ši žmogaus kaip buvojančiojo pasaulyje interpre- 
tacija anaiptol nėra « ontinė ištara », vadinasi, tik patvirtinimas to, 
kad žmogus faktiškai pasaulyje gyvena, bet « ontologinio pobūdžio 
teiginys »95 : žmogus ne todėl buvoja pasaulyje, kad faktiškai jame 
yra, kaip, sakysime, grybaudami esame miške, bet todėl, kad «jo 
esmės sankloda slypi buvojime pasaulyje» (t. p.). Tai reiškia: 
pasaulis yra ontologinis žmogaus apsprendimas, esąs , pirmiau ’, 
negu žmogus, suvokiant ši , pirmiau’ ne laiko, o pačios esmės 
prasme (natura prius). Interpretuoti žmogų kaip buvojantį pasau- 
lyje galima tik todėl, kad pasaulis jį priima ir tiesiog pasiima 
kaip savąjį : žmogus todėl igema į pasauli ontiškai, kadangi jis yra 
pasauliui apsprestas ontologiškai. Be abejo, priduria Heideggeris, 
, pasaulį ' čia reikia suprasti ne nudėvėta (vulgär) kasdienos prasme 
kaip mus apsupančiųjų regimybiu sumą, bet graikiškąja , kosmos ’ 
prasme kaip būklę (Zustand) arba tai, « kaip būtybės būna savo 
visumoje»*. Šisai , kaip’ pranoksta (vorgängig) žmogų ir lieka 
susijęs su žmogiškuoju buvimu : « pasaulis priklauso žmogiškajam 
buvimui, nors ir įima kiekvieną būtybę, taigi ir žmogiškąją, į 
savo visybę » (t. p.) Pasaulis «priklauso santykinei žmogų kaip 
tokį Zyminéiai sąrangai, kuri ir yra vadinama buvojimu pasaulyje 
(In-der-Welt-sein) » 97. 

Ir štai, šiame Zmogaus apsprendime pasauliui Heideggeris ir 
regi transcendencijos problemą, būtent: pasaulis yra tai, « kurlink 
peržengimas vyksta »?8. Kitaip tariant, peržengdamas būtybę, 
žmogus atsidaužia į , Ne', stovintį tarp būtybės ir būties ir esti 
grąžinamas atgal — nebe į būtybę kaip šią ar aną, o į būtybės 
visumos būklę arba šios visumos , kaip ', vadinamą pasauliu. Per- 
žengdamas būtybę, žmogus patenka ne į ne-būtybės arba niekio 
tuštumą, bet laimi žemę po savo kojomis arba pagrindą, pasijaus- 
damas esąs « būtybės apsuptas (inmitten von Seiendem) »??. Per- 
Zengimu žmogus susikuria pasaulio apmatą ; dar daugiau, Heideg- 


9? MARTIN HEIDEGGER, Vom Wesen des Grundes, p. 42. 
^ Plg. MARTIN HEIDEGGER, Sein und Zeit, p. 52 ir t. 
* MARTIN HEIDEGGER, Vom Wesen des Grundes, p. 21. 
?6 Ten pat, p. 22. 

?' Ten pat, p. 34. 

*5 Ten pat, p. 21; plg. p. 34. 

?9 Ten pat, p. 42-43. 

geris transcendenciją tiesiog ir vadina « pasaulio apmatu » 99, ku- 
riuo « žmogus grindžia arba steigia (stiftet) pasaulį »1%, Nesunku 
įžvelgti, kad šitaip peraiškintoje transcendencijoje ieškomoji būtis 
dingsta galutinai: ontologinė skirtybė arba , Ne’ tarp būtybės ir 
būties nebėra peržengiama kaip riba; į ją atsidaužęs, Heideggeris 
grįžta atgal į būtybę, pavadindamas ją , pasauliu °’ kaip būtybės 
visumos būkle (« Wie ») ir jame žmogų uždarydamas. Betgi kokia 
tuomet yra prasmė kalbėti apie būtį kaip apie «transcendens 
apskritai»? apie ją kaip peržengimą ne ontinio, o ontologinio 
veiksmo prasme? Jei peržengimas grąžina žmogų į pasaulį kaip 
būtybės visumą, tuomet peržengimas šios visumos nė nepaliečia ; 
tokiu atveju jis paliečia tik atskiras būtybes. Tai reiškia, kad 
peržengimas arba transcendencija yra tik ontinė, bet ne ontologinė 
sąvoka: mes peržengiame tik atskirus daiktus pasaulio visumos 
linkui, bet mes neperžengiame pačios šios visumos, nes kol Hei- 
deggerio pabrėžiamas , Ne’ tarp būtybės ir būties nėra peržengia- 
mas, tol žmogus lieka šiapus ribos, ir tol transcendencija vyksta 
tiktai būtybės plotmėje, nepaliesdama būties. Kodėl tad šis su- 
kiojimasis būtybės plotmėje turėtų būti vadinamas transcendencija? 
Ir kam tuomet nusakyti būtį kaip «transcendens apskritai », jei 
šio , transcendens ° mes ne tik nepasiekiame, bet net nė nevyk- 
dome? Į būties plotmę žmogus Heideggerio , peržengimu ° juk ne- 
patenka. Ne be pagrindo tad F.J. von Rintelenas kalba apie 
transcendenciją mūsų dienų mąstyme kaip apie « klaidinančią me- 
taforą», nes « transcendencija įsikuria pasaulyje, o ne anapus | 
pasaulio »!92, vadinasi, pasilieka toje pačioje plotmėje, kaip ir tai, 
kas norėta peržengti. Tačiau eiti, pasiliekant toje pačioje plotmėje, 
reiškia žengti, bet ne peržengti. 

Tas pat įvyksta ir su būties kaip pagrindo samprata. Jau 
minėjome, kad Heideggeris nusako būtį kaip pagrindą būtybei būti 
ir kaip šviesą būtybei mąstyti. Ontologiné skirtybė tarp pagrindo 
ir pagristojo, tarp šviesos ir nušviestojo tokiu atveju yra labai 
aiški. Pats Heideggeris paryškina tai gražiu pavyzdžiu: « Dirva, 
sako jis, yra, tiesa, elementas, kuriame laikosi (west) medžio šak- 
nis, tačiau medžio augimas niekad nepajėgia įčiulpti dirvos į save 
taip, jog ji pradingtų medyje kaip jo mediena »1%., Tai reiškia : 
būtis ibütina būtybę, bet niekad būtybe nevirsta. Ji yra ir lieka 


100 Ten pat, p. 42. 

101 Ten pat, p. 43. 

102 FRITZ-JOACHIM VON RINTELEN, Philosophie der Endlichkeit als Spiegel 
der Gegenwart, Meisenheim-Glan 1951, p. 275. 

15 MARTIN HEIDEGGER, Was ist Metaphysik?, p. 8. 

„anapus' būtybės, kaip dirva yra ir lieka , anapus' medžio. Ne- 
susilieti būčiai su būtybe, būti būtybės pagrindu, bet ne jos sandu 
— štai kame glūdi ontologinės skirtybės prasmė. Bet ir vėl: Hei- 
deggeris teigia, kad būtis «yra ne pasaulio pagrindas (Welt- 
grund) »!%, Keno tad pagrindas ji yra? Be abejo, jei pasaulį 
suprasime kaip šią bei aną būtybę ar būtybių sumą, vadinasi, 
ontiškai, tuomet būtis iš tikro nebus pasaulio pagrindas, nes būtis 
grindžia ne tai, kas būtybė — šiuo atveju , pasaulis? — yra, bet 
kad būtybė yra ir būna. Heideggeris tačiau supranta pasaulį, kaip 
sakėme, būtybės visumos prasme, vadinasi, ontologiškai. Kas tuo- 
met yra šitaip suprasto pasaulio pagrindas, jei juo nėra būtis? 
Čia ir susiduriame su pagrindo peraiškinimu vėlesniame Hei- 
deggerio filosofijos tarpsnyje. O. Pöggeleris net teigia, kad « Hei- 
deggerio mąstymas pamažu nusikrates noru gristi »1%, kadangi būtį 
galima esą mąstyti ne kaip substanciją, o tik kaip ivyki; įvykis 
gi kyląs iš laisvės; gristi laisvę yra prieštaravimas: « Laisvė yra 
pagrindo pagrindas »1%. Tuo pačiu pagrindas netenka daiktavar- 
dinės prasmės ir prisiima veiksmažodinę prasmę, būtent : pagrindas 
virsta grindimu. Tai jausti ir ankstesniame Heideggerio mąstyme. 
Jau sakėme, kad pagal pastarąjį Heideggerio aiškinimą transcen- 
dencija reiškia grįžimą į pasaulį kaip į būtybės visumos būklę. 
Tačiau transcendencijoje Heideggeris randa ir patį grindimą : 
« Transcendencija atsiskleidžia kaip grindimo kilmė »1”. Be to, 
kaip sakyta, transcendencija yra ir žmogaus susikurtas pasaulio 
apmatas, kadangi, pasak Heideggerio, « pasaulio niekad nėra, pa- 
saulis tik pasaulėja (weltet)»195. Žmogaus kuriamas pasaulio ap- 
matas ir yra šisai pasaulio pasaulinimas arba jo grindimas. Užtat 
darosi visiškai suprantama, kad nėra jokios prasmės ieškoti pasau- 
liui pagrindo kažkur , anapus’ pasaulio. Pasaulio pagrindas yra 
pats jo grindimas anuoju žmogaus vykdomu pasaulio apmatu. 
Tuo būdu susidaro gana logiškai suręstas silogizmas : transcenden- 
cija yra grįžimas į pasaulį, grįžimas į pasaulį yra pasaulio apmato 
sukūrimas, pasaulio apmato sukūrimas yra grindimas pasaulio kaip 
žmogaus buvojimo būklės. Tai, kas pradžioje atrodė esąs pagrin- 
das substancijos prasme, pasirodo esąs grindimas įvykio prasme. 
Jeigu nün klaustume, kokiu būdu grindimas laikosi, kadangi 
jis reikalauja, logiškai mąstant, grindėjo arba savojo subjekto, tai 


14 MARTIN HEIDEGGER, Über den Humanismus, p. 19. 

15 OTTO PÖGGELER, Der Denkweg Martin Heideggers, p. 161. 
106 MARTIN HEIDEGGER, Vom Wesen des Grundes, p. 49. 
107 Ten pat, p. 46. 

108 Ten pat, p. 40. 

atsakymas būtų gana aiškus : subjektas grindimo, suprasto pasaulio 
pasaulinimo prasme, yra ne kas kita, kaip žmogus. Kaip perženg- 
damas būtybę jos visumoje, žmogus neranda jokios kitos plotmės 
„anapus ’ pasaulio, o grįžta į šiji kaip i savąji buvojimą, taip ir 
ieškodamas pagrindo būtybei kaip tokiai, jis neranda jo jokiu kitu 
pavidalu, kaip tik savo paties sukurtu apmatu : šio apmato, o tuo 
pačiu ir grindimo autorius yra pats žmogus. Čia tad ir atsisklei- 
džia visu ryškumu Heideggerio posūkis atgal. Pradėjęs žmogumi 
kaip pavyzdine būtybe, turinčia vesti mąstymą būties linkui, Hei- 
deggeris grižta atgal, būties neradęs, o radęs tik žmogų, kuriuo 
jis pradėjo savojo mąstymo kelią. Užtat jis perbraukia kryžmais 
(x) , būti’, kad tuo, kaip pats sako, būtų pašalintas « neišnaiki- 
namas įprotis įsivaizduoti , būti ' kaip savimi besilaikančią, o tik 
paskiau kartas nuo karto prie žmogaus artėjančią priešpriešą (Ge- 
genuber) »1%®. Iš tikrųjų gi žmogaus santykiui su būtimi esmiška 
yra tai, kad šis santykis laikosi abipusiu « atsigriZimu ir nusigri- 
žimu » (t. p.), padarydamas, jog nei žmogus nėra pats savyje, nei 
būtis nėra pati savyje: abu būna tik kaip atsigrįžimas ir nusigri- 
žimas. Jeigu gi « atsigriZimas priklauso būčiai taip, jog būtis glūdi 
jame, tuomet būtis ištirpsta atsigrizime», netekdama buvojimo 
savyje (t. p.) Pasinaudojant aukščiau minėtu paties Heideggerio 
pavyzdžiu, tai reiškia, kad dirva, kurioje auga metafizikos medis 
ir kurios Heideggeris pirmiau nenorėjo tapatinti su mediena, dabar 
virsta gryna mediena: « Būtybės būtis reiškia: būtis, kuri yra 
būtybė » 10. Kaip peržengimas virsta žengimu toje pačioje plot- 
mėje, taip ir būtis virsta būtybe, kuria vienintele ji būna bei 
reiškiasi. Ontologija kaip būties mąstymas grįžta atgal į metafiziką 
kaip būtybės mąstymą. Heideggeris, kaip anksčiau esame pastebėję, 
savo mąstymą laikė tiktai keliu ir net prisipažino, kad «toksai 
mąstymas gal net neteikia jokių i$davu » !!. Tačiau jis nepastebėjo, 
kad tatai įvyksta todėl, jog toksai mąstymas sukasi ratu: po mil- 
žiniškų pastangų nugalėti Vakarų metafiziką kaip pamiršusią būtį 
Heideggeris atsidūrė pradiniame taške, nerasdamas būties ir todėl 
būdamas priverstas iš naujo telktis aplinkui būtybę. Metafizika 
nesidavė pergalima. Šiuo atžvilgiu O. Pöggeleris teisingai pastebi, 
kalbėdamas apie Heideggerio pastangą suvokti pagrindo esmę : 


10 MARTIN HEIDEGGER, Zur Seinsfrage, p. 30; plg. Orro PÖGGELER, 
Der Denkweg Martin Heideggers, p. 179. 

110 MARTIN HEIDEGGER, Identität und Differenz, p. 62; būties suliejimą 
su būtybe Heideggerio filosofijoje kelia aikštėn ir JOHANNES Mıc#Arr Hor- 
LENBACH, Sein und Gewissen. Eine Begegnung zwischen Martin Heidegger 
und thomistischer Philosophie, Baden-Baden 1954, p. 58-80. 

u1 MARTIN HEIDEGGER, Über den Humanismus, p- 42. 

« Mąstymas, kuris nori būti gilesnis, negu metafizika, pastoja sau 
pačiam kelią ir tampa išmone y Už, 

Klausdami, kodėl Heideggeris nežengia paskutinio žingsnio ir 
to, kas iš tikro yra transcendencija ir pagrindas apskritai, neva- 
dina Dievu, o greičiau iš naujo peraiškina tiek transcendencija, 
tiek pagrindą, kad pateisintu savąji neigini «būtis — ji yra ne 
Dievas ir ne pasaulio pagrindas », galėtume, atrodo, rasti dvi tokio 
elgesio priežastis: 1. Heideggeris nėra aiškiai skyręs daikto nuo 
kūrinio ir 2. jis nėra visiškai nusikratęs Dievo kaip scholasti&kai 
suprastos būtybės pergyvenimu. Abi šias priežastis atskleidžia gana 
ryškiai vienas Heideggerio sakinys. Kalbėdamas, esą būtis yra 
žmogui tolimesné ir sykiu artimesnė, negu bet kuri būtybė, jis 
sako: « Būtis yra toliau, negu bet kuri būtybė, ir sykiu žmogui 
arčiau, negu kiekviena būtybė, vis tiek ar tai būtų uola, ar gy- 
vulys, ar meno veikalas, ar mašina, ar angelas, ar Dievas » 13, 
Statyti uolą, gyvulį ir meno veikalą ton pačion eilėn ir juos ver- 
tinti tuo pačiu atžvilgiu (artumo-tolumo) reiškia teikti gamtos 
daiktui ir kultūros kūriniui tos pačios reikšmės žmogaus būvyje. 
Tuo tarpu jau aukščiau dėstėme, kad gamtinis daiktas ir kultū- 
rinis kūrinys anaiptol nėra to paties pažintinio santykio su žmo- 
gumi: pirmasis yra tiriamas, antrasis — interpretuojamas. Šio skir- 
tumo Heideggeris neneigia, nors savo jaunystėje ir buvo įsitikinęs, 
esą filosofija turinti būti laisva nuo nuotaikų, vertinių sprendimų 
ir todėl prieinama tyrimui?^. Tačiau šio skirtumo jis netaiko 
būtybei ir todėl niekur neklausia, ar būtybė kaip tokia yra daik- 
tinės, ar kūrininės sąrangos. Užtat jis ir stato uolą ir gyvulį greta 
meno veikalo ir mašinos, apspręsdamas jų artumą bei tolumą žmo- 
gui tuo pačiu mastu. 

Dar nuostabesnis yra angelo, o ypač Dievo įjungimas į tą 
pačią eilę. Kad angelas yra būtybė, tuo neabejoja nė vienas, kuris 
tiki tikrovini jo buvimą. Tačiau kad į būtybių eilę patenka Die- 
vas, tai žadina mūsų nuostabą, rodančią, jog Heideggeris mąsto 
Dievą aristoteliškai-scholastine prasme, būtent kaip , pirmąjį ' 
būtybių range, todėl savo mąstyme ir neranda jam vietos, kadangi 
šisai mąstymas turįs būti ne būtybės, o būties mąstymas. Tuo 
tarpu Dievas, suprasias kaip būtybė, negali būti būtis, o būtis ne- 
gali būti Dievas. Nors apie Dievą tiesiog Heideggeris niekur ne- 
kalba, vis dėlto jo užuominos rodo linkmę, kaip jis norėtų jį mąs- 
tyti. Pastebėjęs, kad tik išsiaiškinus transcendenciją, būtų padėtas 
pakankamas pagrindas klausimui, koks gi yra ontologinis žmogaus 


už OTTO PÖGGELER, Der Denkweg Martin Heideggers, p. 184. 
us MARTIN HEIDEGGER, Über den Humanismus, p. 19-20. 
14 Plg. OTTO PÖGGELER, Der Denkweg Martin Heideggers, p. 164. 

santykis su Dievu, Heideggeris keletu sakinių nubrėžia kelią, ku- 
riuo būtų galima eiti Dievo linkui: «Tik būties tiesoje galima 
mąstyti šventumo esmę ; tik šventumo esmėje galima mąstyti die- 
vybės esmę ; tik dievybės šviesos esmėje galima suvokti bei pasa- 
kyti, ką galėtų reikšti žodis , Dievas'» 5. Taigi: būties tiesa 
— šventumas — dievybė yra tarpsniai kelio, kuriuo galėtume ar- 
tintis prie Dievo. Pats Heideggeris šių tarpsnių nė maž neišvysto 
ir nurodytu keliu nė kiek neina. Tačiau šių tarpsnių eilė yra gana 
būdinga. Juk jeigu būtis nėra Dievas, ką jos tiesa galėtu pasakyti 
apie šventumą, kadangi šalia Dievo nėra jokio šventumo. Šven- 
tumas yra ne būties, jei ši nėra Dievas, o Dievo savybė. Išvesti 
šventumą iš būties tiesos reikštų arba būtį nesąmoningai laikyti 
Dievu, arba šventumą peraiškinti savaip, kaip tai yra Heideggeris 
padaręs su transcendencija. Greičiausiai betgi minėtų tarpsnių 
pagrinde slypi aristoteliškai-scholastinė Dievo kaip būtybės sam- 
prata. Juk Heideggeris yra įsitikinęs, kad būtybę galima mąstyti 
tik būties šviesoje. Ir štai, toje pačioje būties šviesoje bei tiesoje 
jis norėtų mąstyti šventumą, o per jį eiti prie dievybės. Tai toks 
pat kelias, kaip ir į kiekvieną būtybės mąstymą. Būties šviesa 
nušviečia kiekvieną būtybę, o tuo pačiu ir Dievą. Štai kodėl būtis Hei- 
deggeriui ir nėra Dievas, nes būtis yra šviesa, o Dievas nušviestasis. 

Ieškant būties, o tuo pačiu ir filosofijos prasmės, galima Hei- 
deggerio keliu eiti gana toli: ontologinė skirtybė tarp būtybės ir 
būties yra jo įžvelgta taip giliai, kaip nė vieno kito mąstytojo. 
Ir tik šios skirtybės akivaizdoje pradedame nuvokti, kas būtis iš 
tikro yra. O vis dėlto Heideggeris būties nepriėjo. Būdamas įsi- 
tikinęs, kad «žmogus yra būties ganovas » 1, jis išėjo būties ieš- 
kotų, kadangi Vakarų metafizika ją buvo praganiusi. O vis dėlto 
Heideggeris būties nerado. Pastaruosiuose savo raštuose jis mąsto 
beveik išimtinai būtį. Tačiau W. Strolzas teisingai pastebi, kad 
šisai « vėlyvasis Heideggerio būties mąstymas dvelkia keistu nuo- 
bodžiu »U7, tarsi toje bedugnėje, kuri atsiveria anapus būtybės. 
nebūtų nieko matyti, kas teiktų mąstymui gyvumo. Ar nepermaža 
Heideggeris apmąstė būtybę, kad pagautų jos sąrangą? Juk net ir 
žmogaus kaip pavyzdinės būtybės sklaida liko neužbaigta, nekal- 
bant jau apie būtybę kaip tokią, kuria Heideggeris visiškai nesi- 
rūpino ir jos nesklaidė. Ar neverta tad papildyti šią spragą ir 
pasiklausti būtybę kaip nuorodą i būti : kas gi yra tai, į ką būtybė 
sava sąranga nurodo? 


us MARTIN HEIDEGGER, Über den Humanismus, p. 36-37. 

16 Ten pat, p. 19. 

17 WALTER STROLZ, Der denkerische Weg Martin Heideggers, žurnale 
Stimmen der Zeit, Mūnchen 1969, nr. 9, p. 185. 

Vienoje vietoje Heideggeris klausia, « kas yra mislingiau: ar 
tai, kad būtybė yra, ar tai, kad būtis yra»?5, Paties Heideggerio 
atsakymas yra aiškus: mislingiau yra tai, kad būtybė yra, nes 
būtybės buvimas yra ne tik spręstina mįslė, bet ir mus didžiai 
stebinąs stebuklų stebuklas. Tačiau kodėl? Todėl, atsako Heideg- 
geris, kadangi būtybė reikalinga pagrindo, kad būtų. Betgi iš kur 
mes žinome, kad ji tokio pagrindo yra reikalinga? Atsakydamas 
į šį klausimą, Heideggeris nurodo į baimės patyrimą, kuriame 
mums apsireiškia « būtybės slydis (Entgleiten) visumoje » ir kurio 
ištikti mes ir patys neberandame « jokios atramos » !?, Ir iš tikro: 
baimės patyrime būtybė atsiskleidžia kaip galinti iš viso nebūti. 
Bet ar šio subjektyvaus patyrimo pakanka objektyviam būtybės 
pagrindo tikroviskumui? Juk baimė yra mūsų sąmonės būklė. Joje 
patiriamas « būtybės slydis » yra irgi tik sąmonėje. Pats Heideg- 
geris sako, kad anapus sąmonės «būtybė anaiptol nėra baimės 
sunaikinama » ??, Anapus sąmonės būtybė buvoja kaip buvojusi, 
mūsų baimės nė kiek neįtaigaujama ir į niekį nenuslysdama. Kodėl 
tad ji šitoje, anapus sąmonės esančioje, būklėje būtų reikalinga 
pagrindo savam buvimui? 

Šitaip pateikus klausimą, galima duoti įtikinantį į jį atsakymą 
jau nebe baimės patyrimu, o tik pačios būtybės sklaida. Jeigu 
būtybė yra reikalinga pagrindo, kad iš viso būtų, tai ji pati savyje 
turi turėti tokią sanklodą. jog per ją šis reikalingumas atsivertų 
kaip objektyvi būtybės buvimo būtinybė, o ne tik kaip subjekty- 
vus mūsų pergyvenimas. Dar daugiau : baimė kaip būtybės slydžio 
patyrimas gali būti prasminga tik tuomet, kai ji yra išraiška 
pagristojo būtybės laikymosi buvime. Pagristasis laikymasis buvi- 
me yra baimėje tik patiriamas, o ne baimės sukuriamas. Baimė 
yra subjektyvi mūsų laikysena objektyviai buvime laikomos būty- 
bės akivaizdoje. Nuosekliai tad į šį objektyvų būtybės laikymąsi 
buvime ir reikalinga kreipti mūsų mąstymą. Reikia sklaidyti ne 


118 MARTIN HEIDEGGER, Was ist Metaphysik?, p. 21. 

tiek būtybės kaip tokios pergyvenimą baimėje, — tai antrinis me- 
tafizikai dalykas, — kiek pačią būtybę, klausiant, kokios ji turi 
būti sąrangos, kad būių ne pati. Kitaip sakant, būtybės grindimas 
buvime turi būti ne iš anksto priimtas kaip prielaida būtybei 
išaiškinti, o kaip paties šio aiškinimo išvada : būtybė yra pagrįsta 
buvime todėl, kad pati jos sankloda pagrindo reikalauja. Jeigu 
tad ši pagrindą vadiname , būtimi °, tai reiškia, kad būtybės nuo- 
roda į būtį yra įausta į pačią būtybės sanklodą. Atskleidus šią 
sanklodą, atskleidžiama tuo pačiu ir būtis. 

Formalų atsakymą, kas yra būtybė sava sąranga mes jau 
turime. Jį yra mums davusi filosofijos esmės sklaida. Filosofija 
yra būtybės kaip būtybės interpretacija ; būtybė gi gali būti inter- 
pretuojama, tik būdama kūrinys. Tai viso ligšiolinio mūsų apmąs- 
tymo išvada. Ji, be abejo, visų pirma nusako būtybę, būtent : 
būtybė yra ne daiktas, atveriamas tyrimu, o kūrinys, užskleidžia- 
mas interpretavimu. Tačiau šitaip nusakyta būtybė tučtuojau len- 
kia mūsų mąstymą būties kryptimi: mes klausiame būtybę visad 
būties dėlei. Ką tad sako būtybė kaip kūrinys apie būtį? Filoso- 
fijos kilmė bei esmė nusako, kas yra būtybė; dabar būtybė turi 
nusakyti, kas yra būtis. Tai nereiškia, kad tuo mes paliekame 
būtybę ir pereiname į būties plotmę. Anaiptol! Mes ir toliau 
klausiame būtybę, tačiau ne to, ką ji sako apie save pačią, o to, ką 
ji taria savimi pačia apie būtį: mes sklaidome būtybę kaip nuorodą 
i būtį, vadinasi, kaip vedančią mūsų mąstymą anapus savęs pačios. 


1. BÜTIS KAIP TRANSCENDENCIJA 


Pats pirmasis dalykas, į kurį nurodo būtybė kaip kūrinys, yra 
transcendencija arba būtybės peržengimas. Apie transcendencija 
paprastai yra kalbama gana dažnai: kiekvienas mąstytojas galy- 
nėjasi su šiuo klausimu. Jau sakėme, kad M. Heideggeris būtį 
ryšium su būtybe vadina « transcendens apskritai » ir šio , transcen- 
dens’? mąstyme kaip tik regi tikrąją metafizikos esmę, Vakarų 
išduotą todėl, kad jų mąstymas susitelkęs ne apie būtį o apie 
būtybę. Dar įtaigiau šiuo reikalu pasisako K. Jaspersas, vadinda- 
mas egzistenciją «nepergalimu. nes begaliniu, nepasitenkinimu, 
kuris yra tolygus transcendencijos ieškojimui ; egzistencija, pasak 
Jasperso, buvoja tik santykyje su transcendencija arba jos iš viso 
néra»!?, Tačiau kuo gi yra pagrindžiami visi šie teiginiai? Kodėl 

būtybė nepasilieka savyje, o peržengia save, nurodydama į tai, 
kas ji nėra, bet kas yra su ja susiję net ligi pat jos buvimo gali- 
mybes? 

Įtikinančio atsakymo į tai neduoda nei moralinis egzistencijos 
laipsniavimas, kviečiant peržengti kiekvieną pasiektą savęs paties 
aukšti ir tuo paliudyti ieškomą transcendenciją, — « transcenden- 
cija yra ne įrodoma, bet paliudijama », — kaip tai yra K. Jasperso 
mąstyme 2; nei kosmologinis pasaulio būtybių laipsniavimas, nu- 
rodant, kad būtybės «laikosi viena kita, o galop visa laikosi abso- 
liutine begalybe », kaip tai iprasta scholastinėje filosofijoje ?3. Me- 
tafizikos grindimas morale palieka nepagristą pačią moralę, sutap- 
dydamas ją su Kanto , kategoriniu imperatyvu ’ ir ją suformalin- 
damas, tuo tarpų moralė esmiškai yra turininė, kaip tai yra at- 
skleides M. Scheleris savoje Kanto kritikoje 4. Scholastinis būtybių 
tobulumo laipsniavimas nepastebi, kad būtybių laikymasis viena 
kita yra kosmologinio pobūdžio ir kad todėl čia niekur ir niekad 
baigtinei būtybei nereikalinga absoliuto. Žengimas nuo baigtinės 
būtybės i absoliutinę begalybę kosmologinėje plotmėje yra nepa- 
teisinamas šuolis, nusikalstąs loginiam pakankamo pagrindo dėsniui. 
Trumpai tariant, žengimas moraliniais žmogaus ar kosmologiniais 
pasaulio laiptais neatskleidžia būtinybės, kodėl būtybė turėtų nuro- 
dyti į būtį kaip transcendenciją. Šią būtinybę galima rasti tik 
ontologinėje plotmėje, vadinasi, pačiame būtybės kaip tokios bu- 
vime. 

Apmąstant būtį kaip transcendenciją per maža yra kreipiama 
dėmesio į vieną dalyką, būtent : transcendencijos ontologine prasme 
reikalauja tik kūrinys. Tik kūrinys pačiu savo buvimu nurodo, 
kalbant Heideggerio žodžiais, į , visai ką kitą ', buvojanti ne šalia 
kūrinio, vadinasi, toje pačioje plotmėje, bet anapus kūrinio, vadi- 
nasi, visiškai kitoje plotmėje. Užtat tik kūrinys ir gali būti tikroji 
ontologinė transcendencijos nuoroda. Daiktas tokia nuoroda nėra. 
Būdamas uždaras savyje, daiktas rodo tik į patį save. Kaip jau 
sakyta, daiktas esti pažistamas prievarta; gi prievarta reiškia ne 
daikto peržengimą, patenkant anapus jo, o kaip tik įžengimą i jį 
patį arba į jo , vidų ', kad tyrimu būtu atrasti jo sandai : daiktas 
yra gryna imanencija. Todėl tyrimas kaip pažinimo būdas neranda 


122 Ten pat, p. 850; moralines Jasperso filosofijos versmes arba jo ban- 
dymą metafiziką pagristi morale sklaido DR. Juozas GIRNIUS savo knygoje 
Laisvė ir būtis. Karl Jasperso egzistencinė metafizika, Brooklyn 1953, p. 
83-93. 

ir negali rasti daiktui jokio , anapus '. Čia glūdi pagrindas, kodėl 
pasaulis visatos prasme, taip lengvai buvęs peržengiamas viduri- 
niais amžiais ir todėl tarnavęs kaip savaimingi laiptai Dievop, 
naujųjų laikų mąstyme vis labiau virto uždaru, kadangi mokslas 
atskleidė jį kaip gryną daiktą ir todėl sunaikino jį kaip nuorodą į 
anapus. Nes pasaulis gali rodyti į transcendencija tik tol, kol yra 
pergyvenamas bei mąstomas kaip kūrinys. Tokiu atveju jis iš tikro 
gali būti ir yra interpretuojamas : skaitomas tarsi knyga, stebimas 
tarsi paveikslas, žiūrimas tarsi veidrodis, kuriame atsispindis kažkas 
kita — «sieut liber, et pictura, et speculum » (Alain de Lille). 
Atskleidus gi jo daiktiškumą, — tai būtina, nes kitaip neturėtume 
jokio gamtamokslio, — pasaulis kaip nuoroda dingsta nebegrizta- 
mai. 

K. Jasperso šifrų teorija kaip « transcendencijos kalba » ir yra 
tuo silpna, kad ji nedaro skirtumo tarp kūrinio ir daikto ; joje 
kiekvienas dalykas gali būti šifras : « visas buvimas yra persunktas 
galima simbolika »!5. Tai yra neabejotina kūrinio atveju. Daikto 
betgi atveju ši simbolika tėra grynai subjektyvi: daiktui galima 
simbolinę prasmę teikti, tačiau jame pačiame negalima šios pras- 
més rasti; daikto negalima , iššifruoti '; daiktą galima tik , įši- 
fruoti'. Sutikime su Jaspersu, kad «tikroviné jura» gali mūsa- 
jame pergyvenime virsti « pragarmés (eines Unergründlichen) ši- 
fru » 26, tačiau tik pergyvenime, vadinasi, tik subjektyviai. Objek- 
tyviai jūra neturi jokios sanklodos, kuri į pragarmę nurodytų. 
Jūra neperžengia pati savęs, kadangi ji yra iš esmės uždara, nors 
ir būtų akimi neaprėpiamas vandenynas. Teisingai tad pastebi 
J. Girnius, vertindamas Jasperso šifrų teoriją, kad «jei ontologija 
pakeičiama , fizika °’, tai savaime ir pati transcendencija paneriama 
į pasaulį »127. Čia įvyksta tas pat, kas ir M. Heideggerio atveju : 
transcendencija virsta imanencija, nes, laikant daiktą transcenden- 
cijos kalba, ši , kalba ' tegali būti daikto kalba apie save pati. Ne 
jūra kalba mums apie transcendencijs kaip pragarme, bet mes 
kalbame jūrai, priskirdami jai pragarmės reikšmę, nors pati savyje 
jūra anaiptol nėra pragarmė. Pati savyje jūra yra uždara ir kaip 
tik savo uždarumu ir kurčia, ir nebylė. Neprotinga tad suklusti 
jos akivaizdoje ir tikėtis išgirsiant, ką ji mums sako. Eilėraščių 
Klausimai (1827) rusų poetas F. Tiutčevas gražiai yra nusakęs 
mūsų santykį su gamta kaip tariamu šifru pasauliu : « Prie jūros, 
laukinės vidunakčio jūros stovi jaunuolis — ilgesiu širdyje ir abe- 

jone prote. Paniures jis klausia bangas: O, išspręskite man gyve- 
nimo mislę!... Pasakykite, kas yra žmogus? Iš kur jis ateina ir 
kur jis eina? Kas gyvena viršum žvaigždėto skliauto? Bet, kaip ir 
anksčiau, bangos šniokščia ir murma. Vėjas užia ir debesis gena. 
Žvaigždės spindi, šviesios ir šaltos. O kvailelis stovi ir laukia atsa- 
kymo » 128. Savo uždarumu daiktas nei mūsų klausimo nesupranta, 
nei mums atsakymo neduoda. 

Visai kitoks yra mūsų santykis su kūriniu. Būdamas atviras 
savyje, kūrinys savaime mus veda užu savęs — irgi ne buvojimo 
„šalia ' savęs, bet , anapus ' savęs prasme. Savęs peržengimas yra 
kūrinio būsena. O tai, kurlink kūrinys žengia, yra jo buvimo 
pagrindas: kūrinys taria, kad jis būna ne pats, bet laikosi kitu, 
buvojančiu jau nebe jo plotmėje. Transcendencija arba savęs 
peržengimas slypi pačioje kūrinio sąvokoje. Kūrinys negali nei 
būti, nei būti mąstomas be , kito ’, kuris yra jo autorius, vadinasi, 
kuris yra jį pagrindęs jo buvime ir šiame buvime jį laiko. Mögi- 
nant išskirti transcendenciją net ir tik metodiškai, kūrinys išslysta 
iš mūsų rankų kaip kūrinys, virsdamas nebyliu daiktu. Štai kodėl 
mokslinis tyrimas, taip giliai bei sėkmingai atskleidžiąs daiktą, 
darosi visiškai bejėgis, pritaikintas kūriniui. Jei moteris, buvusi 
modelis Leonardo da Vinci Giocondai (1503), iš tikro ir būtų sirgusi 
gyslų kalkėjimu, kaip tai tvirtina japonų gydytojai, paveikslą tyrę, 
tai ši tyrimo išvada mums nė kiek nepadėtų suprasti paties pa- 
veikslo. Kūrinį galima suprasti tik interpretacija, o interpretacija 
yra galima tik interpretuojamojo dalyko atvirybėje, atvirybė gi 
visados yra nukreipta į toli, į anapus. 

Visa tai reiškia, kad nurodymas į transcendenciją nėra kūri- 
niui nei savybė, nei sandas, nei tikslas, nei kas kita, kas jam 
būtų tarsi , prideta’ ar prie jo , prijungta ' kaip antrinis bei išves- 
tinis jam dalykas : pats kūrinys yra toksai nurodymas. Būti kūriniu 
ir būti transcendencijos nuoroda yra vienas ir tas pats dalykas. 
Tai, ką E. Cassireris yra pasakęs apskritai apie ženklų kategoriją, 
tinka ir kūriniui: «Simboliniai ženklai nėra tokie, jog pirmiau 
būtų, o tik paskiau ar lyg viršum savo buvimo įgytų tam tikros 
reikšmės. Pats jų buvimas kyla iš jų reikšmės » ??, Reikšti gi yra 

ne pasilikti prie savęs ir savyje, o peržengti save kito linkui. 
Kiekviena reikšmė yra transcendentinio pobūdžio. Kitaip ji ne- 
būtų reikšmė. 

Visa tai tinka ir būtybei. Atskleidus, kad būtybė sava sąran- 
ga yra kūrinys, savaime ji atsiskleidžia ir kaip nuoroda į transcen- 
denciją. Tai yra būtinybė, kurios kaip tik ieškome. Reikia čia tik 
pasiaiškinti, kokios transcendencijos linkui būtybė peržengia pati 
save. Nes, kaip jau sakėme, transcendencija yra ribos peržengimas, 
ir pobūdis to, kas buvoja užu šios ribos, priklauso nuo pačios šios 
ribos: kokią ribą peržengiame, toki ,kitą' sutinkame anapus 
josios. Transcendencijos esama įvairiopos, ir šis jos įvairumas yra 
kaltas, kad transcendencijos sąvoka yra tokia maini: ji slepia 
savyje ribos sampratą, deja, nevisados sąmoningai nusakomą. Nūn, 
būtybės atveju tokia riba yra pats būtybės buvimas, nes būtybė 
kaip tokia yra būdinga tik tuo, kad yra. Tai reiškia: būtybė 
peržengia save kaip būnančiąją, atsistodama ne šalia kitos būty- 
bės, taip lygiai būnančios, kaip ir ji pati, bet iškildama anapus 
kiekvienos būtybės kaip būtybės. Peržengimas paties savęs būty- 
bės atveju reiškia peržengimą savo buvimo. Nuosekliai tad anapus 
ribos, kurią sudaro būtybės buvimas, galima sutikti tik , kitą ' kaip 
būnantijį visai kitu buvimu, negu būtybės buvimas, kuris yra per- 
žengiamas. M. Heideggerio nusakyta transcendencija kaip , visai 
kas kita' liečia ne būtybės — šios ar anos — esmę, bet būtybę 
kaip būtybę, taigi pati jos buvimą. Transcendencija yra visai kas 
kita todėl, kad ji būna visai kitaip. 

Šį tad visai kitokį buvimą, esantį anapus būtybės buvimo, ir 
vadiname būtimi. Būtis yra būtybės kaip būtybės anapus. Ji yra, 
Heideggerio žodžiais tariant, ne-būtybė. Tai reiškia: būtis nėra 
nei , pirmoji’, nei , paskutinioji ', nei aukščiausioji’, nei kuriuo 
kitu , garbės ° būdvardžiu papuošta būtybė. Negalint buvimo laips- 
niuoti, tuo pačiu yra negalima būties tapatinti su jokiu būtybės 
kaip būnančiosios , laipsniu ', nors šisai būtų ir pats aukščiausiasis. 
Buvimą galima tik peržengti: į būtį — teigiama prasme — arba į 
nebūti — neigiama prasme. Būtis yra teigiamasis būtybės buvimo 
peržengimas. Žiūrint į būtį iš , apačios’, vadinasi iš būtybės pu- 
sės, ji atsiskleidžia kaip būtybės , Ne’ visokeriopa prasme. Pačia 
savo sąranga būtybė nurodo į savęs neiginį, kuris tačiau jos bu- 
vimo nenaikina, o jį peržengia, apsireikšdamas kaip teiginys jau 
kitoje plotmėje. Tuo, kad būtis neigia būtybės buvimą, ji tuo 
pačiu teigia kitoki savęs pačios buvimą. 

Bet kaip tik todėl ir yra nepaprastai sunku būtį mąstyti. 
Kadangi būtis buvoja anapus būtybės, tai tuo pačiu ji buvoja ir 
anapus mąstymo, nes mąstymas iš esmės priklauso būtybės mat- 

meniui ir šiame matmenyje išsitenka. Mąstyti būti reikštų per- 
žengti pati mąstymą: būties mąstymas būtų ne-mąstymas ir tuo 
pačiu ne-filosofija. Užtat jau pradžioje esame pabrėžę, kad būtis 
yra filosofinio klausimo tikslas ir, ją atskleidus, jo išdava, bet 
niekad ne jo objektas: būties galima klausti, bet jos negalima 
pasiklausti. Tai, kas pasiklausiama, visados yra tiktai būtybė. 
rėmų : būtį mąstyti galima tik būtybės plotmėje. Šiuo atžvilgiu atro- 
do, kad Heideggeris yra teisus, tvirtindamas, esą būtis gali būti 
pažįstama tik savo tiesoje, suprantant tiesą kaip būtybės nesislė- 
pimą arba apsireiškimą bei pasirodymą : aletheia - Unverborgenheit. 
Nusakant šią mintį kiek paprasčiau, ji reiškia : būtis gali būti mąs- 
toma ir tuo pačiu pažįstama tik tiek, kiek ji pati iš savojo , ana- 
pus’ grįžta į būtybės , šiapus ' ir šiame , šiapus ' atsiskleidžia ; gi 
kiek ji lieka savame , anapus ', ji lieka pasislėpusi ir todėl mąsty- 
mui neprieinama. Čia paliekame atvirą klausimą, ar būtis, buvo- 
janti savame , anapus’, yra prieinama mistiniam regėjimui: visų 
laikų mistikai yra atsakę į tai teigiamai. Tačiau tai išspręsti yra 
ne filosofijos dalykas. Jeigu tačiau mistika iš tikro ir pagautų būtį 
Šiosios plotmėje, tai filosofijai ji vis tiek liktų bereikšmė, nes, no- 
rėdama savas pagavas nusakyti suprantamomis ištaromis, ji turėtų 
naudotis filosofinėmis priemonėmis, vadinasi, turėtu nusileisti į 
„šiapusinę' būtybės plotmę ir kalbėti taip, kaip kalba ir pati 
filosofija. Gal todėl mistika, nors ir gyvavusi visais amžiais, ir 
nėra buvusi mąstymo istorijoje koks nors reikšmingesnis filosofijai 
skatulys. Mums čia svarbu tik pabrėžti, kad būties mąstymas yra 
galimas, ne peržengiant patį mąstymą, o nužengiant būčiai į bū- 
tybės, tuo pačiu ir į mąstymo matmenį. Ne mąstymas pakyla į 
būties , anapus’, bet būtis nusileidžia į mąstymo , šiapus ': būtis 
yra visados mąstoma kaip šiapusinė, žinant betgi, kad būties bu- 
vojimas , šiapus ' yra tik viena jos buvojimo , anapus ' lytis. Būtis 
lieka transcendencija ir šiapusine savo būsena. Tačiau be šitokios 
šiapusinės būsenos būtis mąstymui būtų visiškai uzskleista. 
Būties nusileidimą į būtybės matmenį arba jos tiesą atsisklei- 
dimo prasme (aletheia) vadiname kenoze, o nusileidusios ir būtybės 
matmeniu buvojančios būties mąstymą vadiname analogija. Tai 
dvi metafizinės sąvokos, būtinos būties mąstymui įgalinti. , Keno- 
ze ’ reiškia būties buvojimą būtybės būdu, netampant pačia būtybe. 
, Analogija ' reiškia būties mąstymą būtybę nusakančiomis ištaro- 
mis, netapatinant jų turinio tolygiai su būtimi. Kenozė yra būties 
būsena būtybės akivaizdoje ; analogija yra būties mąstysena būty- 
bės pagalba. Būtis gali būti mąstoma tik analogiškai todėl, kad ji 

buvoja tik kenotiškai °. Kenozė nepadaro būties « vidine transcen- 
dencija » (K. Jaspers) ; ji išlaiko objektyvų anapusinį būties pobūdį, 
nesuliedama jo su subjektyviu jos patyrimu pasaulio šifruose. 
Analogija neleidžia mąstyti būties tolygiu būtybei būdu ir todėl 
susivilioti gundymu ,pažinti kaip Dievas’. Kenozė ir analogija 
yra rėmai, kuriuose vyksta būties pažinimas. Be kenozės filosofija 
liktu būties atžvilgiu grynas agnosticizmas, be analogijos būties 
mąstymas būtu grynas panteizmas. Jeigu būtybė kaip kūrinys 
nurodo į būti kaip transcendenciją, tai šis tramscendentinis būties 
pobūdis negali būti nei lūžis su būtybe, taip kad būtis pradingtų 
savame , anapus’ nebesurandamai ; nei tik apibendrinančioji bū- 
tybės sąvoka, taip kad būtis būtų mąstoma tolygiai su kitomis 
sąvokomis, iš viso nepatekdama i , anapus'. Kenozė ir analogija 
yra tad savaimingos ir būtinos išplaukos iš būtybės kaip nuorodos 
į būties transcendenciją. 

Tuo būdu tikimės atsakę į klausimą, kodėl būtybėje slypi 
būtinybė peržengti save ir atskleisti būtį anapus savęs. Transcen- 
dencija yra pasiekiama, ne kopiant nuo vienos būtybės prie kitos 
ir matuojant jas moralinio ar kosmologinio tobulumo laipsniais, 
bet atskleidžiant kūrininę pačios būtybės kaip tokios sąrangą ir 
joje atrandant tiek loginę, tiek metafizinę sąsają su transcenden- 
cija. Transcendencija atsiskleidžia pačioje būtybės sanklodoje kaip 
tai, kas yra ne-būtybė, tačiau kas padaro, kad būtybė yra šis tas, 
o ne greičiau niekis. Atodairom reikia pripažinti Heideggeriui 
tiesą, kai jis sako, kad būtybė aiškėja būties šviesoje. Būdama 
nuoroda į būti, būtybė savaime nurodymu ir laikosi, nes jis yra 
ne būtybei įspaustas ženklas, o pats jos buvimas. Šios gi nuorodos 
, kurlink ’ ir yra būtis. Tad tik Zvelgdami iš šiojo , kurlink ’ pusės, 
galime suprasti, kodėl būtybė nėra niekis. 


2. BüTIS KAIP VEIKMĖ 


Būdama kūrininės sąrangos, būtybė, kaip sakyta, tuo pačiu 
yra ir santykis, vadinasi, apspręsta buvoti ne savyje ir sau, o ki- 
tame ir kitam: santykis yra bütybei ne paprastas , ryšys’ tarp 
jos jau kaip esančiosios ir kito irgi jau kaip esančiojo, bet pats 
buvimas kūriniu yra santykis. Kūrinys būna tuo, kad linksta į 
kitą. Tai reiškia: ne santykis kyla iš kūrinio buvimo, bet kūrinio 


130 Tai autorius yra dėstęs kitoje vietoje, plg. ANTANAS MACEINA, Reli- 
gijos filosofija, Putnam 1976, p. 298-319; todėl čia šias sąvokas bei jų 
sąryši tik pamini. 

buvimas laikosi santykiu. Dingus santykiui, dingsta ir kürinys 
kaip kūrinys. Ši santykinė būtybės kaip kūrinio sąranga savaime 
nurodo į transcendenciją, vadinasi, i anąjį , kitą’ santykio narį. 
Būti nuoroda yra būtybei santykinės jos sanklodos išraiška. Ir vis 
dėlto ši išraiška dar neatskleidžia paties santykio pobūdžio. Ji 
taria, kad būtybė yra santykis, tačiau ji nenusako, kas yra pats 
šis santykis arba tai, kas būtybę sieja su būtimi. Tuo tarpu tai 
klausimas, taip lygiai svarbus būčiai atskleisti, kaip ir transcenden- 
cija. Dar daugiau : mąstoma skyrium, transcendencija gali būtybę 
kaip santykį net aptemdinti, aptemdindama tuo būdu ir pačią 
būties sampratą. Nes būtis kaip būtybės , anapus’ gali būti su- 
vokta ir gryno nuotolio prasme: ,anapus' juk pačiu savimi nu- 
rodo į visiškai kitokią buvimo plotmę. Užtat yra labai lengva 
regėti neperžengiamą tarpeklį tarp būtybės ir būties, nustumiant 
būtį užu šio tarpeklio kaip nebepasiekiamą. Štai kodėl mums 
reikia vėl grįžti prie būtybės ir vėl klausti, ar sava sąranga ji 
nurodo tik į tai, kas buvoja anapus , tarpeklio ° mums nebepriei- 
namu būdu, ar gal joje galima atidengti ir tai, kas būti sieja su 
būtybe. Kitaip sakant, kas yra būtis — grynas buvojimas anapus 
ar ir atoveika į šiapus? Ar būtis tik pati būna. ar ji ir daro, kad 
ir kitas būtų? Ar būtis yra tik būsmas, ar ir veikmé? O jei ir 
veikmė, tai koks yra šios veikmės pobūdis būtybės atžvilgiu? 

Vakarų mąstymo istorijoje esama stipraus polinkio suvokti 
būti kaip gryną būsmą, neteikiant jai jokio veikmės pobūdžio. Ir 
tai yra visiškai suprantama. Juk patirtinė veiksmo plotmė yra 
būtybė kaip ši ar ana: veikmės yra pilnas būtybių pasaulis, ku- 
riame buvojame. Jeigu tačiau būtis yra ne-būtybė, tai tuo pačiu 
ji yra ir ne-veikmė ; peržengiant būtybę, savaime yra peržengiama 
ir veiksmo plotmė. Nuoseklus šios išvados pradininkas yra buvęs 
Parmenidas. Filosofijos istorikai vadina jį « būties sąvokos » (O. 
Gigon) ir net « būties metafizikos » (W. Jager) kūrėju. Ligi jo grai- 
kų mąstytojai stebėjo gamtą ir regėjo joje nuolatinį kilimą bei 
nykimą: tapsmas buvo jiems akivaizdybė. "Todėl jie ir kalbėjo 
apie daiktus - ta onta (įprastinis žodis šnekamojoje graikų kalboje), 
kurie atsiranda, kinta, veikia, juda ir galop žlunga; kurių esama 
daugybės ir įvairių įvairiausių. Be abejo, ir Jonijos filosofai klausė 
daiktu pagrindo (archė), tačiau jie ši pagrindą rado taip pat 
‚daikte’: vandenyje, ore, ugnyje; gal tik vienas Anaximandras 
apibendrino daiktus, pavadindamas šią bendrybę ,neaprėžtybe ° 
(apeiron) ir tuo pradėdamas nusakyti būti neigiamai, vadinasi, eiti 
anuoju , via negativa’, kuris vėliau tapo toks savas graikiškai- 
krikščioniškajam Rytų Europos mąstymui. 

Parmenidas gi mėgino peržengti daiktus, kadangi jie neatspindi 
tiesos (aletheia), o tik žmonių nuomones (doxai). Tiesa yra tai, 
kad esama ne , daiktų - ta onta’ daugiskaitoje, o tik , būties - to 
on vienaskaitoje: naujadaras graikų kalboje, reiškiąs nebe tai, 
kas daiktas yra, o tik tai, kad jis yra, ir todėl telkiąs mąstymą 
nebe apie esmę, o apie buvimą. Parmenidas pirmasis suvokė būtį 
kaip daiktų pagrindą: jie visi būna, vadinasi, būtis yra visiems 
viena ir ta pati. Jeigu būtybių yra daugybė, tai būtis yra ne- 
daugybė, vadinasi, vienis. Jeigu būtybių pasaulyje viešpatauja 
atsiradimas bei žlugimas, tai būtis yra ne-kintamybė, vadinasi, 
busmas. Jeigu būtybės juda ir veikia, tai būtis yra ne-veikmė, 
vadinasi, rimtis, buvojanti suveržta likimo (dikė) pančiais. « Kaip 
ta pati ji lieka savyje ir buvoja rimtyje pas save», trumpai api- 
būdina Parmenidas savą būties sampratą **!. Taigi: vienis, būsmas 
ir rimlis yra pagrindinės ištaros, nusakančios pradinę būties meta- 
fiziką Vakarų mąstyme. Nė vienoje šioje ištaroje nėra veikmės. 
Jeigu , vienis ' veikmei dar neprieštarauja, tai , būsmas ' aiškiai jau 
išskiria tapsma : būtis tik būna, bet netampa ; , rimtis ' gi paneigia 
bet koki veiksmą : būtis tik būna, bet neveikia. Ir ši samprata 
— aiškiau ar slapčiau — išsilaikė net ten, kur būtis buvo sutapa- 
tinta su Dievu: šiuo atveju Dievas pasidarė neveiksmingas. "Tai 
labai ryškiai rodo Aristotelio nejudąs judintojas (kinoun akineton), 
kuris, pats neveikdamas, veikdina visa kaip tikslas: tikslas trau- 
kia, bet nestumia 5. Tas pat jausti ir Tomo Akviniečio iStaroje, 
kad Dievas yra actus purus, nes čia , actus’ reiškia anaiptol ne 
veiksmą, o tikrenybę kaip galimybės (potentia) priešingybę : Die- 
vuje nesą jokios galimybės; jame visa yra gryna tikrenybė. Ta- 
čiau ten, kur nėra jokios galimybės, tuo pačiu nėra nė jokios veik- 
mės. Užtat scholastinė metafizika ir neigia tikrovinį santykį tarp 
pasaulio ir Dievo: šisai santykis yra tikrovinis (realis) tik pasau- 
lyje, bet ne Dievuje!*. Dingus gi būčiai iš Vakarų metafizikos 
apskritai, dingo ir pats būties veikmės klausimas. Veikmė susi- 
telkė bütybeje ir išsivystė į metafizinį dinamizmą, kurio pradinin- 
kas kaip Parmenido priešprieša ir kartu amžininkas yra Heraklitas 
(plg. garsų jo posaki: « Visa teka - panta rhei »). 

Ką gi tačiau taria būtybė kaip kūrinys apie būtį jos veikmės 


131 Plg. WALTER BRÖCKER, Die Geschichte der Philosophie vor Sokrates, 
Frankfurt a. M. 1965, p. 55-63. 

132 Plg. INGEMAR DūRING, Aristoteles, p. 211-212. 

13 Plg. Lao DUMPELMANN, Kreation als ontisch-ontologisches Verhältnis. 
Zur Metaphysik der Schöpfungstheologie des Thomas von Aquin, Freiburg 
i. Br. 1969, p. 62-79; «relationes quae dieuntur de Deo ad creaturam non 
sunt realiter in ipso» (p. 62). 

atžvilgiu? — Kūrinys pačia savo sąvoka yra ir veikinys, ir veika- 
las, vadinasi, veikimo objektas ir veikimo išdava kartu. Buvodami 
daikto akivaizdoje, turime įrodyti, kad jis yra padaras: pats savi- 
mi daiktas nesako turis , autorių’. Tuo tarpu atsidūrę kūrinio 
akivaizdoje, tiesiog ižvelgiame, kad jis yra tam tikros veikmės 
išdava arba veikalas. Veikmė kūrinyje apsireiškia akivaizdžiai, 
nereikalaudama jokių įrodymų. Jeigu tad būtybė kaip kūrinys 
nurodo į būti, tai ji tuo pačiu nurodo ir į būties veikimą, kurio 
veikinys ir veikalas būtybė yra. Suvokus būtybę kaip kūrinį, da- 
rosi neimanoma suvokti būti kaip ne-veikme. Būtybės kaip kūrinio 
akivaizdoje galime mąstyti būtį tik kaip veiksnį. Be abejo, ši ištara 
yra dar tik labai bendra, tačiau jau ir ji slepia savyje esminį būties 
sampratai nusakymą, būtent: būtis nėra rimtis visa laikančiojo 
pagrindo prasme ; būtis yra jėga veikmės prasme. Šioje vietoje dar 
nežinome, kokios rūšies yra būtis kaip veikiančioji jėga. Tačiau 
jau ir čia galime įžvelgti, kad Parmenido pažiūra į būti kaip likimo 
pančiais sukaustytą rimti negali būti pateisinta, kadangi tokia 
pažiūra grįžtamuoju būdu paneigia būtybę kaip kūrinį. Nes kūri- 
nys nėra tik pasyviai laikomas, tarsi būtų laikytojui prijungtas iš 
viršaus ; kūrinys yra sukurtas (autoriaus) ir toliau nuolatos kurija- 
mas (interpreto). Kūrinys kaip kūrinys laikosi tik nepaliaujamu jo 
‚transcendencijos ° veiklumu. Todėl per maža yra tarti, kad bū- 
tybė yra būties pasekmė, o būtis yra būtybės priežastis : šitaip nu- 
sakydami būtybės ir būties sąsają, pasiliekame dar kosmologinėje 
plotmėje ir būti mąstome tik kaip , galingesniąją ' būtybę. Prie- 
žasties-pasekmės kategorija būties-būtybės santykiui nėra tolygi. 
Ontologinėje plotmėje šisai santykis reiškia tai, kas yra paties 
buvimo pradžia bei riba, kadangi būtybė būna tik kaip santykis : 
pradėti ši santyki reiškia pradėti būtybei būti. O tai yra kažkas 
žymiai gilesnio, negu turėti , prieZasti'. Kiekvienu atveju yra 
aišku, kad būties ir būtybės santykis yra veikėjo ir veikalo santykis. 
Tai ontologinis santykis pačia savo esme: būtis yra veikėjas ap- 
skritai, ir būtybė yra veikalas apskritai. Ankstesniosios ištaros, kad 
būtis yra , pagrindas’, o būtybė , pagrįstoji ', igyja čia ypatingo 
pobūdžio, ištraukdamos tiek pagrindą, tiek pagristaji iš rimties 
būklės. Priešpriešiais Evangelijos ištarai « pradžioje buvo Žodis» 
(Jn 1,1) Goethė yra sakydinęs Fausta: « pradžioje buvo veiksmas 
(die Tat) »1%%, Pakeitus šiuos Fausto žodžius į ištarą « pradžia yra 
veiksmas», būtų gana tiksliai nusakyta santykis tarp būties ir 
būtybės. 


14 JOHANN WOLFGANG GOETHE, Faust, Berlin 1947, p. 49 (darbo kam- 
bario monologas). 


248 FILOSOFIJOS PRASME 


Kokiai betgi veiksmo rūšiai priklauso būties veikmė? Nes 
veiksmas nėra vienarūšis: suskaldyti dinamitu uolą ir iš jos ske- 
veldrų pastatyti namus yra du esmiškai skirtingi veiksmai — ne 
tik kosmologiniu vykdymo, bet ir ontologiniu įvykimo atžvilgiu. 
Tokių esmiškai skirtingų veiksmų esama aibės todėl, kad esama 
esmiškai skirtingų būtybių aibės. Tačiau kadangi būtis nėra jokia 
būtybė, todėl ir jos veikmė nėra tolygi jokios būtybės veikmei. 
Kuo tad yra būdinga ši būties veikmė? 

Jau sakėme, kad filosofijos objektas yra būtybė kaip tokia ir 
kad filosofija yra būtybės kaip tokios interpretacija. Tačiau ka- 
dangi interpretuoti galima tiktai kūrinį, todėl ir pačią būtybę su- 
vokėme kaip kūrinį, pastebėdami, kad būti kūriniu yra būtybei ne 
koks nors atsitiktinis ar išvestinis dalykas, bet pati jos būsena : 
būtybė būna kuriniskai. Taip pat sakėme, kad būtis grindžia bū- 
tybę šiosios buvime ir tuo būdu atsiskleidžia kaip veikmė. Nūnai 
klausdami, kokios rūšies yra ši jos veikmė, mes savaimingai atsi- 
grižtame į kūriniškąjį būtybės buvimą kaip į nuorodą ir regime 
joje būties veikmę kaip kūrimą. Buvodama kūriniškai, būtybė yra 
pagrista kūrėjiškai. Būčiai veikti reiškia kurti. Būties jėga yra 
jos kūrybiškumas. Anasai veiksmas, kuris yra pradžia, yra kūry- 
binis veiksmas. O toji sąsaja, kuri suveda santykin būtybę ir 
būtį, yra sąsaja tarp kūrinio ir kūrėjo. Būtis yra kūrėjas apskritai, 
ir būtybė yra kūrinys apskritai. Kaip būtybei kūriniškumas yra 
jos būsena, taip būčiai kūrėjiškumas yra irgi jos būsena. Būtis 
kaip veikmė kuria ne ką nors būtybėje ar būtybei, bet ji kuria 
būtybę kaip būtybę, vadinasi, kaip būnančiąją. Kūrybinis būties 
veiksmas yra būtybės buvimo pradmuo, suprantant ši žodį ne 
laiko, bet buvojimo pobūdžio prasme: būtybė būna pradedama ; 
užtat ji ir būna ne pati, nes niekas negali pradėti pats savęs. 

Be abejo, ištara «būtis kaip veikmė yra kūrėjas » skamba 
estetiškai ir kartu religiškai, kadangi , kuréjo' vardą paprastai 
teikiame arba menininkui, arba Dievui. Esmėje tačiau ana ištara 
yra grynai metafizinė: ji nusako rūšinį būties veiksmo skirtumą. 
nuo bet kurios būtybės veiksmo, nes jokis būtybės veiksmas nėra 
„kūrimas' ontologine prasme, vadinasi, buvimo pradmuo. Antra 
vertus, estetinė ir religinė , kūrėjo ° prasmė nėra be ryšio su būtimi 
kaip kūrybine veikme. Juk ,kūryba' vadiname tik tai, kur iš 
veiksmo kyla kas nors nauja. Kur veiksmas tik kartoja tai, kas 
jau yra ar yra buvę, ten kūrybos nėra. Todėl gamtos veiksmus 
nevadiname kūrimu : gamtoje esama kilimo ir žlugimo, tačiau joje 
nėra kūrimo, nes gamtos veiksmai kartoja gamtinę tvarką, vykdami 
ratu. Tuo tarpu meno plotmėje kaip tik esti sukuriama kažkas 
naujo. Estetinis kūrinys ir yra todėl estetinis, kad jis taria tai, 

ko niekas dar nėra tares — turinio ar bent išraiškos lytimi. Todėl 
jo autoriu ir vadiname , kūrėju’. Tai tinka ir religinei sričiai. 
Jeigu Dievą vadiname , Küréju', tai irgi tik todėl, kad jis yra 
kildinęs , dangu ir žemę?’ kaip kažką, kas yra visiškai nauja, 
juos ne sudéstydamas iš jau esančių pradų, bet pašaukdamas iš 
nebūties. Tarp būties kūrybos ir menininko kūrybos esama gilios 
analogijos. O tarp būties ir Dievo kūrybos, kaip regėsime vėliau, 
esama visiškos tapatybės. Vadinti tad būties veikmę kūrimu, o pa- 
čią būtį kūrėja reiškia atskleisti naujumą kaip metafizini kūrybos 
pradą. 

Būties veikmė kaip kūrimas pagrindžia bei išsprendžia ir būties 
tolumo-artumo dialektika. M. Heideggeris, kaip minėjome, teisin- 
gai įžvelgia, kad būtis yra toliau, negu bet kuri būtybė, ir sykiu 
arčiau, negu bet kuri būtybė. Jokia būtybė negali būti kitai būty- 
bei tiek tolima, kiek tolima yra būtis. Kartu tačiau jokia būtybė 
negali būti kitai būtybei tiek artima, kiek artima yra būtis. Ši 
dialektika darosi betgi suprantama tik kūrimo šviesoje. Transcen- 
dencija arba būtybės peržengimas jos visumoje nutolina būti ne- 
randamai : būtis kaip transcendencija, buvodama kitokiu buvimu, 
yra nuotolis pats savyje. Tai, kas buvoja anapus būtybės buvimo, 
yra ,visai kas kita’ visokeriopa prasme : transcendencija yra ne- 
randama jokiame būtybės matmenyje kaip tik todėl, kad ji reiškia 
visų būtybės matmenų peržengimą. Būtis buvoja anapus būtybės 
buvimo ribos, užu kurios būtybė niekad patekti negali, nes tai 
reikštų patekti užu savęs pačios. Ir jeigu būtis būtų iš tikro gryna 
transcendencija rimties prasme, kaip ją suvokia Parmenidas, ji 
liktų savame ,anapus' mums amžinai neprieinama — taip tarsi 
jos iš viso nebūtų. Ji būtų nepasiekiama nė mistiniam patyrimui, 
kadangi šisai irgi yra žmogaus kaip būtybės veikmė ir todėl nie- 
kad neįstengia išsilaužti iš būtybės buvimo matmens. 

Tačiau būtis kaip transcendencija nėra rimtis, o veikmė. Ši gi 
veikmė yra kuriamojo pobūdžio, vadinasi, turi veikinį ir veikalą, 
objektą ir išdavą, kryptį ir tikslą, kurie visi susitelkia būtybėje, 
padarydami šiąją būties veikmės regimybe. Tuo būdu sava veikme 
būtis kaip transcendencija — be galo tolima — grįžta iš anapus ir, 
heideggeriškai kalbant, , apsistoja ’ (west) būtybėje kaip jos buvimo 
pradmuo — be galo artimas, nes nieko negali būti man artimesnio 
už mano paties pradžią. Jau pakartodami esame sakę, kad bu- 
tybė yra būdinga tik tuo, kad būna: būti apskritai ir būti būtybe 
yra tas pats dalykas; būtybės buvimas yra ji pati. Buvimą gi 
būtybė gauna iš būties. Kas tad galėtų būti būtybei artimesnis, 
kaip tai, iš ko ji ima pati save? Bütybes peržengimas nutolina 
būti nebepasiekiamai. Butybés kūrimas priartina būtį nebepraran- 

damai. Tai dialektika, tačiau ne prieštaravimas. Kürimu būtis 
savos transcendenecijos anaiptol nesunaikina. Atvirkščiai, būtis gali 
būti kūrėja tik todėl, kad ji yra ne-būtybė, vadinasi, kad pačiu 
buvimu ji būtybę prašoksta ir todėl gali būti būtybės buvimo 
pradmuo. Pati kūrimo sąvoka neleidžia sulieti būties su būtybe : 
kūrėjas niekad nebuvoja taip, kaip kūrinys ir niekad kūriniu , ne- 
virsta '; kitaip kalbétume ne apie , kūrimą’, bet apie , pasikeiti- 
mą’ (mutatio), kurio pilna gamtoje, tačiau kurio nėra kūrybinėje 
kultūros veikloje. Analogine prasme šitaip yra ir būties-būtybės 
santykyje.  Transcendencija lieka peržengimas arba , anapus '. 
Tačiau šis peržengimas kūrimo veikme virsta bütybei , šiapus’, 
virsdamas jos buvimo pradmeniu. Transcendencija įgalina kūrimą, 
o kūrimas įgalina transcendencijos nusileidimą imanentinėn būtybės 
plotmėn. Būties tolumo-artumo dialektikos nariai laikosi vienas 
kitu. Jei būtis nebūtų transcendentinė, ji nebūtų kūrėja. Jei būtis 
nebūtų kūrėja, mes iš viso apie ją nekalbėtume, nes ji būtų taip, 
tarsi iš viso nebūtų. M. Heideggeris yra teisus, teigdamas, kad 
nihilizmo esmė glūdinti būties laikyme niekiu. Tačiau šitoks būties 
laikymas niekiu būtų neišvengiamas, jei būtis nebūtų kūrybinė 
veikmė. Nihilizmo priešprieša yra ne būtis kaip transcendencija, 
bet būtis kaip kūrėja. Tik būtybėje kaip kūrinyje, vadinasi, kaip 
būties veikale, mes galime rasti nuorodą į būti apskritai, vadinasi, 
i jos tikrovę ir tuo būdu išgelbėti ją iš laikymo niekiu, išsigelbė- 
dami ir patys iš nihilizmo. Būties pamiršimas Vakarų metafizikoje 
ir tuo pačiu nihilizmo paruošimas yra esmėje būties kuriamojo 
pobūdžio pamirsimas, vis labiau nustumiant ją į transcendentine 
plotmę. Kūrimo sąmonė yra tad tikroji nihilizmo pergalė. 


3. BüTIS KAIP ABSOLIUTAS IR LAISVĖ 


Atskleisdami būti kaip kuriančiąją veikmę, įžvelgėme, kad 
būtis kuria ne ką nors būtybėje ar būtybei, bet kad ji kuria pačią 
būtybę kaip būnančiąją, vadinasi, pati jos buvimą. Šia prasme tad 
ir kalbėjome apie būti kaip pagrindą ir apie būtybę kaip pagris- 
tąją: būtis grindžia būtybę jos buvime arba daro, kad būtybė 
būtų. Užtat Heideggeris, kaip minėjome, ir sako, kad be būties 
būtybė liktų nebütiskume. Būties veikmė, vaizdingai kalbant, 
„ištraukia ' būtybę iš nebütiskumo ir ją jbutina. Be tokios veik- 
més būtybės iš viso nebūtų. Tačiau ką visa tai reiškia? Kas įvyk- 
sta, vykdant būčiai kuriamąji veiksmą? Ne kas kita, kaip nebu- 
vimo pakeitimas buvimu. Tai, ko nėra kaip būtybės apskritai, 
vadinasi, kaip būnančiosios, kuriamąja būties galia kyla ir būna ; 

kyla ne esmė arba būtybė kaip Si bei ana (akmuo, žolė, arklys), 
bet buvimas arba būtybė kaip tokia. Kadangi tačiau buvimas 
pačiu savimi yra vientisas, — nei dalinamas, nei laipsniuojamas, — 
todėl , už?’ savęs ar , prieš’ save jis neturi nieko, i$ ko jis būtų 
„padarytas ', , nuZiestas ', , sustatytas ': buvimas neturi jokių san- 
du. Nuosekliai tad prieš buvimą — tiek laiko, tiek prigimties at- 
žvilgiu — yra tik nebuvimas arba nebūtis visokeriopo niekio prasme: 
tai, ką Heideggeris vadina , nihil negativum ' — visko paneigimas. 
Šitas tad visiškas niekis ir yra kuriamąja būties veikme pakeičia- 
mas „šiuo tuo’ arba būtybe. Būtybė, kurios prieš kūrimą nėra 
jokia prasme ir jokiu atžvilgiu, būties veikimu buvimą igyja ir 
būna. Kūrimas yra buvimo teikimas — « collatio esse » (M. Eckhart). 
Būtis kuria tuo, kad ji teikia buvimą ; ne ką nors jau esančiajam 
būtybe, bet pati buvimą esančiajam niekiu. Heideggerio minimas 
«stebuklų stebuklas » yra ne tai, kad yra tas ar anas (esmė), bet 
tai, kad yra, ko iš viso nebuvo (buvimas). Nes galimybė nebūti 
yra tokia akivaizdi, jog iš tikro reikia tik stebėtis, kad yra šis 
tas, o ne greičiau niekis. Priešpriešiais kosmologiniam dėsniui 
«ex nihilo nihil fit — iš niekio nėra nieko » stovi ontologinis dėsnis 
«ex nihilo ens qua ens fit - iš niekio yra būtybė kaip būtybė » ; 
dėsnis, nusakytas ir Heideggerio 93, nors ir nevisiškai mūsąja pras- 
me, kadangi Heideggeris niekur nekalba apie būtį kaip kuriamąją 
veikmę. 

Būties veikmė kaip kūrimas atskleidžia mums naują pačios 
būties atžvilgį. Būtis teikia buvimą būtybei todėl, kad būtis būna 
pati: kas būna pats, tas gali įbūtinti ir kitą. Buvime pačiam 
slypi kuriamoji būties jėga. Tačiau ką reiškia , būti pačiam ', ga- 
lime nusakyti tik neigiamai, niekad ne teigiamai, būtent: būti pa- 
čiam, kaip jau užsiminėme, interpretuodami Heideggeri, reiškia 
būti nereikalingam kito pagalbos ar paramos, kad būtum ; tai reiš- 
kia būti buvimą ne gavus, o jį turėti kaip savą. Tuo pačiu tai 
reiškia būti nepriklausomam nuo nieko, atsietam nuo visko, atjung- 
tam nuo bet kokio pagrindo, laido ar nešėjo. Šitokį nuo niekeno 
nepriklausomą ir nuo visko atsietą buvimą Vakarų metafizika yra 
įpratusi vadinti , absoliutiniw', tai yra atsietiniu bei atjungtiniu 
buvimu : ab-solvere — atrišti, atsieti, atleisti, nebetesti. Tai gryni 
neiginiai, tačiau visi jie rodo į teigiamąją būties pilnybę, nes, tik 
būdama pilnybė, būtis gali būti atsieta bei atjungta nuo visko, 
nereikalaudama nieko. Tik kaip pilnybė būtis yra absoliutas. Būti 
pačiam reiškia būti pilnutiniam buvimo atžvilgiu. Būti gi pilnuti- 
niam buvime reiškia būti neaprėžtam nebūtimi arba niekiu minė- 


135 Plg. MARTIN HEIDEGGER, Was ist Metaphysik?, p. 36. 

tąja Heideggerio , nihil negativum ’ prasme. Būtis kaip absoliutas 
neturi ir negali turėti jokio duomens, kuris jai būtų riba — nei 
teigiama prasme (, šis tas '), nei neigiama prasme (, niekis ’). Ab- 
soliutas neturi jokiu ribų, už kurių prasidėtų nebūtis, nes tokiu 
atveju absoliutas nebebūtų pilnybė ir tuo pačiu absoliutas. Riba 
ir absoliutas yra prieštaravimas savyje. Todėl ribos ir absoliuto 
sambūvis yra ontologiškai neįmanomas : juodu neigia vienas kitą. 

Si neimanomybé yra pažadinusi pažiūrą, esą kūrybinė būties 
veikmė yra ne kas kita, kaip pačios būties ištaka, o būtybė — tik 
toks ar kitoks šios ištakos pavidalas. Tai Vakarų filosofijos isto- 
rijoje žinoma Plotino (204-269) emanacijos teorija. Apie ją auto- 
rius yra platokai kalbėjęs ir ją vertinęs kitoje vietoje 138, todėl čia 
į ją tik nurodo, jos nekartodamas. Taip pat nekartoja nė klau- 
simo, savaime kylančio ryšium su beribiu absoliutu, būtent: kaip 
yra galimas sambūvis absoliutinės būties su reliatyvine būtybe, nes 
ir šį klausimą autorius yra sprendęs minėtoje vietoje #7. Šitoje 
vietoje norime tik pabrėžti, kad kurti arba teikti buvimą nesan- 
čiajam galima, tik būnant nebūties priešingybe. Būtis kaip tik ir 
yra tokia nebūties priešingybė — tiek logine, tiek ontologine pras- 
me. Nuosekliai tad jei nebūtis yra absoliutinė tuštuma, tai būtis 
yra absoliutinė pilnybė; jei nebūtis yra gryna galimybė (mera 
potentia), tai būtis yra gryna tikrenybė (actus purus); jei nebūtis 
yra grynas imlumas, tai būtis yra grynas veiklumas; jei nebūtis 
yra grynas viso ko neigimas, tai būtis yra grynas viso ko teigi- 
mas. Trumpai tariant, būtis yra absoliutas sava priešingybe nebūčiai, 
ir iš šios priešingybės kaip teigiamosios pilnybės kyla būčiai jėga 
turėti buvimą kaip savą ir jį teikti kitam kaip dovaną. Ši būties 
ir nebūties santykio samprata yra priešinga tiek hegeliškajam bū- 
ties tapalinimui su nebütimi, — « gryna būtis ir grynas niekis yra 
tas pat » (Hegel), — tiek heideggeriškajam būties jungimui su nebū- 
timi, — «būtis ir niekis priklauso vienas kitam» (Heidegger), — 
nes nei Hegelis, nei Heideggeris nemąsto būties kaip kuriamosios 
jėgos ir todėl nekelia aikštėn, kad būtis , valdo’ nebūtį, ją pati 
igalindama kenotiniu savo buvojimu santykyje su būtybe 58. Bū- 


126 Plg. ANTANAS MaczINA, Religijos filosofija, p. 217-227. 

17 Plg. ten pat, p. 243-269; knygai jau išėjus, autorius užtiko, kad 
ir R. Guardinis viename laiške (1963), išleistame iš pomirtinio jo palikimo, 
absoliuto sambūvi su reliatyvine būtybe grindžia Dievo kenoze, plg. Ro- 
MANO GUARDINI, Theologische Briefe an einen Freund. Einsichten an den 
Grenzen des Lebens, herausgegeben aus dem Nachlass, München 1976, 
p. 7-14. 

138 Plg. ten pat, p. 261-269. 

tybė kaip reliatyvybė yra įmanoma tik kenotinės absoliuto būse- 
nos akivaizdoje. 

Paskutinioji būtybės kaip kūrinio ištara apie būtį yra šiosios 
laisvė. Viso mūsų apmąstymo eigoje esame teigę, jog skirtumas 
tarp daikto ir kūrinio yra tas, kad daiktas yra būtinybės, tuo 
tarpu kūrinys laisvės regimybė arba įsikūnijimas. Nes tik iš lais- 
vės kaip vidinio pradmens gali kilti veikalas, atviras pačiu savimi 
ir todėl galimas interpretuoti. Daiktas kaip būtinybės įsikūnijimas 
yra uždaras savo sąranga ir todėl gali būti tik tiriamas, bet ne 
interpretuojamas. Atviryb& yra būtina interpretacijai sąlyga, ir 
šią sąlygą patenkina tik kūrinys savo atvirumu. O kūrinys yra 
atviras tik todėl, kadangi jis iš laisvės kyla ir laisvę savimi išreiš- 
kia. Tai teiginys, kuris mus įgalino daryti išvadą, kad jei filoso- 
fija yra interpretacija ir jei ji interpretuoja būtybę kaip būtybę, 
tai būtybė turi būti kūrinys, vadinasi, atvirybė ontologine savo 
sąranga. 

Nūnai pratęsiame šią išvadą būties atžvilgiu kaip pačios būty- 
bės nuorodą. Jeigu būtybė yra kūrinys ir tuo pačiu atvirybė 
savyje, tai ji tegali būti laisvės veikalas. Neigiamai tariant, bū- 
tybė negali būti kažkokios — nors ir transcendentinės — dėsningos 
būtinybės padaras, nes tokiu atveju ji būtų uždaras daiktas, inter- 
pretacijai neprieinamas ir todėl filosofijos nepagaunamas. Filoso- 
fija gali sava pažinsena pagauti būtybę tik jos atvirybėje arba ją 
kaip kūrinį. Betgi sakėme, kad būtybė yra būties pagrista savo 
buvime : ji yra būties veikmės veikalas. Būties veikmė yra susi- 
klosčiusi būtybėje kaip regimas pavidalas. Jeigu tačiau šis pavi- 
dalas yra atviras sava sąranga, tai reiškia, kad būties veikmė, jį 
kildinusi, yra būties laisvės apraiška. Būtis teikia būtybei buvimą 
ne tuo, kad būtis yra absoliutinė jėga, bet tuo, kad ji yra laisvai 
veikianti jėga. "Tasai veiksmas, kuris yra būtybės pradžia, yra 
laisvas veiksmas. Užtat ir būtis kaip absoliutas yra pati laisvė arba 
laisvė apskritai. Būtis nėra būtinybė ir neveikia pagal aklus dės- 
nius, kaip būti norėjo suprasti Parmenidas; ji nėra surišta 
jokiais « likimo pančiais », nes likimas yra būtinybė, o iš būtinybės 
kyla tik daiktas, o ne kūrinys: Edipo santuoka su savo motina 
yra tokia pat , daiktinė ', kaip ir , santuoka’ briedžio su miške 
pasivyta briede. Būtybės kaip kūrinio atvirybė yra nuoroda į būtį 
kaip laisvę. Kitaip tariant, būties laisvė yra būtybės atvirybės 
pagrindas. Tai, kas absoliute yra laisvė, reliatyvioje būtybėje yra 
jos atvirybé. Atvirybė nurodo į laisvę, ir laisvė pagrindžia atvi- 
rybę. Taip yra santykyje tarp kūrinio ir kūrėjo kosmologinėje 
plotmėje, taip yra ir tarp būtybės ir būties ontologinėje plotmėje. 
Tai paskutinioji ištara, kurią galime prieiti, sklaidydami būtybę 

kaip kūrinį. Pasiekę būti kaip laisvę, toliau eiti nebegalime, nes 
laisvė yra bedugnė : jos peržengti nebeimanoma. 

Jeigu nūn viso mūsų apmąstymo akivaizdoje klaustume, kas 
yra būtis, galėtume duoti į tai šitokį atsakymą: BŪTIS KAIP 
BÜTYBES PAGRINDAS YRA LAISVAI KURIAS AB- 
SOLIUTAS. Tai nėra būties apibrėžtis, nes būties apibrėžti ne- 
galima. Būtis yra anapus būtybės pačiu savo buvimu ir todėl 
neieina į jokią kategoriją, kuri jai tarnautų kaip bendroji giminė 
ar rūšinis skirtumas. Tai yra tik būties aprašymas, suvedant į 
vieną sakinį ištaras, kurias atskleidėme būtybėje. Tačiau ir šis 
aprašymas yra pakankamas, kad paregėtume gelmę anos ontolo- 
ginės skirtybės, kurią tiek įtaigiai kėlė Heideggeris ir kuria rem- 
damiesi mes klausėme būtybę, ką ji sava sąranga kaip kūrinys 
galėtų tarti apie būtį. Šias ištaras tad ir suvedėme į aną aprašo- 
mąjį sakinį, kurį kiek išskleidus susidaro būties samprata. Kaip 
absoliutas būtis nėra jokia būtybė ir todėl nesiduoda suimama į 
jokį būtybės matmenį bei nusakoma jokia būtybės savybe. Kaip 
kūrėja būtis nėra rimtis ir todėl nebuvoja tik savyje ir sau, o tei- 
kia buvimą ir , kitam '. Kaip laisvė būtis nėra dėsninga būtinybė 
ir todėl nei verčia, nei gali būti verčiama. Visos šios ištaros yra 
nusakytos neigiamai. Nes būtybė, atvedusi mūsų mąstymą ligi 
būties ir atskleidusi jos buvojimą, gali šijį nusakyti, tik palygin- 
dama su savuoju; palyginta gi su būtybe, būtis pasirodo visur 
esanti , Ne’. Ir vis dėlto šiuo , Ne’ prabyla didi teigiamybė : ne- 
aprėžtybė, ne-rimtis, ne-bütinybe yra daugiau, negu gryni neiginiai. 
Būdami paimti iš būtybės būvio, kiekvienu savo matmeniu turin- 
čio ribą, jie pašalina šią ribą ir todėl tai, kas yra būtybėje tei- 
giama — riba visados yra neigimas — paverčia nuoroda į būtį. 
Tuo būdu, nors ir ištariama neigiamai, būtis atsiskleidžia mums 
kaip pati Teigiamybe. Neigiamasis būties pažinimo kelias (via 
negationis) savaime virsta pranašumo keliu (via eminentiae), kuris 
veda mūsų mąstymą anapus visko, kuo būtybė yra būdinga, šį 
būdingumą tačiau ne didindamas, o ji peržengdamas : visi neigia- 
mieji būties nusakymai yra būtybės peržengimo arba būties trans- 
cendencijos nusakymai. 


III. BŪTIS IR DIEVAS 


Ar tuo, kad atskleidöme, jog bütis yra laisvai kurigs absoliu- 
tas, jau atskleidėme ir filosofijos prasmę? Ar būties kaip absoliuto 
suvokimas iš tikro yra įvykis, sudarąs žmogaus būvio vidurkį, 
kuriuo yra ir turi būti kiekvienas tikras filosofavimas? Stipri abe- 
jonė lydi ši klausimą. K. Jaspersas, kalbėdamas apie « būties 
svarstymus », teisingai pastebi, kad jie «turi galios Zavéti», kartu 
betgi čia pat priduria: «Bet ar šie svarstymai nėra žaidimas 
žodžiais? ... Ar jie iš tikro yra kelias i gilumą, ar gundymas tuš- 
čiažodžiauti? »!9, Ši Jasperso priedura nėra be pagrindo. Juk 
filosofija, kaip sakėme, neišsisemia pačiu filosofavimo veiksmu ; ji 
siekia tam tikros išdavos, kuri visados yra toks ar kitoks ne tik 
būtybės apskritai, bet ir paties žmogaus apmatas. Šisai gi apmatas 
yra atsakymas į pagrindinius mūsų būvio klausimus. Savo turiniu 
jis gali būti ir labai įvairus, savo prasme tačiau jis visados yra 
su šiuo būviu suaugęs, todėl visados jį apsprendžia, teikdamas jam 
lyti bei linkmę. Jei filosofija toks apmatas nėra, ji lieka šalia 
žmogaus būvio ir iš tikro virsta tuščiažodžiavimu. Šiuo atžvilgiu 
reikia pritarti E. Corethui, kuris sako, kad « filosofija tik tada 
pasiekia savo esmės pilnatvę ir įvykdo esminį savo veikmenį, kai 
stengiasi atsakyti į klausimus, liečiančius žmogų jo visumoje ir jo 
būtybės pagrinde » 40, 

Toliau betgi E. Corethas teigia, kad filosofija savo esmės pil- 
nybę gali įvykdyti tik tuo atveju, « kai ji apima būties visumą, ir 
galutinį būties pagrindą, vadinasi, kai ji yra metafizika ir sugeba 
žmogaus būvį suvokti bei apspręsti būties akiratyje »141. Bet kaip 
tik čia ir kyla tolimesnis klausimas : koks yra ryšys tarp anų mūsų 
būvio klausimu ir šiojo «būties akiračio »? Jeigu filosofija sudaro 
« pagrindinį įvyki» (M. Heidegger) žmogaus būvyje ir jeigu šis 
įvykis glūdi būties atskleidime, tai savaime klausiame: kas gi yra 
būtis žmogui? Kodėl tik « būties akiratyje » (E. Coreth) arba « bū- 


7? KARL JASPERS, Der philosophische Glaube angesichts der Offenbarung, 
München 1963, p. 258. 

10 EMERICH CongEgTH, Metaphysik, p. 540-541. 

M Ten pat, p. 541. 

ties šviesoje» (M. Heidegger) gali būti keliami bei sprendžiami 
pagrindiniai žmogaus būvio klausimai? Kitaip tariant, filosofija 
pasiekia savo prasmę tik tada, kai atskleidžia buties ir žmogaus 
sąsają. Ligi šiol mūsų apmąstyme šios sąsajos neieškojome ir todėl 
jos neatskleidéme. Būties kaip laisvai kuriančiojo absoliuto sam- 
prata jos irgi savaime dar neatskleidžia. Ši samprata parodo, tiesa, 
sąsają tarp būties ir būtybės apskritai, tačiau ne tarp būties ir 
žmogaus skirtinai, kadangi žmogus yra Aš-būtybė, tai reiškia: ne 
vienas būtybės apskritai egzempliorius, kuriam tiktų visa, kas tin- 
ka ir būtybei, o būtinė vienkartybe, kuri tegali turėti ir vienkartinį 
santyki su būtimi. Klausti tad šio vienkartinio žmogaus santykio 
su būtimi reiškia įvykdyti filosofijos prasmę galutinai. 


1. BŪTIES IR DIEVO KLAUSIMAS 


Vienkartinio žmogaus santykio su būtimi nėra tol, kol apie 
būti sakoma: ji yra. Santykis betgi atsiranda čia pat, kai būtis 
taria: aš esu. Nes tuomet žmogus kaip Aš-būtybė atsiduria būties 
kaip Aš-Būties akivaizdoje, vadinasi, kaip vienkartybė kitos 
— transcendentines, kuriančios, laisvos — vienkartybės akivaiz- 
doje. Tai reiškia: būties akiratyje arba būties šviesoje žmogus 
gali pagrindinius savo būvio klausimus kelti bei spręsti tik tada, 
kai būtis yra Dievas. Jeigu gi šių klausimų sprendime slypi filoso- 
fijos prasmė, tai filosofija įvykdo savo prasmę, tik pasiekusi būties 
ir Dievo tapatybę. Tik atskleidęs, kad būtis yra Dievas, filosofa- 
vimas pasiekia savo esmės pilnatvę. Tai būtinas filosofijos kelias. 
Užtat W. Weischedelis ir sako, kad « filosofijos kaip metafizikos 
dvilypis pobūdis — klausti būties ir klausti kilmės — įgalina mus 
savaime įžvelgti, jog, pasiekusi savą gelmę, filosofija virsta filoso- 
fine teologija», vadinasi, kalba apie Dievą. «Dievo klausimas, 
pasak Weischedelio, išskyrus nežymias išimtis, visa filosofijos isto- 
rijos metą yra buvęs aukščiausiasis mąstymo objektas — ne atsi- 
tiktinai, bet to reikalaujant pačiai filosofavimo esmei » 43, taip kad 
« metafizika savo siekiu yra filosofinė teologija »7*4. Tai anaiptol 
nereiškia, kad šį savo siekį ji visados pasiekia teigiamu būdu. Tai 
tik reiškia, kad būties ir Dievo sąsaja yra nuolatinis istoriškai ir 
galutinis esmiškai metafizikos klausimas. 


142 WILHELM WEISCHEDEL, Der Gott der Philosophen, Darmstadt 1972, 
t. I, p. 25. 

43 Ten pat, p. XVIII. 

m Ten pat, p. 25. 

Tačiau ar būtis yra Dievas? — Esama didžios vilionės atsakyti 
į tai neabejojant teigiamai. Aukščiau atskleistos bei aprašytos 
būties savybės teikia šiai vilionei stipraus pagrindo: būtis yra 
transcendentine, absoliutinė, kūrybinė, laisva — tai ištaros, kurio- 
mis Vakarų metafizika visą laiką yra apibūdinusi ir Dievą. Kaip 
tad galėtų būtis ir Dievas būti netolygūs? Atrodo, kad būties mąs- 
tymas yra tuo pačiu Dievo mąstymas, o Dievo mąstymas yra tuo 
pačiu būties mąstymas. Todėl Heideggerio filosofiją, kurios vidur- 
kyje stovi būtis, nevienas laiko «užmaskuota teologija » 45, nors 
jis pats ir pabrėžia, kad būtis yra ne Dievas ir ne pasaulio pa- 
grindas. K. Löwithas, sakysime, tiesiog tvirtina, kad Heideggeris 
filosofuojas Šventraščio akiratyje ir kad jo klausimų kėlimas galįs 
būti suprastas tik Krikščionybės šviesoje, o ne akivaizdoje « neper- 
traukiamos metafizinės tradicijos nuo Anaximandro ligi Nietzschės », 
kaip tai aiškina Heideggeris ; tokie jo posakiai, kaip « Dievo stoka » 
ir « būties trūkumas (Ausbleiben) », siejąsi, pasak Löwitho, « esmiš- 
kai vienas su kitu »: būtis Heideggerio mąstyme esanti ne kas kita“ 
kaip « slaptas teologinis (krypotheologisch) » Dievo pakaitalas 49, 

Tas pat yra ir su Dievo mąstymu būties atžvilgiu : kas mąsto 
Dievą, atrodo mąstąs būti. Kratydamasis Heideggerio priekaištu 
Vakarų metafizikai, esą ši pamiršusi būtį, J. B. Lotzas, pavyzdžiui, 
sako, kad «iš tikro, senovė būties kaip skirtinos problemos dar 
neįžvelgė, o Hegelis į ją jau nebežvelgė »; tačiau tarp šių dviejų 
taškų « yra skleidusis filosofija, visų pirma krikščioniškojoje erdvėje, 
kuri suvokusi būtį kaip skirtiną problemą » 1. Tai buvusi scholas- 
tinė vidurinių amžių filosofija, kurioje Dievas buvęs iškiliausias 
metafizikos objektas, Tomo Akviniečio pavadintas « pačia būtimi 
— ipsum esse». Kas tad mąstąs , pačią būti’, negalįs būti kalti- 
namas, esąs ją pamiršęs. O , pačią būti’ mąstąs tasai, kuris mąs- 
tąs Dievą. Todėl Lotzas ir kiti scholastinio mąstymo atstovai yra 
įsitikinę, kad Heideggerio priekaištas vidurinių amžių filosofijos 
neliečiąs, kadangi Dievas čia buvęs mąstomas visą laiką. 

Ir vis dėlto būties ir Dievo arba Dievo ir būties tapatybė 
nėra toks paprastas klausimas, kaip iš sykio atrodo. Nors ištaros, 
kuriomis yra apibūdinamas Dievas ir būtis, skamba vienodai, 
tačiau jos nesileidžia tapatinamos be niekur nieko. Galime sutikti 
su Lotzu, kad kas mąsto Dievą, tuo pačiu mąsto būti, nes Dievas 
yra būtis. Bet kaip pasiekti pati Dievą, pirmiau neapmastius 


14 Plg. WALTER STROLZ, Der denkerische Weg Martin Heideggers, p. 182. 

ue KARL LówrrH, Vorträge und Abhandlungen. Zur Kritik der christ- 
lichen Überlieferung, Stuttgart 1966, p. 262. 

M? JOHANNES B. LoTz, Sein und Existenz, p. 100. 

būties? Scholastinis kelias Dievop, kaip matysime kiek vėliau, nėra 
toksai, kad logiškai pagristu bei pateisintų $uoli nuo būtybės į 
Dievą ; šuolį, kuris esti daromas visame scholastiniame mąstyme. 
Scholastinė filosofija eina ne nuo būtybės i būti ir nuo būties į 
Dievą, o tiesiog nuo būtybės į Dievą. Užtat Dievas čia ir yra 
mąstomas ne kaip būtis, o kaip būtybė, pakelta į aukščiausią savo 
buvojimo rangą. Heideggerio priešinimasis šios rūšies mąstymui 
yra giliai pagristas. Nes Dievas, palygintas su būtybe, yra šiajai 
gryna transcendencija. Peržengdami gi būtybę, mes visų pirma, 
logiškai mąstydami, patenkame į būties plotme. O jei kas teigtų, 
kad ši plotmė esanti jau Dievo plotmė, turėtų atskleisti šių plotmių 
tapatybę, logiškai pagrisdamas, kodėl ir kaip būtis sutampa su 
Dievu. Kitaip sakant, Dievo kaip būties mąstymas yra anaiptol 
ne akivaizdybė, o įrodyti reikalingas dalykas. Yra tiesa, kad Die- 
vas yra ir transcendencija, ir absoliutas, ir kūrėjas, ir laisvė. Ta- 
čiau kaip atskleisti, kad yra tiesa ir šios ištaros apkraipa! Kaip 
atskleisti, kad būtis yra Dievas? J. B. Lotzas net įspėja, kad «kas 
būtį apskritai tapatina su Dievu, atstovauja panteizmui » 48, 
Antra vertus, ar Dievo mąstymas yra tolygus būties mąsty- 
mui? Juk posakis, , kas mąsto Dievą, tuo pačiu mąsto būti, nes 
Dievas yra būtis', gnoseologiškai yra tos pačios reikšmės, kaip 
ir posakis, , kas mąsto žmogų, tuo pačiu mąsto gyvulį, nes žmo- 
gus yra gyvulys’. Abu šie posakiai yra tiesa ir netiesa kartu, nes 
abiem atvejais yra išleidžiama iš akių tasai skirtinas atžvilgis, 
kuriuo yra būdingas tiek Dievo mąstymas būties akivaizdoje, tiek 
žmogaus mąstymas gyvulio akivaizdoje. Yra visiškai tiesa, kad 
žmogus yra gyvulys. Betgi mes mąstome žmogų, ne kiek jis yra 
gyvulys, o kiek jis yra Aš-būtybė, nors ir turinti visus gyvulio 
sandus, tačiau ne šiais sandais mūsų mąstymą įgalinanti ir todėl 
ne šiais sandais virstanti mūsų mąstymo objektu. Tai tinka ir 
Dievo mąstymui. Yra irgi tiesa, kad Dievas yra būtis: transcen- 
dencija, absoliutas, kūrėjas, laisvė. Betgi mąstydami Dievą, mes 
mąstome visai ką kita, negu šios ištaros nusako. Jų turinys yra 
tikrovinis Dievuje, kaip gyvuliškieji sandai yra tikroviniai žmoguje. 
Ir vis dėlto ne anos ištaros padaro, kad Dievas yra Dievas. B. 
Pascalio įrašas jo Mėmoriale (1854) « Abraomo, Jokūbo, Izaoko 
Dievas, bet ne filosofų ir mokytuju Dievas » yra išraiška ano , visai 
ko kito’, ką turime galvoje, tardami žodį , Dievas'. Tokia pat 
išraiška yra ir M. Heideggerio posakis, kad «causa sui ... akivaiz- 
doje žmogus negali groti bei šokti » 9, Išleisti iš akių ši , visai ka 


us Ten pat, p. 106. 

kita' reiškia Dievą nudievinti, nekreipiant dėmesio į tai, kuo Die- 
vas iš tikro yra Dievas, nes Dievas — tuo tarpu nusakome tai tik 
neigiamai — kaip tik nėra Dievas tuo, kad apie jį tariame, esą jis 
yra transcendencija, absoliutas, kūrėjas, laisvė; priešingai, visomis 
šiomis ištaromis Dievas yra tiek nutolinamas nuo mūsų būvio, jog 
mes visiškai pagristai abejojame, kodėl prieš transcendenciją, ab- 
soliutą, kūrėją, laisvę turėtume , pulti ant kelių ', tai yra garbinti. 
„Pulti ant kelių’ prieš Dievą yra akivaizdybé. Kur betgi ši aki- 
vaizdybė dingsta, ten dingsta ir Dievas. Būties kaip tokios aki- 
vaizdoje vargu ar galime , pulti ant kelių ', todėl nė negalime be 
niekur nieko dėti lygybės ženklo tarp jos ir Dievo. 

Tačiau būtų išmonė būtį ir Dievą perskirti ir laikyti dviem 
tikrovėmis, nusakomomis vis tomis pačiomis ištaromis. Nes dvi 
transcendencijos, du absoliutai, du kūrėjai, dv? laisvės yra tokia 
aiški nesąmonė, jog ontologinei jos negalimybei suprasti pakanka 
tik priminti, kad žodis , du ’ reiškia aprėžtybę ir tuo pačiu negali 
būti taikomas neapréztybei, kuria yra ir transcendencija, ir absoliu- 
tas, ir kūrėjas, ir laisvė, ir visos kitos būčiai bei Dievui taikomos 
savybės. Pavertę būtį ir Dievą dviem tikrovėmis, padarome jų 
santykį loginiu prieštaravimu, kurio nariai sunaikina vienas kitą. 
Logiškai pateisinama ir todėl ontologiškai galima yra tik buties ir 
Dievo tapatybė, vadinasi, transcendentinis, absoliutinis, kūrybinis, 
laisvas Vienis. Reikia tik atskleisti, kaip šią tapatybę arba ši 
vienį pasiekiame, kadangi būtį ir Dievą mąstome kiekvieną vis 
kitu atžvilgiu ir todėl negalime iš anksto tarti, kad būtis yra 
Dievas ar kad Dievas yra būtis. O kad galėtume tai atskleisti, 
turime apmąstyti minėtą skirtiną atZvilgi, kuriuo Dievas yra Die- 
vas, ir kartu parodyti, kad šis atžvilgis kyla iš būties sąsajos su 
žmogumi, kuris vienintelis turi Dievą. 


2. DIEVAS KAIP , MANO DiEvAs?' 


Kas gi iš tikrųjų yra Dievas? Ką mes manome, tardami šį 
žodį? — Nors Dievas, kaip sakoma, « turi šimtą vardų », tačiau visi 
šie vardai yra pagrįsti viena ir ta pačia ištara: « mano Dievas » 
arba, tiksliau kalbant, vienu ir tuo pačiu kreipiniu : « mano Dieve ». 
Abejose lytyse žodis , mano * reiškia priklausymą man arba «tai, 
kas mane būtinai liečia» (P. Tillich). Dievas yra visados mano 
Dievas. Tik šia prasme jo klausiame ir ieškome ; tik šia prasme 
ji tikime, išpažįstame ir garbiname. "Trumpai tariant, žodžiu 
„Dievas' nusakome Kitą, kuris buvoja ne šalia manęs, bet 
„anapus' arba , viršum ° manęs, kartu tačiau priklauso man taip, 

tarsi buvotu šalia manęs. Šisai , priklausymas man’ kaip tik ir 
sudaro skirtiną atžvilgi, kuriuo Dievą mąstome. Atitrauktas nuo 
manęs, vadinasi, nustojęs būti ar iš viso nebūdamas , mano Die- 
vas', Dievas yra ne-Dievas. Štai kodėl nepakanka atskleisti būtį 
kaip transcendenciją ir absoliutą, kad atskleistume Dievą, nes nei 
transcendencija, nei absoliutas nėra ir negali būti , mano’: šios 
sąvokos reiškia nuotolį savyje, tuo tarpu , mano Dievas’ reiškia 
artumą savyje. Šių dienų ateizmas kaip tik ir slypi ne tame, jog 
žmogus neigtu transcendenciją ar absoliutumą, — jis pripažįsta tai 
tuo ar kitu pavidalu net dialektiniame materializme, — bet tame, 
jog žmogus neįžvelgia, kokiu būdu transcendencija ar absoliutas 
galėtų būti , mano Dievas’. Mūsų meto ateistui nėra Dievo ne 
transcendencijos ir absoliuto, bet , mano Dievo’ prasme. Tai ypač 
ryšku K. Jasperso filosofijoje 150, 

Antra vertus, tiek ištaroje , mano Dievas’, tiek ypač kreipi- 
nyje , mano Dieve’ girdėti taip pat ir anojo Kito transcendencija 
bei absoliutumas. Tasai Kitas, kuriam tariu , mano Dieve’, nėra 
nei aš pats, nei šalia manęs buvojąs mano artimas — vis tiek ar 
jis buvotų asmenine, ar bendruomenine lytimi (L. Feuerbach). 
Gali anasai Kitas būti apvelkamas žmogaus sąmonėje ir grubiai 
apčiuopiamais pavidalais — ugnies, griausmo, dangaus skliauto, 
žvėries, valdovo, — kiekvienu betgi atveju jis yra pergyvenamas 
kaip peržengiąs žmogų (transcendens) ir išeinąs iš žmogaus būvio 
ribų (absolutum). Kreipinys , mano Dieve' nusako, kad Dievas 
yra kartu ir , mano °’, ir , Dievas’. Kaip , mano’ Dievas yra man 
artimas ir savas; jis yra čia pat su manimi ir manyje: kitaip 
negalėčiau jo vadinti manuoju. Tačiau kaip Dievas jis yra anapus 
manes, buvodamas Galybės būdu, net jeigu ana Galybė ir reikštusi 
man regimais pavidalais; Dievas-Ugnis yra anaiptol ne ta ugnis, 
kuria verdamės valgio: kitaip nevadinčiau šios , ugnies’ Dievu, 
kaip šiuo vardu nevadinu jokio asmens ir jokio daikto, kurie 
išsitenka žmogiškojo būvio matmenyje. Dievas yra , mano Dievas ’ 
tik tuomet, kai jis yra šio būvio peržengimas. Štai kodėl yra 
būtina atskleisti būti kaip transcendenciją ir absoliutą, kad galė- 
tume atskleisti Dievą. Nes be transcendentiškumo ir absoliutumo 
„mano Dievas’ i$ viso nėra Dievas. 

Šioje tolybės-artybės dialektikoje būties ir Dievo tapatybė yra 
savaime aiški tolybės atžvilgiu. Kaip transcendencija būtis yra iš 
tikro Dievas, ir Dievas yra iš tikro būtis: tai buvojimas anapus 
būtybės buvimo. Tačiau kaip tik todėl, kad būtis buvoja būtybei 


50 Plg. KARL JASPERS, Philosophie, p. 816-819; Der philosophische 

transcendentiškai, ji negali savaime atsiskleisti kaip Dievas, ka- 
dangi Dievas visados yra , mano Dievas’, vadinasi, priklausomas 
man ir todėl niekad ne gryna transcendeneija. Nes transcenden- 
cija, buvodama anapus būtybės kaip tokios, yra priklausoma vi- 
siems apskritai, niekad ne man skirtinai; tuo pačiu ji nė nėra 
„mano Dievas'. Kad būtis kaip transcendencija, tai yra kaip 
tolybė savyje, galėtų atsiskleisti kaip Dievas, ji turi įvykdyti sa- 
vimi tolybės-artybės dialektiką ne tik tolybės, bet ir ariybės at- 
žvilgiu. Ji turi priartėti prie žmogaus kaip Aš-būtybės, nes žmo- 
gus taria , mano Dieve' ne kaip būtybė apskritai, o tiktai kaip 
Aš-būtybė : , mano" gali tarti tik tas, kuris yra , aš’. Tai reiškia : 
būtis kaip Dievas turi turėti sąsają ne tik su būtybe apskritai, 
bet ir su manimi kaip Aš-būtybe, vadinasi, su mano vienkartybe ; 
ji turi būti pagrindas ne tik būtybės kaip tokios, bet ir manęs 
kaip vienkartybės. Tai neišvengiamas loginis reikalavimas. Kokiu 
betgi būdu jis galėtų įvykti ontologiškai? 

Toji savybė, kuri susieja būti su žmogumi taip, jog ši buvoja 
jam arčiau, negu bet kuri būtybė, yra veikmė. Jeigu būtis iš tikro 
būtų rimtis Parmenido prasme, ji būtų nuotolis savyje, ir apie 
joki jos artumą žmogui negalėtų būti kalbos. Tačiau ir Aristotelio 
, nejudas judintojas ', ir Tomo Akviniečio , gryna tikrenybė ’ (actus 
purus) nėra tokios ištaros, kurios įgalintų būtį patenkinti tolybės- 
artybes dialektika artybés prasme: visur čia būtis tebėra grynas 
anapus. Kas kita yra ištara, nusakanti būtį kaip veikmę ir inter- 
pretuojanti būtybę kaip būties veikalą. Grįsdama būtybę jos bu- 
vime, būtis, kaip sakėme, atsiskleidžia kaip kūrėja. Santykis tarp 
būties ir būtybės yra užtat santykis tarp kūrėjo ir kūrinio. Šis gi 
santykis ir suveda būtį ir būtybę artumon. Nes niekas nėra kü- 
riniui arčiau, kaip jo kūrėjas: kūrinys yra kūrėjo veikmės regi- 
mybė. Kūrinys ir kyla, ir būna tik kūrėjo veikme, net jei ši 
veikmė kosmologinėje plotmėje ir būtų liovusis laiko prasme ; on- 
tologinėje srityje ji nesiliauja niekados : kūrėjo veikmė laiko kūrinį 
buvime kaip kūrinį. Todėl kūrėjas ir yra kūriniui artimiausias. 
Visa buvoja šalia kūrinio, tik jo kūrėjas yra jame pačiame savo 
veikimu ir anapus jo savo buvimu. Kūrėjas yra kūriniui ir ima- 
nentus, ir transcendentus kartu, vadinasi, ir artybe, ir tolybė. To- 
lybės-artybės dialektika, kylanti i$ , mano Dievo’, išsisprendžia 
būties kaip kūrėjos šviesoje. Kūrimas yra toji būties veikmė, kuria 
būtis nužengia i būtybės šiapus, nesunaikindama būties anapus. 

Tai yra savaime suprantama būtybės kaip tokios atveju. Ta- 
čiau tai dar nepatenkina mūsų mąstymo žmogaus kaip Aš-būtybės 
atveju. Nes žmogus ne tik apskritai būna, bet ir žino, kad būna: 
žmogui rūpi būti. Todėl ir buvimo teikimas žmogui arba jo kaip 


262 FILOSOFIJOS PRASME 


Aš-būtybės kūrimas negali įsijungti į bendrinę kūrimo kategoriją 
ir būti tik individualinė šios bendrumos išraiška , atsiradimo ’ 
prasme. Jei būtis būtų tik būtybės kaip tokios kūrėja, ji būtų 
žmogui kaip Aš-būtybei gryna tolybė, niekados nepriklausanti 
jam kaip Aš. Būdamas Aš, žmogus negali santykiauti su būtimi, 
tarpininkaujant būtybei kaip tokiai. Suvokdamas, kad jis būna, 
žmogus suvokia buvimą kaip savo paties buvimą, o ne kaip daly- 
vavimą buvime būtybės kaip tokios: , dalyvavimo ’ (participatio) 
sąvoka nuasmenina žmogų. Žmogaus ištara apie savo buvimą 
skamba ne bevardiškai: ‚ag yra’ arba ‚ag būna’, bet iš esmės 
asmeniškai: „aš esu’ arba ,aš būnu’. Tai pastebime todėl, kad 
nebütume suklaidinti tariamos išvados: jei būtis esanti kūrėja 
būtybės kaip tokios, tai ji tuo pačiu ji esanti kūrėja ir žmogaus, 
vadinasi, esanti jam artima bei sava ir todėl galinti būti vadinama 
„mano Dievas’. Anaiptol! Būtis gali būti , mano Dievas’ tik tuo 
atveju, jei ji yra kūrėja žmogaus kaip aš, vadinasi, kūrėja manęs 
paties. Būtis yra , mano Dievas’, jei aš kaip aš esu jos veikmės 
veikalas, kitaip tariant, jei buvimas yra teikiamas pačios būties ir 
man pačiam. Būtis yra , mano Dievas’ tada, kai ji yra tiesioginis 
manęs kaip Aš-būtybės kūrėjas. Nes tik tuomet ji yra , mano kū- 
réjas': man artimas ir tolimas, buvojąs manyje ir anapus manes, 
man priklausąs ir mane peržengiąs. Tuomet aš galiu kreiptis į 
būti kreipiniu , mano Dieve’, nes tai, kas mane grindžia buvime 
kaip mane pati tiesioginiu būdu, yra ir ,mano', ir , Dievas’. 
Tuomet aš esu kūrinys, buvoju savo kūrėjo veikme kaip šios veik- 
mės regimybė arba atvaizdas. Galimas daiktas, kad mano prigimtis 
arba tai, ką aš tik turiu, bet kuo aš nesu, yra daiktas, kilęs, 
pasauliui išsivystant, kaip ir kiekvienas kitas gamtos padaras. Bet 
kaip tik dėl to, kad mano prigimtis yra daiktas, palenktas būti- 
nybei ir veikiąs pagal jos dėsnius, ji nėra tiesioginis būties veika- 
las, užtat neturi né , Dievo °’, kaip jo neturi vabzdžiai, paukščiai, 
žvėrys. Ne mano prigimtis — neišskyrus, nei proto, nei valios, nei 
jausmo — taria , mano Dieve’, bet aš tai tariu. Tik aš kaip Aš 
esu kūrinys, turiu kūrėją ir tuo pačiu ,savo Dievą’. 

Visas betgi šis svarstymas vyksta sąlyginės galimybės plotmė- 
je: jei būtis yra mano kūrėja, tai aš esu jos kūrinys; jei esu 
kūrinys, turiu kūrėją ; jei turiu savęs kaip Aš kūrėją, tai šis manęs 
kūrėjas yra , mano Dievas'... Jei... Tačiau kaip pereiti nuo šios 
sąlyginės galimybės i besąlyginę tikrenybę? I tai atsako ligšiolinis 
müsojo apmąstymo kelias, kuriuo ėjome nuo filosofijos kaip inter- 
pretacijos į būtybę kaip kūrinį, o nuo būtybės kaip kūrinio į būtį 
kaip kūrėją. Šis kelias atskleidė būtybės buvojimą kūriniškai, o 
būties buvojimą kūrėjiškai. Tas pats kelias, pratęstas į žmogaus 

būvį, gali atskleisti ir žmogaus kaip Aš-būtybės buvojimą kūri- 
niškai, vadinasi, pačia savo sąranga reikalaujanti savo kūrėjo arba 
Dievo. Tai reiškia: eidamas toliau tuo pačiu keliu, žmogus turi 
atsigrizti į save pati ir pasiklausti, ar jis kaip Aš-būtybė yra kūri- 
nys, vadinasi, ar jis buvoja kūrinio būsena. Būseną gi, kaip sa- 
kėme, atskleidžia pažinsena: pažįstame taip, kaip buvojame ; 
buvojimo būdas yra įimtas į formalini pažinimo būdą. Klausdami 
tad ar žmogus kaip Aš-būtybė yra kūrinys, tuo pačiu klausiame, 
kokiu būdu žmogus save pažįsta: tyrimu ar interpretacija. Kokią 
prieigą slepia savyje senas užrašas ant Delfio šventyklos staktų : 
« pažink pats save — gnoti seauton », kuriuo vadovavosi Sokratas, 
o po jo ir visa metafizinė Vakarų antropologija? 


3. ŽMOGUS KAIP SAVĘS INTERPRETAS 


Atsakymas į klausimą, ar žmogus save tiria, ar interpretuoja, 
nėra dvijulė, reikalaujanti apsispręsti už vieną katrą narį. Žmogus 
save ir tiria, ir interpretuoja, tačiau ne iq pati save: jis tiria save 
kaip rūšinę būtybę, jis interpretuoja save kaip vienkartinę Aš- 
būtybę. Žmogaus pažinimas savaime suskyla į dvi esmiškai skir- 
tingas sritis: į žmogaus mokslą ir žmogaus filosofiją — pagal du 
nepaneigiamus žmogaus sandus: prigimtį ir asmenį. Žmogaus pri- 
gimtis yra tiriama, žmogaus asmuo yra interpretuojamas. Tai 
bendriausioji ištara, kurią reikia nūn kiek atidžiau pasklaidyti. 

Antropologiniai mokslai mūsų dienomis yra akivaizdybė. Jų 
gausa liudija, kad jie iš tikro turi vaisingą objektą ir kad jų lai- 
mėjimai leidžia mums vis giliau įžvelgti į žmogaus prigimti ir tuo 
būdu vis geriau susivokti žmogiškojoje aplinkoje. Pradedant zoo- 
logine žmogaus kilme ir baigant psichine jo sąranga bei šiosios 
veikme, viskas šiandien žmoguje gali būti ir iš tikrųjų yra tiriama. 
„Antropologija ' yra kuopinis visu šių tyrimų vardas, apimąs aibę 
mokslų, pažymimų jų objektą atitinkančiu būdvardžiu, taip kad 
savaime kyla genetinė, etninė, biologinė, kultūrinė, socialinė, me- 
dicininė, patologinė ir neviena kita antropologija. Būdama sudė- 
tinga savo viduje ir ivairiopai jtaigaujama iš viršaus, žmogaus 
prigimtis leidžiasi tyrinėjama daugybe atžvilgių. Žmogus kaip 
vienas iš gyvūnų (homo sapiens) yra neabejotinas mokslo objektas. 
Užtat šio mokslo arba antropologijos išdavos ir apima žmogų kaip 
rūšinę būtybę jos visumoje, nes žmogiškoji prigimtis yra visiems 
tokia pat. Ką žmogaus mokslas yra atskleidęs kaip patikrintą ir 
todėl tikrą dalyką, yra verčiamojo žinojimo, ir jokia interpretacija 
čia yra negalima. Interpretacija prasideda, tik atsigrizus į žmogų 

kaip į Aš-būtybę arba asmenį, nes mokslas savo išdavomis nepa- 
sako, nei kas yra žmogus, nei kam jis būna. Žmogaus esmės ir 
jo būvio prasmės klausimai nėra mokslinės antropologijos objektas, 
kadangi šie klausimai liečia ne žmogų kaip rūši, o žmogų kaip 
asmenį. Užtat šalia žmogaus mokslo visą istorijos metą gyvena 
ir žmogaus filosofija, nekartą taip pat vadinama , antropologija ’, 
prikergiant jai paprastai dar büdvardi , filosofinė’. Šios tad , filo- 
sofinės antropologijos' uždavinys ir yra žmogų interpretuoti. 

Nusakydamas savo Logikos įvade keturis pragarsėjusius klau- 
simus — «ką galiu pažinti? ką privalau daryti? ko galiu viltis? 
kas yra žmogus?» — Kantas pastebi, kad pirmieji trys klausimai 
remiąsi pastaruoju: klausimas, kas yra žmogus, apimąs ir paži- 
nimą, ir veikimą, ir vylimąsi; kitaip sakant, metafizikos, etikos 
ir religijos objektai sueiną į antropologiją, taip kad Kantas kal- 
béjo net apie , anthropologia transcendentalis': filosofinė antro- 
pologija sprogdinanti vienos šakos rėmus ir mėginanti apimti visu- 
mą, kadangi ir žmogus esąs tam tikra prasme visuma — « guodam- 
modo omnia» (Tomas Akvinietis) 15. Ir šią savo reikmę būti ar 
bent tapti visybe filosofinė antropologija yra išlaikiusi ligi pat 
mūsų dienų. Iš mūsojo amžiaus mąstytojų tik E. Husserlis reika- 
lavo nužmoginti filosofiją, manydamas tuo atversiąs jai kelią į 
tiksliojo mokslo rangą. Užtat Husserlis ir tevertino antropologiją, 
kaip « filosofiškai naivią teigiamybę » 5ž. Tačiau jau jo amžininkas 
M. Scheleris ir jo mokinys M. Heideggeris nusigrįžo nuo savo 
bendradarbio ir mokytojo « esmėžiūros (Wesensschau) », paneigė jo 
«fenomenologine redukciją» kaip vienintelį, Husserlio pažiūra, 
filosofinį metodą ir savo mąstymo vidurkin (M. Scheleris) ar bent 
išeities taškan (M. Heideggeris) pastatė žmogu. M. Scheleris, saky- 
sime, teigia, kad « žmogus kaip problema pačiam sau yra pasiekęs 
dabartyje aukščiausio laipsnio iš visų mums žinomų istorijos tarps- 
nių » ir kad todėl « filosofinė antropologija šiandien yra virtusi visos 
filosofinės problematikos vidurkiu »15. M. Heideggeris, kaip žino- 
me, žiūri į žmogų kaip į « pavyzdinę būtybę », kurios sklaida turinti 
įgalinti kelti bei spręsti pačios būties klausimą : iš žmogaus Hei- 
deggeris tikisi įspėsiąs « būties prasmę » 154, 


13 Plg. NORBERT HiNSKE, Kants Idee der Anthropologie, sudét. veikale 
Die Frage nach dem Menschen. AufriB einer philosophischen Anthropologie, 
Freiburg i. Br. 1966, p. 426-427. 

12 Plg. KARL LOwriTH, Vorträge und Abhandlungen, p. 269-270 (E. Hus- 
serlio laiškas K. Löwithui). 

183 Max SCHELER, Späte Schriften (studija Die Stellung des Menschen 
im Kosmos), Bern 1967, p. 10. 

15 MARTIN HEIDEGGER, Sein und Zeit, p. T. 

Trumpai tariant, žmogus stovi filosofijos vidurkyje ne tik kaip 
aktuali laiko problema, bet ir kaip amžinai trunkanti esminio 
filosofijos klausimo kilmė, būtent: kas yra būtis. Viršinė antropo- 
logijos visybė Kanto mąstyme pereina į vidinę visybę Heideggerio 
pastangose. Mūsu dienų žmogus aistringai stengiasi suvokti, kas jis 
yra — ne kaip rūšies egzempliorius, kuri nusakytų trečiuoju asme- 
niu, bet kaip vienkartinė Aš-būtybė, klausianti pirmuoju asmeniu : 
kas aš esu. Jis nori žinoti, kas jis yra, ne kaip pasaulinio išsivys- 
tymo padaras ir ne kaip socialinės bendruomenės narelis, bet kaip 
jis pats. Šiuo atžvilgiu yra didžiai prasminga lygiagretė, kurią 
tiesia H. Kringsas tarp pagrindinės filosofinės problemos naujaisiais 
laikais ir senovėje bei viduramžiais : « Naujieji laikai, sako Kring- 
sas, kaip filosofinis tarpsnis yra būdingi tuo, kad čia žmogus įsi- 
sąmonina naują savo santykį su savimi pačiu, apmąstydamas savo 
esmę bei veiklą tuo pačiu atidumu, kokiu graikai apmąstė polis, 
o viduriniai amžiai — Dievą » 155. Tai anaiptol nereiškia, kad senovė 
ar viduramžiai nebūtų apmąstę žmogaus : ir šiais tarpsniais žmogus 
buvo mąstymo vidurkis, tik jis buvo mąstomas — senovėje valsty- 
bės (polis), viduramžiais Dievo šviesoje; tuo tarpu mūsų laikais 
žmogus nori suvokti save savo palies šviesoje. Šiuo būdu žmogus 
išvengia būti pridengiamas svetimu šešėliu ir todėl mąstomas ne 
kaip jis pats. 

Tačiau mąstomas kaip jis pats žmogus gali būti tik filosofinio, 
bet ne mokslinio pažinimo būdu. Kitaip tariant, žmogus kaip 
Aš-būtybė leidžiasi būti tik interpretuojamas, o ne tiriamas. Tai 
ypač patvirtina nuostabus antropologinių mokslų suklestėjimas 
pastarojo šimtmečio eigoje. Šie mokslai, kaip minėjome, tiria 
žmogu įvairių įvairiausiais atžvilgiais, ir ju išdavų yra susikroves 
jau ištisas lobynas. Ir vis dėlto jos mums nė kiek nepadėjo ir 
nepadeda suvokti, kas yra žmogus : jo esmė ir jo prasmė. Atvirkš- 
čiai, M. Schelerio pastaba, kad žmogų tirią mokslai « greičiau jo 
esmę pridengia, negu atskleidžia »!5%, pasirodė esanti visiškai tei- 
singa : niekad žmogaus klausimas nebuvo toks tamsus, kaip šian- 
dien. M. Heideggerio pažiūra. nė vienas ankstesnysis tarpsnis 


155 HERMANN KRINGS, Wissen und Freiheit, sudet. veikale Die Frage 
nach dem Menschen, p. 23. 

156 MAX SCHELER, Späte Schriften, p. 11; tos pačios pažiūros yra ir 
G. Marcelis; jis neneigia žmogaus mokslo laimėjimų, tačiau jis kreipia 
mūsų dėmesi i tai, « kad mes vis dėlto suprastume, jog juo daugiau dalykų 
apie žmogų patiriame, juo neaiškesnė darosi mums jo esmė »; Marcelis net 
būtų «linkęs klausti, ar ši atskirų pažinčių gausa mūsų galų gale neapa- 
kina» (GABRIEL MARCEL, Der Mensch als Problem, Frankfurt a. M. 1956, 
p. 80). 

nežinojo apie žmogų tiek daug, kiek šiandieninis, ir nė vienas 
ankstesnysis tarpsnis nepažino žmogaus tiek maža, kiek šiandie- 
ninis!?, Šiandien yra pasidarę net neaišku, kaip iš viso reikia 
žmogaus klausimą kelti, nekalbant jau apie jo sprendimą. 

Tai nėra antropologiniu mokslų kaltė. Jie savo uždavinį 
atlieka taip lygiai, kaip ir visi kiti mokslai. Tai kaltė mūsų įsiti- 
kinimo, esą žmogų galima tirti, kaip ir kiekvieną kitą objektą. 
Be abejo, tai tinka žmogui kaip rūšinei būtybei, nes rūšis iš tikro 
yra daiktas ir todėl gali būti tik tiriamas: ši galimybė pagimdė 
bei išvystė antropologinių mokslų daugybę. Bet anas įsitikinimas 
tuojau atsidaužia į žmogų kaip į Aš-būtybę ir pasirodo esąs ne- 
vaisingas: šis nevaisingumas pažadino visą šiandieninį žmogaus 
klausimo sąmyšį. Nes klausti, kas yra žmogus kaip jis pats, anaip- 
tol nėra tolygu klausti, kas yra, sakysime, medžiaga, gyvybė, 
protas, valia ir t. t. Kiekvienas kitas klausimas esti keliamas sa- 
vam objektui priešpriešiais. Objektas buvoja šalia klausimo ; klau- 
simu mes jo nekildiname; klausimu mes jo jau kaip esančiojo 
ieškome, kad jį ištirtume. Tai vienintelis gnoseologinis mokslo 
kelias. Bet štai, jo laimėjimų suvedžioti, nesykį mėginame lygiai 
taip elgtis ir su žmogumi. Ir jo esmės bei prasmės klausiame taip, 
tarsi ji buvotų mūsų klausimui priešpriešiais, o mes jos tik ieško- 
tume, tikėdamiesi ją rasią atokią nuo mūsų pačių. Tačiau tai 
klaida. Nes gnoseologinė prieiga prie žmogaus kaip Aš-būtybės 
yra visiškai kita. Žmogaus kaip Aš esmė bei prasmė neglūdi kaž- 
kur anapus klausimo tarsi objektyvus, nuo mūsų nepriklausomas 
daiktas. Žmogaus kaip Aš-būtybės esmė bei prasmė buvoja tik 
pačiame klausime ir tik kaip klausimas. Žmogus kaip Aš tuo ir 
skiriasi nuo visų kitų būtybių, kad jo atveju klausimas ir šio 
klausimo objektas nėra du pradai, katru vienas klaustų, o kitas 
atsakytų, vienas ieškotų, o kitas būtų ieškomas bei randamas. 
Anaiptol! Pats klausimas yra žmogiškosios Aš-būtybės esmės bei 
prasmės apmalas. 

Nagrinėdamas filosofinės antropologijos pobūdį. W. de Boeras 
yra pastebėjęs, kad « antropologija nėra tikslusis mokslas, kadangi 
nėra jokio tikslaus paties žmogaus pažinimo » 58. Gi tokio tikslaus 
pažinimo žmogaus atveju nėra todėl, kad nėra tikslaus paties žmo- 
gaus. Jeigu žmogus ne tik kaip rūšinė būtybė, bet ir kaip Aš- 
būtybė būtų iš tikro , tikslus daiktas’, vadinasi, dėsningas savyje 


57 Plg. MARTIN HEIDEGGER, Kant und das Problem der Metaphysik, 
p. 189. 

158 WOLFGANG DE BoER, Das Problem des Menschen und die Kultur, 
Bonn 1958, p. 12. 

ir šiuo dėsningumų uždaras, tuomet jis turėtų savo esmę bei pras- 
mę anksčiau, negu pats jos klausimas, ir todėl galėtų būti tiriamas 
taip lygiai tiksliai, kaip ir kiekvienas kitas daiktas. Tačiau ka- 
dangi žmogus save kaip Aš-būtybę apmeta pačiu klausimu; kas 
esąs, tai savaime šis apmatas kinta, keisdamas tuo pačiu ir žmo- 
gaus pažinimą, taip kad apie joki žmogaus kaip Aš-būtybės , tiks- 
lųjį mokslą ' netenka kalbėti. Nėra nė vienos filosofinės antropo- 
logijos, kuri pačiais savo pagrindais nebūtų apspręsta jos autoriaus 
asmens ir jo istorijos. Tuo pačiu nėra vienos antropologijos, o tik 
antropologijų daugybė, nes nėra žmogaus kaip Aš-būtybės apmato, 
kuris būtų ne savęs paties apsprendimas, o tik tos pačios bendri- 
nės prigimties nusakymas. Žmogus kaip Aš buvoja tik savo paties 
apmato būdu. Įvairūs paskatinimai pažinti patį save, rasti save, 
tapti savimi liečia ne žmogiškosios rūšies prigimti, o žmogiškojo 
asmens esmę bei prasmę, kuri yra vienkartinė, kaip ir pats asmuo 
yra vienkartinis. Bendrinė rūšies prigimtis yra duomuo, todėl ga- 
lima pažinti tik mokslinio tyrinėjimo keliu : būtų beprasmis þan- 
dymas čia rasti save ar tapti savimi laisvo apsisprendimo būdu. 
Tapti savimi ar rasti save žmogus gali tik kaip Aš-būtybė, ieško- 
damas savęs ne bendrinės prigimties plotmėje, o savo paties apsi- 
sprendime. Žmogus kaip jis pats yra paties savęs apmatas ir šio 
apmato vykdymas tiek asmeniniame, tiek visuomeniniame gyve- 
nime. 

Šiuo atžvilgiu yra būdinga H. W. Rūsselio pastaba, kad « Eu- 
ropos žmogus stengėsi iš eilės būti mistinis serafinas, gyvybės 
mašina, protingas ar instinktingas gyvūnas, didingas antžmogus ar 
niūrus demonas » 15. Europos istorijos tarpsniai yra pažymėti šiais 
žmogaus apmatais kaip regimais pavidalais laiko eigoje. Išsamiau 
šį įvairiopą Žmogaus savęs paties apsprendimą apibūdina M. Sche- 
leris savo studijoje Žmogus ir istorija (1926), stengdamasis įžvelgti 
ryšį tarp to ar kito žmogaus apmato ir istorijos sampratos : « Kiek- 
viena istorijos samprata yra, pasak Schelerio, atremta į tam tikrą 
antropologiją »!9?, Tokių antropologinių sampratų Vakarų istori- 
joje Scheleris randa penketą pagrindinių: 1. žmogus kaip tikėjimo 
apmatas (homo creatura), vyraująs izraelitų ir krikščionių istori- 
joje; 2. žmogus kaip mąstymo apmatas (homo rationalis), « pirmą 
kartą sukurtas klasikinės graikų filosofijos» (p. 125); 3. žmogus 
kaip pragmatinis apmatas (homo faber), skiriąsis nuo gyvulio tik 
savo instinktų laipsniu ; 4. žmogus kaip pesimistinis apmatas (homo 


159 HERBERT WERNER RūssEL, Gestalt des christlichen Humanismus, 
Amsterdam 1940, p. 178-179. 

160 Max SCHELER, Späte Schriften, p. 123; plg. Max SCHELER, Vom 
Umsturz der Werte (studija Zur Idee des Menschen), Bern 1955, p. 173-195. 

morbus), reiškiąs gyvybės nuosmukį, kai, nepajegdamas peržengti 
paties savęs antžmogio linkui, žmogus galop virsta ligūstu žmo- 
gėnu; 5. žmogus kaip aieizmo apmatas (homo atheista), kilęs iš 
dievybės neigimo, kad išsaugotų savąją laisvę !9. Be abejo, galima 
šiuos istorijoje išnyrančius ir vėl dingstančius žmogaus apmatus 
nusakyti vienaip ar kitaip ; viena betgi yra neabejotina, kad tokių 
apmatu esama daugybės — ne tik Europos, bet ir Azijos kultü- 
roje: kiekvienas kultūros tipas yra vieno kurio žmogaus apmato 
įkūnijimas. Kultūros istorija yra ne kas kita, kaip žmogiškojo 
apmato kintamybės istorija. Žmogus interpretuoja save be persto- 
gės, ir ši savęs interpretacija ataidi visuose jo žygiuose. Tad į 
klausimą, ar žmogus interpretuoja pats save, vadinasi, ar jis yra 
hermeneutiné butybė, atsako pati istorija savais vingiais, kurie iš 
tikrųjų yra ne kas kita, kaip antropologinės kaitos. 


4. ŽMOGUS KAIP ATVIRYBĖ 


Kokiu tačiau atveju yra galimas žmogaus kaip Aš-būtybės 
apmatas? Kadangi šis apmatas visados kyla iš savęs paties inter- 
pretacijos, tai jo galimybė yra kartu ir interpretacijos galimybė. 
Kitaip sakant, apmesti patį save galima tik todėl, kad galima save 
interpretuoti. Kiekvienos gi interpretacijos galimybė remiasi bū- 
tybės atvirumu : interpretuoti galima tik tai, kas yra atvira. Nes 
tik atvirybė gali priimti mūsų jai teikiamą vidurkį ir susitelkti 
aplinkui jį kaip konkretus pavidalas, kas ir sudaro interpretacijos 
esmę. Jeigu tad žmogus kaip Aš-būtybė leidžiasi būti interpretuo- 
jamas, kildindamas vienokį ar kitoki savęs paties apmatą, tai 
reiškia, kad jis yra atviras kaip Aš arba asmuo. Žmogaus prigim- 
ties neinterpretuojame todėl, kad ji yra uždara ir jokiam mūsų 
teikiamam vidurkiui neprieinama. Tuo tarpu žmogaus asmuo kaip 
Aš-būtybė duodasi apsprendžiama tuo ar kitu vidurkiu, tuo pačiu 
atsiskleisdama kaip atvira, vadinasi, neapspręsta iš aukšto ir iš 
anksto. 

Visu aiškumu yra šią mintį suvokę jau renesanso mąstytojai, 
pirmoje eilėje G. P. della Mirandola (1463-1494), kuris, pasak H.W. 
Rūsselio, «išvadavo antropologiją iš ankšto ryšio su kosmologija » 
ir tuo įgalino mąstyti žmogų « nebe kaip kosmo dalį, o kaip save 
suvokiančią ir vienintelę nuostabos vertą būtybę »192. Savo veikale 


141 Ten pat, p. 124-144. 

1? HERBERT WERNER RūssEL, Humanistische Theologie (ivadas į G. 
Pico DELLA MIRANDOLA veikalo De dignitate hominis vokiškąji vertimą), 
Fribourg (be datos), p. 15. 

Apie Zmogaus kilnybe (1487) Mirandola klausia, kodel gi Zmogus 
esąs vertas nuostabos ir kame glüdis šios nuostabos pagrindas. 
Senieji atsakymai — žmogus esąs kūrinijos valdovas, dievų drau- 
gas, gamtos troškimų reiškėjas, maža kuo žemesnis už angelus — 
Mirandolos nepatenkina. « Kodėl mes nesistebime angelais ir dan- 
giškaisiais chorais? Kokios sąlygos įgalina žmogų tiek išsiskirti iš 
pasaulio sąrangos, jog jam pavydi ne tik gyvuliai, bet ir žvaigž- 
dės, ir net antpasaulinés protingos būtybės? »!9. Į šį savo paties 
klausimą Mirandola atsako prasmeniniu pasakojimu-vaizdu, kuris 
savo paviršiumi atrodo dar tebesilaikąs scholastine tradicija, savo 
mintimi tačiau šią tradiciją jau peržengia ir tuo atveria žmogaus 
sampratai visiškai naujų perspektyvų. 

Viešpats Dievas, « tasai didysis Statybininkas », pradeda pasa- 
koti Mirandola, « pagal slaptingos savo išminties dėsnius» jau sukū- 
ręs savo didybei šventyklą : « antžemiškas lankas » pripildęs dvasio- 
mis, « eterio sferas » — amžinosiomis sielomis, « žemesniojo pasaulio 
sritis » — įvairiausiais gyvūnų būriais. « Baigęs savo veikalą, Sta- 
tybininkas betgi panoro, kad būtų kas nors, kas ši jo kūrinį ap- 
mastytu, jo grožį mylétu, jo didybe stebėtusi »; tad sumanęs pas- 
kiausiai sukurti žmogų. Bet štai, jis pamatęs, kad nebeturis « né 
vieno vienintelio provaizdžio (archetipum), pagal kurį galėtų kurti 
naują atžalą »; nebeturis jokio turto, kurį galėtų paveldėti « naujas 
jo sūnus » ; nebeturis net pastovios vietos, kur galėtų įsitaisyti « šisai 
visatos stebėtojas». Tada «didysis Menininkas » nusprendęs, kad 
« žmogus neturėtų jokio aiškiai skirtino paveikslo »; jį šitokį sukū- 
res, pasiuntęs į pasaulį ir jam taręs : « Mes neapgyvendinome tavęs, 
Adomai, jokioje skirtinoje buveinėje, nedavėme tau jokio skirtino 
veido, jokių skirtinu gebėjimų, kad galėtum pats pagal savo norą, 
valią ir pažiūrą įsigyti kiekvieną tau patinkamą buveinę, kiekvieną 
tau patinkamą veidą ir kiekvieną gebėjimą. Visų kitų būtybių 
prigimtis yra mūsų nustatytų dėsnių apspręsta ir jų rėmuose lai- 
koma. Tu gi nesi kliudomas jokių rėmų ; tu privalai pagal savo 
laisvą valią, į kurios rankas sudedu tavo likimą, nusistatyti pats 
sau savo prigimtį... Mes tavęs nesukūrėme nei dangiško, nei že- 
miško, nei mirtingo, nei nemirtingo, kad būtum pats savęs skulp- 
torius ir poetas, visiškai laisvas bei garbingas, ir kad pasigamin- 
tum sau pačiam tokią gyvenimo lyti, kokią norėsi. Tu gali išsi- 
gimti į galviją ir gali pakilti ligi dieviškumo — pagal tavo paties 
dvasios nuosprendį » 1%., 


1? GIOVANNI Pico DELLA MIRANDOLA, Die Würde des Menschen, 
p. 49-50. 
14 Ten pat, p. 51-53. 

Būtų netikslu šį Mirandolos pasakojimą aiškinti kaip « bega- 
linio žmogaus vaizdą » (J. Hirschberger). Mirandolos žmogus yra 
ne begalinis, o tik atviras. Jis tik neturi provaizdžio, kuriuo rė- 
mési visa scholastiné antropologija, Platono įtaigaujama, nes pro- 
vaizdis būtybę uždaro. Provaizdis teikia rėmus, kurių būtybė 
negali peržengti. Norėdamas gi, kad žmogus pasaulyje pasirodytų 
«be savo veido», vadinasi, neaprėžtas iš anksto, Mirandola ir tei- 
gia, esą Kūrėjas nebeturéjes provaizdžio, pagal kurį žmogus galė- 
jęs būti sukurtas, todėl sukūręs jį, neturinti jokio aiškaus paveikslo 
arba apsprendimo. Tai esminė pataisa scholastineje antropologi- 
joje ir tuo pačiu įžvalga, kad tik , beveidis' žmogus gali susikurti 
sau , veidą’. Pats žmogaus buvimas dar nepadaro jo, turinčio šį 
„veidą ': kad žmogus yra, dar nepasako, kas jis yra, kaip tai esti 
visų kitų būtybių atveju. Žmogaus buvimas rūšies prasme dar 
neatskleidžia jo esmės asmens prasme, nes asmuo, būdamas vien- 
kartinis, negali būti apspręstas tuo, kas visiems bendra; tokiu at- 
veju jis būtų ne asmuo, o tik individas, vadinasi, pavienė rūšies 
apraiška, kaip tai yra gyvulių pasaulyje. Kas suvokia vienkarty- 
bės reikšmę, negali nepripažinti Mirandolai tiesos. 

Mirandolos mintis glūdi ir tieką ginčų kėlusiame bei tebeke- 
liančiame J. P. Sartre teiginyje, kad , egzistencija ° esanti pirmiau, 
negu ,esencija'. Pats Sartre sieja šį teiginį su Dievo nebuvimu. 
Dievui nesant, nėra kam žmogaus esmės sumanyti (concevoir). 
Todėl «jei Dievo nėra, sako Sartre, tuomet buvoja bent viena 
būtybė, kurios egzistencija yra pirmiau, negu esmė; būtybė, kuri 
visų pirma yra, o tik paskiau aptaria save ta ar kita sąvoka. 
Šitokia būtybė yra žmogus »16. Savyje tačiau žmogaus vykdomas 
savęs aptarimas ir tuo būdu esmės davimas sau pačiam neturi 
jokio būtino ryšio su Dievo buvimu ar nebuvimu. Mirandolos 
pavyzdys rodo, kad , beveidis' žmogus, tai yra toks, kurio niekas 
nėra iš anksto apsprendęs, gali būti mąstomas ir kaip Dievo kūri- 
nys. Dar daugiau: žmogaus atvirumas ir Dievo buvimas ne tik 
neprieštarauja vienas kitam, bet net sąlygoja vienas kitą. J. P. 
Sartre, kaip ir M. Heideggeris, mąsto krikščioniškosios tradicijos 
erdvėje, tačiau jai priešpriešiais. Šioje gi tradicijoje žmogus visad 
yra buvęs interpretuojamas kaip Dievo paveikslas bei panašumas. 
Kokiu betgi atveju reliatyvi būtybė galėtu būti Dievo kaip abso- 
liuto paveikslas? Tik tokiu atveju, kai ana būtybė būtų atvira. 
Atvirumas yra absoliutumo išraiška reliatyvinio buvimo plotmėje. 
Vadinasi, ir krikščioniškojoje tradicijoje yra galima žmogaus atveju 


165 JEAN - PAUL SARTRE, L’Existentialisme est un Humanisme, Paris 1946, 
p. 20. 

buvimo pirmenybė ryšium su esme. Nes būti atviram reiškia , jau 
būti’ ir kartu apspręsti ši , jau-buvimą ' tam tikra sąvoka, kas 
reikalauja, kad žmogus — bent logiškai — pirmiau būtų, o tik 
paskiau apsispręstų, kas esąs. Sartre teiginys yra ne ateizmo, o 
apskritai žmogaus kaip Aš-būtybės arba asmens būsenos ištara. 
Mes nelaikome šio teiginio nesąmone, kaip to norėtų F. Heine- 
mannas 19“, tačiau nerišame jo nė su Dievo nebuvimu. Dievo ne- 
buvimas nėra sąlyga, kad žmogus galėtų interpretuoti pati save, 
vadinasi, kad būtų savęs paties « skulptorius ir poetas » (G. P. della 
Mirandola). Greičiau yra kaip tik priešingai : Dievas kaip absoliu- 
tas atsispindi žmogaus atvirume ; atvirumas nurodo i absoliutumą, 
o ne jį neigia. Sartre teiginys išsitenka kiekvienoje antropologijoje, 
jei tik ši renkasi savo objektu žmogų ne kaip rūšinę būtybę, bet 
žmogu kaip Aš-būtybę. Savęs interpretacija yra Aš-būtybės būsena, 
o interpretacija yra galima tik Aš-būtybės atvirybėje. 


5. BŪTIES IR DIEVO TAPATYBĖ ŽMOGUJE 


Ką laimime mūsajam apmąstymui, atskleidę, kad žmogus yra 
hermeneutinė būtybė — ne tik tuo, kad interpretuoja apskritai, 
bet visų pirma ir iš esmės tuo, kad interpretuoja pats save? Prie 
žmogaus kaip hermeneutinės būtybės artinomės todėl, kad pratęs- 
tume būtybės kaip tokios sklaidą į žmogų kaip į Aš-būtybę ir 
pasiklaustume, ar ir žmogus kaip Aš-būtybė yra kūrinys, vadinasi, 
ar jis buvoja kūriniškai, būdamas būties veikmės pagrįstas savame 
buvime. Tai buvo logiškai būtina, kad galėtume atsakyti, ar būtis 
yra Dievas. Žmogaus kaip hermeneutinės būtybės atskleidimu šį 
atsakymą laimėjome : būties ir Dievo tapatybė atsiskleidžia žmoguje 
— pagal drąsų P. Tillicho teiginį : « Pascaliui priešpriešiais ašen ta- 
riu: Abraomo ir Jokūbo Dievas ir filosofų Dievas yra tas pats 
Dievas»!97. Ankstesnis mūsų silogizmas: jei būtis yra kūrėja, tai 
aš esu jos kūrinys; jei esu kūrinys, tai turiu savęs kūrėją; jei 
turiu savęs kūrėją, tai šis kūrėjas yra mano Dievas, — šis salygi- 
nis silogizmas žmoguje virsta tikrove. Reikia nūn tik kiek paaiš- 
kinti, kokiu būdu laimėta įžvalga į žmogų tampa įžvalga į būtį 
kaip , mano Dievą’: «išvydęs save, išvysčiau ir Tave — viderim 
me, viderim Te» (Augustinas). 

Būtis, kaip sakėme, gali būti Dievas tik tuo atveju, kai ji yra 
„mano Dievas'. Būti gi , mano Dievas' būtis gali, tik būdama 


166 Plg. Frırz HEINEMANN, Eristenzphilosophie - lebendig oder tot?, p. 91. 
167 PAUL TitLicH, Die Frage nach dem Unbedingien, p. 184. 

manęs kaip Aš grindėja arba kūrėja. Ar būtis iš tikro ir yra 
manęs kaip Aš grindėja, galime suvokti, ne pasiklausdami ją pačią, 
o tiktai žmogu, būtent tuo, kad atskleidZiame kūrininę jo kaip 
Aš-būtybės sanklodą. Šią gi sanklodą atskleidžiame, atskleisdami 
žmogų kaip hermeneutinę būtybę. Pagrindinis viso mūsų apmąs- 
tymo teiginys yra tas, kad interpretuoti galima tik kūrinį. Tai 
visu plotu tinka ir žmogui. Skirtumas tik tas, kad bet kurio kito 
kūrinio atveju pats kūrinys ir jo interpretas yra du atskiri dalykai. 
Tuo tarpu žmogaus atveju kūrinys ir interpretas sutampa: kūrinys 
čia interpretuoja pats save, kadangi jis yra sąmoninga, į save 
atsigrįžusi, pati save suvokianti būtybė. Tačiau savimonė neišski- 
ria nei interpretacijos, nei kūriniškumo. Priešingai, žmogus atsi- 
grįžta į save ne tam, kad save stebėtų sustingusį tarsi veidrodyje, 
bet kad patirtų save kaip atvirybę, teiktų šiai atvirybei tam tikrą 
vidurkį ir tuo apmestu paties savęs pavidalą. Savimonė yra savęs 
interpretacijos galia. Tik suvokęs save kaip atvirybę, žmogus gali 
save interpretuoti, vadinasi, šią atvirybę tam tikru vidurkiu už- 
skleisti bei aprėžti, patį vidurkį keisti ir todėl ne tik paprastai 
būti, bet ir laiko eigoje tapti. Savęs interpretacija padaro žmogų 
istorinį, tebesigalynėjantį su savo praeitimi — asmenine ir visuo- 
menine — ir pramatantį savo ateitį. Jeigu interpretacija, kaip 
anksčiau minėjome, yra kūrinio atkėlimas į dabartį, tai savęs inter- 
pretacija žmogaus atveju yra šios dabarties susikūrimas, apimąs 
tai, kas žmogui yra praėję, ir tai, kas jo tebelaukia. Žmogus 
yra dabartinis tik savuoju apmatu kaip savęs interpretacijos išdava. 

Visi interpretacijos veikmens, kuriuos anksčiau aprašėme, na- 
grinėdami interpretacijos esmę, yra aiškiai randami ir žmogaus 
kaip savęs interpreto veikloje. Jeigu tad interpretacija yra kūrinio 
pažinimo būdas, tai išvada yra nepaneigiama : žmogus yra herme- 
neutinė būtybė todėl, kad sava ontologine sąranga jis yra kūrinys. 
O kadangi žmogus yra hermeneutinė būtybė tiktai kaip Aš arba 
asmuo, jokiu atveju ne kaip rūšis, tai jis yra kūrinys irgi kaip Aš 
arba asmuo. Aš esu savo buvime pagrįstas tiesioginiu būdu kaip 
Aš, kadangi save interpretuoju taip pat tiesioginiu būdu kaip Aš. 
Savęs interpretacija gali kilti tik iš manęs kaip Aš kūriniškumo. 
Jeigu žmogus kaip Aš-būtybė buvotu daikto būsena, jis galėtų būti 
tik tiriamas, bet ne interpretuojamas. Tuomet jo asmens vienkar- 
tybės esmė bei prasmė būtų duota iš anksto, o ne apmetama savęs 
apsprendimu. Tuomet ištara « paZink pats save» turėtu tos pačios 
prasmės, kaip ir ištara « paZink granitą » ar « pažink arklį», vadi- 
nasi, tirki, bet ne interpretuoki. Tuomet apie jokias istorijoje 
kylančias bei kintančias žmogaus sampratas negalėtų būti nė kal- 
bos. Tokiu atveju žmogus būtų taip lygiai neistorinis, kaip neisto- 

riniai yra visi negyvosios ir gyvosios gamtos daiktai. Tačiau ka- 
dangi visas žmogaus būvis vyksta kaip tik priešinga linkme — visas 
šis būvis yra viena ištisa interpretacija, — tai esame tiesiog logiškai 
verčiami pripažinti, kad žmogus yra kūrinys Aš-būtybės prasme. 

Pirmoji tad minėto silogizmo išvada «aš esu kūrinys» atsire- 
mia į tikrovinį žmogaus kaip hermeneutinės būtybės pobūdį ir 
pati tampa tikrove : žmogaus kūriniškumas yra tik kita jo hermeneu- 
tiškumo pusė. Pažinti save reiškia suvokti save kaip buvojanti 
kūriniškai. Tai nėra praėjusio veiksmo išdavos suvokimas. Būti 
kūriniu žmogui reiškia ne kokią nors jo būtybės savybę bei prie- 
tapa, atėjusią jam , kadaise’ iš viršaus, bet, naujoviškai kalbant, 
jo , egzistencialiją ', vadinasi, tai, kas žymi pačią jo būvio sanklodą : 
pats žmogaus buvimas yra suklostytas kūriniškai ir vyksta kūrinio 
būdu. Iš to plaukia antrosios išvados tikroviškumas: «aš turiu 
kūrėją». Tai reiškia: aš būnu ne pats; yra kitas, kuris mane įbū- 
tina; jis grindžia mane ne kaip būtybę apskritai, o kaip Aš- 
būtybę, vadinasi, mane patį manojoje vienkartybėje ; be jo aš kaip 
šisai Aš iš viso nebūčiau. Šia prasme ispanų filosofas X. Zubiris 
vaizdingai pastebi, kad « žmogus išvysta save (se encuentra) kaip 
pagristaji iš paskos (a tergo), būtent kito, iš kurio jam teka pats 
gyvenimas »195; ir šisai , kitas? nėra, pasak Zubirio, žmogui pri- 
dėtas (ademas) prie ivairiu kitų dalykų, bet priklauso pačiai žmo- 
gaus sanklodai (algo constituvo), tuo būdu sudarydamas « formalinį 
pačios žmogiškosios būtybės matmenį »1%; šisai , kitas' priklauso 
man, nes jis yra manęs kūrėjas ir tuo pačiu , mano kūrėjas’ savas- 
ties prasme: niekas kitas nėra man tiek savas, kaip tasai, kuris 
yra manęs paties pradžia. Tuo pačiu aiškėja ir trečioji minėto 
silogizmo išvada: «šis kūrėjas yra mano Dievas». Nes būdamas 
kūrinys, savaime buvoju santykiškai, vadinasi, esu ontologinis san- 
tykis su savo buvimo pagrindu, kuris tačiau man yra ne pagrindas 
apskritai, kad jo veikmės pasėkoje tik dalyvaučiau, bet kuris 
grindžia mane pati kaip Aš ir tuo būdu tampa mano Grindéju 
arba , mano Dievu '. Mano Grindėjas ir aš pats nesame du taškai, 
sujungti santykio : aš kaip Aš-būtybė esu santykis ir būnu tik kaip 
santykis todėl, kad būnu tik kaip grindimas manojo Grindėjo 
galia. Manęs grindimas ir mano buvimas yra vienas ir tas pats 
dalykas arba vienas ir tas pats pagrindo veiksmas. Štai kodėl šio 
veiksmo Autoriu aš ir vadinu Dievu. 

Šitoje vietoje kaip tik ir darosi apčiuopiama būties ir Dievo 
tapatybė: žmogus yra vieta, kurioje absoliutas kaip , filosofų Die- 


168 XAVIER ZUBIRI, Naturaleza, historia, Dios, Madrid 1951, p. 337. 
19 Ten pat, p. 339. 

vas’ virsta , Abraomo ir Jokūbo ', vadinasi religijos Dievu ; virsta 
tuo, kad savo veikme absoliutas kildina ne tik būtybę apskritai, 
kurios buvime žmogus tik dalyvautų, kaip jame dalyvauja kiek- 
vienas daiktas, bet kad jis kildina ir žmogų kaip Aš-būtybę, vadi- 
nasi, mane patį manojoje vienkartybėje. Žmogus yra vienintelė 
būtybė, kuri savo buvime yra grindžiama tiesiog kaip 4? būtybė. 
Suvokdamas šį grindimą savęs interpretacijos keliu, žmogus tuo 
pačiu suvokia būti nebe kaip bendrini veiksni, o kaip skirtiną 
savęs paties Kūrėją. Tarp būties ir Dievo dingsta bedugnė, visais 
laikais gąsdinusi religijos atstovus, nes būtis tiek priartėja prie 
žmogaus, jog save veikme šaukia ji būti, o atsakas į ši būties 
šūksnį ir esu aš pats kaip Aš: «creaturae motus expressit eam » 170, 
anąjį šaukiantijį būties žodį (vocem). O būdamas savimi pačiu 
atsakas būčiai, galiu į ją kreiptis, pulti prieš ją ant kelių, jos 
akivaizdoje groti ir šokti, nes ji yra mano Kūrėjas ir tuo pačiu 
„mano Dievas'. Šaukdamas mane būti, mano Kūrėjas atskleidžia 
savo laisvę, vadinasi, savo norą, kad ašen būčiau. Būtis kaip laisvė 
apsireiškia manęs grindimu kaip manęs paties troškimas, tai yra, 
kaip manęs meilė. Šitai Meilei užtat ir tariu: « Mano Dieve ». 
M. Buberis pabrėžia, kad « filosofas turėtu suprasti ir pripažinti, 
jog absoliutas yra pastumiamas į šalį (wird aufgehoben) ten, kur 
jis darosi gyvas, ten ... kur jis myli, kadangi šisai absoliutas nebėra 
tasai , absoliutas ', apie kurį filosofuojama, bet jis yra Dievas » 17, 
Tai nereiškia, kad Dievas nustoja buvęs absoliutas ; tai tik reiškia, 
kad absoliutas priartėja prie žmogaus kaip Gyvybė ir Meilė, pa- 
likdamas bendrinės bei atsajos idėjos plotmę. Štai kodėl žodis 
„Dievas' yra esmėje kreipinys tikrinio vardo prasme 17, ir štai 
kodėl jisai išreiškia santyki, kaip ir žodis , Viešpats’: « Deus est 
vox relativa» (I. Newton) 13, 

Cia slypi prieZastis, kodél apie Dieva kalbame ne tik analo- 
giškai, bet ir antropomorfiskai: atsaji analoginė kalba apie būtį 
pakinta į konkrečią antropomorfinę kalbą apie Dievą. Būdamas 
santykis su Dievu, žmogus savaime sužmogina savo santykio da- 
lyvį tam, kad išreikštų šiojo artybę. Dar daugiau: M. Buberis 
teisingai nurodo, kad pats šis santykis yra verčiamai antropomor- 
finis kaip abipusiškumo liudijimas !** : religija laukia žmogaus su- 


170 S. AUGUSTINUS, Confessiones, lib. XI, cap. 6. 

11 MARTIN BUBER, Gottesfinsternis, Zürich 1953, p. 60. 

17 Plg. MARTIN BUBER, ten pat, p. 14; FaiTZ Leıst, Nicht der Gott 
der Philosophen, Freiburg i. Br. 1966, p. 26-30, 81-94. 

13 Plg. B. VvSESLAVCEV, Obraz božij v suščestve čeloveka, žurnale Putj, 
Paris 1935, nr. 49, p. 48-71. 

14 Plg. MARTIN BUBER, Gotiesfinsiernis, p. 19-20. 

dievinimo (theosis) ir šiuo lūkesčiu sužmogina Dievą ; susidūręs su 
Dievu kaip , mano Dievu ', galiu jį nusakyti tik jo artybėje, vadi- 
Nasi, tik taip, kaip nusakau ir patį save. Priešingas kelias yra 
kelias atgal į būti kaip transcendenciją arba į absoliutą kaip at- 
sietąjį ir nuo žmogaus, vadinasi, kelias atgal nuo Dievo. Tai ypač 
įtaigiai aprašo E. Brunneris: « Polinkis į simbolinį grynumą (kal- 
bant apie Dievą, Mc.) veda Dievo sampratą į daiktinę plotmę. 
Uzu visu nuasmeninančių, neutralių abstrakcijų slepiasi daikto s4- 
voka (das Es). Užuot mąsčius Dievą Tu kategorija, jis esti mąs- 
tomas bevardės giminės kategorija (p. 435)... Kiekviena abstrak- 
cija yra nutolimas nuo asmeninio į neasmeninį prada; tai posūkis 
nuo Tu-Aš matmens į Tai-Aš (Es-Ich) matmenį. Abstrakcija yra 
sudaiktinimas » 5, Kalba apie Dievą kyla iš manosios konkretybés 
ir Dievo artybés manajai konkretybei. Todėl ji niekad negali būti 
‚apvalyta’ nuo šios konkretybės, jos neišdavus, o tuo pačiu neiš- 
davus ir Dievo. 

Šioje vietoje nauja šviesa nušvinta M. Heideggerio , pavyzdinė 
būtybė ', kuria jis laiko žmogų ir kuri turėjusi atverti jam kelią 
į būtį, pamirštą Vakarų metafizikos. Mūsajame apmąstyme minė- 
jome, kad žmogus kelio į būti Heideggeriui neatvėrė ir kad vėles- 
niuose savo raštuose jis žmogaus klausimo nebekelė. Ir pagrįstai. 
Nes būčiai atskleisti, jei būtis nėra Dievas, kaip tai teigia Hei- 
deggeris, žmogus nieko nepadeda. Žmogaus būvio sklaida tik nu- 
sako, kaip žmogus buvoja, tačiau ji nieko nepasako, kad jis iš 
viso buvoja: jo buvojimas — bent Heideggerio atveju — yra pri- 
imamas kaip tikrybė. Tuo tarpu būties klausimui kaip tik yra 
svarbu, kad yra šis tas, o ne greičiau niekis. Šiuo atžvilgiu žmo- 
gus iš tikro nėra pavyzdinė būtybė, kuria turėtu prasidėti mąs- 
tymo kelias būties linkui. Užtat šiuo keliu savame apmastyme 
mes ir nėjome. 

Visai kitokio rango pasirodo esąs žmogus, pasiekus būties ir 
Dievo tapatybę. Kadangi žmogus yra vienintelė būtybė, turinti 
Dievą, todėl jis yra ir vienintelis, kuris gali jį atskleisti: kad Die- 
vas yra ir kas jis žmogui yra. Šiuo atžvilgiu žmogus tikrai yra 
„pavyzdinė būtybė ', kuria tačiau Dievo mąstymas ne prasideda, 
o baigiasi. Rasti Dievą galima žmoguje tik kaip kūrinyje. O rasti 
žmogų kaip kūrinį galima, tik nuėjus ilgą filosofinio mąstymo 
sklaidos kelią. Be abejo, filosofavimas yra taip pat žmogiškasis 
veikmuo. Vis dėlto jis yra tik vienas, nors ir ypatingas, veikmuo, 
todėl netapatintinas su žmogiškąja būtybe apskritai. Atskleidus 
gi šiame veikmenyje žmogų kaip kūrinį, atsiskleidžia savaime ir 


15 EMIL BRUNNER, Offenbarung und Vernunft, Zürich 1961, p. 435, 446. 


276 FILOSOFIJOS PRASME 


jo Kūrėjas arba Dievas, užtat užsiskleidžia mūsų mąstymo eiga 
Dievo linkui. Todėl būties kaip Dievo atžvilgiu žmogus yra pavyz- 
dinė būtybė skirtina prasme: jis nieko netaria apie Dievą kaip 
rūšinė būtybė ; jis atskleidžia Dievą tik kaip Aš-būtybė. Nuosekliai 
tad žmogiškosios prigimties sklaida niekad negali Dievo rasti, nes 
ši sklaida visados privalo būti tyrimas, o ne interpretavimas; tyri- 
mas gi atveria tik daiktą, niekad ne kūrinį. Daikto sąrangoje 
Dievas neatsiskleidžia, nes daiktas sava sankloda nerodo į kitą 
anapus savęs; daiktas rodo tik į save patį. Štai kodėl kelias 
Dievop ir negali žmogumi prasidėti ; jis gali žmogumi tik baigtis. 

Tuo pačiu baigiasi ir filosofijos prasmės klausimas. Šio ap- 
mąstymo eigoje pakartodami esame teigę, kad būties atskleidimas 
yra galutinė filosofavimo prasmė. Pasiekęs būti, mąstymas grįžta 
atgal į būtybę ir svarsto ją jau « būties šviesoje » (M. Heidegger). 
Jei betgi būtis ir Dievas yra tapatūs, tai galutinė filosofijos prasmė 
glūdi būties ir Dievo tapatybėje, o grižtamasis būtybės svarstymas 
«būties šviesoje » iš tikro yra jos svarstymas Dievo šviesoje. Tai 
liečia žmogų ypatingu būdu. Atsiskleidęs kaip kūrinys ir kūriniška 
savo sankloda atskleidęs Dievą kaip Kūrėją, žmogus tuo pačiu 
virsta filosofijos prasmės buveine : filosofijos prasmė įvyksta žmo- 
guje, kadangi žmoguje įvyksta būties ir Dievo tapatybė. Žmogus 
yra ne tik filosofavimo subjektas, o savęs paties interpretacija taip 
pat ir jo objektas, bet kartu ir filosofavimo prasmės nešėjas. Dievo 
ir būties tapatybe filosofija virsta pagrindiniu žmogaus būvio įvy- 
kiu, kurio nebegalima nei peržengti, nei suvesti į kurį nors kitą 
įvyki, kadangi Dievo nebegalima peržengti ar palenkti kam nors 
aukštesniam. Šia prasme filosofija atsitiesia ir kaip būsena : įvykis 
juk niekad nėra tik teorija; jis apsprendžia ir mūsąjį veikimą ; 
įvykdydami filosofijos prasmę savyje, mes buvojame filosofiškai. 
Būties ir Dievo tapatybėje Sokrato reikalavimas būti taip, kaip 
filosofuoji, išnyra visu savo svoriu. Dievo šviesoje ir pati filosofija 
įprasmina save nesugriaunamai. 

Antra vertus, Dievo kaip savo Kūrėjo šviesoje nušvinta ir 
žmogus kaip kūrinys. Juk yra visai kas kita suvokti žmogų kaip 
rūšinę būtybę, buvojančią savos giminės turiniu ir jos akivaizdoje, 
ir vėl kas kita suvokti žmogų kaip Aš-būtybę, buvojančią Dievo 
veikme ir jo akivaizdoje. Būties kaip Dievo šviesoje atsiskleidžia 
Aš-būtybės tiesa, kurianti visai kitokią antropologiją, negu mokslinė 
ir net negu filosofinė antropologija, jei ši pastaroji atsideda, kaip 
įprasta, žmogaus būtybės veikmenu sklaidai. Ne šio apmąstymo 
uždavinys yra tokią antropologiją išvystyti1!“. Čia ją paminime 


US Apybraiža žmogaus kaip kūrinio, mąstomo Dievo šviesoje, sudaro 
autoriaus Religijos filosofijos antrosios dalies turini. 

tik kaip nuorodą, kokiu būdų žmogus virsta būties mąstymo už- 
baiga ir savęs paties mąstymo pradžia. Įvykdęs filosofijos prasmę 
Dievo ir būties tapatybės atskleidimu, žmogus atsigrižta į save, 
kad šios tapatybės šviesoje klaustu, ką reiškia būti kūriniu nebe 
būties, o savęs paties atžvilgiu. Ką reiškia būti santykiu su Dievu 
kaip savo Kūrėju? O jei žmogaus-Dievo santykį vadiname religija, 
tai žmogaus atsigrįžimas į save kaip į buvojantį šiuo santykiu, 
savaime perveda metafiziką į religijos filosofiją. Tuo būdu ir pasi- 
tvirtina ankstesnis W. Weischedelio teiginys, kad metafizika savo 
siekiu yra filosofinė teologija, suprantant ši žodį kalbos apie Dievą 
prasme. Ir kol metafizika pačia savo eiga apie Dievą neprabyla, 
tol ji nėra išvystyta ligi galo. Mūsasis apmąstymas savo išsivys- 
tyme byloja apie Dievą ir tuo užbaigia metafizinį savo kelią, 
metodiškai pereidamas į religijos filosofiją (pasirodžiusią viešumoje 
jau anksčiau), o egzistenciškai virsdamas religiniu aktu, išreikštu 
psalmininko žodžiais : 


« Celebrabo Te, Domine, toto corde meo, 
enarrabo omnia mirabilia tua. 
Laetabor et exultabo de Te, 
psallam nomini tuo, Altissime ». 
Ps. 9,2-3 

Šios knygos uždavinys buvo atsakyti į Autoriaus žodyje keltą 
klausimą, ar nebūtų galima Dievo buvimo taip atskleisti, jog jis 
išsitektų kiekvienoje metafizikoje. Nūn, baigus ilgą mūsojo apmąs- 
tymo kelią, savaime peršasi kitas klausimas: ar autorius įvykdė 
savo uždavinį? Ar Dievo buvimas iš tikro atsiskleidžia kiekvie- 
noje metafizikoje, jei tik ši išvystoma ligi galo? Kad Dievas, kaip 
sakėme, dėstydami savo minti, yra visą laiką buvęs pats aukščiau- 
siasis ir pats galutinysis Vakarų metafizikos objektas, tai yra isto- 
rinė tikrybė. Tačiau ar ši tikrybė yra suaugusi su pačia metafizi- 
kos esme, ar ji yra ir lieka tik istorinė, vadinasi, galinti praeiti, 
kaip tai, sakysime, atrodo esą įvykę dialektiniame materializme? 
Ar gali būti ne tik , žmogus be Dievo ', bet ir , filosofija be Die- 
vo’? Jeigu autoriaus pastanga, susiklosčiusi šios knygos pavidalu, 
yra iš tikro buvusi sėkminga, tuomet jis yra laimėjęs įžvalgą, kad 
yra galimas tik žmogus be Dievo, bet nėra galima filosofija be 
Dievo. Jeigu... — Šiam ,jeigu' patikrinti ir reikia nün trumpo 
kritinio žvilgio atgalios. Reikia dar sykį apeiti aplink mūsąjį sta- 
tinį ir pasižiūrėti, ar pagrindiniai jo stulpai, ant kurių jis rymo, 
gali atlaikyti bandomąjį kritikos svorį. 

Pagrindinis teiginys, kuris turi visą mūsąją minti, skamba : 
filosofija savo esme yra interpretacija. Tai grynai formalinis teigi- 
nys. Jame nėra jokio materialinio sando; jis liečia ne tai, kas 
mąstoma, o tik tai, kaip mąstoma, būtent: interpretuojant. Todėl 
jis ir tinka kiekvienai filosofijai, vis tiek kokiu turiniu nešina ji 
išnirtų istorijoje. Autoriaus pastanga atskleisti Dievo buvimą 
kiekvienos metafizikos kelyje kaip tik ir remiasi šia grynai forma- 
line filosofijos esme. Bet kaip tik šioje vietoje kritika ir klausia : 
ar filosofija būtinai turi būti interpretacija? Ar ji negalėtų būti 
ir kas kita? Be abejo, būtų galima ši kritinį klausimą nuginkluoti 
nuoroda, kad filosofija aptaria pati save iš savo vidaus ir kad 
todėl ji yra tai, kaip ji save suvokia: apiarusi save kaip inter- 
pretaciją, ji ir yra interpretacija. Šiuo atžvilgiu tarp filosofijos ir 
žmogaus esama ankštos lygiagretės: aptares save, sakysime, kaip 

maištininką, žmogus ir yra maištininkas. Vis dėlto šios rūšies 
gynimasis nuo kritikos grąžintų mus iš metafizikos , kiekvienu 
atveju ' į metafiziką , tik šiuo atveju °. O tokio susiaurinimo kaip 
tik ir norime išvengti. Pastebėdami, pavyzdžiui, kad Dievo buvi- 
mo įrodymai galioja tik tam tikros metafizikos rėmuose, tuo pačiu 
teigiame, kad jie negalioja kiekvienos metafizikos rėmuose ir kad 
todėl įrodymų kelias Dievop nėra metafizinė būtinybė. Tuo tarpu 
mūsų tikslas ir yra tokią būtinybę rasti. Mes norime filosofiją, 
suvokti taip, jog ši jos sąvoka glüdetu kiekviename filosofijos 
aptarime. 

Tokią visuotinę bei esminę filosofijos sąvoką regime interpre- 
tacijoje. Tai reiškia : filosofija tik todėl gali aptarti pati save net 
„ad libitum ’, kadangi ji yra interpretacija. Filosofijos kaip inter- 
pretacijos samprata nėra viena šalia daugybės kitų sampratų, bet 
ji yra pačios filosofijos kaip mūsų būvio apraiškos ištara. Kad 
filosofija yra žmogiškojo būvio apraiška, tuo niekas neabejoja. 
Betgi ši apraiška yra tikrovinė tik todėl, kad ji yra interpretacija. 
Šia prasme stovime prieš griežtą dvijulę : arba filosofija yra inter- 
pretacija, arba jos iš viso nėra. Interpretacija yra ne ta ar kita 
filosofijos savybė, išeinanti aikštėn toje ar kitoje jos srovėje ar 
mokykloje, bet interpretacija yra pats filosofijos buvojimo pagrin- 
das. Tik interpretacija išlaiko filosofiją kaip žmogiškojo pažintinio 
gyvenimo sandą. Be interpretacijos tokio sando mūsų gyvenime 
neturėtume — ne tik istoriškai, kad jo dar nebūtų atsiradę, bet 
tiesiog esmiškai, kad jo iš viso negalėtų atsirasti. 

Kokiu tad atveju būtų galima kritiškai klausti, ar filosofija 
būtinai turi būti interpretacija? Tik tokiu, jei rastume filosofijai 
kitokį gnoseologini priėjimą prie josios objekto, vadinasi, kitokią 
pažinseną, kuri tačiau išlaikytų filosofiją savarankišką, nesuliedama 
jos su ta ar kita žmogaus žinijos sritimi. Kur tačiau šią kitokią 
pažinseną būtų galima filosofijai rasti ir kas ji galėtų būti pati 
savyje? Apžvelgdami žmogiškojo pažinimo plotą ir palikdami šali- 
mais tokius gnoseologiškai neapčiuopiamus ir vienkartinius pažini- 
mo būdus, kaip įkvėpimas, regėjimas, apreiškimas, randame šalia 
interpretacijos tik tyrimą ir tikėjimą. Jeigu tad filosofija nėra inter- 
pretacija, tuomet ji tegali būti arba tyrimas, arba tikėjimas. 

Sutikime, kad filosofija yra tyrimas ir pažiūrėkime, kokios 
pasėkos iš to kyla pačiai filosofijai. Filosofijos kaip tyrimo akivaiz- 
doje tuoj pat klausiame: kuo skiriasi šisai , filosofinis tyrimas * 
nuo mokslinio tyrimo, kurio šiandien yra pilna mūsų Zinija? Ne 
kuo kitu, kaip savo objektu, nes formaliai tyrimas visur ir visados 
yra tos pačios esmės. Filosofijos gi objektas yra būtybė kaip tokia, 
vadinasi, kaip būnančioji. Kaip tad tyrimas galėtų būti gnoseolo- 


KRITINIS ZVILGIS ATGALIOS 281 


ginė prieiga prie būtybės kaip būnančiosios arba prie jos buvimo? 
Ir ką jis šiame buvime tirtų? Pati buvimą? Tačiau norint buvimą 
tirti, reikia jau būti. Prie buvimo negalima turėti prieigos, kadangi 
jis nėra atsiejamas nuo mūsų pačių — net nė metodiškai. Antra 
vertus, buvimas yra mums akivaizdybė, net jeigu šiąją suvoktume 
ir Descarto prasme pagal jo formule , cogito, ergo sum’: kiek- 
vienu atveju aš žinau, kad esu. O jei žinau, tai kokią lyti galėtu 
įgyti tyrimas to, ką žinau? Ir kokios prasmės jis tada turėtų? 
Visi šie neatsakomi klausimai rodo, kad tyrimas niekad negali 
virsti filosofine pažinsena. Aš galiu savą buvimą interpretuoti, 
klausdamas, kodėl esu, kas esu, kam esu. Bet aš negaliu savo 
buvimo tirti, tarsi jis būtų šalia manęs buvojąs objektas. Jeigu 
tad būtybė kaip būnančioji būtų iš tikro paverčiama tyrimo objek- 
tu, ji neišvengiamai issprüstu iš tyrėjo rankų kaip tokia ir visai 
nejučiomis taptų būtybe kaip šia ar ana, kuriai atsideda mokslinis 
tyrimas: filosofinis tyrimas čia susilietų su moksliniu tyrimu ; 
mokslo objektas (ontinis būtybės matmuo) paglemžtų filosofijos 
objektą (ontologinis būtybės matmuo), paglemždamas ir pačią 
filosofiją. Iš to plaukia išvada, kad suprasti filosofinę pažinseną 
tyrimo prasme reikštų sutapatinti filosofiją su mokslu ir sunaikinti 
ją kaip savarankišką žmogiškojo būvio apraišką. Mūsų dienų mąs- 
tymas, stipriai įtaigaujamas pozityvizmo ir materializmo, eina šia 
linkme gana aiškiai, užtat ir filosofijos smukimas dabar yra irgi 
gana aiškus. Nes mokslas pačia savo esme nepakenčia interpreta- 
cijos ir jos savo plotmėje nevykdo. 


Gal tad filosofija yra tikėjimas? Ši galimybė nesyki — daugiau 
ar mažiau nesąmoningai — yra laikoma tikrybe, teigiant, esą pa- 
grindiniai filosofijos teiginiai turį ne žinojimo, o tikėjimo pobūdį : 
jų negalima esą nei irodyti kaip tikrų, nei atmesti kaip netikrų ; 
juos galima tik tikėti arba netikėti. Užtat filosofiniu sistemų kri- 
tika esą įmanoma tiktai loginiu atžvilgiu, klausiant, ar autorius 
yra nenusikaltęs logikai, išvystydamas tai, ką jis pradžioje priė- 
męs tikėjimu. Šios gi tikėjimu priimtos pradžios patikrinti esą, 
negalima, kadangi tikėjimas visad yra laisvas apsisprendimas. Tuo 
remdamosi totalistinės valstybės nekartą ir isakančios savo pilie- 
čiams laikytis tos ar kitos filosofinės sistemos : fašizmas hegelizmo, 
nacionalsocializmas rasizmo, komunizmas marksizmo. 

Ir vis dėlto ši filosofijos kaip tikėjimo samprata yra apgauli : 
ji sujaukia gnoseologini tikėjimo tiesos pobüdi su filosofijos tiesos 
pobūdžiu. Esminis gnoseologinis tikėjimo bruožas yra laikyti ką 
nors tiesa. Psichologinis šio laikymo tiesa postūmis mums yra šiuo 
tarpu nesvarbus. Mums čia yra svarbi tik pati tikėjimo savybė 

laikyti ką nors tiesa. Ši savybė apima du sandus: pažinimo objek- 
tą (kas nors) ir patį pažinimo būdą (laikyti). Šis pastarasis sandas 
kaip tik ir skiria tikėjimą nuo bet kurios kitos pažinsenos. Tikė- 
jimas savo objekto netiria, kaip tai daro mokslas, kad tiesą rastų 
prabildindamas pati daiktą. Tikėjimas savo objekto nė neinterpre- 
tuoja, kaip tai, mūsų pažiūra, daro filosofija, kad tam tikru vidur- 
kiu u£skleistu objekto atvirybe ir šio vidurkio švitėjimu objekto 
visumoje tiesą teiktu. Tikėjimas savo objektą paprasčiausiai laiko 
tiesa. Tuo būdu tikėjimo tiesa visados stovi pradžioje: pradžioje 
yra žodis ar įvykis, kurį laikau tiesa, ir tik paskiau — tiek laiko 
tiek prigimties prasme — išvystau ši tiesa laikomą dalyką meto- 
diškai ir juo apsprendžiu savo būvį egzistenciškai. 

Bet kaip tik priešingai yra su filosofijos tiesa : pradinė filoso- 
fijos įžvalga ar prielaida anaiptol nėra laikoma tiesa; jos tiesa ar 
netiesa išryškėja tik mąstymo pabaigoje, kai šis, padaręs aną pra- 
dinę įžvalgą ar prielaidą vidurkiu, aplinkui jį sutelkia mąstomojo 
dalyko visumą. Ir kiek ana pradinė įžvalga ar prielaida šioje visu- 
moje sušvinta, tiek ji ir apsireiškia kaip tiesa, kurią mąstytojas 
teikia. Užtat tikėjimas ir filosofavimas yra priešingi gnoseologiniai 
veiksmai: tikėjimas tiesa prasideda, filosofavimas tiesa baigiasi. 
Suprasti filosofavimą kaip tikėjimą reikštų nesuprasti šios priešin- 
gybės ir perkelti pradžion tai, kas įvyksta tik pabaigoje, ir tuo 
būdu paversti mąstymą dogmatiniu, nes tai, kas tiesa yra laikoma 
jau pradžioje, ir vadiname dogma. Jeigu tad mąstytojas pradinę 
savo įžvalgą ar prielaidą laikytų tiesa, neišmėginęs jos visumos 
vidurkio vaidmeniu, jis visą savo filosofiją padarytų dogmatinę, 
vadinasi, sunaikintų ją pačioje jos esmėje. Tai būtų filosofijos 
perkėlimas į religijos sritį ir jos pavertimas teologija. Tai sužlug- 
dytų filosofiją kaip savarankišką mūsų būvio reiškinį taip lygiai 
pagrindžiai, kaip ir tyrimo atveju. Nes religija interpretacijos 
nepakelia, kaip ir mokslas: kas tiki ar tiria, tas neinterpretuoja, 
kadangi tai prieštarauja tiek tikėjimo, tiek tyrimo esmei. Tačiau 
mūsų dienomis vargu ar esama pavojaus sulieti filosofiją su tikė- 
jimu ; tai yra buvę tikroviška viduriniais amžiais (P. Damianus), 
tai yra betgi neimanoma šiandien. Šiandien yra greičiau priešingai : 
šiandien ne filosofija verčiama tikėjimu, o tikėjimas virsta inter- 
pretacija (R. Bultmann, H. Küng), ne tiesa pradėdamas, bet tiesa 
baigdamas, vadinasi, pereidamas filosofavimo plotmėn. Tiesioginis 
pavojus filosofijai šiandien gresia ne tiek iš religijos, kiek iš mokslo. 


Šisai santraukinis tyrimo ir tikėjimo kaip pažinsenų palygini- 
mas su filosofija dar syki patvirtina mūsų teiginį, kad filosofija yra 
interpretacija — ir niekas kitas: nei tyrimas, nei tikėjimas. Pa- 

grindinis mūsų apmąstymo stulpas išlaiko kritikos svori, nes pa- 
neigti filosofiją kaip interpretaciją galima tik filosofijos gyvybės 
kaina. 


Antrasis kertinis ramstis, kuris laiko mūsų apmąstymą, yra 
teiginys : interpretuoti galima tik kūrinį. Ir šitas teiginys yra for- 
malinio pobūdžio; ir jis neapsirėžia jokiu kūriniu skyrium, nusa- 
kydamas, kad tiktai kūrinys apskritai — vis tiek koks ji būtų — 
leidžiasi būti interpretuojamas. Kitaip tariant, interpretacija yra 
kūrinio pažinsena. Kūrinio kaip kūrinio nėra galima pažinti nei 
tyrimu, nei tikėjimu, o tik interpretavimu. Užtat savo apmąsty- 
mo eigoje ir priėjome išvadą, kad kūrinys reikalauja interpretacijos, 
o interpretacija nurodo į kūrinį. Žinodami, kad kuris nors objektas 
yra interpretuojamas, tuo pačiu žinome, kad jis yra ir tegali būti 
kūrinys. 

Tačiau kritika ir vėl klausia: ar iš tikro tiktai kūrinys gali 
būti interpretuojamas? Kad nėra interpretuojamas, o tik tiriamas, 
atskiras daiktas (akmuo, želmuo, gyvulys), kritika sutinka nesun- 
kiai. Bet kodėl gi negalėtų būti interpretuojamas pasaulis kaip 
visuma, nors ši visuma ir būtų daiktinio pobūdžio? Ar negalėtų 
būti interpretuojama pasaulio sąranga, išeinanti aikštėn sava tvar- 
ka, savu dėsningumu ir net savu tikslingumu? Juk visą istorijos 
metą pasaulis savo visumoje buvo ir tebėra interpretuojamas. Argi 
ši jo interpretacija būtų tik ištisas klystkelis? Tad ar ne per drąsu 
būtų teigti, kad interpretacijos objektas yra tik kūrinys, o niekad 
ne daiktas? 

Atsakant į ši kritikos klausimą, reikia visų pirma kiek paaiškinti 
daikto kategoriją. , Daiktas ' filosofijoje turi dvejopos priešybės 
prasmę: jis buvoja priešpriešiais kūriniui ir jis buvoja priešprie- 
šiais asmeniui. Kūrinys yra ne-daiktas, ir asmuo yra taip pat 
ne-daiktas. Tačiau asmens atžvilgiu daikto kategorija yra žymiai 
platesnė: asmens akivaizdoje ir kūrinys yra daiktas. Mūsajame 
apmastyme , daiktą ' suprantame tiktai kaip kūrinio priešpriešą, 
kadangi ir patį asmenį kaip Aš-būtybę laikome kūriniu. Müsajame 
apmastyme , daiktas ' yra visa tai, kas yra įkūnyta būtinybės regi- 
mybė. O kadangi kiekvienas pasaulio objektas yra valdomas būti- 
nybės, tuo pačiu kiekvieną ši objektą ir laikome , daiktu °’, gno- 
seologiškai pervesdami jį į tyrimo plotmę ir laikydami ji nepri- 
einamu interpretacijai, kadangi interpretuoti galima tik tai, kas 
yra atvira, o atvira yra tik tai, kas yra ikūnytos laisvės regimybe. 
Šitokia , daikto ’ samprata nesutinka jokių sunkenybių, kol kalba- 
ma apie atskirus pasaulio objektus; net ir žmogiškoji prigimtis 
kaip rūšinė apraiška čia nesudaro išimties; būdama valdoma būti- 

nybés — fizinės, biologinės, loginės — ji yra , daiktas’, todėl yra 
sėkmingai tiriama, nesileisdama būti interpretuojama. 

Sunkenybės prasideda, apmąstant pasaulį jo visumoje. Kodėl 
ši visuma negali būti interpretuojama, jeigu ji istorijoje yra buvusi 
ir tebėra interpretuojama? Atsakyti į ši priekaištą nėra labai 
keblu. Reikia tik įžvelgti šios istorijoje buvusios ir net tebesan- 
čios pasaulio interpretacijos pagrindą. Kodėl galėjo ir tebegali 
nevienas mąstytojas interpretuoti pasauli jo visumoje? Anaiptol 
ne todėl, kad tai skatintų mokslinės pasaulio tyrimo išdavos. Nei 
senojo tyrimo išdavos (pav. Babilonijos ar Egipto astrologija, Pto- 
lomėjo pasaulėvaizdis, viduramžių alchemija), kurios pasaulio są- 
rangos neatitiko, nei naujojo tyrimo išdavos (pav. Koperniko pasau- 
lėvaizdis, Einsteino reliatyvybės teorija, Plancko kvantų teorija, 
evoliucijos teorija), kurios pasaulio sąrangą daugiau ar mažiau 
teisingai nusako, — nė vienos šios išdavos nėra grindusios ir ne- 
grindžia pasaulio kaip visumos interpretacijos. Pasaulio kaip visu- 
mos interpretacija remiasi ne moksliniu tyrimu, o religiniu tikėji- 
mu, būtent, tikėjimu, kad pasaulis yra Dievo kūrinys. Tai yra ne- 
paneigiama istorinė tikrybė. Suvokiant gi pasaulį kaip Dievo 
kūrinį ir norint ji pažinti, belieka ji tik interpretuoti, laikant ji 
nuoroda į anapus, kaip ir kiekvieną kitą kūrinį. 

Tuo būdu pasaulio kaip visumos interpretacija, istorijoje bu- 
vusi ir iš jos neišnykusi, antrojo mūsosios minties stulpo ne tik 
neišgriauna, bet jį dar net sustiprina : pasaulį galima interpretuoti 
tik tuomet, kai jis yra laikomas kūriniu. Jo medžiagiškumas šiuo 
atveju neturi reikšmės, nes medžiagiškumas ir kūriniškumas nėra 
tolygios sąvokos. Ir mūsieji kūriniai — paveikslai, statulos, stati- 
niai, net muzika ir poezija — yra medžiaginiai, ir vis dėlto jie yra 
ne daiktai, o kūriniai. Taip ir pasaulis savo visumoje. Laikomas 
Dievo veikalu, jis išsivelka iš savo daiktiškumo ir atskleidžia savo 
kūriniškumą, prieinamą tik interpretacijai kaip kūrinio pažinsenai. 
Todėl reiktų iš tikro stebėtis, jei pasaulis, tikimas kaip Dievo 
kūrinys, nebūtų buvęs interpretuojamas. Nuosekliai mąstydami, 
net ir pasaulio visumos akivaizdoje turime teigti, kad interpretuoti 
galima tik kūrini, jokiu atveju ne daiktą. Kai tik kas nors — net 
ir pasaulis savo visumoje — netenka kūrinio pobūdžio, pereidamas 
į daikto kategoriją, jis tuo pačiu liaujasi būti interpretuojamas ir 
pradeda būti tiriamas. 


Atlaikius bandomąjį kritikos svorį pagrindiniams mūsojo sta- 
tinio ramsčiams, visa tolimesnė mūsų apmąstymo eiga yra ne kas 
kita, kaip loginis anų dviejų teiginių išskleidimas metafizinėje plot- 
mėje. Šis išskleidimas savaime veda minti į būtybę kaip kūrinį, 

o būtybė kaip kūrinys atskleidžia būtį kaip kūrėją. Gi būties ir 
Dievo tapatybė atsiskleidžia, pratęsus iq patį loginį siūlą į žmogų 
kaip Aš-būtybę. Be abejo, kritika gali žvelgti ir į pati anų teiginių 
išskleidimą. Tačiau jos uždavinys čia jau būtų susekti ir aikštėn 
iškelti logiškai nepagristą ir todėl metafiziškai nepriimtiną tą ar 
kitą šuolį. Paties autoriaus savikritika tokių šuolių neįžiūri, todėl 
su jais nė nesigalynėja, nes šuolį reiktų ne teisinti, o pašalinti, 
jeigu jis iš tikro būtų šuolis, bet ne išvada. 

Vis dėlto autorius norėtų čia pat pabrėžti, kad jo minties 
kelias nėra vienintelis. Nebūdama viena bei vieninga, filosofija eina 
į savo tikslą ir skleidžia savo prasmę įvairiais keliais. Betgi tai, 
kas filosofijai visur ir visados yra tapatu, yra jos esmė ir jos 
prasmė. Vis tiek iš kokio šaltinio filosofija kyla — iš nuostabos, 
abejonės ar kančios — ir vis tiek kokiu keliu ji savo tikslo linkui 
eina, visados ji yra būtybės kaip tokios interpretacija ir visados ji 
klausia būties kaip galutinės savo prasmės. Kur filosofija nebūtų 
interpretacija ir kur ji būties neklaustų, ten ji nebūtų nė filosofija. 
Gi būdama savo esme interpretacija ir savo prasme būties atsklei- 
dimas, filosofija kiekvienu keliu Dievą prieitu, jei tik ji šiuo keliu 
ligi galo eitų. Štai kodėl autorius ir teigia, kad Dievo buvimo 
atskleidimas slypi pačiame filosofavime ir išsitenka kiekvienos me- 
tafizikos rėmuose. Jis tikisi, savo uždavinį įvykdęs ir religijos filo- 
sofijai metafizinį pagrindą nutiesęs. 

Sava galimybe atskleisti Dievą filosofija išsiskiria iš visos 
žmogaus žinijos, nes nė viena šiosios sritis tokios galimybės neturi. 
Mokslas yra Dievui abuojas, kadangi jo objektas-daiktas yra abuo- 
jas. Būdamas uždaras, daiktas pačia savo sąranga yra nepajėgus 
būti nuoroda į transcendenciją. O be tokios nuorodos kelias Dievop 
visados yra, Heideggerio žodžiais tariant, malkakirčio kelias, kuris 
veda į tankynę ir šioje tankynėje tarsi ištirpsta, nieko nepriėjęs. 
Todėl jokio mokslo jokiu keliu Dievo buvimo pasiekti neimanoma. 
Žmogaus stebėjimasis visatos tolių akivaizdoje — milijardai švies- 
mečių ir « tai dar ne galas » (J. Meurers) ! — yra metafizinė apgaulė, 
kadangi visi šie toliai buvoja toje pačioje ontinėje plotmėje, rody- 
dami tik ,tolyn', bet ne , aukštyn’ (trans). — Tikėjimas Dievo 
buvimu remiasi, tačiau pats šio buvimo neatskleidžia, kadangi lai- 
kyti tiesa (t. y. tikėti) galima tik tai, kas jau yra. Laikyti tiesa, 
kad kas nors yra, yra paslėptas loginis ratilas : ištara «tikiu Die- 
và» visados nusako, kas Dievas yra — Tėvas, Visagalis, Kūrėjas ... 
— ir todėl tylomis prileidžia, kad jis jau yra. Nes tikėti, kas yra, 
nežinant, kad yra, būtų iš tikro didžiulis nesusipratimas. Todėl 
tikėjimas Dievą visados — bent slaptomis — atsiremia į Dievo buvimo 
žinojimą. "Dievo buvimo žinojimas visados pranoksta tikėjimą į 

ji pati. O tai, kas žinoma, negali būti tikima (Tomas Akvinietis). 
Filosofija yra vienintelė, kuri toki žinojimą teikia, įgalindama 
mąstymą atskleisti būtybę kaip nuorodą į , anapus’, o šios nuo- 
rodos tikrovėje rasti ir Nurodomojo tikrovę. Čia glūdi 
giliausias filosofavimo pateisinimas, jo pirmenybė ryšium su kito- 
mis žinijos sritimis ir galop jo kilnybė bei garbė. 


PRIEDAS 


FILOSOFIJA IR LIETUVIŲ KALBA 


Šisai knygos priedas nemėgina teikti nei kalbos filosofijos 
apskritai, nei išsamesnio lietuvių kalbos apmąstymo. Jo uždavinys 
yra žymiai kuklesnis, būtent : atkreipti skaitytojo dėmesi į filoso- 
finés kalbos skirtingumą nuo mokslinės kalbos ir atskleisti galimybę 
filosofuoti lietuviškai, nesiskundžiant filosofinės terminijos trüku- 
mu ir tuo pačiu isisąmoninant, kad filosofija terminu iš viso neturi 
ir negali turėti. Tik sustabarėjusios sąvokos, virtusios padargais, 
kuriais visi naudojasi, neklausdami jų reikšmės, turi pavadinimus 
„termino ' prasme, užtat buvojančius kiekvienoje kalboje svetim- 
žodžių lytimi, pav. analogija, ateizmas, dogmatizmas, kategorija, 
monizmas, objektas, subjektas ir t. t. Ju autorius nevengė nė savo 
knygoje, nes jų vartojimo prasmė yra tolygi buitinių įrankių var- 
tojimui, kaip automobilis, fonografas, gramafonas, mikroskopas, 
teleskopas ir t.t. Šieji irgi įsipilietina kiekvienoje kalboje, nors, 
kalbiškai žiūrint, yra negyvos svetimybės ar net dirbtinybės. Bet 
kaip kasdienos gyvenimas neapsieina be įrankių, taip ir filosofinis 
mąstymas neišsiverčia be sustabaréjusiu sąvokų. 

Vis dėlto sustabarėjusios sąvokos yra tik priemonė mąstyti, 
nieku būdu ne mąstymo ištara: pats mąstymas vyksta gyva kalba. 
Ir juo mąstymas yra arčiau savo pradmės, juo jo kalba yra gy- 
vesnė ir grynesnė. Graikų filosofija, sakysime, kalbinių svetimybių 
iš viso nepažista. Todėl nors R. Hönigswaldas ir teigia, esą sve- 
timžodžiai bei skoliniai «tiesia tiltą tarp kalbinių sistemų », vis 
dėlto jis čia pat priduria, kad «svetimzodziu vartojimas, žiūrint 
aplinkybių, gali būti paskatintas ir gryno nepajėgumo ką nors 
nusakyti sava kalba»!. Lietuviškajame mąstyme tai pats daž- 
niausias atvejis — ne tik dabartyje, bet ir praeityje, ne tik trem- 
tyje, bet ir tėvynėje. 

Užtat mes ir klausiame : kiek šiuo atžvilgiu yra pajėgi lietuvių 
kalba? Kiek lietuvių kalba yra atvira metafizikai arba, tiksliau 


1 RrcaaRD HönıgswALn, Philosophie und Sprache. Problematik und 
System, Darmstadt 1970, p. 140. 

sakant, kiek metafizikos esama pačioje lietuvių kalboje? Nes mąsty- 
mas kalbos nesumetafizina. Mąstymas tik atskleidžia, kas kalboje 
jau yra metafiziška. 


1. KALBA IR MĄSTYMAS 


Per platu yra vadinti žmogų « kalbančiuoju gyvūnu - animal 
orationale », nes iš tikrųjų tik dvi žmogiškojo būvio sritys esmiškai 
susiklosto kalbos lytimi, būtent : filosofija ir poezija. Be abejo, « su 
kalba tikrąja prasme turime reikalo tik ten, kur atsiveria būtis, 
vadinasi, žmoguje »?. Gyvulys neturi kalbos todėl, kad, heidegge- 
riškai kalbant, nebuvoja «būties proskynoje (Lichtung)», o yra 
įterptas į savą aplinką; tuo tarpu žmogui kalba yra sava todėl, 
kad jis yra būties prakalbinamas: «Kalba yra atskleidžiamai- 
pridengianti pačios būties atvyka »3. Ir vis dėlto būtų klaida šią 
būties atvyką arba jos atsiskleidimą bei prisidengimą tapatinti su 
kalba. Būtis gali atsiskleisti ir be kalbos, o kalba gali būties ir neat- 
skleisti. Pirmąjį atvejį turime mene, antrąjį - moksle. 

Menas yra nemenkesnė būties proskyna, negu filosofija. Mene, 
gražia M. Heideggerio pastaba, «būtybės tiesa virsta veikalu 
(p. 25)... Van Gogho paveiksle ivyksta tiesa. Tai nereiškia, kad 
čia tas ar kitas daiktas (etwas Vorhandenes) būtų teisingai nuta- 
pytas ; tai tik reiškia, kad tokio daiktapalaikio (Zeug), kaip batas, 
būtyje pavyksta atsiskleisti būtybei jos visumoje »*. Kitaip tariant, 
vaizdinamajame mene — tai lygiu svoriu tinka ir muzikai — būtis 
atsiskleidžia, nors menas ir nėra kalba. Būties atsiskleidimas 
kalbą įgalina, tačiau jis pats įvyksta nebūtinai tik kalba. Jis gali 
įvykti ir vaizdu, ir judesiu, ir skambesiu : būtis gali byloti ir be 
kalbos. Menas kaip tik ir yra šitoks bekalbis būties bylojimas. 

Atvirkščias santykis tarp būties ir kalbos susiklosto moksle. 
Mokslas kalba, tačiau būties neatskleidžia, nes mokslo žodis esmėje 
yra formulė, išreiškianti, tiesa, ontinį būtybės matmenį, tačiau 
nepajėgianti ištarti ontologinio jos matmens. Ontinis gi matmuo 
arba būtybė kaip ši bei ana yra visur ir visados ta pati, todėl 
savaime prašosi tokios kalbinės išraiškos, kuri irgi būtų visur ir 
visados ta pati. O tai ir yra formulė. Nuosekliai tad mokslo 
pobūdį atitinka ne žodis vanduo, kiekvieną sykį vis kitoks (hydor 
aqua, eau, Wasser, voda), bet formulė H?O, kiekvieną kartą vis 


2 JOHANNES B. Lorz, Sein und Existenz, p. 135-136. 
3 MARTIN HEIDEGGER, Über den Humanismus, p. 16. 
4 MARTIN HEIDEGGER, Holzwege, p. 25, 44. 

ta pati. «Mokslas, sako H. Ammannas, mėgindamas išjungti net 
ir paskutinius kalbų vaizdingumo likučius, susikūrė savo sąvokoms 
antkalbinį vardyną (Nomenklatur), kuris jau tik labai iš tolo sie- 
jasi su atskirų kalbų sąranga». Užtat mokslo — pirmoje eilėje 
gamatamokslio — terminai kalbiškai yra nekartą tikros pabaisos, 
kadangi jie yra vartojami ne kaip žodžiai, vadinasi, ne kaip kal- 
binės visumos išsiskleidimas, o tik kaip sutartiniai to ar kito 
daikto paženklinimai priklijuotos etiketės prasme. Skundimasis, 
esą mūsų dienomis kalba vis labiau yra skurdinama, verčiant ją 
grynu įrankiu“, kaip tik ir kyla iš to, kad mūsų gyvenimas vis 
labiau yra perskverbiamas mokslo : augant mokslo įtakai, savaime 
auga ir formulės persvara. Žodis virsta formule, visiems supran- 
tama, kadangi ir mokslo tiesa yra visiems viena ir ta pati. Mokslo 
žodis nėra kalba, kuri būtį atskleistų ar kuria būtis prabiltų, atsi- 
verdama žmogui. Kadangi «mokslas nemasto» (M. Heidegger), 
todėl jis ir neturi kalbos, kuri būtų daugiau, nei tik įrankis suži- 
noti ar susižinoti. 

Kalba, kurioje būtis iš tikro , atvyksta ', tai atsiskleisdama, 
tai prisidengdama, yra tik filosofija ir poezija. Užtat kalba čia ir 
turi visai kitos prasmės bei reikšmės, negu moksle. Čia ji nėra 
sutartinis daikto paženklinimas, o iš tiesų būties prabilimas ir šio 
prabilimo buvojimas mumyse. Kalba nėra filosofijos ar poezijos 
priemonė : kalba yra pati filosofija ir pati poezija. M. Heideggerio 
pastaba, esą « poezija įvyksta kalboje todėl, kadangi kalba saugo 
savyje pirmykštę poezijos esmę » 7, tinka ir filosofijai : filosofija esti 
ištariama kalbiniu pavidalu todėl, kadangi pačioje kalboje slypi 
filosofijos esmė. Palikdami šalimais kalbą kaip poezijos esmės ne- 
šėją, pažvelkime nūn kiek įdėmiau į kalbą kaip filosofijos esmės 
nešėją. 

Klausti filosofinės kalbos pobūdžio reiškia klausti santykio 
tarp kalbos ir mąstymo. Teoriju šiam santykiui nusakyti esama 
įvairių, dažniausiai atremtų į tam tikrą dvejybę, sakysime : kūnas - 
siela, žodis esąs minties kūnas, o mintis žodžio siela (J. B. Lotz); 
medžiaga-forma, žodis esąs garsinė medžiaga, o mintis šią medžiagą 
iprasminanti forma (H. E. Hengstenberg) ; simbolis - tikrovė, žodis 
esąs prasmuo tam tikros, kiekvieną sykį vis skirtinos tikrovės, į 
kurią jis nurodąs arba ją reiškiąs (E. Cassirer). Visos šios dveje- 
tinės teorijos remiasi prielaida, — aiškia ar slapta, — kad mąsty- 


5 HERMANN AMMANN, Die menschliche Rede, Darmstadt 1974, p. 103- 
104. 

* Plg. JoRANNES B. Lorz, Sein und Existenz, p. 148-149. 

7 MARTIN HEIDEGGER, Holzwege, p. 61. 

mas vykstąs nepriklausomai nuo kalbos, tačiau ieškąsis savai išraiš- 
kai garsinio pavidalo, kuriuo galėtų būti perteiktas kitam ir šiojo 
suprastas. Kalba įsijungianti į ženklo kategoriją, skirdamasi nuo 
kitų ženklų (vaizdas, mostas) tik tuo, kad ji esanti tam tikra 
garsų sankloda. Todėl palyginta su mąstymu, kalba esanti antrinės 
bei žemesnės plotmės dalykas: mąstymas, tasai «širdies žodis — 
verbum cordis » (Augustinas), aptemstąs, virsdamas , kūno žodžiu °. 
Visose šiose teorijose girdėti platoniškasis idėjos ir žodžio santykis, 
tiksliai nusakytas Augustino: « Tariama ne tai, kaip yra, bet kaip 
galima regėti bei girdėti kūnų — non dicitur, sicuti est, sed sicuti 
potest videri audirive per corpus » *. Tikrosios būties («sicuti est») 
kalba nepagaunanti; ji pagaunanti tik regimąją ar girdimąją (« vi- 
deri audirive ») jos išvaizdą pojūčių pagalba («per corpus »). 

Prasmingiausia dvejetinė kalbos ir mąstymo santykių teorija 
yra pateikta (tiksliau : atnaujinta) H. G. Gadamerio, kuris grįžta 
į patristini Isikünijusiojo Žodžio apmąstymą, pritaikydamas jį 
minėtam santykiui. Krikščioniškąją įsikūnijimo (Inkarnation) sam- 
pratą Gadameris griežtai skiria nuo kūno prisiėmimo (Einkörpe- 
rung) sampratos, išeinančios aikštėn sielų atgimimo ar dievų susi- 
žmoginimo idėjose. Šios sampratos neturinčios viena su kita nieko 
bendro. Sielų atgimimas nesanti tikra sielos-kūno sąjunga, o tik 
sielos buveinė naujame kūne, kad apsivalytų nuo praeities nuodė- 
mių ; dievai nevirstą žmonėmis, o tik prisidengią žmogaus išvaizda 
tarsi kauke. Tuo tarpu krikščioniškojoje isikünijimo sampratoje 
Žodis tampa kūnu (plg. Jn 1,14). Gadameris ypatingai pabrėžia 
tai, kad čia kūnu tampa žodis. Teologija apmąsto ši , žodį ' įvai- 
riai, tačiau ji niekad neneigia Įsikūnijusiajam žodžio esmės. Tuo 
būdu žodis atsiduria viso šio apmąstymo vidurkyje. Pritaikius nūn 
šią teologinę idėją kalbos ir mąstymo santykiui, plaukia, pasak 
Gadamerio, išvada : « Kalbos stebuklas yra ne tai, kad žodis tam- 
pa kūnu ir išnyra būties paviršiun, bet tai, kad ši žodžio regimybė 
visados jau yra Zodis»?. Tai reiškia: 1. mąstymas visados yra 
žodis ir 2. žodis visados yra įvykis, padarąs, kad ir pati kalba įgyja 
vyksmo pobūdį; kalba yra kalbėjimas asmeniškai ir istorija visuo- 
meniškai 10, 

Ši išvada yra didžiai prasminga ; ji tik neišaiškina kalbų įvai- 
rumo, todėl prašosi pratęsiama bei papildoma. Juk jei mąstymas 
visados yra žodis, vadinasi, jei mąstymas mąsto daiktą žodžio 
pavidalu, kodėl šis pavidalas gali įvairuoti ir iš tikro nuostabiai 


® AURELIUS AUGUSTINUS, De Trinitate, cap. XV, 10-15. 
* HANS-GEORG GADAMER, Wahrheit und Methode, p. 397. 
1? Plg. ten pat, p. 403-404. 

ivairuoja, nors pats daiktas ne kiek nekinta? Ir Gadameris klausia, 
kaip yra galima, kad «kiekviena kaiba, nepaisant jos skirtingumo 
nuo kitų kalbų, yra pajėgi pasakyti visa, ką ji nori»!!. Tiesa, 
kiekviena « tai daro savu būdu » (t. p.). Bet kaip tik todėl ir lieka 
neaišku, kuo yra pagrįstas Sisai , savas būdas `, tai yra to paties 
mąstymo ir to paties mąstomojo dalyko kalbinis įvairumas. 

Kalbos ir mąstymo santykį galima suprasti tik mąstymo ir 
būtybės santykio šviesoje, vadinasi, tik suvokus, kas yra mąsty- 
mas ryšium su būtybe. Į ši klausimą atsakėme knygoje ta prasme, 
kad filosofini mąstymą aptarėme kaip būtybės interpretaciją. Filo- 
sofinis pažinimas nėra nei idealinis būtybės atvaizdavimas prote 
(K. Marksas - V. I. Leninas), nei jos apipavidalinimas paties proto 
kategorijomis (I. Kantas), o būtybės interpretavimas, vadinasi, tam 
tikro vidurkio dėjimas būtybės atvirybėn ir būtybės visumos sutel- 
kimas aplinkui ši vidurki (plg. II, 3). Teikti betgi būtybės atvi- 
rybei vidurki reiškia, kaip sakėme, suvokti jos visumą savų at£vil- 
giu arba, vaizdingiau ir net tiksliau kalbant, , savu kampu '. Tai 
nėra Tinktis vieną kurią būtybės dalį ar jos savybę ; tai žvelgti i 
būtybės visumą jos atvirybéje vienkartiškai arba i$ , savo kampo '. 
Kalba kaip tik ir yra šisai mąstymo ,kampas': savą , regėjimo 
kampą’ mąstymas nusako žodžiu. 

Tai paaiškinti gali mums gana paprastas pavyzdys. Žmogų, 
kuris gamina drabužius, lietuviškai vadiname siuvėju, vokiškai gi 
kirpėju (Schneider). Pats šis žmogus bei jo darbas, vadinasi, mąs- 
tomoji visuma, yra tie patys ir lietuviui, ir vokiečiui. Tačiau 
lietuvis turi savą ,regėjimo kampą’, iš kurio jis žvelgia į šią 
visumą, būtent tai, kad, susiuvant audeklo dalis, atsiranda tam 
tikras vienetas, vadinamas drabužiu. Todėl lietuvis savo , regėjimo 
kampą’ ir nusako žodžiu siuvėjas. Tuo tarpų vokiečio , savas 
kampas’ yra visai kitas — net priešingas — to paties amato veik- 
muo, būtent kirpimas, kuris audeklą padalina į tam tikrus viene- 
tus. Todėl vokietis savo , regėjimo kampą ' nusako žodžiu kirpė- 
jas. Be abejo, lietuvis žino, kad siuvėjas audeklą ir sukerpa, kad 
susiūtų, o vokietis taip pat žino, kad kirpėjas audeklo dalis su- 
siuva, kad išeitų drabužis. Tačiau šie veikmens — lietuviui kirpi- 
mas, o vokiečiui siuvimas — nesudaro ano , savo kampo ', kuriuo 
būtų būdingas jo žvilgis į drabužio atsiradimą, todėl ir pasilieka 
anapus žodžio, tariančio šio amato mąstymą. 

Tai rodo, kad mąstymas kaip būtybės interpretacija ir kalba 
kaip šios interpretacijos , kampas ’ sudaro vieną ir tą pati dalyką, 
tik svarstomą iš dviejų pusių : sakydami mąstymas, turime galvoje, 


1l Ten pat, p. 380. 

kad būtybė yra interpretuojama ; sakydami kalba, turime galvoje, 
kaip būtybė yra interpretuojama. Mąstymas yra interpretavimas 
veiksmo prasme, kalba yra interpretavimas veiksenos prasme. Bet 
veiksmo ir veiksenos perskirti negalima : nėra veiksmo be veikse- 
nos, ir nėra veiksenos be veiksmo. Užtat M. Heideggeris ir teigia : 
«Žmogus mąsto tiktai tiek, kiek (insofern) kalba »?. Tai nereiškia, 
kad kalba mąstymą patobulintų, ar ji subrandintų, ar teiktų jam 
lyti, kaip tai nekartą norima šį Heideggerio teiginį suprasti. Hei- 
deggerio , insofern ’ reiškia : nekalbėjimas yra tuo pačiu ir nemąsty- 
mas. Žodis ‚fern ’, glūdis jungtuke ‚insofern ’, žymi nuotolį — ne 
tik erdvės, bet ir laiko prasme ; būti gi , toli" laiko prasme reiškia 
nebūti — vis tiek ar , jau nebebūti' ar , dar nebūti’. Kiekvienu 
atveju, nesant kalbos, nėra nė mąstymo. Kas mąsto, tas inter- 
pretuoja; o kas interpretuoja, tas kalba, vadinasi, interpretuoja 
„Savu kampu ', nes , grynos ’ interpretacijos be skirtino , kampo * 
nėra ir negali būti. Tuo pačiu nėra ir negali būti nė , gryno’ 
mąstymo be kalbos. Kalba yra būtybės interpretuosena. Ji yra 
tasai , regėjimo kampas ', kuriuo mąstymas aprėpia būtybės visu- 
ma. 

Čia tad ir atsiskleidžia filosofinės kalbos savitumas : filosofinė 
kalba nėra filosofiniam mąstymui prijungta iš viršaus, bet ji yra 
savaiminga šio mąstymo ištara. Filosofas mąsto tardamas. Filoso- 
fuoti reiškia tarti tai ir taip, kas ir kaip yra mąstoma. Filosofiškai 
gi mąstoma yra visų pirma būtybė kaip tokia, o galutinai būtis 
kaip filosofavimo prasmė. "Todėl būtybė ir būtis yra mąstytojo 
ištariamos taip, kaip jis jas mąsto, regėdamas jas iš , savo kam- 
po’. «Mastyme, pasak M. Heideggerio, būtis tampa kalba »; 
« kalba yra būties namai »??. Kitaip sakant, kalboje būtis yra namie, 
vadinasi, turi savą buveinę, kurią atskleidžiame tuo, kad mąsty- 
dami tariame ir kad «šis tarimas nėra mąstymo išraiška, o jis 
pats, jo ėja ir deja (Gang und Sang) » 4. Šalia poezijos « filosofija 
yra ypatingai ryškus (ausgezeichnet) tarimo būdas » 55. 

Tai ir apsprendžia filosofinės kalbos pobūdį. Visų pirma filo- 
sofinis žodis atsiskleidžia kaip atviras. Būdamas savaimingas bū- 
tybės ir būties tarimas, žiūrint iš , savo kampo,’ filosofinis žodis 
niekad nėra uždaras bei aprėžtas termino prasme ; jis visados lieka 
pajėgus priimti reikšmei, suvoktai ir iš , kito kampo’. Čia glūdi 
filosofinių veikalų interpretacijos galimybė. Jei filosofinis žodis 


12 MARTIN HEIDEGGER, Was heisst Denken?, p. 51. 

5 MARTIN HEIDEGGER, Über den Humanismus, p. 5. 

4 MARTIN HEIDEGGER, Zur Seinsfrage, p. 42. 

15 MARTIN HEIDEGGER, Was ist das - die Philosophie?, p. 45. 

būtų uždaras, kaip yra uždari mokslo terminai, filosofinių veikalų 
taip lygiai neinterpretuotume, kaip neinterpretuojame mokslinių 
veikalų. Tačiau filosofo žodis yra « neišsemiamas pirmykštis žodis 
(Urwort) »?* ir kaip tik šiuo savo neišsemiamumu interpretacijai 
prieinamas, nes interpretuojame tik tai, kas atvira. Tuo filosofinis 
žodis skiriasi nuo mokslinio žodžio, kuris visados yra terminas, 
vadinasi, vienaprasmis aprėžtas ženklas arba formulė. Nuosekliai 
tad kas nori filosofiją paversti mokslu, kovoja, pasak K. Jasperso, 
su filosofinio žodžio atvirumu, mėgindamas teikti jam aprėžtą bei 
racionaliai suvokiamą ženklo reikšmę ?. Loginio pozityvizmo prie- 
kaištai filosofijai ir yra nukreipti į ši filosofinio žodžio atvirumą, 
reikalaudami, kad filosofinis žodis arba pasidarytų toks pat viena- 
prasmis, kaip gamtamokslio terminai, arba prisipažintų esąs logiškai 
nepagristas ir todėl iš viso nesvarstytinas. Tačiau šiuo savo reika- 
lavimu loginis pozityvizmas kaip tik ir parodo, kad jis nesuvokia 
mąstymo kaip interpretacijos esmės ir todėl jo tikslumą bei logiš- 
kumą mėgina matuoti gamtamokslio mastu. Tuo tarpu « mąstymo 
griežtumas, kaip pastebi Heideggeris, glūdi ne dirbtiniame, tai yra. 
techniškai-teoriniame sąvokų tikslume, o tame, kad tarimas pasi- 
lieka grynai būties plotmėje ir leidžiasi būti valdomas įvairiausių 
jos matmenų paprastumo »!*. Filosofinėje kalboje «viešpatauja 
kitoks tarimas, negu mokslinės ištaros. Be abejo, metafizinis po- 
žiūris (Vorstellen) turi taip pat sąvokų. Šios betgi skiriasi nuo 
mokslinių sąvokų ne tik apibendrinimo laipsniu ... Metafizinės są- 
vokos yra iš esmės kitokios rūšies » ?. Atvirumas-uždarumas yra toji 
priešingybė, kuri metafizines sąvokas skiria nuo mokslinių sąvokų. 

Filosofinio žodžio atvirumas ir sykiu negalimybė jo užskleisti 
vienaprasmiškai neleidžia filosofijai turėti terminų tikrąja jų prasme : 
„terminus — siena, ežia, riba, galas, pabaiga’. Nes filosofinė kalba 
niekad neturi ribos ir tuo pačiu pabaigos; ji niekad nėra užbaigta 
savo reikšme ir todėl niekad nėra , termininio ’ pobūdžio. « Filo- 
sofija kaip visuma, sako Jaspersas yra tikra neaprėžtybė (das 
Formlose) ir į visas puses atvirybé »?". Užtat filosofijos žodis ir 
negali būti tiek ankštai įprasmintas, jog pakeltų tik vieną prasmę, 
išskirdamas visas kitas : « Filosofija kaip metafizika visados kalba 
daugiaprasme kalba »*!, kadangi ir pats šios kalbos objektas — 
būtybė kaip tokia — gali savo atvirybe priimti prasmių daugybę. 


16 KARL JASPERS, Philosophie, p. 228. 

1? Pig. ten pat, p. 228-229. 

18 MARTIN HEIDEGGER, Über den Humanismus, p. 6-7. 
1 MARTIN HEIDEGGER, Zur Seinsfrage, p. 23. 

20 KARL JASPERS, Philosophie, p. 288. 

2 KARL JASPERS, ten pat, p. 291. 

Filosofija iškreiptų savo objektą jei jo atvirybę tartu uždarais žo- 
džiais. Todėl skustis filosofijos , terminijos’ stoka iš tikro reiškia 
skustis filosofinio mąstymo stoka. Nes filosofinė , terminija ', jei 
šiuo vardu suprasime filosofiniu ištarų aibę, ne į filosofavima esti 
inešama, bet iš filosofavimo išteka savaime. Atvirkščias vyksmas 
būtu tikra filosofavimo kliūtis. Kurti filosofinę , terminiją’ iš 
anksto ir teikti ją jau kaip paruoštą reikštų atpalaiduoti kalbą nuo 
mąstymo, nes tokiu atveju pirma eitų žodis, o paskui tik šio Zo- 
džio taikymas minčiai. Šitoks gi, pasak Jasperso, « kalbos lyčių 
knibinėjimas (ein Basteln) » atitraukia filosofavima nuo žmogaus ir 
lenkia ji į daiktą, kuriam ieškoma etiketės ; kalba darosi savaran- 
kiška, o tokia « susavarankėjusi kalba yra savotiškas būdas išsi- 
laisvinti iš filosofavimo reikmės (Anspruch) » ? būti ir likti atvirai. 
Kuriant , terminiją ’, filosofija esti suvokiama kaip suma sąvokų, 
kurias galima vienaprasmiškai pavadinti ir todėl išmokti. Betgi 
čia pamirštama, kad kiekviena filosofinė sąvoka yra kaiti bei tisi 
ne tik filosofijos istorijoje, bet net ir to paties filosofo mąstyme. 
M. Heideggerio jaunystės , Existenz ’ nėra tas pat, kas jo senatvės 
, Ek-sistenz ’, nekalbant jau apie , egzistencijos ° prasmės įvairumą 
K. Jasperso, G. Marcelio ar J. P. Sartre veikaluose. Kaip tad 
būtų galima iš anksto , pasigaminti ' terminą išreikšti , egzistencijos ' 
prasmei? Šio žodžio prasmė gali būti tik tiesiog ištariama ir tik 
mąstymo visumoje suprantama. Tai tinka visoms filosofinėms są- 
vokoms. Filosofinių sąvokų kalbinis pavidalas kyla savaimingai, šį 
savaiminguma, išreiškia žodžio atvirumu ir tuo būdu išskiria , ter- 
miną’ kaip esmėje uždarą vienaprasmi ženklą. 


2. KALBA KAIP INTERPRETACIJA 


Įkūnydama savyje , regėjimo kampą ', kuriuo filosofas žvelgia 
į būtybės visumą, kalba savaime ir būtinai tampa konkrečia mąsto- 
mąja interpretacija, tuo atskleisdama antrąji nari dialektikos, sly- 
pinčios kiekvienoje interpretacijoje. Kaip knygoje aiškinome, inter- 
pretuoti galima tik tai, kas atvira; sykiu betgi interpretuoti reiš- 
kia ir užskleisti. Teikdamas būtybės atvirumui tam tikrą vidurki 
ir sutelkdamas būtybės visumą aplinkui ši vidurkį, filosofas aną 
atvirumą kaip tik uždaro ir tuo sukuria tam tikrą būtybės ap- 
matą. Kiekviena interpretuota būtybė yra uždara , regėjimo kam- 
pu’, kuriuo mąstymas žvelgia į jos atvirumą. Jei betgi, kaip 


22? Ten pat, p. 288. 

sakyta, kalba yra šisai mąstymo , kampas’, tai tuo pačiu ji yra 
ir būtybės atvirumo konkretus užskleidimas : kalboje byloja butybes 
apmatas. 

Tai ir pagrindžia kalbu įvairumą. Kadangi būtybės atvirumas 
pajėgia priimti neaprėžtą interpretacijų aibę, tai tuo pačiu ir šių 
interpretacijų konkretaus vykdymo arba kalbų gali būti aibė. 
Antra vertus, interpretacijų panašumas ar skirtingumas kalbas tai 
suartina, tai perskiria : kalbų panašumas ar skirtingumas yra ano 
„Tegėjimo kampo’ panašumas ar skirtingumas. Šio teiginio tiesa 
gražiai regėti pavyzdyje, kurį pateikia H. Ammannas, palyginda- 
mas gyvulio pavadinimą vokiečių ir prancūzų kalboje: Tier ir bėte. 
Pati gyvulio sąvoka bei mokslinė jo apibrėžtis yra tos pačios tiek 
vokiečiui, tiek prancūzu. Tačiau žodis , Tier ' anaiptol nėra tapa- 
tus žodžiui , béte' — ne todėl, kad jis kitaip skamba, bet todėl, 
kad juo yra kitaip nusakomas «gyvulio skirtumas nuo žmogaus »: 
vokiškasis , Tier ° nusakąs « daugiau dorini », prancūziškasis , bête ’ 
« daugiau protini » pobūdį šioje skirtybėje ; žodyje , Tier ’ prasiver- 
fias «slogus (dumpf) instinktyvumas », žodyje , bête ° « neprotin- 
gumas bei nesąmoningumas »; nepaisant sąvokos atitikmens, sako 
Ammannas, « gyvulio idėja prancūzui nėra ta pati, kaip vokiečiui, 
ką galima pastebėti ir šių tautų elgsenoje su gyvūnijos pasauliu » *3, 

Be abejo, galima su šiuo aiškinimu sutikti ar nesutikti. Tačiau 
ir kitoks žodžių , Tier' ir , bête?’ aiškinimas paneigtų ne juose 
slypinčią skirtingą interpretaciją, o tik konkretų šios interpretacijos 
turinį. Šia prasme tad ir pastebi E. H. Hengstenbergas, kad « kiek- 
viena savarankiška kalba nurodo į vienkartinį būdą, kuriuo arti- 
namės prie pasaulio daiktų 24. Palikime atvirą klausimą, ar tai 
vyksta pagal « vaizduotės kategorijų skirtingumą », kaip aną vien- 
kartini priėjimo būdą aiškina A. Gehlenas **. Bet jei vaizduotei ir 
pripažintume ši vaidmeni, tai jis reikštų ne ką kitą, kaip tik tai, 
kad pradžioje kalba esti konkreti būtybės interpretacija vaizdo 
pavidalu, o savo išsivystymo eigoje ji igyja sąvokos lyti arba, 
J. Lohmanno žodžiais tariant, kalba esanti iš sykio « nesąmoninga 
žmonijos sąmonė », iš kurios «ilgo valymosi metu kyla sąmoninga 
sąmonė »?9, vadinasi, įvaizdžio pakeitimas pažiūra. Kalba esanti, 
pasak Lohmanno, « milžiniškas žmonijos savistabos (Reflexion) 


23 HERMANN AMMANN, Die menschliche Rede, p. 107. 

* HANS-EpUARD HENGSTENBERG, Philosophische Anthropologie, Stutt- 
gart 1957, p. 104. 

25 ARNOLD GEHLEN, Der Mensch. Seine Natur und seine Stellung in der 
Welt, Frankfurt a. M. 1966, p. 287. 

2° JOHANNES LOHMANN, Philosophie und Sprachwissenschaft, Berlin 1975, 
p. 62. 

veiksmas » ?”, kuris ligi šiol nėra baigęsis ir kurio įtaigaujama kalba 
darosi vis atsajesnė. Netekdama galimybės žodžio reikšmės kaitą 
išreikšti žodžio galūnėmis, vadinasi, skurdindama linksniavimą bei 
asmenavimą, kalba stabarėja, itvirtindama žodį tam tikroje saki- 
nio vietoje, kad jis išlaikytų savą reikšmę. « Galūnėmis neturtingų 
kalbu sakiniai, sako A. Gehlenas, tampa topografinėmis arba vietos 
apspręstomis schemomis »š, galimomis išreikšti net matematiniais 
ženklais ar formulėmis *. 

Nuosekliai tad svetima kalba yra mums svetima ne tik todėl, 
kad ji kitaip skamba, bet visų pirma todėl, kad ji yra mums 
nesava joje isikunijusia būtybės interpretacija. «Pasaulio būvis 
yra kalbiškai surestas», gražiai pastebi H. G. Gadameris??. Tai 
«interpretuotasis pasaulis — die gedeutete Welt» (R. M. Rilke), 
kuriame buvojame, niekur neregédami ,grynojo pasaulio’, ka- 
dangi neturime aplink save nieko, ko nebütume pavadinę. Kiek- 
vienas daiktas daiktelis turi , vardą °, o vardas apsprendžia, vadi- 
nasi, interpretuoja. « Tai, kas lieka principiškai nepavadinta, sako 
R. Hönigswaldas, yra principiškai ir neapspręsta, o kas yra prin- 
cipiškai neapspręsta, tas yra ir nepažįstama »?!, Tokiame nepava- 
dintame , gryname pasaulyje ' buvoja tik tas, kas nekalba, būtent 
gyvulys. Tuo tarpu žmogus «taria daiktus » (R. M. Rilke), juos 
apspresdamas ir tuo pačiu juos perkeldamas iš , grynojo buvimo * 
į interpretuotąji buvimą. « Mąstomasis dalykas, pastebi Hönigs- 
waldas, kiekvieną sykį yra nešinas antspaudu tos kalbos, kuria 
jis mąstomas»?*. Užtat kiekviena kalba ir yra «pažiūra į pa- 
saulį » (W. von Humboldt). Nesidalindami šia pažiūra, mes tuo 
pačiu nesidaliname nė šia kalba — ne jos, pasak H. von Humbold- 
to, « garsine forma », kurią visados galima išmokti, bet jos « vidine 
dvasia », kurios niekad negalima išmokti. Nes pasisavinti tos ar 
kitos kalbos vidinę dvasią reikštų pasisavinti aną , regėjimo kam- 
pą', kuriuo kalba iš tikro ir yra. Tačiau tai reikštų pasisavinti 
svetimą , kampą’, kadangi savą , kampą’ mes jau turime mums 


27 Ten pat, p. 144; plg. p. 162. 

33 ARNOLD GEHLEN, Der Mensch, p. 281-282. 

» Šiuo atžvilgiu yra ypač būdingas sudėtinis veikalas Mathematik und 
Dichtung (München 1971), kuriame autoriai (daugiausia amerikiečiai) mė- 
gina sklaidyti poezijos kalbą matematiniu metodu, tikėdamiesi rasią poe- 
zijos esmę. Iš tikro betgi čia įvyksta tai, kas ir biocheminės analizės 
atveju: semiotinė ar semantinė kalbos sklaida yra pateisinamos, tik jos 
neranda to, ko ieško; matematinė kalbos analizė neranda poezijos esmės 
taip lygiai, kaip biocheminė organizmo analizė neranda gyvybės ar sielos. 

2° HANS-GEORG GADAMER, Wahrheit und Methode, p. 419. 

31 RICHARD HÖNIGSWALD, Philosophie und Sprache, p. 91. 

” Ten pat, p. 139. 

duotą gimtąja kalba. Gimtoji kalba jau yra apsprendusi mūsų 
vienkartinį artinimąsi prie būtybės, ir mes nebegalime kitaip Ziü- 
rėti i pasaulį, kaip tik savosios kalbos , regėjimo kampu ’. 

Iš čia ir kyla nenugalimos sunkenybés suprasti pasauli, ištartą 
svetima kalba. Kasdienoje įsitvirtinusi nuomonė, esą tai yra ga- 
lima, reikią tik svetimą kalbą gerai išmokti, yra kilusi iš sampratos, 
kad kalba esanti susižinojimo priemonė. Moksle ir įprastiniuose 
žmonių santykiuose ji tokia iš tikro ir yra. Tačiau susižinojimas 
yra pats paviršutinysis kalbos sluogsnis ; jis yra tikrovinis, bet jis 
sudaro tik kalbos kevalą arba aną Humboldto « garsinę formą ». 
Ten gi, kur kalba skleidžia pačią savo esmę arba «vidinę dvasią », 
kaip tai yra filosofijoje ir poezijoje, ji peržengia susižinojimą ir 
virsta būtybės interpretacija ir būties atvyka. Šią interpretaciją 
ir atvyką suprasti galima tik tiek, kiek jos , regėjimo kampas ’, 
ištartas svetima kalba, atitinka manąji , regėjimo kampą ', ištartą 
gimtąja kalba. Ir juo labiau šie , kampai’ skiriasi, juo kita kalba 
interpretuotas pasaulis lieka man svetimesnis. Čia negelbsti joks 
vertimas, nes vertimas supratimo neteikia; vertimas supratimu 
remiasi. Tuo tarpu šisai verstinis , supratimas’ yra visados tik 
apytikris, o nekartą svetimos kalbos pridengtas net tiek, jog kelio 
i ji rasti negalime. 

Pavyzdžių šiai negalimybei kalbotyra teikia ik valios. Saky- 
sime, J. Lohmannas nurodo, kad indoeuropinių kalbų sakinio žodis 
Zymis objektą (Gegenstand), tuo tarpu semito-hamitinių kalbų sa- 
kinio žodis žymis būklę (Situation). Be abejo, priduria Lohmannas, 
«sakinys pats savyje visuomet reiškia tiek santykį su objektu, tiek 
santyki su būkle. Tačiau anų kalbos tipų sakinio sąrangoje ir žo- 
džio daryboje šie santykiai yra vienašališkai statomi pirmon vie- 
ton». Kitaip sakant, žodi bei sakinį indoeuropinėse kalbose 
apsprendžia pats mąstomasis objektas, o semito-hamitinėse kalbose 
mąstomojo objekto padėtis. Regėti gi pasauli objekto pavidalu ir 
regėti ji būklės pavidalu yra du visiškai skirtingi , regėjimo kam- 
pai’. Kas tad mąsto pasau kaip objektą, vargu ar gali suprasti 
pasaulį, mąstomą kaip būklę. Čia yra pagrindas, kodėl Krikščio- 
nybė jau du tūkstančiai metų kankinasi su psalmių vertimu į indo- 
europines kalbas. Nes versti psalmes, sukurtas semitine kalba, 
reiškia jose vaizduojamas būkles paversti indoeuropinių kalbų nu- 
sakomais objektais ir tuo pačiu teikti psalmių pasauliui jau visai 
kitokį pobūdį. Štai kodėl psalmės nė į vieną indoeuropinę kalbą 
nėra , gerai’ išverstos — vis tiek ar jos būtų verstos iš originalo, 
ar iš kurio kito — dažniausiai lotyniškojo — vertinio 3t. 


s JOHANNES LOHMANN, Philosophie und Sprachwissenschaft, p. 52-53. 
^ Semitinių kalbų pabrėžiamą būklę galima indoeuropinėmis kalbomis 

Dar ryškesnis svetimos pasaulio interpretacijos pavyzdys yra 
pateiktas A. Gehleno. Jis teisingai pastebi, kad indoeuropinės kal- 
bos griežtai skiria daiktavardį nuo veiksmažodžio : tai pagrindinės 
indoeuropinio mąstymo kategorijos, žinomos būsmo (esse) ir tapsmo 
(fieri) vardais. Ginčas, kas esąs pasaulis — būsmas (Parmenidas) 
ar tapsmas (Heraklitas) — vyksta indoeuropinių tautų mąstyme 
nuo neatmenamų laikų. Tiek budistiškoji nirvana, tiek krikščio- 
niškoji eschatologija yra atremtos į šias kategorijas: ir vienur, ir 
kitur tapsmas pereina i gryną būsmą ; todėl tapsmas niekad nėra 
ir negali būti tapatus būsmui; daiktas nėra tapatus veiksmui, ir 
daiktavardis nėra tapatus veiksmažodžiui. Veiksmažodiniai daik- 
tavardžiai, kaip bėgiojimas, kalbėjimas, rašymas, nėra jokie tarpi- 
ninkai tarp daikto ir veiksmo, kadangi jie reiškia ne daiktą, o 
veiksmą, tik nusakytą atsietiniu būdu, vadinasi, veiksmą savyje, 
neišreikštą laiko ar asmens matmeniu, kaip tai yra paties veiks- 
mažodžio srityje, pav. bėga, kalbėjo, rašys. Bet štai, nurodo Geh- 
lenas, esama kalbų, — tai Uralo-Altajaus tautų kalbos, — kurios 
skirtumo tarp daiktavardžio ir veiksmažodžio nepažįsta ; jos asme- 
nuoja daiktavardi ir linksniuoja veiksmažodį : daiktas ir veiksmas 
čia yra tolygūs. Kaip tad galėtume mes, indoeuropiečiai, suprasti 
tokią tolygybę ir isijausti į jos pagrindą? Gehleno nuomone šitokios 
pasaulio interpretacijos, kurioje daiktas ir veiksmas yra tapatūs, 
mes pasisavinti neistengiame®. Mes galime anų kalbų išmokti, 
tačiau jomis reiškiamas priėjimas prie būtybės visados liks mums 
svetimas. Anų kalbų keliu eisime prie būtybės, vedami tik grama- 
tikos taisyklių, o ne pačios kalbos vidinės dvasios. 


aprašyti (ne išversti) tik dalyvių pagalba. Į tai per maža atsižvelgia ir 
naujausiasis psalmių vertimas: Kun. A. Lrgsis - Kun. V. ArzuLis - Kun. 
Č. KAVALIAUSKAS, Psalmynas (Bostonas 1974). Ankstesnysis arkivysk. 
J. SEVIRECEO vertimas (plg. Psalmių knyga, Stuttgart 1949) yra per daug 
žodinis, todėl sunaikina poetinį psalmių pobūdi; pastarasis yra per daug 
‚suliaudintas ', todėl išlaiko, tiesa, poetini, užtat sunaikina sakralinį psal- 
miu pobüdi, pav. «aplink mane zuja » (p. 31), «tupi lindynėj » (p. 31), « išsi- 
žioję jie rėkia » (p. 60), « burną pasižabosiu » (p. 68), «lūpos mano prapliupo » 
(p. 68), « valdovui meili tu, gražuole » (p. 78), « griebti į nagą » (p. 88), «sveiku- 
tėliai - apkūnūs» (p. 119), «žemę liežuviais vainoja » (p. 119), « nerieskite 
sprando » (p. 123), « kriokia užmigę » (p. 124), «i nugarą spiria » (131), «ter- 
liot jo vainiką » (p. 147), « darbais jie susiterliojo » (p. 175), «šūsnys lavonų » 
(p. 184), « pasivers ir sutraiskys » (p. 221), «ristas žirgas ji žavi» (p. 235). 
Visi šie posakiai — jų minėtame vertime labai gausu — yra vaizdingi, todėl 
teiktini, poeziją verčiant; tačiau jie neteiktini sakraliniams tekstams, ku- 
riais yra virtusios psalmės šimtmečių eigoje. Poezija ir malda, visų pirma 
garbinamoji, negali išsiskirti; jos gi išsiskiria, jei poezijos vaizdingumas 
nepajėgia pakilti ligi maldos kilnumo (le sublime). 
3 Plg. ARNOLD GEHLEN, Der Mensch, p. 288. 

Pridurkime dar vieną lietuvišką pavyzdi. Būdama indoeuro- 
pinių kalbų šeimos narė, lietuvių kalba kitų Europos kalbų atžvil- 
giu nevykdo, be abejo, tokios skirtingos pasaulio interpretacijos, 
kaip semito-hamitu ar Uralo-Altajaus tautų kalbos. Vis dėlto ir 
joje esama tam tikro , regėjimo kampo ', kuris kitų kalbų žmonėms 
vargu ar imanomas suprasti. Sakysime, lietuvių kalbos veiksmažo- 
džio 3-sis asmuo visuose vientisiniuose laikuose turi tą pačią lytį 
tiek vienaskaitai, tiek daugiskaitai: jis ar jie dirba, dirbo, dirb- 
davo, dirbs. Tai reiškia : lietuvio , regėjimo kampas ', išeinąs aikš- 
tėn šia kalbos lytimi, užgriebia veiksmą, bet neužgriebia veikėjo. 
O kadangi pats veiksmas visur ir visados yra toks pat, vis tiek 
ar jį atliktų vienas, ar daugelis, todėl ir šios veiksmo tapatybės 
ištara lietuviui irgi yra visur ta pati. Lietuvis taria, kad veikia, 
bet jis palieka netaręs, kiek veikia: jam skaičius veiksmo neitai- 
gauja. Tuo tarpu kitos indoeuropinės kalbos — ar visos, autorius 
pasakyti negali — savo , regėjimo kampu’ apima ir veiksmą, ir 
veikėją, šiojo skaičių ir kartais net lyti (pav. rusų kalba), todėl 
teikia 3-jam veiksmažodžio asmeniui vienokią formą, jei veikėjas 
yra vienas, o kitokią, jei veikėjų yra daugelis. Nuosekliai tad šių 
kalbų žmonės tik gramatiškai galėtų išmokti praleisti iš savo , re- 
gėjimo kampo ' veikėjų skaičių ir kalbėti taip, tarsi visur veikėjas 
būtu tik vienas; tačiau vargu ar jie galėtų suprasti mūsąjį lietu- 
viškąji , daugelio ° neskyrimą nuo , vieno’, kaip kad, pavyzdžiui, 
vokietis nesupranta, kodėl «zwei Weiber » lietuviškai vadinasi « dvi 
bobos », o ne «du bobos », kadangi skaičius vokiečių kalboje lyties 
neitaigauja. Lietuviškojo veiksmažodžio veikslu — trukmės ir baig- 
ties — sklaida būtų dar ryškesnis tokios skirtingos pasaulio inter- 
pretacijos pavyzdys, nes jis atskleistų lietuviškąji žmogaus santykį 
su laiku, didžiai skirtingą nuo kitų tautų santykio. Tačiau tai 
vestu mus jau per toli į lietuvių kalbos filosofiją. 

Šitoje vietoje susiduriame su filosofinio vertimo abejotinumu. 
Kad poezijos išversti svetimon kalbon neimanoma, yra aišku sa- 
vaime. Bet kaip yra su filosofija? Mūsiškis dažnas skundas, esą 
mums stinga filosofinės terminijos, lyg ir rodytų, kad vertimo 
atžvilgiu filosofija prilygsta mokslui. Kaip mokslo veikalą galima 
tiksliai išversti, išmokus jo kalbą, — tuo remiasi mokslo išdavų 
sklidimas pasaulyje, — taip esą galima išversti ir filosofinį veikalą ; 
reikią tik turėti atitinkamų , terminų °’. Be to, argi didžiųjų filosofų 
veikalai nėra išversti į didžiąsias kalbas? Ar tad ši istorinė tikrybė 
nepadaro mūsų klausimo tuščio? Akyliau betgi pažvelgus, visa tai 
pasirodo labai abejotina. «Kas gi iš tikrųjų yra verčiama? », 
klausia R. Hönigswaldas. «Be abejo, ne žodis, o jo prasmė » 38. 


3 RICHARD HoNIaswaLD, Philosophie und Sprache, p. 141-142. 

Tačiau kaip tik čia ir prasideda sunkenybes. Prasme reikia su- 
prasti, o suprasti reiškia būti prasmę nešančios kalbos kalbančiuoju, 
vadinasi, būtybės interpretu ana kalba. Kitaip sakant, žodžio pras- 
mei suprasti reikia, kad šis žodis būtų mano gimtasis žodis. Bet 
kaip tuomet šią prasmę ištarti kita kalba, į kurią norime versti 
ir kurios , regėjimo kampas’ yra kitoks, negu mūsiškis? « Prasmė 
turi būti vertime išlaikyta », reikalauja H. G. Gadameris. Ir vis 
dėlto jis priduria: «Ji turi išeiti aikštėn nauju būdu»; šis gi 
naujas būdas yra jau nebe vertimas, o tolimesnis ar artimesnis 
prasmės aprašymas, taip kad, pasak Gadamerio, « kiekvienas verti- 
mas jau yra interpretavimas »??. Tai paskatina J. Lohmanną 
tiesiog siūlyti « atsisakyti versti sąvokas, pakeičiant jas atitinkama 
interpretacija » ?8. 

Dar griežtesnis yra šiuo atžvilgiu M. Heideggeris. Filosofijos 
vertimo iš esmės jis neneigia, tačiau pastebi, kad «net ir labai 
rūpestingai aiškinantis kalbą filologiškai, reikia visų pirma kreipti 
mąstymą į patį dalyką », nuolatos klausiant, « kaip gi čia iš tikro 
yra su tuo dalyku »®. Šis gi klausimas reikalauja suprasti dalyko 
interpretaciją, įvykdytą kalboje, iš kurios norime versti. Kitaip 
vertimas būtų dalyko klastojimas. Kalbėdamas apie tokius graikų 
filosofijos žodžius, kaip , hypokeimenon ' («dalyko branduolys ») 
ar , symbebekota ' (« dalyko savybės »), Heideggeris sako, kad « šie 
pavadinimai nėra kokie primestiniai vardai. Juose byloja ... grai- 
kiškasis būtybės būties patyrimas apskritai »°. Bet štai, romėniš- 
kai lotyniškasis mąstymas juos išsivertė : hypokeimenon-subjectum, 
hypostasis-substantia, symbebekos-accidens. «Ir šis graikiškų var- 
du išvertimas į lotynų kalbą anaiptol nebuvo, pasak Heideggerio, 
bereikšmis dalykas, kaip tai manoma dar ir šiandien. Uzu šio 
tariamai žodinio vertimo slypi graikiškojo patyrimo perkėlimas į 
kitokį mąstymo būdą. Romėniškasis mąstymas perėmė graikiškuo- 
sius žodžius, neturėdamas tapataus pirmykščio patyrimo ; jis perė- 
me atskirus žodžius (Wörter), bet ne graikiskaji Zodi (Wort). To- 
dėl Vakarų mąstymo atitrūkimas nuo žemės (Bodenlosigkeit) ir 
prasideda šiuo vertimu »*!. Lotyniškasis vertimas, paaiškina Hei- 
deggeris kitoje vietoje, « suardo tikrąją graikiškojo žodžio pavadi- 
namąją galią (Nennkraft) » ir tuo pradeda « pirmąjį tarpsnį vyksmo, 


3? HANS-GEORG GADAMER, Wahrheit und Methode, p. 362; plg. p. 364- 
365. 

38 JOHANNES LOHMANN, Philosophie und Sprachwissenschaft, p. 251. 

39 MARTIN HEIDEGGER, Holzwege, p. 297. 

“ Ten pat, p. 12. 

“ Ten pat, p. 13. 

kuriuo pradinė graikiškosios filosofijos esmė yra susiaurinama bei 
iškreipiama » %, 

Heideggerio priekaištas lotyniškajam graikiškosios filosofijos 
vertimui tinka bet kuriam filosofiniam vertimui. Kiekvienas filoso- 
fijos vertimas suardo pradinę jos prasmę todėl, kad perkelia jos 
sąvokas į kitokią pasaulio interpretaciją. Tai nuostabiai ryškiai 
parodo pagrindinės filosofinės sąvokos, būtent tiesos, pavyzdys. 
Pradėję Vakarų filosofiją, graikai pavadino tiesą , aletheia’. Iš 
pažiūros šis žodis atrodo, kaip ir daugybė kitų tiesos pavadinimų : 
veritas, Wahrheit, istina, galop ir lietuviškasis tiesa. Pažvelgus 
betgi į jį atidžiau, jis atsiskleidžia kaip nepaprastai nuostabus 
vardas, būtent : graikai nusako tiesą neiginiu, nes žodis , aletheia ’ 
yra neigiukas ; jis priklauso tai pačiai grupei žodžių, kaip , abyna- 
ton - negalimasis ', , akineton - nejudamasis ', , apathia - neskaus- 
mingumas, nejautrumas ', , arithmia - netaisyklingumas ’, , apeiron- 
neaprėžtybė ' ir t.t. Koks tad turi būti būtybės patyrimas, kad 
jos tiesa būtų ištarta neigiamuoju būdu? To suvokti negalime, nes 
mums tiesa yra pati teigiamybė, todėl ir mūsų žodis , tiesa’ nė 
kiek neatitinka graikiškojo žodžio ,aletheia'. M. Heideggeris 
verčia ,aletheia' vokišku žodžiu , Unverborgenheit - nesislėpi- 
mas’: «Tiesa yra būtybės kaip būtybės nesislėpimas » 9. "Tačiau 
gilesniam graikiškojo , tiesos’ vardo supratimui bei pergyvenimui 
tai nieko nepadeda. Užtat savo metu P. Wustas ir klausė, ar 
Heideggeris sava kalba kartais mūsų nemulkina : « Argi nesislėpi- 
mas ir tiesa yra tas pats dalykas? »*. Iš tikro, kodėl tiesa būtų 
tai, kas nesislepia? Nusakant tiesą kaip nesislėpimą, visos mūsojo 
mąstymo sąvokos netenka ryškumo ; tiesa kaip nesislėpimas lieka 
anapus müsojo , regėjimo kampo’, todėl nieko mums nė nesako. 
Pagrindinė filosofijos sąvoka ir net galutinis jos siekinys dingsta 
kažkokiuose rūkuose. Gal tik Dievui taikant tiesą nesislėpimo 
prasme, šie rūkai kiek prasisklaido, nes Dievas yra ir tegali būti 
tiesa, tik apsireikšdamas, vadinasi, nesislėpdamas. Galimas daiktas, 
kad graikai šį teologini tiesos atžvilgi ir turėjo galvoje, pavadin- 
dami tiesą neiginiu; vadinasi, jų , regėjimo kampas’ yra buvęs 
religinis. Jei betgi ši samprata būtų teisinga, tai ji tik patvirtintų 
filosofinio vertimo abejotinumą, nes nė vienas indoeuropinis tiesos 
pavadinimas ano graikiškojo teologinio , kampo ' neišreiškia ; jo gi 
neišreikšdamas, jis graikiškąją tiesos sampratą tik žaloja ir net 


42 MARTIN HEIDEGGER, Einführung in die Metaphysik, p. 10-11. 

#2 MARTIN HEIDEGGER, Holzwege, p. 67; plg. Vom Wesen der Wahrheit, 
p. 15. 

“4 Cit. FRITZ HEINEMANN, Existenzphilosophie - lebendig oder tot?, p. 89. 

iškreipia. Šis pavyzdys — mutatis mutandis — tinka ir visoms 
kitoms filosofinėms graikų sąvokoms, išverstoms į lotynų kalbą ; 
jis tinka ir viduramžių filosofijos lotyniškosioms sąvokoms, išver- 
stoms vėliau į tautines Europos kalbas. Visi šie vertiniai yra per- 
kėlę anas sąvokas į joms visiškai kitą , pasauli’, todėl jas jau 
savotiškai interpretavę. 

Filosofinio vertimo abejotinumas atskleidžia mums gimtosios 
kalbos reikšmę filosofijai. Juk jeigu kalba yra , regėjimo kampas ’, 
iš kurio žiūrėdamas mąstytojas interpretuoja būtybę, tai gimtoji 
kalba yra savaimingas tokio , kampo ' įsigijimas ir tuo pačiu tikro- 
vinis įsijungimas į tą ar kitą visiškai konkrečią pasaulio interpre- 
taciją. Kanto žodžiais tariant, gimtoji kalba yra mąstymo , a 
priori ', kuriuo yra apsprendžiamas mąstomasis objektas. Ji visa- 
dos yra asmeniui duomuo, vadinasi, ankstesnis dalykas, negu pats 
asmuo. Be abejo, asmuo gali savu mąstymu šį jam duotąjį , regė- 
jimo kampą ' arba , a priori’ pripildyti nauju turiniu ir tuo būdu 
praturtinti gautąją pasaulio interpretaciją, bet jis negali susikurti 
naujo ,regėjimo kampo’, kadangi negali susikurti naujos kalbos. 
« Asmuo, pasak R. Honigswaldo, apvaldo (pažintiniu būdu, Mc.) 
daiktus, tik pirmykščių ženklų sistemai tarpininkaujant (im Me- 
dium)»®. Sisai gi tarpininkas arba ana pirmykščių ženklų sistema 
ir yra gimtoji kalba. Ji apima visa, todėl visa savuoju , kampu ’ 
ir apsprendžia. Iš gimtosios kalbos neištrūksta niekas, su kuo tik 
žmogus savu pergyvenimu ar savu mąstymu susiduria. Užtat jei 
pasaulis, kaip sakyta, yra « kalbiškai suręstas » (H. G. Gadamer), 
tai ši jo sąranga pirmų pirmiausiai ir apsireiškia gimtojoje kalboje. 
Gimtosios kalbos dėka mes perimame ir istorijos eigoje nešame 
‚ müsgji pasaulį '. 

Šia prasme tad ir sakoma, kad kiekvienas filosofuoja istorinio 
akiračio rėmuose, o pats artimiausiasis akiratis yra gimtoji kalba 
kaip istorinis veiksnys ir « pirmykštė galia » (R. Hönigswald). Tai 
ji įjungia mūsų mąstymą į laiko vyksmą; tai ji šį vyksmą savimi 
atspindi — kalbos istorija visados yra kartu ir mąstymo istorija ; — 
tai ji galop mūsų mąstymą apvaisina, teikdama jam kūrybinių ska- 
tulių. Todėl teisingai pabrėžia J. B. Lotzas, kad jei žmogus visu 
savimi — tiesiog asmeniškai — nesuauga su savo gimtąja kalba, tai 
«jis pats išsijungia iš istoriškai susikrovusio turto ir ima kalboje 
regėti tik primityvaus susižinojimo priemonę. Toks žmogus nebe- 
gyvena ne tik savo kalboje, bet net nė kalboje apskritai. Gi 
mąstymas, kuris atsipalaiduoja nuo kalbos, neišvengiamai sūsta, 


“ RICHARD HÖNIGSWALD, Philosophie und Sprache, p. 187. 

kaip sūsta ir pati kalba, nebepripildoma mąstymu »*. Tai nuo- 
roda, liečianti ypač tuos žmones, kuriems lemta atsidurti už erd- 
vinių tautinės bendruomenės sienų. Būdami verčiami naudotis 
susižinojimui svetimos tautos kalba, šie žmonės — ypač tolimes- 
nieji jų palikuonys — pradeda ir gimtąją kalbą pergyventi tiktai 
kaip susižinojimo priemonę ir tuo pačiu ją susinti, susindami ir 
savaji mąstymą. Ši grėsmė lietuviškajai išeivijai yra tokia pat 
tikrovinė, kaip ir bet kuriai kitai. Užtat nuojauta, kad lietuviškoji 
filosofija tremtyje baigsis atvykusiųjų iš Lietuvos darbais, darosi 
visiškai pagrista. Nes gimtosios kalbos išmokti negalima. Vaikas 
kalbėti ne išmoksta, bet jis kalbėti pradeda. Žmogaus apsprendi- 
mas kalbai — «toks pat savas, kaip ir vaikščioti stačiomis » (H. 
Ammann) — prasiveržia ir susiklosto kaip tik gimtąja kalba: 
žmogus ima ir pradeda kalbėti taip lygiai, kaip jis ima ir pradeda 
vaikščioti. Kaip vaikščioti išmoksta tik tie, kurie turi dirbtines 
kojas (protezes) arba yra buvę paraližuoti, taip ir gimtąja kalba 
kalbėti , išmoksta ' tik tie, kurie buvo jos jau nebetekę ; išmoksta 
ją kaip svetimą kalbą, su kuria jie niekad nesuauga, kaip medinė 
koja niekad nesuauga su künu *. Arba gimtoji kalba yra iš tikro 
gimtoji, vadinasi ta, kuria žmogus kalbėti pradeda ir ja kalba, arba 
ji yra tik ,tévu-protéviu kalba’, vadinasi, tokia, kuria žmogus 
domisi, jos mokosi, ja gal net didžiuojasi, kuri tačiau jam nebėra 
duomuo, o tik vėlesnioji prietapa, kaip ir kiekviena kita išmoktoji 
kalba. Išmokti gimtosios kalbos yra prieštaravimas savyje, nes 
, gimti’ ir , išmokti’ neigia vienas kitą: ančiukas plaukti , neiš- 
moksta '; plaukti išmoksta tik žmogus. 


3. METAFIZIKA IR LIETUVIŲ KALBA 


Šio priedo pradžioje sakėme, kad mąstymas kalbos nesumeta- 
fizina ; jis tik atskleidžia tai, kas kalboje jau yra metafiziška, nes 
tarp mąstymo ir kalbos tėra veiksmo ir veiksenos skirtumas : 
mąstymas vyksta kalboje ir kalba. Todėl kalba visados yra nuo- 
roda į mąstymo pobüdi. Nūn, teiraudamiesi, kiek metafiziška yra 
lietuvių kalba, tuo pačiu teiraujamės, kiek lietuviu kalba yra pajėgi 
nusakyti būtybę, kadangi būtybė kaip tokia yra tikrasis metafizikos 
objektas. Galimybė gi nusakyti būtybę priklauso nuo veiksmažo- 
džio būti. Jo lytys bei šių lyčių prasmė padaro tą ar kitą kalbą 
daugiau ar mažiau tinkamą metafizikai arba, tiksliau kalbant, 


46 JOHANNES B. LoTz, Sein und Existenz, p. 149. 
4 Plg. RıcHArp HoNiGswaL—, Philosophie und Sprache, p. 185-186. 

apreiškia didesnį ar mažesnį tos ar kitos kalbos, o tuo pačiu ir 
tautos mąstymo metafiziškumą. Nes veiksmažodžio būti lytyse jau 
glūdi pradinės metafizinės ižvalgos, ištariamos šiomis lytimis. Kur 
tad veiksmažodis būti yra gausus savo lytimis bei šiųjų reikšme, 
ten ir metafizikos galimybės yra didesnės, negu ten, kur šis veiks- 
mažodis yra suskurdęs. Tai anaiptol nereiškia, kad pats veiksma- 
žodžio būti turtingumas jau kildintų metafiziką kaip refleksinį 
būtybės apmąstymą. Tai tik reiškia, kad šisai turtingumas sudaro 
stiprią bei lengviau panaudojamą atramą tam, kuris filosofuoja. 
Ir priešingai, veiksmažodžio būti suskurdimas metafizikos nesunai- 
kina; vis dėlto jis apsunkina metafizinį apmąstymą, kadangi būti 
yra jam pagrindinis žodis. 

Pastarąjį atveji kaip tik randame lotynų kalboje. Neinterpre- 
tuodami pasaulio kaip būnančiojo apskritai, vadinasi, neturėdami 
savam regėjimui metafizinio , kampo ', romėnai nesukūrė būtybei 
pavadinti net nė vardo. Žodis ens yra vėlyva dirbtinybė, pasiga- 
minta graikiškojo on pavyzdžiu, tačiau nekilusi iš paties veiks- 
mažodžio esse vidinio skleidimosi: veiksmažodis esse neturi nei 
esamojo, nei būtojo laiko dalyvių ir tuo pačiu negali savaimingai 
nusakyti būtybės nei kaip esančiosios, nei kaip buvusiosios. Net 
ir pati lytis est, pagrindinė logikai ir metafizikai, reiškia, pasak 
lotynų kalbos žinovų (W. Boeder), ne tiek yra, kiek aš tai manau 
- id censeo*8. Gramatika priskiria lotyniškąjį esse netaisyklinguju, 
vadinasi, suirusių bei stiglių veiksmažodžių grupei (verba anomala). 
Tai ženklas, kad pats romėnų mąstymas yra buvęs nemetafizinis 
savo sąranga. "Todėl vidurinių amžių filosofavimas lotynų kalbos 
ištaromis turėjo sunkiai rungtis su lotyniškojo esse skurdu ir dirb- 
dintis lyčių bei žodžių, neturinčių atramos lotynų kalbos dvasioje, 
pav. aseitas, entitas, identitas, guidditas arba nelinksniuojamieji esse, 
fieri, posse, possest ir k. Nebebūdama niekam gimtoji, lotynų kalba 
viduriniais amžiais buvo tik išmokta ir todėl nebejautri dirbtiny- 
bėms. Filosofinio žodžio atvirumas, toks aiškus kiekvienoje filoso- 
fijoje, išreikštoje gimtąja kalba, lotyniškojoje filosofijoje dingsta, 
virsdamas terminu ir tuo sukaustydamas patį mąstymą. Sakysime, 
žodis ezistentia, vienaprasmis viduriniais amžiais, vėliau pasirodė 
esąs visiškai neaiškus, kadangi mes negalime žinoti, ką gi jis iš 
tikro romėnams yra reiškęs: mes negalime įsijausti, kokiu , kam- 
pu’ reiktų žvelgti į būtybę, kad jos buvimą būtų galima nusakyti 
žodžiu ex-sistere = ,iš-stoti'. Nesant žodžiui existere gimtuoju 
žodžiu, buvimo pavadinimas existentia yra greičiau panašus į che- 
minę formulę, negu į gyvą bei atvirą filosofinį žodį. 


48 Plg. JOHANNES LOHMANN, Philosophie und Sprachwissenschaft, p. 229. 

Jei dabar lotyniskaji esse palygintume su lietuviskuoju būti, 
tai anasai atrodytų tarsi elgeta karalaičio akivaizdoje: toks yra 
šiojo lyčių įvairumas ir tokia plati jų apimtis, jog iš tikro reikia 
tik stebėtis. Lietuviškasis būti yra vertas išsamios filosofiškai- 
kalbinės studijos, nes tik tada atsiskleistų anos savaimingos meta- 
fizinės įžvalgos, nuojautos ir nuovokos, kurios yra iaustos į šio 
veiksmažodžio lyčių pilnybę. Mūsajame priede galime aptarti anas 
izvalgas ir tuo būdu žodžio būti plotą tik probėgomis. 

Bendriausia prasme veiksmažodis būti nusako buvimą. Iš 
sykio atrodo, kad tai pati akivaizdybė, nereikalaujanti jokių ypa- 
tingesnių svarstymų. Atkreipus betgi dėmesį į tai, kad buvimas 
gali vykti ir iš tikro vyksta įvairiausiu būdu, vadinasi, kad buvi- 
mo tikrovė visados yra sykiu jau ir tam tikra būsena ir kad šios 
būsenos nešėjas arba subjektas visados yra būtybė, veiksmažodis 
būti virsta gilaus susimąstymo objektu. Bütybes būsena yra juk 
neaprėpiamo ploto. Būdama, kaip knygoje aiškinome, atvira pati 
savimi, ji istengia buvoti įvairių ivairiausiu būdu. Nuosekliai tad 
ir veiksmažodis būti yra tiek metafiziškai reikšmingas, kiek jis yra 
pajėgus išsemti būtybės būsenos plotą. Lotyniškasis esse, kaip 
minėjome, yra būtybės būsenos ploto atžvilgiu labai siauras ; jis 
nepajėgia ištarti nei buvimo, skolindamasis svetimą žodį (existere) 
nei būtybės, griebdamasis dirbtinio žodžio (ens), nei būsenos, nusa- 
kydamas šiąją taip pat dirbtine lytimi (modus , essendi’). Tuo 
tarpu lietuviškasis būti pasirodo esąs visais šiais atžvilgiais pajėgus 
pats iš savęs ir todėl reikšmingas metafizikai irgi pačiu savimi. 

Pirmoji metafizinė lietuviškojo būti savybė yra pirmykštė jo 
pilnatve. Ką tai reiškia, gali mums paaiškinti J. Lohmanno pas- 
taba, kad senovėje indoeuropiečių žodis būti nusakė «esmės ir 
prietapos (wesenhaftes und akzidentelles Sein) junginį », pav. jis 
yra žmogus ir jis yra ligonis: ta pati lytis yra taria tiek esmę 
(žmogus), tiek prietapą (ligonis)*?. Tačiau istorijos eigoje anas 
junginys išsivystė dviem priešingomis linkmėmis. Indoeuropiniu 
kalbų Vakaruose (ispanų, portugalų, airių kalbose) prietapai nusa- 
kyti atsirado naujas žodis, o būti liko aprėžtas tik esmės ištaromis. 
Sakysime, ispanų kalbos veiksmažodis ser nusako tik tai, kas yra 
esmiška (es el hombre - jis yra žmogus); gi tai, kas yra atsitikti- 
na bei praeinama nusako žodis estar (está enfermo - jis yra ligo- 
nis). Tuo tarpu indoeuropinių kalbų Rytuose lytis yra visiškai 
išnyko arba bent stipriai apnyko : tiek esmė, tiek prietapa čia yra 
nusakomos (arba bent gali būti nusakomos), nebetarpininkaujant 
veiksmažodžiui būti. Tai ypač ryšku rusų kalboje: on čelovek - jis 


“ Ten pat, p. 266. 
20 

yra žmogus ir on bolen - jis yra ligonis nebeturi jokios jungties, 
nes rusiškojo veiksmažodžio bytj lytis jestj reiškia nebe yra pa- 
prastojo buvimo prasme, o tai, kas vokiškai nusakoma ištara es 
gibt arba prancūziškai il y a, vadinasi, yra čia pat, yra po ranka, 
yra prieinama ar pasiekiama, pav. yra duonos, vandens, daug 
žmonių ir t. t.°° Tuo tarpu lietuviškasis but? yra išlaikęs pirmykštį 
indoeuropietinį esmės ir prietapos junginį ligi pat mūsų dienų: jis 
nėra nei susiaurėjęs, kaip ispanų ar portugalų kalboje, nei išnykęs, 
kaip rusų kalboje. Ižvalga, kad tiek būtybės esmė, tiek jos prie- 
tapa metafiziškai būna lygiomis, tebėra iausta i lietuviškojo būti 
pajėgumą išreikšti šią lygybę ta pačia lytimi yra. Visa, kas yra, 
yra. 

Antra, lietuviškasis būti yra metafiziškai reikšmingas tuo, kad 
jis turi skirtiną lyti nusakyti pačiam buvimui. Kiekvienoje kalboje 
žodis yra turi loginę ir ontologinę prasmę: jis reiškia ir loginę 
jungtį ištaroje, ir ontologinę būtį tikrovėje. Tokiuose posakiuose, 
kaip dangus yra mėlynas ir Dievas yra aiškiai atsiskleidžia žodžio 
yra prasmės dvejybė. Tardami, kad dangus yra mėlynas, nusakome 
mėlynos spalvos priklausomybę dangaus skliautui — daugiau nie- 
ko; mūsų minties svoris gula čia ne ant žodžio yra, bet ant žo- 
džio mėlynas; žodis yra tik sujungia dangų su mėlyna spalva 
mūsajame spręsme ir todėl priklauso loginei plotmei. Tokiu atveju 
žodis yra nėra savarankiškas, todėl kai kuriose kalbose jo gali ir 
nebūti: rusų kalboje visados, lietuvių kalboje kai kada; užuot 
sakę dangus yra mėlynas, galime lietuviškai lygiai ta pačia prasme 
tarti, kad dangus mėlynas ar kad jis mokytojas®!. Tuo tarpu tar- 
dami, kad Dievas yra nusakome jau nebe jungtį, o patį buvimą ; 


50 Kiek šie posakiai («es gibt », «il y a») yra nutolę nuo atsajaus bu- 
vimo, vadinasi, buvimo metafizine prasme, parodo būdinga vokiečių filoso- 
fijos ištara : « Goti, den es gibt, gibt es nicht »; tai reiškia: Dievo, kuris būtu 
čia pat po ranka, tokio Dievo nėra. Šia , parankine ' prasme yra ir rusiškai 
vartojamas jesij metafiziniam buvimui nusakyti, pav. «jestj Bog ili net? » 
— klausia Ivanas Karamazovas savos vaizduotės velnią (plg. F. DosToEv- 
SKIJ, Broliai Karamazovai, XI, 9). 

51 Plg. Lietuviu kalbos gramatika, Vilnius 1976, t. III, p. 355-356. J. B. 
Lotzas pabrėžia loginės jungties vaidmeni ta prasme, kad ji esanti vienin- 
telė, kuri « žodžių sąstatą (Wortgefüge) » iškelianti viršum « žodžių krūvos » 
ir tuo padaranti šiąją ištara, o sykiu ir kalba; jis peikia pozityvistinę 
kalbos sampratą, kuri reginti žodyje yra tik jungiamaji veikmeni, o nei- 
žvelgianti jame « metafizinės jo gelmės bei reikšmės » (JOHANNES B. LoTz, 
Sein und Existenz, p. 155-156). Tai tinka, be abejo, toms kalboms, kurių 
ištarose yra negali būti išleidžiamas (vokiečių, prancūzų ...); bet tai 
netinka toms kalboms (lietuvių, rusų ...), kurių ištaros yra tikros ištaros ir 
be žodžio yra. J. B. Lotzo pastaba rodo, kad žodis yra turi pagrindinės 
metafizinės, tačiau tik antrinės loginės reikšmės. 

čia žodis yra nieko nejungia, todėl yra savarankiškas, pats savimi 
nešdamas mūsų minti. Užtat A. Gehlenas sutaria su J. Lohmannu, 
kad žodis būti indoeuropinių kalbų pradžioje yra buvęs « tikras 
veiksmažodis, turis konkrečią reikšmę » *? ir kad ši reikšmė žymė- 
jusi « visų pirma konkretų ko nors buvimą tam tikroje vietoje » 3. 

Ir štai, kaip tik šiam konkrečiam buvimui nusakyti lietuviš- 
kasis būti yra išvystęs skirtiną lytį, kurios, jei autorius neklysta, 
nerandame jokioje kitoje indoeuropinėje kalboje. Lietuviškojo būti 
esamasis laikas turi dvi lytis : 1. aš esu, tu esi, jis yra; mes esame, 
jūs esate, jie yra iv 2. aš būnu, tu būni, jis būna; mes būname, jūs 
būnate, jie būna arba aš buvu, tu būvi, jis būva; mes buvame, jus 
buvate, jie buva. Lytys būna ir büva prasmės atžvilgiu yra visiškai 
vienodos ; garsiniu tačiau požiūriu skambesnė yra lytis būna, todėl 
ji šioje knygoje ir tevartojama. Galimas daiktas, kad lytis būna- 
būva yra susidariusi « analogiškai pagal kitų panašios šaknies veiks- 
mažodžių esamojo laiko formas » : pagal žūnu, griūnu susidarė būnu, 
pagal Zuvu, griuvu - būvu. Taip pat galimas daiktas, kad ši lytis 
yra naujesnė, palyginus ją su gramatikos vadinamomis « norminė- 
mis formomis esu, esi, yra » *. Kiekvienu betgi atveju ši lytis yra 
kilusi iš veiksmažodžio būti : tai yra jo paties išsiskleidimas, o ne 
koks papildas kitu veiksmažodžiu, kaip, sakysime, lotiniškasis esse 
yra papildomas existere, norint nusakyti pati buvimą ®. 

Koks yra metafizinis lyties būna svoris? Visų pirma ši lytis 
nėra ir negali būti loginė jungtis. Lietuviškai negalima tarti jis 
būna žmogus arba jis būna ligonis; šie sakiniai yra galimi, tik 
papildžius juos kuria nors aplinkybe, vadinasi, suteikus lyčiai būna 
nebe jungties, o savarankiško veiksmažodžio prasmę, pav. išgėręs, 
Jis būna geras žmogus arba išgėręs, jis būna ligonis. Tokiais atve- 
jais būna nejungia ištaros dalių, o pabrėžia buvimą (gerumo, ligü- 
stumo). Vis dėlto lytimi būna ištartas buvimas nėra atsietinis : 
„būna ' taria buvimą būklėje, vadinasi, vykstanti tam tikrose aplin- 
kybėse (vietos, laiko, būdo). Lietuviškai negalima sakyti Dievas 
būna, jei kalbame apie jo buvimą ar nebuvimą apskritai. Atsieti- 


5? ARNOLD GEHLEN, Der Mensch, p. 279. 

53 JOHANNES LOHMANN, Philosophie und Sprachwissenschaft, p. 71; plg. 
p. 83-85. 

54 Lietuvių kalbos gramatika, Vilnius 1971, t. II, p. 235-236 ; plg. p. 143. 

55 Šalia lyties būna yra lietuvių kalboje išlikusi ir «senoji atematinė 
forma esti», kuri, pasak gramatikos, «reiškia pasikartojanti ko nors þu- 
vimą » (Lietuviu kalbos gramatika, t. II, p. 143, 235) ir tuo skiriasi ne tik 
nuo lyties yra, bet ir nuo lyties būna ; lytis būna nusako daugiau trukmę. 
negu dažni. Autorius savo knygoje vartoja lyti est?, tačiau jos netapatina 
su lytimi būna. 

niam buvimui reikšti tarnauja lytis yra (, Dievas yra ° arba , Dievo 
nera’). Užtat visur ten, kur reikia nusakyti būtybės buvimą tam 
tikroje padėtyje, lytis būna esmiškai pirmauja. Sakysime: žmogus 
būna pasaulyje, žmogus būna rūpindamasis; žmogus būna mirties 
linkui ir t. t. Mėgindami šiose ištarose žodį būna pakeisti žodžiu 
yra, pakeistume jų prasmę arba ją net visiškai sunaikintume. 
Pavyzdžiui, , žmogus yra pasaulyje' anaiptol nereiškia to paties, 
kaip , žmogus būna pasaulyje ', o posakis , žmogus yra rüpinda- 
masis ’ netenka prasmės iš viso, nes lytis yra nepabrėžia padėties, 
kurią rūpestis kaip tik ir sudaro. Kur tad metafizika apmąsto 
buvimą arba vykstanti tam tikrose aplinkybėse, arba turinti tam 
tikrą savybę (existentiale), visur ten lytis būna yra neatstojama. 
Užtat ji ir turi didžios metafizinės svarbos. Ji išvaduoja mąsty- 
mą iš prievartos tarti atsaju būdu (yra) tai, kas yra mąstoma 
konkrečiu būdu. Be lyties būna ir jos vedinių (apie juos kalbė- 
sime netrukus) egzistencinės filosofijos negalötume nei kurti, nei 
jos suprantamai perteikti. Knygoje pateikta būties kaip « Es ist 
Es selbst » (M. Heidegger) interpretacija gali būti ryškus žodžio 
būna svarbos pavyzdys. 

Tuo ar kitu atžvilgiu vykstanti buvimą išvysto toliau prieš- 
dėliniai būti veiksmažodžiai. Jų esama ištisos aibės : apibūti, apsi- 
būti, atbuti, ibati, išbūti, nubuti, pabūti, perbūti, prabuti, pribūti, 
prisibūti, subüti, užbūti. Jų minties atspalviai yra gana skirtingi. 
Tačiau beveik visi jie yra pajėgūs pereiti iš savo kasdieninės skir- 
tybės į filosofinę bendrybę ir tuo būdu prisiimti metafizinę reikšmę. 
Sakysime : žodžio apsibuti viena iš reikšmių yra įprasti būti sveti- 
moje aplinkoje (pav. vaikai svetur greitai apsibūna). Tai kasdie- 
ninė reikšmė. Tačiau ji turi metafizinę gelmę: apsibūuti, vadinasi, 
įprasti būti reiškia sulėkštinti savo buvimą arba suburžuazėti : 
apsibuvimas yra būdingas nefilosofuojančiam miesčioniui. Ir prie- 
šingai, keleivinę žmogaus būseną žemėje (in via) gražiai nusako 
neiginys neapsibuti: žmogus niekur neapsibūna, vadinasi, su nieku 
nesuauga, niekur neipranta būti: neapsibūti yra žmogaus būsena 
žemėje. Arba: žodis pribūti reiškia ilgą buvimo tam tikroje būk- 
lėje trukmę (pav. jau pribuvo gražu, dabar ims lyti). Metafizinė 
gelmė čia yra ta, kad šis žodis nusako buvimo sotį (prisibuvo ligi 
soties) ir tuo pačiu buvimo nuobodi. Skundas ir net pasišlykštėji- 
mas buvimu, toks aiškus J. P. Sartre filosofijoje, gali būti gražiai 
nusakytas žodžiu prisibuvo: kas yra prisibuvęs, tas bodisi savu 
buvimu, pergyvendamas jį kaip šlykštynę. Šitaip galėtume perbėgti 
visus aukščiau minėtus priešdėlinius būti veiksmažodžius ir beveik 
visuose juose rasti tą ar kitą metafizinę įžvalgą. "Todėl šie veiks- 
mažodžiai ir yra metafiziškai reikšmingi : jie įgalina filosofuojantiji 

lengvai ištarti tą ar kitą savos minties atspalvį. Nes norint su- 
prasti kieno nors minti, visų pirma reikia suprasti jo kalbą. 

Du veiksmažodžio būti vediniai prašosi ypatingo metafizikos 
dėmesio, būtent buvoti ir butinti. Juodu yra nebe priešdėliniai, o 
priesaginiai veiksmažodžiai, sava priesaga kaip tik ir nusaką bū- 
dingą buvimo atžvilgį. 

Lietuviškųjų veiksmažodžių priesaga -oti turi nemaža reikš- 
miu 5%. Prijungta prie veiksmažodžio but? ši priesaga savo reikšme 
siaurėja, sykiu betgi ir gilėja. Gramatikos žodžiais galima ją nu- 
sakyti kaip «užsiėmimą tuo, kas pasakyta pagrindiniu žodžiu » 
(t. p.. Pagrindinis gi žodis mūsų atveju yra buvimas. Todėl bu- 
voli reiškia atsidėti buvimui, užsiimti buvimu, rūpintis buvimu ; 
trumpai tariant, buvoti reiškia mąstyti buvimą kaip sąmoningą, 
mane patį liečiančią trukmę laike. Šis žodis savaime lenkia mąs- 
tymą mūsojo būvio žemėje kryptimi ir todėl atstoja sustabarėjusią 
svetimybe , egzistuoti '. Šia prasme buvoti ir yra knygoje varto- 
jamas. Veiksmažodžio buvoti atšakos buveti ir buvinėti gali taip 
pat igyti gilios metafizinés reikšmės, norint nusakyti žmogiškąji 
neapsistojimą žemėje, pav. visur būvėjau, bet niekur neisibuvau, 
vadinasi, niekur nejaugau į buvimą taip, jog pergyvenčiau jį kaip 
nebepraeinamą. Dar ryškiau žmogiškąjį neapsistojimą nusako žo- 
dis buvinėti, kurio priesaga -inėti «reiškia kartojamą ar tęsiamą 
mažybinį veiksmą »57. Šiuo žodžiu nusakomas buvimas yra per- 
gyvenamas kaip susidedąs iš akimirkų, kaip netolydinis, nuolatos 
pertraukiamas lėkštos kasdienybės, taip kad apie žmogų galima 
tarti, jog jis žemėje ne būna, o tik buvinėja. Jo buvojimas iš 
tikro yra ne kas kita, kaip buvinėjimas, trunkąs akimirką, o 
paskui vėl pereinąs į apsibuvima, vadinasi, į buvimo sulėkštinimą, 
miesčioniška kasdienybe. 

Paties didžiausio metafizinio svorio yra veiksmažodis būtinti. 
Priesaga -inti, pasak gramatikos, «reiškia priežastinį veiksmą » 55 ; 
kitaip tariant, veiksmažodžio kamienu reiškiamas dalykas turi prie- 
žastį arba autorių, todėl ir pats šia priesaga nešinas veiksmažodis 
yra tranzityvinis: būtinti reiškia daryti, kad kas nors būtų arba 
teikti kam nors buvimą. Tai ypatinga lietuviškojo but? skleidimosi 
savybė. Nes, turbūt, nėra kitos kalbos, — bent indoeuropinių 
kalbų šeimoje, — kurioje veiksmažodis būti virstų tranzityviniu ir 
tuo nusakytų, kad buvimas yra priežastinio veiksmo pasekmė. Tai 
turi ypatingos reikšmės, apmąstant pasaulio santykį su Dievu. 


5 Plg. Lietuviu kalbos gramatika, t. II, p. 254. 
57 Ten pat, p. 260. 
58 Ten pat, p. 263. 

Apibūdinant ši santyki kaip kūrimą, tuoj pat klausiama, ka gi 
reiškia kurti. Metafizinė atsakymo į šį klausimą gelmė priklauso 
nuo to, ar kalba pajėgia nusakyti šią gelmę tiesiog, ar tik apra- 
šomuoju būdu. Lotynų kalba, pavyzdžiui, kūrimo gelmės tiesiog 
nusakyti negali, todėl kalba apie ją gana kebliu aprašomuoju būdu : 
kūrimas esąs «productio rei ex nihilo» (tačiau kas gi yra šisai 
, productio ’?), «collatio esse» (tačiau ka gi reiškia , conferre '?), 
«mutatio improprie dicta» (bet kas gi čia , mutatur °?) ir t. t. 
Tuo tarpų mes, turėdami tranzityvinį veiksmažodį būtinti, atsa- 
kome gana aiškiai: kurti reiškia butinti. Šia ištara visa kūrimo 
samprata tuoj pat įgyja metafizinio pobūdžio, atskleisdama įžval- 
gą, kad kūrimas nėra joks paviršutinis veiksmas, reiškiąsis ar ką, 
nors kildinant (producere), ar ką nors teikiant (conferre), ar ką, 
nors pakeičiant (mutare), bet ibutinant tai, kas būties neturėjo, 
vadinasi, ko nebuvo. Tranzityvinis veiksmažodis būtinti esmiškai 
palengvina kūrimo metafiziką ir tuo pačiu pačią kūrimo sampratą, 
nes nereikalauja šauktis ano viduramžiško, tiek neaiškumų kelian- 
čiojo, , nihilum ’, kuris kalbine savo išraiška anaiptol nėra buvimo 
paneigimas ir todėl lieka neaiškus pats savyje. 

Kiek lietuviškasis būti yra savyje sklaidus, rodo dalyvio kate- 
gorija : būti turi visus veiksmažodžio dalyvius bei jų atšakas, kas 
kaip tik ir patvirtina ankstesnį teigimą, esą veiksmažodis būti 
mūsų kalboje yra išsilaikęs kaip savarankiškas, nevirsdamas tik 
pagalbiniu sudurtiniams laikams sudaryti ar loginei jungčiai išreikš- 
ti. Nenagrinėdami būti dalyvių iš esmės, norime čia tik išskaičiuoti 
jų lytis, kad paregėtume jų gausą ir tuo pačiu galimybę panau- 
doti šias lytis tam ar kitam metafiziniam reikalui. Veikiamieji 
dalyviai: esąs (bunqs-buvqs), buvęs, būdavęs, būsiąs; neveikiamieji 
dalyviai: esamas, būtas, būsimas; reikiamybės dalyvis: būtinas ; 
pusdalyvis: būdamas; padalyviai: esant (būnant-būvant), buvus, 
būdavus, busiant; būdinys : būte, būtinai; siekinys: būtu. Visų šių 
lyčių įprastinė reikšmė yra aiški savaime. Kiek jos filosofuojant 
gali igyti metafizinės prasmės, priklauso nuo kiekvieno mąstytojo 
skyrium. Viena tik aišku, kad nėra nė menkiausio pagrindo skųs- 
tis lietuviu kalbos skurdu bei stigliumi metafizikos atžvilgiu. 

Veiksmažodis būti skleidžiasi betgi ne tik veiksmažodžio mat- 
menyje; jis skleidžiasi ir daiktavardžių daryba, be kurios meta- 
fizika taip pat išsiversti negali, kadangi savam objektui nusakyti 
ji yra reikalinga ne tik veiksmą bei laiką, bet ir daiktą tariančio 
žodžio. Tr štai, lietuviškasis būti pasirodo esąs nuostabiai lankstus 
ir šiuo atžvilgiu. Nekeisdamas savo šaknies bū-, jis yra atviras 
įvairiausioms daiktavardinėms priesagoms ar galūnėms, kurios nu- 
sako skirtinus būtybės atspalvius, tačiau minėta šaknimi (b2-) 

pasilieka visad susijusios su būtybe ir tuo savaime į ją nurodo. 
Yra didelė lietuviškojo būti teigiamybė, kad daiktavardiniai jo 
vediniai niekad nenutolsta nuo pagrindinės jo reikšmės, todėl visa- 
dos yra jo paties sklaida, o ne svetima, iš šalies atėjusi jam pa- 
rama, kaip lotynų kalboje (pav. existentia, modus, necessitas, 
situatio ir k.). Daiktavardiniu žodžio but? vedinių lietuvių kalboje 
gali būti gana daug. Aibė mūsojo daiktavardžio priesagų ir ga- 
luniu ? įgalina mąstytoją, vadovaujantis kalbine nuojauta, ištarti 
net ir labai naują savo mintį ar jos atspalvį. Šitoje vietoje mė- 
ginsime tik trumpai nurodyti metafizinę prasmę tų daiktavardinių 
žodžio būti vedinių, kuriuos vartojame šioje knygoje, toli gražu 
neišsemdami šio žodžio galimybių. 

Žodis būti nurodo, kad kas nors būna; gi veiksmas, kuriuo 
kas nors būna, lietuviškai vadinasi buvimas. Lietuviškasis , regé- 
jimo kampas' interpretuoja buvimą ne kaip padėti Parmenido 
prasme, bet kaip veiksmą greičiau Heraklito prasme, kadangi jį 
nusako veiksmažodiniu daiktavardžiu, turinčiu priesagą -žmas, kuri, 
pasak gramatikos, yra vartojama «labai aiškia ir gryna veiksmo 
prasme »*?, Metafizinis klausimas, ar būti ir veikti yra tas pat“, 
lietuviškuoju buvimas yra atsakomas teigiamai, ir šis atsakymas 
yra jaustas į kalbinę buvimo lytį : buvimas taria ne pasyvumą, o 
aktyvumą. Nūn, būdamas veiksmas, buvimas visad yra keno nors 
veiksmas, vadinasi, turi subjektą arba , savininką ', kurį vadiname 
būtybe : tai, kas būna, yra būtybė. Šis žodis yra plačios prasmės, 
nes jis apima visa, kame tik susitelkia buvimas kaip veiksmas. 
Priesaga -ybė teikia žodžiui, pasak gramatikos, « labai ryškią, sti- 
priai pasireiškiančią ypatybe»®. Kalbiškai tad būtybė yra tai, 
kam būti yra ryški bei stipri savybė. Bet kaip tik todėl, kad 
buvimas būtybei yra savybė, jis nėra jai būtinas: būtybės gali ir 
nebūti. Gi tai, kas padaro, kad būtybė, nors ir galėdama nebūti, 
vis dėlto būna, yra būtis : būtis yra buvimo šaltinis ir jo pagrindas 
bei galia; ji glūdi už buvimo, kaip atmintis slypi už atsiminimo, 
ir mirtis už mirimo. Priesaga -tis žodį sukonkretina, sykiu tačiau 
teikia jam grindžiamosios jėgos: viltis yra vylimosi pagrindas bei 
nešėja; stotis igalina traukini sustoti. Teikiama žodžiui būti, ši 
priesaga padaro, kad būtis įgyja transcendentinės prasmės, vadinasi, 
kad ji yra mąstoma kaip peržengianti būtybę ir tuo pačiu skirian- 
tis nuo šiosios ontologiškai, tai yra pačiu buvimu. Ontologinė 


5 Plg. Lietuviu kalbos gramatika, Vilnius 1965, t. I, p. 251-473. 

*9 Ten pat, p. 289; plg. p. 290. 

4 Plg. MıcHEeLE FREDERICO ScıaccAa, Akt und Sein, Freiburg i. Br. 
1964. 

9? Plg. Lietuvių kalbos gramatika, t. I, p. 308. 

skirtybė tarp būties ir būtybės vaidina tiek filosofijoje apskritai, 
tiek ir šioje knygoje grindžiamąjį vaidmenį. Be abejo, būtis, kaip 
ir kiekvienas kitas filosofinis žodis, yra atvira nevienai prasmei ; 
ji yra gana artima pačiam buvimui, jei ji suprantame kaip susietą 
su tam tikra būtybe ir vykstantį tam tikroje aplinkoje. Todėl 
nesyki yra kalbama apie žmogiškąją būtį, apie sunkią būtį, apie 
kančios pilną mūsų būtį ir t. t. Šio minties atspalvio nevengta nė 
knygoje. Tačiau būties poslinkis aprėžtojo buvimo linkui visad yra 
nusakomas kokiu nors papildiniu. O kur būtis tiek susikonkretina, 
jog reiškia « iprastines kasdieninio gyvenimo sąlygas », ten ji keičia 
savo Sakni, virsdama buitimi, pav. buitinės sąlygos, buitinės pasa- 
kos, buitinis aptarnavimas, , kam buitis, o kam buitelė ' (žmonių 
posakis) ®. 

Šie trys žodžiai — buvimas, būtybė, būtis — yra patys atsajausi 
ir todėl patys metafiziškiausi. Šalia jų veiksmažodis būti turi betgi 
ir konkretesniu daiktavardinių vedinių, nemažiau metafizikai reikš- 
mingų, kaip ir anieji. 

Buvimas, kaip sakyta, reiškia veiksmą ir net vyksmą. Jei 
nūn mąstytume buvimą parmenidiškai kaip stovį, nusakytume 
ji lietuviškai žodžiu būsmas : tokiu atveju jis būtų tapsmo priešin- 
gybė, vadinasi, susitelkęs į vienį ir todėl neturįs trukmės, kaip jos 
neturi ir kiti priesaga -smas reiškiami lietuviškieji žodžiai, pav. 
riksmas, šauksmas, spręsmas, sudarą vienalytį dalyką. Jei klaus- 
tume, kas yra buvimo kaip veiksmo pasekmė, galėtume ją nusa- 
kyti žodžiu būvis, kaip kad piovimo pasekmė yra piūvis, spiovimo 
— spiūvis, lūžimo — lūžis, grobimo — grobis. Tokiu atveju būvis 
reikštų sankaupą visų sandų bei savybių, kurios buvimui yra bū- 
dingos ir kurios ypač apsireiškia žmogaus buvime. Tokiu atveju 
būvis atstotu sustabarėjusią ir net jau nebegyvą egzistencijos savo- 
ką; šia pavaduojamąja prasme būvis ir yra knygoje vartojamas. 
— Büvis kaip pasekmė sukonkretina buvimą daugiau laiko atžvil- 
giu, teikdamas jam laiko aplinkybių santalkos prasmę. Nūn vietos 
arba erdvės aplinkybių santalką buvime nusako žodis būklė, kas- 
dienos kalboje reiškianti tiesiog gyvenamąją vietą, buveinę, sody- 
ba %. Būklė yra konkretesnės reikšmės, negu būvis, todėl šioje 
knygoje ji yra vartojama būtybės padėčiai nusakyti, nors ši padėtis 
ir nebūtų būtinai susijusi su buveine erdvės prasme. — I klausimą, 
kaip būtybė veikia ar būna, lietuviškai atsakome žodžiu būsena, 
reiškiančiu ne tiek pati veiksmą, kiek jo atlikimo būdą bei savo- 
tiškumą 9; būsena yra būtybės buvimo būdas. Kadangi buvimo 

* Plg. Dabartinės lietuvių kalbos žodynas, Vilnius 1972, p. 91. 


“ Plg. Lietuvių kalbos gramatika, t. I, p. 402. 
s Plg. ten pat, p. 295. 

būdas atskleidžia būtybės ontologine sąrangą, pav. daiktas (akmuo, 
gyvulys) būna kitaip, negu kūrinys (paveikslas, simfonija), todėl 
būsena metafizikai yra viena iš pagrindinių sąvoku, turinti svarbios 
reikšmės ir šioje knygoje. — Metafizinės reikšmės turi ir būtinybė 
arba tai, kas vyksta ne laisvai, o būtinai: šia prasme būtinybė 
yra laisvės priešingybė. Būtinybė nusako gamtos būseną, nes gamta 
veikia būtinu būdu. 

Visi aukščiau aprašytieji žodžiai yra, kaip sakyta, vartojami 
šioje knygoje. Tačiau veiksmažodis būti yra žymiai pajėgesnis, 
negu minėti vediniai. Jis gali kildinti ir daugybę kitų, kurių auto- 
rius nevartoja, kurie betgi galėtu turėti taip pat didžios metafizikai 
reikšmės. Jeigu, sakysime, Dievas yra buvimo kūrėjas ir yra pati 
būtis (ipsum esse) arba būna pats, niekeno negrindžiamas, jis ga- 
lėtų lietuviškai šia prasme būti nusakomas žodžiu buvėjas, kaip 
asmuo, žymimas pagal jo atliekamą veiksmą (pav. grėbėjas, klau- 
sėjas, siuvėjas) €. Tuomet Viešpaties vardas, tartas Mozei iš de- 
gančio dykumose krūmo ir lotyniškai įprastas versti «sum qui 
sum » (Iš 3,14), būtų galimas lietuviškai išversti: « Aš esu Buvė- 
jas», vadinasi, tasai, kuris vykdo buvimą kaip savą veiksmą. 
Tokiu atveju buvėjo veikimo pasekmė vadintųsi buvinys, kaip siu- 
vėjo veikimo pasekmė vadinasi siuvinys *. Dievui taikomi žodžiai 
buvėjas-buvinys būtų net gilesnės metafizinės prasmės, negu kūrėjas- 
kūrinys, kurie negali nusikratyti kosmologiniu atspalviu, priden- 
giančiu ontologine ju gelmę. Tuo tarpu buvėjas-buvinys kosmolo- 
ginio atspalvio nebeturi ir todėl Dievo ir pasaulio santykį nusako 
gana tiksliai. Šie vediniai yra tik pavyzdys, kuriuo norime pa- 
brėžti, kad, reikalui esant, kiekvienas mąstytojas gali veiksmažodį 
būti skleisti vis tolyn pagal savos minties pobūdį bei gilumą. 


Baigiant šią trumpute daiktavardiniu veiksmažodžio būti ve- 
dinių apžvalgą, reikia dar atkreipti dėmesio į jau minėtą (plg. 
55-ją išnašą) lytį esti, turinčią taip pat savų daiktavardinių vedinių, 
tarp kurių metafiziškai svarbiausias yra esmė, nusakanti tai, kas 
būtybė yra savyje kaip ši ar ana (akmuo, gyvis, žmogus). Senes- 


s Plg. ten pat, p. 319-320. 

*' Turėti priesagą -ėjas ir tuo būdu reikšti veikėją lietuviškai gali ne 
tik tranzityviniai, bet ir netranzityviniai veiksmažodžiai, pav. belsti-beldéjas, 
čiuožti-čiuožėjas, delsti-delsėjas, listi-lindéjas, skristi-skridejas, šliaužti-šliau- 
žėjas (plg. Lietuviu kalbos gramatika, t. I, p. 320). Todėl nors būti ir yra 
netranzityvinis veiksmažodis, vis dėlto jis gali turėti vedini priesaga -ėjas 
ir nusakyti buvimo kaip veiksmo veikėją arba buvėją. Žodis buvinys kal- 
binių sunkenybių nesudaro : kas dūksta, yra dūkinys ; kas kali, yra kalinys ; 
kas kliūva, yra kliuvinys; kas myšta, yra mišinys; kas mokosi, yra moki- 
nys; kas junta, yra šutinys; nuosekliai, kas būna arba būva, yra buvinys 
(plg. Lietuvių kalbos gramatika, t. I, p. 297, 328, 368-369). 

niojoje filosofijoje esmės klausimas yra turėjęs ypatingo svorio; 
net ir E. Husserlio filosofija pagristai yra vadinama , esmės filoso- 
fija '. Tik pačiais pastaraisiais dešimtmečiais filosofavimas yra per- 
sisvėręs nuo esmės i būvį : tai egzistencinė filosofija įvairiomis savo 
atšakomis. Šioje knygoje esmė nevaidina pirmaeilio vaidmens, 
tačiau vartojama daugiur, kur tik reikia nusakyti, kas būtybė iš 
tikro yra. Tolimesnieji esmės vediniai — esmingas, esmingumas, 
esminis, esmiškas, esmiškumas, esamas — yra metafiziškai svarbūs, 
todėl knygoje nuolatos vartojami. Tik dviejų, anksčiau lietuviš- 
kajame mąstyme vartotų esmės vedinių autorius vengia, būtent : 
esybės ir esimo. Esybė neatstoja būtybės, kaip est? neatstoja būna : 
šisai yra atsajesnis ir todėl metafiziškesnis. Autoriui atrodo, kad 
nėra jokio pagrindo teikti būtybei gyvo padaro prasmę, o esybę 
suvokti kaip visa, kas yra: žodis būti, kurio vedinys yra būtybė, 
anaiptol nerodo i ką nors gyva; priešingai, jis rodo į visa, kas 
būna; o būna visa, kas yra. Žodžio būti atsajumas pereina į jo 
lyti būna, o Siojo—i vedinį būtybė, taip kad, autoriaus pažiūra, 
būtybė yra metafiziškai svaresnė, negu esybė, kaip būna yra meta- 
fiziškai svaresnis, negu esti. Tuo pačiu pagrindu knygoje nevarto- 
jamas ir esimas, kurio neteikia nė dabartinės lietuvių kalbos žo- 
dynas. 


Nors veiksmažodis būti metafizikai ir yra pats pagrindinis, 
tačiau jis nėra vienintelis, turis jai reikšmės : visa kalbos sąranga 
— jos sandų turtingumas bei lankstumas — yra filosofavimui neat- 
stojamos vertės. « Žodyninė sudėtis rodo, kokiu mastu, kokiu laips- 
niu Žmogaus sąmonė apibendrintai atspindi atskirus tikrovės daik- 
tus ir reiškinius. Kalbos žodyninės sudėties turtingumas rodo žmo- 
gaus pažintų tikrovės daiktų ir reiškinių įvairumą, gausumą ir 
turtingumą. O iš gramatinės sandaros matyti, kokiu mastu, kokiu 
laipsniu žmogaus sąmonė atspindi pačius bendruosius tikrovės 
daiktų ir reiškinių ryšius bei santykius »98. Lietuvių kalbos žo- 
dyno turtingumas ir gramatinės sandaros įvairumas rodo, kad 
lietuviškasis mąstymas pajėgia nuostabiai plačiu mastu bei giliu 
laipsniu įsiskverbti į mąstomąjį objektą ir nusakyti net ir vos 
suvokiamus, betgi tikrovinius jo ryšių bei santykių atspalvius. 
Šiuo atžvilgiu lietuvių kalba nenusileidžia jokiai kitai kalbai, kuria 
istorijos eigoje buvo sukurta ar yra kuriama aukšto lygio filoso- 
fija. Mūsų kalba yra atviras kelias i mūsų filosofiją. Ar mes juo 
eisime, ar pasuksime sustabarėjusiu svetimybių keliu, priklausys 
nuo mūsu įžvalgos, kad savas mąstymas yra nusakomas tik sava 
kalba. 


$5 Lietuviu kalbos gramatika, t. I, p. 16. 


ZUSAMMENFASSUNG 


A. DIE BEHANDELTEN PROBLEME 


ZUR EINFÜHRUNG. — 1. Die Fraglichkeit der Philosophie (a) als 
Theorie, (b) als Daseinsweise. — 2. Die Überwindung der Fraglich- 
keit (a) durch die Flucht in die formale Methodologie, (b) durch die 
Selbstbesinnung der Philosophie auf ihr eigenes Wesen. 


I. DER URSPRUNG DER PHILOSOPHIE. — 1. Historischer Anfang 
und immerwährender Ursprung : (a) die Fraglichkeit des historischen 
Anfangs, (b) Philosophie und Mythologie, (c) die Frage als Anfang, 
(d) die nichtfragende Situation (M. Heideggers , man ‘ und N. Berdjaevs 
, meščanstvo ‘). — 2. Das Philosophieren aus dem Staunen : (a) das 
Objekt des Staunens (wie das Seiende ist), (b) das Erleben der Welt 
als Kosmos im Staunen, (c) der Zusammenbruch des Staunens angesichts 
des Bösen (P. Wust). — 3. Das Philosophieren aus dem Zweifeln : (a) das 
Wesen und die Arten des Zweifels, (b) der Zweifel und die Evidenz, 
(c) der Zweifel als Wendepunkt des Philosophierens (Descartes). — 
4. Das Philosophieren aus dem Leiden: (a) die älteren Formen (der 
Buddhismus, das Buch Job), (b) die neueren Formen (die russische 
Philosophie, der Marxismus), (c) der Charakter des Philosophierens 
aus dem Leiden. — 5. Die erste metaphysische Einsicht : (a) der Sinn 
der geschichtlichen Mannigfaltigkeit der Philosophie, (b) die Dimension 
der , Tiefe * im Seienden, (c) der metaphysische Ursprung der Philo- 
sophie. 


II. Das WESEN DER PHıLosorHIE. — 1. Philosophie als Wissen- 
schaft? : (a) E. Husserls ‚Philosophie als strenge Wissenschaft‘ , (b) die 
Loslösung der Wissenschaft von der Philosophie im Laufe der Ge- 
schichte, (c) die Unmöglichkeit einer spezifischen Methode in der Phi- 
losophie, (d) die Philosophie als Gegenstand der Wissenschaft (der 
Geschichtswissenschaft, der Soziologie, der Psychologie). — 2. Der 
Unterschied. von Philosophie und Wissenschaft: (a) das Dinghafte in 
der Wissenschaft, (b) das Personale in der Philosophie, (c) die ge- 
schichtliche Existenzweise von Philosophie und Wissenschaft (die Frage 
nach dem Fortschritt). — 3. Philosophie als Interpretation : (a) das Ob- 
jekt der Interpretation (das Werk, nicht aber das Ding), (b) das Wesen 
der Interpretation (, etwas früher Geschaffenes in die eigene Gegen- 
wart hereinholen “, R. Guardini), (c) die Wahrheit der Interpretation, 
(d) die Philosophie als Interpretation des Seienden in seinem Seiendtum. 

— 4. Die zweite metaphysische Einsicht: (a) das Seiende als Werk, 
(b) die Philosophie als Ereignis, (c) der interpretative Charakter der 
philosophischen Wahrheit. 


III. DER SINN DER PHILOSOPHIE. — Das Fragen nach dem Sein 
— M. Heidegger : (a) das Vergessen des Seins in der abendländischen 
Metaphysik, (b) Sein und Seiendes (die ontologische Differenz), (c) die 
Kehre Heideggers. — 2. Die Erschließung des Seins: (a) das Sein als 
Transzendenz, (b) das Sein als Dynamis (im Sinne der Schöpfung aus 
dem Nichts), (c) das Sein als Absolutes (das Walten über das Nichtsein) 
und Freiheit. — 3. Sein und Gott: (a) die Frage nach der Identität 
von Sein und Gott, (b) Gott als , mein Gott“, (c) der Mensch als Inter- 
pret seiner selbst, (d) der Mensch als offenes Wesen, (e) die Identität 
von Sein und Gott im Menschen. 


B. DER GEDANKENGANG 


Trägt dieses Buch auch den allgemeinen Titel URSPRUNG UND 
SINN DER PHILOSOPHIE, so will es doch keine übliche , Einführung in 
die Philosophie‘ sein. Vielmehr wird hier ein Versuch unternommen, 
die Philosophie als Phänomen der menschlichen Existenz zu erörtern 
und somit eine Antwort auf die Frage zu wagen, ob nicht das Philo- 
sophieren als solehes bereits den Weg zu Gott darstellt und ob nicht 
jede Metaphysik, wo sie in ihre Tiefe gelangt, zur ,, philosophischen 
Theologie '* (W. Weischedel) im Sinne einer , Rede von Gott“ wird. 
Die Beantwortung dieser Frage entfaltet sich folgenderweise. 

1. Die Selbstbesinnung der Philosophie auf ihr eigenes Wesen 
erschöpft sich nicht im Formalen. Indem die Philosophie über sich 
selbst reflektiert, tut sie es immer im Hinblick auf ihre Grundfrage, 
nümlich auf die Frage nach dem Sein. Nun kann aber das Sein als 
ontologisch Erstes und Letztes wohl das Gefragte am Anfang und 
das Erfragte am Ende, nicht aber das Befragte im Verlauf des Denk- 
prozesses selbst sein. Nur das Seiende kann uns Auskunft über das 
Sein geben ; nur über das Begründete kónnen wir den Grund erreichen. 

2. Wir kónnen materielle Kenntnisse von einem Gegenstand nicht 
erlangen, wenn wir ihn nicht erforschen ; wir kónnen ihn aber materiell 
nicht erforschen, solange wir nicht ein formales Wissen um die Art der 
Erforsehung besitzen. Denn im formalen Wissen tut sich die tiefste 
Struktur des zu untersuchenden Gegenstandes auf. Bevor wir also 
das Seiende um das Sein befragen, müssen wir uns belehren lassen, was 
diese Befragung in Wirklichkeit ist (Parmenides). 

3. Die Befragung des Seienden als Seiendes heißt Philosophie. 
Die Philosophie hat kein anderes Objekt als das Seiende, und das Seiende 
offenbart sich nur im Raum der Philosophie. Es ist deshalb durchaus 
legitim, ja unumgänglich, sich an die Philosophie zu wenden und von 
ihr die Aussage zu fordern, was sie beim Befragen des Seienden eigent- 
lich bewirkt. Im Wesen des Philosophierens west doch die Grundstruk- 

tur des Seienden. Konsequenterweise aus dem Wissen um dieses Wesen 
erschließen wir die Grundstruktur des Seienden und aus der Struktur 
des Seienden gewinnen wir die Aufassung vom Sein. Wir nähern uns 
dem Sein nicht auf dem Wege der Analytik eines ,exemplarischen 
Seienden * (M. Heidegger), sondern auf dem der Analytik des Philo- 
sophierens selbst. 

4. Das Phänomen des menschlichen Erkennens weist zwei Arten 
von Erkenntnis auf: die eine, die sachlich, zwingend und beständig 
ist, und die andere, die sich personal, frei und wandelbar gestaltet. 
Die erste Art nennen wir Forschung, die zweite Interz retation ; die erste 
Art ist der Wissenschaft, die zweite der Philosophie eigen. Forschung 
und Interpretation sind Arten, nicht Stufen des Erkennens, deshalb 
können sie weder von einander abgeleitet, noch in einander übergeleitet 
werden. Der Übergang von einer Erkenntnisart zur anderen bedeutet 
immer einen Sprung in eine wesentlich andere Dimension. 

5. Das Objekt des philosophischen Erkennens ist das Seiende als 
solches ; der Modus des philosophischen Erkennens ist die Interpreta- 
tion. Daraus ergibt sich von selbst die Definition der Philosophie : 
die Philosophie ist die Interpretation des Seienden in seinem Seiendtum. 
Als Interpretation unterscheidet sich die Philosophie von jeder Wis- 
senschaft, die ihr Objekt nicht interpretiert, sondern erforscht (formaler 
Unterschied). Als Interpretation des Seienden als solchen unterscheidet 
sich die Philosophie von jeder anderen Interpretation, die das Seiende 
stets nur als dieses oder jenes deutet (materieller Unterschied). 

6. Nicht alles kann interpretiert werden. Der Interpretation zu- 
gänglich sind nur ,, sinnhaltige Formen “ (E. Betti), d.h. nur solche Ge- 
genstände, die aus der Freiheit entstanden, deshalb offen und in ihrer 
Offenheit fähig sind, verschiedene Auslegungen zu empfangen. Jede 
objektivierte Notwendigkeit, sei es in der Gestalt der Naturdinge, sei 
es in der der technischen Erzeugnisse, wird nur erforscht, nicht aber 
interpretiert. Denn es gibt nur eine Notwendigkeit. Die Gegenstände, 
die aus der Freiheit entstanden sind und die Freiheit als tragenden 
Grund durch ihre Offenheit offenbaren, nennen wir Werke; diese sind 
in ihrer Grundstruktur von Dingen als Objektivation der Notwendigkeit 
radikal unterschiedlich. Folglich kann das Objekt der Interpretation 
nur das Werk sein. Alles, was die Struktur des Werkes trägt, läßt sich 
interpretieren, und alles, was interpretiert wird, trägt die Struktur des 
Werkes. Interpretation und Werk weisen auf einander hin. 

7. Wenn sich die Philosophie ihrem Wesen nach als Interpretation 
versteht und wenn der Gegenstand der philosophischen Interpretation 
das Seiende als Seiendes ist, so bedeutet dies, daß zwischen der Inter- 
pretation und der Grundstruktur des Seienden eine Übereinstimmung 
besteht. Denn die Interpretation ist nur möglich, wenn ihr Gegen- 
stand die Struktur des Werkes besitzt. Folglich muß auch das Seiende 
als solches die Struktur des Werkes aufweisen, um von der Philosophie 
interpretativ erfaßt werden zu können. Die Philosophie als Interpre- 
tation erschließt also das Seiende als Werk. 

8. Schon durch seinen Begriff weist das Seiende als Werk über 
sich selbst hinaus, und zwar auf den Werker, der den Ursprung des 
Werkes beim Entstehen und dessen Grund beim Bestehen darstellt. 
Das Worauf des Seienden als Werk nennen wir das Sein : das Sein ist 
daher das Werkende schlechthin, und das Seiende ist das Gewerkte 
schlechthin. Sein und Werksein ist im Seienden ein und dasselbe. 
Das Sein ist eine Kraft, die das Seiende in seinem Seiendtum gründet, 
d.h. macht, daß es überhaupt ist. Den Gründungsakt des Seienden in 
seinem Seiendtum nennen wir Schöpfung. Das Sein als Werker erweist 
sich somit als Schöpfer. 

9. Die Gründung des Seienden in seinem Seiendtum bedeutet die 
Ablösung des Nichtseienden durch das Seiende : das Sein waltet über 
das Nichtsein. Über das Nichtsein walten heißt aber der Gegensatz 
zum Nichtsein sein; ein Gegensatz, an dem das Nichtsein in keiner 
Weise teilhat. Das Sein ist es, was schlechthin tst : ,, Es ist Es selbst “ 
(M. Heidegger). Anders ausgedrückt, der Gegensatz zum Nichtsein ist 
das Absolute. Die Ablösung des Nichtseienden durch das Seiende er- 
folgt kraft der Absolutheit des Seins. Das Verhältnis von Sein und 
Seiendem ist das des Absoluten zum Relativen : das Sein ist das Abso- 
lute schlechthin, das Seiende ist das Relative schlechthin. 

10. Ist das Seiende Werk und wird es durch das Sein begründet, 
so folgt daraus, daß die Gründung des Seienden in der Freiheit des Seins 
liegt : das Sein ist die Freiheit schlechthin. Das Sein ist keine Notwen- 
digkeit und wirkt nicht nach den blind verlaufenen Gesetzen ; das Sein 
ist kein Schicksal, bzw. Geschick (M. Heidegger). Das Seiende ist das 
vom Sein Gewollte, nicht das Erzwungene. Das Gewollte in Freiheit 
heißt aber das Geliebte : das Sein offenbart sich inbezug auf das Seiende 
als Liebe schlechthin. 

11. Ist das Sein und Gott identisch? — Da Gott immer nur als 
‚mein Gott‘ und nie als ‚Gott an sich‘ gedacht wird, kann diese 
Frage nur durch die Erschließung des Menschen als Werk im Sinne 
des Ich-Seienden beantwortet werden. Das Sein wird in dem Moment 
Gott, in dem es sich als Gründer meiner selbst in meinem Ich-Seiend- 
tum erweist. Es erweist sich als Gründer meiner selbst als Ich erst, 
wenn ich mich als hermeneutisches Wesen erschließe, d.h. als ein Wesen, 
das nicht nur die Fähigkeit zu interpretieren hat, sondern das auch 
interpretiert werden kann und in Wirklichkeit interpretiert wird. 

12. Die Möglichkeit der geschichtlichen und wesentlichen Inter- 
pretation des Menschen als Ich-Seienden setzt die Wirklichkeit der 
Werkstruktur seines Ich-Seiendtums voraus. Die Werkstruktur des 
Ich weist von selbst auf die Gründung dieser Struktur durch das Sein 
hin. Somit geht das Sein eine unmittelbare Beziehung zu meinem Ich 
ein und wird , mein Gott‘: in der unmittelbaren Gründung meines Ich 
konstituiert sich das Sein als Gott. Die Identität von Sein und Gott 
vollzieht sich im Menschen als dem hermeneutischen Wesen. 


Das ist der Gang der Selbstbesinnung der Philosophie auf ihr eigenes 
Wesen. Diese Selbstbesinnung führt das Denken zum Seienden als 


ZUSAMMENFASSUNG 319 


Werk, und das Seiende als Werk transzendiert sich selbst und weist auf 
das Sein als Gott hin. Die Erschließung des Seins ist im Grunde nichts 
anderes als die Erschließung Gottes. Darin besteht und vollendet sich 
der Sinn des Philosophierens. Wenn sich die Philosophie darüber hinaus 
mit dem Sein befaßt, so befaßt sie sich dann mit Gott als ‚meinem 
Gott‘, und das Denken geht von der Metaphysik zur Religionsphilo- 
sophie über. 

